
NOTIŢĂ BIOGRAFICĂ 


Născut în Bucureşti în prima zi a anului 1830, V. 
Boerescu şi-a făcut studiile liceale la Sf. Sava şi a ter- 
minat cu succes clasele secundare la 1850. 

De pe atunci chiar, tânărul se deosibeă printr'un ca- 
racter serios, printr'o mare dispoziţiune la studiu şi prin 
autoritatea, ee o exereită asupra prietenilor săi. 

V. Boerescu era de vre-o 20 de ani, când Heliade într'o 
scrisoare a sa, vorbind despre tinerii români din Paris, 
iată în ce ship îl judecă: „Pe acest tânăr nu-l cunosc 
în persoană. Acum vre-o trei ani am luat o scrisoare 
la Chio semnată cu acest nume și am zis Domnului Zos- 
sima, ceeră atunci acolo: nu ştiu de e june autorul acestei 
scrisori, dar câte scrie nu puteau eù mai bine din capul 
și din pana unui bărbat de 60 de ani?)“. 

In vârstă deabia numai de 18 ani, Boerescu îşi ma- 
nifestă activitatea sa, care până la moarte nu mai tre- 
buiă să înceteze un moment, începând să serie în 
„Pruncul român“, foaie liberală a epocei, redactată de 


Y Revista nouă, Ianuarie 1893. 
2) „Serisori din exil“, vezi scris. CL adresată lùi Gr. Grădigteanu, 

Rosetti!), din care cauză el, dimpreună cu alţii tineri, 
a fost arestat la Ploeşti de Muscali. 

Din întâmplare acolo, un subprefect Manolache Şoi- 
mescu proprietar în Prahova, i-a mijlocit scăparea, şi 
astfel Boerescu se putu întoarce în Bucureşti, pe când 
unii dintre tinerii arestaţi deodată cu dânsul, fură trimiși 
în Rusia. 

La 1852 V. Boerescu, împreună cu prietenul său Ion 
Hagi Tudorache, şi ajutat de familia acestuia, pleacă la 
Paris şi pătrunde astfel în acel focar de lumină, unde 
işi îmbogăţi mintea cu ştiinţa, pe care în urmă trebuiă 
să o reverse asupra ţărei sale, 

Ajuns la Paris, Boerescu, deși departe de patrie, ieă 
însă o parte activă la luptele de emancipare și devine 
un factor politie însemnat. ]. C. Brătianu şi C. A. Rosetti, 
cari şi dânşii erau pe acea vreme în capitala Franţei, 
văzând patriotismul, entuziasmul şi agerimea de minte a 
tânărului lor compatriot, căutară să-l asocieze la proiec- 
tele lor. Diferind însă întrucâtva de dânşii prin nuanţa 
ideilor sale moderate, Boerescu îşi păstră individualitatea, 
în mai toate lucrările întreprinse. 

Politica nu-l făceă, să uite scopul pentru care venise 
la Paris. Dânsul urmează regulat cursurile facultăţei 
de drept şi ascultă unele din cele mai îusemnate pre- 
legeri dela Collège de France. 

In August 1855, V. Boerescu îşi ieă licenţa în drept. 
Inainte de a-şi trece doctoratul, dă la lumină o scriere 
politică de un merit real, întitulată: Mémoire sur la 
question politique et économique de la Moldo-Valachie, 


1) Pruncul roman, Iulie 1848, No. 13. 

care s'a distribuit plenipotențiarilor Puterilor străine, 
adunați la Congresul dela Paris din 1856. 

Ideile generale expuse în această scriere, care rezumà 
dorințele României întregi şi care dorințe la 1856, în 
Divanurile ad-hoc, au fost formulate şi comunicate 
printr'un memoriu oficial Puterilor garante, erau cele 
următoare: „Autonomia Principatelor, unirea lor într'un 
singur Stat cu un principe străin, sub suzeranitatea 
Porţei și garanția colectivă a marilor Puteri“. 

În urma distribuirei acestui memoriu, V. Boerescu 
primeşte numeroase serisori de îneuragiare dela oameni 
însemnați ai Europei. Din aceste serisori, una mai ales 
îi plăcei so arate prietenilor săi, aceea a marelui pa- 
triot italian Massimo d'Azeglio, viteazul luptător dela 1848, 
care, numit în urmă ministru-ptezident, fu trimis ca 
ambasador al Italiei la Paris în 1859. 

Din serisoarea lui, Boerescu cità cuvintele: „Lumea 
nu va aveà adevărată pace, decât atunci când fiecare 
naţiune va fi egală înaintea legilor de drept public și 
când fiecare om va fi egal înaintea legei dreptului civilt)“. 

In 1857 Boerescu îşi ia doctoratul cu o teză a cărei 
valoare ştiinţifică i-a atras laude din partea mai mulțor 
învăţaţi. Scrierea este întitulată: Traité comparatif des 
délits et des peines au point de vue philosophigue et ju- 
ridique. În prima parte autorul tratează despre prin- 
cipiele fundamentale în materiă de drept penal. In a 
doua parte dânsul studiază pe larg lunga serie a delic- 


1) „Non esser il mondo per aver vera pace, se non quando ogni 
nazione sarà uguale dinnanzi alla lege del dritto publico ed ogni 
uomo uguale parimente dinnanzi alla lege del dritto civile“. 

telor şi în a treia parte tratează despre pedepse, arătând 
natura, condițiunile şi scopul lor şi termină cu un ca- 
pitol consacrat pedepsei cu moarte, în care exprimă cu 
o mare putere de convingere mărimea ideilor sale filo- 
zofice şi umanitare. 

In anul 1856, şi tot spre îndeplinirea idealului său 
de a-şi vedeă ţara liberă şi bine întocmită în organismul 
ei, Boerescu serie: La Roumanie après le traité de Paris 
du 30 Mars 1856, lucrare erudită, în care pentru în- 
tâia oară se analizează cu o completă competinţă, după 
vechile tratate, toate drepturile politice ale ţărei noastre. 
Prefaţa fu scrisă de celebrul Royer-Collard. 

In această scriere ca şi în cele precedente, Boerescu 
cere unirea Principatelor cu un Domn străin, şi regimul 
reprezentativ. In privinţa Domnului străin, zice autorul: 
„Domnul străin este singurul mijloc de a se pune cap 
abuzurilor anterioare, și numai acela care nu va figură în 
niciunul din partidele în luptă, va puteà singur 8'aducă 
concordia și împăcarea universală și să susțină demni- 
tatea națiunei 1)“. 

Concluzia autorului e că singura soluţiune practică, 
care poate împăcă numeroasele interese dela Dunăre şi 
şi în acelaş timp să asigure pacea în această parte a 
Europei, este să ni se recunoască independenţa și neutra- 
litatea, iar în fruntea noastră să avem un Domn străin. 

Osebit, de cestiunile politice, V. Boerescu în această 
scriere se ocupă şi de alte chestiuni mai importante 
dinăuntru, dintre care unele, pe atunci, dav naștere la 


1) La Roumanie après le traité de Paris de 30 Mars 1856. 
ediţia din 1856, pag. 107. 

mari îngrijiri. Cea mai însemnată eră cea relativă la 
țărani, pentru rezolvirea căreia Boerescu propuneă, cu 
toți oamenii luminaţi ai timpului, emanciparea şi împro- 
prietărirea,. 

Principele Cuza la 1864, a avut fericirea, să realizeze 
această mare reformă, şi a realizat-o în mod aproape 
identic cu cel propus de Boerescu!). . 

In ceeace priveşte armata, pentru ca întreținerea unui 
efectiv moderat dar permanent să nu îngreuneze prea 
mult finanţele ţărei, Boerescu într'această scriere propune 
crearea unei miliții bine organizată, după bazele sta- 
bilite de Mircea cel Bătrân. „Cu modul acesta, zice 
autorul, Principatele ar puteà, peste câțiva ani, să dis- 
pună de o putere îndestulătoare pentru a susține neu- 
tralitatea lor, până când să sosească ajutorul puterilor 
garante?2)*. 

Răposatul Royer-Collard, distinsul şi ilustrul profesor 
de dreptul ginţilor la Facultatea de drept din Paris, în 
prefața acestei cărţi, zice că toată lucrarea „est une 
„discussion savante et une aspiration gentreuse?)“. Și 
Royer-Collard are dreptate, căci opera întreagă cuprinde 
la fiecare pagină manifestarea unei judecăţi solide şi a 
unui program politic, lipsit de orice pasiune egoistă. 

V. Boerescu se întoarse în patria sa la 1857 şi, în 
Septemvyrie acelaş an, este nwmit profesor de drept co- 
mercial la colegiul Sf. Sava mai întâi, până în 1859, 


1) La Roumanie après le traité du 30 Mars. Ediţia din 1869, 
Vezi „Les Paysans", pag. 104, 399, 

2) Ibidem, pag. 113. 

3) Ibidem, Prefaţa pag. 6. 

când, ereându-se Facultatea de drept, el continuă cursul 
până în 1882 la Universitate. 

Numit membru şi director al Eforiei şeoalelor, Boe- 
reseu aduce mari servicii învățământului publie. In 
această ramură începe a-și desvoltă activitatea, punând 
în serviciul ei știința și inteligența sa. Ştiă dânsul că 
elementul cel mai puternic al propăşirei şi fericirei unei 
naţiuni este cultura ei intelectuală şi că aceasta eră 
acum o necesitate sine qua non pentru un popor, care 
ca al nostra, trecuse prin atâtea sbuciumări și lupte. 

Regulamentul organic, relativ la instrucţiunea pu- 
blică, numai răspundeă nouelor necesităţi și trebuiă 
neapărat o mare reformă. Toate lipsiau: şi şcoli şi un 
corp didactie și inspectori şcolari. V. Boerescu contribui 
puternic la înmulţirea şeoalelor primare, creând unele 
pe socoteala Statului, altele prin donaţiuni făcute de 
Bibescu B. Brâncoveanu. 

Pentru a încuragiă și ajută pe tinerii studenţi, Boe- 
rescu isbuti să deă o mare desvoltare premiilor, și la 
1859 ajutat de C. Bozianu şi G. Costaforu, a fost destul 
de fericit ca să înfiinţeze Facultatea noastră de drept. 

Activitatea lui V. Boerescu pe terenul politic e tot 
atât de roditoare, La 1857 crează un ziar: Naţionalul, 
care a avut o influenţă destul de însemnată pe acele 
vremuri, când patriotismul eră atât de eald. 

Naţionalul, eră organul liberalilor moderați, al ace- 
lora care mai târziu au format partidul centru din care 
au făcut parte împreună cu Bozianu, Costaforu şi fraţii 
Boerescu, 

Intr'unul din primele numere ale Naţionalului, V. 
Boerescu își face profesiunea de credinţă printr'o epis- 

tolă publicată în numărul dela 12 Decemvrie 1857: 
„Jurnalul nosiru, zice el, este menit a apărà interesele 
generale ale naţiunei; nu e de nici o coloare exclusivă, 
nu face parte din nici o coterie; primește adevărul de 
oriunde și dela oricine l-ar află“. 

In Septemvrie şi Octomrrie 1858, apare în Naționalul 
o serie de 11 articole întitulate: Convenţiunea din Paris 
dela 19 August relativă la organizarea principalelor 
româme 1), în care Boerescu cu o mare claritate explică, 
opera conferinţei din Paris, arătând părţile ei bune și 
rele; articolele adunate la un loc se tipăriră în broșură, 
la 1858 şi totodată, se traduseră şi în franţuzeşte. 

La începutul anului 1859, V. Boerescu este ales de- 
putat de Capitala țărei. Adunarea naţională aveă să să- 
vârşească în acel an Unirea, unul dintre cele mai mari 
evenimente politice eontimporane, și V. Boerescu se 
poate consideră cu drept cuvânt ca unul din factorii de 
căpetenie ai acelui memorabil act istorie. 

Fericită zi, ziua da 24 Ianuarie 1859, şi fericiți Ro- 
mânii, cari au luat parte la marele act politie săvârşit 
atunci! 

Cuvântarea rostită de Boerescu în neuitata şedinţă a 
Adunărei naţionale din acea zi, avù un efect hotăritor, 
chiar şi asupra celor mai puţini dispuşi să proelame unirea 
Prineipatelor. 

Nobilele cuvinte ale oratorului, inspirate de cel mai 
înalt patriotism, produseră cu atât mai mult efect, cu 
cât spiritele erau dejà înflăcărate şi entuziasmate, în 
acele momente hotăritoare. Discursul lni Boeresen mişcă 


1) Naţionalul, Sept.-Oct, 1858, No. 84—95 inclusiv, 

până la lacrămi pe cei cari-l ascultară şi cu toţii procla- 
mară Domn al ambelor ţări surori pe Alexandru loan Cuza. 

V. Boerescu vedeă astfel prima şi marea sa dorinţă 
realizată, 

Din acel moment începe adevărata sa carieră politică, 
La 1860 intră ca ministru în cabinetul Golescu-Brătianu 
şi în acelaș an dânsul ia interimul ministerului de in- 
strucţiune, menținându-și postul în noul cabinet Manolache 
Costache, chemat de Principe. 

Ca ministru de justiţie, Boeresen propuse între altele 
un proiect de lege relativ la desfiinţarea pedepsei cu 
moarte. Camera, după câţiva ani, când s'a reformat co- 
dul penal, desfiinţă această pedeapsă, căzută de mult în 
desuetudine, înlocuind-o en munca silnică. 

Nu mai puţin însemnate sunt numeroasele sale acte 
ca ministru al şcoalelor. Mai întâi avem proiectul său 
asupra instrucţiunei publice, redactat în 67 articole. 
V. Boerescu întocmeşte o comisiune compusă din A. 
Odobescu, I. Heliade, A. T. Laurian, I. Maioresen, 
Aron Florian, P. Cernătescu şi I. C. Brătianu, însăr- 
cinată să culeagă materialul necesar pentru compunerea 
istoriei naţionale. 

Pictorul Tătărescu e autorizat să adune într 'un album 
costumele şi principalele picturi murale, din bisericele 
cele vechi. Tot V. Boerescu ică măsuri ca să întrebuinţeze 
fondurile Zappa în interesul literaturei noastre. 

La 1864, V. Boerescu e chemat în capul Consi- 
liului de Stat ca vicepreședinte. In această funcţiune, el 
ieă o parte însemnată la alcătuirea mai multor proieete 
de legi, iar Procedura civilă este aproape întreagă opera 
sa personală; consiliul o admise fără modificare. 

In 1868, V. Boerescu publică o nouă operă: Memoriu 
asupra jurisdicțiunei consulare în Principatele române, 
care tradusă în limba franceză, se trimise diplomaților 
şi publieiştilor din Europa. Cestiunea se tractà pentru 
prima oară. Autorul, după ce examinează jurisdic- 
ţiunea consulară în Orient, aşă cum rezultă din capi- 
tulaţiunile încheiate între Poartă şi puterile creştine 
tratează despre situaţiunea politică a principatelor înainte 
şi după eapitulaţiuni, şi concluzia la care ajunge este că 
trebue desfiinţată în România o asemenea jurisdieţiune. 

Este de observat că, prin toate scrierile sale, V Boe- 
rescu cată, pe deoparte să facă cunoscute străimlor cele 
două Principate dela Dunăre, iar pe de alta, să asigure 
şi să întărească curentul favorabil ţărei noastre, 

La 1866, în urma abdicărei Principelui Cuza, după 
revoluţiunea dela 11 Fevruarie 1866, V. Boerescu, dim- 
preună cu alţii, este însărcinat de Adunare, să meargă 
la Bruxelles cu plebiseitul alegerei contelui Filip de 
Flandra. Regele Belgiei, Leopold al II-lea, primeşte pe 
delegaţii români şi le expune motivele pentru care fra- 
tele său este nevoit să refuze onoarea ce i-o făceau Ro- 
mânii. 

In urma acestui refuz, şi după plebiseitul ueare, la 
1 Maiu 1866, proclamă Domn pe principele Carol Ludovic 
de Hohenzollern-Sigmaringen, V. Boerescu dimpreună cu 
generalul Floreseu, Costaforu, Epureanu, este iarăşi tră- 
mis pe la toate Puterile cele mari, ca să susţină can- 
didatura noului ales la tronul ţărei. 

Succesul de astădată fu complet şi după suirea A. S. 
Carol I pe tron, V. Boerescu făcu parte din cabinetu 
Dimitrie Ghica, până la căderea sa în 1870, 

V. Boerescu atunei începe în organul „Pressa“ o mare 
luptă patriotică, care continuă în tot timpul războiului 
franeo-german, reclamând independenţa şi neutralitatea 
României. 

La 1873 intră în cabinetul lui L. Catargiu, şi ca 
ministru de externe lucrează din toate puterile pentru 
realizarea acestui ideal. 

Primul pas, prima îndrumare o face încheind, cu 
toate opunerile Porţei, primul tractat de comerţ cu Austro- 
Ungaria, 

Pentru a pregăti opiniunea publică a diplomaţiei 
europene în favoarea noastră, Boerescu la 1874 publică 
o nouă scriere intitulată: Drepturile României, întemeiate 
pe tractate, sub pseudonimul „un vechiu diplomat“. 
Această operă cuprinde un rezumat al dreptului inter- 
national român, întemeiat pe vechile eapitulaţiuni, pre- 
cum şi o expunere a tuturor intereselor politice ce re- 
clamau înfiinţarea unei „Belgii“ la gurile Dunărei. 

In urma acestor lucrări pregătitoare. V. Boerescu se 
crede îndestul de tare, pentru a afirmă într'un mod ofi- 
cial drepturile de suveranitate ale României, atât printr'o 
notă diplomatică, cât şi dinaintea Camerilor, lucru care 
până la dânsul, nu-l făcuse nici un alt ministru de externe. 

Atitudinea aceasta o iea mai ales în Novembre 1873, 
când începe cu Poarta, lupta pentru dreptul de a tractà 
pe un picior de perfectă egalitate cu Puterile străine. 

Incă din Septemvrie, acelaşi an, îi oferise o ocaziune 
favorabilă, ministrul de externe al Turciei, Raşid-paşa, 
printr'o circulară confidențială, în care se tăgăduiau 
drepturile României de a încheia tractate de comerţ cu 
celelalte Puteri. 


XI 


V. Boerescu punând mâna pe acest act, răspunse 
printro notă oficială !), adresată tuturor reprezentanților 
Puterilor garante, în care notă el afirmà sus și tare 
voința guvernului român, de a exereită liber şi direct 
toate drepturile, în virtutea vechilor tractate, garantate 
prin cel dela 1856 din Paris și prin convențiunea dela 1858. 

Această notă fu reprodusă de întreaga presă euro- 
peană şi se poate zice că din acel moment se începi 
lucrarea, care aveă s'aducă emanciparea politică a ţărei 
noastre. 

Guvernul austriac, din cauza numeroaselor sale in- 
terese economice cu noi, consimţi cel dintâi, în Iunie 1875, 
să semneze prima convenţiune de comerț. 

Dar acest tractat eră numai începutul și Boerescu ur- 
mează cu ardoare negocierile pentru noui tractate şi cu 
alte ţări, mai ales cn cabinetele din Berlin și Peters- 
burg. 

Trebue să nu se uite de asemenea că tot în acest spaţiu . 
de timp, V. Boerescu izbuteşte, ca agenţii români să fie 
tractaţi de cabinetele străine, ca reprezentanţi oficiali ai 
unei puteri recunoscute: 

La finele anului 1875, V. Boerescu ese din minister 
şi în Iulie 1879, îl vedem pentru ultima dată ea ministru 
de externe în cabinetul I. ©. Brătianu. 

Motivul, care l-a determinat să primească, acest por- 
tofoliu e foarte simplu: V. Boerescu eră înainte de toate 
un mare patriot şi în momente de grea cumpănă el 


1) Reînvierea drepturilor României, Tractatul de comereiu 


Austro-Român. Brog. tip. Iaşi. Vezi pag. 5, circulara D-lui ministru 
de externe. 

puneă întotdeauna interesele țărei mai presus de inte- 
resele sale personale sau de interesele de partid; în 1879, 
ţara treceă printr'o grea încercare, căci eră la ordinea, 
zilei delicata chestie a Evreilor, a cărei rezolvire ni se 
impuneă prin tractatul dela Berlin!). 

In asemenea împrejurări patriotismul lui V. Boerescu 
nu puteă să nu răspundă la chemarea ce-i făceau cei 
cari acum aveau nevoie de experienţa şi de luminile sale, 
şi de aceia dânsul primi — fără a stă la îndoială — 
portofoliul ce i-se oferiă. 

Şi de astădată sforţările sale au fost încununate cu 
succes, căci puţin timp în urmă, România mulţămită 
spiritului diplomatic şi militar, înţelepeiunei şi patrio- 
tismului Suveranului ce-și alesese, devine complet inde- 
pendentă şi este în urmă înălțată la rangul de Regat. 

In primele zile ale lunei Aprilie 1881, V. Boerescu îşi 
făcuse datoria de patriot, părăsi ministerul, şi, cu toată 
boală neindurată care începeă să-i slăbească puterile, 
rămâne până în cele din urmă în arena luptelor politice. 

Ales membru în comisiunea însărcinată cu revizuirea 
Constituţiunei, în puţinele momente de sănătate, V. Boe- 
rescu lucrează proiectul de lege relativ la această ces- 
tiune. Aceasta e ultima lui lucrare, supusă desbaterilor 
comisiunei în Octomvrie 1883, cu o lună înaintea mor- 
ţei lui. 

Trimis de oamenii ştiinţei, V. Boerescu, în Noemvrie, 
pleacă într'o climă mai caldă ca să-şi caute sănătatea, 
dar abiă sosit la Paris, Vineri 18/30 Noemvrie 1883, 


1) Mémoire sur lą révision de lart. 7 de la Constitution rou- 
maine. Paris 1879. 

numai continuă drumul, căci înainte chiar de a ajunge 
la finele călătoriei, se stinge, departe de patrie, după ce 
un pătrar de veac muncise pentru propășirea şi feri- 
cirea ei. 

Din această scurtă schiţă biografică, se poate to- 
tuşi judecă întinderea, activităței şi personalitatea poli- 
tică a lui V. Boerescu. După cum văzurăm, mai ales 
în arena luptelor politice, dânsul și-a pus tot patrio- 
tismul şi inteligența pentru realizarea idealului său: 
Unirea şi independența principatetelor subt un Domn 
străin. 

Ca jurisconsult rolul lui V. Boerescu nu a fost mai 
puțin fnțemnat. Osebit de lucrările sale ca membru al 
Parlamentului sau vicepreşedinte al Consiliului de Stat, 
V. Boerescu ca profesor la Facultatea de drept, a făcut 
cel dintâi Comentar al Dreptului comercial român, şi 
a codificat toate legile și regulamentele țărei dela 1859 
până la 18821). 

Darul graiului, pe care Boerescu îl posedă întrun 
grad superior şi cunoştinţele sale variate, au făcut din- 
tr'însul unul dintre cei mai elocinţi şi distinși oratori ai 
țărei. Baroul Bucureștilor nu-l pută cinsti mai bine, 
decât alesându-l decan al său. 

Ca profesor elocinţa lui Boerescu eră tot atât de 
plăcută şi cei ce l-an auzit făcându-și cursul la Facul- 
tate, nu vor uită niciodată claritatea, preciziunea, şi me- 
toda cu care el, timp de un pătrar de veac, şi-a făcut 
acest curs. 


Facultatea de drept, eg şi baroul, l-au ales decan al 
e lic ai 


1) Colecţiunea Codicelor române de B. Boerescu. 

său mai mulţi ani de a rândul. In chestiile diplomatice 
V. Boereseu a, ocupat un rol totdeauna distins. Tactul 
său, cunoştinţele sale şi mai ales siguranţa cu care ştiă 
să, susțină ceeace voiă, l-au făcut să reuşească mai în 
totdeauna în misiunile sale pe lângă Puterile străine, 
cărora le lăsă cea mai bună amintire. 

Alegerea Domnului, tractatele de comerţ, chestia 
Evreilor, independenţa, ete., sunt atâtea chestiuni diplo- 
matice, la rezolvirea, cărora V. Boerescu a contribuit 
foarte mult şi fără îndoială, se poate zice că şi pe acest 
tărâm a meritat bine dela patrie. i 

In ramura economică, V. Boerescu trecu peste preju- 
diţiile timpului, punând temelia unor mari şi puternice 
societăţei comerciale. 

Aşă, în 1871, el ereă societatea română de asigurare 
„ Dacia-România“ şi de atunci încoace rămân în ţară mi- 
lioanele, care mai înainte se trămiteau în străinătate şi se 
întroduse astfel totdeodată mai multă siguranţă în lichi- 
darea despăgubirilor, deşteptând între eapitaliştii din ţară 
spiritul de asociaţiune, ce până atunci eră foarte, mărginit. 

Asenienea V. Boerescu luptă împreună cu P. Mavro- 
gheni, ministru de finanţe în 1872—73, cu Ion Ghica 
şi alţi fruntaşi ai ţărei, pentru înființarea Creditelor 
funciare, pe baza asociaţiunei între proprietari şi emi- 
terea de scrisuri funciare. 

Acelaşi concurs l-a dat V. Boerescu şi pentru crearea 
Băncei Naţionale a României. 

Şi ca publicist activitatea lui V. Boerescu e foarte 
întinsă, căci începând la .1848, ea continuă şi merge 
până în 1883, atât prin presă cât şi prin numeroasele 
scrieri precitate. 

Ca om de Stat, ca temperament politie, V. Boerescu 
se deosebeà printr'o însemnată luciditate de spirit şi 
printr'o fire linştită, care-i permiteau să judece cu sânge 
rece şi multă justeță cele mai grele cestiuni, dându-le 
deslegare practică şi inteligentă. 

Ela avut mai presus de toate cele două calităţi esen- 
țiale pentru un om de stat: patriotismul luminat şi ne- 
interesat, dragostea de ţară, în cea mai înaltă accepţiune 
a cuvântului, servite de o voinţă neobosită de a lucrà 
pentru binele patriei. 

Acestea au fost scopul şi cinstea vieţei sale. 


Bucureşti, 1910. 


1859 

„Monitorul oficial al Ţării Romăneşti“ din 26 Ianuarie 1859. 


Unirea principatelor 


In ziua de 5 Ianuarie 1859 Cuza fusese ales domn 
în Moldova, iar la 24 Ianuarie trebuià să se facă ale- 
gerea şi în Tara Românească. 

Până în ajunul acestei zile adunarea electivă eră 

"împărţită în mai multe tabere avînd fiecare câte un 
pretendent, şi nu se ştie de s'ar fi realizat fericitul act 
al Unirei, dacă în dimineaţa zilei de 24 Ianuarie par- 
tidul naţionalist, din care făceă parte Boerescu, nu ar fi 
propus să se aleagă ca Domn tot Cuza. 

In acest scop, după constituirea adunărei şi după 
apelul nominal al deputaţilor, s'a cerut ca Adunarea 
să se constitue în secret spre a i se face o propunere. 

După ce Adunarea sa retras în altă cameră, 
Boerescu a luat cel dintâi cuvântul şi a ţinut discursul 
ce urmează, care a înflăcărat spiritele, făcându-le să 
primească propunerea unirei cu entusiasm. Şi astfel a 
fost ales Cuza. 


Pentru ce suntem împărţiţi în două câm- 
puri? Pentru ce ne numim noi şi voi? Ori nu 
avem toți aceiași patrie? Ori nu suntem toţi fiii 

aceleiaşi mame? Pentru ce să zicem noi şi voi? De 
ce să nu zicem noi Românii? Nu avem toţi aceiaşi 
iubire, nu simţim toţi aceleași sentimente pentru 
mama noastră comună? Care este cauza diviziunei 
noastre? Care este mărul de discordie dintre noi? 

Acest măr de discordie, să nu-l ascundem, 
el este domnia. Cine va fi domnul? Fiecare își 
are convincţiile sale, fiecare își are simpatiile sale 
personale; fiecare din noi crede că ţara va fi mai 
fericită având de domn pe cutare și pe cutare. 
Dar discordia există, căci nu toţi cugetă asemenea. 
Din această discordie rezultă disereditul nostru. 
Nimeni nu mai are credinţa la noi; anarhia nu e 
departe, și inimicul e la porţile noastre. Cum să 
respingem anarhia? Cum să oprim pe străini? Fă- . 
când să piară discordia, făcând să dispară punctul 
care ne desparte. 

Noi declarăm că nu avem nici un candidat; 
d-voastră aveţi vreunul? Se poate. Însă niciunul 
din noi toţi nu cred că a venit aci cu hotărîre 
a face să fie candidatul său cu orice preţ. Toți 
suntem Români, şi nimeni nu voește răul ţărei sale; 
nimeni nu ar voi ca candidatul său să ajungă la. 
tron pe urme de sânge sau sprijinit de străini. Ar 
fi o ofensă pentru ţară de a erede că ea a putut 
trimite la Cameră asemenea oameni. 

Ca să ne unim toţi asupra aceluiaș candidat 

este posibil? Cred că nu, fiindcă, am zis, fiecare 
îşi are credința sa. Dar a ne uni asupra unui 
principiu, ne putem uni, mai cu seamă când acest 
principiu este cel mai mare al naţionalităţei noastre. 
Acest principiu este al Unirei. 

Mulţi din d-voastră, acum un, an au repre- 
zentat ţara în această Cameră, și au susținut cu 
căldură unirea. Prinţul Bibescu, fostul domn, a 
fost între alţii, cel mai elocvent și ardent apărător 
al unirei. S'ar puteă oare în acest timp ca aceste . 
persoane să se contrazică? Aceasta nu se poate crede. 

Să ne unim dar toţi asupra principiului de 
unire, asupra acestui mare principiu ce are să re- 
învieze naționalitatea noastră. Să ne dăm mâna 
ca, fraţi, şi să cugetăm că suntem muritori, că 
avem să trăim câţiva ani, și că copiii şi strănepoții 
noștri au să moștenească un viitor glorios, creat 
de noi! 

A ne uni asupra principiului unirei este a 
ne uni și asupra persoanei ce reprezintă acest 
principiu. Această persoană este Alexandru Ion 
Cuza, domnul Moldovei. 

Să ne unim ca fraţi asupra acestui nume, și 
posteritatea ne va binecuvîntă, țara ne va întinde 
mâinile şi conștiința noastră va fi împăcată că. 
ni-am împlinit cu religiozitate o datorie sfântă. 


II 


Importanţa unirei 


După alegerea lui Cuza, la finele şedinţei, tot Boe- 
reseu a luat cel dintâi cuvântul şi a ţinut discursul ce 
urmează, prin care arată importanța actului săvârșit, şi 
analizează legalitatea lui, aducând mulţumiri Adunărei 
şi lăudând patriotismul ei. 

Domnilor, această zi este cea mai marb ce 
au văzut Românii în analele istoriei lor! Actul ce 
am făcut noi astăzi este un act ce dovedeşte la 
noi un patriotism și o desinteresare aşă, de mare, 
cum rar se pot vedei exemple la naţiunile cele 
mai mari ale Europei! Sunt acum mai mult de 
două secole și jumătate, de când unirea, Românilor, 
această, aspiraţiune generoasă a tuturor generaţiu- 
nilor, căută să se realizeze prin puterea materială, 
prin forță, prin sânge. Astăzi unirea se realizează 
prin puterile morale, prin armele spirituale. 

Graţie vouă, mandatari ai naţiunei, care 
știurăţi într'un moment a vă învinge toate pasiu . 

nile a călcă peste toate interesele egoiste, a înă- 
buși orice uri, și a depărtă orice simpatie şi 
antipatie personală spre a depune pe altarul patriei, 
pur și virgin, acest principiu al reconcilierei ge- 
nerale şi al 'puterei naţionale. 

Graţie înaltelor puteri garante, cari ne ară- 
tară drumul prosperității și mărirei noastre, prin 
recunoașterea, şi garantarea drepturilor noastre 
naţionale şi a vechilor noastre tractate pe cari pă- 
rinții noştri le apărară cu sângele lor, şi cari stă- 
teau ascunse și amorţite sub vălul uitărei și al violărei. 

O eră nouă se deschide pentru noi! Această 
eră este acea, a regenerărei noastre! Voi veţi aveă 
mândria a spune nepoților noștri că aţi pus cea 
dintâi piatră la acest nou edificiu! Şi accentele 
vocei și recunoştinţei lor se vor transmite resu- 
nând din generaţie în generaţie. 

Și care este natura actului ce noi săvârșim 
cu atâta regularitate, liniște şi desinteresare? Ale- 
gerea domnului Alexandru lon Cuza este oare 
conformă cu Convenţia din Paris? Liniștiţi-vă, 
domnilor, şi căutaţi fiecare răspunsul în conştiinţa, 
Şi raţiunea voastră. 

Mai departe analizează legalitatea unirei și con- 


formitatea, ei cu prescrierile Convenţiei din Paris, şi în 
urmă, termină: 


Actul nostru dar este din cele mai legale. 

El nu va lipsi peste puţin a fi aplaudat de Eu- 
ropa întreagă, precum astăzi este aplaudat de toată, 
națiunea română. 

Să trăiască domnul nostru! Să trăiască pu- 
terile garante! 


III 


Răspuns delegaţiunei moldovene. 


La 14 Februarie 1859, Moldova trimite o dele- 
gatie în frunte cu Kogălniceanu cu o adresă către Adu- 
narea 'Ţărei românești. Boerescu răspunde lui Kogăl- 
niceanu cu discursul de mai jos: 

Glorie vouă, ne zic fraţii de peste Milcov; 
glorie vouă, le ziceam noi, căci voi ati avut a 
susține sub un guvern străin o mai crâncenă luptă 
decât noi şi ştim că, cu cât lupta este mai grea, 
cu atât victoria este mai strălucită. Glorie vouă, 
căci voi ne-aţi arătat calea ce trebue să urmăm, 
voi ați dat întâiul semnal al unirei, voi aţi fost 
cei dintâi cari, îndată după alegerea domnului, aţi 
proclamat înaintea Europei că singura şi perpetua 
"dorinţă a inimei voastre este unirea, Voi ne-aţi 
deschis drumul binelui, noi lam urmat; voi aţi 
început unirea, noi am terminat-o. 

Dar atât noi, cât şi voi, n'am făcut ma 

mult decât a analiză un act care eră pregătit de 
atâţi secoli. 

Şi aici face o privire istorică asupra tuturor în- 
cercărilor de unire în trecut — iar mai departe ur- 
mează : 

Unire dar şi încredere în viitorul nostru! Să 
piară dintre noi orice uri şi orice ne-ar puteă 
slăbi! Precum ne spune despre Moldova onor. 
meu preopinent, aşă și la noi sperăm a vedeă pe 
cele mai eminente persoane din clasele ce-au fost 
privilegiate ne mai şovăind înaintea unei dificul- 
tăţi spre a apără interesele naţionalităţii noastre. 
La 24 Ianuarie aceste persoane puseră de o parte, în 
aplaudarea naţiunei, orice consideraţiuni de in- 
terese şi de persoane spre a împlini actul cel mai 
mare care înălţă, patria lor. Să urmeze acest drum 
la mărire, conluerând cu energie la toate măsurile 
ce vor întări acel act, şi vor lăsă uu frumos nume 
de nobleţă, generaţiilor viitoare. 

Sper dar că vom ști a lueră cu toată energia, 
cu toată prudenţa și toată încrederea ce cere un 
act de natura aceluia pe care l-am săvârșit. 

Prezenţa fraţilor moldoveni între noi este ca 
o legătură şi o angajare pentru viitoarea noastră 
luerare. Această prezență constitue pentru noi o 
sărbătoare, o asigurare pentru viitor, o afirmare 

nouă a unirei ce are să domnească între amân- 
două ţările surori. 

Salutare Camerei moldovene, care a dat oca- 
ziunea acestei sărbători! Salutare deputaţilor de 
peste Milcov, cari vor împărtăşi Camerei surori sen- 
timentele noastre! Salutare tuturor Românilor! 


IV 


„Monitorul oficial al Ţărei Româneşti“ din 28 Februarie 
No. 19/1859. 


Sedinţa din 12 Februarie 1659 
Votul Public 


Adunarea electivă de abiă constituită, se ocupă de 
regulamentul votării. Brăiloiu susţine votul secret pentru 
votarea proectelor de lege în totalul lor, aducând ea ar- 
gumente mai toate statele europene cu sistem constitu- 
ţional. În acelaş fel vorbese principii Barbu Ştirbei şi 
D. Ghica. Le răspunde, susţinând votul publie prin ur- 
mătoarele două cuvântări Boerescu. 

1) B. Boerescu. D. Brăiloiu, din cele ex- 
puse de D-sa, nu este contrariu votului public, 
dar pune astfel de condiţii, încât să fie în tot- 

P , 
deauna secret. D. Brăiloiu a arătat incovenientele 
votului public, şi a zis că mai totdeauna un 
guvern tiranic a adoptat sistemul de vot public, în 
vreme ce cele constituţionale au adoptat sistemul 
de vot secret. Dar legile într'o ţară trebue să se 

aplice după natura localităţei și împrejurările în 
care se află. Este netăgăduit că sunt cazuri când 
votul public s'a adoptat de un guvern tiranic, 
şi vice-versa. Dar întreb: unde votul public are: 
inconveniente? Nimeni nu ne poate persecută, nu 
este în drept a o face aceasta, pentru libera 
manifestare a opiniilor: noastre și pentru aceasta 
nu admit votul secret. Este vorba însă deoameni, 
care pentru temerea de interesele lor particulare 
se sfiese a votă pe față. Este alteevă! Dacă sunt 
asemenea oameni în sânul acestei Adunări, pentru 
onoarea ei sunt de părere că nu trebue să se 
admită de reprezentanți ai naţiunei, şi pentru acest 
cuvânt nu primesc votul secret. D. Brăiloiu zice că 
ne aflăm într'o stare anormală. Din contra, eu cred 
că suntem acum în starea cea mai normală, trăim 
o viață naţională liberă; trecutul eră starea de 
care vorbește d-sa. Apoi nu văd legătura pe care 
o vede d. Brăiloiu, între votul secret și maturitatea, 
discuţiei unei legi, şi nu văd ce incompatibilitate 
ar fi între votul public şi discuţia matură. Noi 
nu pretindem a se votă o lege mai înainte dea fi 
discutată, ci în urmă. Când este însă vorba de 
discuţia unei legi, greșită din cauza iuţelei şi a, 
nerăbdărei, atunci inconvenientul ce d. Brăiloiu îl 
atribueă votului public, există şi la votul secret. 
Destul este pentru repararea unei legi greșite, din 

grabă şi nerăbdare, ca să luăm de bază de a nu 
votà înainte de o discuție, 

Aşă, din toate punctele de vedere, votul tre- 
‘bue a fi public. Afară de aceste considerații de 
inconveniente ce nu există, putem invocă alteevă: 
De ce vot secret, când adoptăm o lege? Avem 
frică de conştiinţa noastră? Avem teamă a nu 
votă cum simțim? Prea de multe ori ne am în- 
învăţat a ne ascunde ce suntem. Trebue a ne con- 
vinge că noi cari intrăm într'o viaţă nouă poli- 
tică şi socială, să ne schimbăm obiceiurile noastre, 
De ce un deputat să-mi schimbe opinia, convincţia, 
votând pe faţa? 'Trebue a ne convinge de prin- 
cipiul, că orice opinie este respectată. Oricine are 
convineţia opiniei sale, de ce să se sfiască a o 
arătă? De ce să ascundem opiniile noastre, când 
presupunem în Adunare, o convincţie din cele mai 
onorabile. N'avem de ce să ne temem! Nu văd 
nimic de temut. De guvern? Nu. De opinia pu- 
blică? Nu, căci ea respectă opiniile sincere; şi apoi 
pentru „ce vot secret, când discuţia se face de față? 
Dar ni se va răspunde: Nu toată lumea iea parte 
la, discuție. Aceasta nu face nimic. Prin vot pu- 
blie impunem naţiunei, căci arătai că avem con- 
vincţia, opiniei noastre; ea poate fi rătăcită; dar 
nu mai puţin sinceră, gi opinia publică, după cum 
am zis-o, respectă sinceritatea, independenţa, opiniei 

de orice culoare. Noi cerem votul pe faţă, violăm 
convincţiile, îl cerem numai pentru demnitatea 
adunărei noastre. şi nu trebue a susține prin- 
cipiul de vot secret după exemplul altor ţări, unde 
s'a întrodus, pentru diferite consideraţii locale. 


2) B. Boerescu. Vin a răspunde principilor 
Ştirbei şi Ghika. Suntem, ziceţi, la începutul ca- 
rierei noastre şi nu trebue a merge prea repede. 
Dar întreb, unde este mai mare pericol? De a 
merge pe un drum întunecos, sau de a merge pe 
un drum luminos? Educarea unei națiuni nu se 
formează repede, ea vine cu timpul. În politică, 
educarea unei națiuni se face prin legi. Cum o să 
educăm noi opinia publică altfel decât puindu-ne 
în evidență? Numai pë cât vom lueră în ascuns, 
avem a, ne teme de opinia publică. Ambii principi 
au zis că le este frică a merge prea repede; dar 
ce iuţeală poate fi întru a merge cinevă pe calea 
progresului? Când intrăm într'o viaţă nouă, trebue 
să intrăm cu toate elementele ei cele bune, căci 
de vom lua și elementele rele cu noi, acestea se 
scot prea anevoe. Nu mergem nici odată prea iute 
cu adevărul. De ce fiecare din noi să nu ne cu- 
noaștem? Prin votul secret există neîncredere, şi ca, 
să înceteze aceasta, şi să nu înceteze influenţa, opiniei 
publice, trebue a nearătă pe faţă convincţiile noastre. 


V 
„Monitorul Oficial al Țărei Romaneşti“ din Martie 27 No. 32/1859. 
Arendaşii moşiilor mănăstireşci 


La ordinea zilei interpelaţia adresată de Boerescu 
Min. Cultelor pe care îl roagă să binevoiască a spune ce 
măsuri aluat în privinţa arendaşilor moșiilor mănăsti- 
reşti. Arendările trecute, aşa cum s'au făcut, au produs 
ceace sepoate numi criza agricolă, care nu este mai pu- 
țin urgentă şi periculoasă statului şi socieţăței ca cea fi- 
nanciară. 

Boerescu vrea să ştie ce măsuri s'a luat în privința 
aceasta 

Ministrul răspunde vag că va căuta ca legile să se 
păzească. Boerescu replică în chipul de mai jos: 


Boerescu nemulţumit de răspunsul d-lui Ore- 
țulescu, ia cuvântul şi demonstră că criza agri- 
colă este intim legată cu cea comereială, că în 
deşert s'ar ocupă Adunarea a luă măsuri pentru 
încetarea crizei financiare când ar lăsă la o parte 
criza agricolă. Lipsa de esportaţie, sa zis, este 
cauza principală a crizei financiare; ea se menţine 
prin criza agricolă : l-iu pentrucă arendele fiind 

esorbitante şi arendaşii fiind siliți a le scoate din 
producte, nu le pot vinde prin prețuri mai scăzute 
spre a face concurenţă altor porturi, ca Odesa 
şi porturile Americei, ce atrag la dânsele pe 
cumpărătorii cari întreprindeau strângerea de pro- 
ducte şi esportarea, lor, ei văzând că acele producte 
sunt amenințate a se confiscă de guvern drept pre- 
tul arenzilor, nu pot avea nici o încredere, şi nu 
mai vin să facă avansuri și aconturi de bani ca 
mai nainte. Afară de aceasta e în genere cunos- 
cut că arendaşii sunt în daraveri pecuniare cu co- 
mercianții; şi a ruină pe unii este a ruină și pe alții. 

Astfel vedeți că criza agricolă și cea finan- 
ciară sunt intim legate 

Uşurarea, propusă de Domnul Ministru este 
numai aparentă, Ar fi reală pentru cazul când arenzile 
arfi proporţionate cu veniturile. Arenzile însă sunt 
exagerate; acest fapte cunoscut de toată lumea, şi de 
am discută, asupra acestui punct, ar fi să ridicăm 
un văl] neplăcut, pe care mai bine să’l lăsăm ne- 
atins. Mulţi au profitat de acest văl, dar mulţi 
au fost victima unor manopere şi a unor mistere, 
care s'ar puteă transformă într'o istorie numită is- 
toria „Misterelor Arenzilor. “ 

Pe lângă aceasta, ceeace a ridicat aşa de mult 
arenzile, a, fost iluzia ce şi-au putut face unii oa- 


meni de bună credință asupra adevăratului venit 
20993 2 


18 


al moșiei, iluzie provenită din marele preţ ee 
au avut, productele în anii trecuţi cu ocazia rez- 
belului din Orient. — Nu este nici just, nici 
moral ca statul să profite de acele mistere, și 
iluzii, şi să se înăbușească cu ruina cetăţenilor; 
şi apoi vă voi demostră că acea înăbuşire a statului 
este numai fictivă. 

Legile morale și de ecuitate se opun. am zis, 
la, acea înăbuşire, să vedem dacă şi legile positive 
sunt absolut contrarie unui scăzământ. Principiul 
la care a făcut aluziune D. Crețulescu că nul 
poate atinge, fiindcă este baza societăţei, este ne- 
greşit sfinţenia contractului. Ei bine, vă voi arătă 
că ăst principiu nu este așa de absolut în cât să 
nu i se poată face oarecare derogațiuni în faţa 
unor consideraţii tari. 

D. Boerescu citează și explică atunci art. 769 
şi 1770 din condica franceză; apoi reproducând 
şi art. 12 dintro legiuire din 1852, care a mo- 
dificat Condica lui Caragea în privinţa închirie- 
rilor, "1 explică asemenea în favoarea tezei ce 
susține. Dacă aceastea zice că, dacă între parti- 
culari, acel articol dă drept chiriașului să ceară 
scăzământ din chirie, când obiectul închirierei su- 
feră, o deteriorare mare, esie un afortiori ca acesta 
să se aplice între stat gi particular. Trecând 
apoi la interesul propriu al statului demonstră că 


19 


înavuţirea sa ar fi numai fictivă prin acele areuzi 
exagerate; şi că mai mult ar păgubi statul astfel 
decât făcând un oarecare scăzământ arenzilor. 
Arendaşii în adevăr nu vor putea să plătească; 
prin aceasta chiar contractele vor cădea. Cum se 
va despăgubi statul? In două moduri: I-iu vån- 
zând productele ce.va găsi strânse pe moşii. Dar 
cui să se vânză, Căci nu este exportaţie? Plec, 
arendând din nou moşiile, ceace va aduce un scă- 
zământ poate de 50 %/a în preţul arenzelor. 

Cât pentru ceace zice D. Creţulescu, că dela, 
anul va putea, să ia măsuri spre a se lepăda de 
contracte, arendaşii cari nu vor voi să se ţie, cu 
aceasta recunosc singur, că pricipiul sfințeniei 
contractului nu este aşa de absolut în cât să nu 
se poată atacă, 

Afară de acesta, acele măsuri, tardive ar se- 
mănă eu medicul care ar zice bolnavului său: 
Ti-am preseris doctoria, dar aştept întâi să mori şi 
apoi să ţi-o dau. O repet remediu! trebue acum, şi 
de aceia propui a se face pentru anul acasta un scă- 
zământ arenzilor; nu astfel în cât să profite și 
reaua credință; ci numai pentru acei arendași 
cari vor fi fost de bună credinţă şi în adevăr se 
vor fi înșelat. 


VI 
„Monitorul oficial al ţării Româneşti“, Aprilie 10 No. 19/1859. 


Sedinta dela 13 Martie 
Ajutorarea comercianților 


La ordinea zilei eră un proiect al guvernului de a 
se interveni în favoarea comercianților cu 200000 gal- 
beni pentru a se mai ușură criza comercială. Vorbese 
contra acestui proiect I. Brătianu şi Catargiu. Boerescu 
îl apără, 

Boerescu. D. Brătianu s'a contrazis și sus- 
ţin pe D. Catargiu. D-sa eri când cerea ca să 
se adune camera, în permanenţă, se ocupà negreșit, 
de un leac repede; prin urmare D-sa era departe 
de a presupune nici măcar începutul unui stabi- 
liment de credit, care nu se poate face fără gân- 
dire şi discuţie; nu admit dar că D-sa când zicea 
să stăm în permanenţă să fi avut idee de ce emite 
azi. Cred dar că D-sa, se contrazice. Cauza este 
că D. Brătianu e departe de principiul acestui 
proect: intervenţia provizorie a guvernului. D-sa 

admite altcevà, că criza nu se poate tămădui decât 
cu facerea, repede a unui aşezământ de credit, și 
aduce de exemplu cea ce s'a făcut în Franţa la 
1848, însă trebue să ştie că cele ce se aplică în 
Franţa nu se pot aplică la noi, cea ce se aplică 
la noi acum un an, nu se mai poate aplică azi. 
D-sa confundă creditul cu numerarul, și că lipsa 
provine din lipsă de numerar; eu zie din contră 
că criza provine din lipsa creditului. Apoi comp- 
toarele de cont creiază oare ele creditul? Nu: probă 
este că crizele sunt mai dese acolo unde sunt comp- 
toare; comptoarele de scont nu fac decât să scomp- 
teze poliţele, ele nu dau creditul, afară de aceasta 
un asemenea stabiliment nu se poate face întrun 
moment şi mai cu seamă la noi în împrejurările 
de azi: ar fi avut efect când sar fi făcut de mult. 
Să nu credeţi că suma de două sute mii galbeni va 
avea o influenţă materială asupra crizei. Nu, ci 
morală. Cu intervenirea guvernului se stabilește un 
credit între comersanţi şi iată cum: comerțul fiind 
ajutat de guvern, particularii nu se grăbese să-și 
seonteze polițele, ci vin numai de și le schimbă; 
de altă parte capitalurile cele mici vor circulà şi 
adunându-se, după expresiunea D-lui Catargiu, vor 
face râurile cele mari. Sunt şi eu de părerea D-lui 
Brătianu, pentru stabilimente de credit, dar azi nu e 
vorba de asta, ci de o măsură ad-hoc ca să se ia 

de guvern spre a veni în ajutorul comerțului, asta, 
va uşură criza. Comersanţi singuri au găsit ăst 
mijloc; cred că D. Brătianu nu e mai competent 
decât corpul comersanţilor cari singuri au găsit 
aceste măsuri. Ei bine! pentru un mic sacrificiu 
care ni'] cere comereiul şi care va aveă uu mare efect, 
noi vom stă zile întregi în discuţie, pentru cuvântul 
că cutare teorie se opune? În alte ţări sunt bănci 
stabile, la noi nu. După D. Brătianu vom pre- 
lungi indefinit discuţia fără să facem nimic, 
de aceia propui ca adunarea să adopte în prin- 
cipiu acest proiect şi pe urmă vom intră în 
desbaterea lui în parte şi atunci vom face modi- 
ficările ce vom voi. 


VII 
„Monitorul Oficial“ al Tărei Româneşti din 9 Iunie 66/1859 


Şedinţa de la 2 Iunie, anexa I 
Către Onorabila Adunare electivă. 


Domnilor! 


„Secţiunile III şi V întrunite, spre a deliberă 
asupra proectului privizoriu relativ la presă, s'au 
adunat la 29 Mai 1859, şi au procedat la, delibe- 
rarea asupra proectului presentat. 

Secţiunile, mai înainte de a intră în exami- 
narea acestui proect, mai înainte de a vedeă până, 
la ce grad dispoziţiunile sale sunt în acord cu li- 
bertatea, cugetărei, au pus chestiunea prealabilă: 
dacă acest proect poate fi discutat, dacă presinta- 
rea lui la adunarea electivă este conformă cu dis- 
poziţiile convenției. 

Pentru aceasta, s'a considerat art. 6 din con- 

venţie care zice că legile de interes special se vor 
discută de adunare; iar legile de interes general 
se vor prepară, de Comisiunea Centrală; precum şi 
art. 33 care zice, că numai după ce vor fi pre- 
parate de comisiunea centrală, după a sa iniția- 
tivă sau a Domnului, legile de interes general pot 
fi discutate de Cameră. 

Dar membrii secţiunilor au fost de acord spre 
a considerà o lege asupra presei, ca lege de inte- 
res general ambelor principate. Prin urmare o lege 
de o asemenea natură cată să plece de la Comi- 
siunea Centrală, iar nu de la minister, căci, altfel 
sar face o evidentă violență a Convenţiei, și mar 
trebui ca Adunarea, în întâia lucrare ce face, să 
proceadă prin călearea convenției. 

Titlul de provizoriu ce poartă proectul pre- 
zintat nu poate fi un titlu ce poate permite astă 
căleare. Căci ce poate fi o lege provizorie? Con- 
venţia nu s'a preocupat de legi provizorii. Ea s'a 
ocupat de legi; și orice lege e definitivă, pe timpul 
căt este în vigoare. Sub pretext de provizoriu 
această adunare ar putei face, fără iniţiativa Co- 
misiei centrale, toate legile de interes comun am- 
belo Principate. Unde mai este atunci dezvoltarea 
principiului de unitate, la care trebue să ajungem ? 

Chestiunea urgenţei, ce se invoacă de minister 
şi care s'a considerat şi de membrii seețiunilor, nu 

poate iarăși fi un titlu care să permită violarea 
convenției. Căci nici o chestiune nu poate fi destul 
de urgentă spre a o scoate din legalitate. 

Și apoi secţiunile au observat că drumul ce 
s'a, luat de minister nu răspunde deloc la trebuinţa: 
urgenţii, chiar de ar fi urgentă. Căci după art. 
37 din convenţie o lege de interes special, nu se 
poate execută nici sancţionă de Domn, decât numai 
după ce se va comunică de dânsul Comisiunei Cen- 
trale spre a vedeă, dacă acea, lege este în acord 
cu dispoziţiunile constitutive ale unei organizări. 
Prin urmare după ce proiectul actual s'ar discutà 
de adunare, ne-ar ocupă mai multe şedinţe. Dar 
tot în timpul acesta Guvernul sar puteă adresă, 
la Comisiunea Centrală, "i-ar expune urgenţa ce 
simte, şi proiectul preparat s'ar înaintăapoi Adu- 
nărei. Întârzierea în amândouă cazurile va fi egală; 
într'unul însă am căleă Convenţia; iar în altul am 
fi în legalitate. 

Pe de altă parte secțiunile au observat că le- 
gile penale, actual în vigoare, pot fi destule pentru 
moment spre a pedepsi abusurile ce ar face Presa, 
de libertatea sa. Comisiunea Centrală, funcţionează, 
și nimic n-ar opri pe Minister a se adresă îndată, 
la 'dânsa. Urgenţa ar mai putea fi discutabilă când 
Comisiunea Centrală, n'ar fi deschisă; dar odată ce 
ea funcționează; orice cuvânt de urgenţă e de prisos. 

Prin urmare secțiunile întrunite: 

Considerând art. 6 şi33 din Convenţie, după 
cari legile de interes personal provin din iniţiativa 
Comisiunei Centrale, iar cele de interes special din 
inițiativa ministerului; 

Considerând că proectul asupra presei, este o 
chestiune de interes general, în discuţiunea căruia 
camera nu poate intră de cât numai după ce va 
fi lucrat de Comisiunea. Centrală; 

Membrii secţiunilor în unanimitate declară că. 
nu pot intră în examinarea proectului; căci cu 
aceasta, s'ar violă art. 6, 33 şi 37 din convenţie 


Raportor, B. Boerescu 


(Urmează subserierile membrilor seceţiunilor). 


VI 


(Supliment la „Monitorul oficial al "Țării Româneşti“ din 
31 August No. 41/1858). 


Sedinja din 25 Iunie 


Poslujnici şi scultelnici 


Bozianu dovedise din punctul de veere juridic că 
poșluşnicia şi sentelnicii sunt un privilegiu. Acelaș lucru 
îl susține Boereseu din punctul de vedere istoric. 

B. Boerescu arată că O. Bozianu dovedi din 
punctul de vedere al dreptului că scutelnicii și 
poslușnicii sunt un privilegiu, şi voeşte să dove- 
dească şi d-sa aceasta din punctul de vedere 
istorie. Socotese, zice d. Boerescu, că seutelnicii şi 
poslușnicii sunt un privilegiu şi ce este mai mult, 
că acest privilegiu îşi are origina feodală care s'a 
continuat până azi. Recompensele ce se daŭ fune- 
ționarilor celor vechi la noi erau de altă natură. 

Până la Mihaiu, acestea se făceau prin dări 
de proprietăţi. Dar Mihaiu Bravul introduse feo- 
dalitatea în ţară şi făcu ca omul să serve omului: 

Mavrocordat desființă acest servagiu, emancipă pe 
servi şi introduse pe scutelnieii și pe posluşnieii, 
cari sunt o consecinţă a servagiului. El, ca să des- 
păgubească pe acei stăpâni de servii lor, le dete 
scutelnici şi poșlusnicii. Așa dar scutelnieii şi pos- 
lusnicii. din punctul de vedere istoric, nu erau o 
recompensă de serviciu, ci o simplă despăgubire 
care representà pe servii de mai înainte. Re- 
gulamentul veni şi transformă serviciile acestor 
scutelnici și poslușnici în dar de bani. Insă 
aceşti bani reprezintă tot serviciul, privilegiul cel 
vechiu. După aceea vine Convenţia şi proclamă 
desfiinţarea oricărui privilegiu. Cum dar noi, 
cari cerem stârpirea privilegiurilor, și conforma- 
rea, întru toate cu Convenţia, să păstrăm instituţia 
scutelnicilor şi a posluşnicilor, cari nu sunt 
decât consecința unui vechiu privilegiu? De voiţi 
însă să daţi o recompensă unora din aste per- 
soane, care se bucură astăzi de ăst privilegiu, 
însă care merită ajutor, aceasta o puteţi face, dar 
sub un alt titlu, dar nu sub acela de scutelniei 
şi posluşnici. Aci este vorba de principiu, iar nu 
de bani. Nu voiu ca să rămâie o urmă de bă- 
nuială asupra Camerei că a voit să susție un pri- 
vilegiu. Indemn dar Cameră ca să primească 
propunerea ce s'a făcut în astă privință. 


IX 


Monitorul oficial al ţării Româneşti din 9 Septembrie No. 108/1859. 


Sedinta din 26 Iunie 


Naturalizarea străinilor 


Boerescu înainte de a trece la ordinea zilei, 
cere oarecare desluşiri Ministrului de interne, relativ 
la mai mulți străini, cari au cerut prin petiție la mini- 
ster, voe de a se naturalizà, iar ministerul s'a adresat 
la consulat, pentru ca să vază de este cu consimțimântul 
lui acea naturalizare. Aceste chestiuni nefiind destul 
de bine explicate, nici de regulament, nici de Convenție, 
cere dela D. Ministru să de explicații în privința 
aceasta. 

Ministrul răspunde că dovada consultului se cere 
ca nu cumva străinul să aibă vre-o încurcătură la con- 
sulat. Boerescu se explică în următoarea cuvântare: 


Boerescu. E o chestie de principiu dacă 
jurisdicţia consularie există la noi; şi această 
Jurisdicţiune este știut că prin marea comple- 
zenţă a celor ce erau la putere în trecut sa în- 

tins peste limitele ei, şi a făcut cele mai mari 
abuzuri căleând drepturile noastre autonomice. 
Vin la chestia de naturalizaţie: ea este cu totul, 
independentă de guvernul de a cui protecţie voi 
să mă lepăd. 

Așă eu de exemplu sunt Român, mă duc în 
Franţa, voi să mă naturalizez, să trăiesc sub le- 
gile de acolo; nu am nici de cum să mă adresez 
la guvernul meu cerând voie, ci numai la cel de 
acolo. Tot asemenea trebue să fie şi pentru un 
străin când vine în ţară la noi şi vrea să se îm- 
pământenească. 

Vedem chiar regulamentul la art. 79 unde 
tratează de naturalizare mică și mare, alin. 5, 
zice curat că, îndată ce un sudit se va înscrie în 
corporatie şi se va supune la patentă, va fi con- 
siderat ca pământean. lacă dar că nu este nici o 
vorbă de vre-o pretenţie consulară; de va aveă 
ceva în contra acelui supus se va adresă la tribu- 
nale şi nimic mai mult. 

Cât pentru ceia ce zice domnul lacovache se 
referă la vagabonzi și dezertori; Convenţia de ex- 
tradiţie n'are raport decât la aseinenea oameni; 
şi chiar pe aceia, zice articolul ce cită şi D-sa, 
nu-i poate reclamă guvernul lor de vor fi așezați 
în ţară cu industria, şi la art. 19, se zice că şi 
în cazurile în care are drept consulatul să reclame 

un supus nu o poate face decât adresându-se la 
guvernul nostru, şi în urma unei anchete făcute 
de Ministrul de interne. D. Ministru a declarat aici 
că nu cere consimţimântul consulatului în chestie de 
naturalizare. Aceasta e tot ce vream să ştiu. 


X 


Sporirea numărului şcoalelor rurale 


Se făcuse un adaos în budgetul ministerului de 
culte. Erà vorba să se ştie cum să se întrebuințeze acest 
adaos pentru sporirea lefurilor învăţătorilor, ori pentru 
înmulțirea numărului şeoalelor. Boerescu susține acest 
din urmă punct de vedere. 

D. Boerescu. Să dau oarecare desluşiri. Am 
mai spus că se plăteşte astă sumă de sate, spre a 
se acoperi cheltuelile şeoalelor. Trebue să consi- 
derăm lucrurile astfel cum sunt. Invăţători buni 
n'avem în sate. Mai întâi fiind că sunt rău plătiţi; 
fiecare nu primește decât 300 lei pe an, dar tot 
s'ar mulțumi cu această mică sumă şi cu cele două 
kile de bucate, dacă alte dificultăţi şi încomodităţi 
nu i-ar sili să vie petoatăzina la Eforie cu plân- 
geri şi demisii. O mare parte din ei suferă din 
partea proprietarilor cari îi bat şi îi pun la lueru. 
Am făcut apel la mai mulţi din proprietari ca să 
se facă oarecari concesii, să se ceară acea muncă, 

în bani, ceea ce învățătorii sunt foarte mulțumiți 
să primească. Această chestie însă trebue să se 
reguleze în viitor. Acum ce este de făcut? Să se 
întrebuințeze acest adaos spre a îmbunătăţi soarta, 
învăţătorilor săteni sau să se înmulțească numărul 
şcoalelor? Credem că ultima măsură este mai bună 
fiindcă pe deoparte soarta profesorilor se va îm- 
bunătăţi când se vor reorganiză comunele; pe de 
altă parte credem că deodată cu regularea chestiei 
proprietăţei se va mai uşură şi soarta acestor pro- 
fesori. Sunt dar de opinie că este mai bine ca 
să-i mai lase câtva timp cu leafa ce o primese 
astăzi și să se înmulțească numărul școalelor. Am 
făcut un mic calcul şi am văzut că se poate 
adăogă, o sumă bună de şeoale la numărul celor 
în fiinţă dejà; şi astfel am puteă face ca să avem 
de şaizeci familii câte o şeoală, pentru acestea, însă, 
avem trebuinţă, ca pe lânga fondul ce se află astăzi 
să se mai dea unul de 414.000 lei. Camera ar 
puteă nota acest adaos, dar cât pentru răspun- 
derea lui, aceasta se va face mai târziu, fiindcă 
mai târziu trebue să treacă oare-care timp până 
ce se vor înființă casele de şcoală, şi al doilea 
până când se vor formă candidaţii de sate: aşă 
încât aceste sume ar veni să se ia treptat din 
vistierie, Cu modul acesta, când va veni timpul 
reorganizaţiei şeoalelor, vom găsi formate destule 
20993 3 

şcoale ca să operăm acele reforme. Invit dar 
pe d. Brătianu ca să mai adaoge la amendamentul 
d-lui şi sus zisa sumă, și apoi cer ca învățătorul 
să fie scutit de recrutaţie. (Asupra recrutaţiei mai 
multe voci zic că nu se poate). Invăţătorul ca şi 
preotul trebue scutit de reerutaţie, pentrucă și în- 
vățătorul este un preot. (Mai multe voci iar zic 
că nu se poate). D-v. vorbiţi ca oameni necom- 
petenţi, învățătorul face şi el datoria unui preot, 
după ce întâmpinam o mulţime de dificultăţi până, 
să dobândim învățători, d-v. voiţi să-i suprimaţi 
şi la reecrutaţie. Imi pare prea bine văzându-vă 
așă de înfocaţi pentru amorul resbelului, însă acest 
amor s'a satisfăcut, prin întinderea recrutaţiei 
asupra tutulor claselor, şi de aceea vă cer să 
primiţi ca învățătorul să fie scutit. 


1860 


Monitorul No, 158/1860. 


Expunerea motivelor pentru desfiinţarea pedepsei 
cu moarte în Principatele Unite 


Inte alte cestiuni cari sau discutat în consiliul 
miniştrilor dela 28 Mai 1860, e şi cestiunea desfințărei 
pedepsei cu moarte. Boerescu care eră ministru de jus- 
tiţie, desvălue parlamentului ideile sale 'în această pri- 
vinţă, combătând pedeapsa cu moarte în expunerea de 
motive pe care o publicăm mai la vale. Boerescu eră 
bine pregătit pentru această cestiune, pentrucă în 1857 
îşi susţinuse teza de doctorat în drept la Paris tractând 
despre delicte și pedepse din punctul de vedere filosofic 
și Juridic. (1) 


Una din cele mai importante chestiuni sociale, 
"care a ocupat foarte mult pe moraliști, pe publi- 
ciști şi pe legiuitorii timpurilor moderne, a fost 
pedeapsa cu moarte. Această pedeapsă este legi- 
timă? Această, pedeapsă este necesarie sau utilă 


1) Traité comparatif des délits et des peines, au point de vue 
philosophique et juridique. Paris 1857. B, Boeresco, docteur en droit. 

societăţilor? Trebue sau nu să piară din legislaţiile 
popoarelor moderne? lată chestii ce nici nu s'au 
pus măcar pe tapet de popoarele antice, atât de 
mult pedeapsa cu moartea se socoteă justă şi utilă, 
însă care au preocupat foarte mult pe cele mai 
mari spirite ale secolului al XIX-lea și al XVIII-lea, 

Discuţiunea se urmează încă și astăzi. Ches- 
tiunea însă e departe de a fi rezolvată. 

Noi pretindem a o rezolvă pentru noi. A 
cere pur si simplu desființarea pedepsei cu moartea, 
a face să piară din legile noastre penale o pe- 
pedeapsă, care există încă mai în toate Statele ci- 
vilizate din Europa şi America. 

Cată să justificăm o asemenea cerere; cată 
să dovedim că ea e conformă cu dreptul şi cu 
morala, cu raţiunea și cu interesul social bine În- 
teles. Soluţiunea, unei chestiuni sociale atât de 
însemnate nu se poate decretă de puterile legiui- 
toare, fără, a se dovedi că ele vor fi în acord cu 
regulile justului şi cu necesităţile existenţei unei 
societăţi. 

Pedeapsa cu moartea își are partizanii şi ad- 
versarii săi; publiciştii sau moraliştii au discutat 
pentru sau contra acestei pedepse, spre a face apoi 
și pe legiuitori să se conforme opiniunei lor. 

Pedeapsa cu moartea este legitimă, este justă 
sa, zis, fiindcă ea provine din dreptul de legitimă 

apărare. Orice om are dreptul dea depărtà tot ce 
tinde ori dărâmă libertatea sau proprietatea sa; 
prin urmare el poate depărtă şi orice tinde a-i 
dărâmă, viaţa. Dar dacă individul, în cas de le- 
bitimă apărare, are dreptul de a ucide pe inamicul 
său, pentru ce şi societatea să nu aibă dreptul de 
a pronunţă legitim pedeapsa cu moarte în contra 
unui inamice care i-a turburat ordinea? 

Dar aci se confundă dreptul unui individ de 
a se apără, cu dreptul societăţei de a pedepsi; 
se confundă dreptul de legitimă apărare cu dreptul 
de pedeapsă. Orice om are dreptul de a se apără 
în contra unui atac neprevăzut; el poate ucide 
chiar pe inamicul său, când orice alt mijloe de 
apărare îi lipsesce. Instinetul nostru de conservare 
ne dă acest drept. Dar societatea nu se află nici 
în astă poziţiune; ori de câte ori se comite o 
crimă, societatea, nu se apără, ci pedepseşte. Când 
individul se apără, el exercitează un drept; când 
societatea pedepseşte, împlineşte o datorie. Pentru 
individ apărarea, e legitimă când pericolul e imi- 
nent, ameninţător, prezinte şi inevitabil. Dar când 
societatea, pedepseşte, pericolul a trecut, nu mai e 
amenințător şi ea poate cugetă cu răceală și im- 
parţialitate la pedeapsa ce are să aplice. 

Ce analogie poate dar să existe între legitimă 
apărare şi dreptul d'a pedepsi? Cum legitimitatea, 

pedepsei cu moartea, poate derivă serios din dreptul 
ce are un individ, în oarecare cazuri grave, de a 
se apără ucigând pe inamicul său? Se poate oare 
află cea mai mică analogie de condițiuni între un 
individ izolat şi slab şi societatea, forte și armată? 
Se poate oare zice că societatea, se află în caz de 
legitimă apărare, din cauza unei crime izolate? 
Nimeni nn poate susține aceasta, căci cum a zis 
Pastoret: „Societatea nu se află atacată în toţi 
„membrii săi, inamicul ce se pedepseşte este de- 
„zarmat şi căzut, ca să zicem aşă, subt puterea 
„Superioară a ei“. 

Cel puţin, autoritatea, istoriei, s'a zis, poate 
legitimă, pedeapsa cu moarte. Astă pedeapsă a avut 
. consimţimîntul tutulor popoarelor, a fost aplicată 
în toate ţările și în toate epocile de civilizațiune 
sau barbarie. Aceasta nu este destul un indiciu că 
pedeapsa, este justă, este legitimă? 

Noi întrebăm, istoria, oamenilor este totdeauna 
expresiunea verităţei? Fiindcă un lucru sa prac- 
ticat în timp de mai mulţi secoli, urmează oare 
că acel lucru e just? Selavia femeii, care eră su- 
pusă puterei absolute a bărbatului, a fost prote- 
giată mai de toate legislaţiunile antice, urmează 
oare că dreptul bărbatului ar fi legitim? Sclavia 
dela om la om a existat până deunăzi, există și 
astăzi În America şi în celelalte continente; ori- 

gina sa se pierde în noaptea secolilor, şi nimenea 
nu cunoaşte care este adevăratul său început: Cu 
toate astea de ce nu se justifică astă selavie tot 
cu cuvintele cu care unii alții, vor a justifică pe- 
deapsa cu moartea? 

Spiritul omului ştim că se poate înşelă, el 
nu merge decât încet, și pas cu pas, spre a des- 
coperi veritatea; odată însă ce a descoperit-o, cată 
so îmbrăţişeze şi s'o proclame, ori cât de lung ar 
fi timpul cât astă veritate a stat ascunsă. Cu des- 
tule saerificiuri s'a făcut descoperirea ei, să nu se 
mai adaoge victime, din cauza că a venit prea 
târziu. Când în anul 1828, celebrul jurisconsult 
american Livingston făceă, să se adopteze de Statul 
Luisiana desfiinţarea pedepsei cu moartea, ziceă 
în raportul său: „Ce vă cerem? Vă cerem să pă- 
răsiți o experiență care s'a .urmat fără turburare 
de vr'o cinci sau șase mii de ani, modificată în 
toate modurile şi sub toate formele ce a putut să 
inventeze geniul cruzimei din toate timpurile: şi 
care nici odată nu-și a ajuns scopul propus“. 
Vechimea pedepsei cu moartea nu influență de loc 
nici cunoștința lui Livingston, nici spiritul legiui- 
torilor săi: Pedeapsa cu moartea fu desființată; și 
Statul Luisiana continuă a vieţui tot ași de asi- 
gurat ca în trecut. 

Aşă nici dreptul de legitimă apărare, nici au- 

toritatea istorică, nu poate justifica nici întrun 
chip, legitimitatea pedepsei cu moartea. 

Dar cum astă pedeapsă este legitimă? Cău- 
tându-se, vedem dacă poate fi justă, dacă poate 
întruni caracterele ce trebue să aibă o pedeapsă spre 
a fi justă, 

Când societatea, ucide pe un om, nu-și răz- 
bună, ci îi împune o pedeapsă. Dar o pedeapsă 
este lipsirea. unui bun. Pedepsele ne pot lipsi de 
libertatea sau averea noastră cari sunt atâtea bu- 
nuri pentru noi. Însă orice pedeapsă cată mai 
întâi să fie justă şi morală. Așă confiscarea bunu- 
rilor este o pedeapsă injustă, căci cade pe inocenți, 
pe moștenitorii celui ce se pedepseşte. Torturile și 
mutilaţiile, deși se aplică asupra corpului nostru, 
care e pentru noi un bun, erau injuste, căci de- 
pravaŭ omenirea, corumpeaii moravurile și între- 
ceaŭ măsura cuvenită, spre a menţine ordinea, 
publică. Este oare tot astfel şi cu moartea, care 
ne. isbeşte în existenţa noastră? 

Această pedeapsă nu răspunde de loc la îndoitul 
scop ce are orice pedeapsă. Acest scop este de a 
repară răul făcut, de a pune pe culpabil în im- 
posibilitate de a mai face rău. 

Pedeapsa cu moartea nu împlineşte nici unul 
din aceste scopuri. Ea nu repară răul făcut; căci 
repararea răului, în orice bun sistem penal, este 

îndreptarea morală a celui rătăcit; şi prin ardicarea 
vieţei sale, astă îndreptaredevine imposibilă. Dar pune 
pe cuipabil în stare de a nu mai face rău; căci 
îl face chiar să piară dintre muritori, dar cu 
aceasta nu se întrece măsura cuvenită spre a 
menţine ordinea publică? Criminalul supus la o 
închisoare perpetuă, n'ar fi tot în aceiași impo- 
sibilitate de a face rău? Pentru ce atunci să se 
mai execute? Pentru ce, încatenat, desarmat, lipsit 
de libertate, societatea sar mai teme de dânsul, 
ea. care este atât de forte? Cu executarea sa, se 
întrece, o mai repetăm, măsura cerută pentru si- 
guranța societăței, şi orice pedeapsă dacă își 
întrece scopul său, este injustă. 

Așă pedeapsa cu moartea este ilegitimă, fiindcă 
pe d'oparte nu poate îndreptă pe culpabil, pe de 
alta, fiindcă își întrece scopul propus. 

Dar cel puţin ni se va obiectă, această pe- 
deapsă este conformă cu interesul social, cu ne- 
cesităţile unei societăţi? 

La aceasta răspundem că o pedeapsă cată să 
reunească mai multe calităţi spre a fi conformă 
interesului social bine înțeles. — Pedeapsa cu moartea 
întrunește aceste cualităţi? 

Mai întâi ea nu prezintă mai multe graduri 
spre a se proporţionă la nuanțele criminalităţei; este 
adică indivisibilă, este absolută, căci nu e nici un 

grad întru a conservă viața unui om şi a-i o lua; 
apoi se poate admite că sunt cazuri în care legea pro- 
nunţă pedeapsa cu moartea care nu prezintă nici O 
diferință de culpabilitate? Iacă dar, că societatea, 
se servește de o pedeapsă care nu se poate aplică 
la toate nuanțele greşelei. 

Aceasta poate fi conform cu interesul socie- 
tăţei? Apoi astă pedeapsă este imorală, căci nu este 
decât continuarea vechilor torture şi mutilaţii, 
este gradul cel mai "nalt al torturei, şi prezintă 
mulțimei un spectacol barbar, care nu face decât 
să se înăsprească, moravurile, şi să aducă inimile 
la nesimţire. Nu este reformătoare, căci cum am 
mai zis, culpabilul n'are timp de a se amelioră. 

In fine viciul cel mai grav şi mai teribil al 
acestei pedepse este, că la dânsa orice reparaţie 
se află imposibilă. Odată ce un inocent s'a exe- 
cutat, nu mai este nici un mijloe de reparaţie. 

Destul ar fi acest singur viciu, pentru ca 
pedeapsa cu moarte să fie respinsă de toate ini- 
mile generoase, de tot legiuitorul cu prevedere. 
Cine nu ştie la câte greșeli nu se află supuse ju- 
decăţile omenești. Acela care este expus la o acu- 
zaţie capitală. se află adesea în poziţia cea mai 
periculoasă. O sumă de circumstanţe fortuite pot 
interveni spre a pledă în defavoarea sa. 

Martorii pot să fie înșălători sau înşelați. O 

uitare de ceea ce a făcut în cutare zi, la cutare 
oră, poate să facă a se naște grave presumţii în 
contra-i; o asemănare fizică, niște vorbe zise din 
întâmplare, o coincidență fatală de mai multe 
fapte inexplicabile face să cază un inocent, şi să 
se pronunţe“o sentinţă injustă,! 

Și observați: cu cât crima va fi mai mare, 
cu cât ea va cauză mai mult sgomot, cu cât va, 
inspiră mai multă eroare, cu atât judecătorul poate 
fi expus a se înşelă. Totul se întoarce atunci în 
contra acuzatului. Vocea publică cere pedeapsa 
crimei; cată însă să se caute criminalul. Dar unde 
să se găsească? Se va lua cel dintâi acuzat care 
va cădeă sub mâna justiţiei. Spiritele sunt exaltate, 
pasiunile chiar sunt agitate. Martorii devin, fără 
ştirea, lor, acuzatori; seomotul de afară îi animă 
şi încuragează; cu cât ele mai mare, cu atât cul- 
pabilitatea se face mai grea; cu cât preocuparea 
„publică, creşte, cu atât ori ce îndoială pare impo- 
sibilă. 7 

Trebue un criminal, și ăst criminal pare găsit. 

Judecătorul orbit de mulțimea circumstanțelor 
omeneşti, condamnă un inocent și mulțimea strigă, 
că societatea e răzbunată! 

De câte ori justiţia omenească nu a fost ex- 
pusă la asemenea fatale rătăciri! De câte ori nu 
s'a executat un criminal, care mai târziu a fost 

recunoscut inocent! Dar când cuțitul executo- 
rului a lovit, ce reparare se mai poate da? Când 
astă pedeapsă din cauza altor circumstanțe acce- 
sorii sa putut sehiinbă, repararea atunci deveneă. 
posibilă. 

Aşă în analele Franţei, un Filippi, acuzat de 
asasinat la 17 Martie 1843, însă a cărui pedeapsă 
cu moartea fu schimbată în muncă perpetuă, din 
cauza circumstanțelor atenuante, fu după doi ani 
recunoscut şi declarat inocent. Un Lesnier fiul, 
tot așă condamnat la 30 Iunie 1848, fu recu- 
noscut inocent după cinci ani și jumătate de 
muncă silită la Rochefort şi la Brest. Un Malett, 
condamnat de tribunalele Londrei în Ianuarie 1855, 
la pedeapsa cu moarte, care apoi s'a, transformat 
în 15 ani de deportaţie, fu după puţin timp re- 
cunoscut inocent. 

Ce ar fi fost dacă toţi aceşti presupuşi cri- 
minali s'ar fi executat? Și cum s'ar putea susține ° 
că o asemenea pedeapsă poate fi conformă cu in- 
teresul social? 

Aceste verităţi au început a se simţi, a se 
propagă atât, încât tendinţele publiciştilor şi chiar 
legiuitorilor Statelor civilizate de astăzi, sunt către 
desființarea pedepsei cu moartea. 

Așă ştim că în 1828, asupra raportului ju- 
risconsultului american Livingston, Statul Luisiana 

decretă suprimarea astei pedepse, și cum am zis, 
nu am aflat că ăst Stat să fi suferit din astă 
suprimare. 

Leopold, marele duce al Toscanei, după ce a 
suspendat aplicarea astei pedepse în timp de 
21 ani, o dărâmă în drept în 1786, cu toate că 
şi în Statele sale ea fusese mult întrebuințată ca 
şi în restul Europei. 

Celelalte State din Europa şi America, încă 
conservă astă pedeapsă. Mai la toţi însă se vede 
tendinţa de ajunge la desfiinţarea ei. 

Așă în Franţa, care a fost cea dintâi a da 
semnalul emancipărei generale; când în 1791 se 
discută condica penală, mai mulţi oratori recla- 
mară desființarea pedepsei cu moartea. Opiniunea 
lor nu reuşi, dar lasă urme neşterse, căci după 
câţivă ani vedem în legea dela 4 Brumariu, anul 
al IV-lea, această dispoziţiune: „Din ziua publi- 
cărei păcei generale, pedeapsa cu moartea va fi 
desfiinţată în republica franceză “. Dar pacea ajunse 
și legea din Nivos, anul X, declară că pedeapsa 
că moartea va continuă a se aplică până ce se va 
ordonă altfel. Prin urmare, desființarea acestei pe- 
depse nu se respinge ci se suspendă. 

Condica penală din 1810, conservă astă pe- 
deapsă. Câtă diferență însă cu timpii trecuţi! In 
timpul lui Ludovic al XIV-lea erau 132 de crime 

care se pedepseau cu moartea. În legiuirea din 
1810 abiă erau 34. 

In 1830, discuţiunea reveni iar asupra acestui 
punct, în sânul corpului legislativ. Un orator cert 
desființarea pedepsei capitale. Astă propunere fäcù 
senzaţie şi se amână pentru altă epocă. 

În 1832, la revizuirea, legei penale, ministrul 
regelui ceri adunării franceze ca să se împuţineze 
încă crimele pedepsite cu moarte, și esprimă spe- 
ranța de a vedea într'o zi astă pedeapsă desființată 
cu totul. O mai conservă însă ca o necesitate. 
Raportorul comisiunei adunărei exprimă aceiaşi 
opiniune. 

In 1848 asta chestiune fuse din nou pusă 
pe tapet. Acum însă ea făcu un mare pas către 
soluțiune; căci se decretă desființarea ei în ma- 
terie politică, prin constituţia şi legea din 26 Ia- 
nuarie 1848 şi prin legea din 10 Iunie 1850. Se 
conservă însă pentru crimenele ordinarii iarăşi ca 
necesitate şi provizoriu. 

Așă în Franţa, dacă pedeapsa cu moartea 
încă mai există, nu este pentrucă se crede nece- 
sarie, după cum ziceà ministeriul din 1832, până 
va veni timpul când suprimarea ei va fi în ar- 
monie cu moravurile publice. 

Observăm însă, că adesea moravurile se for- 
mează după legi, și am văzut multe legi vițioase 

comunicând niște moravuri simple. Apoi nu în- 
ţelegem cum astă pedeapsă poate fi necesară, stărei 
societăței de astăzi. 

În timpii cei vechi, în timpii feodali, pedeasa 
cu moartea puteă, până la un grad, fi necesară; 
în acei timpi se puteă scuză, dacă nu legitimă, 
existenţa astei pedepse. Starea morală şi materială 
a societăţilor de atunci, mulţimea resbelelor pu- 
blice și private, nesiguranța vieţei fiecărui om, 
neeficacitatea legilor în fiinţă şi slăbiciunea puterei 
administrative: Toate astea puteau oarecum să 
scuze întrebuinţarea unei pedepse, care eră con- 
formă cu starea generală a societăței. Astăzi, graţie 
cerului, totul este altfel. 

Resbelul nu mai este starea normală a so- 
cietăţilor. Predările, răpirile, atât de dese în timpii 
vechi, nu se întâmplă decât în cazuri foarte rare 
şi excepţionale. Asasinaturile, incendiile şi celelalte 
crime sau micşorat într'o mare proporţiune, după 
cum dovedesc statisticele existente; căci acţiunea 
legei şi administraţiei este mult mai tare şi mai 
simțită. De când seniorii feodali cu castelele lor 
au perit, dreptul celui forte a cedat dreptului 
din lege. Libertatea şi viața persoanelor nu mai 
sunt la dispoziţia acelor sute de mici tirani: O 
lege unică şi egală garantează dreptul tutulor și 
puterea publică, făcând să înceteze arbitrariul in- 

dividual, protege de o potrivă pe avut şi pe sărac. 
Starea materială a indivizilor este mult mai bună 
decât în timpii trecuţi. Graţie progresului agri- 
culturei și înmulțirei capitalurilor, graţie mai ales 
siguranței generale, fiecare se poate împărtăşi de 
comodităţile vieţei materiale. Astă comoditate per- 
mite omului de a-şi înavuţi spiritul şi a-şi ame- 
lioră inima. Instrucţiunea publică este destul de 
răspândită în statele cultivate. Pe când în evul 
mediu un om de sabie sau un gentilom ar fi avut 
rușine să ştie a citi şi seri, astăzi mai toți 
țăranii și lucrătorii găsesc natural a posedă aceste 
cunoştinţe. 

Timpii dar sunt cu totul diferiţi, şi nu vedem 
în ce starea societăţilor de astăzi n'ar suferi des- 
ființarea unei pedepse atât de defectuoase. Totul 
tinde către astă desființare, 

In urma reformei din 1832, în Franţa au 
rămas ca la 24 de crime pedepsite cu moartea. 
Sa primit însă în acelaș timp şi admiterea cir- 
cumstanţelor atenuante. Opiniunea publică a pro- 
fitat de aceasta, şi a făcut ca în faptă, astă 
pedeapsă să se pronunțe numai întrun singur 
caz, adică omuciderea, sub orice formă, comisă cu 
intențiune. Aceasta este singurul caz când juraţii 
lasă a se pronunţă pedeapsa cu moartea. lacă dar 
legea, eludată în faptă. 

Condicele germane în general pronunță pe- 
deapsa capitală dela 5 la 7 cazuri. 

Condicele Piemontului şi Neapolului, care se 
apropie mai mult de legea franceză în privința 
severităței, au conservat numai dela 15 la 20 ca- 
zuri spre a pronunţă pedeapsa cu moarte. 

Așă în toate Statele civilizate ale Europei şi 
Americei, tendinţa, generală este pentru desfiin- 
tarea pedepsei capitale. Dacă unii din publieiştii, 
dacă legiuitorii mai susțin astă pedeapsă, este maï 
cu seamă din cauza unei prejudecăţi că astă pedeapsă, 
ar fi încă necesarie stărei societaţei de astăzi. Dar 
și această prejudecată va, pieri ca multe altele, și veri- 
tatea va triumfă. Crimele pentru care se mai pro- 
nunţă astă pedeapsă, s'au redus la cea mai simplă 
expresie. Progresul este evident, şi nimenea nu-l 
poate negă. 

Românii se află în cea mai favorabilă poziţie 
spre a face să piară cu totul astă pedeapsă din 
legile lor. Caracterul lor dulee şi ospitalier, mora- 
vurile lor simple şi pacifice, îi fac a nu puteă să 
sufere acel spectacol crud al unei execuţii capitale 
Viaţa patriareală ce domină în câmpiile şi ora- 
şele noastre, abondența materială a pământu- 
lui nostru atât de fertil, înlesnirea cu care orice 
om își poate căpătă cele necesarii spre existență: 
toate astea fac că pasiunile violente agită mai 

puţin inimile Românilor, cari sunt mai mult apți 
spre a-și ameliora spiritul şi inima. 

Cu toate astea, pedeapsa cu moartea există 
în România. Ea însă există numai în litera, legei, 
nu şi în fapt. Spre onoarea Românilor şi reco- 
mandarea lor către celelalte popoare civilizate, sunt 
ca la treizeci de ani de când nici o execuţie nu 
sa văzut în fapt. Postul de executor stă vacant. 

Tribunalele pronunță pedeapsa cu moartea; 
capul Statului însă, exercitând dreptul său de graţie 
şi corespunzând simțimântului general al naţiei, 
transformă astă pedeapsă în aceea de munca silită 
pe viaţă. 

Mersul legislaţiei în astă privinţă prezintă un 
fenomen curios. In condica Domnului Caragea din 
1818 se conservă tortura; şi pedeapsa cu moartea, 
se pronunţă numai în trei cazuri: pentru omucidere 
cuprecugetare, pentru tâlhari şi pentru falşi-mone- 
tari Dar atât tortura cât şi moartea se execută în 
faptă până la 1830. 

Dela această epocă opinia publică n'a mai su- 
ferit nici o executare, şi execuțiile au încetat. 

Condica penală, pusă în lucrare în 1852 şi 
copiată după condica Franţei, se arată mai puţin 
severă, decât această din urmă. Suprimă în adevăr 
torturele, însă prescrise pedeapsa cu moartea pentru 
vr’o zece crime, mai mult adică decât condica lui 

Caragea, însă mai puțin decât legea franceză, care 
după. reforma din 1832 o pronunţă pentru vr'o 
douăzeci și patru de crime; însă, precum am zis, 
în nici un caz pedeapsa capitală nu se execută 
în fapt. 

Ce cerem astăzi? Nimic mai mult decât ca 
şi legea să fie în acord cu faptul. Cerem suprimarea 
unei pedepse contrarie raţiunei și moralei, contrarie 
interesului social bine înțeles. 

Şi care alt timp poate fi mai propriu, decât 
cel de acum, “spre a decretă desființarea acestei 
pedepse? Astăzi când ne bucurăm de un regim 
constituțional care ne va aduce la putere şi pros- 
peritate; astăzi. când alesul naţiei, preocupat de 
fericirea patriei sale, voește a pune în practică 
cele mai sănătoase reforme sociale şi economice: 
totul concură pentru ca puterea publică să fie 
forte şi respectabilă, pentru ca libertatea, viața 
şi bunurile cetăţenilor să fie garantate şi asigurate, 
Desființarea pedepsei cu moartea nu poate lăsă, 
nici o lacună în mecanismul guvernamental. Sta- 
bilirea, unui bun sistem penitenciar va complectă, 
astă reformă umanitară și civilizatoare. 

După cum văzurăm, desființarea acestei pe- 
depse este conformă cu raţiunea, cu justul, cu mo- 
rala publică, cu interesul social; legile naţiunilor 

civilizate tind către dânsa, şi Românii sunt în po- 
ziţie de a o proclamă. 

Puterile Statului, care o vor decretă, vor e lăsă 
posterităței un monument de recunoștință și de 
respect ! 

Se propune dar onorabilei Comisii centrale 
următorul proiect de lege, conform cu art. 33 din 
Convenţia dela Paris din 7/19 August 1858. 


„Art. 1. — Pedeapsa cu moartea este des- 
„fiinţată. 
„Art. 2. — Această pedeapsă se va înlocui, 


„în toate cazurile când este preserisă de legea 
„penală, prin munca silită în perpetuu“. 


II 


„Monitorul oficial“ No. 229/1860. 


Adresă a Ministrului B. Boerescu pentru lucrarea 
unei istorii naţionale. 


In bugetul ministerului de culte și instrucţiune 
publică se prevăzuse pe anul 1860 o sumă pentru premii şi 
încurajări ştiinţifice. Boerescu, care eră ministrul al cul- 
telor, face o adresă prin care spune că această sumă nu 
se poate mai bine întrebuință decât pentru lucrarea 
unei istorii naţionale. 


Ministerul cultelor 


Adresa ministrului cultelor către domnii A. T. 
Laurian, I. Maiorescu, I. Brătianu, A. Odobescu, P. 
Cernătescu, Florian Aron și I. Elliade. 


Istoria României, aşă precum o aŭ naţiile 
civilizate, este o operă pe care încă nu o avein. 

D-voastră însă simţiţi ce este pentru o nație 
istoria sa; ea este imaginea trecutului din care 
rezultă învățăminte şi exemple pentru viitor; ea, 
conservă drepturile şi ne aduce aminte datoria, ea 
laudă, virtutea, trâmbiţă gloria, dă omagii eroilor 

şi ne face a ne înfioră de viţiu, a despreţui lagi- 
tatea, a admiră bravura. In partea sa analitică 
istoria ne face a vedeă trăind nişte fapte şi eve- 
nimente ce altfel sar crede moarte; prin partea 
sa sintetică, istoria ne arată raţiunea de a fi a 
lucrurilor şi ne explică fenomenele vieţei sociale, 
precum ştiinţele naturale ne explică pe acele ale 
vieţei fizice. 

Cum dar o nație ar puteă progresă fără is- 
torie, pe când nu poate progresă fără alte ştiinţe 
pozitive, cum o nație ar puteă creşte, pe când 
îi lipseşte istoria, baza individualităței sale? Dar 
Românii sunt o nație ce voeşte a progresă, Ro- 
mânii au o naţionalitate: istoria lor există prin 
fapte, se conservă prin acte, se constată prin drep- 
turi; rămâne ca aceste elemente primordiale să se 
adune, să se complecteze, să se coordoneze, să se 
combine, spre a le formă o adevărată istorie. 

Dejà mai mulţi Români de merit, trecuţi şi 
prezenţi, au tractat istoria noastră în diverse epoce 
sai din diferite puneturi de vedere. Dar toate 
aste opere care pot foarte mult veni în ajutorul 
unei istorii naţionale, se pot consideră ca niște 
părţi izolate ale unui tot incompleet. Despre acest 
tot este acum vorba. 

Ceea, ce vă lipsește mai ales spre formarea 
unei istorii naţionale, este adunarea documentelor 

relative la dânsa. Această singură lucrare preli- 
minară poate cere mai mult timp spre a se puteă 
realizà. In bugetul ministerului instrucţiunei publice 
se află prevăzută o sumă pentru premii şi încuragiări 
ştiinţifice. Ce altă încuragiare mai productivă s'ar 
puteă face decât pentru lucrarea unei istorii na- 
tionale ? 

De aceea o parte din aceea sumă din anul 
acesta se destină pentru ăst scop. 

In mijlocul preocupărilor noastre politice și 
de reforme sociale, nu trebue să se uite ştiinţa şi 
mai ales istoria. Este cu atât mai necesar a se 
începe acum această lucrare cu cât ea poate dură 
mai mulţi ani, și un început la timp ne face a câștigă, 
vreme pe viitor, 

De aceea, Domnilor, m'am adresat D-voastră 
ca împreună să formați o comisie spre adunarea 
materialelor și formarea unei istorii naţionale. Sin- 
gura mea preocupare în această materie a fost 
specialitatea, și m'am adresat la toate persoanele 
ce am elezut mai speciale în istorie. Ştiinţa le 
este ţinta, şi ştiinţa, ăst câmp întins de exploa- 
tare abstractă, este independentă de orice altă 
consideraţie. 

Acdeiași măsură am comunicat şi guvernului 
din ţara suroră, şi sper că aceleași dispoziţii se 
vor luă şi acolo. 

Sper, domnilor, că apreciind interesul acestei 
misii, nu veţi lipsia servi prin luminile d-voastră 
o chestie ce interesează atât de mult naţia ro- 
mână. 

Primiţi, domnilor, încredințarea osebitei mele 
consideraţii. 


Ministrul cultelor, V. Boerescu. 


1864 


I 


„Monitorul Oficial“ al Principatelor Unite din 21 Martie, 
2 Aprilie 1864 No. 67, 


Raport referitor la codul penal şi procedura penală. 


Raport adresat adunării elective a ţării de B. 
Boerescu. 

Citindu-l, se poate observă cultura juridică şi spiritul 
cumpătat al lui Boerescu. Raportul acesta e un rezumat 
clar al tendințelor generale ale codului și procedurei 
penale. 


ADUNAREA GENERALA A ROMÂNIEI 


Anexa litera A, la Sumarul Sedinţei din 11 Martie 
anul 1864, publicat în Monitorul No. 64. 


Raport asupra Condicei, penale și procedurei Con- 
dicei penale. 


Domnilor Deputaţi! 


Comisiunea judecătorească, terminând lucrarea, 
sa asupra Condicei penale viu, ca raportor al 
său a vă supune rezultatul lucrărei sale. 

Este de prisos, Domnilor Deputaţi, a vă 

mai arătă importanţa acestei lucrări. Fiecare din 
D-voastră, ştie că într, bună lege penală ceată 
să se afle toate măsurile protectoare, toate garan- 
țiile reale ce societatea, trebue să deă, spre a-şi apără 
interesele sale generale, precum gi onoarea, viața, 
libertatea, și proprietatea fiecărui cetăţean. Comi- 
siunea D-voastră a căutat, pe cât timpul şi mij- 
loacele i-au permis, să facă ca această lege să 
corespunză scopului său. 

Lucrarea, pe lângă importanţa sa este şi de 
o întindere foarte mare. Timpul însă a fost scurt, 
pentruca, Comisiunea d-voastră să poată pretinde 
că a făcut o lucrare, dacă nu perfectă, cel puţin 
complectă. Multe lacune, multe imperfecţiuni au 
putut să rămână în acest proiect. Ştiinţa generală 
a făcut mari progrese dela un timp încoace. Codi- 
ficarea, acestor legi a primit mari prefaceri în 
multe State civilizate; publiciștii au adus lumini 
însemnate asupra, bazelor chiar sistemului penal 
de astăzi. Comisiunea D-voastră ar fi dorit să 
poată profită de toate aceste prefaceri, de toate 
aceste lumini. Insă pentru aceasta i-ar fi trebuit 
un timp de ani, iar nu de două până la 3 luni, 
precum a fost timpul ce a avut. 

Păstrând în esenţă diviziunile şi bazele gene- 
rale ale actualei legi penale din România de din- 
coace de Milcov, am complectat şi am îndreptat 

această lege, şi pentruca să punem legea noastră la 
nivelul științei europene, am avut în vedere, nu 
numai legea franceză, sorgintea Condicelor noastre 
celor vechi, dar şi cele mai noui şi mai bune legi 
din Germania, unde. mai cu seamă se află culti- 
vată ştiinţa penală, precum şi ameliorațiunile aduse 
legei franceze în Belgia. Astfel, fără să se depărteze 
întrun mod absolut de sistemul nostru penal de 
astăzi, şi ţinând seama de datinele, obiceiurile 
şi trebuinţele ţărei noastre, Comisiunea D-voastră 
crede că a făcut o lucrare care corespunde ade- 
văratului său scop, ca şi celor mai bune condice 
penale din Europa. 

Spre a face însă această lucrare, Comisiunea 
D-voastră, în ceeace priveşte Codul penal propriu 
zis, a trebuit să se depărteze cu totul de textul 
prezentat de Guvern. Acea lucrare, deşi poate 
îşi avei, meritele sale, eră însă prea imperfectă, 
prea incomplectă, pentru ca să servească de bază 
lucrărilor Comisiunei. A trebuit dar ca aceasta 
să facă lucrarea întreagă a sa. Cât despre pro- 
cedura, condicei penale, textul Guvernului eră mult 
mai complect și mai corect, şi, deși prezintă 
multe lacune, prin lipsa procedurei juraţilor, cu 
toate astea el a putut servi de bază lucrărilor 
Comisiunei, care a făcut modificaţiunile şi adăo- 
girile necesarii. 


Nu pot ave, Domnilor, pretenţiunea de a 
vă expune toate modificaţiunile aduse de Comisiune, 
şi principiile generale pe care se bazează fiecare 
diviziune a lucrărei sale. Această expunere ar cere 
un timp prea lung, care lipsește, atât mie cât şi 
Onor. Adunări. Principiile devin evidente prin 
dispoziţiunile chiar ale proeetului. O simplă expu- 
pere sau enunciare a diviziunilor şi reformelor celor 
mai însemnate este cred de ajuns. 

Mai întâiu, în ceeace privește Condica penală, 
Comisiunea D-voastră nu a adoptat acea divisiune 
a pedepselor în infamante și aflictive, care cu 
drept cuvânt se critică mai de toţi autorii moderni, 
şi care nu s'a adoptat de Guvern. Proiectul procede 
prin simplă nomenclatură a pedepselor, care se 
explică la crime, delicte şi contravenţiuni. 

Comisiunea a suprimat din legea noastă pe- 
deapsa eu moarte. Această pedeapsă barbară, care 
nu corespunde scopului îndreptător și exemplar 
ce trebue să aibă o pedeapsă, care este în desacord 
cu drepturile şi puterea Societăţei, se află numai 
scrisă în legea noastră, fără ca să se execute de 
ani îndelungaţi. Suprimarea ei dar, nu numai că 
nu poate aduce la noi nici cea mai mică pertur- 
baţie, precum se pretinde aiurea, dar cred că nu 
va da loc nici chiar la discuţiuni, căci suprimarea, 
ei există în fapt, întrun mod tacit, prin un con- 

simţimânt general, prin puterea opiniunei publice, 
prin moravurile dulei și umanitare ale poporului 
nostru. Eră dar timpul ca să peară și din lege 
această pedeapsă, care perise în fapt de atâţia ani. 
Pe când alte popoare mult mai civilizate se îndoiese 
şi nu cutează a suprimă această pedeapsă, sunt 
mândru a spune că Românii sunt cei dintâiu cari 
au suprimat-o în fapt, şi vor fi cei dintâiu cari 
vor suprima-o şi din lege. Şi cu toate acestea, relativ 
vorbind, în statul nostru se comit mult mai puţine 
crime, şi întrun mod mult mai puţin crud, decât 
în alte state, mai civilizate, unde această, pedeapsă 
există şi în fapt şi în lege. 

In privinţa specificărei şi executărei pedep- 
selor, proiectul arată în ce constă fiecare pedeapsă, 
şi cum se execută. Scopul pedepsei este de o ordine 
morală, iar nu materială. Societatea, prin pedeapsă, 
nu-și răsbună, precum afirmă practica cea greşită ; 
societatea nu are vindicta publică, căci ea e prea 
forte ca să-și răzbune în coņtra indivizilor. Socie- 
tatea protectează şi îndreptează. Ea oprește pe 
delicuent de a comite răul, şi totdeodată se preo- 
cupă a-l îndreptă, a-l amelioră, a-l duce pe calea, 
binelui. De aceea toate pedepsele ce propune Comi- 
siunea, afară de cele cari lipsese pe delicuent de 
exercițiul unor drepturi politice, civile sau de 
familie, se pot împărţi numai în două clase: pri- 

vative de libertate sau pecuniare. Apoi acestea se 
împart în mai multe categorii, după natura delic- 
tului ce sa comis. 

Aci însă cată să arăt, că scopul legii se în- 
deplineşte mai ales prin execuţiunea ei. Executarea 
însă a pedepselor privative de libertate nu se poate 
face într'un mod raţional, decât prin stabilirea unui 
bun sistem penitenciar şi prin creări de diferite 
specii de închisori. Această misiune este a puterei 
executive; ea cată să se preocupe, şi D-voastră, 
să-i daţi în parte mijloacele, ca să creeze toate 
speciile de închisori câte se prevăd prin proectul 
de faţă. Altfel mărturisesc, că legea penală își va 
perde scopul său, în partea sa cea mai esenţială. 

Comisiunea a complectat, sau mai bine a 
lucrat din nou, părţile condicei relative la tenta- 
tivă, la concursul mai multor infracţiuni, la reci- 
divă, la complicitate şi la cauzele care apără de. 
pedepse sau micşorează pedepselele. 

Trecând apoi la crimele şi delictele în special 
şi la pedepsele lor, Comisiunea a tratat întrun 
mod mai complect crimele şi delictele în contra 
siguranței exterioare şi interioare a Statului, şi 
a prevăzut; toate acele cazuri când se va comite 
o crimă în contra acestei siguranţe, sau în contra 
constituţiunei Statului, ori în contra exerciţiului 
drepturilor politice ale unui cetăţean. 

Ca o directă consecuenţă a constituţiunei unui 
Stat, este respectarea, libertăţei fiecărui cetăţean. 
Această libertate cată să fie respectată în toate 
manifestaţiunile sale, pre cât ea nu vatămă drep- 
turile altuia, De aceea Comisiunea. atât în Capi- 
tolul ce tratează, despre atentate în contra libertăţei, 
cât şi în alte Capitole relative la abuzurile de 
putere, la arestări legale, ete., s'a silit a prevede 
toate cazurile când se poate atacă libertatea sau 
domiciliul unui cetăţean, şi a luat măsurile cele 
mai reale, atât în condică cât și în procedură, ca 
această libertate să fie garantată în toate mani- 
festaţiunile sale, de orice atac ar primi dela func- 
ţionarii publici sau dela particulari. 

Dupăce proiectul a tratat despre toate delic- 
tele care ating siguranţa exterioară şi interioară a 
“Statului, în toate fazele sale, trece la o altă ordine 
de delicte de un interes mai puţin general, însă 
care ating ordinea publică în general, şi care prin 
urmare figurează sub numele de delicte în contra 
intereselor generale, 

Lipsele din această parte a condicei erau 
foarte simţite până acum, şi sau complectat açà 
ca în adevăr să se protecteze interesele generale 
de a doua ordine, 

Crimele şi delietele în contra partieularilor 
se împart în două mari clase; unele se pot co- 

mite în contra persoanelor, altele în contra pro- 
prietăţilor. 

Intre cele dântâiu sa prevăzut într'un capitol 
special, delictele care pot rezultă din duel, și pe- 
deapsa lor. 

Această materie, până acum, nu eră prevă- 
zută în condica noastră, precum nu e nici la 
Francezi. Se află însă prevăzută în o lege specială 
a Moldovei, precum și în condicele mai tuturor 
celorlalte State civilizate. Pe dealtă parte vedem, 
din nenorocire, că acest obiceiu al duelului a în- 
ceput a se introduce şi la noi. Erà dar chestiunea 
de a ști dacă şi la noi trebue să introducem dis- 
poziţiuni speciale pentru duel. 

Acolo unde asemeni dispoziţiuni nu există; 
rănirile sau omorurile ce se comit prin duel, se 
consideră şi se pedepsesc ca orice rănire sau omor, 
după dreptul comun. Insă aceasta nu e nici just, 
nici logic. Omorul comis prin duel, nu se poate 
asemănă cu omorul comis prin voinţă sau pre- 
cugetare. Nici raţiunea, nici ecuitatea nu poate 
asemănă cu un asasin pe celcea avut nenorocirea 
să ucigă pe adversarul său în duel. În duel ambii 
adversari sau expus deopotrivă a fi răniţi sau 
ucişi, și acest delict, o mai repetăm, nu poate fi 
asemănat, nicidecum cu delictul de drept comun. 
Iacă pentru ce, pentru rănirile sau omorurile comise 

prin duel, cată să fie niște pedepse speciale, mai 
miei ca cele dela dreptul comun. 

Altfel, Comisiunea D-voastră combinând ce a 
aflat mai bun în legea Moldovei şi în alte legi 
străine, a luat mai întâiu nişte măsuri preventive, 
ca să facă a se evită duelul cât mai mult, și apoi 
a prescris pedepsele ce cată să se aplice pentru 
rănirile sau omorurile ce pot rezultă din acest fapt. 

Celelalte dispoziţiuni, relative la delictele în 
contra persoanelor sau complectat astfel ca în 
adevăr să se garanteze diferite drepturi şi interese 
ce are omul în societate. 

La crimele și delictele în contra proprietă- 
ților, Comisiunea a desvoltat mai cu seamă materia 
furtişagurilor şi tâlhăriilor, după principiile noui 
admise de Condicele Germaniei, şi care sunt mult 
mai conforme cu raţiunea, cu ecuitatea, precum 
şi cu interesele proprietarilor. 

O dispoziţiune finală, care lipseă în condica 
noastră, şi a cărei lipsă eră prea simțită, este 
aceea a circumstanțelor atenuante. Această dispo- 
zițiune se află strâns legată cu instituţiunea ju- 
riului. Comisiunea D-voastră adoptând şi regulând 
instituţiunea juriului, a prevăzut şi cazurile de 
circumstanțe atenuante, a arătat adică cum se mic- 
şorează pedepsele, în cazul când juriul va declară, 
că există circumstanţe atenuante. 

Cât despre partea condicei relativă la con- 
travențiunile de simplă poliție, dispozițiunile ei sunt 
prea simple pentru ca să merite o expunere spe- 
cială. 

In general putem dar adăoga, în privința 
Condicei penale, că Comisiunea D-voastră, s'a silit 
a face o lucrare pe cât sa putut mai complectă 
şi mai la nivel cu ideile de progres ale timpilor 
moderni. Pedepsele ce s'au preseris sunt mai ușoare 
decât în alte State, pentrucă Comisiunea a crezut 
că eficacitatea pedepsei nu stă în exagerarea ei, 
şi că la un popor cu moravuri dulei, precum este 
al nostru, măsura cea mai eficace, este mai mult 
aceea, de a preveni răul, şi răul e prevenit prin 
aceasta chiar că e prevăzut. 

Să zicem acum câtevă cuvinte despre proce- 
dura, condicei penale. 

Procedura unei condici este partea ei cea mai 
importantă în sensul acesta, că dacă o lege, oricât 
de bună ar fi, nu va luă bune măsuri ca să se 
aplice exact, îşi pierde toată eficacitatea, 

Procedura noastră criminală, astăzi în vigoare, 
este prea incomplectă şi are atât de multe defecte, 
încât aplicarea legei penale nu prezintă o ade- 
vărată garanţie nici intereselor sociale, nici drep- 
turilor indivizilor. 

Comisiunea D-voastră crede, că sa preparat 

o lucrare ca să răspunză la adevăratul scop al 
unei bune proceduri. 

Observ însă, că aplicarea acestei procedure se 
leagă intim cu legea organizației judecătoreşti, cu 
care tot această Comisiune a fost însărcinată. In 
acea lege se prevede organizarea judecătorilor de 
plăşi, a ministerului publie și a juriului ete. Insă 
judecătorii de plăşi au atribuțiuni de judecători de 
simplă poliţie; Procurorii. şi ceilalți agenţi ai Mi- 
misterului public joacă un rol însemnat în materii 
criminale: materiile criminale se judecă de juraţi. 
Cată, dar mai întâiu să ştim, care este organizarea 
noastră judecătorească. 

In procedura dar acestei legi de organizare, 
al căreia raport voiu aveà onoare a vi-l prezintà 
îndată; Comisiunea a căutat să vă prezinte o pro- 
cedură complectă, şi aşă ca să se poată aplică 
îndată ce se va pune în lucrare noua organizare 
judecătorească, 

S'a regulat dar mai întâiu poliţia judecăto- 
rească, și ofițerii acestei poliţii. S'a specificat rolul 
şi competența, acestor ofițeri precum şi atribuţiunile 
Procurorilor și Substituţilor lor în materii penale. 

S'a creat funcțiunea judecătorului de instruc- 
țiune şi s'a, prescris modul funeţionărei sale. 

S'a regulat ascultarea martorilor şi a probelor, 
precum și mandatele de aducere sau de arestare. 

S'au. regulat în fine cazurile şi formele cum 
se poate dobândi libertatea provizorie pe cauțiune. 

In a doua parte a procedurei se tratează mai 
întâiu despre Tribunalele de simplă poliţie, precum 
şi despre Tribunalele în materii corecţionale. 

În ceeace privește cauzele criminale, ele se vor 
judecă numai de juraţi, Partea organică a Curţilor 
cu juraţi, sa regulat prin proiectul organizărei 
judecătoreşti. In procedură s'a tractat modul cum 
au să funcţioneze aceste Curți. Aci dar s'a tractat 
despre punerea în acuzare, despre drepturile şi 
datoriile judecătorilor civili, cari pronunţă pena- 
litatea, despre misiunea Juraţilor și modul cum 
își pronunţă ei hotărîrea lor. 

S'a regulat apoi apelurile, revizuirea sau ca- 
sarea, hotărîrilor gi sentinţelor în materii criminale, 
corecționale şi de simplă poliţie. 

Sub titlu de proceduri diverse, s'a tractat 
despre falșificare, despre cei condamnaţi în lipsă 
sau contumaţi, despre crimele şi delictele comise 
de judecători afară din funcțiunea lor sau în exer- 
ciţiul acelor funcțiuni, precum și despre alte cerime 
și delicte relative la funcțiunile lor. 

In fine sau prescris mai multe alte dispo- 
ziţiuni, simple și lesne de înţeles, însă de un in- 
teres evident pentru societate și indivizi. 

Astfel Domnilor Deputaţi, comisiunea D-stră 

terminând această lucrare, în cel mai scurt timp 
posibil, cred că a corespuns la legitima dorință a, 
D-voastră de a vedeă Țara dotată cu o lege penală, 
care să garanteze, precum am mai zis, onoarea, 
vieața, libertatea şi proprietatea fiecărui cetăţean. 
Dacă această lipsă a fost atât de mult simțită, 
aci, cu cât ea trebue să fie şi mai simțită în Ro- 
mânia de dincolo de Milcov! Orice amânare dar 
a unei asemenea legi, ar fi o perdere adânc simțită. 

Adunare şi guvern, cată cu toţii să punem 
toată bunavoință pentru ca acest proiect să se discute 
și să se voteze cât mai curând, pentru ca această 
sesiune care a fost atât de roditoare, să nu treacă, 
fără ca ţara să fie dotată cu o bună lege penală. 

Cât despre punerea ei în lucrare, Comisiunea, 
propune a se aplică, trei luni, după promulgarea 
ei. Acest termen e de ajuns pentru ca legea să 
ajungă a fi cunoscută în toate părţile ţărei, cu 
atât mai mult, că se ştie că o lege începe a se 
cunoaşte şi mai bine numai din momentul de când 
începe a se aplică. 

Raportor, B. Boerescu. 

Monitorul Oficial din 19 Iunie (1 Iulie) No. 133 (1865) 


Inamovibilitatea magistraturei 
Chr. Tell susține amendamentul de mai jos prin 
care se propuneă aplicarea inamovibilității la fie ce tri- 
bunal și la fie ce curte prin legiuri speciale. Boerescu 
combate acest amendament fiindcă ştirbeşte principiul 
inamovibilității şi ar puteă deveni o armă politică în 
mâna miniştrilor. 


ADUNAREA ELECTIVĂ A ROMÂNIEI 
Proces-Verbal XXVII 
Şedinţa publică din 1 Iunie 1865 

Se citeşte asemenes următorul amendament: 
„Preşedinţii, membrii şi supleanții Curţilor de Apel şi 
ai 'Tribunalelor judeţene vor puteă deveni inamovibili, 
sau Curțile sau toate Tribunalele deodată, sau una sau 
mai multe Tribunale prin legiuiri speciale.“ 

B. Boerescu, Vace- Președinte al Consiliului 
de Stat. D-lor cestiunea inamovibilităţei este difi- 
cilă, şi înţeleg, a fi impusă diseuţiunei. Ag fi 
înțeles dar, când D. Tell şi cei ce au subscris 

amendamentul, ar fi subscris curat și simplu ina- 
mgvibiliiatea. Atunci am fi discutat principiul dacă 
convenţiunea ne lasă a-l discută. Dar a pretinde, 
că se primește principiul şi că prin alt amenda- 
ment să ia numai niște garanţii, pentru ca jude- 
cătorii cei buni să devină inamovibili, asta nu o 
înțeleg. 

D-lor eu nu pretind, că în proiectul guver- 
nului este perfecțiune, dar pretind că garanţia 
ce se află în acest proiect, că adică peste trei sau 
cinei ani vom aveă pe toţi magistraţii inamovibili, 
pretind, zic, că asta e o garanţie; în vreme ce în 
amendamentul propus, nu numai că nu se află 
în realitate nici o garanţie, dar se și rtspinge de 
fapt principiul inamovibilităţei. 

D. Tell ne spune, că în Regulament chiar 
se află principiul că inamovibilitatea, să se facă 
treptat, și că noi o facem deodată. Dar D-lor, ob- 
servaţi că dela 1832 nu facem decât a ne tot pre- 
pară, s'a promis neamovibilitatea de atunci, dar 
nu s'a realizat nici până astăzi. Ce face guvernul, 
astăzi? Nimic alt decât a realizà principiul pus 
şi în Regulament și mai cu seamă în Convenţiunea, 
din Paris. Guvernul vă prezintă o inamovibilitate 
treptată după trei ani pentru curţi, după cinci 
ani pentru tribunale. 

Dar mi se zice, poate, că după trei ani sau 

“cinci ani vom aveă un ministru rău și judecătorii 
ce-i va declară inamovibili vor fi răi. Se poate şi 
aceasta, D-lor. Dar să vedem dacă, prin ast amen- 
dament, evitaţi un alt rău şi mai mare. 

Ce faceți D-voastră cu voia ce daţi guver- 
nului de a cere prin legi speciale inamovibilitatea 
cutărei curți sau cutărui tribunal? Mai întâiu, 
după cum a spus D. Ministru al Justiţiei, nu fa- 
ceţi nimic real, căci guvernul are totdeauna dreptul 
de a veni la Cameră cu proiecte de legi. Apoi nu 
cugetaţi ce armă teribilă aţi da în mâna unui Mi- 
nistru rău? Aţi da acelui Ministru rău, presupus 
de D-voastră, un fel de biciă de foec ce ar ţine 
asupra tribunalelor şi curților. Cu această armă 
ar ameninţă fiecare tribunal sau curte a urmă 
după voinţa sa, căci altfel nu le va declară ina- 
movibile. Dar astfel înţelegeți D-voastră a protectă 
independenţa şi demnitatea inagistraturei? și fiţi 
încă siguri, D-lor, că acel Ministru fiind așă de 
rău cum îl presupuneţi, nici că va veni cu o lege, 
prin care să declare inamovibilitatea cutărui tribunal 
sau curţi. 

D. Aricescu. O vom aveă această lege mâine. 

Boerescu. Vice- Președinte al Consiliului de 
Stat. Nu ştiu dacă veți fi ascultați, dar ceia ce 
ştiu este, că un Ministru rău nu va voi niciodată 

a perde din mână minunata armă ce-i daţi, spre 
a menţine Justiţia în puterea voinței sale. 

Dar să presupunem chiar că acel Ministru 
va cere dela Cameră inamovibilitatea cutărei curţi. 
Acel Ministru, peste câţivă ani va aveă neapărat 
majoritatea în astă Adunare, și ministru fiind rău, 
majoritatea va semănă lui. Ce garanţii aveţi atunci, 
că se va declară inamovibilă curtea cea mai bună, 
iară nu o curte rea, care va semănă acelui Mi- 
nistru rău? chiar când ași presupune, că judecă- 
torii cese oferă la inamovibilitate sunt buni, de ce 
garanţie sunt eu sigur, când îi voiu expune pa- 
siunilor individuale ale deputaţilor? 

Să mai presupunem cu toate astea, că unele 
tribunale sau unele curți sunt declarate inamovi- 
bile, vă întreb ce ar însemnă justiţia ţărei noastre, 
de a se vedeă cutare curte inamovibilă; şi cutare 
curte amovibilă; cutare tribunal sau secțiune de 
tribunal inamovibilă, și cutare tribunal sau sec- 
ţiune amovibilă? Astfel înţelegeţi D-voastră a ga- 
rantă indenpedenţa gi demnitatea magistraturei? 
Astfel știți D-voastră a organizà justiţia în ţară? 
Acest spectacol voiţi D-voastră să daţi lumei des- 
pre modul cum Românii au asigurat independenţa 
magistraturei lor?.. 

Monitorul Of. din 20 Iunie (2 Iulie) No. 134/1865 


lar Inamovibilitatea magistraturei 


Boerescu este un partizan înfocat al stabilităţii în 
magistratură pe care o apără cu toată. căldura convin- 
gerilor sale în contra acelora cari fie-că erau protivnici 
inamovibilităţii, fie-că o învăluiau în amendamente şi pro- 
puneri cari o puteau desființă ori ar fi făcut-o să devină 
o armă de partid. Intr'un discurs anterior sa putut 
observă această dorință, cuvântarea de mai jos va întări 
şi mai mult în spiritul cititorilor ideia că Boerescu voiă 
o magistratură inamovibilă. 

Boerescu, Vice- Preşedinte al consiliului de 
stat. D-lor, sunt cauze cari sunt supuse foarte mult 
la discuţiune, fiindcă sunt discutabile. Astfel sunt 
toate cestiunile de natură abstractă. Astfel este 
și cestiunea, de față. Când am văzut pe D. Tell, 
când se vorbei de portărei, că respinge această, 
instituţiune, am înțeles că neapărat cată să fie şi 
în contra întregei organizări judecătoreşti, şi în 
contra unui principiu care poate fi discutabil. Să 
discutăm dar, cu tot sângele rece; să examinăm 
bine cestiunea, pentrucă grăbindu-vă, întrun mo- 

ment de entusiasm, puteţi comite greșeli ireparabile, 
de cari în urmă poată să vă pară rău, deşi în 
deşert. Este, D-lor, neapărat că în asemenea cesti- 
uni importante să consultaţi experiența dobândită 
din trecutul altor naţiuni vechi şi din trecutul 
nostru propriu... 

Pâcleanu. Trecutul nostru!! . . 

Boerescu, Vice Preşedinte al Consiliului de Stat. 

Da, căci şi noi avem trecutul nostru! Expe- 
rienţa trecutului!. .. 

Picleanu. Experienţa altor națiuni, se poate... 

B. Boerescu.  Vice- Preşedinte al Consiliului 
de stat. D. Pâcleanu are multă poftă de vorbă 
când întrerupe, dar tace când i se dă cuvântul 
(ilaritate) să luăm dar, zic, exemplu dela alte naţiuni 
mai vechi decât noi, şi să ne servim noi tineri 
încă, cu experiența lor, Mai toate naţiunile eivi- 
lizate, D-lor, au judecători inamovibili; după ce 
insă acest salutar principiu şi-a dat bunele sale 
rezultate, după ce magistratura a ajuns în starea 
pe care o admirăm, atunci s'a, ivit şi teorii în contra 
inamovibilităţei; atunci teoreticianii au început de 
a combate, unii din convineţiune, alţii poate din 
plăcerea. ce aduce inovaţiunile. Tot astfel s'a urmat 
mai cu toate instituțiunile popoarelor civilizate. 
Nu veţi află nici-o instituţiune, care să nu fie supusă 
criticilor, şi aceasta sa întâmplat nu numai în 

domeniul cestiunilor abstracte; dar chiar şi a îmbu- 
nătăţirilor celor mai materiale; veţi află, D-lor, 
autori care critică şi tăgăduese binefacerile indus- 
triei, căilor, drumurilor de fer, ete; însă aceste 
critici de obşte se fac după ce ţara lor sa acoperit 
cu drumuri de fer, cu stabilimente de industrii, 
ete. Nu vă miraţi dar, dacă auziţi că sunt autori 
cari neagă principiul inamovibilităţei. J. J. Rousseau, 
după ce şi-a înavuţit inteligența cu cunoștințele 
secolului său, a tăgăduit binefacerile civilizaţiunei 
şi instrucțiunei. 

După ce Franţa, Anglia şi alte ţări, au ajuns 
a aveă cei mai buni magistrați, tocmai din cauza 
inamovibilităţei şi stabilităţei poziţiunei judecătorilor 
nu vă mirați a auzi că un autor critică acum 
binefacerile inamovibilităţii. Să ajungem şi noi 
cu magistratura unde e ajunsă Franţa şi atunci 
să criticăm şi noi ăst principiu. Căci, D-lor, credeţi 
D-voastră că și în Franţa, de esemplu, a fost tot 
deauna magistrați aşă de buni, cum sunt cei 
actuali? Buni erau magistraţii Franciei, cari erau 
îusă inamovibili, când ştim că cavalerul de Agues- 
seau, unul din oamenii cei mai influenţi ai Franciei 
din timpul său, ziceă: „de mar acuza cinevă că 
„am furat turnurile bisericei Notre-Dame (nişte 
„turnuri de două ori mai mari decât turnul Colţei 
„dela noi) şi că le-am pus în buzunar, ați luă 

„da fuga“. Dar aste cuvinte ce dovedesc alta decât 
că, la acea epocă, Justiţia franceză eră departe de 
a prezintă garanţiele unei bune justiţii. Și cu toate 
asta Francezii au susținut inamovibilitatea,; fiindcă, 
o repet, prin inamovibilitate, au putut să ajungă 
a perfecţionă justiţia, lor. 

Prin urmare vedeţi D-lor, că dacă vora exa- 
mină lucrurile așă precum sunt, fără poezie, aflăm 
din experiența naţiunilor mai bătrâne decât noi, 
că nici ele nu au avut la început o magistratură 
model de perfecţiune, ci că din contra cu timpul 
şi cu aplicarea principiului inamovibilităţei, au 
ajuns a posedă o magistratură în general respectată. 

Să vedem acum ce aflăm și din experiența 
noastră trecută. 

Mai întâiu, D-lor, toţi ştim că aceace a cerut 
această ţară de mai mulți ani a fost neîncetat stabi- 
litate! stabilitate! Au reuşit cei dela 1859 a avea 
stabilitate poltică, prin organisațiunea şi recunoa- 
șterea drepturilor noastre, prin Convenţiunea din 
Paris care ne-a apărat de sguduirile la cari eram 
expuși pe atuncea. Dar după stabilitatea politică, 
fiecare a început a se preocupă de stabilitatea 
socială, a instituţiunilor civile şi mai ales de sta- 
bilitatea magistraturei. Ştiţi, D-lor, că dela 1859 
până acum, toată lumea la noi cere, cu drept 
cuvânt, stabilitate în magistratură. Am trăit în 


85 


București, am fost în afacerile publice, am făcui 
parte din toate Adunările Legislative, pretutin- 
denea, atât la tribună cât şi în Presă, am auzit 
necontenit: prea multe schimbări la justiţie: Fie- 
care Ministru schimbă după opiniunile sale politice! 
Magistratura este expusă la fluctuaţiunile politice! 
Destule schimbări, ni s'a zis! Când oare are să 
se realizeze principiul Convenţiunei de a organizà 
inamovibilitatea gradată a magistraţilor! 

Iacă, D-lor, ce s'a cerut necontenit dela 1859 
până acum. Vine astăzi un Ministru şi vă zice: 
„lacă inamovibilitatea gradată; peste trei şi cinci 
ani toată magistratura română va fi inamovibilă; 
mă leapăd dar de prerogativa ce aveam de a schimbă 
pe magistrați, după. voia sau capiciul meu; soarta, 
lor va deveni stabilă, şi vor fi apăraţi de fluctua- 
ţiunile politice. “ 

Și Adunarea ce ar răspunde la aceste cuvinte, 
când ar primi amendamentul? I-ar răspunde: Nu! 
nu voiu să-ţi iau dreptul arbitrar ce aveai; schimbă, 
fă ce vrei cu magistratura; căci din aceste schim- 
bări, din această nesiguranţă, va eşi într'o zi o ma- 
gistratură onestă. Teorie nouă, ca din nesiguranța, 
să iasă stabilitatea ! ca din arbitrar să iasă dreptatea ! 
Poate că şi astă teorie să-și aibă meritele ei; dar 
eu unul nu o înţeleg. 

Să fim, D-lor, practici şi să procedăm fără 

iluziuni. Când un membru al corpului e rănit, 
de multe ori îl tăiăm spre a scăpă tot corpul de 
gangrenă. Guvernul a aflat, că nestabilitatea în 
magistratură este un rău foarte mare. Vă propunem 
dar un remediu radical; desfiinţarea cauzei răului. 
Dar poate că, remediul nostru nu este absolut bun. 
Se poate; eu nu susțiu contrariul. Dar atuncea 
vă întreb pe D-voastră, amendamentul D-voastră, 
prezintă un remediu mai bun? 

Nu, D-lor, acest amendament nici că este 
un remediu. Autorii lui sunt în realitate contrarii 
inamovibilităţei: dar fiindeă nu o pot zice pe față, 
de vreme ce acest principiu se află seris în Con- 
venţiune, au alergat la acest mod indirect de a-l 
evită. Cu toate acestea nu e mai puţin adevărat 
că spectacolul e curios. Ministrul zice Camerei: 
numai voiu aveă un drept nemărginit, voi să 
îmi mărginese puterea voiu ca Judecătorii să nu 
mai fie scoși decât prin judecată, şi D-voastră, 
aţi răspunde: noi nu vrem așă, noi voim ca 
judecătorii să fie nesiguri în funcțiunile lor, voim 
să fie scoși după capriciul Ministrului. Dar asta 
ar fi, D-lor, garanţia ce aţi da magistraturei? 
Asta e garanţia pentru o bună justiţie? Ni se 
obiectează încă, că şi sistemul nostru nu e bun; 
că de ce magistraţii să fie inamovibili după trei 
ani? Asta e preocuparea D-voastră, D-lor? Ei, 

D-lor, eu mă tem că nici peste trei ani poate nu 
vor fi inamobili; eu mă tem că un Ministru rău, 
aşă cum îl presupuneați D-voastră, să nu vie 
înainte de trei -ani şi să mai ceară prelungirea, 
aplicărei principiului de inamovibilitate. Termenul 
dar nu e un cuvânt de a combate sistemul; căci 
principiul se proclamă chiar de azi; de vreme ce, 
după amendament, principiul nu e recunoscut şi 
şi proclamat astăzi, 

Dar odată ce principiul inamovibităţei sur 
proclamă chiar de astăzi, binefăcătoarele sale 
fructe se vor vedeă îndată. Magistraţii vor şti că 
după atâta timp au să devină inamovibili; posi- 
ţiunea lor se va stabili, şi chiar cei mai mult 
sau mai puţin răi vor căută a merită stima şi în- 
crederea publică. Tribunalele vor aveă în vedere 
înaintarea la Curți şi perspectiva stabilităţei lor, 
şi iarăși se vor sili a se face demni, a ajunge ca 
să se bucure de acea stabilitate. Astfel cariera 
justiţiei va fi o adevărată carieră, si junimea se 
va încuragiă a se prepară ei prin studii, fiindcă 
va aveă în vedere, o carieră sigură, nesupusă fiuc- 
tuațiunilor şi pasiunilor politice. lacă, D-lor, cum 
aţi prepară viitorul; iacă cum prin sistemul ina- 
movibilităţei gradate vom ajunge a aveă o demnă 
şi bună magistratură. Dar ni se obiectează că o 
să rămână inamovibili şi magistrații răi. Dar, se 

poate însă cu sistemul amendamentului să se evite 
acest rău? Nu, nici de cum; căci magistrații răi 
pot fi şi mai mulţi, când ei se pot numi şi scoate 
după capriciul Ministrului. Apoi chiar cei răi ina- 
movibili, oare sunt perpetui? Nu, D-lor, şi ei sunt. 
muritori ca toți, apoi se pot retrage din alte cauze, 
pe care le veţi vedea în proiect, şi astfel cu în- 
cetul cei răi se vor strecură, şi alţii buni îi vor su- 
plini; iar principiul are să se scape de toate re- 
lele actuale. 

Apoi, Domnilor, nu credeţi că acei magis- 
traţi răi vor fi fără nici un control, că nu vor 
fi impuși la nici o penalitate. Când am lucrat 
proiectul organizărei judecătoreşti, nu am avut cu- 
getul de a face din judecătorii inamovibili, nişte 
paşale. Nu, Domnilor, ei nu sunt așă de absolut 
independenţi, spre a face răul, precum aţi crede. 
Citiţi partea relativă la disciplină, citiți în Codi- 
cele penal cauzele pentru cari un judecător se poate 
pedepsi și destitui, și veţi vedeă că este un control 
foarte serios asupra judecătorilor inamovibili; că 
aceia care îşi vor permite a abuză de puterea lor, 
pot fi pedepsiţi şi chiar destituiţi. Prin urmare 
dar, răul în fapt nu poate fi aşă de mare, precum 
vi se arată. 

Apoi chiar supoziţiunea ce se face, că peste 
trei ani poate să avem un Ministru rău care să, 

compue deodată niște curţi foarte rele, pe ce 
se bazează? Pe ipoteze? 

Să, considerăm deci numai faptele, şi fapte 
chiar ale trecutului, pentru a vedeă că, lucrurile 
nu au mers tocmai așâ. ' 

Ce vedem în acest trecut, în aceşti câțivà ani 
din urmă? Vedem că, afară de puține excepțiuni, 
toți magistrații probi şi capabili, au stat la locu- 
rile lor; schimbările Ministeriale au trecut peste 
dânşii şi ei nu sau mişcat. 

Ce dovedeşte asta? ‘Aceasta dovedeşte că şi 
pe viitor nu poate fi altfel. Și pe viitor cred, ma- 
gistrați cei probi şi capabili, — deşi cu oarecare 
excepțiuni — au să steă la locurile lor; aşă încât 
nu cred că e fondată supoziţiunea după care s'ar 
găsi un Ministru care să compună Curțile din 
adunături. 

Cugetaţi, Domnilor, că nu e natural a pre- 
supune un asemenea Ministru, ar trebui să credem 
că acel om a perdut orice cunoştinţă, orice te- 
mere de judecata oamenilor şi a lui Dumnezeu, 
pentru ca să facă inamovibili pe judecătorii cei 
mai răi, după ce ar scoate pe cei buni. Asta nu 
o pot presupune lesne. Și, apoi, mai cugetaţi că 
astăzi puterea Ministrului, în ceeace priveşte nu- 
mirile în funcțiuni, este limitată prin legea de ad- 
misibilitate, așă chiar rău de ar fi Ministrul, nu 

poate să compună Curțile cu cei d'întâiu veniţi, 
precum eră până acum. 

Nu amânaţi dar acest principiu, pentru niște 
supoziţiuni nefundate, ci priimiţi-l a se execută 
treptat cum vi se prezintă. 

A se priimi amendamentul este, cum am zis, 
a se lepădă chiar principiul. Astfel, D-lor, pentru 
niște temeri incerte, pentru viitor, aţi neglijeă de 
a luă măsuri în prezent, spre a asigura viitorul. 
Aşteptând ca să aveţi magistrați buni, D-voastră 
faceţi tot ce puteţi ca să faceţi rei şi pe puţinii 
buni ce avem; căci cum voiţi ca magistratul, chiar 
cel ce are o bună natură, să nu fie expus tenta- 
țiunilor, când el are o leafă moderată, când soarta 
sa e nesigură, când în caz de scoatere el este expus 
a rămâneă, fără mijloace de existență? Astfel voiţi 
a prepară viitorul, făcând totul ca să nu încu- 
ragiați meritul și probitatea? 

Respingeţi atunci mai bine, pur şi simplu 
inamovibilitatea căci v'ași înţelege; cu acest amen- 
dament, însă nici eu, nici ţara, nu vă va înțelege. 

Vă îngrijiţi de persoane, pentru persoane voiţi 
a respinge principiul cel mai însemnat; dar atunci, 
cel puţin vă întreb, ce propuneţi Dv. ca să per- 
fecționaţi personalul magistraturei? 

Nimic şi iar nimic. Guvernul vă propune sta- 
bilitatea şi Dvoastră voiţi schimbarea; guvernul 

vă propune limita dreptului absolut şi D-voastră 
voiţi un drept arbitrar; guvernul voiește a sustrage 
pe magistrați dela, fluctuațiile schimbărilor politice, 
şi D-voastră voiţi a-i lăsă expuși tot la schimbări 
şi incertitudini ale trecutului. Dar astfel se va, 
amelioră personalul magistraturei? Nu, cu ăst mod, 
magistratura va perde din ce în ce mai mult, şi 
astfel vă, veţi întoarce întrun cere vicios, fără a 
ajunge vreodată a aveă o magistratură demnă de 
misiunea ei. 

Nu respingeţi, D-lor, o instituţiune care pre- 
pară şi asigură viitorul, Inconveniente practice de 
moment să nu vă facă a uită principiile esenţiale; 
căci inconvenientele pier gi principiile rămân. 


III 


Monitorul Of. din 1/13 Iulie No 142/1865. 


Procedura execuţiunii civile 


Discutându-se procedura execuţiunii silite Boerescu 
se foloseşte de această împrejurare pentru a spune adu- 
nării, spiritul general al procedurii civile al căruia autor 
eră. Ideia principală de care a fost însufieţit a fost să 
se folosească, de ce eră bun în trecutul țării noastre şi 
să adopte câtevă ceva din legislaţiunile ţărilor cu mo- 
ravuri simple, fără prejudiţi medievale, ca Elveţia. Aşă 
că opera lui e mai întâi românească și apoi simplă gi 
limpede. 

B. Boerescu. vice-președinte al consiliului 
de stat. D-lor, acum să trecem la o altă parte 
a procedurei, să-mi permiteţi a vă dă oarecari 
explicaţiuni asupra spiritului acestei lucrări. 

Aţi văzut până acum partea relativă la da- 
rea, şi formarea sentimentelor, acum trecem la o 
altă parte, la aceea relativă la execuţiunea silită. 
Această parte, Domnilor, are o foarte mare im- 
portanță, ea este, ca să zic aşă, sancţiunea jus- 
tiției, căci la ce ne-ar servi o sentinţă, dacă nu 

am aveă toate garanţiile că are să se execute în- 
tocmai. Când vom examină această parte a pro- 
cedurei vom simţi şi mai mult ce însemnată lipsă 
avem în trecut, în procedura veche, și nu ne vom 
mai miră dacă în trecut, sentințele se executau 
anevoe, sau se executau rău. 

Când Consiliul de stat mi-a dat misiunea ca 
să încerc eu singur toată procedura civilă, eu am 
simţit atât greutatea acestei însărcinări, cu care 
am fost onorat, cât şi avantagele ce pot trage din 
acest sistem ca o lege să se lucreze de un singur 
om. Am căutat dar, precum aţi putut vedeà, din 
părțile câte s'au citit până acum, a mă pătrunde 
de toate lipsele și trebuințele noastre, în materia 
de procedură; am căutat a împlini lipsele trecu- 
tului, şi a corespunde la trebuinţele locale. Spre 
a atinge acest scop, m'am silit a păstră atât ceea 
ce avem bun în trecut cât și a îndreptă, şi a 
complectă mai ales aceea ce ştiam că cauză multe 
inconveniente. Am căutat a mă conformă princi- 
pilor ştiinţei, şi consultând şi legislaţiunile altor 
țări mai ales ale acelor cu moravuri simple, și 
emancipate de prejudiţiile feodale, precum este 
Elveţia, am format acest corp de lege uniformă, 
omogenă şi pe cât am putut simplă, clară şi mai 
ales românească. 

Acest caracter, care îl are toată procedura, 

în general, lam dat, pe cât puterile mele mau 
ertat, şi procedurei asupra, execuţiunei silite în spe- 
cial. Am consultat tradiţiunile şi jurisprudența 
noastră; m'am povăţuit după principiile ştiinţei şi 
după exemplele altor state cizilizate, mai ales, o 
repet, ale acelor cu moravuri simple și fără preju- 
diţii feodale; am lepădat formalităţile complicate 
şi nefolositoare, cari neavând un scop practic, 
complică justiţia în loc de a.o înlesni, şi ast-fel 
m'am silit pe cât am putut, a formă şi aceasta 
parte a procedurei simplă, omogenă, practică și 
românească, adecă corespunzând trebuinţelor: noastre. 

Nu știu, Domnilor, dacă. am corespuns sco- 
pului ce mi-am propus. Imperfecţiunile însă şi 
lacunele ce vor există'se vor ivi cu timpul, prin 
aplicarea, acestei legi, și atunci, profitând de lu- 
minele ce va aduce cu sine experiența, se vor în- 
dreptă, şi aceste împerfecțiuni; astfel Românii vor 
reuși a posedă o procedură în acord cu princi- 
piile ştiinţei şi cu trebuinţele ţărei lor. 


1866 


Monitorul Of. din 29 Noemrrie (11 Decemvyrie) No. 261/1846. 


Discuţie referitoare la excluderea din adunare a 
lui M. Kogălniceanu 


N. Blarenberg cere excluderea lui M. Kogălniceanu 
din adunare fiindcă nu aveă dreptul să fie ales. In rea- 
litate Blaremberg e contra lui M. Kogălniceanu căci 
acesta făcuse lovitura de stat din 1864. Boeresen deşi 
nu e amic politic al lui Kogălniceanu îl susţine spunând 
că excluderea acestuia nu înseamnă, cum cred unii, că, 
se desaprobă lovitura, de stat din 2 Mai 1864 şi se aprobă 
11 Februarie 1866. Cestiunea nu trebue pusă pe acest 
teren. Din acest discurs se vede judecata, rece și mintea 
cumpănită a lui B. Boerescu. 


B. Boerescu Imi pare că discuţiunea ieâ 
o formă care nu ar fi trebuit so aibă. Credeam 
la început că D. P. Grădiştianu s'a pus pe ade- 
văratul tărâm, dar am văzut că s'a abătut şi D-lui. 

Domnilor, pentru ca să vedem ce este în ces- 
tiune, nu avem decât să citim propunerea, care 
zice: că votul constituantei în privinţa D-lui Ko- 

gălniceanu, constitue o incapacitate pentru D-sa, 
şi că prin urmare D-sa, ne mai putând fi eligibil 
când sa ales, trebue acum exclus din această, 
Adunare. Domnilor, în această cestiune posiţiunea 
mea este foarte limpede; este cunoscut că nu am 
avut onoare a fi din amicii D-lui Kogălniceanu, 
că nu am fost de ideile D-lui; şi că în fine am 
diferit cu totul de opiniune cu D-lui, în privinţa 
loviturii D-sale de Stat; şi că, din contră, am 
fost dintre aceia, cari prevăzând că aceea lovitură 
va aveă rele consecuenţe, am combătut-o şi am 
căutat să o evit. 

Ideile și actele mele trecute fiind dară cunos- 
cute, pozițiunea mea este foarte limpede şi facilă, 
în această cestiune. Vorbesc liber de orice consi- 
deraţiune personală, de orice simţimânt de simpatie 
san antipatie şi doresc mai întâiu ca, după ce se 
va pune cestiunea pe adevăratul ei tărîm, să vedem 
dacă în adevăr este bine sau nu, să se ia în con- 
sideraţiune propunerea ce sa făcut. 

Acum, Domnilor, se poate ca autorii propu- 
nerei să fie preocupaţi de ideia că votul consti- 
tuantei în privinţa excluderei D-lui Kogălniceanu, 
să continue a fi obligatoriu şi astăzi; că este o 
solidaritate între Camera, trecută și cea actuală 
în privința acelui vot, şi că prin urmare și Ca- 

mera actuală trebue să voteze astăzi cum a votat 
constituanta. 

Domnilor, această idee de va există, este gre- 
şită: o asemenea solidaritate nu există între aceste 
Adunări; chiar aceeaşi Adunare poate să voteze 
un ce şi apoi tot acea Adunare va puteă reveni 


odată sau de două ori asupra aceluiași vot, dacă, 
alte elemente au intervenit spre a o lumină. Cu 


atât mai mult dar o altă Adunare poate prea bine 
modifică aceace a făcut o Adunare anterioară. 
Solidaritatea de voturi nu poate fi niciodată în 
această privinţă. O Adunare următoare poate mo- 
difică nu numai simplele voturi, dar şi legile 
votate de Adunarea precedentă. Aceasta este conform 
cu natura corpurilor deliberante, este conform cu 
natura progresului uman. Un vot sau chiar o 
lege au putut fi bune pentru un timp; apoi cir- 
cumstanţele şi trebuinţele timpului schimbându-se, 
acelaş vot sau aceeași lege se puate în urmă mo- 
difică. Dacă, domnilor, am presupune că un vot 
ar trebui să fie aşă de perpetui obligatoriu, cum 
ar pretinde D-nii subseriitori ai acestei propuneri 
cum sar mai puteă atunci modifică legile după 
trebuinţele timpului? Vedeţi dar, domnilor, că nici 
o solidaritate nu poate sà existe între votul ce 
avem a da astăzi, şi între votul ce a dat consti- 
tuanta trecută. 

Să luăm acum cestiunea din punctul de ve- 
dere al legalităţei. Domnilor, eu care ţin foarte 
mult la, demnitatea acestei Adunări, doresc ca tot- 
d'eauna, lucrările și voturile sale, spre a fi bine 
respectate, să fie nu numai juste şi echitabile, dar 
şi conforme cu legea. Cum dar s'ar puteă ca printr'un 
vot să se poată creiă o incapacitate electorală 
pentru o persoană, care, după lege, se bucură de 
toate drepturile unui eligibil? Se poate presupune 
după cum a zis D. Blaremberg, că în privinţa D-lui 
Kogălniceanu s'a ereiat o incapacitate excepţională, 
prin votul constituantei, şi că efectele acelui vot 
continuă şi astăzi? Dar, domnilor, chiar dacă acel 
vot ar fi lovit în adevăr pe D. Kogălniceanu de 
o incapacitate electorală, acea incapacitate nu a 
putut să-și aibă efectele sale decât provizoriu, pentru 
Adunarea constituantă, şi pe cât timp acea Adu- 
nare la menţinut. Dar odată ce acea Adunare a 
încetat, odată ce o constituţiune s'a votat de dânsa 
în care, se arată cari sunt incapacităţile electo- 
vale, cum mai putem crede că, peste acele in- 
capacităţi legale, mai există și altele create prin 
voturi individuale? Nu, domnilor! Constituţiunea 
noastră ne arătă cari sunt incapacităţile electorale; 
Adunarea, mai înainte de toate, cată să respecte 
acea constituţiune; şi peste dânsa, nu putem ad- 
mite nicioaltă incapacitate (aplauze.) 

în privinţa D-lui Kogălniceanu! Rău dar a făcut 
acea, Adunare când a gonit pe D. Ariceseu; rău 
au făcut după mine, alte Adunări cari, tot arbi- 
trariu, au gonit şi pe D. Ch. Tell. Să nu cădem 
şi noi astăzi tot în aceleaşi greşeli. 

Dar ni se citează de D, Blaremberg mai multe 
exemple din Anglia, unde, în secolii trecuţi, s'au 
gonit mai mulţi deputaţi pentru opiniunile lor 
politice sau chiar filozofice. Dar ce dovedeşte asta? 
Dovedește că fapta Camerei din Anglia a fost 
justă? Nici de cum. Și cu toate astea, ar fi aceasta 
un cuvânt ca să imităm şi noi faptele nedrepte 
comise de Parlamentul englez? Dar nu aţi văzut 
în exemplele citate că un deputat englez s'a gonit 
pentru o seriere filozofică, pentru o opiniune ab- 
stractă ce exprimase în public? Acolo am voi să 
ajungem și noi? Nu cred că aceasta să fie inten- 
ţiunea D-v? Apoi atunci feriţi-vă dea intră pe 
calea arbitrariului; căci odată ce astăzi aţi goni 
un deputat pentru o idee sau un fapt politie 
al său, de ce mâine să nu goniţi pe altul şi pentru 
o idee filozofică sau curat morală? Unde va mai 
fi limita arbitrariului? Justul nu se măsoară numai 
după obiectul la care se aplică, ci și după natura 
faptei în sine; tot atât de imoral îu sine. este 
acel ce fură un ou, cât și acel ce fură un bou 
Nu creați dar astăzi un precedent injust pentru 

D. Kogălniceanu; căci odată alunecaţi pe astă 
râpă, nu ştim unde ne-am puteă opri? (aplauze.) 

Să nu se creadă iarăşi că, dacă astăzi am 
votă altfel decât a făcut constituanta, am da cu 
aceasta un blam acelei Adunări. Nu, domnilor. 
Fiecare Adunare este suverană în lucrările şi apre- 
ţuirile sale. Constituanta a putut să aprecieze ces- 
tiunea întwun fel; noi astăzi, aflați în alte cir- 
cumstanţe, luminaţi poate mai bine, avem apre- 
cierea noastră specială. Fiecare din aste Adu- 
nări nu au făcut decât să-şi exereiteze cu since- 
ritate misiunea sa. 

Am mai văzut încă, domnilor, şi cu multă 
părere de rău, că unii din noi s'au făcut apărătorii 
ori acuzatorii revoluţiunilor dela 2 Maiu ori 11 
Februarie. Dar domnilor, acesta nu este de loc în 
cestiune; şi rog, pe unii, să nu creadă că gonind 
pe D. Kogălniceanu din Adunare, se loveşte 2 Maiu 
şi se laudă 11 Februarie; pe alţii, să nu creadă 
iarăşi, că cei ce susțin pe D. Kogălniceanu susțin 
prin acesta 2 Maiu şi lovese în 11 Februarie. 
Nu este această cestiunea, şi este cred chiar inpru- 
dent a se pune pe acest tărim. 

Revoluţiunea dela 2 Maiu ca și cea dela 11 
Februarie, sunt din domeniul istoriei. Nu ne apar- 
ţine nouă, contimporanii interesați, cari am fost 
mai mult sau mai puţin actori în aste fapte, să 

venim a le critică ori a le lăudă. Istoria contiim- 
porană nu se serie, destul de imparţial, de cei 
contimporani, ci de generajiunea următoare. Astă- 
zi nu mai avem nici 2 Maiu nici 11 Februarie: 
astăzi avem o stare normală de lucruri; avem o 
constituţiune, avem o ilustră dinastie, şi oamenii 
nu au a se mai împărţi după ordinea cehronolo- 
gică. Eu am fost în contra lui 2 Maiu și l-am 
lovit dela această tribună; dar n'am avut onoare 
a participă la faptele din ziua de 11 Februarie. 
Între cine dar mă veţi clasă pe mine? (laritate.) 

Nu, domnilor. Toți Românii astăzi sunt 
devotați regimului actual. Toți deputaţii, cari 
combat sau susțin pe D. Kogălniceanu, sunt veniţi 
aci ca să observe constituţiunea şi să consolideze 
tronul, şi dinastia noastră. (Aplause generale.) Nu 
voi, nici pentru un moment măcar, să presupunem 
că amicii D-lui Kogăluiceanu de peste Milcov ar 
fi expresiunea celor ce ar voi să susțină nu ştiu 
ce din 2 Maiu. Nu domnilor; nici un judeţ în 
România,n ici aci nici peste Milcov, nu a putut să 
trimită un singur deputat ostil regimului de astăzi, 
dinastiei, care are să regenereze naționalitatea 
noastră! (Aplause.) 

Dacă asemenea, deputat ar există, el n'ar fi 
nici din 2 Maiu, nici din o altă dată ar fi un 
simplu rebel, și-l vom trată ca atare. (Aplause). 

Insă, pe cât cred, nici un asemeneă deputat, nu 
există între noi, sau, cel puţin, nu trebue să pre- 
supunem că există. 

Repet dar, domnilor, să respingem propune- 
rea ce vi.se prezintă; căci ea e contrarie legei 
noastre fundamentale: respingerea ei nu e de loc 
ua blam pentru constituantă. Până la un punet 
eu îmi explic chiar împrejurările cari au făcut pe 
acea Adunare să voteze cum a făent. Erà în adevăr 
a doua-zi după o revoluţiune; în momentele când 
aveă, să formeze o constituţiune. Fumul poate al 
victoriei, instinctul natural al conservărei, a putut 
face acea Adunare să nu voească, a admite în 
sânul său pe un om care jucase primul rol în 
lovirea, de stat dela 2 Maiu. 

Astă-zi însă împrejurările sunt cu totul altele. 
Astăzi ne aflăm în stare normală şi legală, astă- 
zi avem o constituţiune în vigoare; astăzi există 
stabilitatea la Tron prin ilustra dinastie ce-l ocupă. 
Cum s'ar mai puteă scuză expulsiunea unui deputat? 

Au voiţi să faceţi din D. Kogălniceanu un 
om aşă de mare, încât să-l credeți, pe el singur, 
așă de periculos? Nu, domnilor. Tocmai pentrucă 
nu sunt amic al D-lui Kogălniceanu, nu voi să-i 
dau această importanță, nu voi să-l fac un om 
așă de mare. (Aplause.) Vină d-lui în Adunare, și 
va fi privit după cum se va conduce. Dela tri- 

bună i se va da numai crezămâtul ce va merită. 
Pene străine de va pune, cum a zis D. Sihleanu, 
le vom cunoaşte. Nimeni între noi, Domnilor, nu 
poate fi periculos; căci, graţie cerului, sunt în 
astă Cameră destui oameni capabili, şi când unul 
din noi se va abate dela drumul cel drept, cei- 
lalţi vor fi aci ca să-l pună la loce. 

A continuă dar excluderea în privinţa D-lu 
Kogălniceanu, ar aveă aerul de o simplă persecu- 
ţiune. L’am pune în faţa ţărei și a istoriei ca o 
victimă, Şi eu unul nu voi aceasta. Vedeţi con- 
secința unei aparinţe, chiar de persecuţiune; ales 
de un colegiu, după întâia expulsiune din Adu- 
nare, D-lui vine ales de două colegiuri; exclus de a 
doua oară, trei colegiuri ni-l trimit iarăşi deputat. 
De-l vom exclude și acum, prevedem oare unde 
ve va opri numărul colegilor ce-l vor alege? Apoi 
bine e, prudent e, să ne punem astfel în luptă cu 
mai multe colegiuri electorale, să nu ţinem soco- 
teală de opiniunea lor, şi să le lăsăm fără depu- 
tat? Nu, domnilor; aceasta nu ar fi prudent; 
aceasta nu ar fi drept, și, ce e mai mult, aceasta, 
nu ar fi politie. 

Vină dar D. Kogălniceanu în Adunare; și va 
merită dela Cameră şi dela ţară numai aceeace 
i se va, cuveni, după conduita D-sale ca deputat. 

Aşă dar Domnilor, vă rog, pentru toate cuvin- 


107 


tele ce le am expus, să respingeţi pur şi simplu 
propunerea ce vi se prezintă; și fiţi siguri, că cu 
aceasta veţi fi mai forţi, căci veţi aveă dreptul şi 
legea cu D-voastră. (Aplause.) 


1867 


Monitorul Of. din 6,18 No. 5/1867. 
Combaterea sporirii numărului refterendarilor. 


Ministrul de Fimanţe depune un proiect de lege prin 
eare cere sporirea numărului referendarilor la curtea de 
compturi încă cu 8. Boerescu îl combate motivând că ser- 
viciul se face bine nu cu cantitatea funcţionarilor ci cu 
calitatea lor şi adăugând că numărul referendarilor e 
suficient cu condiţiune ca membrii curţii să fie mai activi. 

B. Boerescu. Domnilor, am făcut parte 
din majoritatea comisiunei, şi de aceia mă simt 
dator a vă dă oarecari explicaţiuni asupra împre- 
siunilor în care s'a găsit comisiunea când a votat 
acest proeet. 

Domnilor, se cere prin proiectul de faţă un 
adaos la numărul referendarilor dela curtea de 
compturi; prin urmare comisiunea s'a ocupat, pe 
lângă consideraţiunile de economie, a se convinge 
de insuficienta numerică a acelor referendari, astfel 
încât să nu sufere serviciul. 

Domnilor, nu este vorba de necesitatea ce o 

resimte curţea de compturi, ci de serviciele ce ea 
este menită să deâ; aceasta necesitate e incontes- 
tabilă. 

Prin urmare dar, nu se discută susținerea 
sau respingerea ideei de adaos a referendarilor din 
cauza servicielor ce este chemată curtea de compturi 
să deă, fiindcă nu are a face una ca alta. 

Și eu, Domnilor, sunt atât pentru economii, 
cât și pentru necesitatea acestei instituţiuni; şi încă 
cred, ca şi D. Ministru de finance, că ar trebui 
să nu facem niciodată economii, încât să desor- 
ganizăm un serviciu, căci atunci după cum a zis 
D. Ministru, e mai bine să se suprime acel serviciu. 

Vorba este, de a se ști dacă prin neadaosul 
acesta, ar suferi în realitate, curtea de compturi; 
dacă adică curtea în realitate, nu ar puteă să, 
producă ceeace este chiămată să deă şi fără adaosul 
acestor referendari. In genere, Domnilor, trebue să 
ştiţi că nu este nici un corp de serviciu, care să 
nu reclame mereu adaos de funcţionari. nu am 
văzut instituţiune care să nu se plângă că nu are 
destui amploiaţi. Am văzut eu însumi, când eram 
la minister, că în administraţiunile serviciilor ce 
dirigeam erau funcţionari de prisos, şi eu îmi pro- 
pusesem a-i mai reduce; iar din succesorii mei, 
nu numai nu i-au suprimat, ba încă i-au mai 

adăogat: şi acesta pentru că amploiaţii strigau că, 
trebue să se mai înmulțească (Aplause). 

Acum să vedem, dacă serviciul Curţei de 
Compturi are neapărată nevoe de adaos; şi dacă 
trebue asemenea să se suprimeacei doui membrii și 
acei doui referendari provizorii. Majoritatea Co- 
misiunei a zis: nu este nevoe de adaos, însă nu 
trebue să suprimaţi acei doui membrii provizorii. 
Această hotărire a sa şi-a bazat-o, mai întâi pe 
consideraţiunea că unii din membrii acestei curţi, 
sunt distraşi dela serviciul curței la alte ocupa- 
iuni, şi procurorul acelei curţi, chemat în sânul 
comisiunei ne-a arătat imposibilitatea ca ea să poată 
lucră în secţiuni. 

Noi mai întâi am constatat aceasta: că rău 
și fără cale merg doui membrii la Comitetul de 
liquidare, iar nu unul; pentrucă legea.rurală zice 
că un singur membru numai dela Curtea de Compturi 
se va duce la comitetul de liquidare; un alt membru 
se va luă dela Consiliul de Stat, care, fiind des- 
fiinţat, s'a înlocuit cu unul dela Curtea de Cas- 
saţiune, şi un al treilea membru va fi Ministrul 
sau delegatul său. Ce caută dar la Comitetul de 
liquidare un al doilea membru dela Curtea de 
Compturi? Astă procedare, după legea rurală, este 
ilegală; şi am spus procurorului să explice aceasta 
preşedintelui Curţei, pentruca nu mâine, poimâine 

lucrarea sa să poată fi contestată. Un alt membru 
al Curţei de Compturi este însărcinat de a se duce 
la Casa de depuneri şi consemnaţiuni. Inss, asupra, 
acestui membru am observat că această îndatorire 
nu-l distrage dela lucrările sale; căci el, ne exer- 
citând la Cassa de Depunere decât un simplu con- 
trol, el poate prea bine să lucreze totdeodată şi 
acolo şi la Curtea de Compturi. 

Apoi, chiar în privinţa membrului dela Co- 
mitetul de liquidare, eu am crezut, și Comisiunea 
a fost de această idee, că acesta riguros ar puteă, 
lueră şi la Curtea de Compturi şi la Comitetul de 
liquidare. El ar puteă face această îndată ce şi-ar 
regulă orele sau zilele açà, încât să poată merge 
în amândouă, locurile. Astfel se întâmpla la Con- 
siliul de Stat, când aveam onoarea a-l presidă:: un 
membru al său, care eră însărcinat şi cu lucrarea 
Comitetului de liquidare, mergeă acolo seara, iar 
ziua venea de lueră la Consiliu. 

Apoi, Domnul Procuror ne mai spuneă, că 
nu mai poate Curtea să lucreze în secţiuni, nici 
în Adunarea generală. Atunci i-am arătat legea 
şi i-am dovedit că Curtea poate să lucreze foarte 
bine și în secţiuni şi în Adunarea generală. In 
adevăr, după art. 2 din lege Curtea de Compturi 
se compune dintr'un președinte, din opt membrii, 
şi din opt referendari. După art. 3 secțiunile pot 

lueră fiecare cu câte 3 membrii; două secţiuni au 
dar nevoe de şase membrii; dar D-lor sunt 9; şi 
prin urmare trei mai rămân de prisos. Apoi după 
art. 17 adunarea generală se poate ţine cu 5 mem- 
brii. D-lor însă fiind nouă mai rămân patru de 
prisos. Unde dar este imposibilitatea practică de 
a lucră? 

Acum, Domnilor, venim la partea a doua, 
la necesitatea, de alţi opt reterendari. Aci să-mi 
permită d. Ministru de finanţe a diferi de opi- 
nisiunea D-lui în privinţa modului de lucrare a 
referendarilur. Ce zice legea asupra lor? Art. 50 
ne zice „că referendarii asistă pe membrii în cer- 
„cetavea compturilor; dau lămurilele trebuincioase 
„Curţei şi membrilor în parte. ete.“ Vedeţi dar că 
referendarii nu face decât să asiste pe membrii 
în lucrările lor. Aceasta însă nu va să zică, că mem- 
brii sunt scutiţi să facă şi ei lucrarea ce o fac refe- 
rendarii. De unde a eșit oare sistemul că nuinai refe- 
rendarii să facă cele d'întâiu investigaţii, şi apoi 
membrii Curţei să le controleze? Acești membrii pot 
prea bine să facă şi ei lucrarea referendarilor, căci 
aceştia sunt numai niște ajutoare ale membrilor. Lu- 
crarea membrilor dela Curtea de Compturi, este 
până la un grad. cam ca acea a membrilor dela 
Curtea, de Cassaţiune, când fac raporturi Curţei 

asupra unei cauze. Ei iau dosarele acasă, fac ra- 
portul lor Curţei, și apoi în secțiuni judecă, cauza. 

Tot aşă s'ar puteă face la, Curtea de Conturi. 
Pe lângă referendari, punând și Domnii membrii 
mai multă activitate, cel puțin numai pentru anul 
acesta, ar puteă luă dosare acasă și să lucreze 
prima, investigaţiune sau raportul asupra unei ches- 
tiuni, așă cum fac referendarii. De unde s'a luat oare 
că numai referendarii cată să lucreze raporturile 
și Domnii membrii nu trebue să facă ulteevă decât 
să le controleze? Cel puţin legea se opune la acest 
sistem; căci ea face din refendari niște ajutoare 
numai, iar nu o primă instanţă indispensabilă; şi 
prin urmare cel ce are un ajutor poate însuşi face 
aceia, ce face ajutorul său. Dacă s'ar urmă sis- 
temul kgei, vedeţi ce avantagiu am aveă; ar fi 
șaptesprezece persoane. dar nu numai opt, cari 
să facă raporturi sau cele d'înţâi lucrări de in- 
vestigaţiune, și lucrarea ar merge îndoit de repede. 

Vă mărturisese dar, că nu am văzut nevoia 
de acest adaos, pentrucă dacă ar lueră şi mem- 
brii cu cevă mai multă activitate s'ar îndeplini sco- 
pul legitim de care se ocupă d. Ministru. (Aplauze) 

Acum vine chestiunea, dacă trebue să se su- 
prime membrii şi referendarii provizorii. La această, 
suprimare majoritatea membrilor comisiunei s'a, 
opus și iacă pentru ce: 

Care a fost scopul legei când în art. 64 s'a, zis 
că se numesc doui membri şi doui referendari pro- 
vizorii pe doui ani? Scopul a fost ca Curtea să 
poată examină, socotelile înapoiate ale anilor tre- 
cuţi. Implinitu-s'a acest scop al legei? Nu, Dom- 
nilor; Curtea nu a putut examină socotelile de 
cât până la anul 1860. Prin urmare este logic 
ca să mai prelungim și pe acest an existența ace- 
stor membrii, spre a se puteă termină examina- 
rea, vechilor socoteli. Odată ce acest scop se va îm- 
plini, precum cred o că să se îndeplinească în acest 
an, odată ce Curtea va fi pusă în stare normală cu 
examinarea compturilor, atunci neapărat vom su- 
primă pe acei membrii provizorii. Până atunei 
însă, Domnilor, trebue să-i menţinem; căci altfel 
n'am îndeplini scopul ce şi-a propus legiuitorul 
când a adăogat acești membrii provizorii. 

Mai adăogăm pe lângă aceasta, că un mem- 
bru al Curţei este distras dela lucrarea sa, că un 
un altul este ocupat accidental cu controlul Cassei 
de Depuneri, și vedeţi că, dacă am mieşoră îndată 
numărul membrilor actuali ai Curţei, am riscă de 
a paraliză serviciul ei. 

lată pentru ce cuvinte, Domnilor, cred că este 
bine a vă uni cu opiniunea majorităţii comisiunei, 


Apla use), 

Discurs privitor la contractarea împrumuturilor 
în străinătate. 


Guvernul făcuse un împrumut pentru care cereă 
votul Camerei. N. lonescu, P. Grărdişteanu combăteau 
această cerere sub cuvânt că împrumutul este oneros 
şi că ar fi trebuit înainte de a-l face în străinătate 
să-l fi supus votului Camerei. Boerescu deși nu tăgă- 
dueşte că împrumutul ar fi putut fi făcut în condițiuni 
mai bune tituş recunoaște guvernului dreptul de a-l fi 
contractat înainte de a-l fi supus votului adunării elective. 


B. Boerescu. D-lur, a fost un mare finan- 
ciar al Franţei baronul Louis, la care a făcut 
aluziune şi D. Ionescu, care a zis: „faceţi o 
bună politică, dacă voiţi să aveţi bune finanţe“. 
Prin urmare, contrariu opiniunei D-lui Epureanu, 
socotesc şi eu că finanțele sunt strâns legate cu 
politica, şi că nici Onor. Camera, nici guvernul 
nu vor puteă reuși niciodată să aibă bune fi- 
nanţe, dacă mai întâsu nu vor face bună politică, 

Aşa dar, Domnilor, vorbind de finanţe, să 

nu credeţi că nu am să fac şi politică, dar voiu 
face politică, care să fie legată cu finanţele. Voi 
căută pe lângă aceasta să fiu scurt, şi voi pune 
cestiunea pe un tărâm, care, după mine, nu s'a 
discutat în destul încă. 

Preocuparea, acestei Camere în cestiunea, Îi- 
prumutului o găsese legitimă, fiindcă împrumu- 
turile sună întotdeauna rău la ureche. A se împru- 
mută este a angajă viitorul, şi neapărat, că trebue 
să vedem şi să cumpănim bine condiţiunile cu cari 
angajăm acel viitor. 

Această preocupare o găsim dar legitimă. Tot- 
deauna cestiunile de îinprumut dau loe la multe 
discuţiuni. Intre financiarii, chiar cei mai iluștrii, 
problema împrumuturilor nu este deslegată încă; 
sunt unii, din cei mai însemnați cari cred că nimic 
nu este mai bine pentru un Stat, decât a se îm- 
prumută, sunt alţii, tot cu aceiași autoritate, cari 
combat această teorie. Odată ce am constatat că 
dificultatea cestiunei este naturală, să trecem la 
examinarea ei. 

Domnilor, sa împărţit de către comisiunea, 
budgetară, prin raportul său, cestiunea ce desbatem 
în două mari părţi: partea financiară, care pri- 
vește condiţiunile şi modul cu care s'au făcut îm- 
prumutul, și partea legală, sau mai bine zis par- 
lanentară ori politică, din cari se deduc conelu- 

ziunile la care a voit comisiunea să ajungă. Voiu 
luă dar şi eu aceste două părţi pe rând, şi le voiu 
examină pe cât voiu puteă mai scurt. 

La partea financiară, asupra celor relative la 
calcule, nu mai am nimic de adăogat. In privința 
acestor calcule s'a zis şi s'a discutat atât, încât 
pentru mine cestiunea s'a epuizat. 

Tot ce aş puteă să constat ar fi, că am văzut 
că şi în calcule şi în matematici sunt controverse 
şi nu se poate ajunge câteodată la o certitudine 
absolută. Dar, D-lor, nici nu se cuvine, cred eu, 
să avem aerul că voim a face din astă Cameră 
o şcoală de aritmetică, spre a discută atât de mi- 
nuţios toate felurile de calcule ce se pot face cu 
ocaziunea unui împrumut; așă încât fiecare din 
noi să ajungem la un rezultat diferit, după cum 
vom adăogă, ori vom sustrage: cutare cifră dela 
cutare sumă, şi, chiar de am face acestea, încă, 
nu vom ajunge la nici un rezultat practic, fiindcă 
ceilalţi deputaţi nu ar puteă controlă lucrarea unuia 
sau mai multora dintre noi. 

Să examinăm dar lucrurile dintr'un punct 
de vedere mai practic și mai general. Să constatăm 
mai întâiu un fenomen care se întâmplă cu toate 
împrumuturile ce se fac azi de către guverne, fe- 
nomen despre care a vorbit şi D. P. Grădișteanu. 
Acest fenomen constă înti'aceasta, că statul, când 

se împrumută, primeşte în realitate o sumă mai 
mică decât aceia pentru care se dă dator. Așă un 
Stat zice că ia cu împruinut 100, el nu primește 
în realitate decât 60, 75, 80 ete., după cum cre- 
ditul acelui stat stă mai bine sau mai rău pe 
pieţe. Aceasta, constitue diferența între valoarea 
reală şi valoarea nominală a unui împrumut. Dar 
aceasta este o anomalie! o contradicţiune! 

Se poate, şi eu cred că este o anomalie, însă 
la această anomalie cată să se supună toţi, căci 
așă voesce capituliștii, aşă, voesce speculatorii. Și 
în materie de împrumuturi aceștia sunt cari fac 
legi şi guvernelor şi popoarelor. 

Ce rezultă însă din această necesitate finan- 
ciară? Rezultă că una este valoarea reală ce o 
primeşte Statul, şi alta este vaioarea nominală pentru 
care se dă el dator. Așă, de exemplu, când Statul 
se împrumută cu 25.000.000 milioane, dacă el a 
primit în monedă sunătoare această sumă, apoi 
să știți că s'a obligat a plăti către cel ce l-a îm- 
prumutat, nu 25 milioane numai, ci 30, 40 sau 
50 milioane. Astă combinaţiune este absurdă, anor- 
mală, vătămătoare chiar; sunt în contra ei şi eu, 
și D-voastră, și mai toţi autorii financiari. Insă, 
o repet, ea se impune de către capitalişti ca o 
lege; căci aşă le vine lor bine să facă împru- 

muturi; vor să aibă în mână niște titluri a căror 
valoare reală şi nominală să fie diferită. 

Mai toate împrumuturile Staturilor moderne 
astfel se fac. Şi să nu ne mirăm noi când D. 
raportor ne spune că Statul, în împrumutul ce 
făceă se dă dator 100, când el primeşte numai 52, 
că suma primită fiind de 50 milioane, noi ne dăm 
datori 90 milioane sau altă sumă. 

Toate aceste sunt adevărate, însă nu putem 
noi schimbă condiţiunile creditului ce se practică 
în toată Europa. Și dacă voim a ne împrumută, 
cată și noi, ca toate celelalte naţiuni, să ne supunem 
unei legi financiare impusă de uz şi de capitaliști. 

Ne fiind financiar am căutat şi eu să-mi 
dau bine seama de acest fenoinen. Am căutat să 
văd bine, dacă numai noi suntem supuşi la această 
lege oneroasă; și am văzut, Domnilor, că toate 
naţiunile au fost silite a se supune ei, întrun 
mod mai mult sau mai puţin oneros, după îm- 
prejurări. 

Aşà de exemplu, am luat Francia, Stat, al 
cărui credit este unul din cele mai bine stabilite 
în Europa, şi am găsit că în epoce mai mult sau 
mai puţin critice ca acelea prin cari am trecut 
noi — am găsit, zic, că Franţa sa împrumutat 
cu condițiuni foarte grele; aşă, de exemplu, în 
1815 un împrumut cu 5 la sută dobândă nu sa 

contractat decât 5l franci 23 centime, pentru o 
sută franci. 

O voce: Erau armatele aliate în Franţa. 

B. Boerescu. Vă voiu da exemple şi când 
nu erau aliaţii în Paris, cu toate că intrarea lor a 
ridicat valorile bursei. 

Aşă în 1816, 1817, 1818 împrumuturile gu- 
vernului Francez s'au făcut pentru 5 la sută do- 
bândă cu 57 franci. In alte cuvinte guvernul 
francez primea 57 franci în loc de o sută și prin 
urmare dobânda ce plăteă nu eră de 5 la sută 
cum se ziceă, ci în realitate da aproape 10 la 
sută; adică pe lângă altele, guvernul se supuneă 
unei uzuri pe care, altmintrelea, legile sale o 
pedepsea.u. 

Voiţi un exemplu și mai apropiat? Tot gu- 
vernul Francez în anul 1855 contractează un îm- 
prumut pentru 3 la sută dobândă cu 65 fr., 
25 centime; adică, în realitate, guvernul nu plăteă 
3 la sută, ci aproape îndoit. Și cu să vă încredin- 
tez că aceste cifre sunt nesupuse îndoelei, vă de- 
clar că le-am luat din manualul speculatorului lu 
bursă, de O. Proudhon. 

Acum înţelegeţi, Domnilor, pentru ce, şi în 
împrumutul nostru, capitalul real fiind de 18 
milioane franci iar emiterea lui de 34 milioane, 

noi plătim în realitate 14 la sută dobândă, iar nu 
șeapte. 3 

Din această combinaţiune financiară rezultă 
mai multe consecinţi foarte apăsătoare staturilor. 
In adevăr, înțelegeți Domnilor, că prin ingenuoasa, 
combinaţiune ce vam expus, statul în fapt, se află 
dator sume ce nu a primit; şi aceste sume sunt 
foarte mari foarte împovărătoare. 

Un însemnat financiar, D. Gustave de Pu- 
quode ne spune, că sa calculat că tezaurul public 
al Franţei datoră până pe la 1840 o sumă de 
17 milioane franci, ce nu primise deloc. 

Tot acel autor ne spune că tezaurul englez, 
numai dela anul 1775 pânăla 1816 datoră suma 
de 171 231 449 livre sterlingi, pe care iarăși 
nu o primise de loc. 

Vedeţi, dar Domnilor, cât este de greu de 
purtat diferenţa, între valoarea reală şi nominală 
a împrumuturilor. 

Voiţi încă a mai şti o însemnată sarcină ce 
iau asupră-le guvernele prin împrumuturile ce 
contractează? N'aveţi decât să examinaţi ce plă- 
tește guvernul francez pentru rentele sau dobânzile 
datoriei sale, nu timyorale ci perpetue, adică a 
datoriei consolidate. Proudhon, în manualul său 
de bursă, ne spune că de 1814 până la 1847 gu- 
vernul Francez a plătit 10 miliarde 433 milioane 

şi jumătate de rentă pentru o datorie a cărei capi- 
tal nu se urcă tocmai la șase miliarde. 

Din toate acestea vedeți, Domnilor, că sarci- 
nile unui împrumut sunt foarte grele, şi că tot ce 
e mai bine şi mai prudent este ca statul, ca gi 
individul, să se împrumute cât se va putei mai 
rar. De aceia, cât pentru mine, cu tot respectul 
ce am pentru opiniunile contrarii ale mai multor 
însemnați financiari, sunt foarte puţin favorabil 
împrumuturilor. Dar Domnilgr, și în contra opi- 
niunei mele, și în contra opiniunei D-v. tuturor, 
este o lege fatală: această este legea, necesităţei. 
Când necesitatea se ivește cată să ne supunem ei. 

D. Gustave de Puquode, pe care l-am mai 
citat şi pe care iam consultat de preferenţă, 
fiindeă și el e puţin favorabil împrumuturilor, nu 
admite împrumutul decât întrun singur caz, acela 
al necesităței. Iacă propriile sale cuvinte: 


„Nu este decât o scuză pentru împrumut: necesi- 
tatea cea mai abolută şi cea mai grăbită.“ 


Acum în privinţa împrumutului ce discutăm 
fost-a sau nu necesitatea de a-l contractă? Mi se 
pare, Domnilor, că asupra acestui punt, suntem 
toți de acord. Necesitatea a existat. Chiar comisiu- 
nea budgetară a constatat această necesitate prin 
raportul său; şi cu toţi ştim că eră şi necesitate 
şi urgență a se ridică creditul nostru, a se plăti 

mandatele în suferinţă în finea nu se lăsă datoria 
flotantă de 75 milioane ne plătită. 

Odată, dar ce necesitatea, există, să vedem pe 
ce drept guvernul a contractat acest împrumut; 
cu aite cuvinte, să vedem ce zice legea care da 
drept guvernului a face împrumutul; pentrucă 
numai astfel putem aprecià legalitatea sa, precum 
şi consecinţele politice ale conduitei noastre. 

Domnilor, legea care autoriză pe guvern a face 
un împrumut, este din 15 Iulie 1866. In cel întâiu 
articol, ea specifică necesităţile existente pentru 
cari urmă a s+ vinde o parte din domeniile Sta- 
tului. Tot din cauza acestei necesităţi, în art. 36, 
legea, autoriză pe guvern a face un împrumut, 
chiar în acești termeni: 

„Se autoriză ministerul finanţelor a trată cu capì- 
taliştii pentru realizarea unui împrumut de 50.000.000, 
conform bazelor emise de această lege“. 

Vedeţi dară, domnilor, că textul legei e precis. 

Legea dă guvernului, un drept absolut de a 
face împrumutul cum va ști el Vin însă D-nii 
Ionescu. P. Grădişteanu şi alţii şi ne zic că vorba 
a trată nu este tot una cu a contractă, şi că prin 
urmare guvernul nu puteă contractă alt împrumut 
fară ratificarea Camerei. 

Domnilor, mai întâiu nu ştiu dacă în materie 
de finanțe, când este vorba de un împrumut atât 


127 


de însemnat încheiat cu capitalişti străini, când e 
vorba de creditul nostru pe pieţele Europei, nu 
ştiu, zic, dacă ar fi nu numai politie dar şi ecui- 
tabil, ca să venim și, serios, să discutăm asemenea 
interpretări. 

Nu, domnilor, eu nu pot presupune nici un 
singur moment, că corpurile legiuitoare sar pune 
pe un aşă falş tărâm ; și judecând asupra interpretărei 
judaice, dacă vorba trată este tot una cu contracti, 
să vină a dărâmă un împrumut, şi a da astfelo 
lovire de moarte creditului nostru pe pieţele Eu- 
ropei! (aplause). Dacă oratorii de cari vorbesc ar 
fi observat mai bine desbaterile constituantei care 
a făcut legea împrumutului, cred că nu le-ar fi 
mai rămas nici o îndoială asupra înţelesului legei. 

Ni se mai objectează însă, că trebue ca Ca- 
mera actuală să ratifice acest împrumut. Dar, 
domnilor, astă însemnată condiţiune nu este serisă, 
în lege. Dacă legea ar fi voit ca împrumutul să 
fie supus ratificărei, aceasta însemnă, că Camera 
ar uveă dreptul să primească sau să respingă îm- 
prumutul. Aceasta însă mai înseamnă, că guvernul 
trebuiă, să facă numai o simplă lucrare prepara- 
torie de împrumut, dar nu să-l şi realizeze. Dar 
aceasta nu a voit-o constituanta, desbaterile ei ne-o 
spun, ce e mai mult, textul legei ne-o spune curat. 

Acum, dacă voiţi să ceriticăm legea, dacă 

voiţi să criticăm constituanta, ne putem întrebă: 
bine sau rău a făcut ea? Xi eu zic, da, rău a 
făcut. Da, eră mai bine poate ca constituanta să 
fi zis că guvernul să facă un împrumut, sub 
clauza ratificărei ei. Dar nu a zis aceasta, şi pe 
câtă vreme, nu a zis-o, Dv. nu puteţi inventà. 

Domnilor, astă lege e definitivă și împru- 
mutul este făcut în puterea ei; el este sancţionat 
şi promulgat de Domn; parte din bani sau şi 
plătit; şi dacă ar fi fost în lege vorba de ra- 
tificare, nimic din toate acestea nu sar fi făcut. 
Cuvântul de ratificare are o mare însemnătate; el 
face parte integrantă din valoarea legală a unui 
act; şi când ăst cuvânt nu s'a pus în textul legei, 
nu-l putem pune noi prin interpretaţiuni 

Nu est dar. Domnilor, nici politie; nici ecui- 
tabil, nici legal mai ales, ca să presupunem noi 
într'o lege o condiţiune subînţeleasă şi în virtutea 
acestei supoziţiuni să atacăm un contract. 

Aşă dar, Domnilor, să ne înţelegem bine. 
Dacă este vorba a examină împrumutul sub puntut 
de vedere legal, sau constituţional, cum a zis aseară, 
D. N. Ionescu, vedeţi că nu se poate admite con- 
diţiunea ratificărei. Dacă este vorba să ceriticăin 
legea constituantei apoi o critic eu împreună cu 
Dv. împreună cu D. Ionescu, şi zic că bine ar fi 
fost ca constituanta să fi pus şi condiţiunea, rati- 

ficărei, şi aceia chiar a maximului de dobândă. 
Dar astă-zi nu este vorba nici de a face, nici de 
a critică legea; ci de a o primi așşă cum este 
făcută; şi ea este aşă făcută ca guvernul să aibă 
cea, mai absolută putere pentru contractarea ăstui 
împrumut. 

Acum, Domnilor, să venim la partea politică, 
adică la consecințele practice la care trebue să 
ajungem în urma ăştor discuțiuni. Ni s'au pre- 
zintat trei soluținni! una a comisiunei budgetare, 
modificată în şedinţa de astăzi şi prin care se 
zice a se înscrie împrumutul în budget, însă a se 
da un blam ministerului; altă a D-lui N. Ionescu, 
prin care se cere ratificare, adică punerea în dis- 
cuțiune a împrumutului printrun proiert de lege; 
şi alta a D-lui. ©. Grădişteanu și Epureanu, prin 
care se cere înscrierea în budget a anuităței, și 
trecerea la ordinea zilei. Întreb care din aceste 
soluțiuni, trebue să adoptăm? Eu, Domnilor de 
mai ’nainte mă declar în contra câtor trei. Solu- 
țiunea prezentată de D. [Ionescu o găsesc cea mai 
gravă dinntre toate. D. Ionescu însă de aseară a venit 
la această tribună şi cu un ton foarte dulce şi mä- 
gulitor, părti că apără ministerul contra comisiunei 
budgetare, însă aşă cum știe a apără D. Ionescu, 
cum a apărat şi pe D. Kogălniceanu (ilaritate). 
D-lui a combătut şi a înlăturat toate coneluziunile 

raportului comisiunei, şi a fost de idee a nu crea 
criza ministerială. A observat numai o singură, 
mică, incorecțiune, sub punctul de vedere consti- 
tuțional, a observat adică că trebue ratificarea 
Adunărei. 

Ştiu că o să respingem amendamentul D-lui 
Ionescu: însă chiar ideea de a o face, chiar ideea 
că Camera ar puteă să revină prinio interpre- 
taţiune oarecare, spre a anulă un împrumut făcut 
în virtuțea unei legi, ar exercită în străinătate o 
rea impresiune asupra, creditului nostru. 

Depărtăţi, D-lor, orice ar puteă atinge cre- 
ditul nostru. Să nu se compromită, în modul acesta, 
creditul unui Stat, care e la începutul vieței sale 
financiare şi chiar politice. Zie la naşterea vieţei 
sale financiare, fiindeă ştiţi că până acum abia 
este deschis creditul nostru pe pieţele Europei până 
acum o singură rentă avem care circulă pe aceste 
pieţe? suntem la începutul vieţei noastre politice, 
căci acum am intrat într'o eră nouă, care are să 
ne aducă la stabilitate şi putere; şi creditul fiind 
forța oricărui Stat să nu facem nimic care lar 
puteă sdruncină. 

Rezultă oare din toate acestea că criticele 
câte s'au adus acestui împrumut sunt toate ne- 
fondate? că avem să mulțumim ministerului de 
toate câte a făcut? nici de cum Domnilor, re- 

cunose şi eu cn mulți din D-voastră adevărul 
criticilor ce s'au adus asupra greutăţei condiţiunilor 
împrumutului. Da, Domnilor, acest împrumut este 
foarte greu; însuşi ministrul a deelarat-o că condi- 
ţiunile sunt foarte oneroase, mai cu seamă acel 
articol care tratează despre dreptul guvernului de 
a contractă alt împrumut în timp de trei ani, mi 
s'au părut, cel puţin pentru mine unul, ca coprin- 
zând condiţiunea cea mai greă şi mai vătămătoare; 
acel articol coprinde mai ales un germene de umilinţă 
la care se revoltă conştiinţa mea (aplause). Nu pot 
dar Domnilor, să viu la această tribună şi să zic 
că admir acest împrumut, aceasta ar fi în contra 
conştiinţei mele, a D-v a tutulor, şi chiar a D-lui 
Ministru, care însuși a declarat, că împrumutul 
este oneros. Nu ştiu ce aș fi făcut și eu dacă aș 
fi fost în locul D-lor; nu cunosc toate circumstanţele, 
Dar poate că eu nu m'aş fi grăbit, poate că aș 
fi așteptat recunoaşterea Domnitorului, care eră 
dejà dus la Constantinopol şi prin recunoașterea 
sa s'ar fi stabilit creditul nostru, şi când acest 
credit ar fi fost mai bun pe pieţele Europei, am fi 
putut contractă un împrumut cu condițiuni mult 
mai puţin oneroase, Prin urmare, Domnilor, eu unul 
nu sunt încântat de acest împrumut, din contră 
îl recunosc că e foarte greu, și după mine, ar fi 
putut poate să se facă mai uşor, însă aceasta este 

o cestiune de apreciare a mea, poate că eu mă 
înşel, aceea ce văd și ştiu este că împrumutul s'a 
făcut așă cum îl vedem. Legea, în puterea căreia 
el s'a făcut nu impune condițiuni cum să se facă; 
guvernul a avut carte blanche ca să-l facă cum 
va puteă. Putem recunoaşte, greutatea condiţiunilor 
sale; însă suntem nevoiţi a le respectă şi prin urmare 
a votă contra amendamentului D-lui Ionescu. 

Să venim acum la soluțiunea propusă de co- 
misiunea budgetară, așă cum sa modificat astăzi. 

Comisiunea, budgetară ne propune mai întâiu — 
aceea ce nu făcuse mai 'nainte—eca, să înserim în 
budget annitatea împrumutului. Apoi, fiindcă acest 
împrumut este oneros, sau neregulat contractat, co- 
misiunea ne propune a da un blam ministerului 
şi, deși chiar acest cuvânt îmi pare că numai există 
acum în coneluziunile comisiunei, însă o idee re- 
multă clar şi evident. Comisiunea, în alte cuvinte, 
cu ocaziunea acestui împrumut dă loc la o criză 
ministerială. Aceste concluziuni ale comisiunei bud- 
getare sau criticat de unii şi Sau susținut de alţii 
cu o deopotrivă ardoare. 

Voiu şi eu, Domnilor, să le apreciez cât voiu 
puteă mai cu sânge rece și mai imparţial. 

Mai întâiu, Domnilor, până la un loc eu sunt 
de acord cu comisiune budgetară şi înțeleg prea 
bine poziţiunea, sa. 

Comisiunea budgetară s'a aflat la budgetul 
ministerului finanțelor în faţa cifrei anuităţei îm- 
prumutului. Văd cu plăcere că ea a admis îuserie- 
rea acestei cifre în budget. Insă puteă ca să ad- 
mită această înscriere, pur şi simplu fără nici o 
explicaţiune fără nici o descriere a împrejurărilor 
acestui împrumut? Cu toții ştim, Domnilor, că, 
cestiunea, acestui împrumut făcuse dejà vâlvă, fă- 
cuse svon în ţară. Ei bine, o repet, puteă comi- 
siunea pur şi simplu să propună Adunărei înserie- 
rea în budget a anuităţei împrumutului, fără nici 
un fel de desluşire? Nu? A trebuit dar ca să ia 
dosarul, să "| examineze, şi să ne spună şi nouă 
împrejurările acestui împrumut. Insă să-mi per- 
mită comisiunea budgetară a-i spune că până aci 
se măirgineă misiunea sa. Ea nu prea a fost în 
regulă, când a dat şi coneluziuni, când mai ales, 
prin aste conecluziuni, ea dă naştere la o criză mi- 
nisterială. 

In adevăr, Domnilor, noi am ales comisiunea 
budgetară pentru ca să se pronunţe asupra bud- 
getului, ca să examineze cifrele budgetului, să le 
coordoneze între ele, să arate suprimările şi adao- 
sele ce sunt de trebuinţă a se face, şi apoi cu 
raportul general să ne arate modificările ce pro- 
pune. cauzele lor, şi noi să luăm în examinare 
aceste modificări. Ce face însă Comisiunea? în pri- 


134 


vința împrumutului ea nu se mulțumește a face 
numai ceeace urmează cu toate cifrele: a expune 
adică faptele și modificările ce propune la cifre; 
ci ne vine cu niște concluziuni din cari rezultă o 
criză ministerială. Dar, Domnilor, ţi-am dat noi 
misiunea aceasta? crizele ministeriale 'şi au gi ele 
regula lor, adică ele se nasc când majoritatea Ca- 
erei apreciază că este tiinpul ca săle facăa seivi; 
și îmi pare că nu e de loe timpul a crea crize 
ministeriale în mijlocul discuţiunei budgetelor; îmi 
pare că nu eră de loe timpul ca comisiunea 
prin raportul său să arunce între noi ca o bombă 
cestiunea ministerială. 

Dacă comisiunea budgetară după expunerea, 
împrejurărilor împrumutului, ar fi conclus la gter- 
gerea cifrei anuităţei din budget, adică la anu- 
lavea împrumutului, o; atunci aş fi înţeles-o; ca 
ar fi fost în regulă, căci misiunea ei este tocmai 
a ne propune adaose sau scăderi de cifre. Însă, 
Domnilor, ea nu face aceasta; nu scoate cifra, 
din contră se pronunţă ca să o menţinem şi apoi 
propune criză ministerială, Dar, Domnilor, o, 
repet, aceasta, nu erà misiunea comisiunei: Apoi, 
Domnilor, cumpănit-aţi bine şi cestiunea oportu- 
nităței? Aţi cugetat oara ce va să zică o criză 
ministerială, în mijlocul discuţiunei budgetelor? 
Dar, după regulile parlamentare. ministerul este 

în drept să se retragă sau să disolve Adunarea, 
şi dacă nu mă înșel, pare-mi-se că D. Ministru 
de Interne ne-a dat să înțelegem că are să disolve 
Adunarea. Apoi presupuind că această disolvare 
se poate întâmplă, bine este ca noi să expunem 
ţara la o asemenea șansă mai 'nainte de a fi bud- 
getele votate? Lucrăm noi ca buni Români, ca buni 
patrioţi lăsând ţara să rămâe fără budgete? Prudent 
este ca în momentul când avem să consolidăm 
regimul nostru actual, care este menit să ne ducă 
la stabilitate, să expunem țara la consecințele 
luptelor electorale, cari au să o ţină într'o agita- 
ţiune călduroasă în timp de două sau trei luni? 
Nu, Domnilor, eu nu suut de idee să creăm o 
asemenea stare de lucruri. 

Poate să mă înşel; însă eu nu văd decât 
răul care ar putea rezultă pentru ţară dintr'această, 
criză ce aan creea; şi eu sunt de idee că noi nu 
trebue să votăm nici încredere nici neîncredere în 
Ministru, ci să lăsăm să meargă lucrurile în cursul 
lor normal. Aş propune dar onor. membrii ai co- 
misiunei budgetare, dacă D-lor voese să facă un 
serviciu real ţărei, dacă voese să ne scoată din 
impasul în care ne aflăm, să retragă ei înşi-și ori 
ce fel de concluziunis căci, o mai repet, noi, n'am 
dat misiune comisiunei budgetare de a veni cu 
concluziuni pentru sau contra ministerului, ci numai 

de a se ocupă cu cifre. Să mergem dar înainte 
cu ministerul în diseuţiunea budgetelor, ca să le 
terminăm odată. Voiţi să creaţi apoi criză minis- 
terială? Creaţi-o dacă veţi socoti că va fi bine, 
Eu unul, vă mărturisesc de acum că nu cred bine 
a se creiă o asemenea criză, până când nu voiu 
vedeă budgetele votate . .. (aplauze ,ilaritate, mare 
seomot) 

Ca să rezum, D-lor, sfârşese cum am înce- 
put: faceţi o bună politică, dacă voiţi să aveţi 
bune finanţe. Suntem la începutul vieţei parla- 
mentare, dorim toţi să consolidăm noul regim ce 
am creat. Nu trebue atunci ca dela începutul 
acestei vieţi să venim a lovi un minister în ces- 
tiuni de credit; nu trebue să lovim ministerul ast- 
fel ca să compromitem creditul nostru în străină- 
tate, şi ca să aducem perturbaţiuni în starea noas- 
tră interioară. 

Nu cu propuneri ca ale D-lui Ionescu vom 
consolidă creditul Statului nostru, nu, D-lor, nu 
turburaţi creditul nostru pe pieţele europene, con- 
testând existența unui împrumut făcut în virtutea 
unei legi care nu a impus nici o condiţiune gu- 
vernului asupra contractărei sale. Cu propunerea 
de anularea împrumutului credeţi, D-lor, că veţi 
ajunge a consolidà creditul nostru? Astfel credeţi 
D-voastră că veţi ajunge a întări noua stare de 

lucruri? Oare nu se va presupune cu drept cuvânt 
că noi am venit aci cu mandat imperativ în bu- 
zunar, ca să răsturnăm ministerul spre a ocupă 
noi locurile miniştrilor? Vă rog dar, D-lor, să lă- 
saţi la o parte cestiunea ministerială și să conti- 
nuăm pur şi simplu discuţiunea budgetelor, nevo- 
tând nici încredere în guvern. 

Așă dar, Domnilor, coneluziunea mea este ca 
să înserim în budget, anuitatea împrumutului, care 
după forme, este în regulă. lar în ceeace priveşte 
comisiunea budgetară, o rog ca ea însăşi să-şi re- 
tragă coneluziunile sale sau să votăm noi înlătu- 
rarea acelor coneluziuni. 


Supliment la Monit. No. 16. 


Unul din secretari dă citire la următorul amenda 
ment al D-lui B. Boerescu: 


Considerând că prin legea votată de Aduna- 
rea constituantă care a dat guvernului autorizaţie 
de a contractă un împrumut, nu se vede vre-o 
arătare de condițiuni, nici vre-o rezervă a ratifi- 
cărei Adunărilor viitoare. 

Considerând că, în consecinţă acest împrumut 
este legal și trebue ţifra lui prevăzută în budge- 
tul anului curent. 

Adunarea decide a se înserie tifra prevăzută 
în budget, alăturând concluziunile comisiunei bud- 
getare. 

Se pune la vot amendamentul D-lui Boerescu şi 
se adoptă cu 58 bile albe contra 40 negre. 


II 


Monitorul Of, din 24 Iunnarie (5 Fevruarie) Na. 19 1867, 
Aplicarea legei judecătorilor de plăşi 


Amendamentul de mai jos e combătut de Boerescu 
căci nepunându-se în aplicare legea judecătorilor de plăşi 
s'ar lipsi poporul de cea mai mare a lui trebuinţă: justiţia. 


D. Ionescu a prezintat următorul amendament : 

„Până la revizuirea legei asupra organizațiunei ju- 
decătoreşti, să se amâne instituirea judecătorilor de plăşi, 
nepusă în vigoare; iar atribuțiunile judiciare ale acelor 
judecători să se exercite de subprefecţi ca şi până acum“. 

B. Boerescu. D-lor, nu ştiu dacă ne-am 
dat bine mai întâiu seama despre ce sunt jude- 
cătorii aceştia de plăşi? dacă am şti bine ce sunt 
ei, care e misiunea lor, nu știu dacă — ertați-mi 
expresiunea — sar fi ivit aceste curioase amenda- 
mente! Domnilor, judecătorii de plăşi, cum s'a mai 
zis în această Cameră, sunt judecătorii mulţimei, 
sunt judecătorii poporului de jos. 

Justiţia de plasă, această justiţie patriarehală, 
şi poporană, se dă pentru pricinele cele miei, pen- 
tru dificultăţile de fiecare zi şi oră, cari se ivesc 

mai cu seamă între locuitorii dela ţară, utilitatea, 
ei practică, se constată şi mai bine prin legile 
care o institue. 

Dacă voiţi să o cunoaşteţi n'aveţi decât să 
citiţi atribuţiunile acestor judecători la începutul 
chiar al procedurei noastre civile. Căci, Domnilor, 
vă rog a nu uită că aceşti judecători sunt insti- 
tuiţi prin nişte legi pozitive, cari sunt în vigoare 
şi neabrogate de nici o altă lege, adică prin legea 
organizaţiei judecătoreşti şi prin procedura civilă. 

Dacă dar veţi citi câtevă numai din atribu- 
ţiunile acestor Judecători, aşă cum ele se prescriu 
dela art. 1 până la 9 din procedură, vă veţi con- 
vinge, sunt sigur, de utilitatea practică a acestor 
judecători. 

Ei judecă fără apel pricinele cele mici până 
la 200 lei, şi cu apel la tribunal până la 1500 
lei, contracte, învoeli de lucru, călcări de tarine, 
stricăciuni de holde, incendii, ete., toate aceste se 
judecă de acești judecători atât de apropiaţi de 
Justițiabili. Nu ştiu dacă ei seamănă sau nu cu 
judecătorii de plăși ori comune din Italia de care 
vorbi D. Fleva; ceeace știu este că ei sunt jude- 
cători curat românești, și poate că nu seamănă 
tocmai nici cu cei din Italia, nici chiar cu cei din 
Franţa. 

Nu poate poporul, mai ales cel dela țară, să 

meargă mereu la tribunal să se judece pentru cele 
mai mici pricini. Aceasta ar cere mult timp; aceasta 
mai ales ar costă pe un mie împricinat cât nu 
face pricina lui. Judecătorul de plasă este lângă, 
dânsul, este aproape de justiţiabil, aci e avanta- 
giul cel mare. Un alt avantagiu și mai mare, este 
că judecata aceasta nu costă nimic. Cum ar pute: 
un om, pentru o pricină de două sute lei, să plă- 
tească 4 galb. taxa de tribunal? Nu vedeți că dacă, 
îl siliţi să meargă la tribunal îi răpiți dreptatea? 
(Aplause). 

Apoi pe lângă toate aceste avantage, această 
instituţiune pe care D. Ionescu o critică cu înles- 
nire, mai are și acest mare avantagiu că toată 
procedura, înaintea judecătorului de plasă este su- 
mară. O cestiune înaintea sa se judecă într'un 
mod patriarehal, fără multe forme, fără întârziere, 
fără cheltueală. Ciitească D. Ionescu și ceilalţi cari 
se îndoese de utilitatea acelei instituțiuni, citească, 
o repet, procedura civilă și vor vedeă cât le este 
de folositoare. „Judecătorul de plasă, judecă fără 
forme, fără citaţiuni chiar, după o chemare su- 
mară, și așă ca el să fie mai mult părintele şi po- 
văţuitorul justiţiabililor decât judecătorul lor. 

Și înfiinţarea unei asemenea instituțiuni voiţi 
so mai întârziaţi, când legea ordonă a se înființă 
expres? 

Apoi pe lângă acestea, judecătorii de plăşi 
au chiar atribuţiuni de poliţie; art. 8 din proce- 
dură le dă aceste atribuţiuni, şi vorbele noastre 
nu pot să le ia, art. 9 din procedură ne spune 
că ei judecă contravenţiunile polițienești, și vă în- 
treb cum puteţi prin buget să faceţi a încotă această, 
jurisdicţiune? 

Pe de altă parte tot art. 9 ne spune că atri- 
buţiunile date subprefecţilor şi poliţailor prin art. 
141 şi 142 din procedura penală, se vor esecută, 
numai de judecătorii de plăşi; şi întreb cum mai 
puteţi D-v. prin buget sau amendament să dați 
subprefeoților niște atribuţiuni ce nu mai au? 

Nu ştiţi D-v. că dacă legea a luat dela sub- 
pretecţi aceste atribuţiuni, a fost pentru că tot 
noi toţi am strigat necontenit ca să se despartă 
puterea administrativă de cea judecătorească? Să 
nu se facă confuziune de atribuţiuni între aceste 
două puteri? Și acum căutăm indirect a-le con- 
fundă din nou! 

Nu sunteţi tot D-v., tot noi toţi cari, dela, 
un timp încoace, spunem că nu avem autorităţi 
cari să garanteze executarea învoelilor, care să facă 
a ni se respectă proprietatea gi poziţiunea care să 
ne apere de atacurile şi violenţile aduse holdelor 
noastre, pământurilor noastre, arăturilor noastre, 
cate să ne asigure de violenţe, atacuri, furturi, in- 

cendi şi altemulte rele? şi apoi când aceste auto- 
rităţi se înfiintează, când legea vine şi prin acești 
agenţi, ne dă garanţie în contra tutulor acestor 
atacuri, tot noi venim, şi nu ştim cum şi cu ce 
drept, venim să oprim înşine esecutarea legei? 

Dar, domnilor, cel puţin de aș vedeă cuvinte 
valabile pentru care se cere a nu se pune în ese- 
cuţie această frumoasă institituţiune, care e baza 
justiţiei în toate statele civilizate, căci ea regulează 
şi garantează interesele de toate zilele ce avem in 
viața noastră practică. 

O voce: Finanţele. 

B. Boerescu Voi veni şi la cestiunea finan- 
ciară. .. Dar, mai "nainte de această cestiune, 
s'a pus de D. Ionescu cestiunea de constituţiona- 
lism. Cuvântul acesta devine la D-lui o vorbă 
căreia îi dă tot felul de sensuri, şi pe care ọ în- 
covoaie şi îmlădiază după trebuinţele momentutului. 

In adevăr, Domnilor, vă întreb cum voiţi 
Dv-. să propuneţi suprimarea unei legi în vigoare, 
care nu ştiu de ce nu sa pus în practică până 
acum? Cum veniţi în fapt de suprimaţi această, 
lege şi pretindeţi ca atribuţiunile unei autorități 
judecătoreşti să treacă la o autoritate administra- 
tivă? Dar această instituţiune este formată prin o 
lege expresă! Dar nici o altă lege nu aabrogat'o! 
Chiar rea dacă ar fi legea, trebue să vă supuneți 

ei. D-v. din contra, nu numai nu faceţi aceasta, 
dar voiţi din nou să confundați autorităţile ad- 
ministrative cu cele judecătorești. Acest fapt, D-le 
Ionescu, este neconstituţional; şi dacă vă îndoiţi 
citiţi art. 36 din constituţiune care declară curat 
că autoritatea judecătoreescă se exercită numai de 
puterea judecătorească, de curţi, de Tribunale. 
Iar, D-v, pretindeţi, în contra celor prescrise de 
constituţiune, că, se pot da nişte atribuţiuni jude- 
cătoreşti unor funcționari administrativi? 

D. Ionescu însă înțelege constituţionalismul 
în diferite sensuri; şi de aceia D-lui ne-a spus că 
ar fi mai constituţional a nu se aplică această 
instituţiune până se vor revizui legile. 

Dar, Domnilor, ştim noi când vom revizui 
legile? Oare astă revizuire se face aşă lesne cum 
cred unii? Am avut oare noi o aşă îndelungă apli- 
caţiune a legilor pentru :ca să putem cunoaşte, 
viciile lor, lacunele, relele ce ar conţine, așă în 
cât când revizuirea se va face, să fie serioasă şi 
în cunoştinţă de lucru? 

Unde a văzut D. Ionescu cestiune de consti- 
tuţiune în toate acestea? Cestiune de constituţiune 
este oare de a veni să declarăm o lege, care este 
în vigoare, că nu este bună, și pentrucă ni se 
pare nouă că nu este bună, să o lăsăm nea- 
plicată fără a o înlocui cu alta? Așă se respectă 

legile, așă o să aducem stabilitatea? Astă insti- 
tuţiune sa creat repede, ne spune Domnul Io- 
nescu, s'a făcut prin decret număi. 

Acest cuvânt nu ar aveă valoare, pentru ca 
să se suspende de aceea aplicarea unei legi. 

Pe lângă acestea ca să liniștese şi mai mult 
conștiința D-lui Ionescu, să mai afle că legea or- 
ganizărei judecătoreşti, care cea dintâi a înființat 
judecătorii de plăși, a trecut chiar prin Cameră 
înaintea lovirei de stat dela 2 Maiu, ca și condica, 
penală, ca şi procedura penală, şi că aceste legi, 
cu oarecare mici schimbări, s'au mai examinat 
apoi şi de Adunarea după statut. 

Vedeţi dar D-lor,că, chiar garanţia ce o 
doreà D. Ionescu există într'un mod îndoit, în sensul 
acesta, că această lege e trecută de două ori prin 
examinarea puterilor legiuitoare. Vedeţi dar din 
toate acestea că cestiunea constituţională, cum a 
pus-o D. Ionescu, este o simplă iluziune. 

Eu unul vă mărturisesc, că aş preferi aceia 
ce a zis D. Ionescu în ședința de eri, adică de 
a lăsă să doarmă şi această lege, ea multe altele; 
da, D-lor, lăsaţi, dacă voiţi, să doarmă Justiţia 
poporului de jos! Dar cel puţin nu faceţi aceea 
ce nu puteţi, adică de a da subprefecţilor atri- 
buţiunile ce legeă, a preseris pentru judecătorii de 
plăşi. Aceasta, D-lor, am zis că nu o puteţi face. 

pentrucă chiar dacă veţi face-o, ştiţi ce se poate 
întâmplă—și. sunt sigur că se va întâmplă —se va 
întâmplă, ca o sentinţă dată de un subprefect să 
meargă la curtea de casaţiune; şi acestă curte va 
fi silită să caseze acea sentinţă, fiindcă va fi dată 
contrariu legilor în ființă. 

Așă dar, D-lor, vedeţi că chiar în fapt va 
fi imposibil a desfiinţă o lege prin simple voturi, 
ori amendamente, o lege, o mai repet, nu se abroagă 
decât prin o altă lege. Aşi dar, înconstituţionale 
sunt toate propunerile ivite şi aceia a comisiunei 
budgetare, şi amendamentele D-lui Ionescu, Fleva 
şi chiar acel al D. Grigore Lahovari. D. La- 
hovari mai ales, mă mir cum a făcut un ase- 
menea amendament, prin care cere ca să se 
adaoge nişte grefieri pe lângă subprefecţi dacă, 
acestora li se vor da atribuţiuni judecătoreşti; căci 
D-lui ştie că aceasta nu se poate face, şi atunci 
nu mai înţeleg ce ar însemnă grefierii pe lângă 
subprefecţi. Toate aceste propuneri trebuese res- 
pinse, căci sunt în contra legilor şi a constituţiunei. 

Ni s'a mai opus, D-lor, şi o altă obiecţiune, 
pentru înfiinţarea judecătorilor de plăşi; ni sa zis 
că ei sunt puţini plătiţi cu 400 lei pe lună, şi 
prin urmare să nu mai înființăm, și aceasta s'a 
dedus din, aceasta că cine o să fie acei care să 
voească să meargă a fi judecători în comune pentru 

o leafă de 400 lei pe lună! Mai întâi, Domnilor, 
aceasta poate fi un cuvânt serios pentru a nu se 
înfiinţă o instituţiune atât de utilă? De când oare 
legile nu se mai pun în lucrare de temere că nu 
vom găsi oameni destul de capabili ca să ocupe 
funcțiunile ce ea crează? Dar fiţi, I)-lor. siguri că 
nici această dificultate aparentă nu va există. Să 
încercăm, D-lor, și veţi vedea că vom găsi oameni. 

Legiuitorul nu a cerut o capacitate atât de 
mare pentru aceşti judecători. El le cere să aibă 
numai purtări oneste şi oarecare cunoştinţă de legi. 

Aceştia sunt nişte funcționari mici, nişte îm- 
păciuitori între oameni. Să nu venim cu presumţii 
de mai nainte, şi sub cuvânt că nu putem da 
o destul de bună justiţie poporului, să i-o luăm 
de tot şi pe aceia ce i-am puteă da. Căci, D-lor, 
aveţi să lipsiţi de tot pe popor de Justiţie, de nu 
veţi înfiinţă, cu o oră mai "nainte, astă institu- 
ţiune, de vreme ce, cum am mai zis, nu poate 
un om dela ţară, sau chiar din oraşe, pentru o 
pricină de două sute sau trei sute lei, să vină a 
se judecă la Tribunal, a plăti 4 galbeni taxă, a 
cheltui pe la oteluri, și a perde un îndelungat timp. 

Vă temeţi că nu o să găsiţi asemenea, jude- 
ători? Să vă peară temerea, căci veţi găsi. Sunt 
mulţi oameni retrași din serviciu, vechi funcţionari 
administrativi sau judecătoreşti, cari astăzi sunt 

la pensiune și locuese pe la ţară. Ei bine, ase- 
menea persoane pot primi a fi judecători de plăși 
căci ei au misiune de împăcare, sunt nişte ade- 
văraţi părinţi ai mulţimei. Legiuitorul chiar, pentru 
ca să îndemne pe pensionari cari locuese pe la ţară, 
a primi să fie judecători de plăşi, le-a permis ca 
pe lângă pensiunea. lor, să aibă dreptul a primi 
şi jumătate din retribuţiunea unui judecător de 
plasă. Art. 10 din legea organizărei judecătorești 
prescrie aceasta pozitiv. 

Cu această dispoziţiune, pe de o parte sar 
asigură numirea, unor buni judecători, şi pe de 
altă parte sar asigură o economie pentru Stat. 

Funcțiunea aceasta nu e aşă greă ca aceea, 
de subprefect; nu sunt atâtea, alergături, bătăi de 
cap, riseuri chiar. Judecătorul de plasă este omul 
păcei şi al bunei vieţuiri, și fiţi siguri că va fi o 
plăcere, pentru un om bătrân şi retras la țară, să 
primească o așă frumoasă misiune. 

S'a mai pus înainte dificultatea financiară; 
s'a zis, poate fi bună instituţiunea, dar să o mai 
amânăm pentru anul acesta, fiindeă nu avem mij- 
loace a o înfiinţă. Iacă singurul argument pe care-l 
înțeleg, până la oarecare grad, care poate fi cel 
puţin discutabil. 

Pentru ca să vedem valoarea acestei objec- 
ţiuni, să vă mai aduc aminte, D-lor, acea ce s'a 

zis în astă adunare, că adică impozitele sunt, din 
natura lor, nişte compensaţiuni în schimb de ser- 
viciele ce Statul dă contribuabililor. Ei bine, D-lor, 
la ce servicii mai mari şi mai utile, pot aveă drept, 
contribuabilii, dacă nu la acele ale justiției? Dar 
vam demonstrat, D-lor, că neînfiinţând pe acești 
judecători de plăși, luaţi justiţia mulţimei, contri- 
buabililor celor mici! Şi dacă chiar veţi susţine 
ca mai înainte, a se da această justiţie prin sub- 
prefecţii, astăzi, după legile existente şi constitu- 
țiune, nu o mai puteţi da tot subprefecţilor. Iar 
dacă vă veţi încercă să faceţi, aceasta, dacă veţi 
crede că prin amendament, și propuneri veţi putea 
modifică, aceste legi, v'am spus că încă vă 'nșelaţi, 
fiindcă orice lucrare sar face de subprefecţi, pe 
asemenei, baze, se va casă de curtea de casaţiune 
fiindcă această curte nu judecă după ainendamentele 
sau diseuţiunile noastre, ci după legi pozitive. 
Aşă dar, în fapt cred că sunteţi envinşi că 
veţi lăsă, mulţimea fără justiţie, şi cee mai mult, 
veţi încărcă, și tribunalele de judeţe cu o sumă de 
pricini, fiindcă, toate pricinele câte erau să se strângă 
la judecătorii de plăși vor merge tot la tribunale. 
Cum dar voiţi să faceţi economie cu cel mai 
însemnat, cu principalul serviciu ce Statul e dator 
să deà contribuabilor, cu justiţia? Vom face eco- 
nomia, D-lor, din altă parte; vom scădeă din budget 

unde vom puteă, însă, v'o repet, nu puteţi luă 
justiţia poporului sub cuvânt de economie: căci 
atunci nu văd cuvântul pentru ce nu am desfiinţii 
şi tribunalele şi curţile, 

Acum, Domnilor, viu să vă pun pe față şi 
o altă îngrijire de care am văzut preocupaţi mai 
mulţi deputaţi, în convorbiri izolate. S'a zis, dar 
dacă ministrul va face o alegere rea cu ăști ju- 
decători? Dacă ei vor deveni astfel o nenorocire 
pentru comune? Dacă vor servi de propagatori 
pernicioși pe la ţară? Dacă vor deveni instrumente 
de lupte electorale? ete. 

Ei bine, D-lor toate acestea se pot întâmplă. 
Din nenorocire cele mai bune instituţiuni pot de- 
generà şi cădeă din cauza relei lor aplicaţiuni. 
Dar Camera va fi aci; dacă numirile se vor face 
vele, dacă legea se va aplică rău, vom interpelă 
pe D. ministru, îl vom criticà, il vom sili a se pune 
pe calea cea bună. Când vom aveă ocaziunea a 
revizui legea organizărei judecătoreşti, vom mai 
căută, şi alte garanţii, vom vedeă a găsi şi alte 
mijloace ca să asigurăm buna aplicare a legii. Însă, 
D-lor, niciodată o lege nu se poate suspendă, din 
cauza unei temeri vage şi eventuale că ea poate 
se va aplică rău. Nişte legiuitori nu pot să oprească 
executarea legilor pe asemenea consideraţiuni. 

Sfârşese, D-lor, zicând că mai presus deori- 

ce consideraţiune este un principiu care domină. 
Acest prineipiu este că avem o lege neabrogată, 
în vigoare; că această lege trebue să se aplice: 
Dar nu sa aplicat până acum, foarte rău sa făcut, 
şi aceasta a, fost o anomalie. Acum însă cată să facem 
a încetă astă anomalie; şi să aplicăm îndată legea, 
căci, o repet, prin neaplicarea ci, lipsim pe popor 
de una din cele mai mari ale sale necesităţi, de 
aceea, de a avea justiție (aplauze). 


IV 


Suplimentul Mon, Of. No. 32 din 10/22 Fevr. 1867. 
Propunerea strămutării curţii de casaţie la laşi. 


B. Boerescu combate propunerea de urgenţă de mai 
jos spunând că nu este nevoe să se întrerupă desbaterile 
bugetului pentru a se studià cestiunea transferărei curţii 
de Casaţiune dela Bucureşti la Iaşi prin două cuvântări. 
Urgenţa este respinsă. Propunerea de urgenţă este con- 
cepută în modul următor. 


«Subsemnaţii deputaţi suntem pentru strămutarea 
Curlei de casaţiune la laşi și propunem a se luă în 
«desbatere de urgenţă raportul comisiunei delegaților 

(ss) Gr. M. Sturza, G. Vârnav, A Holban, A. Ci- 
libidache, N. Costandache. D. Tacu, C. Emandi, A. |. 
Ghiorghiu, C. Rosetti Tețcani, M. Cogălniceanu, N. C. 
Aslan, Ghr. Tell, H. Adam, Dr. A. Fetu, P. Arbore, 
C. Mârzescu, I. Fetu, 1. S. Filibiliu, D. Cozadini, G. 
Ghiţescu, G. Hasnaş, M. Jora, V. Foiescu, M. Plesescu, 
G. G. Sturza, ©. A. Rosetti. E. Alcaz, C. Boliac. 


B. Boerescu. D-lor, aţi văzut că în mijlocul 
discuțiunei budgetului ministerului de culte, mai 
mult decât atâta ați văzut că în mijlocul diseutărei 

articolelor din acest budget ne-am întrerupt din 
lucrare prin ivirea unei propuneri care cere urgenţă 
spre a se discută şi votă proiectul pentru strămu- 
tarea curţei de casaţiune la Iași, mai nainte chiar 
de a se votă şi termină budgetele. Insă, domnilor 
este un ce grav a se întrerupe astfel discuţiunea, 
unui proiect la ordinea zilei, sub cuvânt că un 
altul este mai urgent, şi, pentrucă aceste chestiuni 
de urgență au o așă mare însemnătate, Camera, 
prin regulamentul său, a luat măsuri ca nu, sub 
pretextul de urgenţă, să se întrerupă lesne discu- 
ţiunea legilor care sunt în drum dea se votă sau 
să se răstoarne ordinea, zilei. Și pentru a atinge 
acest scop, se cere prin regulamentul nostru la 
art. 79, ca să fie două treimi de voturi spre a se 
primi urgenţa. Aşă dar ar trebui ca motive foarte 
grave să militeze în favoarea acestei propuneri, 
pentru ca în mijlocul diseuţiunei budgetului să ne 
întrerupem şi să dăm loc la o altă discuţiune, care 
are să fie destul de animată pe cât se vede după 
aparințele de acum. Ei bine, D-lor, cari sunt cu- 
vintele fundate cari sau adus spre a se justifică 
chestiunea urgenţei? Să le exaininăm, și voi evită, 
pe cât voi puteă, de a intră în fondul chestiunei, spre 
a mă mărgini numai în discuţiunea urgenţei. 
Mai întâi, D-lor, fiindcă sunt două chestiuni 
în faţă una cu alta, adică aceea a budgetelor şi aceea 

a urgenţei astei propuneri, îmi pare că este logic 
ca înainte de toate, să comparăm aste două che- 
stiuni între dânsele, spre a vedeă care din natura, 
sa este mai urgentă; budgetul prezintă natură 
mai urgentă sau chestiunea strămutărei curței de 
casaţiune? Imi pare D-lor, că comparând aceste 
două chestiuni între dânsele, rezultă întrun mod 
necontestat şi pozitiv că budgetul trebue să aibă 
prioritatea asupra ori cărei discuţiuni. S'a și dat 
un vot de Adunare în sensul acesta, într'una din 
ședințele trecute, și prin acel vot s'a hotărât ca 
să nu turburăm prin nimie discuțiunea bud- 
getelor. Şi aceasta, D-lor, rezultă din natura chiar 
a lucrurilor. 

Budgetul în adevăr oferă un interes general 
el tratează despre nişte interese generale ale țărei 
întregi, în vreme ce, cel puţin după mine, chestiu- 
nea strămutărei curţii de casaținne la Iași, per- 
miteţi-mi să vă spun, că nu atinge decât nişte 
interese curat locale; şi cu toate astea autorii pro- 
punerii voese să ne distragă dela această discu- 
ţiune a budgetelor care interesează ţara întreagă, 
pentru ca să discutăm o chestiune cu totul locală, 
şi, când zic că chestiunea curţii de casaţiune este 
cu totul locală, veţi vedeă că lucrul este uşă, şi 
cred că şi D-voastră veţi fi de acord cu mine 

În adevăr, D-lor, când este chestiunea de bud- 

gete nimeni nu poate zice că aceasta este o che- 
stiune locală; căci budgetele regulează servicile pu- 
blice; ele introduce amelioraţiuni şi economii în chel- 
tuieli, aşă în cât toată țara, toate localităţile se 
interesează la aplicarea cât mai curând a acestor 
budgete. Nu este aşă, și nu poate fi aşă când 
este vorba de strămutarea curţii de casaţiune 
la laşi. Veţi vedeă mai ales, când se va disentă 
această chestiune în fond, că ea nu poate fi de 
cât o chestiune locală. Și în adevăr, D-lor, dacă 
se va dovedi că această strămutare este foarte fo- 
lositoare pentru multe localităţi, se va puteà ase- 
menea dovedi, prin fapte, că ea este în contra in- 
tereselor a, o sumă de alte localităţi. Este destul pen- 
tru această a vă spune că locuitorii din judeţele 
din România mică şi din mai multe alte judeţe 
de dincoace de Milcov vor fi siliți să se ducă toc- 
mai la cea altă extremitate a ţării spre a-și apără 
interesele lor înaintea curţii de casaţiune. Apoi, în- 
dată ce unele părți ale ţărei au un interes con- 
trariu strămutarei curţii de casaţiune, iată că che- 
stiunea devine curat locală: căci când o chestiune 
prezintă foloase numai pentru o localitate, iar nu 
pentru ţara întreagă, aceea chestiune se zice că 
este de interes local. 

Cu toate acestea să vedem care sunt cuvin- 
tele, care sunt consideraţiunile ce ni s'au adus în- 

nainte spre a ne convinge, că trebue să lăsăm dis- 
cuţiunea unei legi ca a budgetului care tratează 
despre interesele generale ale ţărei, spre a ne ocupă 
cu o chestiune de interes local. Am ascultat pe 
toţi oratorii, cari au vorbit în favoarea acestei 
propuneri, şi anume pe D-nii deputaţi dela, Iași, 
şi am văzut că toate argumentele D-lor se re- 
due la unul singur, că, adică, această chestiune 
este o armă în mâna separatiștilor, că ea este o 
materie de exploatare de care se servă și inamicii 
noștri: că prin urmare este necesar, este urgent 
să se strămute cu o oră mai înainte curtea de 
casaţiune la laşi Să mi se permită însă a nu 
participă aceste temeri, a nu vedeă şi eu lucru- 
vile aşi de negre după cum le văd acei onor. de- 
putaţi. Eu unul vă declar curat că nu cred în 
realitatea pericolelor anunțate, că nu ne aduc nici 
un argument, nici un fapt prin care să se probeze 
această realitate. 

Se crede oare că ni s'a demonstrat realitatea 
pericolelor, și prin urmare necesitatea strămutărei 
curţii de casaţiune la laşi, prin aceasta că ni s'a 
zis că interesele populaţiunelor de dincolo de Mil- 
cov suferă foarte mult? Da, D-lor, din nenorocire 
este adevărat; aceste populaţiuni suferă foarte multe 
Însă să-mi permită D-nii oratori a le spune, că 
nu văd sorgintea nici cauza acestor suferințe în 

lipsa curței de casaţiune din Iaşi, pentru ca să 
pot crede că, îndată ce această curte se va tran- 
sportă în laşi, toate aceste suferinţe vor încetă. 
Nu, cauza suferințelor o văd în lipsa unor altor 
măsuri şi îmbunătăţiri cari nu s'au făcut nici în 
laşi, nici în Moldova, întreagă. 

O voce. Propune-le. 

B. Boerescu. Le voi propune la timp. Până 
atunci constat astăzi că răul Moldovei provine 
din lipsa budgetelor pe anul 1867, pe care am 
întârziat a le votà; din lipsa de șosele și dru- 
muri de fer care trebue să unească Moldova 
cu Muntenia; din neaplicarea destul de exactă a 
legilor; din lipsa unei bune organizațiuni admi- 
nistrative şi financiare şi din mai multe alte lipse. 
Iar cât despre curtea de casațiune vă încredințez, 
D-lor, că ea va puteà fi la Iaşi şi relele Moldovei 
vor fi tot aceleași şi soarta chiar a justiţiei tot nu 
se va îmbunătăţi. Intrebați, domnilor, mulțimea, 
întrebaţi populațiunea Moldovei şi veți vedeă că 
va surâde când îi veţi spune că relele de care 
sufere au să înceteze prin transportarea unei curţi 
la Iaşi! Şi dovadă despre aceasta este că nu este 
populaţiunea care cere, care se interesează a se 
transferă curtea, de casaţiune la Iaşi. 

Prea puţini oameni din masa poporului au 
interes la curtea de casaţiune, procesele lor sunt 

prea mici ca să ajunsă până la casaţiune. Exa- 
minaţi dosarele acestei curţi, statistica ei, şi vă 
veţi covinge de acest adevăr; veţi vedeă mai 
ales că procesele proprietarilor mari, eapitaliștilor 
mari, merg până la casaţiune. Masa poporului nea- 
vând decât. procese mici, ele se termină la tribunale 
şi curţi. Chiar de ar veni cinevă ca, cu un pro- 
ces mic, să meargă la casaţiane, nu ar putea-o face, 
fiindeă cheltuiele vor întrece validarea procesului. 

Dacă dar ar fi cinevă care să se intereseze de 
transferarea, curței de casaţiune la lași, aceştia ar 
fi marii proprietari şi capitalişti. De unde dar s'a, 
scos această idee că cestiunea transferărei curței 
de casaţiune este o cauză de agitaţiune în masa 
populaţiunei, că ea atinge interesele celor mai de 
jos, că este urgență de a face să înceteze această, 
agitaţiune, fiindcă s'a. pus în pericol chiar Unirea? 

Eu unul, Domnilor, nu cred în acest peri- 
col. De această cauză de agitaţiune nu se pot servi 
decât aceia —dacă vor mai esistă asemenea per- 
soane — cari nau dorit unirea niciodată (aplause). 
Și dacă prin măsura ce propuneţi credeți D-voastră, 
că le-aţi luat orice armă, ori ce preteest de ne- 
mulțumire, vă înşelaţi; căci, dacă inimieii unirei 
vor există, ei vor află totdeauna alte arme. Intre 
noi însă, D-lor, între D-voastră, toţi care ţineţi la 
unire, nici nu trebue să cugetăm măcar că se poate 

da cuiva, vreodată o armă în contra unirei; şi că 
chestiunea curţei de casaţiune poate să fie vreodată 
de natură a pune în joe unirea sau desunirea, ţă- 
rilor, Lăsaţi asemenea pericole numai în spiritul 
acelora, cari profită şi vor profita de orice ocasiune 
spre a strigă: iată unde ne-a adus unirea; iacă ce 
ne-a făcut unirea! 

Plângerile în contra unirei nu pot, Domnilor, 
fi niciodată juste. Am văzut în alte ţări, alte ca- 
pitale, cu mult mai mare forță materială și mo- 
rală, și cu toate acestea ele au renunţat la rangul 
lor de capitală fără nici o plângere; căci această 
renunțare sa făcut acolo ca și la noi în favoarea 
unităţei și forţei naturale. 

Tot astfel, Domnilor, au cugetat și cugetă la 
noi toţi adevărații patrioţi. 

Spre a ni se demonstră urgenţa desbaterei ce 
ni se propune, D. Mârzescu ne-a mai spus că 
această cestiune a devenit populară, şi că trebue 
să satisfacem o cerere așă de populară. 

Eu, domnilor, nu ştiu dacă această cestiune 
a devenit populară, sau dacă ea este o cestiune 
de popularitate; căci, domnilor, e o mare deosebire 
între una şi între alta. Pe mine unul nu mă poate 
face nimeni, să cred că cestiunea este în adevăr 
populară în Moldova, eu tot manifestul, ce văd 

că ne sosi dela Iaşi, subseris numai de un singur 
individ. 

Dar să piesupunem, Domnilor, chiar că 
această cestiune este populară în Moldova. Ce ar 
însemnă aceasta? Aceasta, ar însemnă că opiniunea 
publică de peste Milcov ar fi, pentru moment, ră- 
tăcită în privinţa acestei cestiuni; ar însemnă că 
fraţii noştrii de peste Milcov au luat drept un re- 
mediu la suferinţele lor, acea ce este o iluziune, 
acea ce chiar are să le aducă mai mult rău, căci 
când vom vorbi în fondul cestiunei, vă voi de- 
monstră, Domnilor, că justiţia are şi mai mult să 
sufere prin strămutarea, acestei Curți. Dar când opi- 
iunea publică este înşelată; noi nu trebue să 
urmăm, ci so luminăm şi s'o îndreptăm. Ar fi 
dar de datoria noastră, și în această împrejurare, 
să luminăm opiniunea publică în Moldova; şi să-i 
demonstrăm că suferinţele ei n'au să înceteze prin 
strămutarea unei curţi la laşi; și că prosperitatea 
Iaşului și a Moldovei are să rezulte din alte mă- 
suri de îmbunătăţire ce trebue să se iea... 

Voci. Şi care nu se vor luă niciodată. 

B. Boerescu. Şi care se vor luă de vom 
stărui noi, şi de vom şti să lucrăm. Dar Domnilor, 
eu sunt sigur că opiniunea publică în Moldova 
nici nu are nevoe deasemenea luminare, căci ea 
îmi pare că este luminată și nu se înșală până 

a crede că toată Moldova are să prospere dacă o 
curte se va transportă la Iaşi. 

Negreşit că vedem pe mulți din Deputaţii de 
peste Milcov susținând astă cestiune cu căldură. 
Dar poate că şi D-lor, sunt siliţi să se conformeze 
dorințelor unor localităţi, poate că trebuese să exe- 
cute promisiunile ce vor fi dat mandatarilor D-lor. 

Însă Domnilor, nu toţi deputaţi de peste Mil- 
cov cugetă astfel; sunt foarte mulţi, o mare parte 
dintre D-lor, care nu vor cere de loc transferarea 
curței de casaţiune la Iași, şi care prin urmare nu 
văd de loe vreun pericol pentru astă netrans- 
ferare. Pe cine dar să credem mai bine? 

Dacă cel puţin aș fi văzut şi eu o unanimi- 
tate între toţi deputaţii de peste Milcov în astă, 
cestiune; dacă toţi ne-ar fi spus că strămutarea 
acestei Curți la Iaşi, a devenit o trebuinţă adâne 
simțită de toată populaţiunea de acolo; dacă toţi 
D-lor, împreună cu guvernul, ne-ar fi expus pe- 
ricolele ce ar rezultă pentru ţară din amânarea 
încă a acestei diseuţiuni, atunci, D-lor, aș fi zis 
şi eu şi D-voastră toţi, ca să întrerupem discutarea 
budgetelor care trateză despre interesele generale 
ale ţărei, spre a ne ocupă de această cestiune care 
deşi locală, este adevărat urgentă. 

Fiindcă însă această unanimitate nu există și 
nici această expunere nu ni s'a făcut, să-mi per- 

miteţi, D-lor, a crede că este mai bine să conti- 
nuăm discuţiunea, projectelor de budget, care inte- 
resează, ţara întreagă; şi să nu întrerupem această 
discuţiune prin o chestiune locală a cărei urgență 
nu ni s'a dovedit, că există. Odată însă ce vom 
termină cu budgetul, ne vom ocupă de această 
cestiune a transferărei curţei de casaţiune la Iași, 
care dejă se află pusă la ordinea zilei. 

Până atunci însă permiteţi-mi D-lor, a votă 
în contra oricărei propuneri de urgenţă. 


IV 


Mon. nf. din (24 Fevr. 8 Martie) No. 44 1887. 


Perceperea veniturilor statului. 


In aceiaşi şedinţă fiind la ordinea zilei legea depusă 
de guvern pentru perceperea veniturilor Statului, deputaţii 
Gheorghiu şi Vericeanu o combat cu înverșunare. Luând 
partela desbateri le respunde Boerescu susținând proectul 
guvernului. 


B. Boerescu. Domnilor, acest proiect s'a 
combătut mai întâiu de către doi onorabili oratori, 
D-l Gheorghiu şi D-l Vericeanu, cari, ca eco- 
nomiști sunt negreşit presupuşi competenţi în 
asemenea materie. 

D. Cernătescu la combătut asemenea ca și 
D. Boliae din alt punet de vedere. 

Eu, Domnilor, voiu să erîtic această combatere, 
şi voiu căută a vă dovedi că ea nu este fondată 
şi că prin urmare Camera ar face foarte rău de 
a votă contra acestui proiect, căci ar lipsi sistemul 
nostru financiar de una din ramurile sale cele mai 

principale, de acelea adică cari regulează perceperea: 
veniturilor. 

Să încep dar mai întâiu cu aceia ce sau 
zis în privinţa primarilor, şi în privinţa solidarităţei 
comunelor, şi apoi voiu expune în scurt observa- 
ţiunile mele asupra criticelor financiare, care s'au 
făcut acestui proiect. 

Despre primari mi s'a părut prea puţin fondată 
observaţiunea, ce s'a făcut că nu trebue să facem 
dinti'înşii funcționari, că nu trebue să-i încărcăm 
cu asemenea, atribuţiuni. Insă, D-lor, primarii sunt 
foarte în rolul lor când sunt însărcinați şi cu 
perceperea, veniturilor. Prin astă nouă atribuţiune 
ei nu sunt scoşi afară din cercul comunei lor. Ce 
e mai mult legiuitorul nici nu puteă să găsească, 
un agent mai bun decât primarul pentru a-l 
însăreină cu perceperea veniturilor din comună; 
căci el, ales fiind de comună prezintă |mai multe, 
garanţii morale; şi apoi ca om din localitate, 
cunoaşte mult mai bine atât pe contribuabili cât 
şi puterea sau averea lor. Mă mir cum D. Veri- 
ceanu care vorbeşte necontenit de descentralizare, 
se revoltă când primarul, agentul comunei, repre- 
zentantul comunei, are şi sarcina de a adună impo- 
zitele. Dar nu vede D-lui că noi nu facem decât 
să descentralizăm? Şi cum să nu primim o asemenea 

descentralizare, al cărei efect este de a se da prima- 
rului cea mai naturală şi mai simplă atribuţiune? 

S'a mai observat de unul din D-nii preopi- 
nenţi, că este îngust a se stabili solidaritatea de 
răspundere, între primari, perceptori şi comună. 
Dacă, Domnilor, vom consideră această dispoziţiune 
din punctul de vedere al justiţei absolute, negreşit 
- există aci o justiţie, căci este îngust ca comuna 
să se facă responsabilă de faptele altuia. 

Dacă însă lăsând domeniul teoriilor abstracte, 
vom trece pe terenul practic, și ne vom pune şi 
în prezența necesităţilor faptelor, atunci vom vedea 
că, teoria absolută cată să cedeze necesităţei practice, 
precum vom vedeă că aceasta s'a făcut şi de alte 
naţiuni în cazuri identice cu ale noastre, și la cari 
aplicarea principiului responsabilităţei comunelor a 
produs efectele cele mai salutarii. 

Mai întâiu, Domnilor, nu uitaţi că aci este 
vorba de un funcţionar ales de comună, căruia, 
comuna i-a dat toată încrederea. Prin urmare 
comuna nu se face solidară în privinţa, strângerei 
veniturilor cu un funcţionar ales de dânsa. Este 
dar o obligaţiune morală din partea comunei ca 
să aleagă oameni cari să corespunză cu misiunea 
care li se încredinţează, care să aibă toate calităţile 
de moralitate şi probitate, spre a nu abuză de 

încrederea sa. Asigurăm dar mai întâiu o mai 
bună alegere, de primari decât până acum. 

Apoi, un alt rezultat practie ce rezultă din 
solidaritatea comunei cu perceptorul său, este că 
însăşi comuna se află moralmente interesată a nu 
se comite abuzuri de primar în perceperea venitu- 
rilor; căci încă are să sufere de acele abuzuri. 
Prin urmare la cel mai mic abus ce sar comite 
la perceptor, însăşi comuna îl va denunţă la guvern 
cea d'ântăiu; căci toţi locuitorii comunei sunt 
interesaţi ca abuzul mic să nu devie în urmă 
mai mare. 

Astfel, în practică, paguba ce ar rezultă pentru 
comună din solidaritatea sa cu perceptorul, se va 
reduce la puţin lucru. Aceasta este și mai adevărat 
când vom cugetă cum are, în practică, să se 
exerciteze răspunderea comunelor. Mai întâiu, pentru 
impozitele neadunate, are să se urmărească contri- 
buabilul, și toţi din comună sunt interesaţi ca să 
denunțe averea lui; apoi se urmăreşte averea, pri- 
marului; apoi, numai după aceste urmăriri şi 
împliniri făcute asupra averei contribuabililor şi 
a percepțilov, se va exercită urmărirea și asupra 
comunei. De aceea în practică, o repet, respon- 
sabilitatea comunei nu va aveă cevă consecinţe 
grave pentru dânsa; însă temerea, ideea că are să 
plătească, în oarecare caz, când primarul nu 'şi 

va face bine datoria, o va sili ca să ieă toate 
măsurile spre a evită un asemenea caz. Și folosul 
care va rezultă pentru Stat din aceasta, va fi foarte 
mare; căci i se va asigură strângerea exactă şi 
complectă a veniturilor sale. 

Asmenea legi există şi în alte ţări, există şi 
în Franţa de exemplu. Aşă în timpul marei republici, 
în anul 1795 s'a făcut o lege prin care comuna, 
devenei, răspunzătoare, nu de faptele unui agent 
ales de dânsa, ci de crimele sau delictele comise 
pe teritoriul ei chiar de un străin. Și unii din 
noi găsesc că e rău ca aceeași responsabilitate să 
se pună pentru un funcţionar ales de comună 
chiar? 

Ei, D-lor, e lesne ca şi în cestiuni de finanţe 
să venim cu teorii abstracte și filosofice; însă cu 
asemenea teorii nu vom ajunge să garantăm Statului 
încasarea banilor săi! când e vorba de cheltueli 
nu suntem așă de abstracţi; acolo toţi suntem 
practici; acolo fiecare din noi propunem a se înserie 
în budget cutare şi cutare cheltueală. Și apoi când 
ajungem la venituri, când vi se propune creări de 
venituri sau măsuri prin care să.se garanteze 
strângerea lor, atunci tot noi venim și invocăm 
teorii abstracte, și ne ocupăm de nişte suscepti- 
bilităţi pe cari alte naţiuni, şi mai civilizate şi 
mai democratice decât noi, nu le-au avut (aplause). 

Lesne vine D-nii Vericeanu și Gheorghiu ca 
în numele unei teorii abstracte, să propună respinge- 
rea proiectului de faţă. Dar arătatu-ne-a, Domnilor, 
un alt sistem mai practic? nu; apoi Domnilor, atunci 
vă întreb pe D-voastră, aveţi nevoe de venituri 
sau nu? aveţi nevoe ca să preseriţi nişte măsuri 
cari să vă asioureze adunarea acestor venituri? da, 
aceasta, este pozitiv. Apoi atunci rugăm pe cei ce 
critică proectul acesta, să nu se mărginească nu- 
mai a-l critică ci să ne prezinte altcevă în locul 
său, fiindcă nu putem rămâneă fără nici o lege 
în această materie. 

Când în epoca regulamentului organic s'a cău- 
tat mijlocul de a scăpă ţara de tâlhari, nu s'a 
ocupat legiuitorul numai de teorii abstracte, şi a 
adoptat legea republicei Franceze pentru răspun- 
derea comunelor în privinţa crimelor şi delietelor 
comise pe teritoriul său şi toţi noi recunoaştem, 
D-lor, că acea lege să se aplice din nou şi astăzi 
(aprobări) 

Acestea le zic spre răspuns şi la cele susţinute 
de D. Boliac şi D. Cernăteseu. 

Să trecem acum la partea financiară propiu zisă, 
la observaţiunile financiare ce D-nii Ghiorghiu și 
Vericeanu, în calitatea D-lor de economiști, au făcut 
asupra acestui proect. 

Sub acest punct de vedere, D-lor au făcut 

mai întâiu nişte observaţiuni generale asupra sis- 
temului proiectului şi, pe acest tărâm, vor putea 
D-lor aveă totdeauna dreptate; căci ştiinţa financiară, 
fiind o ştiinţă abstractă, e destul cinevă să adopteze 
un sistem oricare pentruca apoi să poată criticà 
toate celelalte sisteme. Așă, D-lor, ne-au spus că 
nu este unitate în întregul nostru sistem financiar 
şi că proiectul de față aduce încă un element ete- 
rogen la restul sistemului nostru. Nu ne-au arătat 
însă cari sunt acele punte, acele părţi eterogene 
din sisteinul general. Ne afirmă însă D-lor, și mai 
ales D. Ghiorghiu, că au şi D-lor un sistem al 
D-lor financiar, şi că sistemul D-lor nu se potriveşte 
de loc cu al nostru. Se poate; însă îi rog şi eu să 
binevoiască a ne arătă și nouă acel sistem al D-lor 
pentru ca să ne convingem și noi despre perfecțiunea, 
lui; însă până atunci să ne permită D-lor a con- 
servă pe al nostru (aplauze). 

Destul timp ar fi avut D-nii financiari ai 
noştrii să ne comunice și nouă sistemul D-lor. 
Proiectul de față este de mai multe luni în adunare; 
el a fost tipărit, şi oricine a putut să-l studieze 
în linişte. De ce D-nii financiari ai noştri, cari 
găsesc că acest proiect e foarte rău nu au venit cu 
un contra-proect prin care să ni se arate un sistem 
mai perfect pe cari noi am fi fost Încântaţi de a-l 
primi? dară nimic din toate acestea nu s'a făcut. 

S'a lăsat proiectul a veni în adunare; şi apoi se 
zice; nu ne place ăst sistem; este imperfect; noi 
avem alt sistem financiar mai bun. 

Toate astea pot fi prea adevărate; însă în. fi- 
nanțe trebue să fim practici și până să vedem un 
alt sistem mai bun cată să ne mulţumim pe ceeace 
avem; căci tot e mai bine a aveă cevă decât nimic. 

Ca critice mai speciale asupra proiectului s'a 
zis de D. Ghiorghiu, că prin el se înmulţesc func- 
ţiunile; apoi s'a mai adăogat şi de D. Ghiorghiu 
şi de D. Vericeanu, că remiterile sunt cheltueli de 
prisos; căci rămășițele tot n'o să intre în casa 
Statului şi că atunci e mai bine ca ele să rămâe 
în punga contribuabilor. Vă mărturisesc, D-lor, 
că nu pot înţelege toate aceste critice. Eu ştiu ce 
sistemul acestui proect are de bun; întâi că des- 
cetralizează serviciul financiar în privinţa, percepţiu- 
nilor; de vreme ce prin sistemul solidarităţei, în- 
săși comuna, iar pu numai primarul, este însărcinată 
cu strângerea veniturilor; al doilea, se asipurează 
exacta strângere a veniturilor, pentrucă se adoptează, 
de către Stat, precum se face de mulţi particulari 
fabricanți ori comercianţi, sistemul de primiri sau 
remiteri prin cari se stimulează strângerea rămă- 
şitelor, a acelor rămăşiţe de mai multe milioane, 
din lipsa căror milioane, noi am fost siliţi să con- 
tractăm împrumuturi aşă de grele ca cel de deunăzi. 

Cu ce cuvânt sa criticat toate aceste avantagii ce 
prezintă proiectul de faţă? Cu cuvântul că se în- 
mulţese funcţionarii? că se centralizează serviciul? 
Dar D-lor acest proiect face tocmai contrariul. 
El nu înmulțește funcționarii de vreme ce dă pri- 
marilor misiunea de a strânge veniturile; el nu 
centralizează, de vreme ce însăşi comuna alege pe 
perceptor şi priveghează îndeplinirea, acestui servici. 

Dar ni s'a zis că în deşert se plătesc pre- 
miile, că rămăşiţele nu o să se strângă, și că de 
aceea e mai bine ca acei bani să rămână tot în 
punga contribuabililor. Eu vă mărturisese, Domni- 
lor, că nu înţeleg de loc acest limbagiu. Oratorii 
cari îl ţin au aerul de a voi să încurajeze neplata 
datoriilor către Stat. Apoi ce fel de economiști ar 
fi D-lor, dacă ar recomandă că ar fi mai bine ca 
banii Statului să rămâe în buzunarul contribua- 
bililor? cum voiţi să existe un Stat cu un ase- 
menea sistem? 

D. Ghiorghiu. Eu nu am zis aceasta, 

B. Boerescu. D. Ghiorghiu a zis că este 
inuman ca să se perceapă toate rămăşiţele, şi D. 
Vericeanu, a zis că, fiindcă nu o să se adune toate 
rămășițele, este mai bine ca ele să rămâe în punga 
contribuabilor. Ideea “cum vedeţi este tot una; 
însă logica ei nu o înţeleg. Umanitatea, Domnilor, 
este un sentiment foarte bun, foarte frumos şi lau- 

dabil, însă și ăst sentiment îşi are marginele sale. 
Eu până acum nu am văzut nici un economist, 
nici un filozof, nici un publicist care să ridice 
neplata datoriilor până la înălțimea unei teoreme 
economice sau morale (ilaritate aplauze). 

Domnilor, pe lângă datoria de umanitate mai 
avem alta şi mai mare, aceea de a moraliză po- 
porul de a-i inspiră conștiința datoriei de a-l face 
adică să știe că oricine e dator trebue să plătescă, 
şi că mai ales datoria către Stat este un lucru 
sacru. D-voastră citiţi jurnale străine, şi a-ţi văzut 
de multe ori publicându-se că un anonim a trimis 
guvernului o sumă oarecare, de multe ori foarte mică, 
pentru o plată datorită fiseului, care se vede că fusese 
fraudat la vamă, sau oriunde alt de către acel anonim 
sau un om al său. Asemenea plată este dovadă 
de respectul ce există în statele civilizate pentru 
dreptul cuvenit fiscului; datoriile fiscuilui se con- 
sideră ca sacre, şi cel ce l-a fraudat are o mustrare 
de cuget așă încât, sub scutul anonimului, vine 
apoi de plătește această datorie. lar la noi unde 
această consciință de datorie către Stat este dejà 
destul de slabă, am veni să o+slăbim şi mai mult, 
propagând nişte doctrine cari sunt contrarii moralei 
şi ştiinţei economice şi bunului simţ. 

Am mai văzut eriticându-se cifra remiselor 
că ar fi prea mare, că legea aceasta este incom- 

plectă pentrucă nu cuprinde dispoziţiuni de consta- 
tarea, veniturilor. Dar, Domnilor în privinţa cifrei 
remiterei, D-voastră ştiţi că nu este esagerată, după 
cum vi s'a dovedit prin calculele ce s'a făcut la 
discuţiunea de articole. Apoi, D-voatră mai ştiţi 
că constatarea și percepţiunea sunt două lucruri 
cu totul deosebite; astăzi este vorba numai de per- 
cepţiunea veniturilor, este vorba mai cu seamă, de 
a se adună imensele rămăşiţe ce stau la contri- 
buabili. Prin urmare să nu se confunde perce- 
perea cu constatarea, căci sunt două lucruri cu 
totul diferite. 

Vă rog dar, Domnilor, să votaţi acest proiect ; 
el are să umple o lacună ce se află în sistemul 
nostru financiar; căci avem o lege asupra, consta- 
tărilor, însă ne lipseşte asupra, percepţiunei. Când va 
fi timpul a se criticà întregul nostru sistem financiar, 
voiu aveă și eu, Domnilor, multe de zis, și voiu fi 
şi eu pentru o reviziune și o simplificare a acestui 
sistem. Până atunci însă să complectăm aceeace 
ne lipseşte, și la timp vom îndreptă ceeace va 
fi vicios. 


y 
„Mon. Uf.* No. 54, din 8/20 Martie 1867 
PROIECTUL DE LFGE 


Pentru ratificarea convenției din 11 lunie 1866 relativă 
la reziliarea convenției împrumutului de 150 milioane 
lei turcești, dela 19 Martie 1865 


Cu ocazia discuţiunei acestui proiect de lege, Boe- 
vescu ia cuvântul și spune că ratificarea acestei transac- 
țiuni trebuiă prealabil supusă votului Camerei conform 
principiilor constituţionale. 

B. Boerescu. D-lor, această chestiune îşi are 
importanța ei din două puncturi de vedere: în- 
tâiu, din punctul de vedere financiar și al doilea 
din punctul de vedere constituţional. 

Sunt unii din oratori, precum D. Kogălni- 
ceanu, care a căutat să lege două chestiuni de o 
natură diversă. Aşă D. Kogălniceanu a zis că trebue 
mai întâiu să examinăm împrumutul Zarifi în sine, 
şi apoi să ne ocupăm de chestiunea care e la or- 
dinea zilei, adică de rectificarea transacţiunei îm- 
prumutului şi de înscrierea ţifiei de 2.700.000 lei 
în budgetul statului. A mai adăopat încă D. Ko- 
gălniceanu, că această din urmă chestiune a tran- 

sacțiunei e accesorie și prin urmare depinde de 
chestiunea întâiu care este cea principală. 

D-lor, ca să nu mai repet ceeace s'a zis. mă 
mărginese numai a aminti D-lui Kogălniceanu, că 
aceste două chestiuni nu mai pot fi astăzi legate 
împreună. Căci mai întâiu, chiar de am primi să 
ne ocupăm de împrumutul Zarifi în sine, ce am 
aveă oare să judecăm ? Am judecă oare greutatea 
condiţiunilor sub care s'a făcut acest pretins îm- 
prumut ? Dar aceasta nu se mai poate; căci acest 
împrumut este reziliat, el nu mai are o existență 
reală. Fi-va oare pentru ca să judecăm, precum 
a zis D. Kogălniceanu, că nu au existat cauze 
pentru ca să se contracte acest împrumut? D-lor, 
atunci ar fi să intrăm în examinarea unor idei de 
o ordine morală numai, și nu cred iar că este 
timpul astăzi de a ne ocupă deasemenea ches- 
tiuni; cu atât mai mult că aţi văzut că alţi ora- 
tori au şi arătat necesităţile reale cari au silit pe 
guvernul de atunci să facă această operaţiune fi- 
nanciară. 

De ce dar se contundă sau se alătură două, 
chestiuni de o natură diversă ? Imprumutul Zarifi 
nu mai există; aceasta este un fapt pozitiv; el a 
fost reziliat cu voința ambelor părţi, și prin ur- 
mare orice critice am face asupra lui, numai putem 

să-l îndreptăm; căci, o repet, el nici numai există, 
şi apoi nici nu e pus la ordinea zilei. 

Eu, D-lor, nu voiu aveă, în această chestiune 
ca şi în altele, două măsuri, după cum va fi vorba, 
de un individ simpatic sau antipatic mie, de o 
persoană din partida mea sau din altă partidă. 
Am şi voi aveă o măsură pentru toți, şi voi ju- 
decă lucrurile cu o egală iinparţialitate și justiție. 

Nu înţeleg însă pe D. Kogălniceanu pentru 
ce voește cu orice preţ să lege chestiunea ratifi- 
cărei acţiunei făcută de D. loan Brătianu, ca mi- 
nistru de finanțe, cu chestiunea împrumutului con- 
tractat de D. Strat? Eu nu am asistat la gedin- 
tele constituantei, însă am auzit pe oratori ce m'au 
precedat, pe D. Ioan Brătianu chiar spunându-ne 
că D. Strat şi-a expus în şedinţa secretă a 
constituantei toate cuvintele sale, şi unii chiar 
afirmă că s'au primit cu aplauze. D. Kogălniceanu 
pare însă a fi de altă opiniune; căci, pe cât a 
lăsat să transpire din cuvintele D-lui, se vede că 
D-lui e prea dispus a condamnă pe D. Strat. 
Poate s'o facă dacă crede de cuviinţă; însă atunei 
îl întreb şi eu de ce nu examinează cu aceeași 
egală imparţialitate şi condiţiunile transacţiunei fä- 
cută de D. Brătianu? De ce această deosebire ? 
De ce pare așă de sever în privința lucrărei D-lui 
Strat, când acea lucrare nu e la ordinea zilei, şi 

nu zice nimic asupra chestiunei care este dejà la 
ordinea zilei. Când văd că se fac asemenea dis- 
tincțiuni, nu-mi este permis să presupun că D. 
Kogălniceanu este poate preocupat de oarecari con- 
siderațiuni de antipatii şi simpatii personale ? 

După oarecari explicațiuni date de Lascar Catargi, 
continuă tot B. Boerescu. 

B. Boerescu. Domnilor, din cele ce am zis, 
rezultă în scurt, că chestiunea vi sa pus sub 
două faze. In ceeace priveşte faza relativă la con- 
tractarea împrumutului Zarifi, cred că vom renunţă, 
a o mài tractà, de vreme ce aceasta nu este ches- 
tiunea ce se discută, de vreme ce o Cameră an- 
terioară a declarat acest împrumut reziliat; şi cred, 
că nu este regulat, într'un mod incidental, să mai 
revenim asupra acestei chestiuni. 

Să precizăm dar bine ce este la ordinea zilei. 
La ordinea zilei este dacă trebue să se ratifice 
convenţiunea încheiată pentru rezilierea acelui con- 
tract, dacă trebue să se înscrie în budget suma 
de 2.700.000. 

Iată, chestiunea financiară care este la ordinea 
zilei. Vom vedeă apoi şi chestiunea constituțională. 

Domnilor, în privinţa chestiunei financiare 
caută mai întâi să ne lămurim asupra unor con- 
sideraţiuni puse de D. Iorgu Ghica; Dumnealui ne-a 
spus că aici nu e vorba de un act; nici măcar 

de o transacţiune, ci de executarea naturală a unui 
caz prevăzut de contractul încheiat cu Zarifi. Imi 
pare, domnilor, că D. G. Ghica se înşală foarte 
mult; Dumnealui, ce este mai mult, se află în 
contradiețiune chiar cu declaraţiunile D-lui Bră- 
tianu, chiar cu ceeace se află la biurou, adică cu 
proiectul de lege prin care se propune ratificarea, 
transacţiunei. Așă dar vedeţi că există în realitate 
un act public asupra rezilierei unui contract, şi 
că un ministru ne propune prin o lege să rati- 
ficăm acea transacţiune. 

Dar D. G. Ghica, spre a ne convinge și mai 
mult că transacțiunea nu există în realitate, şi că 
este vorba numai de executarea clauzelor din con- 
tractul Zarifi, ne adaogă că reziliarea s'a făcut 
numai cu perderile prevăzute prin acel contract, 
afară de diferența obligaţiunilor Stern. Să-mi per- 
mită D. Ghica a-i spune că și aci se înşală. Tran- 
sacţiunea, domnilor, este reală, chiar sub punctul 
de vedere al concesiunilor reciproce ce și-au făcut 
părţile. Perderile primite de ministrul, ce a făcut 
transacțiunea, sunt mai mari decât cele prevăzute 
prin contractul primitiv al împrumutului. 

În adevăr, domnilor, după cum am citit con- 
tractul împrumutului, am văzut că, ca despăgu- 
bire pentru reziliarea contractului se prevedeă plata, 
din partea noastră mai întâi a unei sume de 7.500 

lire turceşti, și a unei alte sume de 30.000 lire 
turceşti. In actul de transacțiune ce s'a făcut, văd 
că perdeau afară de cele 7.000 de lire, alte 45.000. 
Iacă dar o întâie perdere de 15.000 lire mai mult 
decât în contractul primitiv. 

Vine apoi şi ceailaltă perdere de câte un mi- 
lion care rezultă din scăzământul obligaţiuniunilor 
Stern pe care l-am primit drept bani cu o va- 
loare mai mare decât eră în realitate. 

Asupra acestei din urmă perderi nu am să 
zic alt decât că comparaţiunea ce a făcut D. G. Ghica 
între aceste obligaţiuni și poliţele din zapisele pe 
care un debitor onest este dator a le primi drept 
plată cu valoarea lor întreagă, nu este destul de 
exactă; fiindcă, dacă ar fi fost aşă, atunci obli- 
gaţiunile Stern, nu trebuiau primite numai cu 84 
drept o sută, ci o sută în cap, adică au pair; 
căci o sută este valoarea lor nominală. 

Apoi să ştie că de obște, amortizarea unei 
datorii sau retragerea din cireulaţiune a unor ac- 
ţiuni sau obligaţiuni se face răscumpărând titlurile 
după valoarea ce au ele în momentul operaţiunei. 

Eu însă nu uit că aci a fost vorba deo tran- 
sacțiune, şi că casa ce ne-a împrumutat nu a voit 
să transige decât cu condiţiune să primim și titlu- 
rile lui Stern pe preţ de 84 în loc de 54 cum 

circulau atunci. A trebuit dar să suferim și această 
perdere. 

Ce este acum de zis în privința condițiunilor 
chiar cu cari sa făcut astă transacțiune? Să o 
examinăm oare în fondul ei? Să calculăm cât ţara, 
a câştigat, oricât a pierdut printr'iînsa? D-lor, 
pentru mine această chestiune este secundară. Odată 
ce am fost siliţi să facem o transacţiune, apoi 
caută să ne aşteptăm și la pierderi. Și eu şi 
D-voastră toţi ştiţi cât de greă erà poziţiunea ţărei 
atunci, şi prin urmare nu trebue astăzi să ne 
mirăm de sacrificiile ce a trebuit să ne impunem 
spre a eși din multe dificultăţi. 

Ceeace însă mă preocupă pe mine, şi ceeace 
are în adevăr o importanță în această chestiune, 
este partea constituţională. Și în astă privință 
să-mi permită d. loan Brătianu, ministrul de finanțe 
care a încheiat această convenţiune în anul trecut, 
a-i spune că a comis o eroare, că nu s'a confor- 
mat principiilor constituţionale. Nici d-lui, de va 
voi să fie drept, nu va putea contestă aceasta. 

Eu am toată stima în d. Brătianu şi cunose 
onorabilitatea d-sale, şi numai respectul ce trebue 
să datorăm toţi principiilor constituţionale, mă face 
să-i arăt că d-lui, cu această ocaziune, a comis, 
poate dintro scăpare de vedere, o eroare consti- 
tuţională esenţială. 

O voce. Imprumutul Oppenheim. 

B. Boerescu. Vă, voiu răspunde şi asupra lui. 
Deocamdată, să constat că din explicările ce ne-a 
dat d. Brătianu şi d. Catargiu ne-am convins de 
aceste fapte. 

Intâiu, că, un vot al Camerei constituante prin 
care să se autorize d. ministru de finanţe de atunci, 
de a încheiă transacţiuni nu a fost de vreme ce 
însuşi d. Brătianu declară astăzi că a crezut că 
are o autorizare morală, și știm, d-lor, că în Adu- 
nări se fac voturi pozitive, iar nu se dau autori- 
zări morale. 

Al doilea, s'a mai constatat că această tran- 
sacțiune s'a făcut fără autorizarea colegilor d-lui 
ministru de finanţe, fără să încheie măcar un jurnal 
al consiliului de miniştri prin care să se aprobe 
acea, transacţiune, și tot ce ne spune d. Brătianu 
este că d-lui credeă că are și consimţimântul cole- 
gilor săi, iar d. preşedinte al consiliului de mi- 
niștri de atunci ne declară că d-lui nici n'a ştiut 
măcar de această transacţiune. 

Prin urmare iată constat, întrun mod pozitiv 
şi cert, că d. Brătianu, ministru de finanţe din 
anul trecut a făcut o transacţiune de câtevă mi- 
lioane în numele Statului într'un mod definitiv, 
așă încât transacţiunea s'a şi executat, fără votul 
Adunărei. fără autorizarea, consiliului de miniştri, 

fără mai ales să se rezerve Camerei în acea tran- 
sacţiune dreptul de ratificare precum se obișnuește 
în toate transacţiunile deasemenea natură. 

Acum, vă întreb, bine a făcut, regulat, cousti- 
tuţional a lucrat d. ministru de finanţe procedând 
astfel? D-lor, este un principiu foarte elementar 
în sistemul constituţional că nici-o transacţiune 
asupra unui proces, sau asupra unei averi a Sta- 
tului nu se poate încheiă definitiv şi execută mai 
înainte de a fi votată şi aprobată de Adunarea 
legiuitoare. 

Nu ştiu, d-lor, dacă sunt între noi persoane 
cari aplică principiile constituţionale într'un mod 
sau altul, după cum va fi vorba de cutare sau 
cutare partid la putere, dacă amicii sau adversarii 
săi vor fi ori nu la guvern. 

Eu unul ştiu că nu schimb nici opiniunile 
mele nici aplicarea principiilor constituţionale după 
considera,iunile ce aş aveă asupra persoanelor dela 
guvern. Opiniunea ce emit astăzi am avut-o şi am 
cerut aplicarea ei, încă de mult, cu alte ocaziuni, 
şi în şedinţa de astăzi nici mă preocup cine ela 
putere, nici nu ţin ca această opiniune a mea, să 
aibă majoritate ci, ca un om care voese să fiu 
totdeauna consequent cu mine însu-mi, ca un om 
care, mai mult sau mai puţin, sunt competinte în 
materie de legi, ţin ca să declar că principiile 

constituţionale cer ca nici-un ministru să nu-şi ia 
dreptul de a face transacţiuni în numele Statului, 
fără învoirea expresă şi pozitivă a puterei legiui- 
toare. Dacă d-voastră veţi fi de altă opiniune n'aveţi 
decât să declaraţi și ţara va judecă. 

Eu unul o repet că această opiniune am 
avut-o totdeauna. 

Aşă, după 11 Februarie anul trecut, guvernul 
de atunci mi-a făcut onoarea a mă consultă, îm- 
preună cu alţii asupra concesiunilor şi eu unul, 
împreună cu alţii, am recunoscut că Statul va 
trebui să facă transacţiuni cu concesionarii, expu- 
nându-se la oarecare sacrificii, însă aceste tran- 
sacțiuni vor trebui să se facă numai cu învoirea 
expresă a Adunărei. 

Mai deunăzi d. Haralamb, ministrul de resbel, 
m'a mai consultat în special asupra concesiunei 
d-lui Godillot cum ar puteă seăpă de această con- 
cesiune. Eu iarăși mi-am dat opiniunea că ar trebui 
să facă o transacţiune, care însă nu se va putea 
execută mai înainte de a aveă expresa învoire a 
Adunărei. 

Acum câtevi săptămâni am fost iarăşi cou- 
sultat în privinţa unui vapor de resbel care este 
adus la Galaţi și care în adevăr nu însuşeşte cali- 
tăţile cerute pentru a fi un vapor de resbel; însă 
şi aci am consiliat pe ministrul de resbel, că, ar fi 

bine să ajungă la o transacţiune cu fabricantul, 
dar tot cu expresia și învoirea Adunărei. Prin 
urmare. domnilor, când am fost consultat de dite- 
rite ministere, în diferite circumstanțe, şi când 
mi-am dat opiniunea în seris că nu se poate face 
transacțiuni fără învoirea Adunărei, înțelegeţi prea 
bine că nu pot eu astăzi, să măsor cuoaltă mă- 
sură decât am măsurat atunci, înţelegeţi că nu 
este de loc o opiniune pe care o inventez astăzi, 
fiindcă e vorba de d. Brătianu; şi că din contră 
n aș fi nici drept, nici logie dacă a-și aplică astăzi 
altfel principiile consituţionale, fiindcă este vorba 
de d. Brătianu. 

Auzii însă adineauri pomenindu-mi-se de îm- 
prumutul Oppenheim; în alte cuvinte, întrerup- 
torul parcă a avut aerul de a-mi zice de ce nu 
am zis acestea și pentru acel împrumut. Insă, D-lor, 
comparaţiunea ce se face nu este de loc nemerită. 
Din contră, ea mă întăreşte şi mai mult în con- 
vincţiunea, mea că neregulat s'a făcut transacţiunea 
ce este astăzi în chestiune 

Ştiţi, D-lor, că împrumutul Oppenheim deși 
foarte oneros pentru Stat, sa făcut în virtutea 
unei legi care, fără nici o restrieţiune, autoriză pe 
guvern să contracteze acest împrumut. D. Kogăl- 
niceanu, care a fost în comisiunea budgetară, a 
fost cu toate astea foarte sever în privinţa guver- 

nului de atunci, și ţineţi minte “că prin raportul 
D-lui de atunci, măcar că există o lege formală 
care autoriză pe guvern să facă împrumutul, fără 
nici o restriețiune, însă numai pentru că crezuse 
că un agent secundar al guvernului a lucrat ne- 
regulat, D-lui ne propuneă atunci un vot de blam 
ministeralui trecut. Eu însă am răspuns D-lui 
atunci că sunt silit a recunoaşte împrumutul fiindcă 
guvernul a lucrat în virtutea unei legi, promul- 
gată prin Monitor, și nu pot da vot de încredere 
sau de neîncredere de vreme ce, cu toate că îm- 
prumutul este oneros, însă legea nu a pus nici o 
condiţiune, nici o restricțiune; iar cât despre agentul 
secundar, care ar fi trecut limitele mandatului său, 
am zis că aceasta nu este treaba noastră, ci a 
guvernului. 

Astăzi însă nu este tot açà. Astăzi vedeți că 
guvernul sau D. I. Brătianu, în cireunstanţele di- 
ficile în care se află preocupat negregit de binele 
public, preocupat să scape starea dificilă în care 
se află finanţele, a făcut o transacțiune care poate 
fi folositoare în sine, însă a trecut peste o lege 
fondamentală, adică peste principiile cele mai ele- 
mentare constituţionale. In chestiunea cu Oppen- 
heim guvernul eră în regulă, oricare ar fi fost 
greutatea acelui împrumut, oricare ar fi fost chiar 
greşelile agentului guvernului; nu puteam dar eu 

să dau vot de blam ministrului pentrucă agentul 
său a lucrat rău. 

Astăzi însă, cum a-ţi văzut, un ministru a 
transigeat neregulat, adică într’o chestiune, unde este 
vorba de mai multe milioane, a lucrat fără înde- 
plinirea formelor esenţiale, fără autorizarea prea- 
labilă a Camerei, fără autorizarea colegilor săi, 
sau, în alte cuvinte, fără a se rezervă Camerei 
dreptul de ratificare. 

Și în adevăr, D-lor, totul se reduce la această, 
rezervă, ce ar fi trebuit să o facă D. Brătianu. 
Riguros vorbind, puteă să nu existe autorizarea 
sau votul prealabil al adunărei. Insă D. Brătianu 
eră, dator, trebuiă ca în actul de transacţiune să 
zică că ea va fi valabilă după ce se va ratifică 
de adunare. Asta va să zică rezerva Camerei, 
dreptul de ratificare; așă s'a făcut cu toate tran- 
sacţiunile asupra concesiunilor cari sunt depuse la 
biurou. Şi în adevăr, D-lor, fără astă rezervă la 
ce sar reduce rolul adunărei ? Dacă dar veţi ad- 
mite și veţi stabili ca teorie că un ministru poate 
face transacțiuni asupra intereselor Statului, ca un 
particular, fără să rezerve Camerei dreptul său 
natural de ratificare, atunci Camera nu va aveă 
de tăcut decât să înregistreze actele împlinite, şi 
averea Statului va fi la dispoziţiunea ministrului; 
feriți-vă însă Domnilor, de a crea asemenea pre- 

cedente. Astă greşală involuntară, sunt siguri s'a 
comis astăzi de D. Brătianu, care e de bună cre- 
dinţă, de a cărui onorabilitate nu ne îndoim ni- 
meni. Dar nu ştiu mâine cine poate fi la guvern; 
nu știu dacă un alt ministru de rea credință nu 
va abuză deasemenea precedent; şi pentru ca să 
evit un asemenea rău posibil, pentru ca să nu 
creez un precedent fatal, cată să spui chiar mi- 
nistrului de bună credință care a făcut o eroare, 
cată să-i spun că a comis eroare, că a lucrat ne- 
regulat (aplauze). Ei, Domnilor, când pentru nişte 
miei sume de scăderi discutăm ore întregi, când 
avem la biurou o transacțiune numai de 193 mii 
lei, care este supusă la prealabila învoire a adu- 
nărei, just și logic ar fi ca asupra acestei chestiuni 
de câtevă, milioane să trecem fără măcar a men- 
ționă greşala ce s'a comis, pentru ca să serve în 
viitor şi altora, de precedent? 

Să venim acum la rezultatul practic la care 
trebue să ne ducă această discuţiune. 

Este vorba de chestiunea financiară dacă trebue 
să ratificăm această transacţiune, și dacă trebue 
să se înscrie în budget ţifra de două milioane 
șeapte sute de mii lei; şi apoi este vorba şi de 
chestiunea constituţională în privinţa regularităţei 
transacţiunei. 

Cât despre ratificarea transacţiunei, noi trebue 
so dăm. Imi pare că D. Tell a zis ca să nu ra- 
tificăm. Insă. Domnilor, ratificarea trebue dată, 
căci în fond, ea trebue făcută şi apoi, în fapt, 
nici nu putem face altfel. Transacţiunea este de- 
finitivă, este chiar executată. Ambele părţi au pri- 
mit-o; banii chiar s'au plătit, şi a nu o ratifică 
ar fi a ne expune la alte dificultăţi neprevăzute. 

Din nenorocire împrumutul Zarifi eră oneros; 
o transacţiune eră neapărată. Dar uceastă transac- 
ţiune trebuiă făcută cu rezervă ratificării Camerei. 
Dacă astă rezervă s'ar fi făcut, încă am fi mai 
putut discută clauzele transacţiunei. Insă rezerva, 
aceasta, nu s'a făcut şi aflându-ne astăzi în faţa 
unui fapt împlinit, repet că trebue să ratificăm 
transacţiunea. 

Ca o consecinţă a acestei ratificări este că 
noi trebue să înscriem în budget și acele două mi- 
lioane lei; căci aste mijloace sunt proprietatea 
noastră. Dar sa zis că aceşti bani, fiind primiţi 
în obligaţiunile Stern, nu ştim scăderea la care 
vom fi expuşi, din diferenţa cursului acelor obli- 
gaţiuni. Aşă este; însă aceasta e o chestiune de 
regulare a comptabilităţei. D. ministru va calculà 
această scădere şi va înscri în budgetul anului 
viitor diferenţa în minus ce va rezultă. 

Nemai rămâne acum a zice câtevă cuvinte 

în privinţa opiniunei D-lui Mehedinţeanu, care 
conchide că 50 mii de lei turceşti să se împli- 
nească, dela D. Strat şi miniştrii ce i-au succedat. 
Negreşit că D-lui a emis această opiniune inspirat 
de un sentiment de justiţie şi de economie pentru 
finanţele Statului. Dar o asemenea propunere este 
identică cu un act de acuzaţiune; și ştim proce- 
dura ce trebue să se urmeze cu asemenea acte. 
Noi putem acuză, însă nu putem gi să osândim 
la plata unei sumi. Apoi trebue să se precizeze 
de D. Mehedinţeanu, cine anume sunt şi ceilalţi 
miniştrii, cari ar trebui să fie acuzaţi; căci D-lui 
menţionează numai pe unul; nu citează însă și 
numele celorlalţi. Propunerea dar a D-lui Mehe- 
dinţeanu nefiind în regulă sub nici un punct de 
vedere, noi nu o putem votă. 

Aşă dară în scurt, zic; trebue să ratificăm 
această transacţiune; trebue să înserim cele două, 
milioane în buget. Dară fiindcă e vorba de un 
principiu constituţional de cea mai mare insem- 
nătate e de imperioasa datorie a noastră —nu să 
dăm blam ministrului — ci să constatăm numai că 
procedarea nu a fost constituţională pentrucă nu 
sa rezervat Camerei, dreptul de ratificare. Astă 
constatare, domnilor, nu poate aveă nici-un amestec 
cu cestiunea ministerială de astăzi, pentrucă nu 
este vorba de ministrul de interne actual, ci de 

ministrul de finanţe din anul trecut care a încheiat 
transacțiunea. Prin urmare își are cuvântul d. 
Brătianu când ne-a zis că se retrage din minister 
dacă Camera va constată greșeala D-lui din trecut. 
Căci, cum vam mai zis, nu e în cestiune nici 
buna credință, nici onorabilitatea D-lui, ci numai 
o greşeală, o scăpare din vedere. Este însă de in- 
teres pentru ţară, este chiar de interesul D-lui 
Brătianu ca să nu lase a se trece asemenea erori, 
aşà încât ele să creeze un precedent. Eu aș face apel 
apoi chiar la D-lui, ca însuşi D-lui să recunoască 
că cu adevărat a greșit în astă împrejurare. Să 
ne ajute chiar D-lui a împlini o formă care este 
esențială în regimul parlamentar. 

Ştiţi, Domnilor, că este de regulă în mărirea 
Statelor europene, că dacă un căpitan de un batel 
a avut nenoroeirea, într'o furtună să-și piardă vasul 
său, cu toate luptele eroice ce a făcut spre a-l 
scăpă, el merge cu toată astea înaintea judecăţei 
spre a-şi expune faptul său. Judecata îl va declară 
de inocent; însă forma s'a îndeplinit spre a piutea 
evită alte rele în viitor. 

Tot în acelaş caz ue aflăm şi noi. Intenţiu- 
nile d-lui Brătianu au fost poate prea bune. Insă 
cată să se constate faptul greşelei, pentru ca să 
evităm un alt rău posibil în viitor. 

Este de datoria noastră, este de datoria mea 

care am obiceiul de a vorbi mai în toate chestiu- 
nile importante, ca să declar că nu regulat a pro- 
cedat d. Brătianu când a încheiat o transaețiune 
fără să reserve Camerei dreptul de ratificare. Şi 
aceasta cată să o zic astăzi D-lui Brătianu, care 
poate fi un ministru bun, pentru ca să o pot zice 
şi mâine unui alt ministru rău, care ar fi dispus 
să abuseze de asemenea precedente (aplause). 


„Monitorul” No. 57 din 23 Martie 1867 


Proect de lege pentru organisarea ministerului 
de finanțe 


Sedinta Camerei din 18 Martie 1867 


Acest proect de lege e combătut de deputaţii Gheor- 
ghiu, Văleanu fiindcă sporeşte biuroeraţia şi măreşte bu- 
getul Statului. Boerescu îl apără. 

B. Boerescu. Domnilor, Onor. D. Gheorghiu 
a criticat acest proiect arătând cuvintele pentru 
cari D-sa este contra lui. Mărturisese că nu am 
văzut nici-un cuvânt financiar, economie nici chiar 
istoric în argumentele ce a adus D-lui spre a com- 
bate acel proiect. 

Ce ne-a spus în adevăr d. Gheorghiu? Ne-a 
spus mai întâiu că astă lege seamănă cu legea 
financiară din Francia dela anul 1828 şi combate 
proiectul nostru fiindcă seamănă cu acea lege, gi 
vă citează apoi expunerile ce face asupra legei din 
1828 un financiar francez. Vă mărturisesc, dom- 
nilor, că acest argument nu este de loc de natură 

a convinge pe cinevà. Noi putem în principiu să 
adoptăm o lege financiară din orice an, şi din orice 
țară, îndestul numai ca acea lege să se poată aplică 
la noi. Uită însă D. Gheorghiu că în celelalte legi 
financiare ale noastre precum este legea compta- 
bilităţei şi legea, Curţei de compturi nu sunt 
luate tocmai după cele franceze, ci seamănă mai 
mult cu ale Belgiei. Aceasta am făcut-o pentru 
că în Francia sistemul financiar este mult mai comm- 
plicat decât în Belgia, al cărui sistem este mai 
simplu şi mai puțin costisitor. Apoi, dacă întregul 
nostru sistem financiar nu este tocmai ca cel din 
Francia, este logic ca să ne aşteptăm ca şi orga- 
nizarea, ministerului nostru de finanțe să nu fie în- 
tocmai ca aceia a ministerului din Francia. Prin 
urmare critica D-lui Gheorghiu sub ăst punct de 
vedere este cu totul fără loc. Pe de altă parte să 
nu crează D. Gheorghiu că de câteori vom luă 
un sistem întreg din Francia şi-l vom transplantă, 
la noi, el va puteă produce fructe bune, iar la 
noi aceleaşi fructe își pot pierde şi savoarea și 
parfumul. De aceia când criticăm o lege nu trebue 
să compulsăm numai texturile şi să zicem că nu 
a fost destul de exact copiat după cutare lege din 
cutare “țară, ci să examinăm ce viciuri poate aveă, 
şi dacă la noi poate produce bune rezultate. 

Apoi, domnilor, îmi pare că noi toţi am cri- 

ticat cu drept cuvânt, că şi ceeace am copiat din 
alte ţări, şi mai ales din Francia, în materii finan-: 
ciare, nu este tocmai potrivit cu trebuințele noastre, 
căci sistemul altor ţări este încă prea complicat, 
prea costisitor pentru noi, şi vedem astăzi, cu toate 
astea, pe d. Gheorghiu imputând unui proiect că 
nu seamănă exact cu acel al Franciei, că adică 
nu este destul de complicat și dificil în practică. 

Bine ar fi făcut dară, D. Gheorghiu, dacă s'ar 
fi mărginit a ne arătă numai defectul proiectului 
ce avem a votă. Sub acest punct de vedere însă, 
D-lui s'a mărginit numai a ne spune, că în proiectul 
de faţă nu se prevede un consiliu financiar, precum 
este la ministerul Franciei; se poate, Domnilor, ca 
ideia D-lui Gheorghiu să fie bună, ca foloasele 
unui asemenea consiliu să fie reale; de ce însă 
D-lui nu ne-a propus astă ideie prin un amenda- 
ment când s'a discutat proiectul în articole? Atunci 
numai am fi putut discută și înțelege valoarea, 
propunerei. 

Ne zice însă, D. Gheorghiu răspunzând la 
cuvintele D-lui Epureanu, că D-lui nu a avut timp 
destul să studieze acest proiect; că el a fost oare- 
cum o surprindere pentru noi; însă D-lor, acest 
proiect se află depus de două luni pe biuroul Adu- 
nărei, și cred că este destul concepţiunei şi ştiinţei 
financiare a D-lui Gheorghiu, pentru ca în două 

luni să poată studià, şi înţelege viciile sau cali- 
tăţile unui proiect financiar. Cred chiar că şi câteva 
zile ar fi fost destul pentru D-lui a medită asupra 
unui asemenea, proiect. Surprindere dară nu există 
și nu poate să existe nici pentru noi, nici mai 
ales pentru D. Gheorghiu. 

Dar ne-a mai zis D-lui că prin proiectul de 
față nu se ameliorează sistemul nostru financiar. 
Insă uită D. Gheorghiu că acest proiect are de scop 
numai a organizà ministerul de finanţe și că nu-și 
propune de loc reorganizarea, sistemului nostru fi- 
nanciar. De ce dar nu vorbesc de acest sistem? 
Ce are a face organizarea serviciului ministerului 
de finanțe cu sistemul finaneiar, şi de a pune în 
armonie şi serviciul ministerului de finanţe cu restul 
sistemului nostru financiar? Până acum eră o de- 
sarmonie, dacă nu o contrazicere între acest sistem 
şi serviciul ministerului. Acum se cere ca să or- 
ganizăm serviciul central, să amânăm puterea mo- 
trice dela centru, aşă ca sistemul nostru finan- 
ciar, bun sau rău, cum există, să poată fi pus în 
mișcare, să poată merge. D. Gheorghiu ne zice: 
„Nu mai organizați serviciul central, lăsaţi putere ı 
motrice să adoarmă, și lucrul va merge mai bine“. 
Dar atunci să-mi permită D-lui a-i spune că face 
ca cela care, după ce a încercat un car eu pro- 
ducte, uită de a înhămă la dânsul animalele cari 

să-l tragă şi se miră atuncea de ce carul nu merge. 
Dacă D. Gheorghiu nu voește să organizeze servi- 
ciul central al ministerului, apoi lasă la o parte 
puterea ce are să pună în mişcare tot sistemul 
nostru financiar, şi cum D-lui, şi cum chiar noi 
nu o să ne mirăm apoi când vom vedeă că acel 
sistem nu poate funcţionă, nu poate merge. 

Am auzit încă zicându-se de D. Gheorghiu 
ca și de D. Văleanu, că prin acest proiect se mă- 
rește biurocraţia, ba şi cheltuelele. La aceasta, D-lor, 
n'am nimic a răspunde; citiți proiectul și veţi vedeă 
că printr'însul numărul funcționarilor și cheltue- 
lile se împuţinează. In fine, Domnilor, ce să vă 
mai spun? D. Gheorghiu a mers până a impută 
acestui proiect că este rău, fiindcă s'a găsit în por- 
tofoliul unui ministru din cei dinaintea lui 11 Fe- 
bruariu. Nu știu dacă faptul va fi exact. In orice 
caz, aide să declarăm după D. Gheorghiu că numai 
ceştia-l'alţi după 11 Februariu, sunt oameni per- 
fecţi capabili de a produce cevă, cei dinaintea lui 
11 Februariu nu pot produce nimie bun! (ilari- 
tate) Dacă însă vom voi să fim cevă mai modeşti 
vom constată că dacă cu adevărat ministrul ce a 
prezentat acest proiect l-a găsit în portofoliul pre- 
decesorului său, apoi bine a făcut că ni l-a pre- 
zentat, şi acel ministru merită chiar laude, că în- 
dată ce a aflat o idee bună a predecesorului său. 

el nu a înlăturat-o, ci a căutat să o realizeze. Din 
nenorocire, Domnilor, de câţivă ani fiecare mini- 
stru nou caută să paraliseze sau să dărâme lu- 
crările predecesorilor săi şi cu aceasta se parali- 
zează chiar interesele publice. Eu dară voiu lăudă, 
pe un ministru care va renunţă la ăst fatal sistem 
şi care va cătă să realizeze tot ce a aflat bun dela 
predecesorul său. Nici o altă critică nu sa mai 
adus acestui proiect. 

Ceeace a zis D. Cernătescu, în privinţa admi- 
nistrărei pădurilor, este numai ca să atragă aten- 
tiunea D-lui Ministru asupra acestui serviciu. Și 
D. Cernăteseu are dreptate; căci, cu adevărat, ăst 
serviciu merită toată atențiunea, şi D. ministru va 
trebui, ca să-l facă prin oamenii cei mai compe- 
tinţi ce avem în ţară în astă specialitate. 

D. Văleanu ne-a mai vorbit despre consta- 
tarea dărilor. Insă astă cestiune nu este în discu- 
ţiune astăzi, și acest proiect este a se face. Până 
atunci însă vă observ că un element foarte puternic 
pentru constatări este statistica şi recensământul. 
Și fiindcă se află la birou un proiect în câtevă, 
articole asupra acestei materii aș rugă pe Adu: 
nare ca la cea întâi ocaziune să-l voteze, fiindcă, 
o repet, cu acest proiect are mult să se înlesnească 
și să se perfecționeze serviciul constatărilor dărilor. 

Pentru toate aceste cuvinte vă rog, D-lor, să 
votaţi proiectul de lege ce vi se prezintă. 

Se cere închiderea discuțiunei și puindu-se 
la vot se încuviinjează. 

Se pune la vot proiectul în total şi se adoptă. 


VII 
Monitorul No. 74 din 213 April 1867. 


Proiect de lege pentru înfiinţarea unui sistem 
monetar şi pentru fabricarea monetelor naţionale 


Acest proiect susținut de d. D. Sturdza şi Cezar 
Boliac este apărat cu căldură şi de B. Boerescu. 

B. Boerescu. |D-lor, cestiunea fabricărei mo- 
netei, are la noi în ţară, o importanță specială, 
nu numai sub punctul de vedere al suveranităţei 
noastre naţionale, precum cu mult talent a arătat 
D. Boliac, dar şi sub punctul de vedere financiar 
şi economie, Sub acest punct de vedere, fabrica- 
rea unei monete naţionale, are acest mare avan- 
tagiu că dă leului nostru, acestei valori până acum 
ideală, o existenţă reală gi vizibilă, 

Din realizarea acestei valori, are în practică 
să iasă un foarte mare folos pentru comerţ și 
pentru toate relaţiunile de daraveri ale particula- 
rilor; căci, Domnilor, fluctuaţiunile, care vedem 

că se ivesc în valoarea monetelor străine, provin 
în mare parte din cauza lipsei unei monete naţio- 
nale  reale.|Ni se zice, în adevăr, că cutare mo- 
netă străină, are la noi cutare valoare, adică 10, 
20, 30 lei; însă ce va să zică că o monetă are 
valoare de un leu? Ce este acel Jeu? Cine a văzut 
moneta de un leu? Leul dar nu este în realitate; 
el e o monetă curat ideală şi fictivă, serveşte de 
termen de comparaţiune spre a fixă valoarea mo- 
netelor reale. De aci urmează, că agiutagiul şi spe- 
culaţiunea, pot cu înlesnire înfluenţă pentru ca să 
aducă o perturbaţiune, o fluctuaţiune periodică în 
valoarea, monetelor străine. Odată ce nu avem o 
monetă normă, un etalon după care să putem pre- 
ţui valoarea monetelor străine, odată, ce moneta 
noastră etalon este o ficțiune numai, apoi valo- 
rilor monetelor străine, se poate urcă sau scădea fără 
măcar să putem înțelege raţiunea acestei urcări 
sau scăderi. lacă dar că o persoană, care credeă, 
că posedă cutare sumă de bani în cutare monetă, 
deodată, într'o zi, se pomeneşte, că starea sa a 
sporit san a scăzut, fără să știe pentru cealt, de 
cât numai pentrucă valoarea monetei ce posedă 
sa urcat sau a scăzut în raport cu valoarea, fic- 
tivă a leului nostru imaginar. Dar toate aceste 
perturbaţiuni și perderi, atât pentra averea publică, 
cât şi pentru cea privată, vor încetă prin fabri- 

carea unei monete naționale, prin monetizarea ca 
să zic așă, a leului. Ințelegeți dar Domnilor, că 
sub acest punct de vedere economic, fabricarea 
unei monete naționale are să exercite o salutară 
influență asupra comerțului şi daraverilor noastre. 

Sub un alt punct de vedere financiar, sau 
mai bine fiscal, fabricarea monetei prezintă încă o 
mare utilitate practică în sensul acesta că. prin 
fabricarea monetei de bilon sau de aramă, statul 
are să-şi creeze un adevărat venit. In adevăr, Dom- 
nilor, D-voastră ştiţi, că moneta de aramă, mo- 
neta măruntă, are o valoare nominală mult mai 
mare decât valoarea sa reală. Această diferență 
în general e aproape de jumătate; aşà încât o 
monetă de aramă care valorează, de exemplu cinci 
parale în realitate n'are valoare decât de două și 
jumătate parale. Ei bine, cine câștigă astăzi această, 
diferemă ! O câştigă acele țări care ne trămit mo- 
netă de aramă şi Statul nostru pierde această în- 
semnată diferenţă, care legitim, i se cuvine numai 
lui. Această anomalie va pieri şi ea prin creiarea 
monetei noastre de bilon, şi statul va realizà un 
însemnat şi legitim profit. 

Să zic acum, Domnilor, câtevă cuvinte şi asu- 
pra consideraţiunilor politice expuse cu elocuență 
de D. Boliac. Este adevărat, Domnilor că noi am 
avut din vechime dreptul de a bate monetă; dela, 

un timp încoace nam mai exercitat acest drept, 
însă el a continuat de a există, şi prin urmare 
îl avem. 

Este iarăşi adevărat că dreptul de a bate mo- 
netă este un atribut al suveranităţei unui popor; 
însă acest atribut nu este cel mai însemnat, nici 
cel mai principal; şi dovadă despre aceasta este 
că în secolul de mijloc, statele vasale din Francia 
au avut, şi Egiptul, astăzi are dreptul de a bate 
monetă. Pot dar să fie State, cari fără să fie absolut 
suverane, să aibă dreptul de a bate monetă. Ro- 
mânii însă, au avut şi au pe lângă acest drept 
şi alte drepturi mai însemnate, cari probează întrun 
mod evident perfecta lor suveranitate interioară. 

Ni s'a zis însă, Domnilor, că pentru a afirmă 
şi mai bine saveranitatea noastră; trebue să fa- 
bricăm și cevă monetă de aur şi de argint. 

Să ne înţelegem /însă. Dacă se crede că e 
mai suveran de a fabrică moneta în cutare metal 
decât în cutare altul, aceasta mi se pare un simplu 
prejudiţiu pentru timpii de astăzi. Ca drept, ca 
atribut al suvernităţei, aceia ce se consideră este 
dreptul în sine de a bate monetă, Cât despre me- 
tal, economiştii și financiarii moderni nu se mai 
ocupă de dânsul sub punctul de vedere politie, ci 
sub un alt punct de vedere. Cei moderni au con- 
statat, cu drept cuvânt că moneta în sine, nu este 

numai un semn convenţional de schimb, ci şi o 
marfă care are o valoare reală intrinsecă. 

Din alt punct de vedere dar plecând, econo- 
miştii și financiarii de astăzi se ocupă dacă este 
profitabil pentru un Stat ca să fabrice monete în 
metaluri preţioase: căci moneta de aur și de ar- 
gint, fiind o marfă, ea are o valoare reală mai 
egală cu valoarea sa nominală; însă fabricarea sa 
costă foarte scump, aşă încât, în realitate, Sta- 
tul nu câştigă nimic fabricând moneta; ba de multe 
ori este chiar o pagubă simţitoare pentru un Stat 
a fabrică monetă în cutare ori în cutare metal 
preţios. Acolo unde Statul câştigă întotdeauna este 
cu fabricarea monetei de bilon. Aşă dar oamenii 
de Stat nu se mai ocupă astăzi de nobleţa meta- 
lului, ci de profitul ce el poate aduce Statului. 

Ne întrebăm dar, sub punctul de vedere al 
utilităţei practice, dacă este bine să fabricăm și 
noi monetă de aur sau argint? Răspundem afir- 
mativ, şi aceasta pentru cuvântul prea simplu că 
dacă ne-am mărgini a fabrică numai monetă de 
aramă, atunci nu vom realizà valoarea leului; 
atunci această valoare fictivă gi ideală nu se va 
realiză şi va continuă a fi tot un mit, un ce ideal 
şi impalpabil. Am arătat însă inconvenientele ce 
rezultă din lipsa unei unităţi monetare reale. 
Dar această unitate nu se poate monetiză decât 

de un metal preţios, aur ori argint. Leul nu poate 
deveni monetă decât de aur sau argint. Oricât de 
multă aramă vom fabrică tot nu vom puteă aveă 
leul monetizat. Insă ne trebue această valoare fic- 
tivă transformată în valoare reală; ne trebue cu 
un cuvânt, să avem un etalon fix. Numai când 
vom aveă asemenea etalon, vom puteă şti şi vom 
puteă menţine adevărata valoare a inonetelor stră- 
ine; numai atunci vom scăpă de schimbările pe- 
viodice şi neprevăzute în valoarea cursurilor mo- 
petelor. Prin urmare sunt pentru fabricarea unei 
monete în metaluri preţioase, fiindcă prin astă fa- 
bricare vom aveă un folos practic, un folos real. 

Insă tocmai din cauza folosului ce ei înţeleg 
a trage din moneta de aur sau argint, tocmai din 
cauza rolului ce astă monetă are să joace pe 
pieţele noastre, nu sunt deloc de ideia D-lui Boliac 
ca să ne mulțumim deocamdată a fabrică câtevă 
piese numai de aur sau de argint. Dar, Domnilor, 
numai medaliile se fabrică în câtevă piese. Ce ar 
însemnă, vă întreb, dacă am fabrică monetă de 
aur pentru trei sau patru mii galbeni? Acestea, 
nu ar fi monete, ci adevărat metal; ele s'ar trimite 
pe la muzee, sar purtă pe la gâtul femeilor 
noastre; însă nu ar circulă pentrucă nu ar puteă 
să circule, pentrucă ar fi ca şi cum n'ar există 
pentru întinsele daraveri ale comerţului nostru. 


205 


Dacă avem mijloace financiare ca să fabricăm 
monete de aur ori argint, apoi so fabricăm în 
cantitate îndestulătoare, aşă ca în realitate să 
corespundă la scopul ce ne propunem prin fabrica- 
rea acestei monete. Dacă nu putem, să ne mulţu- 
mim deocamdată cu moneta de bilon, şi tot de 
odată să arătăm guvernului că va aveă tot concur- 
sul nostru când, la timp oportun, ne va propune 
cheltueli şi pentru crearea monetelor în metaluri 
preţioase. 

Să zic acum câtevă cuvinte în privinţa mo- 
netei de bilon sau de aramă. Nu ştiu dacă opi- 
niunea D-lui Ministru actual de finanţe este în 
privinţa, metalului acestei monete, tot aceiași ca a 
predecesorului D-lui. 

Moneta aceasta de bilon se obicinueşte în 
Europa a se fabrică din două metaluri; ori din 
aramă, bronz, ori din metalul acela care se nume- 
şte nikel. Acest metal nikel este de curând eşit 
la lumină şi sa adoptat pentru fabricarea monetei 
celei mărunte în Belgia, Elveţia şi Statele Unite 
ale Americei de Nord. 

Acum mă adresez către D. Ministru de finanțe 
şi l rog a ne spune care este opiniunea D-lui 
asupra, acestor două feluri de metale, pe cari 
preferă D-lui? Eu ştiu numai că gikelul este mai 
avantagios pentru stat, în sensul acesta că el dă 

un profit aproape de 75°/o în vreme ce arama dă 
un profit de 500 o prin urmare în starea financiară 
în care se află tezaurul nostru, cred că nu prea 
este de lepădat un profit de 25%/0 mai mult. 

Rămâne numai ca D. ministru de finanţe să 
ne spună dacă D-lui a examinat astă cestiune, 
dacă de exemplu, s'a convins că acest metal nikel 
are o rezistență egală ca aceia a aramei, dacă, 
când s'ar retrage din cireulaţiune din cauza înve- 
chirei prin uzură s'ar puteă vinde ca o materie 
brută, întrun mod avantagios; căci, în caz când 
răspunsul D-lui ministru ar fi afirmativ, eu cred 
că ar fi mai avantagios pentru noi ca să adoptăm 
nikelul, măcar că proiectul guvernului ne propune 
arama. 

In secţiuni fiind, eu am întrebat pe D. 
Mavrogheni, fostul ministrul de finanţe, pentru 
ce nu a adoptat nikelul, şi D-lui mi-a răspuns 
că nu l'a adoptat pentru două cuvinte: întâiu 
pentrucă moneta de nikel prezintă o prea mare 
diferenţă între valoarea sa reală, și intre cea no- 
minală; şi al doilea pentrucă la vedere s'ar confundi 
moneta de nikel cu cea de argint de vreme ce 
nilkelul este mai atât de alb şi frumos la vedere 
ca şi argintul, așă încât de multe ori oamenii, 
din popor, mai cu seamă ţăranii, ar confunda 
aceste două monede şi ar primi ori ar da o piesă 

de nikel de cinei parale drept o piesă de argint 
de un leu. Aceste două obiecţiuni nu mi sau 
părut destul de tari. 

In privinţa celei d'întâiu obiecţiuni, că va- 
loarea reală a monetei de nikel este prea mică 
în raport cu valoarea sa nominală, cată să ne 
aducem aminte că în toată moneta bilon această 
diferenţă este mare; la moneta de aramă, propusă 
de guvern, ea este de peste 501v; la nikel se 
mai adaogă încă 250%/0. Insă în moneta de bilon, 
în moneta cea măruntă nu se ocupă nimeni de 
valoarea sa reală; această monetă este cu adevărat 
numai un semn convențional, şi nu se aduce nici 
o pagubă publicului când valoarea sa nominală 
va fi mai mult sau mai puţin mare în raport cu 
cea reală. Numai pentru monete de aur sau argint 
care este și o martă, cată să ne preocupăm de 
valoarea sa reală; căci dacă această valoare ar fi 
prea mică în raport cu cea nominală, atunci am 
crea monete false. La bilon însă, la moneta cea 
măruntă, valoarea reală nu joacă mai nici un 
rol: aceia, ce caută să considerăm în această monetă 
este dacă ea are destulă soliditate, așă încât să 
nu se strice lesne prin uz; dacă ca materie brută, 
ea se poate vinde fără mare pierdere când se 
retrage din cireulaţiune; acestea sunt cestiunile prin- 
cipale de care trebue să ne preocupăm când exa- 

minăm metalul ce trebue să adoptăm pentru moneta 
de bilon. 

Trecând acuma la a doua obiecţiune a D-lui 
Mavrogheni, că adică sar puteă confundă de 
către popor moneta de nikel 'cu acea de argint, 
observ iarăși că acest pericol nu mi se pare real. 
In privinţa monetei, ţara noastră este un fel de 
turn al lui Babel. Avem tot felul de monete, de 
diferite mărimi, și dela diferite naţiuni. Cu toate 
astea, vedeţi, în practică, dacă vreodată un om 
din popor, mai ales un ţăran, se înșeală asupra 
unei monete. Niciodată. Din contra mare decât 
să vadă o monetă, n'are decât să o pipăe poate, 
pentru ca, mai bine decâţ, noi, să-ţi spună ce mo- 
netă este şi ce valoare are. Nu se va înşelă dar 
nici cu moneta de nikel, dacă o vom adoptă, și 
prin urmare pericolul de care se vorbeă nu există 
în fapt. 

Așă dar, D-lor, în privința monetei de bilon 
zic numai că, de vreme ce vedem că Belgia, Elveţia 
şi America de Nord au adoptat nikelul pentru 
astă monetă, de vreme ce statul câștigă 75%/0 
cu acest metal, trebue să examinăm dacă nu ar 
trebui să-l adoptăm şi noi. Eu nu fac decât să 
pun cestiunea, spre a atrage atenţiunea D-lui 
ministru asupra ucestui punct. 


VIII 
Mon. Of. No. 77, din 5/17 Aprilie 1867 
Proiectul de lege pentru pensiuni 


La ordinea zilei în şedinţa Camerei din 30 Martie 
este proiectul de lege pentru pensinni, combătut de Ko- 
gălniceanu, Vernescu și susținut de Boerescu. 

B. Boerescu ia cuvântul asupra luărei în 
consideraţiune a proiectului, şi zice: 

Domnilor, atât D. Kogălniceanu cât şi D. 
Apostoleanu au arătat avantagiile legei de faţă. D. 
Kogălniceanu, lăudând acest proiect vine mai pe 
urmă şi combate dispoziţiunile sale privitoare la 
drepturile dobândite în virtutea, legilor în ființă. 
Negreșit, Domnilor, că D. Kogălniceanu care are 
ideile D-sale asupra acestui proiect poate să-l laude 
sau să-l blameze, însă D. Apostoleanu găsesc, că 
a făcut bine de a lăudat mai întâi acest proiect, 
fiindcă el este şi opera D-lui, fiindcă acest proiect 
este mai tot acela pe care l-am luerat la consiliul 

de Stat şi D-lui și eu, pe când aveam onoarea de 
a prezidă acest corp (ilaritate). Insă mă mir cum 
apoi D. Apostoleanu prin amendamentul ce a 
propus voeşte să respingă acest proiect la cae 
repet, am conluerat împreună cu D-lui! 

Domnilor, ca să discutăm pe larg toate câte 
s'au observat asupra acestui proiect, ar fi oarecum 
a ne perde timpul, fiindcă la discuţiunea artico- 
lelor în parte vom fi siliți să repetăm aceea ce 
vom zice acum la discuţiunea generală. De aceea. 
cât pentru mine, eu mă voi mărgini a face câtevă, 
scurte observări asupra celor zise de D-nii Kogăl- 
niceanu şi Apostoleanu. 

Mai întâi D. Apostoleanu ne propune respin- 
gerea acestui proiect, din cauză că Statul nu ar 
puteă sa-şi ţină promisiunea ce dă; din cauză, cu 
alte cuvinte. că dreptul funcţionarilor la pensiune 
ar fi un ce iluzoriu, de oarec., când ar veni să 
ceară pensiunea, ar găsi fondul epuizat. D-lor, 
cred că temerea D-lui Apostoleanu, temere care 
serveşte de bază amendamentului D-sale, nu e destul 
de fondată, şi că prin urmare această temere a 
D. Apostoleanu nefiind fondată, şi baza propunerei 
D-lui va cădea. Viitorul sunt sigur, va probă că 
cele ce am să zic sunt adevărate. 

In adevăr, Domnilor, să nu uităm că casa de 
pensiuni, după cum se propune prin proiect, este 

o casă separată cu totul de casa Statului; Statul 
dă, odată pentru totdeauna o subvenţiune anuală; 
şi casa de pensiune pe lângă astă subvenţiune se 
va alimentă cu toate celelalte venituri arătate în 
art. 14. Dar un asemenea fond, fiind bine admi- 
nistrat, putând deveni chiar productiv prin darea 
la dobândă a prisosului, va fi totdeauna de ajuns 
ca să acopere toate cererile de pensiuni. Sunt şi 
alte țări, Domnilor, precum Austria, îmi pare, care 
are tot acelaș sistem și unde casa pensiunilor a 
devenit atât de avută, încât nu a mai avut tre- 
buinţă nici de o subvenţiune din partea Statului. 
La acest rezultat este logic a ne aşteptă şi noi, 
după câţivă ani; căci nu uitaţi, D-lor, că vacan- 
tele cari se produc prin moarte sunt foarte nu- 
meroase, şi că din partea, celor morţi profită cei vii. 
Luaţi tabelele de mortalitate, faceţi calcule şi vă 
veţi asigură, că fondul pensiunilor, alimentat precum 
vi se propune, va fi de ajuns ca să satisfacă toate 
cererile pensionarilor cari vor ajunge la vârsta le- 
giuită. Chiar subvenţiunea Statului sunt sigur că 
are să înceteze în total sau în parte peste câțivă ani. 

Prin urmare dar, temerea D-lui Apostoleanu 
este o iluziune; ea nu va deveni o realitate. Dar 
odată ce temerea D-lui nu este fondată, şi propu- 
nerea D-sale, şi sistemul propus de D-lui cată să 

cadă, fiindcă acel sisten se bazează pe acea te- 
mere nefondată. 

Dar să vedem, cel puţin, ce ne propune, D. 
Apostoleanu ? D-lui ne propune, curat şi simplu, 
respingerea, dreptului de pensiune; D-lui nu voeşte 
a recunoaşte funcţionarilor acest drept; şi cu toate 
astea, tot D-lui ne propune ea să se facă o re- 
tinere la lefile funcționarilor, spre a se formà o 
casă de asigurare pentru dânşii. 

Insă, D-lor, eu nu văd logica acestei proce- 
dări. Dacă nu se recunoaşte funcţionarilor dreptul 
la pensiune pentru ce li se mai face reţineri ? Dacă 
Statul nu intervine de loc, prin o subvenţiune 
anuală, ca să asigure şi el viitorul funcţionarilor 
şi a copiilor lor, pentru ce atunci ar mai inter- 
veni Statul ca să institue o casă de asigurare cu sila ? 

Ori se recunoaște funcționarilor dreptul la 
pensiune, ori nu li se recunoște acest drept. Dacă 
li se recunoaşte acest drept, înţelegeţi că legea cată, 
să reguleze toate împrejurările la cari poate da loe 
exercițiul acestui drept, precum vârsta, anii de ser- 
viciu, dreptul văduvei şi al moștenitorilor ete. Dacă 
nu li se recunoaşte acest drept, precum face D. 
A postoleanu, atunci de ce ne mai vorbește de re- 
ţinerea de 10 la sută? D-lui nu ar mai trebui 
să ne vorbească de această reținere, precum nu ne 
vorbeşte în contraproiectul D-lui de nici una din 

celelalte chestiuni, ca vârsta, stagiul, dreptul mog- 
tenitorilor, ete. D-lui ar fi trebuit să se mărgi- 
nească întrun singur articol, prin care să se zică 
că de acum înainte funcţionarii numai au drept 
la pensiune. 

Acest singur articol l-aşi fi înțeleg. Restul 
sistemului D-lui Apostoleanu nu-l înțeleg de loc. 
Aceeace ne propune D-lui este o adevărată socie- 
tate de asigurare mutuală; dar pentru ca niște 
indivizi să formeze o societate de asigurare nu au 
trebuinţă de întreţinerea Statului. Pentru ce dar 
D. Apostoleanu mai face să intervină Statul și 
legiuitorul într'o măsură, care este cu totul de 
domeniul iniţiativei private? Ce are Statul sau le- 
giuitorul să-mi impună o asigurare cu sila? Nu 
sunt și astăzi la noi case de asigurare asupra 
vieţei ? Cine va voi să-și asigure viitorul său sau 
al copiilor săi n'are decât să se adreseze la acele 
societăţi. Pentru ce D-l Apostoleanu, având aerul 
de a regulă un fel de drept de pensiune, tratează, 
şi regulează în realitate o chestiune de asigurare, 
care, o repet, depinde cu totul de voinţa indivi- 
zilor, şi în cae Statul sau legiuitorul nu pot 
aveă, nici un amestec ? 

Aşă dar, din toate aceste, urmează că contra- 
proiectul D-lui Apostoleanu trebue respins: întâi 
pentrucă temerea care îi serveşte de bază, că nu 

vor fi fonduri de ajuns, nu este fondată; al doilea, 
pentrucă el regulează, nu dreptul la pensiune, ci 
o asigurare mutuală, care trebue lăsată numai la 
libera, xoinţă a părinţilor. 

e oma ce ne-a prezintat guvernul este foarte 
util şi foarte practic. El ne prezintă două mari şi 
esenţiale avantaje: asigură mai întâi fiscul, căci 
îl descarcă de această teribilă perspectivă de a 
vedei, pe fiecare cu subvențiunea pensiunilor cres- 
când într'un mod încât să acopere, eu timp, cea 
mai mare parte din venituri. Statul nu va aveă 
să plătească de acum înainte decât o subvenţiune 
fixă şi nestrămutată de cinei milioane; şi încă şi 
această subvenţiune se va puteă micșoră, ba, chiar 
încetă cu timpul. Apoi, pe de altă parte, asigură, 
întrun mod real și praetie funcţionarilor celor bă- 
trâni, sau copiilor lor o viaţă modestă, dar ono- 
rabilă; căci nu este bine, nu este just, nici demn 
pentru Stat, ca funcţionarii săi cei onești să fie 
reduși, în timpul bătrâneţelor, la condiţiunea umi- 
litoare şi mizerabilă de a-şi cerși pâinea (aplause). 
Nu, Domnilor, Statul trebue să asigure bătrâne- 
tele vechilor servitori 

Trec acum, Domnilor,’la observațiunile făcute 
de D. Kogălniceanu. D-lui a zis, în privința drep- 
turilor dobândite, că trebue să hotărîin. după care 
lege au să se reguleze aceste drepturi, de acum 


215 


înainte, după legea din Moldova sau după legea 
de dincoace de Milcov. Insă, domnilor, vă mărtu- 
risese că nu înțeleg de loc pe ce principii se fon- 
dează această opiniune a D-lui Kogălniceanu. D-lui, 
ca, şi noi toţi, ştie că, din nefericire, pe cât timp 
principatele au fost separate, fiecare și-a avut le- 
gile sale speciale, şi nimeni până acum nu a con- 
testat drepturile dobândite în virtutea acelor legi 
speciale. D-lui ştie că, nu numai legea pensiunilor, 
dar şi toate celelalte legi diferă în ambele princi- 
pate. şi această diferenţă a ţinut până când aceste 
legi s'au unificat, 

D-lor, este peste putinţă ca să luăm drept 
normă o singură lege; aceasta ar fi nu numai ab- 
solut contrariu cu principiile cele mai elementare 
cari constituese un drept dobândit, dar ne-ar ex- 
pune, şi în practică, la rezultatele cele mai înguste 
şi mai absurde, 

Numai voiu să stăruese asupra acestui punct 
— deși aş avea multe de zis; căci îmi rezerv dreptul 
de a vorbi, când vom veni la discuţiunea artico- 
lelor, şi când negreșit, D. Kogălniceanu va pune 
din nou chestiunea. 

Răul ce rezultă din diferenţa a două legi, îl 
recunosc şi eu; şi tocmai de aceia sunt pentru adop- 
tarea proiectului de faţă, căci numai așă acest rău 
va încetă, numai prin votarea unei singure legi 

de pensiuni vom face să înceteze cele două legi 
ce sunt și astăzi în vigoare; căci chiar astăzi, ce- 
rerile de pensiuni, ce se prezintă, au să se reguleze, 
tot după aceste două legi diferite, şi efectele ce 
aceste legi produc nu vor încetă decât când se va 
promulgă noua lege de pensiune. 

De aceia, Domnilor, să ne silim cu toții a 
votă cât mai curând această lege, şi pentrucă se- 
siunea este aproape a se termină, pentrucă D-nii 
Deputaţi se răresc; vă rugăm să punem toată 
bunăvoința, să fim cât mai economi în vorbe, 
pentru ca să se voteze astă lege cu o oră mai îna- 
inte; căci, cu cât votarea ei se va întârzia, cu atât 
tezaurul se încarcă mai mult, şi cu atât paguba 
pentru ţară este mai însemnată. 

Se pune la vot închiderea discuţiunei şi se 
primește. 

Se pune la vot luarea în considerațiune a 
proiectului guvernului și se primeşte. 


1868 

Li 
Monitorul No. 282, din 19 27 Decemvrie 1868 


Proiectul de răspuns al Senatului la mesagiul Tronului 


Rolul armatei române 


In Senat se discută proiectul de răspuns la mesa- 
giul Domnesc. In şedinţa din 3 Decemrrie 1868, la para- 
praful privitor la rolul armatei române vorbește Boerescu 
care explică cuvântul „amenințare“ din adresă. 

B. Boerescu D-lor, îmi pare bine că ono- 
rabilul D. Costa-Foru votează acest paragraf, însă 
să-mi permită a face o explicaţiune asupra cuvân- 
tului de ameninţare, şi sunt sigur că ea va fi 
conformă cu intenţiunea D-sale. 

Costa-Foru. Sehimbaţi-l dacă voiţi. 

B. Boerescu ministru al Justiţiei. (Continuând). 
D-lor, negreşit că D. Costa-Foru când a zis că primește 
ca armata noastră să constitue o ameninţare, sa 
servit de acest cuvânt spre a se pune în acord 

cu D-nii Senatori, cari voese inenţinerea acestui 
paragraf. Dar negreşit că D-lui nu a voit să dea 
acestui cuvânt sensul uzual ce are. Nu, D-lor, ar- 
mata noastră nu este amenințătoare pentru nimeni, 
ea, este o armată destinată a conservă şi a apără, 
drepturile noastre, când aceste drepturi s'ar atacă 
de alţii. lată marea și frumoasa sa misiune. Cu- 
vântul de ameninţare este sinonim cu cuvântul 
agresiune şi cel ce este agresiv poate fi animat şi 
de spiritul de cucerire. 

Dar armata noastră nu este nici agresivă nici 
de cucerire. Este ca să zic aşă o armată conser- 
vatoare. Ea are acea, pozițiune politică ca şi țara 
noastră. Suntem neutri am zis-o şi o repet. Dar 
este neutralitate şi neutralitate. Este neutralitate 
demnă şi armată (aplauze). Noi iată prin urmare 
că avem o forță armată, cu care fără să fim cât 
de puţin nici agresivi nici ameninţători, ne putem 
opune acelora cari ar voi să ne atace, sau să vio- 
leze neutralitatea noastră și drepturile noastre 
(aplauze). Să viu acum, D-lor, la oarecare fapte 
sau preoewpaţiuni ale D-lui ('osta-Foru. D-sa a 
revenit asupra subserierilor cari se fac pentru cum- 
părarea de arme. Vi s'a mai dat, D-lor, şi altă 
dată explicaţiuni asupra, acestui punct. Vi s'a spus 
că guvernul actual nu a văzut în aste contribu- 
țiuni nimic de anormal și prin urmare a lăsat de 

a se continuă. Ce inconvenient ar fi în adevăr ca 
pe când suntem siliţi a schimbă sistemul armelor 
vechi, să vină şt partieularii în ajutorul budge- 
tului spre a se puteà cumpără arme noi? Este 
însă legitimă preocuparea, ca aceste contribuţiuni 
să se întrebuințeze bine şi regulat, și ca acești 
bani să meargă la destinaţiunea lor. Dar pentru 
aceasta, D-lor, vă declar şi acum că sau şi luat 
măsuri de guvern, ca banii adunaţi să meargă la 
destinaţia lor, şi odată întrebuinţaţi, se va și pu- 
blicà un compt exact atât de sumele adunate cât 
şi de armele ce guvernul a cumpărat cu dânsele. 
(Voci. Prea bine, prea bine). Onorabilul domn 
Costa-Foru a mai vorbit despre mulțimea ofiţe- 
rilor creaţi de predecesorii noștri și modul apli- 
cărei legii asupra punerii lor în neactivitate. D-lor, 
nu sunt competinte în chestiune şi nu vă pot răs- 
punde mult, vă voi zice însă câtevă cuvinte, şi 
fiindcă văd că colegul meu dela, resbel sosi acum, 
D-lui mă va îndreptă dacă voi greşi. Faptele men- 
ţionate de D. Costa-Foru sunt pentru trecut şi 
prin urmare nu ne privesc, sau, dacă voiţi, puteţi 
face din ele obiectul unei interpelaţiuni. Cu toate 
astea vă pot spune că mai aceiaşi chestiune a, 
mulţimei numărului ofiţerilor s'a ridicat astăzi şi 
în Adunarea de jos şi D. I. Brătianu, fostul mi- 
nistru de resbel, a răspuns că cu toată această, 

mulţime de ofițeri, cadrele nu sunt încă, complecte 
şi am văzut că D. general Florescu care se află 
față, nu a combătut aceasta. 

Dar, ni se zice de D. Costa-Foru, de ce cadre 
fără soldaţi? Ei, D-lor, lucrul 'e prea simplu. Ca- 
drele nu costă mult; dar a le umple costă prea 
mult, și budgetul nostru nu suferă ca aceste cadre 
să fie totdeauna pline şi cu soldaţi. 

A mai observat însă D. Costa-Foru, că sa 
abuzat cu legea punerei în neactivitate, încât avem 
acum două rânduri de ofiţeri, unii activi şi alții 
neactivi, D-lor, nu e treaba mea a intră în dis- 
cuțiunea faptelor. Vă pot însă zice că în adevăr 
ar fi un inconvenient prea mare, oneros chiar pentru 
budget, ca să se înmulțească prea mult numărul 
ofiţerilor, în neactivitate. Vom căută dar a face 
uz de această lege, în limitele cele mai stricte și 
mai moderate; şi totdeodată vom căută a chiemă 
în serviciu cât vom puteă mai mulţi din ofiţerii 
din neactivitate. 

Cât despre consiliile amicale ce ne dă D. 
Costa-Foru ca să nu ne luăm, să nu ne amețim 
de aplauze și manifestări sau de boala populari- 
tăţii. cred că suntem la adăpostul acestor sensa- 
țiuni. De multe ori mulțimea sau opiniunea pu- 
blică are dreptate; de multe ori nare dreptate. 
De multe ori un om just e recompensat şi apre- 

tuit de mulţime; de multe ori însă am văzut mul- 
ţimea, prigonind şi persecutând pe cel just. Nu 
dar ovațiuni efemere vor regulă linia noastră de 
conduită! Cea mai bună garanţie de a se feri de 
asemenea sensaţiuni şi de a mulțumi opiniunea, 
publică, dreaptă şi luminată, este de a-și face tot- 
deauna datoria, de a fi totdeauna în limitele legei, 
fără preocupaţiune de a atrage aplauze sau a dis- 
place. Dacă opiniunea publică va fi dreaptă, ea 
va fi cu noi; dacă nu, vom aveă mulțumirea, 
pacea, şi liniştea ce aduce conştiinţa curată a unui 
guvern ce-și face datoria. 


II 


Monitorul No. 283, din 17/29 Decemvrie 1868 


Proiectul de răspuns al Senatului la mesagiul 
Tronului 


In aceiaşi şedinţă a Senatului, la paragraful pri- 
vitor la justiţie, vorbeşte Boerescu ministru de justiţie. 

B. Boerescu, ministru de justiție. Dom- 
nilor, poziţiunea care mi-a făcut-o acum onora- 
bilul D` Costa-Foru este în adevăr dificilă, fiindcă 
D-lui emite în privinţa mea nişte speranţe mari, 
încât nu ştiu dacă voi puteă corespunde la aștep- 
tarea D-lui, şi dacă acele speranţe, în viitor s'ar 
puteă toate îndeplini. 

Știu însă atât, că este lesne de a emite spe- 
ranțe, este lesne de a formulă critice. Greutatea 
mai mare este pentru acela care este chemat de a 
stă pe aceste bănci și a realiză speranţele altora. 
Prin urmare D-lor, încă dela început, rog pe ono- 
rabilul D. Costa-Foru, să nu aibă aşă mari spe- 

ranţe; căci, fără a fi de o modestie exagerată mi-e 
teamă că nu le voi puteă realizà pe toate. 

Să vedem acum, D-lor, în ce constă speran- 
tele D-lui Costa-Foru ? D-lui speră, că eu voi în- 
dreptă în justiţie, toate actele predecesorilor mei, 
cari după D-lui sunt rele. 

Eu nu pot să discut nici să mă pronuuţ 
asupra acestor acte. Să fim însă drepţi înainte de 
toate. Predecesorii mei au putut comite greșeli, 
precum și eu, la rândul meu, voi pute comite 
greşeli. Şi precum eu, când mă voi retrage din 
minister, voi fi foarte mulţumit când succesorii 
mei, îmi vor îndreptă greşelile mele; așă, sunt 
sigur că şi predecesorilor mei nu le poate păreă, 
rău dacă voi îndreptă din greșelile ce Domnialor 
au putut comite. Este dar natural că onorabilul 
D. Costa-Foru să ceară dela mine a îndreptă aceea, 
ce au putut face rău predecesorii mei. 

Ce am dar de făcut? 

Mai întâi vă declar, că voi fi fidel, progra- 
mului meu înscris, atât în ceiace priveşte special 
justiţia cât şi politica generală a guvernului. Voj 
căută să ridic magistratura, respeetând-o; şi nimic 
nu poate ridică justiţia decât atunci când organele 
ei se respectă în demnitatea şi independența lor; 
și cred că mult mai tare şi mai cu prestigiu este 
un ministru înconjurat de un corp de magistrați, 

demni şi independenţi, decât un ministru înconjurat 
de nişte magistrați umiliţi şi servili... .. 

Voci. Foarte bine! Aș! Așă! 

(Aplauze prelungite). 

Boerescu, ministru al justiţiei. Și aceasta pentru 
cuvântul, că mult nai tare este un ministru prin pu- 
terea sa morală, decât prin cea materială, și aceasta, 
este şi mai adevărat, când este vorba de justiţie. 

Acum, venind la aceeace se chiamă partea gre- 
șalelor predecesorilor mei, fiecare din noi îşi are 
modul său de privire asupra faptelor, şi eu, D-lor, 
poate că nu am aprobat multe din acele fapte. 

Mă voi sili dar ca ministru să îndreptez, pe 
cât voi puteă, aceiace poate fi greşit, din faptele 
predecesorilor mei, însă D-lor, nu uitaţi că posi- 
bilul are o limită, nu uitaţi că în domeniul faptelor 
se află o stâncă, care se numeşte faptul împlinit, 
asupra efectului căruia nu se mai poate reveni. Să 
mi se ție dar şi mie seamă de această stavilă. 
Vedeţi că nu specifie nimic, nu intru în amănunte. 

Dar dacă ar fi să vorbim numai de Curtea 
de Casaţiune, să vedem dacă teoria emisă de D. 
Costa-Foru ar fi aşă de absolută, încât să numai 
existe obstacolul, stânca de care am vorbit. Ei, 
D-lor, nimeni ca mine hu regretă mai mult aceeace 
sa întâmplat la Curtea de Casaţiune. Dar răul 
ce ne arată D. Costa-Foru că s'a făcut cu numirea 

unor membrii, cari, după D-lui, nu au nici un ca- 
vacter legal, nu se poate repară aşă lesne cum crede 
D-sa. Acei judecători nu judecă oare ? nu dau hotă- 
rîri care au putere legală ? Oare când sar declarà 
nul tot ce sa făcut, nu ar rezultă o mare pertur- 
bațiune în toate interesele societăţei ? Eu cred D-lor, 
că toate acestea ar face chiar pe D. Costa-Foru să 
se oprească în marginile impuse de natura lucrurilor. 
In examinarea faptului nu intru, a fost liber 
predecesorul meu să-și aibă şi el aprecierile sale. 
Această chestiune s'a mai tratat şi în Cameră 
şi în Senat. Fiecare din noi ne avem dar opiniu- 
nile noastre asupra faptului ce-l putem aprobă 
sau desaprobă, 
Dar nu e vorba numai de un fapt, este vorba de 
a îndreptă aceeace mi s'ar păreă că s'a greşit în trecut. 
Voi repară D-lor, pe cât voi puteă, însă o repet, în li- 
mitele posibilului, și ţinând seamă de faptele împli- 
nite, asupra efectului cărora nu se mai poate reveni. 
Rog dar pe onorabilul D. Costa-Foru ca să-și 
mai reducă speranţele D-sale, în limitele posibi- 
lului şi de aceia, D-lor, m'am şi explicat îndestul, 
căci nu voi să dau mai mari speranţe decât acelea 
ce ştiu că le pot împlini şi atunci şi mulţumirea 
tuturor va fi mai mare (aplauze). 


1869 


Proiect de lege pentru modificarea legei electorale 


Se depusese un proiect de lege care modifică legea 
electorală. Porcini fusese votat de Cameră gi guvernul 
îl retrăsese din discuția Senatului. Stolojan susțineà că 
guvernul nu are acest drept. Boerescu arată că guvernul 
poate să facă acest lucru. 


Camera 


Monitorul Oficial No. 6, din 10 22 Ianuarie 1869 


B. Boerescu, ministrul justiției, Domnilor, ag 
dori să se precizeze natura acestei discuțiuui, atât 
din punctul de vedere teoretic, ca să zic aşà, cât 
şi din punctul de vedere al rezultatului practic la 
care am puteă să aiungem. 

Onor. D. Stolojan, cu foarte drept cuvânt a 
arătat, că această chestiune poate să constitue una 
din acele chestiuni de drept constituţional foarte 
controversate şi asupra cărora se poate zice foarte 
multe pentru sau contra; însă pe lângă acest adevăr 

arătat de D-sa, eu pot ca să mai adaog că această 
regulare a dreptului care aci se discută, nu este 
scrisă nicăeri în constituţiunea noastră, și nici nu 
se puteă scrie, de vreme ce asemenea chestiuni de 
detalii, de regularea raporturilor între ambele cor- 
puri legiuitoare, în general, nu fac obiectul nici 
a unei legi măcar, ci ele sunt înscrise, de obişnuit, 
în regulamentele corpurilor legiuitoare; şi aceste 
regulamente la noi nu prevăd nimic în privinţa 
aceasta. Aşă dar vedeţi într'un mod general în ce 
constă chestiunea de față. D-v., voiţi să discutați 
şi să rezolvaţi o chestiune de drept constituţional 
foarte controversată, chiar după acei D-ni cari au 
pus această chestiune; şi pe de altă parte voiţi să 
regulaţi o chestiune care nu este regulată nici 
printi”o lege specială, nici prin constituţiune, nici 
chiar prin vreun regulament. Nefiind dar nici o 
lege în privința aceasta, pentru ca să știm după 
ce să o regulăm, ne mai rămâne uzul. Prin ur- 
mare totul se reduce a regulă un uz, și încă a re- 
gulà un uz de curând stabilit la noi, care numai 
are precedent, regimul de care ne bucurăin astăzi 
fiind foarte nou, şi care deabia eri cu ocaziunea 
proiectului în chestiune, s'a ivit pentru primă oară. 
Lucrurile fiind astfel, chestiunea se reduce la cea 
mai simplă expresiune, și cade cu totul dela înăl- 
ţimea aceia, unde a voit să fie ridicată de onor. 

preopinent. Nu este însă mai puţin adevărat că 
din punctul de vedere al rezultatelor ce ar puteă 
eşi din această discuţiune, acele rezultate 'pot să 
fie destul de însemnate. 

Să examinăm mai întâi faptele. 

Acest proiect de lege, D-lor, după ce a fost 
discutat și votat de D-v., a fost trimis în discu- 
ţiunea Senatului, și a fost trimis acolo după re- 
gulă, însoţit de un mesagiu domnesc; din momentul 
acela, din momentul ce el a fost trimis Senatului 
printr'un mesagiu domnesc, puţin importă naşterea 
sa, ca să zic astfel, puţin importă, dacă acel pro- 
iect a provenit din iniţiativa Camerei sau a gu- 
vernului, el nu puteă fi considerat decât ca al gu- 
vernului, fiindcă din cauza mesagiului ce-l însoțea 
guvernul și-l apropiase. 

Modul de a se trimite proiectele dela Cameră 
la Senat prin mesage, este bazat numai pe uz. 
Voi veni la partea cea constituţională a chestiunei 
mai la urmă; o voi discută şi se va vedeă dacă 
preocupaţiunea a unora din D-nii Deputaţi cari 
au ridicat chestiunea aceasta, este fondată sau nu. 

Domnilor D-v. ştiţi, că de multe ori formele 
exterioare joacă un rol foarte important spre a 
determină fondul unei chestiuni. D-v., știți negreșit 
regula ce se urmează, formele ce se îndeplinese 
pentru ca un proiect de lege să se trimită înuintea 

corpurilor legiuitoare printr'un mesagiu. Aceste for- 
malităţi sunt: ministrul care voeşte să propună 
corpurilor legiuitoare un proiect de lege pentru o 
chestiune de competinţă a sa, studiază chestiunea, 
face un proiect de lege, şi-l înaintează, cu un ra- 
port în deliberarea consiliului de miniștri; consi- 
liul îl discută, îl cercetează şi apoi aprobă sau nu 
trimiterea, lui cu un mesagiu înaintea corpurilor 
legiuitoare după ce s'a dat şi aprobarea, Domnească, 
Va să zică orice ministru, de îndată ce prezintă 
un proiect de lege înaintea unui corp legiuitor, se 
constitue naturalmente prin aceasta chiar apără- 
torul acelui proiect, îi consideră ca opera sa, și 
astfel îl susține. Astfel este formalitatea care 
sa îndeplinit în totdeauna în asemenea, cazuri, 
astfel s'a urmat şi acum; şi pentru ca să nu se 
urmeze astfel, ar fi trebuit ca uzul de până acum 
să fi fost desfiinţat, ar fi trebuit ca să specifice 
prin regulamente speciale ale corpurilor legiuitoare 
că regularea unor asemenea lucrări să nu se mai 
facă ca până aci, ci să se facă printr'o simplă 
corespondenţă de birou; şi atunci negreșit că ar 
fi fost cu totul alteevă, căci atunci întru nimic 
responsabilitatea, ministrului nu ar fi mai fost pusă 
în joe. Nici odată însă asemenea, lucrări nu s'a 
lăsat să se facă numai prin corespondenţa biurou- 
rilor ambelor adunări. 

Ei bine, D-lor, din momentul ce nu există 
un alt mijloc de a trimite înaintea unui corp le- 
giuitor un proiect de lege decât prin mesagiu, ce 
este mai natural decât de a înțelege că suntem 
datori, ca unii ce subsemnăm acel mesagiu, să-l 
apărăm, şi să-l susţinem. Tot restul chestiunei 
este o consecință a acestui principiu. 

Conform cu acest principiu ne credem datori 
ca să apărăm un asemenea proiect; căci dacă nu 
dintr'alte puncturi de vedere, dar cel puţin din 
punctul de vedere al cuviinţei constituţionale, noi 
credem că nu sar puteă ca un guvern să prezinte 
unei adunări un proiect de lege printi”un mesagiu 
încuviințat de toţi miniştri, şi să-l arunce pe biurou 
zicând: poftiți, faceţi cu dânsul ce veţi voi, eu 
nu-l sprijin, ba chiar sunt inamicul lui! Conveniţi 
D-lor, că aceasta ar fi o anomalie ne mai 
auzită. 

Un proiect de lege, când se discută în corpul 
acela care i dă naştere, nu este lipsit de apărători, 
chiar dacă guvernul nu-l apără, fiindcă are ca 
defensori naturali pe deputaţii aceia cari lau propus; 
dar când acel proiect de lege ese din corpul care 
i-a dat naştere pentru ca să treacă în celălalt 
corp, acolo, dacă guvernul nu-l apără, este expus 
a rămâne fără apărători. Ei bine, D-lor, găsiţi 
oare D-v., o asemenea stare de lucruri raţională? 

Puteţi admite D-v., că o asemenea stare de lu- 
ceruri, este constituțională? Eu cred că nu. 

Iată D-lor, cum am apreciat noi lucrurile, și 
odată fiind astfel punctul de vedere al nostru, am 
venit la practică, şi conform cu aceste principii, 
conform cu consecinţele ce tragem noi din această 
formă a mesagiului Domnesc; am susținut pro- 
iectul în discuţiunea generală în contra acelora, 
cari voese să-l arunce chiar dela început. 

Vine însă chestiunea de detaliu, ajungem la 
art. 1 din acest proiect. Noi am crezut că acel 
articol modifică legea electorală. Ideia D-lor, nu 
e inventată ad-hoc, nu e găsită cu această oca- 
ziune ci eră dejă manifestată de trei dintre noi, 
mult mai înainte: de onorabilul Președinte al con- 
siliului încă de când s'a dat proiectul acesta în 
discuţiunea, acestei Camere; de D. Kogălniceanu 
tot în timpul acelei discuţiuni, şi de mine, ca ad- 
vocat, încă de mult timp; prin urmare D-lor, ve- 
deţi că asupra sincerităţei convincţiunei noastre nu 
poate fi îndoială, fiindcă noi de mult eram contra 
acestui articol. Prin urmare am susținut şi insistat 
la Senat foarte mult, în timp de două zile să eon- 
vingem Senatul că acel articol e inconstituţional, 
şi am cerut, nu să se pue un articol în sensul in- 
terpretărei noastre, ci să se lase legea electorală, 
așă, cum este, 

Ei bine, în urma a două zile de diseuţiune 
nu s'a putut face nimic; am văzut că opiniunile 
erau foarte pronunţate în o parte şi în alta; am 
văzut că sa ridicat mai multe chestiuni impor- ` 
tante; am socotit atunci de cuviinţă a pune capăt 
tutulor acestor dificultăţi, şi am retras proiectul. 

Ni se obiectează însă astăzi și ni se zice: dar 
ce se alege din iniţiativa Camerei şi a Senatului? 
Pe această obiecţiune, pe acest unic argument se 
învârteşte aci discuţiunea provocată de D. Stolo- 
janu; s'a zis că s'ar paraliză dreptul de iniţiativă. 
al Adunărilor, dacă guvernul ar retrage un pro- 
iect care e în discuțiunea celuilalt corp; că înfine 
sar atacă constituţiunea. 

D-lor, sistemul constituţional e sistemul cel 
mai bun, cel mai ingenios, al cărui mecanism este 
astfel că diferitele puteri ale Statului să fie echi- 
librate așă încât să poată fi în armonie unele cu 
altele, fără să se neutralizeze, fără să se parali- 
zeze. In ce consistă dreptul de iniţiativă al Ca- 
merei, înscris în constituţiune ? 

In această, de a propune legi, de a le dis- 
cută şi votă. Ziceţi însă D-voastră, că dacă gu- 
vernul ar aveă dreptul să retragă dela o Cameră 
un proiect provenit din iniţiativa, celeilalte, atunci 
acest drept s'ar paraliză ? Și acum aceasta? Dar 
atunci ar trebui să ziceţi ceeace sa zis întrun 

mod indirect, că chiar dreptul de a nu sancţionă 
o lege ar fi a paraliză dreptul de inițiativă. Dar 
aceasta nu este așă, pentrucă Camera şi Senatul, 
când un proiect discutat şi votat nu se sancţio- 
nează de guvern, au dreptul să vină să exprime 
opiniunea lor în privinţa acelui guvern; să-i deă 
vot de neîncredere ca să vie alt guvern să facă 
alt proiect, sau să-şi apropieze şi să supună sanc- 
ţiunei domneşti proiectul nesancţionat de fostul 
guvern, Tocmai aşi e D-lor, şi cu dreptul guver- 
nului de a retrage un proiect. Guvernul vine şi 
declară, cum am făcut noi la Senat. 

„Arest articol modifică legea electorală, credem 
că acest articol constitue o violare a acelei legi, 
şi-l retragem“. D-voastră aţi voi să siliţi guvernul 
să susțină sau să sancţioneze un proiect în care 
el crede că se află un articol inconetituţional? 
Aceasta nu se poate. Dar ce rămâne atunci de 
făcut ? Rămâne, D-lor, într'un asemenea caz, pentru 
a echilibră diferitele puteri ale Statului, ca să se 
pună chestiunea ministerială; să se deă un vot de 
blam guvernului. Şi dacă va veni un alt minister, 
acela va susține sau va sancţionă proiectul; dar 
nu voiţi așă? Este atunci un alt mijloc, este ini- 
ţiativa membrilor Senatului sau ai Camerei? aceştia, 
îşi pot însuși acest proiect, îl pot discută și votă. 
Prin urmare credeţi că dreptul de iniţiativă nu poate 

fi de loe atins, şi permiteți-mi a spune, că pericolele 
de cari vă preocupați, sunt, după mine, imaginare, 
de vreme ce remediul să poate află aşă de ugor. 

Odată acestea fiind astfel, odată ce chestiunea 
de care ne ocupăm astăzi e o chestiune constitu- 
tțională foarte nedeterminată, controversată după 
chiar autorii interpelărei; odată ce această chestiune 
nu se află regulată prin nici un uz constant, odată 
ce chiar regulamentele Adunărilor, în oarecare arti- 
cole generale, sunt în favoarea noastră, să vedem 
acum la ce se reduce rezultatul deliberărei de astăzi. 

Chestiunea, se reduce, precum în adevăr s'a, 
redus dela început, la o chestiune de regulameut, 
în ceeace privește Senatul, și tot aşà a conside- 
vat-o şi Senatul. In adevăr, D-lor, a doua zi după 
retragerea acestui proiect, unul din vice-președinţii 
Senatului vine şi propune o chestiune de regula- 
ment, nici chiar o interpelare, şi arată D-lui că, 
după regulamentul Senatului, guvernul nu aveă 
dreptul să retragă proiectul. 

S'a făcut multă discuţiune asupra acestei ches- 
tiuni în Senat, am răspuns la obiecţiunile făcute 
de onor. D. N. Rosetti, probez cu regulamentul 
în mână astăzi, că guvernul e în drept să-l re- 
tragă, şi Senatul, în urma discuţiunei acesteia, mai 
în unanimitate, trece la ordinea zilei. Va să zică 
Senatul, corpul acela despre al cărui drept se face 

aci diseuţiunea, mai în unanimitate s'a crezut sa- 
tisfăcut de explicaţiunile date, singur a recunoscut 
că regulamentul nu s'a călcat. 

De vreme ce dar Senatul a zis, că s'a urmat 
conform regulamentului, rezultă că guvernul a 
avut dreptate să retragă acel proiect, rezultă ase- 
menea, că Senatul a adoptat teoria guvernului. 

Rămâne acum să vedem, despre ce mai poate 
fi chestiunea în Cameră astăzi ? Mai poate fi ches- 
tiunea de a se pune în discuţiune ce sa urmat 
la Senat? Nu cred, D-lor, pentrucă cel puţin noi, 
nu admitem teoria, ca Senatul poate să controleze 
Camera sau Camera poate să controleze Senatul; 
pentrucă, deşi fiecare corp au relaţiunile lor re- 
ciproce, însă sunt independente unul de altul. 

Senatul dar s'a pronunţat şi nu mai poate 
fi vorba de drepturile sale, dar este vorba de a 
se da o satisfacțiune unei preocupări legitime de 
a stabili un alt uz, sau dea căută să nu se atinsă 
indirect, cum s'a zis, dreptul de iniţiativă al Ca- 
merei. Ei bine, D-lor, un răspuns asupra acestei 
preocupări; v'am arătat dela început că am retras 
acest proiect, nu pentrucă avem prevenţiuni în 
contra lui, căci lam sprijinit, ci lam retras, cre- 
zând că eră în dreptul meu, de vreme ce venise 
înaintea Senatului cu un mesagiu. Dar voii ca“ 
să se stabilească un alt uz? D. președinte al con- 

siliului v'a răspuns, și va zis: formaţi un proiect 
de lege; regulaţi raporturile dintre Senat şi Ca- 
meră; poate să fie încă și alte multe chestiuni ne- 
prevăzute, şi eu cunose vreo câtevă, şi atunci vom 
discută și vom vedeă până la ce grad ar fi bine 
să se adopte cutare sau cutare sistem. Insă până 
atunci guvernul crede, că a lucrat conform cu 
dreptul său, conform cu constituțiunea, fiindcă 
nimic nu priveşte dreptul de iniţiativă. 

Găsiţi D-voastră, că acest drept de iniţiativă 
sa lovit prin faptul nostru, atunci C'amera este 
în dreptul său să vie ași exprimă părerea sa lă- 
murit în privința acestui guvern; sau, prin o lege 
specială, prin regulamentul său, să vină să spe- 
cifice, să reguleze cum are să se urmeze cu pro- 
iectele provenite din iniţiativa sa. Numai prin unul 
din mijloacele acestea se poate pune capăt acestui 
conflict. Aceasta este opiniunea mea, D-lor, afară 
numai dacă onor. Camera nu va voi să deă un 
alt caracter acestei chestiuni (aplauze). 

II 
Monitorul No 11, din 16/28 Ianuarie 1869 
Teoria partidelor 


Tu şedinţa din 16 Decemvrie 1868 a Senatului N, 
Ionescu interpelează guvernul asupra sgomotelor ce cir- 
culau despre dizolvarea corpucilor legiuitoare şi face cu 
această ocaziune o teorie asupra drepturilor ce ar aveă 
un Cabinet să steă la cârma țărei cu majorităţile unui 
guvern căzut. Răspunde B. Boerescu. 

B. Boerescu ministru justiției. 

Domnilor, onorabilul ID. Ionescu a început 
prin a pune în îndoială credința noastră că nu 
există actualmente în această Adunare nici majo- 
ritate nici minoritate, ci numai unanimitate. D-lui 
argumentează apoi și arată că aceasta nu poate 
există, de vreme ce este ştiut, că un guvern con- 
stituțional nu poate să existe decât cu o majori- 
tate: şi apoi conchide că de vreme ce această ma- 
joritate este a guvernului trecut şi de vreme ce 


guvernul actual este contrar guvernului trecut, 

apoi nu ştie Domnia sa ceum am puteă aveă o 
majoritate chiar în sânul acestui corp. 

Domnilor, la această teorie a D-lui Ionescu 
iată ce am onoare a răspunde din partea guver- 
nului: chestiunea de majoritate şi minoritate este 
un fapt care rezultă din mai multe alte fapte coti- 
secutive, şi ea se apreciază după punctul de ve- 
dere din care le consideră cinevă. Care este punc- 
tul nostru de vedere din căre considerăm această 
chestiune și care sunt faptele dih care au să re- 
zulte majorităţi şi minorităţi ? 

Vă mărturisesc În toată francheţa, că se aude 
dela un timp încoace, vorbindu-se la noi necon- 
tenit de partide. Ce sunt şi ce pot fi oare aceste 
partide ? Sunt ele oare bazate pe nişte principii 
imutabile, aşă încât să constitue adevărate partide? 
Sunt două feluri de partide în toate părţile lumei: 
partide eari se rapoartă la formă guvernului unui 
Stat şi partide cari se rapoartă la principiile co- 
prinse în constituţiunea uhui Stat, la modul de a 
pune în aplicare acele principii. Cele dintâi par- 
tide sunt lesne de distins, sunt chiar lesne de format, 
ele se nasc deodată, ca să zic așă, cu forma gu- 
vernului, ăstfel vedem îi unele State partide mo- 
narehiste, repuiblitană, ete. C'elelalte partide, cari 
deși în acord asupra formei guvernului, diferă asupra 
modului de a aplieă principiile sotiale coprinse în 

constituțiune, sunt mai greu de format, de multe 
ori ele sunt efectul evenimentelor petrecute în mai 
multe zeci de ani, astel este partidul conservator, 
progresist, radical, ultra-radical, ete. 

Să venim acum la noi. Sunt mai mult de 
doi ani de când la noi a avut loc o însemnată 
revoluţiune socială. Efectut acestei revoluţiuni a 
fost d'a substitui regimului electiv, regimul ere- 
ditar. De unde până la această revoluţiune, capul 
Statului eră electiv, deși viager, noi am preferit 
—şi cu drept cuvânt — de a fondă o dinastie. Ei 
bine, o asemenea însemnată revoluţiune socială, ne- 
greşit că şi-a produs efectele sale, şi în ceiace priveşte 
raporturile dintre partidele ce existau până aci. 

In adevăr, Domnilor, mai toate partidele la 
noi, înaintea, acestei revoluţiuni sociale, erau for- 
mate în vederea vacanței eventuale a Tronului. 
Dar asemenea partide numai pot există de acum 
înainte; pretendenți la Tron numai pot fi, fiindcă 
constituţiunea însăşi determină, cine are să suc- 
ceadă la Tron. Graţie cerului am scăpat de acele 
perturbaţiuni teribile ce aduceau cu sine vacanța 
Tronului, am scăpat şi de acele frământătoare par- 
tide ce se formau numai în vederea acestei va- 
canţii. Aceste partide numai există dar la noi, căci 
nu vedem pe nici unul care să se proclame re- 
publican, sau pentru sistemul electiv. 

Care partide ar fi deci posibile la noi, de 
acum înainte? Ar fi negreșit numai acele partide, 
cari ar aveă de bază aplicarea principiilor sociale 
cuprinse în constituţiune, am aveă și noi partide 
conservatoare, radicale, ultra-radicale ete. Dar unde 
sunt aceste partide ? 

Abia de doi ani ne-am dat şi noi o consti- 
tuţiune, una din cele mai liberale constituţiuni din 
Europa. Toți suntem uniţi împrejurul acestei con- 
stituţiuni. şi fiecare manifestăm devotamentul cel 
mai mare pentru această constituțiune. Niineni - 
dar la noi nu se proclamă contra acestei consti- 
tuţiuni, nimeni nu voeşte să schimbe principiile 
sociale cuprinse întrânsa, toți declară că voese să 
o aplice, toţi voesce a se conformă și literei şi spi- 
ritului ei. 

Unde sunt dar partidele noastre sociale? Unde 
sunt conservatorii noştri ? liberalii noştri ? radicalii 
noștri ? ultra-radicalii noștri ? 

Nu-i vedem nicăeri. Nici un partid nu a seris 
pe stindardul său această denumire. Şi nici nu 
putem încă vedeă asemenea partide, pentrucă ele 
se formează, precum am zis, după un foarte în- 
delungat timp, şi după trecerea a multor eveni- 
mente și după încercarea a multor experiențe. 

Inţeleg, D-lor, partidele, o mai repet, înţeleg 
partidul acelora cari vor schimbarea formei gu- 

vernului. Dar aceste partide la noi nu se află. In- 
teleg, partide cari vor schimbarea principiilor so- 
ciale de administraţiune, cuprinse în constituţiune; 
dar acele partide noi nu le avem; căci nu am 
avut timpul a le aveà. 

Avem noi dar adevărate partide, partide de 
acelea cari reprezintă principii, căci sunt fondate 
pe principii, cari sunt imutabile ca și principiile 
ce reprezintă, cari petrec ani şi de multe ori se- 
coli, fără a se schimbă, fără a încetă de a există ? 

Nu! asemenea partide noi încă nu avem! 
(aplauze). 

Am puteă oare numi partid acele grupuri 
de oameni adunaţi împrejurul unor persoane sau 
unei persoane ce ar face din acele persoune sau 
acea persoană şeful lor? Nu! Asemenea grupuri 
nu se pot numi partide, în adevăratul sens al cu- 
vântului! Influenţa lor poate să se vadă câteodată, 
însă e iluzorie și trecătoare, şi acei oameni adunaţi 
și strânşi numai prin simpatii personale, nu pot 
constitui un adevărat partid, în sensul larg al cu- 
vântului! (aplauze). 

Dacă dar la noi partide în adevăr nu există, 
încă, pentru ce am ave idei preconcepute asupra 
majorităţilor și minorităţilor ? Majoritatea a cărui 
partid ? Minoritatea pentru care partid? Noi dar 
nu vedem în corpurile legiuitoare decât reprezen- 

tanți ai naţiunii, cari împreună cu guvernul să 
conlucreze pentru binele țărei, de aceia când am 
vorbit de majoritate şi minoritate, noi am zis tot- 
deauna fosta majoritate şi fosta minoritate şi am 
zis pentru noi în Cameră se află unanimitate şi 
rămâne, ca la fapte şi la lucru să vedem dacă 
avem sau nu o majoritate; odată ce dar pentru 
noi partide nu există, singura preocupaţie a noastră 
a fost binele public; şi prin urmare este logie să 
declarăm că vom luă și vom primi binele ori de 
unde îl vom află fără diseuţiune, fără preocupa- 
ţiuni de partide (aplauze). 

Vine acum partea, practică a interpelărei D-lui 
Ionescu. D-lui ne spune că un guvern constitu- 
tional nu poate există fără o majoritate. Negreșit, 
D-lor, şi cine zice altfel? Acesta e un principiu 
foarte elementar, este în natura lucrului ca un 
guvern constituțional să nu existe fără majoritate. 
Dar noi nu putem zice până acum, nici că avem 
o majoritate nici că nu o avem. 

La lucru vom vedeà. 

Fiecare zi, va fi o zi de experienţă, majori- 
tatea, care nu este astăzi poate să fie mâine. Până 
acum nu ne-a lipsit majoritatea, ea se formează, 
duvă chestiunile ce sunt în diseuţiune. 

Câteodată aţi văzut amici personali ai noștri 
votând contra cutărei chestiuni susţinută de noi. 

Altădată a fost altfel. Aceasta este o chestiune 
de convincţiune şi trebue să știm să respectăm li- 
bertatea fiecăruia. 

Să aşteptăm dar fapte, D-lor. şi când faptele 
se vor ivi, atunci vom vedeă. Până atunci însă 
noi nu avem idei preconcepute asupra majorită- 
ţilor, fiindcă noi nu am venit aici nici cu sim- 
patii, nici cu antipatii preconcepute. Dacă dar la 
fapte se va formă majoritate, atunci negreşit că 
va fi şi minoritate, adică şi o vpoziţiune. Şi această, 
opoziţiune este un ce foarte natnral în regimul 
constituţional. De aceia noi, când opoziţiunea se 
va formă, nu o vom privi ca inamică, ca ostilă, 
ci dela început o asigurăm că are să i se res- 
pecte libertatea acestei tribune, acestui loc de 
unde ea are să-şi exprime liber opiniunile sale! 
Avem, D-lor, şi noi încetul cu încetul să ne în- 
văţăm a nu mai consideră ca inamici pe ceice se 
află în opoziţiune. Aceasta este legea progresului, 
şi eu cred că sistemul nostru parlamentar a făcut 
progres. Mi-aduc aminte numai dela 1859, cât 
am progresat! 

O voce. O! da, am progresat. 

D. ministru al justiției. Am progresat, căci 
progresul este în natura lucrurilor şi consequenţa, 
acestui progres va fi că nu se va mai confundă 
Augusta persoană a Măriei Sale cu miniștrii şi se 

va zice şi la noi ca în alte ţări „fidela opoziţiune 
a Măriei Sale“ (aplauze prelungite). 

O voce. Aş. 

D. ministru justiției. Şi aceasta, D-lor, este 
foarte natural într'un guvern constituţional. 

O opoziţiune se formează în contra uvui gu- 
vern. Această opoziţiune poate deveni majoritate 
şi un conflict se naște între guvern și majoritate. 
Ştiţi însă cari sunt rezultatele unui asemenea con- 
flict? Dacă ministerul se retrage opoziţiunea îi ia 
locul, și atunci ca una ce a fost fidelă opoziţiune 
a Măriei Sale, ea devine consiliera tronului. Dacă 
ministerul nu se retrage el face apel la naţiune, 
şi națiunea se va pronunță. Insă, D-lor, astăzi noi 
nu suntem întrun asemenea conflict. 

Și cu toate acestea, I. Ionescu precizând 
chestiunea voeşte să-i răspundem întrun mod po- 
zitiv, dacă avem sau nu de gând să dizolvăm cor- 
purile legiuitoare. Și motivul principal al D-lui 
este, pentrucă știind de mai înainte, să ne des- 
părțim ca buni amici, să ne luăm adio, să ne 
putem chiar da o strângere de mână frățească, 
(ilaritate). 

Dar ce voiţi să vă răspundem, D-lor? După 
câte am spus până aci; acest răspuns este dat dejă: 
„nu ştim nimic, să venim în fapte şi vom vedea“. 
Dar ştiţi că în această Adunare noi nu privim pe 

nimeni de mai înainte, nici ca amici nici ca ad 
versari. 

Voim şi dorim libertatea cea mai absolută 
pentru fiecare. Aţi văzut, o mai repet, adesea că 
amici personali de ai noştri câteodată ne combat, 
câteodată ne susţin, căci între noi domneşte tot- 
deauna cea mai întinsă libertate de opiniuni. Aş- 
teptăm dar să vedem ce majoritate se va formă, 
ce opoziţiune se va afirmă. 

Până când nu se va ivi un conflict nu ştim 
nimic. 

Când se va ivi conflictul vom vedeă, şi dacă 
va fi necesar să dizolvăm Adunarea, vom anunţă, 
mai înainte pe D. Ionescu, ca să ue despărțim, 
ca buni amici. 

Până ce însă un asemenea conflict nu se iveşte 
uu înțeleg, în adevăr, preocuparea D-lui Ionescu. 
D-sa nu a văzut până acum nici un act care să 
legitimeze sgomotele de care ne vorbeşte. 

Dar sgomotele, D-lor, sunt libere de a cir- 
culă, îndestul că din partea noastră nu e nici un 
act care să le deă oarecare aparență de realitate; 
căci vom voi să evităm, negreşit pe cât demni- 
tatea, noastră ne permite, orice conflict, din care 
poate să rezulte o dizolvare, căci ar fi o nouă agi- 
tare şi o perdere de timp pentru ţară, şi ştim, 
D-lor, că cu cât luptele vor fi mai crâncene și 

mai dese cu atât interesele ţărei vor suferi mai 
mult. Dar astăzi mai cu seamă, România are tre- 
buinţă de acord şi de unire între fii săi (aplauze 
prelungite). 


La replica lui N. Ionescu răspunde din nou Boe- 
rescu. 


B. Boerescu, ministru de justiţie. 

D-lor, sunt sigur, că dacă onor, D. Ionescu 
ar fi fost aci în timpul discuţiunei adresei, ne- 
greşit că am fi fost dispensaţi de plăcerea de a 
auzi multe din cuvintele rostite de D-sa astăzi, 
fiindcă negreşit cu ocaziunea, acelei discuţiuni, D-sa 
ar fi aflat multe din cele ce voeşte să ştie astăzi, 
şi pe cari negreşit că nu le-ar fi mai repetat acum 

Eu voi căută, cu toate astea, să dau satis- 
facțiune curiozităţei D-lui Ionescu, de vreme ce D-sa, 
nu Sa mulțumit numai cu răspunsul meu dintâiu. 

Onor. D. Ionescu nu-i place definiţiunea ce 
am dat eu partidelor, sau modul cum înţeleg aceste 
partide. Ei bine D-lor, lăsând la oparte teoria și 
venind la practică, mi se pare că experienţa ce- 
lorlalte naţiuni vine să confirme ceeace am zis eu; 
căci D-lor, în alte țări am zis, —şi la noi nu poate 
fi altfel, —sunt două feluri de partide; acelea, cari 
se raportă la forma guvernului în sine, şi acelea 
cari se raportă la modul de a execută principiile 
sociale coprinse în pactul fundamental. 

Altfel de partide, în sensul exact al cuvân 
tului, eu am zis că nu înţeleg. Și aceiace ar fi 
altfel, şi sar numi partid, nu ar fi în realitate 
decât nişte grupuri de ambiţioși, cari dispar mai 
curând sau mai târziu. 

Citiţi, D-lor, istoria tutulor naţiunilor, şi veţi 
vedeă că pretutindenea nu a fost şi nu sunt par- 
tide serioase, cari să aibă rădăcini în ţară, cari 
să reprezinte o putere reală, decât numai acelea 
cari să rapoartă la forma guvernului, sau la 
principiile sociale și modul lor de aplicare. De 
veţi privi Anglia, care este model în ceeace pri- 
veşte guvernul constituţional, veţi vedea că acolo 
nu se află partide, cel puţin partide serioase, cari 
să se raporte la forma guvernului; toate partidele 
serioase în Anglia sunt monarchice; sunt însă par- 
tide în ceeace privește principiile sociale, sau modul 
de aplicare şi înţelegere a acelor princiipii coprinse 
în constituțiune; astfel la Englezi, sunt conserva- 
torii, liberalii, radicalii şi ultra-radicalii, ete. Oare 
la noi să poate zice că există asemenea partide? 
Negreșşit că nu? şi cum ar puteă fi altfel, când 
abiă de doi ani avem o constituţiune? Oare ase- 
menea partide se improvizează ele? Oare asemenea 
partide nu sunt opera unui timp foarte îndelungat, 
a mai multor zecimi de ani chiar? Asemenea par- 
tide ca să existe, trebue să aibe tradiţiuni: căci 

ele sunt rezultatul, câteodată, a secoli de lupte 
şi experienţă. Și credeţi D-lor, noi am trecut atât 
de repede prin atâtea experiențe, încât contrariu 
de ceeace sa petrecut în Anglia, în câţivă ani de 
zile am şi improvizat partide. Cuvinte, D-lor, putem 
să improvizăm, dar partide nu putem iimproviză, 
când ele reprezintă niște principii, şi principiile 
nu se pot stabili decât după lung timp de expe- 
riențe şi de luptă. Partide dar, în adevăratul sens 
al cuvântului încă nu pot există la noi. 

Ce însă ne-a obiectat onor. D. Ionescu! D-lui 
ne-a zis: „Nu, avem partide, pentrucă unii che- 
maţi la guvern, aplică rău principiile şi alţii le 
pot aplică bine; unii au cutare sistem în politica 
exterioară, alții au alt sistem“. Dar aceste feno- 
mene le numeşte D. loneseu partide? Partidele cari 
reprezintă în adevăr principii au semnificare şi o 
importanţă mult mai mare şi mai reală decât aceia, 
care o dă D. Ionescu. Acele ce arată D. Ionescu 
sunt fenomene individuale, de multe ori nuanţe 
ale aceluiaşi partid, nu constitue însă aceia ce se 
numește partid. Să vă dau un exemplu ce se vede 
în unele State monarehice, să luăm Franţa unde 
partidele sunt bine desemnate, căci foarte multe să 
raportă chiar la forma guvernului. Partidul cel 
mai puternic, este partidul imperialist sau bonapa:- 
tist, cum veţi voi. 

Ei bine, chiar în acest partid sunt grupe de 
indivizi de nuanţe diferite. > 

Dar să lăsăm aceste exemple de un interes 
mai mult abstract, să venim la practică, 

D. Ionescu, care ţine să avem şi noi partide 
adevărate, a voit să le găsească și tradiţiuni, şi 
numai în ăst scop cred eu, ne-a spus D-lui că 
fondarea unei dinastii la noi nu este nici un lucru 
noù, nici o revoluţiune socială, fiindcă dinastii am 
mai avut în vechime, după cum ne spune istoria. 

Negreşit că D. Ionescu este uri om foarte 
doct în materie de istorie; însă cu părere de rău 
trebue să-i spun că aci mi se pare că se înşeală. 
Și eu în adevăr cunose acest regulainent pe care 
l-am invocat oridecâteori am susţinut fondarea unei 
dinastii, însă l-am invocat spre a arată că în ve- 
chime au fost încercări de a se fondă o dinastie, 
dar o adevărată dinastie nu am avut deci acum. 

Este adevărat că în vechime s'au văzut adesea, 
Domni aleși, chiar în timp de mai mulţi secol, 
cu oarecare intervale, din aceiaşi familie domni- 
toare. Insă aceasta, se făceă totdeauna prin alegeri. 
“Para, recunoscătoare pentru serviciul unui mare 
Domn, unui erou. alegeă de multe ori pe Domnul 
său tot în aceiași familie, tot în familia ilustrului 
său fondator. Și această alegere repetată în aceiași 
familie numeşte D. Ionescu o dinastie? Nu D-lor! 

când este o dinastie, succesorii Tronului numai au 
puterea prin alegere, ci prin dreptul lor de naş- 
tere, drept recunoscut şi scris în pactul funda- 
mental al ţărei: o asemenea dinastie nu am avut 
până acum; acum o avem pentru prima oară. 

D. Ionescu, terminând cu partea istorică a 
cuvântărei sale, ajunge la partea politică. D. Io- 
nescu. din grija să pentru acest guvern, — lucru 
de care-i sunt foarte recunoscător — se preocupă 
prea mult de pericolul de a nu lăsă să ne atragem 
de majoritatea actuală pe o cale, care nu este cea 
bună. D. Ionescu ne-a zis: Fiţi expliciţi, și spu- 
neţi dacă aveţi să dizolvați Adunările; căci iacă, 
ce se poate întâmplă: majoritatea actuală repre- 
zintă un sistem de guvernare care astăzi numai 
există; acea, majoritate continuă aceleași opiniuni, 
aceleași tendinţe, mai ales în ceiace priveşte poli- 
tică exterioară; dacă nu dizolvaţi Adunările, va 
să zică aprobaţi modul de a vedea, al acestei ma- 
jorităţi, va să zică o să fiți atraşi pe drumul ce 
vă va însemnă ea. Acestea sunt, în scurt, ideile 
D-lui Ionescu. 


HI 


Monitorul Oficial No. 12, din 120 Ianuarie 1869; 
Politica esterioară a guvernului 


La întrebarea lui N. lonescu care este politica 
esterioară a guvernului Boerescu răspunde în numele 
guvernului că în ce priveşte relațiunile esterne linia de 
conduită a guvernului e rezumată într'un singur cuvânt: 
neutralitate, căci după cum foarte bine argumentează 
Boerescu neutralitatea este politică tradițională a Ro- 
mâniei comandată de situațiunea ei geografică și de 
interesele ei. 

D-lor, şi acum cat să repet, că dacă D. Io- 
nescu ar fi fost aici în timpul discuţiunei adresei, 
negreșit, că s'ar fi dispensat de a mai reveni as- 
tăzi asupra acestor idei; s'a zis şi atunci tot câte 
se zic astăzi, şi ministerul şi-a expus ideile sale 

Este de mirare cum D. Ionescu poate crede 
că ministerul ar puteă fi atras, de majoritate sau 
de oricine altul, în o altă politică decât aceia pe 


care şi-a desemnat-o el însuşi. Această politică este 

cuprinsă în programul său, şi cred că onorabilul 
D. Ionescu trebue să crează acest program, ne- 
fiind în drept a-l bănui, până cel puţin nu-l va 
vede, desminţit prin fapte. In acest program se 
zice foarte expres că linia noastră de conduită în 
politica noastră exterioară este însemnată printrun 
singur cuvânt „neutralitate“. Multă discuţiune a 
fost în timp cât eră la ordinea zilei adresa către 
Tron asupra faptelor ministerului trecut. Noi ne-am 
ţinut în cea mai coinplectă rezervă, şi am declarat 
că noi nu avem a răspunde decât de faptele noastre, 
așă precum se urmează între toate guvernele ce 
se succed. Când însă a fost vorba de acţiunea 
noastră, ne-am afirmat pozitiv şi am zis: „innă- 
umtru vom căută a face cât mai multă adminis- 
trațiune, şi cât mai puţină politică. In afară po- 
litica noastră, va fi politica tradițională a acestei 
țări, politica bazată pe tractate, și comandată, de 
situațiunea noastră geografică şi de cele mai mari 
interese ale noastre, politica neutrahităţei“. Insă 
am adăogat îndată, că înțelegem a conservă o 
neutralitate demnă, neutralitatea armată, neutrali- 
tatea unei națiuni care să fie în stare de a se 
apără, când alţii i-ar atacă drepturile sale (aplauze 
prelungite). 

Odată ce politica noastră a fost expusă în- 
tun mod atât de elar, înțelege D. Ionescu că nu 

20913 17 


258 


avem nimic a-i răspunde nici asupra chestiunei 
Orientului nici asupra regatului daco-român. Toate 
pericolele, toate preocupările D-lui Ionescu dispar 
înaintea acestui singur cuvânt „neutralitatea“, cu- 
vânt pe care majoritatea Adunărilor, până acum 
nu numai că nu l-a combătut, dar l-a și aplaudat 
când l-am pronunţat (aplauze). Prin urmare nu 
este nici un pericol ca aceste majorităţi să le tragă 
pe un alt tărâm politie decât al nostru, pentrucă 
nici noi nu ne vom lăsă a ne abate dela politica 
noastră, nici majorităţile nu se văd până acum în 
nimie dispuse a voi să pretindă schimbarea poli- 
ticei noastre. 

Pericol dar pentru guvern, în această pri- 
vință, nu există; fie D. Ionescu foarte liniștit 
despre aceasta; îi suntem negreşit foarte recunos- 
cători pentru preocuparea gi solicitudinea D-lui; 
însă grija ce are, ca să nu devenim cu timpul 
mai răi decât crede că a fost guvernul trecut, nu 
ni se pare fondată. 

Să crează D. Ionescu că poziţiunea noastră 
față cu Adunările este foarte clară. Noi ne-am 
expus principiile şi politica noastră, și căutăm 
apoi ca faptele să fie în acord cu vorbele. Nu 
provocăm majoritatea în contra noastră; dar iarăşi 
nici nu căutăm după zisa D-lui Ionescu, a fi to- 
leraţi de această majoritate. Atitudinea noastră 

este demnă ca şi poziţiunea ce ocupăm. Nu avem 
nevoie de toleranţă, nici nu suferim a fi toleraţi; 
ci voim ca majoritatea să ne aprobe, sau să ne 
desaprobe, după cum va crede mai bin6. Căci ca 
guvern, voim să trăim prin“ noi înşine, şi numai 
cu 'dreptul şi cu demnitatea noastră. Nici nu 
suntem continuarea cuiva, nici nu servim cuiva, 
de paravan; și rog pe D. Ionescu a nu vorbi și 
D-lui de influenţe străine, căci noi nu cunoaştem 
nici o ingerință străină în afacerile noastre; şi dacă 
am venit la guvern, am făcut-o, precum am mai 
zis şi altă dată, chemaţi numai prin singura şi 
unica iniţiativă a Măriei Sale Domnului (aplauze). 

Și fie sigur D. Ionescu că, cu toată recuno- 
ștința ce datorăm în mod egal tuturor puterilor 
garante, niciodată nu vom toleră nici unei puteri 
străine, dreptul, contrariu tractatelor, de a inter- 
veni în afacerile noastre interioare (aplauze). Odată, 
ce acest punct e bine stabilit, odată ce am mai 
constatat că, dacă am primit greaua sarcină de a 
guvernà am făcut-o numai pentru ca să cores- 
pundem la încrederea ce Măria Sa a binevoit a 
ne arătă, să reviu iar la D. Ionescu, la întrebarea 
ce D-lui ne face, dacă avem să dizolvăm corpu- 
rile legiuitoare? Nu numai D. Ionescu, ştim că şi 
presa, şi mai mulți alţii îndeamnă pe guvern de 
a ajunge la o dizolvare. 

Rog însă pe D. Ionescu, care totdeauna a de- 
clarat că ştie să se menţină pe tărâmul curat con- 
stituţional, să-şi aducă aminte, că este un ce ele- 
mentar în mecanismul constituţional, că o Cameră 
să nu se dizolve, până ce nu va fi un conflict 
între dânsa şi guvern. lără un asemenea conflict 
cum s'ar puteă pe nişte presumţiuni vage, pe niște 
temeri presupuse, să venim a declarà de mai îna- 
inte: „avem sau nu să dizolvăm Adunările“? să 
aştepte D. Ionescu fapte; şi când acele fapte se 
vor ivi, vom vedeă ce vom face. 

Până atunci însă, dacă este vorba de fapte, 
am văzut că în fapt, Adunările au aplaudat pro- 
gramul nostru, în care să cuprinde deelaraţiunea, 
că politica exterioară este neutralitatea; ce e mai 
mult, Adunările, în răspunsurile lor către Tron, 
au învocat acea politică de neutralitate. Prin ur- 
mare, D. Ionescu vede, că cel puţin în ceace pri- 
veşte politica noastră exterioară, D-lui poate fi li- 
niştit; căci, până acum nu se vede pericol ca ma- 
jorităţile să fie dispuse a ne atrage pe un alt tărâm 
decât acela al neutralităţei. 

Conflictul dar neexistând, temerile de pericol 
nefiind fundate, D. Ionescu poate prea, bine veni la 
această tribună să-şi exercite talentul său oratoric, 
spre a, cere dizolvarea Adunărilor, noi nu putem 
însă să ne pronunțăm şi să prejudecăm niște con- 


261 


fliete eventuale, cari încă nu s'au prezintat. Con- 
stituţional ar fi dacă am urmă noi astfel? D. Io- 
nescu cu toate astea, se preocupă de stabilitate: 
D-lui voeşte stabilitate în toate, şi chiar în admi- 
nistrațiune. Curioasă însă metodă ar fi de a aduce 
stabilitate prin dizolvări de Cameri. fără conflicte: 
D-lor, durata chiar a unei legislaturi ştiţi că este 
destul de scurtă după constituţiune, abia de patru 
ani. Dacă este vorba ca opiniunea publică să se 
manifeste cât de des prin alegeri, îmi pare că o 
poate face cu înlesnire, termenul legislaturei fiind 
destul de scurt. Bine însă ar fi, în interesul sta- 
bilităţei ca pe lângă aceste alegeri normale, destul 
de dese, să mai venim şi noi, şi fără cauză, fără 
conflict, întrun mod inoportun, să mai dizolvăm 
Adunările, şi să mai perturbăm ţara cu alegerile 
cari ştiţi că produc totdeauna o mare agitațiune? 
Nu, D-lor; o dizolvare este un rău necesar, şi ea 
trebue să se facă cu multă prudenţă, pentru cauze 
grave, şi fără precipitare. Când dizolvările se fac 
uşor, fără conflicte și precipitat, stabilitatea, nu câş- 
tigă nimic, căci stabilitatea nu poate naște din 
nestabilitate, cum nici ordinea nu ese din dezor- 
dine, nici lumina din întuneric. Apoi ceeace mai 
face pe D. Ionescu să dorească dizolvarea, mai 
este şi o altă preocupare. D-lui bănueşte sau lasă 
să se înțeleagă, că nu numai guvernul actual a 

fost productul sau efectul ingerinţei străine în afa- 
cerile noastre, ba încă şi camerile actuale, pot fi 
efectul aceleiași ingerinţe străine. 

Imi pare rău că onor. D. Ionescu să meargă 
până acolo încât să presupună că ingerinţa străină 
ar putei aveă la noi atâta efect, încât să deà nag- 
tere, nu numai la guverne ba și la Adunări Le- 
giuitoare! Pentru onoarea națiunei române, o ase- 
menea ingerință nu trebue nici măcar a se presu- 
pune, şi cred că şi D. Ionescu este de opiniunea 
mea. (aplauze). 

Domnilor, am erezut de datorie, şi poate chiar 
de onoarea, guvernului, ca să dau aceste explica- 
țiuni. Cred că însuși D. Ionescu este satisfăcut. 
D-lui nu a fost însă toemai mulţumit, când am 
declarat că, înlăuntru guvernul va face cât mai 
multă administrațiune şi cât mai puţină politică. 
Cu toate astea îmi pare că ăst program este cel 
mai util ţărei. In afară, am zis că politica noastră, 
acţiunea noastră se rezumă într'un singur cuvânt: 
„neutralitate“. Înlăuntru, acțiunea guvernului cată, 
să fie mai ales absorbită în administraţiune; căci 
țara, D-lor, trăește mai ales cu administraţiunea 
de toate zilele, O bună administraţiune, îi poate 
da bune finanţe; prin o bună administraţiune, țara 
poate aveă, şcoli, șosele, armată, ete. Prosperitatea 
materială se câștigă prin administraţiune; şi când 

nu ai prosperitatea materială, nu poţi aveă nici 
prosperitatea morală. Ce vrei să faci cu o ţară 
săracă, incultă, fără drumuri, fără şcoli, fără ar- 
mată? Poţi face politică cât vei voi; acea ţară 
va fi tot în mizerie. Negreşit că nici un guvern 
nu poate exclude absolut politica; însă politica să 
nu absoarbă toată acţiunea guvernului, și admi- 
nistraţiunea să predomineze politica. Căci ordinea 
materială e cea mai bună garanţie a ordinei mo- 
rale, şi nu vom puteă face o bună politică decât 
după ce vom începe a face o mai bună adminis- 
trațiune (aplauze prelungite). 


III 


Monitorul No. 279, din 19/31 Decemvrie 1869 
Imprumutul cu premii al oraşului Bucureşti 


D. Th. Văcărescu interpelează ministerul la 15 De- 
cemvrie 1869 asupra împrumutului oraşului București. 
li răspunde B. Boerescu care demonstrează că acest îm- 
prumut nu este O loterie ci un împrumut cu premii, deci 
nu e pedepsit de codul penal. 


B. Boerescu, ministru de justiţie. D-lor pe 
când s'a încheiat acest contract aveam eu onoarea 
a ocupă ministerul de interne ad-interim; ţin dar 
a risipi orice îndoeli ce sau putut ridică şi iau 
asupră-mi a vă probă că acest împrumut este co- 
rect, atât sub punctul de vedere al legei, cât şi 
al științei. Și ce e mai mult, mă pot lăudă că 
am putut confirmă unul din cele mai avantagioase 
împrumuturi care sau făcut vreo dată în ţara, 
noastră. Dar sa criticat şi acest împrumut, s'a 

ridicat opoziţiuni şi în contră-i! Să vedem însă, 
dacă criticele au fost fundate. 

Onor. D. Interpelator nu s'a pronunţat întrun 
mod pozitiv asupra caracterului acestui împrumut; 
D-lui a atins numai multe chestiuni fără a le re- 
zolvi. A părut că recunoaşte legalitatea lui, pe 
deoparte; însă pe de altă parte, pare că sa în- 
doit asupra caracterului său esenţial. Dacă l'a găsit 
corect în formă, pare că nu la aflat tot atât de 
corect în ceeace numește D-lui punctul de vedere 
constituţional. i 

Să examinăm D-lor valoarea tutulor criticilor 
ce s'au putut produce; căci o repet criticele sunt 
lesne şi abundente în regimul constituțional. Vă 
observ numai un amănunt important, că în timp 
de mai mult de două luni acest împrumut a fost 
scutit chiar de critică, lucru foarte rar în ţara 
noastră. Legalitatea sa, avantagiile sale erau atât 
de mari, încât chiar şi ziarele opoziţiunei nu lau 
atacat. Tocmai însă peste 2 luni, un jurnal al 
opoziţiunei emite repede această idee, că acest îm- 
prumut ar fi o loterie, care ar fi oprită de legea, 
penală, că guvernul prin urmare, a făcut un act 
care cade sub prescripţiunile legei penale. Celelalte 
ziare ale opoziţiunei fură fericite a apucă această 
idee emisă deocamdată fără mult curajiu. şi pe 
pipăite, o propagă apoi cu un ton tare și o pro- 

clamă ca o axiomă. Vă mărturisese, Domnilor, că 
la, întâia vedere când am citit această idee în stră- 
inătate am surâs; căci niciodată nu-mi închipuiam 
că se poate susține mult timp că un împrumut cu 
premii este o loterie. Când însă am văzut că această 
idee se menţine şi se propagă, mam convins că 
noţiunile financiare fiind puţin răspândite la noi, 
nu e de mirare ca toate ereziile să poată află 
crezători. 

Este timpul însă acum ca să vă luminăm 
spre a nu mai lăsă spiritele în îndoială. Voiu, 
examină, Domnilor, acest împrumut, atât sub 
punctul de vedere al legislaţiunei, cât şi al ştiinţei 
financiare şi economice şi vă veţi convinge cât el 
este de corect şi de legal. Şi fiindcă "mă aflu îna- 
intea, unei Camere luminate, chemată de a discutà 
ştiinţa şi a face legi, să-mi daţi voe a vă cità 
autorităţi mai superiore decât noi, mai desintere- 
sate chiar decât noi; și a vă da probe palpabile 
despre toate aserţiunile mele. 

D. interpelator a început prin a vă cità un 
autor, din ale cărui citaţiuni pare L)-sa, că a în- 
teles că împrumutul cu premii este o loterie, până 
la oarecare punct. Procedura este bună; însă res- 
tricţia este rea. Operaţiunea ce a făcut Primăria, 
este sau împrumut sau loterie, nu poate fi până 
la oarecare punct loterie sau împrumut. Dacă este 


267 


o loterie, este oprită de lege; dacă este împrumut, 
ea este licită, ea este corectă. 

Cum să știm dar dacă aci este un împrumut 
sau loterie? Lucrul este prea lesne. Luaţi carac- 
terele esenţiale ale împrumutului, luaţi caracterele 
esenţiale ale loteriei, aplicaţi-le la cazul de faţă, 
şi veţi află îndată adevărul. 

Este, Domnilor, general cunoscut, este o no- 
ţiune elementară, vulgară, cunoscută de toți, şi cu 
atât mai mult de D-v. legiuitori, că caracterul esen- 
ţial al unui împrumut constă în întoarcerea capi- 
talului împrumutat. Imprumut este atunci când o 
parte, împrumutătorul, dă capitalul său cu con- 
dițiune ca ceailaltă parte să i-l întoarcă înapoi 
după un oarecare timp. Dar am văzut prin ziare 
am auzit zicându-se, că un împrumut își pierde 
„natura sa, dacă nu s'a stipulat și dobânda. Per- 
miteţi-mi însă, D-lor, a vă declară că aceasta, este 
o enormă erezie în ştiinţă. Imprumutul este din 
natura sa gratuit, și dobânda există numai atunci 
când părţile o vor stipulă expres. Fără o stipu- 
laţiune expresă dobânda nici nu se presupune. 
Ceeace economiştii şi publiciştii au căutat să pro- 
beze, a fost nu legitimitatea unui împrumut fără 
dobândă ci legimitatea unui împrumut cu do- 
bândă. A se' vedeă însă la noi că se susţine 
că un împrumut fără dobândă este un ce ilicit şi 

imoral, este a se răsturnă rolurile şi a se comite 
una din cele mai mari erezii ştiinţifice. 

Care este acum caracterul esenţial al unei 
loterii? D. Văcărescu ne-a citat un autor din un 
dicționar; și bine a făcut, deși eu cred că cita- 
țiunea sa nu a putut fi complectă; căci nu e eu 
putinţă ca un autor serios să susțină că un îm- 
pramut cu primă este o loterie. Trebue însă să 
alergăm la dicţionare când voim a aveà adevărata 
însemnare a cuvintelor. Ei bine, Domnilor, deschi- 
deţi orice dicţionar veţi voi citiţi orice autor veţi 
dori, şi veţi află pretutindenea, că caracterul esen- 
ţial al unei loterii este când miza, când depunerea, 
când preţul biletului ce se cumpără este în risc, 
în pericol de a se perde. Nu voesce a vă osteni 
cu citațiuni; însă am aci o sumă de citaţiuni din 
dicţionare academice şi economice, din enciclopedii, 
citațiuni trase din cei mai însemnați economişti, 
cum Adam smith, J. B. Say, Edgard Duval, Jo- 
seph Garnier, etc., cari toate vă vor spune că lo- 
terie este atunci când capitalul este în rizie de a 
se perde. 

Aşà dar într'o operațiune oarecare, dacă capi- 
talul ce se depune, trebue să se întoarcă înapoi, 
după un timp oarecare, acea operațiune este un îm- 
prumut; când capitalul ce se depune riscă a se 
perde, operațiunea este o loterie. 

Aplicați, D-lor, aceste principii elementare ]a 
contractul primăriei, şi veți vedeă îndată că este 
vorba de un simplu împrumut. 

Cum însă sa putut ivi îndoială? Cum sa 
născut măcar ideia de o loterie? 

Ei, D-lor, în cazul de faţă au fost îndoeli 
cari au provenit din două cauze diferite. Unii voiau 
cu orice preţ să critice, să atace împrumutul pri- 
măriei, ei erau foarte voioși de a găsi orice oca- 
ziune ca să lovească în guvern. Aceștia înţelegeți 
că sunt de rea credință, şi nu pe ei voi căută a- 
convinge. Au putut însă fi persoane de bună ere- 
dință, cari au putut să se înşele, cari au putut 
să 'comită o eroare involuntară. De aceștia trebue 
să ne ocupăm; pe dânşii îi putem lumină. De 
unde dar le-a putut veni această idee greșită? 

In orice împrumut cu prime, este în adevăr 
o şansă, este aceeace se numeşte în drept un „ulea“. 
Această șansă însă, nu este asupra capitalului, ci 
asupra dobânzilor cari formează primele. Cel ce îm- 
prumută cu primă, este totdeauna sigur că capi- 
talul (şi cevă mai mult peste el, cum este la noi) 
are să și-l iea înapoi; aceeace însă depinde de sorți, 
de sanșă, sunt numai dobânzile, este prima pe 
care o poate câștigă sau perde. Insă această șansă, 
asupra primei numai, nu denaturează de loc ca- 
racterul împrumutului. De aceia şi vedem că eco- 

nomistul Joseph Garnier, între diversele împrumu- 
turi, aleatorii, citează și împrumutul cu prime, chiar 
prin aceste cuvinte: 

„In fine împrumuturile aleatorii sunt acelea 
prin care guvernul, îm schimb de ceeace primeşte 
face promisiuni bazate pe un eveniment incert; 
ustfel loteriile, primele trase la sorți, tontinele 
aparțin la această categorie“. | 

Așă dar împrumuturile cu prime, rentele via- 
gere, tontinele intră în categoria împrumuturilor 
aleatorii. 

Îinprumutul dar contractat de primărie este 
un împrumut aleatoriu cu prime. Eroarea pentru 
persoanele de bună credință sa putut naşte din 
aceasta, că au văzut că şansa, joacă un rol în 
această operaţiune. Nu au observat însă, că această 
şansă este asupra primelor, nu asupra capitalului; 
şi când noţiunile financiare nu sunt destul de răs- 
pândite, înţelegeţi cum această eroare sa putut 
propagă şi prinde crezământ. 

Apoi, Domnilor, adăogaţi pe lângă aceasta, 
limbajul practic, limbajul uzual care adesea nu 
este destul de corect. Ce e de mirare ca mulţi, m- 
dată ce văd că un ce, fie capital, fie dobândă, ese 
la sorţi, să-l şi numească loterie? Insă atunci acest 
cuvânt este o metaforă şi nu are sensul său legal 
și ştiinţific. Mi s'a întâmplat, D-lor, să văd chiar 

un mare economist, un părinte al economiei poli- 
tice, servindu-se de acest termen ca o metaforă. 
Așă, Adam Smith, vorbind în tractatul său de eco- 
nomie politică că ceice intră în armata de mare 
au mai multă şansă decât ceice intră în armata 
de uscat, zice textual: 

„Loteria de mare nu este atit de desavanta- 
joasă ca cea de uscat“. (v. l. p. 207). 

Apoi, Domnilor, când un economist ca Adam 
Smith a putut, întrun mod impropriu, să numească, 
aceasta loterie, cum să ne mirăm, că sau găsit 
şi la noi oamenii cari să numească loterie împru- 
mutul municipal (aplauze)? 

Nu cred dar că D. interpelator s'a preocupat 
de acest limbajiu metaforic ce nu poate aveà nici 
o importanță ştiinţifică şi legală. 

De ce alt s'a preocupat? S'a preocupat oare 
de criticele morale ce unii vor să facă asupra îm- 
prumuturilor cu prime? Nu ştiu. Insă înțeleg prea 
bine aceste critice. Opiniuni sunt multe, și eu le 
respect. Insă să nu uităm că domeniul ceriticelor 
este foarte întins. Eu vă voi da de exemplu pe 
J. B. Say, acest mare economist care critică, nu 
împrumuturile cu prime, ci şi alte împrumuturi 
aleatorii făcute sub formă de rentă viageră şi de 
tontine; el ne spune că aceste împrumuturi con- 
stituese o operaţiune de egoist; şi favorizează ri- 

sipa capitalurilor, procurând împrumutătorului un 
mijloc de a-și mâncă capitalul cu venitul, de frică 
să nu moară de foame. 

Aşă dar de ne vom pune pe domeniul criti- 
celor, vedeţi că drumul este foarte întins, şi nu 
ştim unde am puteă ajunge. 

După ce dar, Domnilor, am probat cu auto- 
ritățile în mână, din punctul de vedere al ştiinţei 
economice şi financiare că aci nu poate fi vorba, 
de loterie, și că a emite numai această idee, este 
a comite una din cele mai enorme erezii ştiinţifice, 
să examinăm aceiaşi chestiune şi din punctul de 
vedere al legislaţiuuei. 

Am văzut, Domnilor, cu o profundă mirare, 
că unele ziare au mers cu curajul până a susţine 
nu numai că împrumutul municipal ar fi o io- 
terie, ba încă că ar fi o loterie, din cele oprite de 
art. 350 din legea noastră penală! Da, sunt oa- 
meni la noi cari vorbese de legi fără a le cu- 
noaşte, fără a le fi citit, ba sunt încă mulţi cari 
ştiu a le interpretă după persoanele ce se află la 
guvern! 

Însă aci lucrul este atât de simplu, încât lesne 
se pot confundă ceice au voit să speculeze asupra 
bunei credinţe a publicului. Să ne urcăm la sor- 
gintea, legei şi să vedem ce se petrece în țările de 
unde ea derivă. 

Art. 350 din codul nostru penal este întocmai 
art. 410 din codul penal al Franţei şi al Belgiei. 
Să vedem dar ce se urmează în Franţa şi în Belgia, 
unde se află aceiași lege ca la noi, şi îndată vom 
puteă şti întinderea şi sensul legei noastre. 

Domnilor, loteria, în adevăratul sens al ei, 
a existat cu o mare furie în Europa, în secolul 
al 16-lea, 17-lea şi al 18-lea. Nu numai particu- 
larii, ci Statul chiar creea loterii şi se folosiă de 
beneficiile lor. In Italia, în Anglia, în Franţa, în 
Germania furia jocului de loterie eră foarte mare. 
Pentru Stat ea deveneă o sorginte de venituri şi 
sub Ludovic XIV, acest impozit imoral şi ruinător 
eră trecut regulat în budget ca o sorginte de ve- 
nituri. Precum a arătat şi D. Văcărescu, în timpul 
revoluţiunei franceze, sau lovit loteriile în Franţa, 
însă numai cele particulare, nu şi cele publice. 
Odată s'a suprimat şi loteria publică, însă apoi 
iar s'a înființat; aşă încât în timpul revoluţiunei 
franceze loteriile publice ale Statului, funcționau 
liber în toate departamentele Franţei. 

La 1810 se făcu codicele penale ale Franţei 
şi prin urmare art, 410 de unde derivă articolul 
nostru 350 care vorbeşte de loterii. Credeţi însă 
că loteriile publice, în adevăratul lor sens, au în- 
cetat din cauza preseripţiunilor art. 410? Nici de 
cum, D-lor. Loteriile au eontiuuat să funcţioneze 

în Franţa până la anul 1836, când a venit o lege 
specială care le-a oprit anume. 

In Belgia lucrurile s'au petrecut tot astfel. 
Măcar că şi acolo eră tot legea penală ce avem 
noi, loteriile publice au continuat de a există până 
la 1830. Tot Dalloz ne spune aceasta. 

Când dar ne aflăm în faţa unor fapte atât 
pozitive, când vedem că în Franţa, că în Belgia, 
de unde am luat legea noastră, loteriile publice 
au existat, și nu au putut încetă decât prin o 
anume lege, cum ar mai puteă cinevă ayeă cute- 
zanța de a învocă art. 350 din codul penal, ca 
aplicabil, nu numai la loterii, ba şi la împrumu- 
turi cu prime? 

Nu cred, Domnilor, să mai fi venit cuivă în 
gând până astăzi ca să confunde împrumuturile 
cu loteriile, şi să le supună apoi la toate legile 
penale. La noi numai se văd asemenea minuni. 
Loteriile astăzi sunt oprite expres, şi pedepsite sever, 
în Franţa, în Belgia, în Anglia, în Elveţia, în 
Italia; ele există numai în unele state din Germania. 
Și cu toate astea şi în Franţa şi în Belgia, în 
Elveţia, în Italia împrumuturi cu prime, fără nici 
o dobândă, se contractează pe fiecare zi de oraşe. 
Este modul de împrumut cel mai avantajios al 
orașelor. 

Și cauza mi-o explic lesne. Imprumuturile 

Statului sunt mari, şi în deobște dobânda ce se 
oferă, este însemnată. Oraşele contractă împrumu- 
turi mai mici şi ca să evite de a se încăreă cu 
mari dobânzi, au preferit mijlocul primelor, așă 
încât împrumutătorii pot fi atrași “ca şi fără o 
mare dobândă să-și depună capitalurile lor, având 
în perspectivă beneficiul acelei prime. 

De aceea vedem că mai toate oraşele din Eu- 
ropa fac împrumuturi, ca cel dela noi, adică cu 
prime numai, fără dobânzi. Când în călătoria mea 
am auzit pentru prima oară că la noi se acredi- 
tează această erezie, că un împrumut cu prime 
este o loterie, am avut curiozitatea a-mi procură 
mai multe obligaţiuni de împrumuturi cu prime 
fără dobânzi, din mai multe țări. Aşă am aci obli- 
gaţiuni ale orașelor Friburg, din Elveţia, Neuchatel, 
Ostenda din Belgia, Milan şi ale oraşelor Roubaix 
şi Fourcoing din Franţa. 

Toate aceste obligaţiuni sunt de împrumuturi 
cu prime fără dobânzi; toate aceste obligaţiuni, 
notați bine acest însemnat punct, sunt din ţări 
unde loteriile sunt cu desăvârşit oprite prin legi 
speciale foarte desvoltate! Și la noi, unde avem 
aceiaşi lege penală ca în Franţa, Belgia, Elveţia, 
sar pretinde că împrumuturile cu prime nu sunt 
permise, ba încă că sunt şi pedepsite de legea 
penală ? 

Căutaţi, Domnilor, dosarul munieipalităţei, şi 
veţi vedeă că toate propunerile de împrumut câte 
s'au făcut, trei sau patru, încă din timpul consi- 
liului precedent, toate au fost tot cereri de împru- 
muturi cu prime. 

Dintre toate însă propunerea cea mai avan- 
tajioasă a fost aceeace s'a întărit; pentru prima, 
oară, Domnilor, se vede în România un împrumut 
atât de avantajios, ca cu 11 la sută să se plă- 
tească şi dobândă și amortisment. 

Să nu căutăm dar a criticà și a denigră aceeace 
prin natura sa este atât de avantajios, atât de co- 
rect, atât sub raportul științei economice, cât și 
sub raportul legislaţiunei. Să numim fiecare lucru 
pe numele său, și să dăm termenilor adevărata 
lor semnificare; atunci numai vom procedă în exa- 
minarea noastră ca oameni luminaţi și vom da 
lucrurilor adevărata lor valoare (aplauze). | 

Monitorul No. 58 din 14/26 Martie 1870 


Dreptul de control al Reprezentațiunei naţionale 
asupra ibudgetelor statului. 





In şedinţa din 6 Martie 1870 a Camerei Deputaţilor, 
cu ocazia discutiei budgetare pe 1870/71, mai mulţi depu- 
taţi, între cari Codres 'u, Gr. Brătianu şi Agarici, căutând 
a provocà o criză ministerială prin refuzul budgetelor sub 
cuvânt că nu ar fi equilibrate, ieă cuvântul şi B. Boerescu 
care susține că budgetele fiind ale ţării nu ale miniş- 
trilor nu se poate refuză votarea lor. 


B. Boerescu. D-lor, aşi dori să coborîm 
chestiunea de pe tărâmul abstraeţiunilor vagi pe 
cari au pus-o unii din onorabili D-ni oratori cari 
m'au precedat; ași dori s'o coborîm de pe tărâmul 
teoriilor fără nici un scop practic, pe cari am 
văzut că le-a desvoltat onorabilul D. George Bră- 
tianu şi chiar onorabilul D. Ioan Codrescu, al 

cărui discurs mi sa părut cevă mai practic; aşi 
voi, zic, să coborim această chestiune pe un tărâm 
cu totul practic şi mai aproape de bunul simţ. Cu 
alte cuvinte, aşi dori să definim bine chestiunea și 
să de dăm o socoteală exactă despre ce este vorba. 

Despre ce este vorba dar, D-lor astăzi? 

Este vorba de votarea budgetelor; e vorba de 
exerciţiul unui drept, cel mai important ce are 
Camera, despre dreptul de a examină expoziţiunea 
oficială a cheltuelilor şi a veniturilor pe care gu- 
vernul este dator s'o prezinte Camerei în fiecare an. 

Acest drept este în adevăr foarte important 
și cu cât importanţa sa este mai mare cu atât mi 
se pare că Camera trebue să proceadă în exerci- 
țiul lui cu lot tactul şi cu toată seriozitatea ce 
trebuie să aibe un corp menit de a controlă in- 
teresele cele mari ale naţiunei. 

Numai în Statele constituţionale, numai în 
acele State în cari națiunea controlează afacerile 
guvernului, ştiţi că sunt budgete regulate; numai 
acolo, D-lor, se votează regulat pe fiecare an bud- 
getul de venituri şi acela, de cheltueli; ştiţi că acest 
drept noi îl executăm ca în toate Statele consti- 
tuţionale, numai din timpul de când sa inaugurat 
sistemul nostru reprezentativ, numai dela 1859 avem 
şi noi dreptul să controlăm afacerile guvernului 
nostru, numai dela 1859 avem şi noi budeete, 

avem dreptul să le cercetăm, să le votăm. Numai 
de atunci acest control se face de naţiune, şi se 
face într'un mod bine simţit. 

Să vedem dar, D-lor, cum trebue să se exer- 
citeze acest drept în orice Stat constituţional, pentru 
ca să ştim şi noi să lucrăm tot astfel. Căci cred 
că ar trebui să luăm exemple de la alte State con- 
stituţionale; să vedem cum se exercită acolo acest 
drept; căci socotesc că este bine să ţinem seamă 
de experiențele Statelor celor mai bătrâne cari ne-au 
servit de model în noua noastră organizaţiune! 

Domnilor, este adevărat că cu vcaziunea dis- 
cuţiunei budgetului se discută totdeauna chestiunile 
cele mai importante; cu ocaziunea budgetului de 
cheltueli se pun pe tapet toate chestiunile din lă- 
untru, chestiunile de adiministraţiune, toate chestiu- 
nile cari sunt legate, direct sau indirect, cu afa- 
cerile publice şi cu serviciile cari se îndeplinesc 
prin acel budget. Cu ocaziunea budgetului de ve- 
nituri se discută natura impositelor, cotitatea lor, 
modul de percepţiune, în fine se face o discuţiune 
potrivit cu natura obiectului carese află în chestiune. 

Prin urmare la ce rezultat se poate ajunge 
cu ocaziunea discuţiunei generale a budgetelor? Cu 
ocaziunea acestei discuţiuni nu se poate întâmplă 
decât două lucruri: Camera sau corpul care este 
menit de a examină budgetele, exprimă întrun mod 

franc şi categoric, că nu are încredere în guvern, 
că nu voeşte prin urmare că îneredințeze punga 
Statului în mâinile unor miniștri cari nu se bucură 
de încrederea, reprezentaţiunei naţionale și când se 
face aceasta, atunci știți cari sunt consecinţele: 
miniştrii sau se retrag, sau dizolvă Adunarea. 

Dacă se întâmplă însă ca Adunarea să nu 
voiască a pune chestiunea pe acest tărâm, atunci 
se discută și se regulează equilibrul budgetar, adică 
balanţa între cheltuielile şi între veniturile Statului, 
şi astfel se rezolvă chestiunea budgetară, când mini- 
sterul are o majoritate în Adunare. 

Iată, D-lor, rezultatul practic al desbaterilor 
care se urmează în toate Statele constituţionale 
unde se examinează pe fiecare an budgetele: iată, 
D-lor, ce obiecte speciale și bine determinate, poate 
să aibă discuţiunea iscată cu ocaziunea votărei bud- 
getelor. La noi ce se întâmplă cu discuţiunea de faţă? 

Mai înainte de toate, întrun mod general, 
întrun mod vag, sau aruncat temeri, s'a arătat 
pericolele cari rezultă din creşterea exagerată a 
budgetelor dela un timp încoace. Apoi, onorabilii 
D-ni oratori cari au combătut budgetele, și cari 
en toate astea nu au pus chestiunea ministerială, 
într'un mod precis şi regulat, au socotit că vorbind 
numai despre pericolele ce au să rezulte din sporirea 
exagerată a cheltuelilor ce nu sunt în proporţiune 

cu cheltuelile, ne vor înduplică să nu votăm 
budgetele. 

Dar, D-lor, lăsând deocamdată la o parte ne- 
regularitatea procedurei, oare sporirea cheltuelilor, 
în sine, este ca o cauză reală a perturbaţiunei 
noastre financiare? Această cauză fi-vaea un pericol? 
Și acest pericol fi-vă el adevărata cauză care face 
pe acei domni să declare că refuză budgetele? 

A venit onorabilul D. Codrescu şi ne-a făcut 
panegiricul sistemului nostru financiar din vechime; 
a venit să ne arăte în ce stare de fericire ne-am 
aflat atunci când comptabilitatea Statului eră așă, 
de simplă, aşă de patriarhală! 

Dar, D-lor, este cunoscut de toată lumea că 
un Stat merge spre civilizațiune, cu cât merge 
spre civilizaţiune, cu atât îi crese și trebuinţele, 
cu atât îi cresc şi cheltuelile; cu cât un Stat este 
mai puţin înaintat, mai în stare primitivă, mai în 
stare patriarhală, cu atât și trebuinţele, cu atât și 
cheltuelile sale sunt mai mici. 

La noi sau urcat negreșit cheltuelile, şi eră, 
natural să se urce dela 1859 încoace, dela acel 
an de când datează începutul unei noui ere sociale 
de civilizaţiune în care am intrat. Dela acea epocă, 
societatea, noastră a luat o mare desvoltare, şi nu 
trebue prin urmare să vă miraţi dacă şi cheltuelile 
s'au ridicat în proporţiune cu desvoltarea, nouilor 

trebuinţe şi nu trebue D. Codrescu să se mire dacă 
şi sistemul nostru financiar numai poate fi așă de 
simplu şi primitiv ca în vechime. 

Un singur exemplu: aduceţi-vă aminte cum 
eră în vechime numai o singură partea activităţei 
noastre: lucrările publice, cel puţin în România 
de dincoace de Milcov; şi ce aflaţi? Aflaţi că înainte 
numai de 1859, acest serviciu însemnat abiă figură 
ca o singură gi modestă secţiune în ministerul de 
interne. Astăzi, însă, pentru îndestularea acestui 
serviciu s'a instituit un minister special şi zecimi . 
de milioane sunt consacrate pentru lucrările publice 
de tot felul. l 

Putem oare zice că o asemenea cheltuială este 
o sarcină? Putem oare zice că o asemenea adăo- 
gire de cheltueli este o anarchie, este un semn de 
slăbiciune sau de desordine? Cred că nimeni din 
D-voastră nu admite aceasta. 

Cu toate astea este un rău, necontestat, ca, 
cheltuelile să nu fie în equilibru cu veniturile. 
Dar de unde a provenit răul? De unde a venit că 
ne-am aflat într'o bună dimineaţă că cheltuelile 
noastre sunt în disproporţiune cu veniturile? 

Să ne explicăm cauzele acestui fenomen, nu 
cauzele politice, cum necontenit s'a făcut, ci cau- 
zele reale, cauzele economice. Știţi, D-lor, cari sunt 
după mine cauzele? Ele sunt, că nu sa putut 

dela 1859 până astăzi să se creeze prin acele chel- 
tueli destule lucrări productive. 

Cheltuelile ce s'au făcut erau neapărat utile, 
necesarii chiar, nu de lux, cum a zis onorabilul 
D. G. Brătianu; căci, toţi aci, ştim că numai lux 
nu face Statul nostru, abiă are utilul, abiă are 
necesariul şi nimic mai mult. 

Trebuinţele dar desvoltându-se, s'au putut 
face multe cheltueli ntile, s'au putut îndestulă ser- 
vicii indispensabile, dar nu am putut încă până 
astăzi face încă destule cheltuieli pentru lucrări 
productive. Intr'un sens general şi cheltuiala utilă 
este productivă; căci, productive sunt cheltuelile 
ce se fac, de exemplu, cu justiţia, cu administra- 
ţiunea, cari apără averea, persoana onoarea noa- 
stră. Insă întrun sens restrâns, în sensul econo- 
mic, cheltuiala productivă este numai acea prin 
care se mărește avuţia publică. Când un Stat are 
multe asemenea cheltueli productive, eu felicit acel 
Stat; căci cu cât asemenea cheltueli vor fi mai 
multe, cu atât avuţia publică şi privată se va mări, 
și prin urmare cu atât resursele de venituri în 
Stat vor fi mai numeroase. 

Am puteă noi care să ne plângem dacă în 
budgetul nostru s'ar prevedea o sumă pentru ex- 
ploatarea de mine, pentru parchetarea de păduri, 
pentru înlesnirea navigărei râurilor şi altele ase- 

menea? Negreşit că nu, D-lor, pentrucă aceste 
cheltueli, nu ar produce desordini în finanţe, ar 
fi din contra o sorginte de avuţie, un mijloc dea, 
creşte veniturile Statului şi de a se face posibilă 
equilibrarea, budgetului. 

Din nenorocire însă, D-lor, trebue să mărtu- 
risesc că numai de puţin timp încoace au început a 
se înmulţi şi la noi asemenea, lucrări, productive în 
sensul adevărat economic, până acum aceste lucrări 
sunt drumurile, numai mijloacele de comunicaţiune. 

Iată însă întradevăr o lucrare productivă. Şi 
oricât ar critică cinevă drumurile de fer, eu voi 
binecuvântă, în totdeauna efectuareă acestor dru- 
muri, căci sunt cea mai mare sorginte a avuţiei 
noastre publice. 

Mai sunt şi alte lucrări deasemenea natură; 
însă toate abiă au început a se efectua, încât 
încă n'au putut să-și producă efectele lor, n'au 
putut să-şi deă încă roadele lor. 

Aci se află adevărata cauză economică a ne- 
equilibrărei budgetelor noastre. Am avut cheltueli, 
însemnate — consecinţă, naturală a necesităţei tim- 
pului, a desvoltărei cari a luat societatea noastră 
şi interesele ei,— însă cheltueli mai mult utile de 
cât productive; şi astfel pe nesimţite, pe când chel- 
tuelile s'au mărit într'o proporţiune însemnată, ve- 
niturile n'au crescut în aceeaşi proporţiune. 

„De aei, dificultățile financiare, jena financiară, 
neequilibrarea budgetelor. 

Apoi dacă pe lângă această cauză principală 
și primordială, s'ar adăogă din timp în timp și 
o nedibace gerare a finanţelor, şi o aşezare de im- 
pozite mai mult sau mai puţin nenemerită și o 
percepţiune mai mult sau mai puţin negligentă, 
înţelegeţi, D-lor, că dificultăţile financiare au pu- 
tut deveni şi mai mari! 

Dacă dar ar fi să ne ocupăm întrun mod 
serios şi practic de chestiunea budgetelor, ar fi 
mai cu seamă spre a examină toate aceste difi- 
cultăţi financiare, ar fi spre a ne urcă la cauzele 
economice cari au adus deficitul; atunci am căuta 
şi modul cum să piară dificultăţile, cum să adu- 
cem equilibrul în budget, cum să punem în fine 
finanțele noastre într'o stare normală! 

Aceasta este oare ţinta D-lor oratori cari 
combat budgetele? Preocuparea D-lor este oare o 
preocupare economică sau numai o simplă preo- 
cupare politică! 

Nu voi să fac analiza cuvintelor D-lor; 
aceasta, au făcut-o alţii. Să observăm numai într'un 
mod general, modul cum fiecare din D-lor a com- 
bătut budgetul, şi vom înţelege îndată care a fost 
adevărată, D-lor preocupare. Atunci vom vedeă şi 
ne vom puteă dă seama cum stă chestiunea,; atunci 

vom cugetă dacă e bine sau rău să ascultăm pe 
acei D-ni deputaţi cari ne îndeamnă să nu votăm 
budgetul 

Constituţională este procedarea D-lor depu- 
taţi cari propun refuzul budgetelor? Spre a şti dacă 
aceasta este bine, este prudent să consultăm uzu- 
rile altor naţiuni civilizate. Cel d întâi popor care 
a avut budgete regulate, unde națiunea își-a exer- 
citat mai înainte de toţi acest drept de control a 
fost Anglia. Acolo prin urmare uzul este mai con- 
stant, mai sigur. 

Consultând dar uzurile parlamentare ale acelor 
naţiuni, vom vedeă că budgetul se consideră ca 
aparţinând naţiunei, iar nu miniștrilor. Nu se face 
o chestiune ministerială din up budget, şi aceasta 
cu drept cuvânt; căci budgetul este, cum se zice 
peste Milcov, gospodăria Statului; precum fiecare 
familie îşi regulează veniturile şi cheltuelile sale 
de peste an, tot astfel și familia cea mare, Statul, 
trebue să-şi reguleze veniturile și cheltuelile sale. 
Nu este nimeni în drept, sub cuvânt de neîncre- 
dere în minister, să oprească această gospodărie a 
Statului, să oprească economia domestică a familiei 
celei mari, a Statului, să împiedice astfel mersul 
societăţei şi să amenințe siguranţa publică. 

Dar aud că mi se objectă că sau văzut ase- 
menea exemple, că sa văzut Camera în acele ţări 

refuzând budgetele. Da, este adevărat; dav știți 
când ? Să vă spun eu când. 

Asemenea acte sau văzut, de exemplu, în 
Franţa, în timpul lui Carol X-lea, când Camera, 
i-a refuzat budgetele; s'a văzut în Anglia, în timpul 
vechilor ei parlamente, când ele smulgeau dela Rege 
una câte una libertăţile publice, şi când îi ziceă: 
„dă-mi cutare drept, ca să-ţi votez cutare impozit!“ 
dar asemenea, acte s'au văzut în aceste țări numai 
atunci când se află o luptă între Cameră şi capul 
Statului; aceasta eră poziţiunea între Camera Franţei 
şi Carol X, între vechile parlamente ale Angliei 
şi regii ei; pozițţiunea eră anormală şi actul erà 
revoluționar. 

Mai voiţi şi alte exemple? Le voi găsi mai 
aproape decât aţi crede, le vom găsi chiar la noi. 
Fiindcă facem istorie, de ce şi istoria noastră să 
nu ne serve a ne lumina? 

Chiar la noi s'a întâmplat asemenea acte. Vă 
aduceți aminte că în anul 1863 s'a făcut în Adu- 
narea noastră o propunere de a se refuză budge- 
tele. Am avut curiozitatea, a citi procesele-verbale 
spre a-mi împrospătă, memoria acelui fapt, petrecut 
în ziua de 26 Februarie 1863. Acea propunere 
eră făcută de d-l C. A. Rosetti, şi între alte con- 
siderante pe cari se bază d. Rosetti spre a refuză, 
budgetele şi perceperea impozitelor, eră un consi- 

20993 1) 

derant care se potrivește mult cu ceeace s'a zis 
astăzi. 

D-lui ziceă între altele: „Consideriind că prin 
votarea proectului de lege proectat de comisiunea 
financiară sar da un vot de încredere ministerului 
şi teoriilor constituționale ce a sustinut în Adu- 
nare, şi după care voeşte a conduce ţara, ete.“. 
Vedeţi că D. C. A. Rosetti vorbea în acea epocă 
tocmai acum au vorbit unii astăzi. 

Am combătut atunci propunerea D-lui Rosetti 
cu aceleaşi argumente cu cari mă serv şi astăzi; 
am spus atunci, ca gi acum, că nu se face din 
votarea budgetelor o chestiune ministerială. Vă 
adaog încă astăzi, că înțeleg ca budgetele să se 
refuze atunci când este o luptă de o altă natură, 
o luptă mai mare decât ministerială, o luptă între 
Cameră și capul Statului. Atunci înţeleg a se re- 
fuză budgetele! Dacă lupta însă nu este de această 
natură, atunci, vă mai repet, cum se poate face 
din budgete o chestiune ministerială ? 

Așă dar, D-lor, din acest punct de vedere. 
îmi pare că sa probat în mod pozitiv că propu- 
nerea de a nu se votà budgetele nu este constitu- 
ţională; căci ea este contra a ceeace se urmează 
în Statele constituţionale; căci ea, prin natura sa, 
este un act revoluţionar. 

Să considerăm acum chestiunea sub un alt 

punct de vedere; să lăsăm uzurile și exemplele 
străine și locale; să vedem dacă, după legile 
noastre, după constituţiunea noastră, constituţională 
este o asemenea, propunere ? Să vedem dacă după 
constitnțiunea noastră se poate face din bugete o 
chestiune ministerială ? lată ce zice art. 113 din 
constituţiune: 

„Budgetul se va prezintă totdeauna cu un an 
înainte de punerea lui în lucrare, Adunărei le- 
giuitoare, ete.*. 

Din nenorocire acest articol nu sa pus până 
azi în lucrare. Sperăm însă că peste puţin ne 
vom pune în stare normală, votând budgetul cu 
un an înainte. Insă ce dovedește acest articol? 
Nu vedeţi D-voastră, în modul cel mai clar, că 
constituţiunea noastră nu permite ca din budgete, 
din expoziţiunea, oficială a veniturilor şi cheltue- 
lilor zilnice, să se poată face o chestiune mini- 
sterială ? Nu vedeți că prin obligaţiunea de a se 
votă budgetele cu un an înainte, a făcut imposi- 
bile crizele ministeriale cu ocaziunea budgetelor? 
(aplauze). Cum, în adevăr, cu votarea budgetelor 
sar putei face o chestiune ministerială, când nu 
se ştie ce miniștrii vor fi peste un an când ele 
se vor aplică ? 

Presupuneţi că suntem în regulă; că în luna, 
lui Noemvrie 1870 ni se prezintă ca să votăm 

budgetele pentru 1871. Ei bine, presupuneți D-v. 
că ar fi constituțional, că ar fi regulat, că ar fi 
chiar fapt de om cu minte ca să se refuze mini- 
sterului din anul 1870 budgetele destinate pentru 
anul 1871? Aceasta ar fi absurd și nu cred că 
aţi aprobă o asemenea enormitate. 

Imi veţi zice însă: „Da, aşă este; însă acum 
ni se prezintă budgete pe anul curent; dacă din 
împrejurări independente de voinţa noastră nu s'a 
putut de zece ani a se aplică art. 113 din constitu- 
ţiane, apoi atunci profităm de ocaziune şi zicem mi- 
nisterului: te-am prins la mână, nu-ţi dăm budgete“. 

Dar atunei, D-lor, D-voastră aţi profită nu- 
mai de o ocaziune pe care nu aţi avea-o de am 
fi în starea normală a art. 113; dar atunci cel 
puţin spuneţi că aceasta este o curată stratagemă, 
o toemeală între D-voastră şi minister? Numai 
vorbiţi însă în .numele dreptului!... Dreptul este 
contra D-voastră și constituțiunea este în contra 
D-voastră (aplauze)! 

Formaţi francamente o propunere categorică 
de neîncredere în minister dar nu şicanaţi! luptaţi 
frane şi leal; aveţi curajul de a pune chestiunea 
de neîncredere, şi atunci guvernul, dacă veţi aveă 
majoritate, sau vă va cedă locul, sau va dizolvă 
Adunarea, cu budgete votate, şi vom şti unde ne 
aflăm. 

Dacă nu veţi aveă majoritate, aveţi să vă 
supuneţi la legea comună, în virtutea căreia mi- 
norităţile cedează majorităţilur, şi iarăşi ştim unde 
ne aflăm și țara va merge înainte (aplauze). 

Insă cu modul D-voastră ce faceți mai mult 
decât simple încurcături? cum veniţi D-v. și ziceţi 
guvernului: noi nu propunem vot de neincredere; 
dar nu votăm nici budgetele; dar atunci ce voiţi 
să facă guvernul? ce consilii are să deă el capului 
Statului? Să-şi deă demisiunea? dar cine i-a spus 
că nu are încrederea Adunărei? să dizolve Adu- 
narea? dar ce conflict s'a ivit între ea şi minister? 
până când majoritatea Camerei-nu sar pronunță, 
asupra unei propuneri de blam, ce voiți să facă, 
ministerul? A! dar D-voastră ştiţi că nu sunteți 
majoritate şi iată de ce nu cutezați a vă expune 
la votarea unei propuneri de blam! voiţi dar să 
ajungeţi la scop, de a decimă ministerul, prin stra- 
tageme numai, prin simple amenințări! poate aceasta 
să fie dibaci, însă nu este cavaleresc (aplauze). 

Cred, D-lor, că am probat astfel până la evi- 
denţă, că scopul ce urmăresc ceice propun refuzul 
budgetelor, că remediul ce preseriu la un rău ce-l 
recunosc chiar D-lor, nu este practic, nu este logic, 
nu este mai ales epnstituţional. 

Pot adăogă acum că această a D-lor proce- 
dare nu este nici patriotică. D-v. cari ati constatat 

răul, D-voastră cari cunoaşteţi deficitul budgetului, 
cum puteţi ajunge la coneluziunea că mai bine este 
ca ţara să meargă cu un budget ce are 24 mi- 
lioane deficit, decât cu un budget al cărui deficit 
este redus la 11 milioane? Nu este patriotic să 
voiţi astfel a mări răul prin continuarea lui! 

Fac dar apel la însăşi sentimentele D-v. pa- 
triotice, ca să părăsiţi o așă cale rătăcită! In orice 
caz, sunt sigur că această Adunare nu vă va urmă, 
şi că ea, conform uzurilor parlamentare, conform 
datoriei sale esenţiale, va aduce cel mai mare ser- 
viciu ţărei, curmând răul şi restabilind echilibrul 
financiar prin votarea budgetelor ţărei (aplauze 
prelungite). 


II 


Monitorul No. 271, din 9 21 Decemvrie 1870 
Alegerile Colegiului III de Deputaţi din Ilfov 


Contimporanii îşi aduc aminte de furtunile ce pro- 
vocau alegerile în primii ani ai Domniei Regelui Carol 
I. In Buenrești mai cu seamă se dedeau adăvărate bă- 
tălii cu prilejul acestor alegeri. 

In şedinţa din 2 Decemvrie 1870 abià a ajuns la 
ordinea zilei raportul secțiunei de verificare a alegerei Co- 
legiului III de Ilfov. Acest raport conchide conform opi- 
niunei majorităței membrilor secțiunei la invalidarea 
alegerilor şi la convocarea din nou a colegiului, adăo- 
gând ca să se numească o anchetă parlamentară care să 
cerceteze cum s'au făcut acele alegeri şi să asiste de drept 
la alegerile cele noi. 

Se naşte o diseuţiune aprinsă care durează trei zile. 

In ședința din 3 Decemvrie a Camerei Deputaţilor 
ia cuvântul B. Boerescu. 


B. Boerescu. Domnilor, am să combat con- 
cluziunile raportului, şi să-mi permiteţi a le com- 
bate pe un tărâm cu totul altul decât acela pe 

care sa pus chestiunea de către mai mulţi Domni 
oratori. 

Nu mă voi urcă în acele regiuni superioare 
şi abstracte unde sau urcat unii din onor. preo- 
pinenţi, făcând teorii vage asupra libertăţei de ale- 
geri și a tot felul de libertăţi, cari teorii se pot 
lesne copia din autori, ci mă voi ţine pe tărâmul 
mai modest al faptelor ce discutăm. 

Nu mă voi ocupă nici de chestiuni personale, 
nici de chestiune de guvern, ci pur şi simplu voi 
examină concluziunile raportului așă precum dorea 
onor. D. Voinov, care însuși a constatat, că mai 
toți oratorii s'au depărtat dela, chestiunea prin- 
cipală. 

Este în discuţiune alegerea din București; şi 
permiteţi-mi a crede, că lumina nu este, nu poate 
fi făcută numai după discuţiunea ce a urmat. 

Eu presupun acestei onor. Adunări, intențiunea 
de a lucră cu imparţialitate. Dar fiindcă cei mai 
mulţi din D-voastră sunt din districte, cred că ni- 
meni nu poate cunoaşte mai bine faptele ca noi 
cari suntem din capitală; şi dovadă despre aceasta, 
este că onor. D. Fleva, spunându-ne că la ale- 
gerea capitalei s'ar fi votat cu fraudă, s'a exprimat 
chiar astfel: „Așă mi sa spus, şi cred că este 
adevărat“. Tot cam așă s'a exprimat şi D. Voinov. 
Va să zică, Domnilor, ered după spuse, după afir- 

mările altora; căci nici unul din D-lor nu au fost 
prezenți în capitală, şi prin urmare nu au fost în 
poziţiune de a cunoaşte lucrurile prin D-lor înşişi. 

Aşă dar, să examinăm acum chestiunea cu 
imparţialitate şi cu răceală mai cu seamă. Nu voi 
să pun alegerea capitalei mai presus de t: ate cele- 
lalte alegeri, cum se pretinde de unii D-ni oratori, 
cari ne-au spus că capitala este inima şi capul 
naţiunei. 

Eu, Domnilor, nu cred că capitala este capul 
și inima unei naţiuni; căci atunci s'ar presupune 
că celelalte părţi ar fi un corp inert: capitala nu 
este, Domnilor, nici capul, nici inima unei naţiuni, 
ci o parte din capul şi inima unei naţiuni; însă, 
o parte ce ocupă locul cel dintâiu; capitala, cu alte 
cuvinte, este prima inter pares. ` 

Să examinăm dar alegerea capitalei, întocmai 
cum s'ar examină acelea ale colegiilor celor mai 
depărtate din ţară şi să vedem dacă le putem 
anulă în drept, fără a da votului nostru nici una, 
din semnificările la cari au voit să ajungă unii 
din preopinenţi. In alte cuvinte, nu trebue, D-lor, 
ca din acest vot să iasă un blam pentru minister; 
nici asemenea aș dori, mai ales ca acest vot asupra 
alegerilor capitalei, să aibă semnificarea, pe care 
toţi, aţi înţeles-o, la care a voit să ajungă D. 
Candiano. Votul nostru, în chestiunea de faţă, nu 

poate fi, nu trebue să fie decât un simplu vot 
de justiție; şi pentru ca justiţie să fie să-mi per- 
mită onor. D. Blaremberg, a-i spune, că trebue 
să votăm cu răceală, cu imparţialitate, şi fără a 
amestecă, politica, sau alte consecinţe politice de 
blam sau nu știu mai ce. Căci, Domnilor, este 
ştiut că, nu poate fi justiţie acolo unde numai 
sunt garanţii de imparţialitate. 

Aşà dar, Domnilor, să examinăm chestiunea 
Bucureştilor, cel puţin cu aceiași măsură cu care 
sa examinat şi alte alegeri până acum. 

Cât despre mine, Domnilor, vă voi probă că 
vorbesc cu cea mai mare imparţialitate, fiindcă 
toate argumentele mele le voi bază pe fapte şi acte 
pozitive. Aş rugă numai și eu pe D. Deputaţi 
carı vor voi să mă combată să o facă tot în acelaș 
mod, adică să nu mă combată numai cu fraze și 
declamaţiuni, ci cu fapte, cu acte (întrerupţiuni). 

B. Boerescu. — Domnilor, o alegere se poate 
atacă sau ca făcută în contra legei, ca lipsită 
adică de formele esenţiale cari o fac valabilă, sau 
ca făcută cu violenţă, şi atunci Camera, transfor- 
mându-se într'un înalt juriu, apreciază dacă au 
fost violenţe de natură a face ca alegerile să nu 
fi existat, şi va judecă cum va crede mai drept. 
Subt ambele aceste puncturi de vedere s'au atacat 
alegerile Capitalei. 

Le vom examină pe amândouă; vom produce 
fapte, vom expune acte, şi vom vedei dacă Adu- 
narea, fie numai cu legea în mână, fie chiar ca 
juriu. va puteă invalidă aceste alegeri. Vom vedeă 
atunci dacă aceste alegeri se pot lovi, prin motive 
legale, sau prin motive numai morale, sau dacă anu- 
larea lor ar fi numai o chestiune de partid, execu- 
tarea unui pact care a fost baza fuziunei de partide. 

Toate acestea le vom vedeă şi ţara le va apreciă. 

Să începem dar mai întâi, cu partea legală; să 
examinăm dacă aceste alegeri au fost sau nu fă- 
cute conform legei. 

S'a pronunţat neîncetat de unii din D-nii ora- 
tori și de D-nul raportor, cuvântul de ilegalităţi, 
fără să precizeze în ce constau acele ilegalităţi. 
Ce e mai mult, aţi putut observă acel curios fe- 
nomen, că toţi din D-nii oratori cari au vorbit de 
violarea, legei, s'au ferit de a cită anume articole 
de lege. Numai d. Fleva a menţionat, în treacăt 
şi foarte repede, că sar fi violat art. 62 din legea 
electorală; iar toți ceilalți oratori sau ferit de a 
ne cită vreun articol de lege ce sar fi violat. 
D-nul raportor însuşi repetă de mai multe ori în 
severa I)-sale lucrare, că s'a violat legea, şi cere 
anularea, alegerilor numai pe unicul motiv de ile- 
galități, fără să-şi deă osteneala a ne arătă ce 
anume articole de lege s'au violat. 

Să luăm dar uoi legea; să o examinăun, să ve- 
dem formele esenţiale ce ea cuprinde, spre a puteă 
apoi vedeă reproducând faptele, dacă legea s'a, 
putut violă. 

Să luăm dar textul legei electorale; să vedem 
cari sunt formele esenţiale ce ea preserie, acele 
forme, cari direct sau indirect se leagă cu alege- 
rile de acum, și să ne pronunţăm apoi în cu- 
noștinţă de cauză dacă legea s'a putut sau nu violă. 

Aceasta, e lesne de făcut. lată legea electorală. 
Ce aflăm? 

Art. 54 care ne spune că, sub pedeapsă de nu- 
litate, alegerea trebue să înceapă la o oră oarecare. 
Aceasta însă nu are a face cu chestiunea noastră. 
Sunt apoi art. 60 şi 62 care ne spun cum se vo- 
tează, că adică fiecare din alegători merg chemaţi 
după ordinea alfabetică să-şi serie votul lor, ete., 
şi că votarea nu ţine decât până la 4 ore. 

Art. 65 ne mai spune că nu pot votă decât 
acei cari sunt înscriși în liste. 

lar art. 66 ne spune, într'un mod expres, că nu- 
mărul voturilor Deputaţilor se înseriu pe o îndoită 
listă, una ţinută de secretari şi alta de serutatori. 

In fine, să nu uităm că art. 69 ne spune că 
despre toate operaţiunile şi incidentele electorale 
se va ţine un proces-verbal, subseris de biurou şi 
de alegătorii prezenţi cari vor voi. 

lată, Domnilor, toate dispoziţiunile legei, cari 
cuprind formelb cele mai esenţiale de observat în 
operaţiunile electorale. 

Acum luerul este lesne. Odată ce am constatat 
că legea cere ca fiecare alegător să voteze după 
chemarea ce i se va face, ca votarea să ţină nu- 
mai până la 4 ore, ca să se ţină două tablouri 
de numărul voturilor celor aleși, și că despre toate 
aceste operațiuni să se facă proces-verbal. subseris 
şi de alegătorii ce vor voi; odată ce toate acestea 
le ştim, să venim acum la fapte, să vedem dacă 
faptele comise, dacă neregularităţile ce se impută 
acestor alegeri, constitue atâtea, violări ale formelor 
esențiale ce am menţionat cu textul legei în mână. 

Dar de unde să luăm aceste fapte? Negreșit 
trebue să le iau din lucrarea d-lui raportor; căci 
baza, diseuţiunei noastre este raportul comisiunei, 
care este depusă la biuroul nostru. Să rezumez dar, 
domnilor, toate observaţiunile, toate pretinsele vio- 
„lări de lege expuse în raport, și'să le rezum întrun 
mod mai exact şi chiar mai generos decât toţi. 

lată, Domnilor, cum se rezumă după acel raport 
toate lipsele de formă ce s'ar fi comis la aceste 
alegeri. 

Li se impută adică: 

Că nu s'a cusut la dosar apelul nominal, și că 
nu s'a ţinut lista votanţilor;; 

Că nu su votat la secţiuni și după patru ore 
în ziua întâia; 

Că la secţiunea III, hârtia pe care erau serise 
voturile biuroului definitiv, este tăiată dela un 
doc încolo; 

Că la secţiunea de albastru, procesul-verbal 
pentru alegerea biuroului definitiv nu s'a subseris 
de 25, ci numai de 10 alegători; 

Că tot la secţiunea de albastru, procesul-verbal 
pentru rezultatul votului, e scris de o altă mână, 
decât restul procesului-verbal; 

Că la secţiunea dela negru, este o răsătură pe 
tabloul de voturi, în dreptul numelui unui candidat. 

lată, Domnilor, în rezumat, toate faptele ce se 
impută de D-l raportor ca ilegalităţi ale acestor 
alegeri; şi vedeţi că se recunoaşte că rezumatul 
meu este corect, scurt şi complect. 

Acum, Domnilor, după ce am expus şi coprin- 
derea legei, și analiza faptelor, lesne le putem 
apropiă unele de altele, spre a vedeă dacă faptele . 
imputate constitue atâtea violări ale formelor ex- 
prese. Și atunci Camera poate spune, în cunoștință 
de lucru, dacă sa violat legea. 

Să venim la imputările cuprinse în raport, 
ja pretinsele ilegalităţi ce se zice că s'au comis în 
aceste alegeri. 

Mai întâi, D-lor, să constatăm acest fapt 

esenţial, că alegerilor de astăzi se impută niște 
lucruri, asupra cărora nu se află nici wh protest 
al alegătorilor, pe care să-l fi judecat biuroul 
secţiunei. Se constată că în toate verificările pre- 
cedente, Camera a admis această jurisprudenţă 
constantă că ea să se ocupe numai de acele viciuri 
pentru cari alegătorii vor fi protestat la biurouri; 
însă când într'un dosar de alegeri nu se găsește 
nici un protest Camera sa mărginit totdeauna a 
admite alegerea ca bună. 

Acum numai, și anume pentru cazul de astăzi, 
voeşte a se face o excepţiune la această generală 
jurisprudenţă ? Fie; primim şi această excepţiune. 
Măcar că nu există nici un protest în dosarele 
acestor alegeri, să primim a judecă viciurile ce li 
se impută. 

Am rezumat cari sunt acele viciuri. Am văzut 
că cele mai principale, acele cari s'a invocat mai 
mult şi de D. raportor şi de ceilalți preopinenţi, 
sunt că nu s'a ţinut o listă de votanţi, că nu s'au 
anexat la dosar apelurile nominale. 

Să ne preocupăm dar mai întâi de acest 
important viciu. 

Această lipsă de formalitate constitue ea o 
violare a unui text espres din legea electorală? 
iată prima chestiune: 

V'am citit, D-lor, toate articolele din acea 

lege, cari se referă, la formele de votare; şi aţi văzut 
că nicăieri legea nu cere nici să se coase la dosar 
apelurile nominale, nici să se ţină listă de votanţi. 

Legea, în art. 62, zice: că votanţii să voteaze 
după rândul lor alfabetic. Aceasta presupune 
negreșit că este un apel nominal; fiindcă altfel 
nici un sar puteă vota. 

Insă din acest articol nu se deduce de loc că 
acel apel noininal să fie şi anexat la dosar. Că 
s'a făcut votarea, după apelul nominal, se constată, 
din procesele verbale, subscrise de sumă de alegă- 
tori, dela, toate secțiunile; și prin urmare legea 
sa, observat, şi necoaserea, la dosar a acelor ape- 
luri nominale nu constitue de loc o violare de lege. 

Asemenea, legea, în art. 66, ne spune că votu- 
rile candidaţilor de deputaţi se vor inserie pe două 
tablouri: astfel în cât legea cere, întrun mod 
espres, existența numai a tablourilor de voturi; ea 
nu cere nicăeri ca să se ţină şi listă de votanți 
şi tablouri de voturi; și neţinerea listelor de votanţi 
nu constitue de loc o violare de lege. 

Eu nu tăgăduese, şi recunosc că este mult mai 
bine să se ţină şi liste de votanţi, şi să se anexeze 
la dosare apelurile nominale. Dar a se zice că lipsa 
acestor formalităţi constitue o violare de lege, este 
un ce prea arbitrar, De aceea toți s'au gi ferit a 
vă arăta ce anume articol de lege s'a violat. 


305 


Poate ca legea să fie incomplectă sau imper- 
fectă. Aceea nu este treaba noastră; nu ne este 
nouă permis, ca prin interpretaţiune, să complec- 
tăm legea, şi ce este mai mult, din cauza imper- 
fecţiunei legei, să anulăm o alegere. 

Dar, D-lor, să lăsăm legea la o parte. Poate 
să mi se zică că nu este totdeauna nevoie de o 
lege expresă; că Adunarea poate, în materii de 
aiegeri, prin interpretațiuni şi aplicări, să creeze o 
jurisprudenţă. Să cercetăm dar, cel puţin, această, 
jurisprudenţă; să vedem dacă în privinţa listelor 
de, votare şi a anexărei apelurilor la dosare, se 
află creată de Cameră, sau cel puţin de uzul din 
trecut al biurourilor electorale din capitală, o juris- 
prudență atât de constantă şi uniformă, încât să 
poată, până la un punct, suplini chiar legea. Pri- 
mese şi acest sistem. Să lăsăm la o parte legea, 
şi să ne ocupăm numai de jurisprudență din tre- 
cut în privinţa listelor de votare şi a apelurilor 
nominale. 

Pentru a afla această jurisprudenţă este nea- 
părat D-lor, ca să facem istoricul tuturor alege- 
rilor dela 1866 şi până acum şi atunci vom afla 
adevărul. 

Dacă D-voastră veţi afla că a existat o juris- 
prudență constantă şi uniformă până la aceste ale- 
geri, şi că numai acum s'a schimbat luerul, atunei 

anulaţi actualele alegeri, măcar că forinalitatea 
listelor de votatori nu este prescrisă de lege. 

Dar dacă veţi afla contrariul, şi dată cu toate 
acestea tot veţi anula alegerilă capitalei, hu s'ar 
zice atunci că acel vot nu a fost de dreptate, ci 
un vot de partid. un vot de combinaţiune între 
niste elemente politice ce se fiisionează? 

Să facem dar acel studiu. 

Pentiu a-l face, D-lor, am exăminat toate 
dosarele dela ministerul de interhe şi dela muni- 
cipalitate, relative la alegeri cari sau făcut dela 
1866 şi până acum. 

Din dosare rezultă, în modul cel mai autentic, 
că dela 1866 până acum nu a existat nici o juris- 
prudenţă constantă și regulată în privinţa tinerei 
listelor de votare şi anexărei apelurilor nominale. 

Însuși ministrul de interne, D. Epureanu, când 
i sa prezintat spre confirmare alegerile celor 
şeapte municipali dela Aprilie trecut, a răspiins 
primarului, prin adresa sa din 6 Mai că. deși 
crede esențială existenţa listelor de votare, totuşi, 
fiindcă, nu s'a făcut contestăre anime de către 
alegători, D-lui confirmă alegerile. 

Apoi, întreb acum: cum niște persoatle zise 
liberale, ca D. St. Golescu şi alţii, primesc la 
Aprilie tretut mandatul de municipali, și altădată 


307 


mandatul de deputat, măcar că erau aleşi fără 
listă de voturi, şi uneori chiar şi fără apeluri 
nominale, şi astăzi amicii D-lor, din această Ca- 
meră vor să anuleze nişte alegeri făcute absolut 
în aceleaşi condițiuni, cum au fost şi acelea când 
sau ales D-lor? 

Dreptate ar fi aceasta, sau o curată afacere 
de partid? 

Așă dar să constatăm bine că de şease ani 
de când se aplică actuala, lege electorală, nu este 
nici o jurisprudenţă constantă în privința tinerei 
listelor san apelurilor nominale. 

Dar dacă, cel puţin, cu ocaziunea, verificărei 
alegerilor capitalei de către Cameră, sar fi ridi- 
cat în sânul ei discuțiuni asupra acestui punct; 
dacă sar fi dat măcar un vot expres prin care 
să se oblige colegiile din Bucureşti a ţine aseme- 
nea liste! Insă nimic, absolut nimic din toate ace- 
stea. In Cameră se vorbeă de violențele întrebuin- 
tate; însă nimic de aceste chestiuni de forme, la, 
toate verificările câte s'au făcut! Dar se vede că 
astăzi s'a, schimbat procedura, și se pot anulă ale- 
geri chiar când nu există contestaţiuni! 

Ei bine, vă întreb, Domnilor, este just, ca 
tocmai azi, după 6 ani de zile, şi când alegătorii 
nu au fost preveniți prin o lege pozitivă, nici prin 
jurisprudenţă, nici prin “diseuţiunile sau voturile 

Adunărei, just este ca să anulaţi o alegere, numai 
pentru lipsa unei formalităţi, care nu s'a obser- 
vat până la Aprilie 1870? Spuneţi dacă aceasta 
este o măsură de dreptate?! Am zis, uzaţi pentru 
București de aceeaşi dreptate ca pentru toată ţara; 
apoi totdeauna sa admis această teorie că, în ma- 
terie de verificarea titlurilor, nu se poate pedepsi 
şi nici atinge alesul pentru motive de înterpretări 
de lege, ci Camera pe deoparte confirmă ale- 
gerea şi pe de alta stabileşte o doctrină cum să 
se urmeze la alte cazuri de alegere. Aceasta s'a 
făcut pentru toate alegerile ce sau verificat în 
Cameră. 

Şi aţi voi să faceţi o excepţiune numai pen- 
tru Bucureşti? Dar nu vedeţi, Domnilor, că atunei 
toți vor înțelege că aţi lucrat numai cu pa- 
siune? 

Am terminat astfel cu cea mai importantă 
imputare ce se făceă acestor alegeri, lipsa adică 
de liste de votanţi. 

Toate celelalte imputări au o importanță cu 
totul secundară. 

© Acestea aveam de zis în privința, ilegalităţi- 
lor ce sa spus că sau comis la aceste alegeri. 
S'a, pretins de unii, se pretinde de raportul veri- 
ficărilor, ca să se anuleze alegerile numai fiindcă 
sunt ilegale. Eu am venit cu legea, am venit cu 

fapte şi cu dosarele tutulor alegerilor și v'am probat 
că nu vă puteţi pune pe tărâmul legalităţei, căci aci 
sunteţi prea slabi; nu aveţi în favoarea D-voastră, 
nici legea electorală, nici, jurisprudenţa, nici ante” 
cedentele. Prin urmare pe acest tărâm nu se poate 
anulă alegerea de oarece călcare de lege nu există. 
Aplauze). 

Dar să facem abstracţiune de toate acestea, 
să nu mai vorbim despre legalitate sau ilegalitate, 
să trecem la parteă morală a cestiunei, să ne punem 
pe tărâmul juraţilor. 

Oonorabilul D. Voinov a zis: „Violenţe au 
existat! Faptul e evident! Să anulăm alegerile: Dar 
cum a probat D. Voinov evidenţa, acea evidenţă. 
pe care D-sa a descoperit-o dela Focșani (ilaritate, 
aplauze)? D. Voinov sa mulţumit a afirmă, şi a 
nu proba nimic, nu ne-a citat măcar un fapt. Și 
nici că putea D-sa probă cevà; eră nevoit a afirmă 
numai cu un aer mândru şi cu un accent emfatic: 
falş, violenţă! răsătură! faptul este evident! 

Dar, Domnilor, am zis, Camera poate judecă 
alegerile şi ca juriu, făcând abstracţiune de lege, 
şi forme; dar trebue cel puţin ca faptul imputat 
să se constate că a existat. Cum voiţi altfel să, 
judice un juriu? Pentru ca aceste alegeri să se 
anuleze pentru violenţe, trebue neapărat să se pro- 
beze că au fost violențe, că au fost persecuţiuni 

de natură aşa în cât să facă, imposibilă votarea. 
Dacă violenţa nu este probată, pe cine să credem! 
Pe onorabilul D. Voinov care nu trăeşte în capi- 
tală şi çare afirmă numai lucruri din auzite? Dar 
afirmări avem şi din o parte şi din alta. Pe cine 
să credem? Vedeţi că Adunarea, ca juriu, nu poate 
să se convingă cu simple afirmări; căci a afirmă 
nu este a probă. Și ce au făcut până acum şi 
ceilalți D-ni oratori contra acesței alegeri, decât a 
pune înaintea Camerei tot nişte simple afirmări? 

Să-mi permită D-nii deputați mai ales aceia 
cari nu sunt din capitală, să le spun că lupta 
alegerilor din București are a lungă şi interesantă 
istorie, care nu datează de astăzi. Expunându-vă 
pe scurt astă istorie veţi puteă lesne înţelege ca 
juraţi partea morală a chestiunei, şi veţi vede, 
din ce parte au provenit violențele, dacă violenţe 
au fost. 

D-lor, în Bucureşti sunt două partide cari se 
luptă spre a aveă onoarea de a reprezentă capi- 
tala. Este partidul care se numește din stânga, 
partidul radica} dacă voiţi; este apoi partidul cela- 
lalt, mai moderat... 

Aceste două partide dar se luptă pentru a 
puteă reprezenta capitala. Insă lupta este numai 
de câţivă ani. Până la 1866 trebue să vă declar 
că partidul zis liberal, sau mai exact radical, 

domina singur şi exclusiv capitala; şi o domină, 
întrun mod absolut. 

Acesta, este adevărul, şi eu nu am nimic de 
criticat; căci este prea natural ca un partid să vo- 
iască a aveă cea mai mare influență în capitală, 
ca și aiurea. Dar atunci mi se pare că este tot 
aşă de legitim ca şi celalt partid, numit al ordinei, 
să aspire şi dânsul la onoarea de a aveà o legitimă 
influenţă în eolegiile electorale ale capitalei. S'a în- 
ceput dar lupta între acesțe două partide dela 1866. 
Aţi văzut din istoricul ce am făcut al alegerilor, 
cum în acel un 1866,în mijlocul, pot zice,a teroarei 
care domniă în capitală, san ales la secțiunea II 
de galben numai candidaţii partidului moderat. 

Acesta eră un bun început, şi un mare pas. 
Iată una din cele cinci colori ale capitalei câș- 
tigate de noi. 

Lupta ga conţinuat şi mai pronunţată. Par- 
tidul ordinei s'a organizat spre a aveà aderenţi. 

Care eră mijlocul cel mai natural şi mai le- 
gitim? propaganda, luminarea. Pentru acest scop 
am început a face mari adunări publice, meetin- 
guri, spre a lumină opiniunea publică. Ştiţi însă 
ce am păţit? adversarii noştrii, D-nii liberali ra- 
dicali, la întâia noastră adunare dela sala Slăti- 
neanu, au trimes un mare număr de amici ai 

D-lor, au intrat în sală, au fâcut larmă și vio- 
lenţe, ne-au luat locul nouă, cari plătisem și sală 
şi lumânări, ne-au dat afară şi au vorbit D-lor 
în locul nostru! (întreruperi, ilaritate, aplauze). 

Aşa înțelegeau D-lor, exercițiul libertăţei dis- 
cuţiunilor publice! (întreruperi, aplauze). 

Dar în urmă ne-am luat şi noi precauţiunile 
noastre şi ne-am putut adună în linişte câte o mie 
cinci sute şi două mii de alegători în sala Slăti- 
neanu spre a discutà în deplină libertate. Imi pare, 
D-lor. că nimie nu poate fi mai legitim decât ase- 
menea propagande. 

Am mers dar înainte. La 1867 posiţiunea parti- 
dului moderat eră foarte critică. Radicalii erau la pu- 
tere, şi ne-au combătut în alegeri cu multă violenţă. 

Lupta apoi a continuat. În alte alegeri um 
dobândit majoritate şi în culorile de albastru, verde 
şi negru. În ceilalți ani am dobândit majoritate 
şi în alte trei culori ale capitalei. 

De ce dar, D-lor, v'aţi miră dacă am ajuns 
în curs de patru ani să avem majoritate în patru 
colegii electorale în Bucureşti? colegiul din culoarea 
de roșu a rămas şi până acum cu majoritatea 
adversarilor noştrii. Dacă partidul moderat numai 
cu violenţa și frauda a reușit de ce nu poate reuși 
tot aşă şi în culoarea de roșu? şi să nu ni se răs- 

punză cu acea banalitate cunoscută, că, adică, 
coloarea de roșu, este cea maivinteligentă, şi de 
aceea, nu am putut să ajungem a domină şi în ea; 
căci inteligența este pretutindeni răspândită, inteli- 
genţa nu este monopolul unei culori. Și apoi, să 
vedem, Domnilor, din cine se compune culoarea 
de roşu? ea se compune mai ales din mici comer- 
cianți, mici industriași şi proprietari. Dar unde 
sunt înscrişi astfel de alegători? ei sunt mai ales 
înscrişi în colegiul al doilea. Ei bine, în acest colegiu 
al capitalei m'am ales eu, și acum de doui ani se 
alege D-l Simeon Marcovici. Va să zică o mare 
parte din culoarea de roşu este pentru noi. 

Aşă dar Domnilor, vedeți că dacă partidul 
chiăimnat al ordinei, a isbutit în alegerile din Bucu- 
rești, această isbândă n'a dobândit-o în mod repede 
şi spontaneu. Această isbândă sa făcut gradat şi 
cu încetul, în timp de 4 ani. Sa câștigat mai 
întâiu culoarea de galben, și colegiul al II, apoi 
alte trei culori şi colegiul al IV; numai culoarea, 
de roșu nu s'a putut câştigă până acum. 

După ce am dovedit legimitatea acestei lupte, să 
vedem dacă a fost o violenţă de natură a viciă alegerile. 

Am zis că aceste violențe trebuese probate 
prin fapte; cum le-au probat adversarii noştrii, 
servindu-se necontenit de cuvântul de bande. Dar 

pot ep crede că înţr'o cameră matură şi serioasă, 
aceste simple cuvinte de bande, cuvinte de cari 
sa uzat și s'a abuzat atât şi cari în realitate nu 
sunt decât o înjurie, o poreclă ce'şi aruncă un 
partid altuia pot fi de ajuns spre a anul o ale- 
gere? Dar nu numai cu vorbe, nici cu injurii nu 
se probează violențele, ci ne trebuesc fapte, fapte 
materiale, după care Camera, ca înalt juriu, să se 
pronunţe în deplină cunoștință, Dar care sunt faptele 
materiale ce vi s'au citat spre a probă violențele? 

Voiţi fapte materiale de natură a probă ade- 
vărate violenţe? citiţi cele ce s'au petrecut în ale- 
gerile dela 1866, făcute sub D. Ion Ghica, și veți, 
vedeă acolo ce va să zică violenţa. 

Voiţi să vă dau un specimen despre natura 
acelor violenţe din 1866? N'am decât să vă citez 
un singur orator, pe D. N. Blaremberg care prin 
elocuente euvințe critică aceste alegeri, după tribuna, 
Adunări, în şedinţa dela | Decembrie 1866. 

Vă voi gită încă o autoritate mai ales pre- 
ţioasă pentrn această parte din stânga Adunărei, 
vă voiu cita pe însuşi D. I. Brătianu, care vă va 
convinge că ny este nici drept, nici patriotic, să 
loviți alegerile capițalei pentru asemenea motive. 

La 1866 se atacau în Cameră, ca făcute cu 
violenţă, alegerile capitalei. Afară de D. N. Blarem- 


315 


berg, le mai aţaca şi D. D. Ghica, care ştia, mai 
ales prin violențele exercitate asupra venevabilului 
şi onorabilului său frate, C. Ghica, cât de violente 
fuseseră, acele alegeri. 

D. I. Brătianu, ca. ministru, apărând acele 
alegeri, ziceà în ședința dela | Decembre 1866. 

„Aţi zis, D-lor, că aci în capitală nu sar 
fi făcut majoritate pentru noi, dacă nu erau șeapte, 
opt oameni cari şi-au sumes mânicile, şi au ame- 
nințat, şi sau încruntat, ete. Ei, D-lor, pentru un 
oraş mititel, cum a zis onor, D. Ghica, nu este o 
desonoare dacă gar fi găsit câțivà oameni, cari au 
umblat prin munţi cu armele și, apoi au venit în 
acest oraş și au făcut asemenea ameninţări. Dar 
pentru un oraş de 200.000 locuitori, să ziceţi că 
cutare sau cutare a ţinut în loc pe alegători și a 
făcut atâtea desordine, este în adevăr o ruşine. Și 
ziceţi că întrun oraş ca acesta, cu o gardă naţio- 
nală aşi de mare, şi cari ţine la onoarea ej tot 
atât cât şi onor. D. Ghica, a lăsat să-și bată joc 
de alegeri vre-o cinci, şease mișei căi în adevăr 
mișei ar fi aceştia, o repet, este o adevărată rușine. 
Și onor. D. D. Ghica, cari aşă de des face pro- 
tegtaţiuni de sentimentele D-sale de Român, și așă 
de gelos se arată de demnitatea poporului nostru, 
şi de datoria, ce aveau cu toţii a da dovezi că 
suntem o națiune destul de matură și inteligentă. 

ca să merităm instituţiunile liberale şi să putem 
figură cu demnitate între naţiunile civilizate ale 
Europei. Dar oare acuzările ce D-sa face capitalei 
pot fi de natură a se atrage stima și încrederea 
Europei în viitorul acestei țări! (aplause).* 

Ce ziceţi, D-lor, din stânga, de acest elocuent 
cuvânt pe tari odată l-aţi aplaudat? (ilaritate apla- 
uze). Atunci D. Brătianu a apărat cu putere şi 
succes alegerile capitalei contra cărora erau multe 
fapte de violenţe mărturisite din partea a 1.000 
alegători; astăzi tot D-voastră voiţi să votaţi con- 
tra unor alegeri, pentru ale căror pretinse violențe, 
nu puteţi să adueeţi nici un fapt! 

V'aţi putea dar contrazice, întrun" mod atât 
de evident, şi comite un fapt atât de injust? 

Nu vedeţi, D-lor, că dacă nu veţi ţine soco- 
teală, de toate cele ce preced, dacă conduşi numai 
de pasiune sau de interes de partid, veţi anulă, 
aceste alegeri, creaţi un rău precedent, care mâine 
se poate întoarce în contra D-voastră când veţi fi 
în minoritate? 

Terminând, D-lor deputaţi adaog două cuvinte. 

Votul ce veţi da în această chestiune, trebue 
să fie un vot de dreptate. Dar dreptatea nu pote 
fi, când votul dat este efectul pasiunilor, este re- 
zultatul calculelor de partide, şi al pasiunilor politice. 

Tara aşteaptă acest vot şi va judecă. 

Pe cât însă nici legea, nici chiar jurisprudența 
nu este căleată, cu ocaziunea acestor alegeri, pe 
cât faptele materiale ce ar constată violenţe nici 
nu s'au produs, nici nu s'au probat, D-voastră nu 
puteţi, și ca judecători şi ca juraţi, decât să con- 
firmaţi aceste alegeri. Votul D-voastră nu pote fi 
expresiunea dreptăţei decât când veţi votă contra 
coneluziunilor raportului, decât când veţi admite 
pe deputaţii, aleși cari sunt adevărații reprezentanţi 
ai capitalei, (aplauze prelungite). 

Monitorul No. 55 din 11 23 Martie 1871. 
Cestiunea Strousberg 


In şedinţa din 12 Ianuarie 1871 D. Ministru al 
Finanţelor (D. Sturdza) s'a adresat Camerei zicând: 

„Una din cestiunile cele mai grave cari ocupă pe 
guvern şi pe ţară este cestiunea concesiunei acordată 
D-lui Strousberg; cestiunea a intrat, cum ştiţi într’o 
fază foarte gravă. Depun dar astăzi pe biuroul Adunărei 
dosarul acestei afaceri, care cere cea mai matură deli- 
beraţiune a D-voastră. 

„Cestiunea este foarte delicată, foarte dificilă, şi de 
aceea vaș rugă să binevoiţi a numi o comisiune care 
să se ocupe de dânsa, ca, atunci când se va prezintă îna- 
intea Adunărei, să i se dea o soluţiune contorm cu im- 
portanţa ce ea comportă“. 

Şi după aceste grave cuvinte D. Ministru a depus pe 
biuroul Adunărei dosarele relative la afacerea Strousberg. 

Adunarea uimită de deelaraţiunile D-lui Ministru 
şi mişeată de o legitimă îngrijire a numit de îndată o 
comisiune de şeapte membri, compusă din deputaţii C. 
Bozianu, N. Ionesen, I. Codrescu, N. Blaremberg, C. F. 
Robescu, A. Sihleanu şi A. D. Holhan. 

Comisiunea aşteptând ca D. Ministru al finanțelor 
să binevoiască a'i înfăţişă o relațiune lămurită a ces- 

tiunei Strousberg, a întrebuințat mai multe ședințe în 
studiul amănunţit al dosarelor Ministerului de Finanţe, 
şi după laborioase investigări a însărcinat pe D. Holban 
să expună rezultatul cercetărilor sale într'un raport. Acest 
raport s'a prezentat în şedinţa Camerei din 24 Febr. 1871. 

S'a încins o lungă discuţiune, la care au luat parte 
în mai multe şedinţe mai toate somităţile Parlamentului 
şi ale guvernului. 

In şedinţa din 28 Februarie a luat envântul B. 
Boerescu. 


B. Boerescu. Domnilor deputaţi, mai mulţi 
din D-nii oratori cari s'au urcat la această tribună, 
au început prin a declară că vor pune în astă 
discuţiune cel mai mare spirit de imparţialitate, 
că vor lepădă orice consideraţiune de partid, şi că 
vor trată această cestiune conduşi numai de ecui- 
tate, şi mai ales de interesele generale ale statului. 

Nu ştiu, Domnilor, dacă toţi aceşti Domni 
s'au ţinut de cuvânt; nu ştiu dacă în discursurile 
D-lor au avut în vedere numai justiţia, iar nu şi 
consideraţiuni de partid. dacă au avut în vedere 
ecuitatea iar nu şi consideraţiunile de persoane; 
nu ştiu dacă toţi s'au preocupat numai de intere- 
sele generale ale statului, şi dacă nu au căutat, 
întrun chip indirect, să lovească altceva decât pe 
miniștrii ale căror fapte erau în discuţiune şi să 
apere altceva decât interesele generale ale Statului 
Las, Domnilor, ea onorabila Adunare, ca publicul, 
ca ţara întreagă, care citeşte desbaterile noastre, să 

judece imparţialitatea, dezinteresarea, şi mai ales 
corectitudinea, constituţională a multora din oratorii 
cari au ocupat această tribună. 

Eu nu voiu fi acela care va apreţui aceea ce 
a vorbit fiecare, ci cuvântările rostite sunt sufi- 
ciente, pentru ca fiecare să poată apreţui dacă toți 
oratorii ce au promis imparţialitate și lipsă de pa- 
siune și-au ţinut cuvântul. Aşa de exemplu, aţi 
văzut câte promisiuni de imparţialitate ne-a făcut 
onor. D. raportor la începutul cuvântărei sale. 
Dar puţin după aceste promisiuni şi în cursul dis- 
cursului său D. raportor, să-mi permită iarăși a'i 
spune, a început a produce niște argumente, cari 
pentru mulţi pot da multă bănuială, că D-lui nu 
a fost lipsit nici de spirit de partid, nici de pa- 
siune poate. Așa aţi văzut, Donnilor, că D. ra- 
portor, vorbind de D. Brătianu, autorul conce- 
siunei, a ajuns până a face apologia unui fapt 
regretabil, şi de toţi reprobat, violențele dela, Bacău 
contra persoanei D-lui Brătianu. 

Adevărat însă este, Domnilor, că în această, 
cestiune ar fi trebuit ca fiecare orator să nu fie 
inspirat nici de pasiuni, nici de interese de partid. 
Căci cum s'a pus cestiunea prin raportul ce dis- 
cutăm? Ea s'a pus sub trei aspecte, sub trei puncte: 
că legea concesiunei sar fi violat, că astă violare 
sar fi făcut de unii din miniştrii trecuţi, şi că in- 

teresele financiare ale statului se află vătămate sau 
în pericol, Fiecare din aste 3 puncte trebuese dis- 
cutate lămurit, și probate cu răceală, cu probe, cu 
argumente solide. Asemeni cestiuni nu se tratează, 
nu se probează numai cu fraze, cu pasiune, cu 
declaraţiuni, mai mult sau mai puţin combinate și 
chiar câteodată învăţate pe din afară. Nu aşa se 
probează că legile s'au violat, nici așa se acuză 
miniștrii cari au guvernat. Camera ca și națiunea 
pentru asemenea cestiuni cere fapte, şi numai fapte 
bine precizate; bine exprese! Nu aşa, nu prin de- 
clamaţii şi fraze de efect pentru aplause se apără 
interesele financiare ale statului; pentru apărarea 
lor trebue argumente şi mai precizate, şi mai clare 
și mai limpezi. 

Prin urmare, Domnilor, pentru ca să putem 
câștigă ceva lumină în această discuţiune, eu mă 
voiu pune pe acest tărâm solid, şi voiu căută a 
vă, produce numai fapte. 

Aşa dar voiu examină şi eu cestiunea sub 
cele trei faze de cari am vorbit. Voiu căută mai 
întâi a cunoaşte bine care este acea lege care ar pre- 
tinde că sar fi violat, adică voiu căulă a vă face 
cât se poate o idee clară şi precisă despre acea lege. 

Apoi voiu căută să vedem în ce constă pre- 
tinsele violaţiuni la acea lege comise de miniştrii; 
dacă ele se produc în un mod precis și mai ales 

dacă ele se pot probă, şi se înțelege eu mă voiu feri 
de a face repetiţiuni inutile. In fine, Domnilor, 
voiu atinge şi al treilea punct relativ la interesele 
financiare, despre cari alţi oratori mai competinţi 
au vorbit şi vor vorbi; şi asupra acestor puncte 
pot declară de pe acum că Domnii concesionari nu 
sunt în regulă, că D-lor n'au îndeplinit obligaţiu- 
nile ce le impun contractul, și că prin urmare 
sunt răspunzători. 

Voiu căută de a fi cât se poate mai clar şi 
precis în examinarea acestor trei puncturi ale ces- 
tiunei de faţă. 

Să-mi permiteţi însă mai întâi o mică digre- 
siune. Înţeleg, Domnilor, că în această cestiune a 
concesiunei Strousberg când se discută, dacă sa 
violat concesiunea, şi dacă miniştrii sunt culpabili 
mai înţeleg, zic, să vină să acuze, să lovească, mai 
mult sau mai puţin just persoanele sau părţile, 
acei cari nu au luat parte la crearea acestei con- 
cesiuni, acei cari au combătut'o, sau aceia cari cel 
puțin au fost străini de dânsa. Insă, vă mărturisesc 
că este un fenomen straniu care isbeşte lumea în- 
treapă de o mare mirare, văzând că un mare partid 
al Camerei, stânga, roșii, sau ori cum veţi voi să-l 
numiţi, vine şi acuză pe cei ce au pus în lucrare 
o operă viţioasă a D-lor; şi de aceea comparaţiunea 
de eri a D-lui Cantacuzino, a fost la locul său 

când s'a zis: apoi, Domnilor, această operă este 
copilul D-tră, şi de ce oare vă speriaţi dacă este 
urât? Căci el a fost urât, ela fost pocit încă din 
naştere! Ce vină avem noi dacă născând, el a 
rămas tot urât, tot pocit? Acum întoarceţi capul 
şi voiţi să vă lepădaţi de el; dar nu se poate! 
Urât, frumos, trebue să-l primiţi cum este; căci 
așa, la născut. (Aplauze). 

Prin urmare voiu rugă pe partea aceea a, 
onorabilei Adunări ca, cel puţin să aibă mai multă 
moderaţiune la această cestiune; căci vom vedeă 
îndată, că, dacă ar fi vorba de o culpabilitate, 
dacă ar fi vorba de persoanele cari se pot acuza 
că din cauza acelora s'a adus răul ţărei apoi, 
Domnilor, ar fi acei culpabili. Insă eu nu voiu 
veni aci să acuz, ci să luminez numai cestiunea, 
și veţi vedeă că noi suntem mai juşti de cât credeți. 

Domnilor, baza discuţiunei a fost aceasta, că 
concesiunea, s'ar fi aplicat rău. Onorabilul D. Fleva, 
ca şi onorabilul D. Holban, ca și alţi D-ni oratori 
cari au susţinut raportul, au recunoscut dificultatea 
tezei ce voiau a susține și au avut grije dela în- 
ceput a ne spune, că D-lor nu se ocupă de conce- 
siune, căci bună sau rea ea există, ci de aplicarea 
ei, ci de acei cari au aplicat'o. Prin urmare, D-lor, 
au trecut totdeauna repede peste concesiune, nici 
n'au voit să se oprească la examinarea ei, ci S'au 

mulțumit a aruncà vina tutulor relelor rezultate 
și a efectelor produse, numai asupra acelora cari 
au asistat la producerea acelor rele efecte, iar nu 
asupra acelor cari au asistat la producerea câu- 
zelor din cari au izvorât acele rele efecte. 

Apoi, Domnilor, este oare aci vorba de vio- 
larea, unei legi clare, precise pozitive? Este vorba, 
de o lege în care toate măsurile ce legiuitorul 
prescrie sânt aşa de clare, în cât să nu mai fie 
nici o îndoială asupra aplicărei lor? 

Domnilor, despre mine cel puţin, am văzut cu 
părere de rău că nu un sentiment de imparţiali- 
tate şi de dreptate a animat în astă discuţiune pe 
unii din D-nii preopinenţi; căci D-lor au criticat 
aplicarea concesiunei, fără ca să arate tot deodată 
că textul concesiunei nu este nici elar, nici precis; 
să fiţi siguri, Domnilor, că dacă ar fi fost vorba 
de o lege clară, pe care ministerul ar fi violat-o 
prin o rea aplicare, o! fiţi siguri, că acei D-ni s'ar 
fi grăbit a pune în evidenţă claritatea acelei legi; 
s'au ferit însă toţi dea, ne expune legea, s'a ocolit, 
și s'a afirmat numai că sar fi violat concesiunea; 
însă cum? care articole, care parte din astă con- 
cesiune? Nimic din toate acestea. S'a criticat numai 
modul cum miniștrii au lucrat, că obligaţiunile 
trebuia mai bine a fi așa redactate, iar nu aşa; 
se poate ca D-nii critici să aibe dreptate; se poate 

ca dacă D-lor ar fi fost miniştrii ar fi aplicat mai 
bine concesiunea. Dar dela o aplicare mai mult sau 
mai puţin rea la violarea unei legi, distanţa este 
mdi mare. Astă critică este foarte comodă din 
partea acelui partid care se numește fracțiune; 
căci membrii săi au concesiunea, şi prin urmare 
poziţiunea D-lor le este mai lesne. Dar dacă D-lor 
ar fi făcut mai bine decât acei ce au aplicat legea, 
aceasta este un ce necunoscut; căci ştiţi ce a zis 
un mare filosof: „critica este lesne, arta e difi- 
cilă “. Fracţiunea a criticat concesiunea când s'a 
votat de Adunare; astăzi se vede relele efecte ce 
ea a produs, tot fracțiunea critică; comodă pozi- 
ţiune; şi sigur că fracțiunea va şti să profite de 
dânsa. 

Noi însă ceșştilalți cari am fost chiemaţi să 
aplicăm această lege, să vedem dacă putem fi cul- 
pabili, cum zic unii din preopinenţi? 

Spre a şti aceasta, trebue să începem dela, în- 
ceput, să începem a vedeă care este legea care se 
pretinde că s'a violat? este ea o lege clară, precisă, 
sau are ea dispoziţiuni vage? 

Cată să vă declar însă de mai înainte că 
această cestiune o voiu exămină numai în ceeace 
priveşte drepturile coneesionarilor şi actele miniş- 
trilor; căci cât despre obligaţiunile concesionarilor, 

ele sunt mai toate clare şi precise, şi astăzi, din 
nefericire se vede că nu le-au îndeplinit. 

Zic dar, când se vorbeşte de violarea, unei legi, 
căci concesiunea este o lege, nu este natural să 
vedem mai întâi ce este acea lege, ce se pretinde 
că s'a violat? Trebue dar în puţine cuvinte, să vă 
expun ce este acea, lege a concesiunei, a cărei apli- 
care se pretinde că s'a făcut rău de către miniştrii. 

Domnilor, trebue nai întâi să vă declar, că, 
după mine cel puţin, sa acuzat pe nedrept guver- 
nul D-lui Brătianu despre mobilul care l'a împins 
a cere să se voteze drumurile de fer. După mine, 
imputările acuzatoare contra acelor miniştrii au fost 
injuste; căci să nu uităm, Domnilor, că necesitatea, 
drumurilor de fer era tare simțită încă cu mai 
mulţi ani înainte de 1868, şi vă aduceţi aminte 
cum sub fostul Domnitor mai multe propuneri de 
concesiuni s'au votat. Votarea unei concesiuni de 
drum de fer era o necesitate, iar nu efectul unui 
capriciu ; ea rezultă din natura lucrurilor, căci era 
un interes mare pentru ţara noastră ca să nu ră- 
mână în urma celorlalte ţări vecine; drumuri de 
fer se creau în Rusia, altele se proectau în Serbia, și 
țara noastră era să rămână izolată în mijlocul 
acestui cere de transit. european ce se crea împre- 
jurul său. Erau dar interese economice de cea mai 
mare importanță cari cereau imediata votare a dru- 

murilor de fer, era chiar şi un interes politie. Vă 
aduceţi în adevăr aminte câte intrigi erau pe atunci, 
cum se zicea, de exemplu, că Unirea era în pe- 
ricol. Toți credeau că numai prin drumurile de fer 
între Moldova şi Tara Românească se va formă o 
legătură forte şi se va consolidà Unirea. Și aceasta, 
era foarte adevărat, căci nimie nu poate conservă, 
mai bine Unirea ca drumurile de fer. 

Prin urmare, Domnilor, să nu venim azi să 
inculpăm intenţiunile acelor cari în 1868 au voit 
şi au votat drumuri de fer. Avea dreptate D. Sto- 
lojan eri când a cerut să au se inculpe intenţiu- 
nile. Aceasta, repet şi eu azi, însă eu mai adaog, ca 
şi susţiitorii raportului să nu inculpe intenţiunile 
altora, adică să nu facă aceea ce D-lor nu voesce, 
să le facă alţii. Şi când eu nu acuz intenţiunile 
altora, o fac cu cea mai perfectă imparţialitate, 
căci eu nu am făcut parte din Adunarea dela 1868, 
care a votat concesiunea, și prin urmare mi-ar fi 
fost foarte comod să viu şi eu să acuz pe alţii. 
Insă, Domnilor, nu numai nu o fac, dar viu 
din contră şi constat necesitatea bazată pe raţiuni 
economice şi politice care a provocat votarea dru- 
mului de fer. Dar această necesitate scuză oare uşu 
rinţa cu care Sa votat concesiunea? Scuză oare 
nepreciziunea, şi contradicţiunea textelor sale! O! 
aceasta nu! Și aci mi se pare că a fost greșală. 

Necesitatea, urgenţa char a posedă drumuri de 
fer, era, evidentă. Acest scop patriotic l’a avut în 
vedere şi guvern şi Cameră, şi şeful statului şi toţi 
câţi au contribuit la dotarea ţărei cu drum de fer. 

Insă guvernul era acela care conduceă acest 
interes major. El trebuiă să aibă un zel luminat 
și să facă ca Camera chiar să proceadă cu matu- 
ritate, cu un rece examen, astfel în cât prin votarea 
unei legi, atât de necesarii să nu se cauzeze un pre- 
judiciu statului. Din nenorocire însă nu s'a urmat 
astfel. 

Dar oricum ar fi concesiunea s'a votat, şi ca, 
orice lege trebue respectată. Bine însă s'a votat? 
Votatu-s'a, într'un mod ca diferitele ei dispoziţiuni 
să nu dea loc în aplicare la controverse, la difi- 
cultăţi, la contradicţiuni. şi ca interesele statului 
să nu poată fi compromise nici espuse la daune 
eventuale? Aci e cestiunea. Și din nenorocire trebue 
să afirm că această concesiune nu s'a, votat în cele 
mai bune condițiuni. 

Nu voiu veni, Domnilor, să vă ostenese cu 
analiza cestiunei întregi, aceasta, ar fi o operă mare, 
lungă, dificilă. Vi s'a expus în parte de alţi ora- 
tori şi anume de D. G. Cantacuzino câteva, din vi- 
ţiurile acestei legi. Să-mi permiteţi să fac şi eu o 
ochire retrospectivă asupra părţilor celor mai im- 
portante din astă concesiune, spre a puteă şti dacă, 

ea, este clară, precisă, necontradictorie, spre a puteă 
vedeă dacă, relele rezultate la care am ajuns sunt 
efectul neglijenţei sau incuriei guvernului, ori numai 
ale legei chiar ce a trebuit să se aplice. Spre a re- 
cunoaște bine răul prezent trebue să ne suim la 
cauza lui, și astă cauză este chiar concesiunea. 

Să ne facem o idee generală despre dânsa. 

Domnilor, când în ziua de 16 Maiu 1868 
D. Hurmuzache, raportorul acestei concesiuni, şi-a, 
depus raportul său pe masa Adunărei, era atât 
de încântat de lucrarea sa, în cât zicea acestea în 
raportul său: 

» După multe conferinţe, negociaţiuni* şi desba- 
teri avute cu sus numiții reprezentanţi, comitetul a 
obţinut în fine următoarele rezultate: textul con- 
cesiunei s'a precisat și s'a lămurit într'un mod 
care nu mai dă loe la neînțelegeri sau nedome- 
riri, ete. “. 

Aşa dar vedeți ce idee avea comisiunea de 
atunci de opera sa. Cred însă, că s'au înşelat. 

În adevăr, nu a trecut mult, adică îndată ce 
sa început discuțiunea, şi sa văzut la câte nedo- 
meriri, la câte dificultăţi a dat loe textul acelei 
concesiuni, pretinsă aşa de clară. Nepreciziune şi 
contradicţiuni în text, avantaje enorme pentru con- 
cesionari: iată mai ales calităţile cu cari se dis- 
tingeă acea concesiune, şi pe cari oratorii opozi- 

țiunei de atunci, mai ales D. Vernescu, le-a pus 
foarte bine în evidenţă. 

Să pareurăm repede câteva, dispoziţiuni prin- 
cipale ale concesiunei. 

De vom începe cu articolul 3, ce vedem? Ve- 
dem că concesionarii își rezervă dreptul de a alege 
liniile cu cari să înceapă. Avantagiu pentru con- 
cesionari, și sorgintă, de neînţelegeri între ei şi gu- 
vern. Mai mult decât atât, un paragraf ulterior al 
aceluiaș articol mai dă drept concesionarilor de a 
începe lucrările pe mai multe sau mai pe toate li- 
niile de odată. Și acest avantagiu este foarte în- 
semnat, căci de vă veţi raportă la art. 9 veţi vedeà 
că dreptul de a confecţionă obligaţiuni este în pro- 
porţiune cu liniile în lucrare; aşa în cât dacă toate 
liniile vor fi numai începute, toate obligaţiunile se 
pot confecţionă. Se înțelege la câte discuţiuni şi 
dificultăţi mai poate da loc şi ăst articol, cu atât 
mai mult că şi texturile între articole se contrazic. 

Apoi chiar paragraful final al acestui articol 
3, dă iarăşi un avantagiu concesionarilor; căci 
acest paragraf ne spune că dacă guvernul asupra 
planurilor prezentate de concesionarii nu se va 
pronunţă întrun termen fix, acele planuri se vor 
consideră ca aprobate. Dar înţelegeţi, Domnilor, 
la câte dificultăți şi controverse poate da loc numai 
acest paragraf? 

Să mergem însă înainte. 

De vom trece la articolul 4, vom află un ce 
foarte important, adică că nu se precizează, de loc 
condiţiunile construcţiunei. Cu toate astea lucrul se 
pare straniu! O casă cu zece încăperi, de exemplu, 
se poate construi gicu 3, şi cu 5.şi cu 10, şi cu 
30.000 galbeni; totul depinde dela modul de con- 
strucţiune, de materialul întrebuințat, de lucrul ori 
simplicitatea, stilului. Cu toate acestea concesiunea 
în art. 4 mulțumește numai a zice că toate lucră- 
rile technice de asemenea, natură să se facă ca în 
Prusia, şi unele după legea dela Dresda din 11 și 
16 Septemvre, 1865. 

Insă în Prusia, ca gi în Saxonia, ca și în 
toate ţările, pot să fie drumuri de fer de mai multe 
calităţi. Cum au să fie ale noastre? Ca în Prusia 
ni se zice? Dar ăst termen este foarte vag. In Prusia 
pot fi drumuri de mai multe categori. Sa cerut de 
unii oratori pe când se discutà ca cel puţin să se 
specifice care linie anume din Prusia, are să ne ser- 
vească de model? A promis-o un ministru, dar nu 
s'a făcut nici aceasta. Ast-fel încât vedem că o lu- 
crare colosală de 1200 kilometrii se votează de 
Adunare fără caet de însăreinări, fără ca să se spe- 
cifice condiţiunile de construcţiune, modul cum au 
să se facă lucrările. Unde se mai văd drumuri de 
fer, fără a fi însoţite de un caet de însăreinări, 

unde se mai vede o lucrare așa fără specificarea 
condiţiunilor executărei? 

Cu toate acestea minoritatea, după cum v'a 
citit eri, D. G. Cantacuzino, a făcut observaţiuni 
asupra acestui punct. 

Pe lângă cele ce v'a citit D. Cantacuzino, mai 
iată un paragraf din discursul D-lui Codrescu care 
zicea: „Dacă nu ne putem pronunţă cu certitudine 
asupra aceia ce trebue să dăm, cuvine-se oare să 
rămânem în asemenea întuneric şi asupra aceia ce 
avem să luăm în loc? ce are să dea D-lor după 
după această concesiune? Are să ni se dea dru- 
muri de fer, ni se răspunde; negreșit. Dar D. Sto- 
lojan v'a spus eri că drumurile de fer sunt de di- 
ferite calităţi, unele mai luesoase, altele mai simple; 
unele mai trainice, altele mai îgritii. Trebue dar să 
ştim cu certitudine ce fel de drumuri de fer are 
să ni se deă. Trebue, prin urmare, cu alte cuvinte, 
să avem pe lângă concesiune şi caet de sarcini. 
Aceasta se face pretutindeni. Insă şi Adunările tre- 
cute, orice s'ar zice despre dânsele, totdeauna când 
au dat o concesiune, s'au interesat să știe, cel puţin, 
în ce chip au să fie lucrările ce ţara va aveă a 
primi; şi totdeauna pe lângă concesiune, ele au 
făcut a se anexă şi un caet de însărcinări, care, 
ca şi concesiunea, a trebuit să fie discutat și adoptat 
de puterea legislativă. 

Şi D. Codrescu aveă dreptate căci și eu ţiu 
minte că am votat două, trei concesiuni, în timpul 
fostului Domn, și totdeauna a fost caet de însăr- 
cinări, pe lângă concesiuni, pe care Adunarea le-a 
discutat şi votat. 

A. Stolojan. In Franţa se publică caetul 
de însăreinări ca regulament de aplicaţiune al 
concesiunei. 

B. Boerescu. Ar fi tost mai bine să urmăm 
uzul care era la noi 

D-voastră aţi lăsat dar ca toate lucrările să 
se facă ca în Prusia, fără măcar să specificaţi o 
linie din Prusia, şi apoi tot din ai D-voastră, 
nembrii cumisiunei de atunci, scriau în raport că 
concesiunea este clară! Și la obiecţiunile făcute, la 
acelea, ale D-lui Codrescu, la acelea ale D-lui Hol- 
ban, iată ce răspunde D. Brătianu. 

„Apoi a venit D. Holban la partea tehnică şi 
a început a ne strigă: Ce drumuri faceţi D-tă? 
Statul varsă milioane fără să aibă dreptul de con- 
to]! Unde vă este caetul de însăreinări? Unde vă 
este garanţa pentru construcțiunea podurilor, a gă- 
rilor, a pantelor, ete.? Și atunci s'a răspuns din 
această parte că se vor face după legea Prusiei. 
O! atunci D. Holban a început să ne spună, că în 
toate afacerile importante, recurgem la legi străine, 
la legea Prusiei care nu ne privește! Apoi, ono- 

rabile D-le Holban, D-ta care ești om învăţat, mai 
cu seamă în chestiunea de față, D-ta care ştii și ne 
dai lecţiuni în toate, cum nu te-ai informat să vezi 
ce lege este aceea despre care se vorbeşte? Ce con- 
venţiune este aceea la care recurgem noi?... S'a 
făcut, D-lor, un lucru care a servit de exemplu 
tutulor, şi aceasta D. Holban trebuiă să o ştie, şi 
nu era D-sa bå facă caete de sarcini mai nimerite, 
mai asigurătoare decât lucrarea atâtor capacităţi 
germane, adoptate chiar de experiența Europei 
întregi, ete“. 

Cu aşa cuvinte, și cù alte asemenea, adică 
mai mult prin "persiflagiu combăted atunci D. I. 
Brătianu observaţiunile judicioase ale D-lui Holban, 
și acum D. Holban devine apărătorul D-lui Bră- 
tianu, și susţine că D-lui nu este vinovat întru nimic. 

Și dacă dela D. Brătianu vom trece la D. 
Donici, ministrul de atunci al lucrărilor publice, 
vom vedeă că D-lui demonstră științific că un drum 
de fer nu are nevob de un caet de însăreinări. 

lată ce ziceă D. Donici: 

»Despre proectul sau proectele cari s'au întă- 
ţişat, s'a zis: nu avem caete de însăreinări. Eu unul 
în această privinţă am fost mai puţin sever decât 
D-voastră, căci mi se pare că veniţi, dați-mi voe să, 
vă spun, a căută înadins dacă n'ar mai fi ceva 
de zis contra acestei lucrări. In aceasta nu zic că 

rău a-ți făcut; din contră aţi făcut bine; dar să 
mă ertați să vă explic ce va să zică caet de în- 
săreinări, ete.“. 

Şi D. Donici începe a explică ce va să zică 
caet de 'însăreină,i, spre a ajunge la concluziunea, 
că nu trebue caet de însăreinări. 

Vedeţi, D-lor, că atât de multe persoane din 
parțidul roșu de atunci credeau în perfecțiunea 
acestei concesiuni, în cât se mirau cum se mai 
găsesc oameni cari s'p critice. [ste dar de mirare 
ceva astăzi; aceleaşi persoane odată atât, de favora- 
bile concesiunei, aceia o găsesc rea, și sunt atât de se- 
vere în critica lor, și inculpă pe aceia cari au aplicat 
o operă pe care D-lor la naşterea, ei o laudă atât. 

Ori cum ar fi, D-lor, era o convineţiune şi un 
sistem din partea guvernului şi majorităţei din 1868 
ca să nu primească un caet de însăreinări. D-lor, 
cred de prisos un asemenea act; dar când din lipsa 
unui așa act sa putut naște vreo pagubă pentru 
Stat, atunci trebue să ne referim la sorgintea chiar 
a acestei pagube. 

D-lor, dacă vom trece la art. 5 din concesiune» 
vom află iar o dispoziţiune foarte importantă, 
asupra căreia credem că a atras atenţiunea numai 
D. Vernescu. Acest articol iar poate da loc la sume 
de neînţelegeri şi nedomiriri, la multe controverse 
între stat și concesionari. 

lată ce zice art. 5: 

„Guvernul numai atunci va putea cere modi- 
ficarea dispoziţiunilor de mai sus când cheltuelile 
concesionarilor nu s'ar spori prin aceste modifica- 
țiuni. Concesionarii vor puteă face în cursul cou- 
strucţiunei numai modificaţiuni parţiale, şi numai 
atunci când ele nu vor aduce prejudicii, nici di- 
recţiunei totale a liniei, nici solidităţei construcţiunei, 
nici siguranţei exploataţiunei. 

Vedeți, Domnilor că după acest articol, gu- 
vernul nu poate să ceară modificare la planurile 
primitive, decât numai atunci când nu sar spori 
cheltuelile concesionarilor, însă concesionarii pot face 
modificări prin cari să se sează cheltuelile. Vedeţi 
ce inegalitate de condițiuni între Stat şi concesio- 
nari. şi ce sorginte de neînţelegeri pentru ambele 
părţi. D. Vernescu, în Camera din 1868, a atras 
atențiunea, Adunărei asupra acestui punct impor- 
tant; iată cuvintele D-lui: 

„Trec înainte, aci la un lucru curios, şi rău 
zic curios, un lucru principal şi mai important 
pentru ţară; este vorba de modificările ce se vor 
face concesiunei. Ei bine, Domnilor, știți care este 
condițiunea pusă în această concesiune? Alta este 
pentru concesionari, şi alta pentru guvern: conce- 
sionarii pot să propună modificări în cursul con- 
strucției care să fie de preţuri mai scăzute, pe când 

guvernul nu poate face modificări de lucrări care 
să fie mai scumpe. Aceasta este foarte drept pentru 
D-nii concesionari, însă nu şi pentru noi, pentru că 
D-nii concesionari vor face lucrări cu prețuri mai 
scăzute; noi să nu putem scădeă preţul kilometrie; 
iar când noi vom propune ceva lucrări de o va- 
loare mai mare atunci să le mărim și prețul ete. 
Sunt dar şi contra acestui articol cum este redactat“. 

Aşa dar, Domnilor, vedeţi că şi din acest ar- 
ticol la care nu sa admis modificările ce se puteau 
face, se pot naşte sumă de neînţelegeri, sumă de difi- 
cultăţi. Insă onorabila majoritate de atunci a trecut 
şi peste aceste consideraţiuni. 

Acum, Domnilor, dacă vom trece la art. 9 relativ 
la confecţionarea obligaţiunilor, vom spune numai 
atât că prin acest articol s'a dat concesionarilor 
dreptul de a confecţionă obligaţiuni pentru 300 kl., 
fără nici o garanţie din partea D-lor concesionari. 

Dacă trecein la art. 13, asupra căruia iarăşi 
vom mai reveni, veţi vedeă că concesionarilor li se 
dă dreptul de a aveà, în toată durata concesiune, 
împiegaţi, nu numai pământeni dar și străini, şi 
acest articol s'a admis cu toate observaţiunile im- 
portante ce s'au făcut contra acestui art., precum 
vom vedeă, mai la vale. 

Asupra acestui articol 15, avem puţine de zis; 
căci el este relativ la garanţia obligaţiunilor, şi 

după mine cel puţin, acest articol nu este în ces- 
tiune. Căci confecţionarea obligaţiunilor se face pe 
contul şi rizicul concesionarilor: şi aceşti D-ni con- 
cesjonari nu se pot prevală de garanţia statului, 
spre a nu aveă o directă obligaţiune, un direct an- 
gajament către detentorii de obligaţiuni pentru plata 
cupoanelor în tot timpul construcţiunei. 

Acum, Domnilor, trecând la art. 17 găsim 
iarăși dispoziţiuni foarte imporțante; aci se speci- 
fică suma de cheltueli care se sead prealabile din 
venitul brut, spre a formă venitul curat. Aşa de 
exemplu, se scad eheltuelile pentru reparaţiuni, 
pentru reînoirea construcţiunilor, astfel în cât con- 
strucţiunea fiind rău făcută, o reînoim noi tot cu 
banii noştrii, ete. 

In fine, Domnilor, se seade şi un beneficiu de 
30/0, ce se dă concesionarilor, ca să şi-l împartă 
între dânșii; aceasta este un dar pe deasupra, cum 
se zice, şi asupra acestui art, s'a făcut în Cameră 
la 1868 multe observaţiuni; s'au arătat şi sarcinele 
pentru Stat ce el conţine, și vagul ce el prezintă 
în multe părţi. Dar s'a trecut înainte de onorabila 
majoritate a Camerei, şi nu a voit să se ţină în 
seamă nimic. 

De vom trece la art. 20 avem să vedem iarăşi 
că se rezervă concesionarilor o sumă de alte avan- 
tage şi scutiri pe lângă toate celelalte cari le-am 

văzut, cum sunt: cedare de tărâmuri ale Statului, 
scutire de taxe de import, şi mai multe alte avantage. 

În fine, prin art. 26 pe lângă toate celelalte 
incertitudini ce cuprinde astă lege, se adaogă și cea 
ce este cuprins în ăst art., redactat astfel: 

„Toate amănuntele neprevăzute în actul de 
față vor fi regulate, prin o comună înţelegere, 
luându-se de bază dispoziţiunile legislative ale 
Austriei pentru căi ferate“. 

lată dar, Domnilor, iată o altă dispoziţiune 
vagă, iată că ne mai aflăm încureaţi, acum și cu 
legile Austriei luate drept normă prin o comună 
înţelegere. Dar când nu se va puteă înființă acea 
comună înţelegere? Dar când se vor schimbă acele 
legi ale Austriei? Când legea Austriei dela pro- 
mulgarea acestei concesiuni nu va mai există în 
Austria, ce vom face noi atunci ? Care lege străină 
are să ne mai servească de normă în neînțelegerile 
nostre cu concesionarii ? 

Astfel, Domnilor, am terminat cu expunerea, 
pe scurt a celor mai principale dispoziţiuni vagi, 
incerte şi contradictorii din astă concesiune. 

Cu toate acestea, D-nii Deputaţi din stânga 
erau atunci foarte departe de a fi aşa de severi 
contra acestei concesiuni cum îi văd că se arată 
astăzi. Citiţi, Domnilor, cuvintele D-lor de atunci 
şi veţi vedeă câtă încredere aveă aceşti I)-ni De- 

putaţi în această operă. Aşa, Domnilor, aveți să 
vedeţi că după pomposul raport al D-lui raportor, 
se află un cuvânt tot aşa de pomposal D-lui Sto- 
lojan, prin care se făceă, prin foarte lungi desvol- 
tări, istoria drumului de fer din toată lumea, şi D. 
Stolojan era aşa de mult încântat de această con- 
cesiune, în cât critică chiar propunerea ce se făcuse 
de a se da o parte din această concesiune companiei 
Optenheim, şi propunerea că trebue să se dea toată, 
concesiunea lui Strousberg ca cea mai bună şi cea, 
mai avantajoasă pentru ţară. 

Dacă dela discursul vag şi teoretic al D-lui 
Stolojan, vom trece la altele mai practice, aflăm 
discursul D-lui Holban, în care face, întrun mod 
foarte judicios, critici importante asupra acestui 
proect. 

Aţi văzut însă, Domnilor, cum la asemenea dis- 
cursuri serioase răspunde D. Brătianu; răspundea, 
ca să zic aşa, prin persiflagiu; şi când D. Holban 
zicea, între altele majorităţii de atunci „băgaţi de 
seamă că angajaţi generaţiunile viitoare lucrând 
„cu uşurinţă în nişte asemenea lucrări“. Ştiţi ce 
răspundea D. Brătianu? „Nu mai vorbiţi de ge- 
„neraţiunele viitoare, ele o să râză foarte mult de 
„teoriile noastre de astăzi, şi o să mulţumească 
„că le-am dat drumuri de fer“... Insă, Domnilor, 
vedeţi că nu am ajuns la nici o altă generaţiune 

ci tot generaţiunea din 1868 vine şi condamnă 
opera D-lui Brătianu şi în astă generaţiune, şi în 
majoritatea de astăzi se află chjar şi partidul D-lui 
Brătianu, care şi el ay voi să condamne conce- 
siunea, en deosebire că voeşte a-și face partea sa 
cea bună, că voește adică să ne acuze numaj pe 
noi şi să se scuze pe D-lor, Și să py ne zică 
D. Fleva că D-luj nu a făcut parte la 1868 din Ca- 
meră, şi că D-lui vorbeşte în numele său personal. 
ca un deputat liber şi independent, Se poate Dom- 
nilor, o mai fi şi asta, dar noi ştim că partida 
din stânga adunării, este o partidă disciplinată și 
nu prea vor crede lesne oamenii simplii şi cu bun 
simţ, că un membru din acel partid și membru 
ca D-l Fleva, va vorbi într'o cestiune aşă deim- 
portantă numai în numele său şi fără să prezinte 
opiniunile întregei partide. Și negreșit că dacă nu 
ar fi fost așă, întreaga partidă ar fi protestat în 
contra cuvintelor D-sale. Vedeţi, prin urmare, Dom- 
pilor, că opera D-lui Brătianu are gerul de a se 
condamna acuma, chiar de aceia cari au votat-o 
la 1868, gi cari atunci ziceau că nu se poate 
concesiune mai bună de câţ aceasta. 

Să continuăm însă, Domnilor, a expune o- 
biecţiunile principale ce s'au făcut la 1868, de 
către opoziţiune, şi să vedem modul cum ele se 
respingeau de majoritate, asttel vom putea aprecia 

mai bine faptele de astăzi. Dintre oratorii cari au 
vorbit contra acestei concesiuni, şi cari au arătat 
întrun mod serios toate lacunele şi viţiile ce existau 
într'însa, au fost D-nii Codrescu, Holban şi Ver- 
nescu. Ei bine, Domnilor, nu vă răspundeau atunei 
în cea mai mare parte la criticele serioase ce se 
făcea, de cât prin persiflagiu sau prin generalitâţi 
şi întrun mod așă de vag, încât nu se dărâma 
de loc obiecţiunile produse; şi astfel cele mai multe 
amendamente cari aduceau modificări și îndreptări 
importante, nu au fost admise. 

Dintre toţi D-nii Vernescu a făcut recapitulare 
generală de toate părţile vagi şi nedeterminate ale 
acestei concesiuni; cu toate afirmările ce făcuse D. 
raportor cum că textul său este precis, este clar, 
iată ce răspundea D. Vernescu: 

„Am înaintat eri în şedinţă un lucru care s'a 
„părut exorbitant; am anunţat că această conce- 
„Siune în mai multe puncturi nu este determinată 
„Și poate să dea loc la contestaţiuni. Mă vaiu sili 
„a arătă aceste puneturi şi a atrage atenţiunea 
„D-voastră asupra lor“. 

„Mai întâiu voiu veni la art. 4 care se ocupă 
„de formarea planurilor detaliate, ete.“. 

Apoi D. Vernescu expune partea vagă şi în- 
doioasă a art. de care vam vorbit dejà. Trece 
apoi la art. 9, pe care-l critică pu severitate, şi 

continuă astfel a arătă mai multe părţi din această 
concesiune care nu sunt nici clare, nici determinate. 
şi cari pot da loc la multe contestaţiuni. S'a ascultat 
atunci D. Vernescu? Nu, astăzi numai se mai găsesc 
D-ni tot din partea stângă a Adunării, cari află că 
concesiunea este defectuoasă; dar acum e prea târziu. 
Atunci mulţi onor. D-ni cari compuneau ma- 
joritatea erau încântați de opera D-lui Brătianu 
care asigura că generațiunile viitoare au să-i 
fie recunoscătoare pentru această concesiune. D. 
Chițu a făcut şi mai mult, D-lui şi-a. pus lauri 
pe cap despre meritele acestei concesiuni. Eată ce 
găsesc în procesele-verbale: imputa D-lui Vernescu 
că susținuse odată concesiunea Ward, concesiune 
pe care am susținut-o şi eu, D. Costa-Foru, sub 
Domnia lui Vodă-Cuza, D. Vernescu răspunde: 
„Mi-am făcut datoria de reprezentant susținând 
acea concesiune; cuvintele mele au rămas scrise... 
Am apărat concesiunea Ward, fiindcă era cea mai 
avantagioasă dia câte ni se prezintase, dacă ea, din ne- 
fericire, pentru noi, a căzut, vina nu este negreșit a 
acelora cari an apărat-o ca cea mai ușoară pentru 
țară. Să dea D-zeu ca D-voastră, apărând astăzi 
pe cea mai grea, să dobândiţi și laurii acestei ţări. 
G. Chițu. Ii primim. 
Apoi, Domnilor, D-v. cari v aţi asigurat laurii, 
păstraţi-i acum (ilaritate, aplauze). 


"O voce. Sunteţi geloși de acei lauri? 

B. Boerescu. O, nu! Laurii D-voastră sunt 
de spini, nu-i daţi la alţii, conservaţi-i pentru D-v. 
(aplauze). 

După ce dar D. Brătianu asigură că această 
concesiune va fi bine cuvântată de generaţiunile 
viitoare, după ce D. Chițu primeşte laurii acestei 
concesiuni, oferiţi de D. -Vernescu, şi-i pune pe 
cap toemai acum, după ce vede că aceşti lauri 
au spini, voeşte să-i pună pe capul nostru! 

Iată dar, Domnilor, faptele așă cum s'au pe- 
trecut, şi îmi pare rău că nu pot ca să insist mai 
mult spre a vă expune toate viţiile acestei con- 
cesiuni; căci înţelegeţi D-voastră că este peste pu- 
tință să vin acum şi să analizez cu de-amănuntul 
cum a făcut I). Vernescu atunci, când a arătat 
toate puncturile vicioase ale acestei concesiuni. Insă, 
din câteva exemple ce am dat, este lesne a vă 
convinge că această concesiune este făcută cu avan- 
tagıi mari pentru concesionari, că coprinde într însa, 
o sumă de dispoziţiuni vagi și nedeterminate, cari 
pot să dea loc la multe neînţelegeri. Ce se face 
astăzi? Acum când din nenorocire timpul şi-a pro- 
dus efectul său, căci timpul trebuia să producă 
acest efect, acum când o causă rea a produs un 
efect rău, vine D. raportor şi afirmă că toate 
aceste efecte rele provin din neglijența guvernelor 

chemate de a pune în lucrare această concesiune, 
iar nu din causa naturei chiar a aceste) concesiuni. 

Domnilor, dacă cel puţin, D. Fleva, şi cei- 
lalţi oratori din stânga ar fi avut acel stoicism 
roman de a se feri şi D-lor singuri ca victime pe 
altarul patriei de a zice mea culpa, atunci cel 
puţin am admira acel stoicism vechju aplicat în 
timpii noi. Dar nu este așa, Domnilor, D-nii din 
stânga vin ca nişte bravi şi simplii burghezi din 
epoca modernă, să lovească în alţii, nu zic, din 
pasiune, nu pentru a înlătură pe cei ce le-ar puteă 
face concurenţă la ceva, dar într'un comun sen- 
timent de conservaţiune. Domnilor, spre a se puteă 
apără și pune la adăpost, vin și ne zică: noi am 
făcut bine. 

D. Brătianu nu a făcut nimica; D-voastră 
sunteţi culpabili. Iar când noi le aducem aminte 
că și D-nul Brătianu își are partea sa, D-nul Fleva 
ne răspunde: A! voiţi a avea pe D-nul Brătianu 
cu D-voastră, pentrucă ştiţi că D-lui este popular, 
şi voiţi a vă scăpă. Ei, Domnule Fleva aceasta, 
este un cântec vechiu din alte timpuri, nu mai 
are valoare acum. Popularitatea D-lui Brătianu 
o fi existat, dar acum s'a dus, D. Brătianu a fost 
popular până a venit la guvern; dar din neno- 
rocire venirea la putere stinge orice adoraţiune 
şi entusiasm popular. Popularitatea acum o are 

alţii, o are D. Ionescu, de esemplu, și când va 
veni şi D-sa la guvern o va perde (ilaritate). Po- 
popularitatea o au totdeauna cei ce nu fae ni- 
mica, cei ce se bucură de privilegiul nihilis- 
mului. Prin urmare, cum voiţi D-voastră să aveţi 
două privilegii de odată, privilegiul că aţi fost la 
guvern, că aţi administrat aproape doui ani şi 
ați dat această concesiune; şi voiţi să aveţi în 
acelaș timp şi privilegiul popularităţei? Mulţumi- 
ţi-vă numai cu unul, cum se mulțumește și D-l 
Ionescu. A avea pe amândouă este prea mult 
(aplause). 

Popularitatea este un fum prea ușor pe care 
vântul îl face să dispară la cea dintâiu suflare 
a sa. Acest vânt a suflat peste D-I Brătianu. 
Și dacă este vorba de dreptate, iar nu de popu- 
laritate, dacă voiţi cu orice preţ să spuneţi lumei 
că răul să causat ţărei nu de concesiune, ci din 
causa miniștrilor, atunci toţi să vină la răspun- 
dere, și între aceşti toţi, guvernul D-lui Bră- 
tianu este cel întâiu. Dar nu voiţi aceasta şi 
D. Fleva are aerul de a voi să dea în gura lu- 
pului pe D. Donici ministrul de atunci al lucră- 
rilor publice. 

Dar de ce numai pe D. Donici, cu care se 
vede că v'aţi răcit, voiţi a-l satrifică? Sau poate 
că vă este greu vă apără pe D. Donici din causa 

rolului principal ce D-lui a jucat ca ministru al 
lucrărilor publice? Dar aceasta nu este just. D. 
Donici eră ministru cu toţi ceilalți în cabinetul 
D-lui Brătianu; şi dacă credeţi că D-sa eră de 
vină, apoi înţelegeți că principiul solidarităţei face 
ca, să se atragă toți ceilalţi miniştrii la răspun- 
dere cu D. Donici. Cel puţin acest principiu al 
solidarităţei trebue să-l recunoașteţi. 

Dar să vedem oare numai în virtutea acestui 
principiu al solidarităței este răspunzător D. Bră- 
tianu? Nu sunt din partea acelui guvern, acte po- 
zitive care îi angajează răspunderea, când s'ar primi 
că răul provine din actele miniştrilor. 

Aceste acte sunt bazate pe fapte numeroase 
care arată întrun mod pozitiv și probează ce în- 
seamnată parte are guvernul D-lui Brătianu în 
aplicarea, acestei concesiuni, şi prin urmare ce parte 
de răspundere i se cuvine şi D-lui. Şi când contra 
guvernului D-lui Brătianu există fapte pozitive, nu 
se face contra celorlalte guverne decât imputări 
vagi şi nedeterminate, de D. Fleva, de D. Holban, 
şi alţii. D-lor nu specifică nimic, nu arată nici legea 
pretinsă violată nici fapte pozitive, ci expun critice 
cu totul personale şi speciale asupra modului cum 
s'a aplicat concesiunea, căci D-lor ar fi aplicat-o 
altfel, ar fi făcut a se confeeţionă altfel obligaţiu- 
nile, ar fi făcut altfel tradueţiunea texturilor din 

corpul obligațiunilor, ar fi ars în cutare mod niște 
obligaţiuni ce se anulau, şi în fine ar fi regulat în 
felul D-lor multe alte detaliuri cari privesc numai 
pe concesionari. Chiar de am propune că aceste 
critice ar privi pe miniştrii, de ce alt ar fi vorba 
decât de cestiuni de serviciu, iar nicidecum de lege? 
Lucrul însă nu este tot aşa eu onor. D. Brătianu, 
pe care D. Fleva voeşte a-l pune cu desăvârşire la 
adăpost, rezervând toată răspunderea numai pe 
seama altor miniştrii. 

Ia să examinăm D-lor, faptele, să vedem există 
fapte pozitive contra D-lui Brătianu de o altă gra- 
vitate de cât acelea ce ni se impută? Ei, D-lor, 
aduceţi-vă aminte istoria; căci imi pare rău că 
uitaţi prea lesne, și o uitaţi numai când vă vine 
bine în favoarea D-voastră, iar niciodată în fa- 
voarea altora. Ei bine, aţi uitat oare că pe când 
Camera și Senatul în 1868, şi pe când D. I. Bră- 
tianu era în străinătate, se ocupa cu concesiunea, 
Oitenheim, de nu mă înşel. D. Brătianu întorcân- 
du-se din străinătate şi găsind un pretext oarecare 
dintr'o interpretare inofensivă «lisolvă Camera; şi 
apoi eși la lumină concesiunea Strousberg? Ce s'a 
făcut în urmă? Îndată ce sa votat acea concesiune 
de Cameră, Senatul care a dat un vot de blam 
ministerului, s'a disolvat. Şi ştiţi, D-lor, cu ce alaiu 
au fost petrecuţi D-nii Senatori trimiși acasă! Ono- 

rabilul D. Ionescu şi Costa-Foru și aduc aminte, 
cred de onoarea extraordinară și patriotică ce li 
s'au făcut cu acea ocaziune! (aplause). 

A! Domnilor, uitaţi prea mult istoria)... S'a 
ales dar un alt Senat. Si bine, cel puţin până aci 
am fost în regulă. Guvernul are drept să disolve 
Camera. Cât despre alaiul extraordinar al unor Se- 
natori, aceasta este treabă de gust și nu mijloc de 
convicţiune pentru unele partide. (aplauze). Dar, în 
fine constituţional vorbind, guvernul a fost în 
regulă. 

S'a făcut dar un alt Senat. Cel puţin dacă, 
se aşteptă ca acel Senat să vină să voteze conce- 
siunea, căci concesiunea este o lege, şi aceasta nu 
trebue s'o uităm, deşi anii din preopinenţi s'au 
părut că nu ştiu că concesiunen este o lege, ei bine, 
mai înainte de a se votă astă lege și de Senat, și a 
se promulgă, mai înainte adică de a deveni exe- 
cutorie, ce face guvernul D-lui Brătianu? O pune 
în lucrare. Ceva mai 'mult, îşi permite de a o mo- 
difică într'un mod ocult, misterios; şi aceste mo- 
dificări nu erau relative numai la mijloacele de 
lucrări preparatorii, conform votului Camerei, care 
vot era neregulat după mine, ci relative și la dis- 
poziţiuni din corpul concesiunei. 

Dar să vedem mai întâi votul Camerei dela 
4 Iunie 1868, căci este bine să ne dăm socoteală, 

de cele ce sau petrecut, ca să ştie ţara bine ce a 
făcut fiecare. 

Voci: Aşă! Asà! 

B. Boerescu. lată acest vot al Camerei dela 
4 Iunie: 

„Considerând, că concesiunea drumurilor de 
fier este votată de camera deputaţilor ; 

„Că acest act este obligatoriu pentru dingi: 

„Că până la convocurea noului Senat poate 
trece un termen îndestul de lung, acel prevăzut 
de Constituţiune, şi că aşă, poate trece campania 
anului curent și amâna încă pe un an începerea 
căilor ferate, reclamate de ţara întreagă în utiiţi 
ani, precum o constată numeroasele concesiuni vo- 
tate de fostele Adunări, apoi Adunarea deputaţilor, 
cu dreptul ce-i este acordat de Constituţiune, de a 
hotărî cestiunile financiare, autoriză pe minister 
a se înţelege cu concesionarii spre u se puteù in- 
cepe îndată Incrările pregătitoare pentru căile fe- 
rate concedate“. 

M. Costaki. Senatul eră convocat atunci? 

B. Boerescu. Nu erà, eră dat afară, disolvat. 
(Sgomot, întreruperi). 

Când se vor potoli iluștrii întrerupători, voiu 
continua. 

Al. Lahovary. Propunerea a fost făcută de 
D-nii Miclescu îndreptată de D. Kogălniceanu 

şi combătută de mine, de D-nii Carp, Văcă- 
rescu şi alții. 

B. Boerescu. Domnilor, v'am spus că după 
opiniunea mea, acel vot este neregulat; iar acele 
considerante că Adunarea singură hotaraşte în ces- 
tiuni financiare este o simplă subtilitate; căci cu 
modul acesta, în mai toate legile, se află o ces- 
tiune de bani și atunci s'ar zice că Adunarea poate 
autoriza ca acea lege să se pună în execuţiune 
mai înainte de a se votă la Senat. Aşă, de exemplu, 
sar votă o lege pentru înfiinţarea unei curţi, într'o 
localitate oarecare; în acea lege sar regulă sala- 
riile funcționarilor acelei curţi; s'ar pretinde apoi 
că ea regulează o cestiune financiară, şi că prin 
urmare se poate pune în aplicare fără să fie vo- 
tată de Senat; dar aceasta ar fi absurd şi nu se 
poate susţine serios. 

Camera dar, riguros, nu eră în drept să deà 
un asemenea vot; dar l-a dat. Prea bine! 

Dar despre ce vorbeşte acel vot? El vorbește 
numai de lucrări pregătitoare, şi se ştie ce va să 
zică lucrări pregătitoare în chestiune de lucrări 
publice; căci îndată ce nu mai e vorba de studii, 
ci de lucrări de construcţiuni, acele lucrări în- 
cetează de a mai fi pregătitoare; sunt lucrări; 
de fond, cari nu se mai pot desființà, lucrări de- 
finitive. 

Ce se face însă în faptă? Urmatu-sa numai 
aceste lucrări pregătitoare? Mărginitu-sa numai aci? 

Nu! au mers mai departe. 

S'a încheiat, Domnilor, acea faimoasă con- 
venţiune secretă adițională. D-nul Holban care erà 
atât de sever când sa votat concesiunea și care 
este atât de indulgent astăzi spre a scuză și apără 
pe aceleaşi persoane cari au votat concesiunea, D-nul 
Holban, zic, ne-a spus, încurcat de actele ce pre- 
zintam, că nu știe D-lui dacă acea convenţiune eră 
numai un proiect într'o cancelarie a acelui guvern, 
sau dacă acea convenţiune eră un aet definitiv. 

Ei bine, am onoare a lumina pe D. Holban 
şi a-i spune că acea convenţiune adițională eră un 
act definitiv, subseris de miniștrii şi dat în mâna 
concesionarilor, eră dar un contract ca toate con- 
tractele, eră un contract sinalagmatic, care deşi 
nu îndeplinea poate toate formele constituţionale, 
însă nu e mai puţin adevărat că guvernul a format 
un act adiţional la o concesiune, fără votul Adu- 
nărilor. 

Acest act vi sa citit de onor. P. Dimitrie 
Ghica; eu îmi voiu permite numai de a-l analiză 
în scurt. 

Domnilor, v'am spus că motivul acestei con- 
venţiuni adiţionale eră de a se execută votul Ca- 
merei din 4 Junie în ceea ce priveşte lucrările pre- 

gătitoare. Şi iată, Domnilor, ce zice art. 1 din 
această convenţiune: 

„Concesionarii se autorizează a procede de 
îndată la toate lucrările pregătitoure necesitute de 
construcțiunea drumurilor de fier arătate mai sus, 
și cari fac obiectul concesiunei, precum asemenea 
a începe lucrările de construcțiune a lor, cu con- 
dițiune ca planurile să fie conforme cu traseul 
adoptat și după regulele arătute în actul de con- 
cesiune“ 

Aşă dar, Domnilor, vedeți că acest articol 
1 tratează despre vot; va să zică au fost planuri 
aprobate. Și apoi se mai vorbeşte despre începerea 
lucrărilor de construcţiune. Va să zică este vorba 
de aplicarea, cuncesiunei chiar înainte de a fi votată 
de Adunare, lucrările de construeţiune nu sunt 
lucrări pregătitoare ci lucrări definitive. 

Dacă apoi vom trece la art. 2, iată ce se zice: 

» Termenele prescrise la art. 4 din concesiune 
pentru începerea şi terminarea lucrărilor vor fi 
socotite dela data convenţiunei, de faţă“. 

Din acest articol vedeţi, Domnilor, că aci este 
vorba de modificarea concesiunei chiar; căci acest 
acest articol ne spune că punctul de plecare şi 
terminarea lucrărilor nu mai sunt cele indicate de 
concesiune, ci data actului adiţional. 

Este dar constatat că guvernul D-lui Bră- 

tianu a modificat o lege, afară din Constituţiune, 
fără intervenirea corpurilor legiuitoare. 

A. Holban. Aceste angajamente sunt ele oare 
subscrise şi de către concesionarii? 

B. Boerescu. Sunt făcute în toată forma unui 
contract prin jurnalul consiliului de miniştri. Dar 
să vă arăt, Domnilor, alte angajamente ce gu- 
vernul le ia prin art. 3. 

lată ce zice art. 8: 

„Guvernul se obligă a pune stăruinţă spre 
a se votă de Senat și a se sancţionă de către Il. S. 
Domnul concesiunea votată dejà de Camera legiui- 
toare, precum şi a interpretà prin un act adițional 
articolele care ar da loc la greşite interpretări“. 

Nu ştiu, Domnilor, dacă este regulat, şi dacă, 
este constituţional, și dacă nu este umilitor pentru 
o ţară, când guvernul ei ia angajamente înaintea 
unor concesionari străini că va stărui ca conce- 
siunea, să se voteze și de Senat, şi la caz când nu 
s'ar votă concesiunea și de Senat atunci după art. 4, 
„guvernul se angajază a despăgub, de toate chel- 
tuelile cari vor fi fost ficute, fie pentru studiu, fie 
pentru lucrări, executate, după o prețuire făcută 
de experţi numiţi de ambele părţi“. 

Apoi, Domnilor, în faţa acestei convenţiuni. 
unde mai este votul Adunărei dela 4 Iunie? Când 
guvernul ia angajamente ca să despăgubească pe 

concesionari, nu numai de sumele ce aceştia vor 
cheltui pentru studii, pentru planuri, dar și chiar 
pentru lucrări executate, mai puteţi susține că 
v'aţi conformat chiar votului neregulat al Adu- 
nărei? (Aplauze). 

Ei, Domnilor, nu eu voi condamnă intenţiu- 
nile; dar voi condamnă procedura D-voastră de 
astăzi, cari veniţi să acuzaţi pe alţii spre a vă 
scăpă pe D-voastră, şi atribuiţi altora nişte rele 
cari sunt rezultatul operei D-voastre, iar nu al 
faptelor noastre. Căci îndată ce vorbiţi de faptele 
noastre pe ce bază vă sprijiniți inculpările? Nimic, 
faceţi critice, şi expuneţi numai sisteme; arătaţi 
cum aţi fi făcut Dv. când aţi fi fost la minister; 
nu menţionaţi nici un art. pozitiv violat, nici un 
fapt care ar constitui o ilegalitate, şi nu pe ase- 
memea baze se acuză un ministru. [n vreme ce, 
când e vorba de D-voastră de ministerul D-lui 
Brătianu, ce vedem? Vedem fapte pozitive, cari 
nu se pot contestă; se văd atâtea, ilegalităţi pozitive 
şi nediscutabile; se vede faptul de a se execută, 
legea mai înainte de a se votă de Senat; se vede 
faptul convenţiunei adiționale, care modifică legea 
fără formele legale; se vede, în fine, lucrări, nu 
numai de studii, ci lucrări de convenţiune, adică 
lucrări definitive. 

Mă miră dar, Domnilor, cum onorabilul, D. 

Brătianu nu vine și D-lui, şi în faţa tuturor acestor 
fapte, să se declare că ia solidaritatea cu noi toţi, 
şi răspunde și D-lui de faptele D-lui. 

Dacă mai aveţi îndoială că concesiunea s'a 
executat şi de D-nul Brătianu, iată încă o probă 
în Monitorul din 12 Noembiie, care zice în re- 
vista sa: 

„Inălţimea sa Domnul, luni 11 corent, făcând 
o preumblare, a binevoit a examină lucrările ce 
se fac, pe linia ferată Bucureşti—P loeşti, şi, găsind 
o mulţime de ingineri şi lucrători ocupați, pe o 
întindere de câţiva kilometri, cu lucrările de tera- 
sament ale acestor linii, exprimă dorinţa către 
D-nii ingineri, ca să se imprime lucrărilor cea mai 
mare activitate, și că astfel să se realizeze pro- 
misiunile D-lui Dr. Strousberg; totdeodată îi arată 
a sa mulțumire de a vedeă lucrările înaintate“. 

Vedeţi, Domnilor, că însuşi prin Monitorul 
oficial, organul Statului, se afirmă întrun mod 
pozitiv, că începutul de lucrări de terasamente s'a 
făcut; prin urmare, Domuilor, ministrul de atunci, 
afirmă prin Monitor că, D-lor, nu au făcut numai 
nişte lucrări de studiu, nişte lucrări pregătitoare, 
ci au făcut chiar lucrări definitive; căci când este 
vorba, despre lucrările de terasament, atunci ase- 
menea lucrări nu se pot numi decât definitive. 

Pe lângă aceasta, Domnilor, aţi mai văzut cu- 

vinteje pe cari vi le-a citit eri onorabilul D-nu Di- 
mitrie Ghika, cuprinse în discursul Tronului, la des- 
chiderea sesiunei Adunărei din 15 Noemvre 1868. 

Și în acelaş discurs se vorbeşte iarăși de lu- 
crări de terasamente dela Suceava la laşi şi Bucu- 
reşti, dela Galaţi spre Roman, şi dela Bucureşti 
spre Ploeşti. lar din răspunsul la discursul Tro- 
nului, făcut de camera de atunci, vă voi citi numai 
acest pasagiu: 

„Știm însă că fără Augusta Sa influenţă 
asupra capitalurilor din Europa, mult timp încă 
am fi aşteptat începerea construirei căilor ferate“. 

Aşă dar, Domnilor, vedeţi că acea Cameră, 
care s'a numit a D-lui Brătianu, a comis două 
neregularități; întâi că a autorizat ca să se execute 
o lege mai înainte de a deveni definitivă; şi al doilea, 
că a făcut să se intervină și persoana Capului 
Statului în astă chestiune. Apoi regulat este, con- 
stituţional este, ca o Adunare să angajeze persoana 
Capului Statului așă încât să spună că numai 
prin influenţa sa personală am putut să căpătăm 
credit în Europa? Dar dacă a făcut-o, apoi cu ce 
este acoperită persoana, Capului Statului, dacă nu 
de ministru? Prin urmare orice ar face şi orice 
ar zice Capul Statului în actele publice, numai 
miniştrii sunt şi rămân responsabili. 

Aşă dar, Domnilor, precum bine a zis D. Ni- 

colae Blaranberg, să nu ne dăm nimeni după 
spatele tronului, spre a ne scăpă responsabilitatea 
noastră, ci fiecare să spunem frane cum s'au pe- 
trecut lucrurile, şi fiecare să ne dăm socoteala de 
faptele noastre. (Aplauze). 

Faptele. Domnilor, ştiţi care sunt. Se află 
o concesiune cu o sumă de dispoziţiuni incerte, 
vagi, nedeterminate, contradictorii. Nu vorbese de 
cât de dispozițiunile cari privese pe miniștrii, şi 
de cari D-nii concesionari nu pot profită chiar de 
am presupune că din partea acelor foşti miniştrii 
ar fi fost neglijenţă; căci obligaţiunile concesiona- 
rilor sunt pozitive, şi nimic nu poate scuză vio- 
larea lor. 

Fiindcă dar trebue să ne ocupăm numai de 
minister, întreb ce se impută în astă chestiune 
guvernului dela 16 Noembrie? Aveţi oare ceva 
fapte pozitive şi clare contra lui? Enumăraţi-le, 
pentru că este just ca fiecare să-și deă socoteală 
de faptele sale. Până acum însă nici o acuzaţiune 
precisă nu sa produs. Din contra, cei ce ne acuză 
pe noi au contra lor, sau mai bine contra ami- 
cilor, fapte ilegale de o mare claritate şi preciziune. 

lată însă că aceleaşi persoane, unite cu ceea 
ce se chiamă fracțiune, vin să impute guvernului 
care a succedat onorabilului D. Brătianu, că ar fi 
făcut niște neregularități cu ocaziunea punerei în 

aplicare a acelei concesiuni, a acelei legi neclară 
şi nedeterminată care lăsă loe la sumă de contro- 
verse. Dar cel puţin, Domnilor, dacă sar puteă 
preciză în contra noastră fapte de o natură pre- 
cisă și determinată; tot am ști pe ce bază sar 
discută; şi chiar dacă greşeală ar fi, ei bine errare 
humanum est, se poate cineva înșela. Dar oare aşă 
este? ia să luăm faptele. 

Nu voi mai repeţi, Domnilor, puneturile des- 
voltate de unii preopinenţi cari au combătut ra- 
portul; dar voi reaminti numai fapte mai impor- 
tante, și din cele ce voi mai expune şi eu se va 
demonstră cred, netondarea acuzaţiunilor ce ni s'au 
făcut. Lăsăm în lături partea, tehnică a cestiunei; 
ni se impută că am comis erori, cu oeaziunea 
numirei D-lui Ambron, cu ocaziunea confecţionărei 
obligaţiunilor, şi mai ales în privinţa controlului 
ce trebuia să exercite asupra liberărei certifica- 
telor de obligaţiuni. 

Domnilor, să vorbim franc, şi să punem ces- 
tiunile pe tapet aşă cum sunt spre a se vedeă ce 
trebue să facem. Căci, Domnilor, când o' Adunare 
legislativă ar trebui să formuleze nişte acuzaţiuni 
contra unor miniștrii, contra acelora cari au avut 
puterea executivă în mână, trebue ea acele acu- 
zaţiuni să fie clare, precise, şi mai ales fondate. 
Nu se cuvine pentru o cameră ca asemenea acu- 

zațiuni să se formeze întrun mod vag așă cum 
să nu ştie nimeni de ce este vorba. 

Să începem dar cu D. Ambron. Se zice că 
D. Ambron sa numit neregulat. Mai înainte de 
toate însă, să-mi permiteţi a face o mică rectificare 
la raport în ceea ce priveşte cele arătate de D. 
raportor, şi care se raportează la persoana mea. 

D. raportor, foarte nepasionat și imparţial, așa 
cum îl cunoaștem toţi, model de seninătate şi de 
justiţie. foarte blând, aşa de blând în cât făcea, 
apologia neoinenosului incident cu D Brătianu la 
Bacău, şi ataca eri chiar, întrun mod necuviincios 
pe D. Kogălniceanu, acest dar model de raportor, 
D. Holban, să-mi permită a face o mică rectificare 
la imparţialul său raport, în ceeace mă privește per- 
sonal. Domnia sa, dibaciu redactor, care ştie foarte 
bine a combină frazele şi a face să alunece insi- 
nuările nesimţite, raportează cele ce zice că i-a spus 
D. Golescu în comisiune de faţă cu mine; și nu 
trebue să uite D. raportor că dacă vorbele noastre 
din comisiune erau să facă obiectul unui raport, 
apoi atunci un simţimânt de delicateţă trebuia îmi 
pare să facă pe D. Holban a ni le comunică mai 
întâiu pentru a vedeă şi noi dacă sunt reproduse 
exact. D-lui însă nu a făcut aceasta, ce e mai mult 
imaginaţiunea D-lui personală a jucat un mare rol 
în expunerea cuvintelor mele. 

Iată în adevăr ce zice D. raportor: 

„D. A. Golescu a declarat că D-sa abia a 
sosit de două zile dela agenţia dela Constantino- 
pole, n'a avut nici o cunoștință despre cele petre- 
cute în privirea concesiunei Strousberg, şi că nu 
cunoșteă bine nici chiar convenţiunea care a fost 
subserisă. D. Golescu intrând la Finanţe, era în 
plecare să numească pe D. Winterhalder comisar 
al Statului la Berlin, ceeace se dovedeşte chiar din 
dosarul ministerului finanţelor, dar că în consiliul 
de miniștrii D. Boerescu, care fusese adinterim la 
finanțe, până la sosirea D-lui Golescu, şi care cu- 
noştea toate împrejurările, a seris repede în şedinţă 
jurnalul menţionat, pe care, subseriindu-l ceilalți mi- 
niştrii l-a subseris și D. Golescu de bună credinţă“. 

lată, Domnilor, descrierea „pitorească și inge- 
nioasă ce face i). raportor despre zisele noastre şi 
faptele petrecute în sânul consiliului de miniștrii. 

Mai ales modul repede mă face să admir ta- 
lentul şi imaginaţiunea D-lui Holban; căci D-v. 
înţelegeţi ce tablou ingenios şi variat face să se 
nască din acest singur cuvânt repede. Vă puteţi 
închipui o şedinţă a consiliului de miniștrii sub 
preşidenţia Domnitorului; puteţi vedeă pe D. Boe- 
rescu scriihd repede un proces-verbal, şi D. Go- 
leseu subseriindu-l de bună credinţă. Nu este așa 
că tabloul este patetic şi misterios? Nu pot face 

decât să adresez D-lui Holban complimentele mele 
pentru puterea imaginaţiunei sale, pentru ingeniosul 
tablou ce a voit a face. 

A. Holban. Faceţi complimente D-lui Golescu. 

B. Boerescu. Nu, meritul este numai al 
D-tale. Un singur mie cusur are tabloul Dumitale; 
este că în fapt n'au fost lucrurile cum le arătaţi. 
Este adevărat, D-lor, că a fost consilii de miniştrii 
asupra acestui obiect. Astfel se întâmplă totdeauna. 
Asupra unui subiect important după ce miniștrii 
deliberează şi hotărăsc, unul din ei ia condeiul și 
redactează opiniunea consiliului. Ce reiese de aci 
pentru cel cea seris procesul-verbal? Dar cuvântul 
repede de unde la scos D. Holban, și cum la re- 
produs, când nimeni, nici D. Golescu, nici eu, nu 
l-am pronunţat. Asta dovedește încă odată impar- 
țialitatea exemplară a inocentului D. raportor! 

Ce e mai mult, D. Golescu, înaintea comi- 
siunei, a vorbit, nu despre numirea D-lui Ambron, 
ci despre clauza, ca să se deă aprobarea guver- 
nului pentru eliberarea certificatelor, coprinsă în 
acel proces-verbal. Asupra acestei clauze D. Go 
lescu a spus că a primit a se inseră în jurnalul 
consiliului de miniştri fără a cunoaşte bine conce- 
siunea Dar D. raportor se fereşte a arătă acest 
punct; ba, ce e mai mult, se fereşte de a insistă 
asupra acestei clauze de control, căci poate prin 

aceasta s'ar fi adus o mică laudă pentru acel jurnal 
şi pentru ministrul ce l'a redactat; și aceasta nu 
puteă conveni D-lui Holban, căci atunci ce sar fi 
făcut ingeniosul tablou creat de brilianta D-sale 
imaginațiune? 

Trec dar peste această mică scăpare din ve- 
dere a D-lui Holban, şi viu la fapte; cu atât mai 
mult că toate aceste tablouri sunt de prisos, de 
vreme ce eu am declarât și declar că iau respon- 
sabilitatea, iau solidaritatea tutulor actelor colegilor 
mei; căci eu înțeleg solidaritatea ca unul să răs- 
pundă pentru toţi, şi toţi pentru unul. 

Voci. Prea bine. 

B. Boerescu. Dar ia să vedem cum sa pe- 
trecut faptele ? 

Noi am afirinat și afirmăm că numirea D-lui 
Ambron, deşi e adevărat că în formă e făcută gi 
subserisă de noi, dar în fapt ea există de mai 
înainte, încă din timpul guvernului D-lui Brătianu. 

Domnilor, nu numai noi susţinem aceasta ci 
o afirmă chiar comisiunea, prin raportul său. Cu 
toate întortochierile ce D. raportor a dat expunerei 
faptelor, cu toate perifrazele în cari sunt ascunse 
ideile sale, totuşi nu a putut să nu deă pe faţă nişte 
fapte pozitive ce se impuneau prin puterea evi- 
denţei lor. Și pentru aceasta cată să mulțumim ge- 
nerozităţei D-lui raportor 

In adevăr, după ce D. raportor enumără actele 
din cari se constată faptul material că D. Ambron 
tuneţionă mai înaintea venirei noastre la guvern, 
conchide în modul următor: 

„Prin urmare se constată din cele ce preced 
că epistola prin care D. Ambron declară că pri- 
mește sarcina de comisar al Statului român. adre- 
sată M. S. Domnitorului, menţionează despre un 
înalt ordin al Domnitorului din 30 Septemvre, în 
virtutea căruia D. Ambron a făcut act de auto- 
ritate în numele Statului, stipulând dejà cu D. 
Strousberg despre forma obligaţiunilor, adică că 
D. Ambron intrat în funcţiune la 18 Octomvre, 
cu 42 de zile înainte de numirea sa oficială fă- 
cută la 30 Noemvre, 1868“. 

Așa; dar vedeţi, Domnilor, că comisiunea însăşi 
a constatat că D. Ambron funcţionă cu 42 zile 
înainte de a fi numit și funcţionă făcând acte de 
autoritate. Apoi, Domnilor, acum cum justificaţi 
D-voastră faptul acesta? 

D-nii din stânga cari susțin raportul acesta, 
cum combat D-lor constatarea comisiunei în pri- 
vinţa numirei D-lui Ambron? Cum D-lor mai pot 
susține că guvernul D-lui Brătianu este curat ca 
cristalul, că toate actele cari probează contrariul 
cată să se lase la o parte şi că tot răul ne pri- 
veşte numai pe noi. 

Acum s'a constatat că numirea D-lui Am- 
bron eră un fapt îndeplinit sub D. Brătianu, prin 
urmare el nu ne privește pe noi. 

Cu ce sar puteă combate această constatare 
a comisiunei? Nu pot fi decât două mijloace: 
unul s'a expus de către apărătorii D-lui Bră- 
tianu; altul s'a sub înţeles poate. Să vorbim despre 
cel subînțeles. 

Sa vorbit despre un consilier privat al prin- 
cipelui, despre o scrisoare a Domnitorului; D-lor, 
nu ştiu dacă scopul acestor însinuări a fost ca să, 
se acopere miniştrii prin persoana Capului Sta- 
tului. Însă nu pot crede că vor există miniștrii 
cari să caute a scăpă de răspundere, punându-se 
la spatele Tronului, și asemenea nu cred că va fi 
cinevă care să crează că D. Brătianu nu ştia de 
acest fapt, măcar că D. Ambron funeţionă de 42 
de zile. Nimeni asemeni nu poate admite că mi- 
nisterul finanţelor din Prusia, a autorizat pe un 
impiegat al său superior, să primească o misiune 
străină, fără ca să fi fost convins că această mi- 
siune îi este oferită de guvernul român, adică de 
ministrul român. 

Forma am făcut-o noi; dar noi am confirmat 
un fapt deja îndeplinit. Acest fapt există cu 42 
zile înaintea, venirei noastre la guvern, spuneţi 
D-voastră. Repet, este un singur om care să 

admită că în timp de 42 zile a funcționat D. 
Ambron, fără ca D. Brătianu să știe? Şi aceste 
42 zile sunt osebit de timpul cât a durat trata- 
tivele pentru nuinirea D-lui Ambron, ceeace poate 
urcă, acest timp la trei luni de zile. 

Toată lumea cunoştea că comisar al Statului 
este D. Ambron, şi D-v. admiteţi astăzi că numai 
D. Brătianu, carele eră unul din membrii acelui 
cabinet cel mai activ, numai D-lui nu știă nimic? 
Puteţi crede aceasta, sunteţi liberi dacă voiţi; 
însă eu nu o pot crede. 

Dar să admitem şi noi că D. Brătianu n'a 
ştiut nimic. Apoi atunci atât mai rău pentru mi- 
nisterul constituţional care lasă să existe asemenea, 
fapt fără ca el să ştie nimica. Faptul îl privește 
tot pe el; pentrucă așă cere mecanismul constitu- 
tional care garantează inviolabilitatea capului Sta- 
tului. Nu se poate admite că se comite răul, fără 
ca ministrul să-i aibă răspundere: el este, în orice 
caz, capabil de adevărată inerție, poate chiar de 
inepțţie. 

Mai este şi un alt mod de justificare în fa- 
voarea D-lui Brătianu, întrebuințat de D. Fleva, 
apărătorul său. 

I. Brătianu. Nu am apărători: eu singur 
mă pot apără. 

B. Boerescu. D. Fleva a apărat în adevăr 

pe D. Brătianu, cu formele de procedură; D-lui 
a zis că odată ce decretul de numire al D-lui 
Ambron nu este subscris de D. Brătianu, D-lui nu 
poate fi chemat la nici o răspundere; cine nu are 
carte, nu are parte. Acest mod de a sprijini poate 
să fie bun înaintea unui tribunal; înaintea unei 
Adunări se caută actele, şi forma nu face să 
dispară fondul. 

Fondul este că D. Brătianu a ştiut despre 
numirea D-lui Ambron, şi a știut, fiindcă D. Am- 
bron funcționà cu 42 zile înaintea venirei noastre 
la minister. D. Ambron făceă acte de autoritate 
pe cari ministerul trebuiă să le ştie. Guvernul 
nostru nu a făcut nimic alt decât să confirme un 
fapt îndeplinit. Noi însă nu ne dăm la o parte; 
dar nu trebue ca predecesorii noștrii să se deă la 
o parte. D-lor l-au numit. Noi l-am găsit numit. 
Noi primim răspunderea faptului nostru, pentru 
ce D. Brătianu fuge de răspunderea sa? De ce 
D. Fleva voeşte a-l pune la o parte? 

Dar şi eu voiu apără pe D. Brătianu. 

I. Brătianu. N'am trebuinţă de apărarea 
D-tale! 

O voce. Apărare gratuită. 

B. Boerescu. D-lor, nu judecaţi lucrurile 
din epoca numirei D-lui Ambron, după cele ce 
se petrece astăzi, pentrucă atunci nu se puteă şti 

ceeace s'a descoperit astăzi. Nimenea nu puteà 
atunci să prevază efectele rele ce s'au ivit numai 
astăzi. Atunci toate probabilitățile erau că D. Am- 
bron este demn de misiunea ce i se fîneredințà. 
Insuşi D. D. Sturza, actualul ministru, trimis la 
Berlin în timpii din urmă de tot, sub guvernul 
D-lui Epureanu, spuneà prin un raport al său, 
că D. Ambron este o persoană care se bucură de 
încrederea generală. şi retragerea sa ar fi o per- 
dere pentru creditul nostru. Aceasta a fost o ilu- 
ziune; din nenorocire, ne-am înşelat! Dar inten- 
țiunea noastră și a D-lui Brătianu nu poate să 
fie culpabilă; pentrucă însuși unul din miniştrii 
de astăzi a constatat că eră repuţiunea D-lui Am- 
bron din cele. mai bune. A fost o nenorocire ca 
lucrurile să iasă astfel! 

Așa dar nu este just ca să judecaţi un fapt 
petrecut în 1868 după impresiunile ce aveţi în 
1871; căci nu se cunoșteă atunci, aceea ce se 
cunoaște astăzi. 

Oricum ar fi, vam spus că faptul rămâne 
constatat, că D. Brătianu a numit pe D. Ambron 
care a funcţionat, după cum constată comisiunea, 
cu 42 zile înaintea decretului de numire. 

Ce ne impută nouă comisiunea ? Ne impută 
că prin această numire s'a vițiat art. 10 din Con- 
stituţiune. lată dar o acuzațiune precisă, singură 

precisă, că adică în astă numire sa violat un text 
de lege. 

Art. 10 din Constituţiune spune, în adevăr 
că niciun străin nu se va numi în funcțiunile 
Statului decât numai în cazuri anume determinate 
prin o lege specială. Ei bine. să ne dăm bine seama 
în ce consistă cestiunea? 

V'am spus că în concesiune există un articol 
care dă concesionarilor dreptul de a numi func- 
ţionari străini pentru exploatare şi administrare. 

T. Dobrescu. Pe Ambron nu-l numea con- 
cesionarii. 

B. Boerescu. Voiu răspunde, nu vă grăbiţi. 

Să mergem mai departe. Să ne dăm bine 
seama de natura discuțiunilor din Adunare asupra 
acestui punct, asupra art. 13, pentru că numai 
aşă ne putem face o idee mai exactă de ceeace 
a înţeles legiuitorul când a zis, că nu se vor putea 
numi streini în funcțiuni. 

D. Codrescu, asupra art. 13. după ce constată 
că pentru exploatare şi construcțiune împiegaţii 
pot fi pământeni şi străini, aduce aminte Camerei 
un amendament al D-lui ©. A. Rosetti din 1864 
prezentat tot la o concesiune de drum ferat, şi prin 
care D. Rosetti propune că după 5 ani dela darea 
în cireulaţiune a drumurilor de fer, să fie îndatoraţi 
antreprenorii a lua şi împiegaţi români. D. Codrescu 


313 


face apel la D. Rosetti şi-l roagă să susțină în 1868 
amendamentul propus la 1864. Dar D. Rosetti nu 
a mai susținut amendamentul propus la 1864. 

Să vedeţi încă ce s'a răspuns D-lui Codrescu, 
şi veţi înţelege mai bine importanţa art. 13. Iată 
ce zicea mai întâiu D. Chițu care a luat, cum 
ştiţi, o parte foarte activă în această discuţiune. 
D. Chițu răspundea D-lui George Brătianu care se 
temea prea mult de streini. 

„Nimeni nu poate tăgădui că străinii, dacă, 
vin la noi cu propuneri de asemenea natură nu 
vin ca să nu-și facă interesul lor; dar cestiunea 
este aci să ştim dacă interesele noastre, legate cu 
ale lor, se pot ajută, vor putea prospera; dacă 
putem face treaba noastră, făcând și ei pea lor. 
Ei bine, dacă o dată vedem că interesele noastre 
se combină cu ale lor, atunci nu mai poate fi vorba 
de respingere, pentrucă astăzi cel puţin în Europa, 
este recunoscută solidaritatea societăţilor de orice 
natură și de orice naţionalitate, este recunoscută, 
solidaritatea intereselor tutulor naţiunilor, a acelora, 
zic, cari s'au deșteptat şi lucrează, nu a acelora cari 
dorm în ignoranță, care zac în stagnaţiune. Nu este 
patriotic a zice: nu voiu să fac cutare treabă cu 
cutare, fiindcă e neamţ sau francez, ci e patriotic 
a zice: voiu să fac treabă cu dânsul, pentrucă 
nu pot cu altul, şi făcându-și amândoi trebile 

prin reprocitate de interese, nimic nu e mai sfânt 
în lumea civilisată cel puțin“. 

Vedeți, Domnilor, ce idei de cosmopolitism întins 
domina atunci, aproposito de redacțiunea acestui 
articol. Aceleași sentimente cosmopolite se văd şi 
din cuvintele cu cari D. I. Brătianu a răspuns 
D-lui Holban, tot aproposito de acest articol; căci 
D. Holban, vorbind de străini, confandă pe co- 
misar şi inginer cu ceilalți împiegaţi ai societăţei. 

Iată, în adevăr ce zicea D. Brătianu în cu- 
vântul său reprodus în Monitorul din 24 Maiu 1868: 

„Acei cari vin să zică că străinii trebue să 
pună la discreţiunea noastră 400 milioane, şi că 
este o înjosire din parte-ne a le da acele garanţii, 
să citească cele rostite atunei şi altă dată. 

» Ei, Domnilor, când le puneţi D-voastră şi 
noi în toate zilele condițiuni şi margini lăsaţi ca 
şi ei să ia garanţii dela noi. 

„Apoi sunt şi alte State, dacă nu mă înșel, 
chiar Grecia, unde s'a așezat o bancă şi guver- 
nului i s'a impus de a pune în capul băncei un 
director francez“. 

Așă dar vedeţi, Domnilor, că D. Brătianu ca 
şi D. Chițu, apărau teza în general că streinii pot 
fi admişi în afacerile băncei, şi apărau astă teză, 
întrun mod foarte general, confundând ca şi D. 
Holban, pe comisar cu inginer, cu împiegaţii..... 

Voci. Nu este așă, nu o suci. 

B. Boerescu. Dar nu vedeţi că eu vin cu 
diseuţiunile de atunci spre a vă probă că în in- 
tenţiunea oratorilor de atunci a fost de a nu face 
distineţiune între comisar şi inginer.... 

Voci. Te înşeli, între împiegaţi.... 

B. Boerescu. Dar despre împiegaţi nici nu 
mai poate fi distinețiune, căci avem un articol 
expres, care zice că ei pot fi străini sau pămân- 
teni. Este vorba acum dacă această dispoziţiune 
se poate întinde şi la comisar, ca şi la inginerul 
şef; ei bine, Domnilor, ce probă voiţi D-v. să vă 
dau mai bună decât cuvintele D-lui Brătianu, care 
vorbind de dreptul ce lasă străinilor, ne aducea 
exemplul băncei din Grecia, şi ne spunea că în 
capul acelui stabiliment s'a primit de guvernul 
grecesc condiţiunea să i se impună de a aveă ca 
director al Băncei un Francez. Apoi acest exemplu 
nu se aplică toemai la cazul nostru? Și nu poate 
fi oricine în drept să crează că cel puţin în spi- 
ritul D-lui Brătianu, ministrul de finance de atunci, 
a fost de a se întinde disposiţiunea art. 17 la toți 
cei ce vor prezidă la afacerile drumurilor ferate, 
adică şi la comisar? Apoi, nu vă aduceţi aminte 
de cuvintele D-lui Holban, care obiecta în Camera 
de atunci, că cum se încredințează unor străini 
sute de milioane? Insă numai comisarului se în- 

credinţează acele sute de milioane și prin urmare 
de comisar se preocupa D. Holban în cuvântul său. 

Așă dar vedeţi, Domnilor, cum se prezintă 
cestiunea. Se pune în concesiune un articol 13, 
şi în care se zice, că concesionarii să numească 
împiegaţi străini şi pământeni. Asupra acestui ar- 
ticol se naște diseuțiunea; unii din oratori pre- 
zintă modificări, cari se resping în cursul diseu- 
țiunei; şi se susţine cestiunea străinilor întrun 
mod general (întreruperi). 

Acum, Domnilor, dutu-v'aţi seamă, D-voastră 
care mă întrerupeţi, care credeţi că dintro vorbă 
a unui deputat din minoritate, sau din majoritate 
se schimbă și se denaturează sensul unei concesiuni? 
Datu-v'aţi bine seama ce sunt împiegaţii aceştia, 
ai companiei în timpul duratei exploatărei dru- 
mului de fer? Apoi, Domnilor, nu vedeţi că gu- 
vernul se leagă ca în timp de 90 de ani să lase 
concesionarilor dreptul de a avea împiegaţi străini 
în administraţiunea căei ferate? Dar nu ştiţi Dv. 
că odată linia primită de guvern, răspunderea in- 
tereselor îl priveşte pe dânsul, şi atunci nu vedeţi 
D-voastră că cele mai mari interese ale Statului 
român sunt date pe mâna unor împiegaţi cari au 
să fie străini? Datu-v'aţi D-voastră seamă bine de 
ce va să zică nişte împiepaţi cari funcţionează în 
vivtutea unei legi speciale în timp de 90 de ani, 

şi cari au interesele cele mai mari în mâna lor, 
interese de zecimi de milioane? Fiindeă prin aceşti 
împiegați are să se ţină comptabilitatea exploa- 
tărei liniei drumului de fier; fiindcă după lucrările 
lor guvernul are să ştie pe fiecare an cât are să 
plătească ca dobânzi. Dar dacă vă daţi acum seama, 
de importanța acestor funcționari, de ce nu ad- 
miteți că guvernul a putut prea bine să crează 
că de vreme ce prin această concesiune se admite 
împiegaţi străini în timp de 90 de ani, și pentru 
funcțiuni așă de importante, apoi este în drept a 
numi un comisar străin, de vreme ce nu este o 
stipulaţiune contrarie care să o oprească ? 

Să vă mai citesc, Domnilor, cuvintele D-lui 
Holban dela pagina 742, ca să vedeţi cum D-lui, 
ca şi D. Brătianu, ca D. Mehedinţeanu chiar, con- 
funda pe comisarul dela Berlin, cu inginerul-şef. 
Vorbind asupra art. 13, D. Holban ziceâ: 

„Eu în acest articol nu găsese nici o garanţie 
pentru Stat; găsesc nunai doi oameni: este ingi- 
nerul-şef al concesionarilor, și mai este şi comisarul 
Statului care reside dela Berlin. Aceştia sunt sin- 
gurii controlori în această afacere de mai mult de 
400 milioane franci, şi cari milioane sunt lăsate, 
ca să zic aşa, la inspiraţiunea numai a doi oameni, 
cari negreşit nici odată nu pot da acea garanție a 
unui cabinet întreg controlat de Adunare, ete.“. 

Apoi mai la vale, D. Holban vorbind de 
străini și voind a probă că această dispoziţiune ar 
fi contra, constituţiunei, adaopă: 

„Dacă oare nu ar fi a ne declară noi de in- 
capabili, a merge contra constituţiunei, când vom 
da o parte din autonomia ţărei, o parte din pu- 
terea reprezentaţiunei naţionale, controlul finan- 
telor, în mâna a doi oameni, cari îucă nu ştim 
cine vor fi, ete.“. 

Mai poate dar rămâneă cuiva îndoială, Dom- 
nilor, că inginerul şi comisarul se confundau ne- 
contenit, şi se admitei că pot fi străini, de vreme 
ce ziceă că se atacă chiar constituţiunea? 

Mehedinţeanu întrerupe. 

B. Boerescu. Rog pe D. Mehedinţeanu să 
fie mai pacient pentru că D-lui a luat o mare 
parte la concesiune. 

Mehedinţeanu. “Am luat la discuţiune, dar 
n'am votat concesiunea, vă voiu spune pentru ce. 

B. Boerescu. Ei bine, Domnilor, când se 
prezintă o cestiune în asemenea condițiuni de in- 
certitudine, nu admiteţi D-v cel puţin că poate să 
fie loc la o interpretare diferită de aceea ce D-tră 
o admiteţi astăzi? Când nu există un art. care să 
zică anume că comisarul să fie Român, şi când din 
contra există un art. expres, în care se zice că toți 
impiegaţii pot să fie străini, pentru ce nu admiteţi 

că îndoiala cel puţin asupra sensului art. 13 era 
posibilă ? 

Dar, Domnilor, mai cugetaţi și la altceva, cu- 
getaţi că D. Ambron nu este un funcţionar, pentru 
că el nu exercită o parte din autoritatea publică, 
pentru că nu primește leafa dela Stat; D. Ambron 
aveă o misiune specială, o misiune numai provi- 
zorie, pe când impiegaţii funcţionează în timp de 
90 de ani. Să zicem că aceasta a fost o interpretare 
greşită; dar nu poate fi vorba decât de o interpre- 
tare, şi nici cum de violare de lege. Și nu admiteţi 
D-voastră că se puteă face o asemenea interpreta- 
ţiune, mai ales faţă, cu această lege contrazicătoare a 
concesiunei ? Atunci nu recunoaşteţi guvernului 
dreptul ca să interpreteze o lege în un sens altul decât 
al D-voastră? Dar oare Domnilor, de când se oprește 
guvernului dreptul de a interpretă legea? şi cum 
sunt atâta de sever tocmai autorii primitivi ai nu- 
mirei D-lui Ambron? Mai multă modestie. vă rog, 
Domnilor, pentru că pe D-voastră nu vă prinde 
astă, severitate (aplause). 

Acum să exaiminăm faptul din alt punct de 
vedere. A 
Vă întreb, Domnilor, responsabilitatea, minis- 
terială, nu are nici o limită? Aceasta o zic pentru 
foştii miniştrii, pentru actualii miniștrii, şi pentru 
viitorii miniştrii; cred că pentru toţi Justiţia cere 

ca, să fie la astă responsabilitate o limită. Ei bine, 
Domnilor, să mai revenim la faptele cum s'au pe- 
trecut. Numirea D-lui Ambron, am zis, s'a făcut 
de predecesorii noştrii; aceasta este un fapt pozitiv, 
guvernul nostru a confirmat această numire prin 
un decret în formă; iată un alt fapt pozitiv. Dar 
numirea prin decret nu s'a făcut într'un mod mis- 
terios, așa, cum s'a făcut convenţiunea adițională, 
acea modificare a legei de concesiune. Această nu- 
mire, efectul simplu al interpretărei concesiunei, era 
greşită, dar noi am dat un rău sens legei. Dacă se 
credeă că art. 13 din concesiune are alt înţeles de, 
cât cel dat de noi.'apoi cine era mai în drept, cine e 
mai competinte să îndrepteze greşala şi să ne arate 
adevăratul sens al legei, decât Camera autoarea 
concesiunei? Ei bine Camera de atunci a trecut? 

Magheru. Aţi disolvat'o. 

B. Boerescu. D-nu Magheru nu ştie cum 
au mers lucrurile. D-sa era atunci la Târgujiu, făcei, 
planuri politice prin munţi. 

Camera de atunci, în faţa căreia s'a făcut nu- 
mirea lui Ambron, nu a zis dar nimic. Ea, mai 
mult decât ori cine, puteă să facă interpretarea, 
sensului concesiunei, ca una ce votase concesiunea; 
şi cu toate acestea ea nu a interpretat art. 13, 
nici în sensul D-lui Holban, nici în sensul celor 
ce o interpretă astăzi. 

Ma: mult decât atât Domnilor; 

După mai multă vreme...... (sgomot). 

D. Preşedinte. Faceţi linişte, Domnilor. 

B. Boerescu. Ii doare rău Domnule Preşedinte, 
de aceea nu se liniştesc. 

D. Președinte. Nu vă ocupați de D-lor. 

B. Boerescu. Apoi atunci ţineţi-i D-v. în 
linişte. 

Cel puţin, Domnilor, repet, dacă Adunarea ar 
fi tăcut până la fine tot nu s'ar fi putut zice astăzi 
că nu a avut ocaziune de a vorbi. Dar după oare- 
care timp, pe la finele sesiunei, după mai multă 
funcționare a acelei Camere— căci se înșeală D-nii 
cari mă întrerup că s'a dizolvat îndată acea Ca- 
meră a D-lui Brătianu. 

O voce. Camera ţărei nu a D-lui Brătianu. 

B. Boerescu. Camera D-lui Brătianu aşa a 
numit-o ţara (aplauze). In acea Cameră, după 
cât va timp, sa sculat D-nul Voinov, şi a făcut o 
interpretare asupra numirei D-lui Ambron. Ei bine 
ce a făcut Camera? — Acea Cameră naţională, bună, 
patriotică cum o numea oratorii de atunci, a trecut 
la ordinea zilei!... 

S'a disolvat apoi acea Cameră, și a venit o 
altă Cameră, în care D. Agarici face aceiași inter- 
pelare; şi că cere anume ca coinisarul să fie Român; 
Camera iarăşi trece la ordinea zilei!... Ei bine, 

Domnilor, aceste acte, numiţi-le bile de indemnitate, 
sau cum veţi voi, vă întreb oare nu au şi ele va- 
loarea lor? Nu constitue o limită naturală la res- 
ponsabilitatea ministerială? Oare sunteţi D-v, Camera 
de astă-zi, o autoritate cu drepturi mai mari de- 
cât Camerile trecute? Nu, Domnilor! Toate Camerile 
trebue să fie egal respectate; căci, dacă D-v astă- 
zi nu veţi respectă ('amerile trecute, cine vă spune 
că alte Camere viitoare vă vor respectă mai mult 
pe D-voastră? 

Eu, Domnilor, nu voiu să mă sustrag dela 
răspundere, măcar că există în favoare-ne cele 
două biluri de indemnitate. Dacă voiţi şă puneţi 
cestiunea din nou aidem să o studiăm din nou. 
Cugetaţi numai la precedentul ce creiați şi la 
principiile constituţiunei ce violaţi. Am terminat 
dar cu numirea D-lui Ambron. 

Domnilor, acum o altă acuzaţiune ca s'a for- 
mulat întrun mod mai mult sau mai puţin vag, 
— căci oratorii cari au vorbit asupra ei nu sunt 
de acord—este aceea în privința confecţionărei 
obligaţiunilor, și în privinţa controlului. 

In privinţa confecţionărei obligaţiunilor am 
să zic foarte puţine: aceasta nu ne priveşte pe 
noi, ci pe concesionari; şi rău a zis D. Fleva că 
guvernul este culpabil, fiindcă a fost numai un 
biurou de înregistrare; căci concesiunea zice că 

confecţionarea, obligaţiunilor este pe comptul con- 
cesionarilor: prin urmare guvernul prea bine a 
făcut să nu fie decât un simplu biurou de înre- 
gistrare. 

Să lăsăm iarăși la o parte textele de lege 
cari s'au înscris pe obligaţiuni; căci aceasta pri- 
vește tot pe concesionari. Să venim la ceea ce ne 
priveste pe noi miniştrii, cari, chiar dacă am fi 
culpabili, aceasta nu scuteşte, nici scuză pe D-nii 
concesionari că nu şi-au îndeplinit datoriile impuse 
lor prin legea de concesiune. 

Să venim dar la control. 

Se zice că la art. 9 se prevede că lucrările 
au să se facă sub controlul guvernului şi că mi- 
niștrii n'au executat acel control. Ce zice, D-lor, 
acel articol 9 $ 5: 

»Obligaţiunea pentru lucrări executate, pentru 
materiale aduse, și pentru avansuri de plată, se 
vor liberă concesionarilor pe baza certificatelor ce 
inginerul şef al concesionarilor pentru căile ferate 
române va liberă și va prezentă comisarului Sta- 
tului. Aceste certificate se vor liberă sub controlul 
guvernului. Pentru conştiincioasa compunere a 
acestor certificate, inginerul şef va fi obligat a da 
parola sa de onoare“. 

Așă dar să examinăm bine în ce constă con- 
trolul ce se pretinde că puteă face guvernul, sau 

mai exact vorbind, să vedem dacă din acest articol 
se poate şti care este procedura, acelui control, zic, 
cum se exercitează acel control. 

Mai întâi, aţi văzut, Domnilor, că în discu- 
ţiunea generală din acea epocă, doimină între ora- 
torii din stânga un radical sentiment de cosmo- 
politism. Aţi văzut ce opiniune aveă D. Brătianu 
în privinţa încrederei ce trehue să acordăm strei- 
nilor. Nimeni atunei din cei ce acuză astăzi, din 
"stâuga, nu se revoltă că afaceri aşă de importante 
să se reguleze, să se controleze numai pe simpla, 
parolă de onoare. Toţi, atât D. Brătianu, cât și 
D. Chițu, cât şi D. Mehedinţeanu, criticau pe acei 
cari nu voiau a aveă toată încrederea, în străini. 

Și fiindcă D. Mehedinţeanu protestă adintauri, 
şi mulţi din D-voastră ar crede că n'ar fi fost de 
aceiaşi opiniune, iată şi cuvintele D-lui din 
anul 1868: 

„Mai este încă o cestiune foarte importantă 
la care onor. D. Holban, s'a revoltat este atât 
pentru acel comisar, cât şi pentru inginerul şef 
care va da, certificate pentru lucrări făcute. Cum 
se poate, zice D-sa, ca țara, ca Camera să pri- 
mească un funcţionar străin, numai pe simpla sa 
parolă de onoare, şi să-i îneredinţeze mai multe 
milioane, şi corpurile legiuitoare să renunţe la con- 
trolul câre trebue să-l aibă. 

„Ei bine dacă e vorbă de parola de onoare şi 
de jurământ, am văzut oameni cari sau jurat 
solemn, şi apoi au făcut cele mai mari mișelii. 
Pentru mine este mai multă parolă de onoare a 
unui om onest, decât acele jurăminte solemne cari 
nu ţin nici 24 ore ete.“. 

Vedeţi dar, D-lor, că şi D. Mehedinţeanu 
aveă atunci toată increderea în străini; şi ce e 
mai mult, D-lui zicând că se încredințează mai 
multe milioane acelor străini, a făcut aluziune la 
comisarul Statului, fiindcă numai lui, iar nu ingi- 
nerului şef. i se incredinţau milioanele. Tată dar că şi 
D. Mehedinţeanu confundă, ca toţi ceilalți, pe comi- 
sarul Statului cu inginerul șef al concesionarilor. 

Toţi dar la discuţiunea generală află că pa- 
rola de onoare, că strângerea de mână a inginerului 
şef constitue un control suficient. 

Apoi, Domnilor, dacă v'aţi resemnat pe pa- 
rola de onoare, pe acea strângere de mână ce se 
obișnueşte în Germania; dacă, din nenorocire, mâna 
a fost cam tare și sa strâns de v'a egit ochii 
(aplauze, ilaritate) vina nu este a noastră; nu daţi 
altora ce se cuvine D-voastră! 

Vin acum la o obiecţiune ce sa făcut în 
această Adunare. S'a zis de către D. Fleva, îmi 
pare că noi ne sprijinim pe discuţiuni, pe cuvinte 
zise de D. Codrescu şi alţii la discuţiunea, gene- 

rală a concesiunei; dar apoi unele articole ale ei 
sau modificat, şi astfel s'a amendat şi acest art. 9. 
Obiecţiunea, este întemeiată? să examinăm. Să venim 
dar la amendament. Să vedem dacă articolul amen- 
dat sa îndreptat așă încât să nu mai existe in- 
convenientele pe cari le semnală diferiţii oratori 
cari au combătut concesiunea. 

Vi s'a spus, Domnilor, că D. Carp a pre- 
zentat un amendament asupra acestui articol; acel 
amendament eră complect și precis. lată în adevăr 
ce ziceă el: i 

„Aceste certificate se vor prezentă, de ingi- 
nerul şef al concesionarilor guvernului, care după 
ce le va verifică până în zece zile dela prezentarea 
lor, le va trimite imediat comisarului Statului. In cas 
de contestațiuni asupra acestor certificate, un tribu- 
na] arbitral, conform art. 3 gi 27 va hotărî însă până 
ce hotărîrea sa se va da, certificatul se va trimite 
comisarului spre achitare, dar rezultatul hotărîrei ar- 
bitrale se va lua în primire la certificatul următor“. 

Prin acest amendament dar se determină pro- 
cedura controlului. Nu mai eră vagul ce există 
până atunci, şi despre care a vorbit D-nii Ver- 
nescu, Holban şi Codrescu, prin ei se determină 
cum are să se facă controlul. Ce răspunde comi- 
siunea la acel amendament? Ce răspunde Camerei 
delegatul comisiunei D. Chițu ? 

„Comisiunea respinge acest amendament, fiind- 
că este inutil şi mai mult încurcător decât asigu- 
rător“ (ilaritate). 

Vedeţi, procesul-verbal adaogă, că atunci când 
D. Chițu a dat aceste minunate explicări convingă- 
toare, D-v. cei din stânga, aţi râs atunci, a fost 
ilaritate în Cameră. Ei bine, dacă aţi râs atunci, 
plângeţi măcar acum; dar nu daţi vina pe alţii 
cari nu sunt culpabili. 

O voce. Citiţi mai la vale. 

B. Boerescu. Iată dar că s'a respins amen- 
damentul. Se scoală însă D. Kogălniceanu şi vor- 
beşte tot în sensul oratorilor. D-nii Codrescu, Holban 
şi ceilalți cerând a se precisa în ce constă con- 
trolul, cerând a se crea procedura controlului. D. 
Kogălniceanu nu susțineă tocmai întru toate amen- 
damentul D-lui Carp, dar propunea o procedură, 
de control cam identică. 

La cuvintele D-lui Kogălniceanu iată ce răs- 
punde tot D. Chițu: 

„Am zis dela început că comisiunea a res- 
pins amendamentul numai pentru că crează difi- 
cultăți şi nu dă garanţii. Comisiunea este convinsă 
că garanţia nu se dă unui Stat cu ceeace a zis 
D. Kogălniceanu, ori cu ceeace ar voi să zică cu- 
tare deputat, garanţia în asemenea lucrări este 
buna credinţă a oamenilor, buna creştere, şi do- 

rința de a urmă cu dreptate şi sfinţenie, iar nu de 
a face cutare jurământ sau cutare revizuire, căci 
cu multe revizuiri s'au mâncat destui bani. 

„Acum D. Kogălniceanu zice ca să se dea 
certificate de inginerul prusian sub controlul in- 
ginerului român: primim şi primese şi eoncesio- 
narii, ca să nu se zică că avem aerul de a nu 
voi controlul. 

Apoi. procesul-verbal continuă: 

„Se pune la vot amendamentul D-lui Carp și 
se respinge“. 

„Se pune la vot art. 9 modificat şi se pri- 
meşte. 

Aşă dar, vedeţi, Domnilor, ce s'a întâmplat. 

Amendamentul D-lui Carp se respinge. D. Chițu 
zice că primește propunerea D-lui Kogălniceanu ea 
certificatele inginerului prusian să fie controlate de 
un inginer român. Toţi dar s'ar fi aşteptat să vază 
această modificare în textul primitiv al art. 9; şi 
tot eră cevă atunci, căci se preciză o procedură 
de control. 

Insă nu vedem nicăeri acest amendament al 
D-lui Kogălniceanu redactat. Vedem numai că 
procesul-verbal al Adunărei ne spune că art. 9 
sa primit modificat. Căutăm dar modificarea, 
şi ce aflăm: 

Aflăm că s'a adăopat fraza: „Aceste certifi- 

cate se vor liberà sub controlul guvernului“. Insă, 
în loc să se arate în ce constă acest control, se 
urmează numai decât cealaltă parte, unde se zice 
că aceste certificate se vor da pe parola de onoare 
a inginerului-şef. 

Prin urmare dar aceiaşi confuziune și incer- 
titudine a rămas în corpul art. 9, nu s'a îndreptat 
de loc inconvenientele ce oratorii arătau că există 
din acel control bazat numai pe parola de onoare. 

Spuneţi D-voastră toţi în convineţiune şi după 
dreptate, dacă articolul acesta 9, așă modificat, a 
devenit mai clar de cum eră mai înainte? a câştigat 
el un caracter mai precis? a fixat el în cevă pro- 
cedura cum să se exercite controlul Statului? Nu. 
Nimic. 

Vagul domină la sfârşit, precum a dominat 
dela început. Ce a urmat dar atunci? A urmato 
mare incertitudine asupra modului cum să se exer- 
cite controlul Statului. Și aţi văzut buna credinţă 
a tutulor guvernelor ce s'au succedat, în privința 
aflărei procedurei unui control, care nu eră impus 
de concesiune, şi care ar fi putut garantă mai 
bine interesele Statului. Aţi văzut că în acel jur- 
nal, care eră scris de mine și prin care sa numit 
Ambron comisar al Statului la Berlin, am speci- 
ficat atunci ca să nu se deă certificate decât după 
autorizarea ministrului de finanţe; însă, aţi văzut 

pe urmă că nu sa putut, pentrucă a început dis- 
cuţiunea, cu D-nii concesionari, cari nu recunoșteau 
această dispoziţiune. Ei invocau textul eoncesiunei 
care este neclar, neprecis, şi de aci ` necontenite 
diseuţiuni. D. Golescu, a crezut a regulă controlul 
întrun fel. D. Dimitrie Ghika v'a arătat cum s'a 
luptat necontenit, prin corespondențele ce v'a arătat, 
ca să creeze o procedare sigură de control; însă 
nu a putut termină nimic, și cestiunea a rămas 
pendinte læ eşirea D-sale din minister. Următorul 
ministru, D. G. Cantacuzino, s'a luptat iarăși ne- 
contenit ca să creeze o procedură de control, însă 
aceleaşi dificultăţi a întâmpinat. 

Apoi, Domnilor, când o procedură nu sa 
creat prin lege, când nu s'a explicat nimica prin 
lege; când articolele concesiunei sunt aşă de vage 
și incerte, veniți D-voastră şi acuzaţi toate gu- 
vernele că nu au fixat cutare mod de procedură 
pe care îl decide tocmai azi D. Holban, ori D. 
Codrescu? Ei, Domnilor, azi pot să fie mulţi is- 
teţi care să inventeze procedeuri de controluri, căci 
astăzi sa întâmplat răul și după bătălie mulţi vi- 
teji s'arată, Apoi, D-lor, asemenea procedeuri nu 
se crează prin interpretaţiuni, când ele se specifică 
anume prin lege. D-voastră la 1868 nu aţi primit 
amendamentul D-lui Carp, nici procedura practică 
dată de d. Kogălniceanu, şi nu aţi voit măcar să 

înțelegeți explicațiunile date de d. Chițu; căci 
aceasta tot ar fi fost un text precis. Ei bine, când 
redactați o lege în un sens incert şi vag, şi o dați 
pe mâna guvernului ca să o execute, apoi tot 
D-voastră veniți şi-l atacați că nu a executat legea 
cu cutare procedură de control care cu toate acestea 
nu este scrisă în lege? 

Nu mai revin, Domnilor, la alte atacuri ce 
sau făcut, căci alți foşti Miniştri au răspuns şi 
le-au spulberat. Eu nu am făcut decât să formulez 
întrun mod general atacurile principale ce sau 
produs în contra ministerului și am combătut 
aceste atacuri cu fapte şi cu acte în mână. 

Acum, domnilor, să vin la partea cea din 
urmă, despre care vam promis a vă zice câtevă, 
cuvinte, adică în ceeace priveşte obligaţiunile con- 
cesionarilor. 

Am auzit zicându-se de unii din D-nii ora- 
tori că ar trebui să ne ferim ca prin discursurile 
noastre să dăm concesionarilor argumente în fa- 
voarea, lor. Dar, Domnilor, nimic nu poate da con- 
cesionarilor motive de a se sustrage dela obliga- 
ţiunile ce li se impune prin concesiune. Nimeni 
din cei ce au vorbit nu le-a dat asemenea motive 
și nimeni nu le va da. 

Obligaţiunile Domnilor concesionari câte sunt, 
multe puţine, sunt precizate îndestul, în textul 

concesiunei. Aceste obligaţiuni sunt mai ales rela- 
tive la, executarea lucrărilor. Legea concesiunei în 
privinţa tutulor astor îndatoriri este expresă, şi 
şi chiar dacă am presupune că un ministru ar fi 
aplicat rău concesiunea în ceeace privește admi- 
nistraţiunea, interioară, aceasta nu poate da dreptul 
concesionarilor de a se sustrage dela nişte obliga- 
țiuni cari li se impune prin contract întrun mod 
formal. 

Conehid dar, Domnilor. şi zie că, dacă este 
adevărat că în această cestiune nu suntem preocu- 
paţi decât de interesele generale, apoi să lăsăm la 
oparte încriminările. Ce faceţi d-voastră mai ales? 
Inculpaţi intenţiunile? 

Pe cât se vede numai aceasta a făcut mai 
toţi din cei ce au susținut raportul: căci fapte, 
nu Sau produs; intenţiuni numai s'au judecat și 
s'au condamnat. Noi nu am făcut astfel. Noi nu 
am inculpat intenţiuuile adversarilor noştri. Când 
a fost vorba despre aceia cari au votat drumul 
de fer, noi am zis că nu trebue să incriminăm 
intenţiunile: căci votarea drumurilor de fer eră o 
necesitate a timpului, eră expresiunea unei tre- 
buinţe necontestate. 

Prin urmare, eu nu am presupus şi nici voiu 
presupune rele intenţiuni miniştrilor cari s'au silit 
ca să voteze această concesiune; greşeala lor este 


393 


numai că au proces cu oarecare uşurinţă, au co- 
mis neregularități constituţionale, mai cu seamă 
față cu Senatul şi în ceeace privea? actul adiţio- 
nal din Iunie 1868. 

Eu, Domnilor, cred că toate guvernele şi-au 
făcut datoria lor; şi dacă, din nenorocire, oarecari 
rele efecte sa produs în aplicarea concesiunei, 
acele rele efecte trebue să le atribuim numai unor 
cauze, cu totul nedependinte de miniştrii, adică, 
însăşi concesiunei, care deși nu a fost făcută în- 
trun scop rău, însă a: fost atât de defectuoasă, 
elastică şi echivocă în redactarea ei, încât apli- 
carea ei a putut da loc la multe inconveniente. 

Să încetăm dar, domnilor, o repet, de a ne 
ineriimină unii pe alţii, ci să ne unim cu toții, să 
dăm mâna cu toţii, pentru ca să silim pe străini 
să-şi execute obligaţiunile ce le impune actul de 
concesiune! (Aplauze prelungite). 

După terminarea «discuţiunei în care unii deputaţi 
au atacat toate ministerele dela darea concesiunei, și o 
persoană în ltă care nu se numeşte, — atacuri cari s'au 
tradus şi prin propuneri de dare în judecată a ziselor 
ministere, Camera adoptă următoarea propunere a Gene- 
valului Florescu, prezentată sub formă de amendament 
la celelalte propuneri: 

„În urma discuţiunilor și lămuririlor ce s'au 
„dul în sânul Adunărei în privința cestiunei con- 
„Cesiunei Strousberg şi compania; 

„Având, în vedere că dificultăţile ivite asupra 
„executărei concesiunei între guvern cu concesio- 
„narii sunt supuse arbitragiului ; 

„Că, în privința depozitului cată, să se urmă- 
„rească pe calea justiției D. Strousberg și consorti, 
»„Ambron şi bancherul Jacques; 

„Că, până lu rezolvarea tuturor acestor ces- 
„tiuni, guvernul trebue să iea toate măsurile pen- 
„tru conservarea şi asigurarea drepturilor şi avere, 
„Statului, încunoştiinţând pe Cameră despre rezul- 
„tatele și soluțiunile obținute în cestiunile mai jos 
„citate ; 

„Camera decide a se trece la ordinea zilei“. 

(Mon, No, 161 din 24 Iulie 1871) 
Din nou chestiunea Strousberg 


Comitetul de delegaţi a seepiunilor Camerei compus 
din deputaţii Al. Plagino, G. Apostoleanu, G. Manu, Me- 
nelas Ghermani, N. Negri, G. Cantili şi C. Boerescu, stu- 
diind proiectul de lege al guvernului în soluţiunea ces- 
tiunei Strousberg, l'a înlocuit printr'un contra-proiect, 
mai complect decât cel dintâi, prin care se regulează atât 
situaţia ţărei față de detentorii de obligaţiuni, cât şi 
aceea faţă de Societatea Strousberg, C. Boerescu numit 
raportor al Comitetului Delegaţilor a prezentat raportul 
şi proiectul de lege al comitetului delegaților în şedinţa 
Camerei din 4 Iulie 1871, când s'a şi luat în discuţiune, 

Desbaterile continuă şi a douazi 5 Iulie când guver- 
nul a declarat că se unește cu proiectul delegaților. In 
aceiaşi zi iacuvântul şi B. Boerescu. 


B. Boerescu. Domnilor Deputaţi, cele din 
urmă cuvinte ale D-lui Vernescu mă dispensează de 
a face oarecari observaţiuni asupra unor aluziuni 
ale D-sale sau apostrofări cari sar fi putut in- 
terpretă intrun sens rău; fiindeă D-sa, din nebă- 

gare de seamă se înțelege, a zis că aci în Cameră, 
unii ar fi apărători ai ţărei şi alţii ar fi contra 
ţărei. Domnilor, D. Vernescu însă a retras aceste 
cuvinte, de vreme ce sfârşind, a zis că toți voim 
binele ţărei, şi că dacă diferim în opiniuni, cauza, 
este numai punctul de plecare în care ne punem 
fiecare din noi. Aşa dar. Domnilor, critica la 
care ar fi dat loce multe din cuvintele D-lui, 
acum nu mai poate aveă “loc. Şi-mi pare bine că 
D. Vernescu, la finele cuvântului său, a recunoscut 
adevărul; căci este bine ca cestiunea aceasta să 
no mai înveninănm şi s'o agravăm mai mult decât 
este, prin pasiunile ce le putem exercită. Toți ne 
luptăm pentru binele ţărei, şi toţi căutăm în această 
afacere atât de gravă să aflăm soluţiunea cea mai 
favorabilă ţărei, după opiniunea fiecăruia. 

Prea bine dar a făcut D. Vernescu căa fă- 
cut să înceteze aluziunile cu cari începuse. Nu mă 
pot însă opri de a zice două cuvinte asupra unor 
observaţiuni secundare ale D-lui Vernescu, cari 
mi s'au părut a fi mai mult o stratagemă, decât 
un argument serios; şi aceasta este insistența ce 
a pus Onor. D. Vernescu pentru ca guvernul să 
declare dacă mai susţine sau nu proiectul ce a 
prezentat; dacă primeşte sau nu proiectul majo- 
rităţei comitetului. Pentru ce această insistență 
din partea d-lui Vernescu? Guvernul şi-a făcut 

declararea sa dela început în această cestiune; el 
așteaptă acum să vadă lucrarea Camerei, şi ca în 
toate celelalte proiecte, va primi ori va combate 
amen'lamentele propuse. Pentru ce oare D. Ver- 
nescu voeşte neapărat ca guvernul să declare de 
menţime sau nu proiectul său? Ce însemnează, 
laudele ce face numai unora din miniștri? Fi-va 
toate aceste spre a aduce desbinări între miniștri, 
sau spre a face a se crede că cei ce vor votă 
pentru proiectul delegaților, votează prin aceasta 
chiar contra guvernului ? 

Voci: Nu este așă, protestăm (sgomot). 

B. Boerescu. Dacă nu este așă atât mai 
bine; însă este bine să înlăturăm și această supo- 
zițiune, precum s'a înlătuiat şi celelalte; este bine 
să nu lăsăm bănuiala că sar gândi cinevă a 
vedeă în astă cestiune o cestiune ministerială. 

Să, fie bine constatat că aci este vorba de inte- 
rese generale, şi că preocuparea noastră a tutora este 
numai a ajunge la cea mai bună soluţiune posibilă. 

Să intrăm dar, Domnilor, îndată în cestiune, 
şi voiu fi foarte scurt în argumentaţiunea mea; 
voiu fi scurt, căci argumentele D-lui Vernescu 
"care sau raportat la cestiune nu sunt atât de 
numeroase, nici de o mare forță; D-sa n'a com- 
bătut atât proiectul în fond pe cât a expus mai 
multe teorii şi generalităţi, cari poate să placă, dar 

cari nu pot să ne convingă spre a respinge proiectul 
prezentat de comitetul delegaților. Generalităţile 
sunt bune câteodată, apelurile la patriotism pot fi 
laudabile, dar nu cred că numai aşă se rezolvă, 
cestiunile de cifre, cestiuni de mai multe milioane 
ale Statului, cestiuni cari pot aduce tot felul de 
complicaţiuni. In asemenea cestiuni trebue să proce- 
dăm mai mult cu raţiunea, trebue să caleulăm şi 
să vedem care ar fi soluţiunea cea mai practică 
şi mai acceptabilă ce am puteă da. D. Vernescu 
a început prin a ne aduce aminte cum s'a 
prezentat cestiunea înaintea Camerei; voiu începe 
D-lor, şi eu tot asemenea. Aţi văzut că guvernul 
a venit în această adunare cu o convenţiune și cu 
un proiect de convenţiune. Mulţi din noi au crezut, 
cu bună credință negreşit, că erau avantagiuri 
reale în proiectul de convenţiune; că adică prin 
acel proiect eram expuși la mai mici perderi pentru 
țară; şi, Domnilor, nu trebue să ascundem, că nu 
putem eşi din această cestiune fără să pierdem 
cevă. Aceasta este imposibil D-lor. Ei bine, mulţi 
din noi, între cari sunt şi eu, am crezut că prin 
acea convenţiune perdem mai puţin, în sensul 
acesta că eram să avem drumul de fer reparat și - 
terminat până la Pitești, eram să avem o ipotecă 
asupra averei imobile a debitorului, pe care nu o 
vom găsi după judecată. 

Insă Onor. Adunare, în înțelepciunea sa, prin 
propunerea celor 62 de deputaţi, cari s'a produs 
la biurou, a crezut că va puteă eși din acest inpas, 
mai avantagios pentru ţară, prin calea judecăţei 
cu concesionarii. i 

Prea bine. Aş fi încântat dacă lucrurile vor 
eşi aşà. Eu am crezut însă altel. Majoritatea 
Camerii a preferit alt sistem; eu respect voința 
majorității. Ce se observă însă acum când acea 
convențiune s'a retras? Văd pe Onor. D. G. Bră- 
tianu, cât şi pe însuşi D. G. Vernescu, că vin 
astăzi să recunoască că acea convențiune aveà oare- 
care avantagii, şi că nu pricep D-lor cum astăzi 
conversiunea se prezintă fără acea convenţiune, 
căci zic, Domnilor, acea: convenţiune da o com- 
pensațiune pentru sacrificiul cuprins în proiectul 
de conversiune. Așă, dar Domnilor, vedeţi că toc- 
mai astăzi se recunoaşte că au fost avantaje cu- 
prinse în convenţiune. Wi bine, Domnilor, luaţi 
seama, să nu se mărturisească și avantajul proiec- 
tului de conversiune, dupăce va cădea. Dacă am 
lăsat să cadă proiectul de convenţiune, să căutăm 
acum a da o soluţie cel puţin cestiunei conversi- 
unei; să căutăm a ne dirige în această cestiune 
mai mult cu inima de cât cu raţiunea. Să nu ne 
facem iluziuni, Domnilor! Aci este vorba de obli- 
gațiuni pozitive, cari se judecă de tribunale după 

principiile de drept, iar nu numai după equitate, 
după capriciu. De vom procede cu uşurinţă ne 
putem pomeni într'o zi cu pierderi mai mari de 
cât cele de acum; ne vom căi atunci, dar va fi 
prea, târziu. 

Aşa dar. Domnilor, în diseuţiunea acestui 
proiect de convesiune, vă rog să depărtaţi orice 
idee de opoziţiune, orice spirit le partid; să în- 
cetăm de a mai invocă sentimentele de patriotism, 
căci toţi avem aceste sentimente, dar nu cu ele se 
rezolvă cestiunile financiare; să depărtăm iluziunile 
și să ne ocupăm de realitate, de lucruri pozitive, 
reale și asupra acestei realităţi vin mai ales a vă 
atrage atenţiunea D-voastră. 

Aşă, dar, abstraeţiune făcând de consideraţiuni 
ministeriale, abstracţiune făcând de orice spirit de 
partid, să vedem la ce rezultat ne-ar duce, la ce 
dificultăţi ne-am expune dacă am primi proiectul 
minorității, iar nu al majorităţii comitetului de 
delegaţi. 

Să vedem mai întâi ce este această cestiune 
a detentorilor de obligaţiuni care este natura aces- 
tei cestiuni ? 

După mine, Domnilor, după opiniunea mea 
sinceră, și intimă, natura acestei cestiuni este du- 
blă. Întâi ea este de o natură politică, şi al doilea, 
de o natură financiară. Domnilor, oricât ne vom 

sili noi să ridicăm acestei cestiuni caracterul in+ 
ternaţional ce conţine întrânsa n'o vom puteă face. 

În adevăr, este necontestat că sute de mili- 
oane coprinse în aceste obligaţiuni, sunt subserise 
în străinătate; o sumă destul de însemnată este 
și în țară. 

Ei bine, Domnilor, astfel fiind. judecaţi D-v. 
în sinceritate dacă streinii, dacă posesorii de obli- 
gațiuni răspândiţi în toată Europa, nu sunt liberi 
de a interpretă dificultăţile la cari a dat loe con- 
cesiunea, mai mult în valoarea lor? Vă întreb 
dacă nu este asemenea natural ca și guvernele lor 
respective să facă aceiaşi intrerpretațiune? Aceasta, 
este un sentiment de consideraţiune naturală. 

Prin urmare dar care este dificultatea cea 
dintâi ce se ivește? Este cestiunea garanţiei. — D. 
Vernescu cu mult talent ne deimnonstră că noi nu 
suntem - garanți. Prea bine face D-lui. Dar sunt 
şi alţii de opiniune contrarie. Trebuie dar să ad- 
mitem că cestiunea este cel puţin controversată. 

Nu este vorba aci că concesionarii sau de- 
tentorii au să găsească argument în discuţiunile 
„noastre, după cum zice D. Vernescu. Să-mi per- 
mită D-lui a-i spune că asemenea argumente nu 
se vor găsi în toate dezbaterile noastre; ci fiecare 
dintre noi a expus numai dificultățile, precum 
crede că se vor întâmplă. Trebuie prin urmare să 

admitem şi aceasta că asupra cestiunei de garan- 
ţie pot fi controverse. 

Dar dacă controversele pot să fie posibile, 
asemenea trebue să admitem ipoteza că în străi- 
nătate poate prevală opiniunea că există garanţii 
din partea noastră. Poate asemenea că şi acolo 
să predomineze tot opiniunea de la noi, adică că 
nu există garanţie. 

Dacă, presupunând că va predomină opiniu- 
nea că suntem garanţi obligaţiunilor, mă înţelegeţi 
la, ce conflict ne expunem? Nu este bine ca Adu- 
narea să meargă cu imprudența până acolo, încât 
să nu admită că acea controversă nu sar putea 
luă aiurea în alt sens de cât se consideră aci. 
Aceasta ar fi o adevărată orbire. Vedeţi dar de 
aci la, ce dificultăți ne expunen! Şi să nu ni se 
spună că cestiuni financiare de asemenea natură 
nu dau loc ła dificultăţi politice, ci se judecă de 
tribunal, cu citaţiuni, cu portărei ete. Nu; ase- 
menea cestiuni au un caracter internaţional. Sunt 
exemple de asemenea cestiuni financiare care au 
dat loc la conflicte, la dificultăţi mari. D. N. 
Blarenberg ne-a citat eri ca exemplu Mexicul şi 
Grecia, unde s'au ivit grave conflicte pentru ces- 
tiuni de bani. Eu vă mai pot cită exemplul Por- 
tugaliei, care a fost expusă asemenea la grave 
conflicte, tot din cauză de interese financiare. Prin 

urmare, D-lor, opiniunea mea este: să facem tot 
posibilul să vedem cum putem aliă mai bine in- 
teresele țării cu menajarea intereselor exterioare, 
spre a evită conflictele neplăcute pentru noi. 

Eată întâiul punct. 

Trec la a doua natură ce prezintă cestiunea 
la natura sa financiară care ne priveşte cu desă- 
vârșire direct pe noi. Ei bine, Domnilor, sub acest 
punct de vedere, cum s'a prezintat cestiunea ? Ea, 
se prezintă astfel: Este sau nu în interesu} ţării 
ca în schimbul unor lucrări de drum de fier ce 
am luă, să constituim o datorie a Statului? Şi 
dacă trebue să continuăm acea datorie, trebue să 
căutăm a fi cât mai uşoară, cât mai justă, şi cât 
mai mult acceptabilă spre a evită dificultăți. 

Dacă s'ar puteà emite franc și neted opini- 
unea radicală că nu suntem datori nimic, nici să 
dăm nimic, că nu avem să luăm nimic, dacă în 
adevăr, ar fi o sistemă francă, o sistemă simplă, 
lămurită, dar pe care nu am văzut-o formulată 
într'o propunere şi a căreia bunătate nu s'a de- 
monstrat de nimeni. Se poate ca acel sistem radical 
să fie bun pentru noi; însă cată să știți nici acela 
ar rezolvă dificultăţile exterioare, căci dacă în 
străinătate controversa de care am vorbit ar do- 
mină altfel de cât la noi, înţelegeţi D-voastră că 
prin acel sistem, dificultăţile exterioare ar fi şi 

mai mari. Va să zică, chiar acest sistem radical 
ar aveă inconvenientul să lese încă în picioare di- 
ficultăţi politice eventuale. Dar pe cât nu sa for- 
mulat acest sistem în propunere, ne aflăm în faţa 
acelor două propuneri; a majorităţii şi a minori- 
tăţii. Sunt acum două zile de când se discută 
aceste propuneri; aş voi să rezum diseuţiunea, 
spre a puteă vedeă care este cea mai bună, cta, 
mai practică. 

Onor. D. Plagino a zis că nu înţelege că o 
lege să fie ea o ofertă, a se primi ori nu de stră- 
ini; ei bine, dar soluţiunea Onor. minorităţii nu 
este ea o ofertă? Cestiunea dar nu este de oferte, 
ci care din aceste propuneri nu este în condițiuni 
de a fi ucceptabilă. Așa dar, să examinăm care 
din aceste propuneri este mai avantagioasă. 

Avem în față propunerea minorităţii. 

D. Vernescu a susţinut'o combătând numai 
propunerea contrarie, dar să vedem propunerea 
în şine, 

Mai întâiu să observăm că D. Vernescu s'a 
servit cu două feluri de argumente spre a susţine 
propunerea sa, estrinsece şi întrinsece, ca să zic 
astfel. Eu mă voiu ocupă mai ales de cele întrinsice. 

Să ne ocupăm numai în treacăt de un ar- 
gument estrinsec. D. G, Vernescu a repetat de 
mai multe ori că cei ce au subscris propunerea, 

în număr de vre-o 60 deputaţi, sunt legaţi a votă, 
astăzi projectul minorităţei. Eu nu intru a exa- 
mina modul cum s'a subscris acea propunere, 
admit că s'a subscris regulat. Zic numai atât că 
în întrunirile ce se zice că s-au făcut, sunt mulți 
dintre noi deputaţii care nu am luat parte. Prin 
urmare astă-zi când cei ce au fost la acele adu- 
nări au vorbit, astă-zi când lumina a putut a se 
face mai mare, este prea posibil ca unii din acei 
D-ni subseriitori să 'şi fi modificat opiniunile și 
să voteze cum le va dicta constiinţa. 

Dar să vedem ce conţine acea propunere. 
Ea, coprinde această idee! Ca să se facă o esper- 
tiză de valoarea, lucrărilor executate, și pe acea 
valoare să se dea detentorilor o despăgubire pro- 
porţionată care să reducă dobânda de 7 la sută, 
adică capitalul obligaţiunilor luate se vor reduce 
în proporţiune cu capitalul lucrărilor efectuate. 

Dar Onor D. Vernescu care a făcut laudă 
acestei propuneri, a uitat să se ocupe de dificul- 
tăţile ei practice. 

Să vedem dar dacă această propunere este 
practică, este justă, este acceptabilă. 

D. Vernescu a neglijat toate acestea. D-lui 
a făcut mai ales generalităţi şi a răspuns D-lui 
Epureanu, numindu-l cocon, și făcând şi alte ase- 
menea trăsuri de spirit. 

Iată dar dificultăţile naturale care se pot ivi 
cu propunerea minorităţei. Cu cine mai întâi se 
va face expertiza? Cu detentorii negreşit, căci pro- 
punerea zice că expertiza să se facă contradictoriu. 
Dar unde sunt detentorii? Unde este această per- 
soană morală cu care voiţi a face espertiza? Au 
ei undeva un comitet cu mandat legal cu să re- 
prezinte pe toți ceilalți detentori? Nu vă temeţi 
D-v. că espertiza ce o veţi face în nefiinţa deten- 
torilor legal representaţi, ar putea fi contestată ca 
ilegală. Ei bine, Domnilor, nu trebue să voiţi 
niciodată ca lucrările făcute de Stat să poată fi 
taxate de lucrări ilegale. Prin urmare cum are să 
se facă espertiza cu niște persoane cari n'au aci 
nici un representant legal. Cel mai din urmă de- 
tentor de obligaţiuni, cea mai din urmă portarisă 
posesore de o obligaţiune, ar putea să atace ca 
ilegală espertiza. Ce siguranţă dar ar putea pre- 
zintă o asemenea lucrare? Dar să vedem acum 
pe ce baze s'ar face această expertisă? Admit că 
au venit detentorii, admit că autorii propunerei 
în discuţiune au găsit mijlocul ingenios de a adună, 
pe toţi detentorii. Dar orice espertiză cată să aibă, 
o bază. Trebue să se știe pe ce principii, pe ce 
baze se face expertiza; căci este espertiză și esper- 
tiză. Aşà dar ambele părţi întrun mod prealabil 
şi contradictoriu, trebue să se înțeleagă despre 

bazele pe cari se va face espertiza. Ca să vină 
un detentor să zică: „Voese să se facă espertiză 
pe baza certificatului dat de inginerul şef când 
sau liberat obligaţiunile; pe certificatul care se 
raportă la lucrările efectuate, la materialurile aduse, 
şi la plata dobânzilor plătite, pentrucă are să zică, 
acel posesor de obligaţiuni, de ce să eseludeţi din 
espertise și sumele date pentru plata dobânzilor? 
Oare aceste sume nu fac parte din capitalul întreg 
al drumului ferat?“ Iată dar că s'ar putea adăoga 
pe lângă valoarea, materialurilor şi lucrărilor, şi 
acest element al dobânzilor. Ar mai putea veni 
apoi şi alţi detentori cari să invoace alte baze; 
alţi ne-ar întrebă, de exemplu, ce s'a, făcut depo- 
zitul, căci a fost o sumă depusă? Și ne-ar zice: 
dacă s'a furat, aceasta nu ne privește pe noi, 
Statul este dator să plătească; ar pretinde dar ca 
să figureze în espertiză şi suma depozitului. 

Dar să presupunem că toţi sar mărgini a 
constată numai valoarea lucrărilor. Rămâne atunci 
a se şti care lucrări? Unii ar invocă espertiza, 
chiar a D-lui Donici, confirmată în cameră de 
guvernul D-lui I. (Ghika, că acele lucrări valo- 
rează aproape 146 milioane. Alţi nu ar ţine în 
seamă lucrările cum sunt acum degradate ci aşă 
cum au fost înainte de a se degrada, Vedeţi dar 
Domnilor, câte dificultăţi sar ivi numai in pri- 

vinţa bazelor de estimaţiune a lucrărilor. Apoi ar 
mai putea veni alţii şi ar zice: că procentul de 
7 Ja sută este pe valoarea nominală de 270.000 
franci, iar nu pe valoarea reală care este mult 
mai mică. Capitalul de 245 milioane nu este real 
ci numai nominal, cel real este numai de vre-o 
180 milioane. 

Prin - urmare când se zice în concesiune că 
dobânda este de 7 la sută, nu este toemai exact 
căci acea dobândă este pe capitalul nominal, iar 
pe capitalul real ea este de aproape 12 la sută 
prin urmare detentorii mai pot obiectă autorilor 
propunerei; dacă mergeţi după ecuitate, de ce nu 
puneţi dobânda pe valoarea efectivă și nu pe cea 
nominală? 'De ce ne daţi numai 3 la sută, ci 
nu 12 la sută, atât cât luăm în fapt după con- 
cesiune? 

Dar să presupunem că dententorii au să se 
înţeleagă asupra bazelor evaluărei, ceace este mai 
imposibil; dar în cursul evaluărei sar puteà ivi 
contestaţiuni. Ei bine aceste contestaţiuni cine le 
va judecă? Şi cât timp vor ţine aceste contestaţiuni? 
Şi ce se va face cu drumul de fer în acest timp? 
D-voastră ziceţi că contestaţiunile se vor judecă 
de tribunalele noastre; dar în deobşte asemenea 
contestaţiuni se judecă de arbitri, pentrucă în 
deobşte arbitri sunt mai expeditivi şi mai compe- 

tinți. În timpul cât va durà această judecată ce vom 
face cu drumul ferat? Nu vom puteà face acte 
de proprietar, pentrucă nu ştim până la fine dacă 
ne vom înțelege cu dententorii, şi am ajunge să 
ne însușim drumul Va fi dar în pericol de a se 
degradà; şi eine va suferi paguba? 

Ei bine, Domuilor Deputaţi, în fața unor 
dificultăţi practice atât de numeroase, spuneţi D-v. 
în conștiință, dacă propunerea minorităţei este 
menită de a le deslegă? D-nul Vernescu ne vor- 
beşte mereu de unitate; dar, Domnilor. când este 
vorba de finanţe şi de interesele Statului, nu se 
vorbeşte de equitate, ci de legalitate, și de dreptate. 
Cuvântul equitate, luat în un mod vag, duce mai 
de multe ori la iniquitate, la arbitrariu. Vă 
aduceţi aminte ceeace Vatel generalul ziceă unui 
rege al Franţei. „Sire seapă-ne de equitatea par- 
lamentului.“ Cum? acestor oameni, acestor detentori 
nu voiţi să le recunoșteţi nici un drept? Apoi 
atunci pentru ce le acordaţi atâtea milioane? Nu. 
Aceasta o faceţi ca milă? Negreşit că nu; căci 
statul nostru nu are mijloace, nici demnitatea 
detentorilor permite, ca să se facă milă de milioane. 

Este dar aci un drept. Equitatea D-voastră 
însemnează că aci este o cestiune de drept; însă 
voiţi, nu ştiu de ce „să vă ascundeţi după acest 
paravan numit equitate (aplause).“ Așă dar aceste 

milioane nu le dăm pentru equitate, ci le dăm 
fiindcă în schimbul lor luăm o proprietate ce se 
chiamă drum de fer. Nu e vorba aci de equitate, 
ci de drept, trebue să plătim acea ce luăm. Gre- 
şeala însă a minorităţei delegaților este că D-lor 
nu au adus o bază spre a ajunge la un rezultat 
practic. 

Putem dar zice în rezumat, Domnilor, că 
propunerea aceasta nu oferă nimic cert şi deter- 
minat, ci ea cuprinde un ce vag și nesigur; şi ne 
expune a nu satisface interesele noustre financiare, 
a nu fi acceptată de detentori şi prin urmare a nu 
evită dificultăţile exterioare la care ar puteă da loc. 

Propunerea de a doua este ea oare mai per- 
fectă ? Dar, deși nici ea nu e de natură a nu fi 
criticată, dovadă este că partizanii opiniunei mi- 
norităței au venit şi au criticat numai pe a ma- 
jorităţei, au combătut-o, însă când a fost vorba 
de a justifică propunerea D-lor, atunci s'au măr- 
ginit numai la generalităţi şi invocări la senti- 
mente patriotice. fără a deslegă vreuna din difi- 
cultățile ce se prezintă. 

Avantajele însă ale propunerei de a doua sunt 
lesne de înţeles. Aci se ia valoarea nominală a 
capitalului aşă cum este, și se dă obligatorilor un 
ce cert şi determinat, și se conservă acel capital 
nominal, însă li se reduce interesele. Cu ocaziunea 


4411 


acestei recunoașteri a capitalului, am văzut cu 
mare părere de rău, că mulți au căutat să dena- 
tureze chestiunea, să facă pe Adunare a crede că 
plătim 245 milioane franci, măcar că nu luăm 
drumuri de aceiaşi valoare. 

GQ. Vernescu. Așă este. 

B. Boerescu. Aceasta este o armă de ex- 
ploatare; prin aceasta voiţi să speriaţi pe ţară și 
pe deputaţi, încât să se crează că unii apără țara 
şi alţii nu, zicând că noi dăm în schimb o va- 
loare mai mare. Ei bine, nu este aşă! Să luăm 
capitalul şi dobânzile şi să le analizăm... 

Capitalul de 245 milioane, vă repet, cum a 
făcut şi D-nul Lahovari, că nu se plăteşte acest 
capital care este luat nominal; aceeace plătim în 
realitate după propunerea majorităţei, este nu 245 
milioane, ci 146 milioane; și această ţifră este 
constatată prin evaluarea făcută de inginerii noştrii, 
şi aţi văzut-o probată şi prin calculele matema- 
tice ale D-lui Aninoșanu. Dobânda ce se plătește 
la acest capital, este de 4 la sută, pentrucă această 
ţifră corespunde valvarei lucrărilor ce luăm dela 
Strousberg. Prin urmare, Domnilor, prin calculele 
făcute în tabloul alăturat pe lângă propunerea, 
majorităţei, s'a probat că nu plătim mai mult ca- 
pital decât absolut valoarea lucrărilor ce primim 
dela concesionari. 

Dar, D-nul Vernescu, când a venit la ţifre, 
în loc să ne spună cu ce ţifre bate pe ale noastre, 
ne-a zis că aci este o încurcâtură. 

G. Camtili. Eu nu am auzit vorba aceasta. 

B. Boerescu. A zis că sunt încurcături cu 
socotelile şi apoi a mai adăogat că nu-i pasă 
D-lui de socoteli (întreruperi). Dar, Domnilor, când 
este vorba de a se şti dacă Statul are să plătească 
mai mult decât i sa dat, când este vorba dea se 
şti să nu expunem Statul pe viitor cu pagube mai 
mari, bine este a se zice: ce-mi pasă dle socoteli. 
Apoi trebue să vă pese, Domnilor, căci ţărei îi 
pasă (aplauze). Dar cel puţin venit-aţi D-voastră 
să ne probaţi prin ţifre că D-voastră plătiţi mai 
puţin prin propunerea D-voastră ? Nici de cum. 
Noi vam probat prin calcule de logaritme că 
plătim în realitate 146 milioane pentru drumul 
de fer ce luăm, că dobânda şi amortizarea a 4 și 
jumătate la sută face pe an 11 milioane și mai bine 
a se înscrie în budget, în vreme ce după concesiune 
trebuia să plătim 18 milioane. Oare, D-v., prin pro- 
punerea, ce faceţi, ne faceţi a plăti mai puţin? Nu. 
Căci D-v. oferiţi 7 şi jumătate la sută, şi tot 
după calculul D-lui Aninoşanu vi s'a probat că 
tot 11 milioane aveţi să înscrii în budget pe 
fiecare an. 

Prin urmare, după ce că propunerea D-v., 

este nepractică, nejustă și neacceptibilă, nici măcar 
nu ne oferă o sarcină mai mică pentru budget. 

Apoi, Domnilor, când sarcinele sunt egale, 
când dobânda ce vom plăti pe o sumă mai mare, 
echivalează, cu dobânda ce plătese D-lor, vă întreb, 
Domnilor. prudent este ca să vă expuneţi la toate 
inconvenientele necunoscutului ? Și pentru ce? 
pentru ca să satisfacem poate numai o plăcere de 
amor propriu, o plăcere de autor (aplauze). 

Apoi, Domnilor, să nu perdeţi un singar mo- 
ment din vedere că chestiunea nu este numai fi- 
nanciară, ci este și politică, căci avem a face cu 
străinii; prin urmare trebue să facem un proiect 
care să fie și just și ușure pentru tezaur, şi tot- 
deodată să aibe şansa de a fi acceptabil. Absolut 
nimic nu poate şti cinevă în această chestiurre; 
însă, D-lor, după cât vam expus, foarte scurt, 
puteţi lesne presupune că nu proiectul minorităţei 
are perspectiva de a fi acceptat. Apoi votând un 
proiect inexecutabil, nu credeți [D-voastră că aţi 
expune ţara la mari dificultăţi exterioare. 

Ne-a vorbit onor. [). Vernescu de o şedinţă 
a unui jude de pace dela Berlin, care a condamnat 
pe D. Strousberg la plata cuponului pe Ianuarie 
trecut. Dar această sentință nu ne ajută întru 
nimic Mai întâi că nu cunoaștem motivele. Apoi 
chiar de i le-am cunoaşte, ea decide o chestiune 

nediscutabilă pentru noi, adică că constructorii 
sunt obligaţi a plăti cuponul pe timpul construc- 
țiunei. 

Și dacă cinevă crede că cu această sentinţă 
poate probă că guvernul prin convenţiune se obligă 
a face această plată, pe când judecătorul din 
Berlin a zis altfel, se înşeală; căci guvernul prin 
acel proiect, propune a face numai un avans lui 
Strousberg pentru plata cupoanelor celor două; însă 
tot Strousberg le datorează, și de aceia ne şi da 
cele 4 milioane de talere. Cum dar s'ar puteă să 
bănuiţi măcar un moment, că cinevă ar pretinde 
că noi suntem datori cuponul lui Ianuarie? 

Nu, Domnilor, nimeni nu a zis aceasta; noi 
am zis aceeace zice acum şi judele din Berlin, că 
numai D. Strousberg este dator să plătească deten- 
torilor procentul pe tot timpul construcţiunei. 

Onorabilul D. Vernescu a mai spus, cum 
putem noi să tratăm aci chestiunea conversiunei, 
fără mai întâi să reziliem concesiunea ? Dar, Dom- 
nilor, uitaţi că cele relative la conversiune se vor 
aplică numai după rezilierea concesiunei. 

Odată ce rezilierea se va face, noi oferim de- 
tentorilor a le schimbă obligaţiunile în obligaţiuni 
ale Statului. Ei bine, eu cred că mai toţi deten- 
torii vor veni a-şi schimbă obligaţiunile, căci își 
vor găsi interesul lor propriu a face aceasta; căci 

în loc de un debitor nesigur şi nesolvabil, ei vor 
preferi a aveă un debitor ca Statul român, sigur 
şi solvabil. Și apoi trebue să ştiţi că detentorii de 
obligaţiuni, nu vor primi în realitate 4, ci vor 
primi dela 6 la 10 la sută, căci mai toţi au cum- 
părat obligaţiunile dela Strousberg dela 50 la 60 
drept 100. Apoi pe lângă toate aceste avantaje, 
este şi avantajul că vor scăpă de o judecată lungă; 
iar noi drept schimb de cele 146 milioane ce 
plătim, vom lua drumul de fer... 

Voci. Da, dar să le dăm noi obligaţiuni de 
ale noastre! 

B. Boerescu. Apoi atâta aţi mai pretinde, 
ca să luaţi drumul de fer, fără ca să le plătiţi. 

Voci. Nu. 

.B Boerescu. Prin urmare îndată ce veţi 
sehimbă obligațiunile, veţi lua drumul de fer, o 
proprietate foarte productivă, și pe care nu o avem 
până acum. 

Eu, unul, Domnilor, mai cred, că în faţa di- 
ficultăţilor practice ce prezintă propunerea mino- 
rităţei, autorii ei pare că voesce, în fapt să nu se 
deă nici o soluţiune chestiunei; ea nu este măcar 
redactată sub formă de proiect. 

D. Vernescu a spus că cea mai bună solu- 
ţiune care ar fi dat-o D-lui, ar fi fost aceea de 
a rezilia numai concesiunea, şi de a numai face 

nimie alt, şi D-lui a adăogat că dacă a făcut 
cevă, aceasta a fost din cauza cererei minis- 
terului, căci voia o soluţiune. Dar a prezinta o 
asemenea propunere este oare a da o soluţiune? 
(aplauze). 

O repet dar în scurt, Domnilor, dacă voiţi 
să aveţi o soluţiune practică, apoi, aceea care re- 
lativ vorbind, se prezintă, ca cea mai bună, este 
soluţiunea propusă de majoritatea comitetului de- 
legaţilor (aplauze). 

I 
(Monitorul No. 4 din 6 Ianuarie 1872) 


Proiectul de lege pentru transmiterea concesiunei 
Strousberg către o societate anonimă. 


Prin legea din 17 Iulie 1871 se rezilia concesiunea 
Strousberg şi se decidea ca să se înceapă negocieri cu 
detentorii obligaţiunilor garantate de Stat pentru datoria 
vechilor concesionari, în vederea unui aranjament cu 
dânşii. 

Această lege care nu da o soluţiune definitivă grelei 
cestiuni, a produs mari nemulțumiri în străinătate şi mai 
cu deosebire în Germania, unde se găsea cel mai mare 
număr de detentori ai obligaţiunilor Strousberg, nemul- 
uniri cărora Principele de Bismark le-a dat o vie ex- 
presiune printr'o notă către Poartă. 

Guvernul, animat de cele mai bune intenţiuni, de 
a nu lăsă în suferinţă pe creditorii vechilor concesio- 
nari, fără însă a compromite interesele Statului, a căzut 
de acord cu reprezentanţii detentorilor de obligaţiuni, 
ca aceștia să se substitue vechilor concesionarii, consti- 
tuindu-se în societate anonimă şi luând asupră-le ese- 
<utarea concesiunei Strousberg. 

Acest aranjament trebuind să fie aprobat de Corpu- 
rile legiuitoare, Ministerul a prezentat Camerei un proiect 
de lege pentru regulamentarea legei din 17 Iulie 1871 
şi pentru transmiterea concesinnei Strousberg detento- 
rilor de obligaţiuni, constituiți în societate anonimă. 

La 12 Decembrie, comitetul delegaților a adus 
proiectul în desbaterea Camerei, cu oarecari mici mo- 
dificări, împreună cu un alt proiect al minorităţei. 

Se încinge o lungă discuţiune care durează şease 
zile până când, în fine, în şedinţa din 17 Decembrie 
proiectul majorităţei, la care se unise guvernul să ia în 
consideraţie cu 81 voturi contra 49. 

In şedinţa următoare din 18 Decembrie, cu ocazia 
discuţiei pe articole, unii deputaţi, între cari G. Ver- 
nescu, cearcă să redeschidă discuția generală. In urma 
discursului lui G. Vernescu vorbeşte şi B. Boerescu. 


B. Boerescu. I)-lor deputaţi, D. Vernescu ne-a 
arătat cuvintele pentru cari D-sa nu va vota acest 
articol, vă pot însă dispensa de a vă mai spune 
aceste motive, căci vi le-a spus la discuţiunea, ge- 
nevală, şi ştiam de mai înainte că D-sa nu va vota, 
nu numai acest articol, dar nici un articol din 
această lege, şi aceasta pentru cuvinte foarte pu- 
ternice, nu mă îndoese. 

(D. Vernescu părăsește banca). Onorab. D. 
Vernescu cel superior în toate, cel mai inteligent 
şi mai mare din toți, D. Vernescu care este mai 
infailibil decât Papa şi care de abea permite 
altora să cugete din momentul ce D-sa a cu- 
getat, care eugetă pentru toată lumea, fuge când 
cineva voește să-i răspunză şi să-l combată. Aceasta, 
însă nu mă va împedică pe mine de a-i răspunde. 
Voiu răspunde, pentrucă eu nu cu D-lui vorbesc, —- 
care are o hotărire luată pe care sunt sigur că 

nu şi-o va sehimbă orice i s'ar zice, orice argu- 
mente plauzibile i-ar aduce cineva ca să-l con- 
vingă,— ci pentru că vorbesc acestei Camere înaintea 
căreia sunt dator de a'mi arătă opiniunile mele şi 
de a-i spune pentru ce cred eu că argumentele 
D-lui Vernescu sunt cu totul nefundate. 

Mai întâiu să constat, D-lor, că bine a făcut 
D. Vernescu de a vă declara că astăzi D-sa se 
va adresa numai la rațiunea D-voastră, iar nu la 
pasiuni, cum zice că l-au acuzat unii că a făcut 
la diseuţiunea generală. Bine a făcut D. Vernescu 
de a face această deelaraţiune, căci sunt mulţi. 
între cari sunt şi eu, care l-au văzut că a fost 
departe de a se adresă la rațiune, ci s'a adresat 
numai la pasiune, spre a puteă obţine câteva voturi 
mai mult în favoarea ideilor sale. 

Cât despre obiceiul ce are D. Vernescu de 
a vorbi în totdeauna de persoana, sa, de a se pune 
în totdeauna mai presus de toţi, de a găsi pe toţi 
greșiţi, şi de a zice că numai D-sa e mare şi fără 
greşeală, îmi permit a-i spune că aceasta nu este 
bine din partea D-sale, al cărui tot merit a constat 
totdeauna în a negà şi a critică şi a nu face nimic 
mai mult; aceasta nu este chiar conform cu re- 
gulele cele mai elementare ale modestiei. (Ilaritate). 
Am văzut şi noi, în alte ţări, oameni mari, oameni 
a căror viaţă întreagă nu a fost decât o produc- 

ţiune continuă pentru binele public, oameni a căror 
viaţă a fost plină de fapte mari, însă pe aceşti 
oameni i-am văzut cei mai modeşti, şi niciodată 
nu au crezut că-şi ridică persoana lor, dacă se 
vor lăuda singuri. 

Să nu crează D. Vernescu că ne micşorează 
pe noi, pe membrii comitetui de delegaţi, când 
însinue că acest comitet a căutat să complacă gu- 
vernului, când a primit să modifice lucrarea, sa, 
primitivă. 

Să nu crează asemenea, că se mărește pe I)-sa, 
când ne spune că numai D-sa nu a schimbat şi 
nu va schimbă nimic din convincţiunile sale, și 
că este mai presus de toate și de toţi; căci toate 
aceste titluri sunt niște brevete care și-le dă D-sa 
singur, şi care nu au decât un singur defect: acela, 
că ele nu au nici o valoare când nu-i sunt date 
de alţii! 

Vin la chestiune. 

Acest articol aşă modificat trebue menţinut cu 
tărie. Şi mă adresez pentru aceasta la aceea onor. 
majoritate care a luat în considerațiune proiectul, 
care a găsit cu cale că trebue neapărat să facem 
o transacţiune cu detentorii, să scăpăm ţara de 
această spinoasă chestiune, şi să o dotăm în acelaş 
timp cu drumuri de fer, îndoit scop ce ne-am 
propus cu toții. 

În adevăr, D-lor, sunt câteva părţi în acestă 
lege, cari dacă vor peri, dacă vor cădea, toată, 
legea, cade, adică devine imposibilă; nu cred că 
scopul D-lui Vernescu și al altora să fie ca cu 
modificări parţiale să ajungă tot la rezultatul la, 
la care voiau să ajungă prin nevotarea luărei în 
considerațiune a proiectului de lege. Dar nu este 
mai puţin adevărat că speranţele sunt că tendinţa, 
sa ar fi aceasta. 

Nu uitaţi, D-lor, că suntem chemaţi a face 
o lege pe baze acceptabile şi de către cealaltă parte; 
altfel, lucrarea onor. majorităţi ar deveni iluzorie. 

Aşă dar acest articol precum şi un altul de 
mai jos, art. 5, formează baza esenţială a legei; 
dacă ele ar lipsi, legea devine imposibilă și nea- 
plicabilă. 

Pe ce cuvinte vor preopinenţii să respingă 
modificarea propusă de guvern și primită de de- 
legați ? Pentru ce D-lor zic că nu trebue să pri- 
miţi ca ramura București-Pitești să intre în sec- 
țiunea dela Roman-Bucureşti? Cari sunt gravele 
rele ce ar resultă pentru ţară, ce pagube ar fi 
pentru noi din această împreunare de linii? 

D-lor, în această lege sunt avantage reciproce, 
sunt drepturi reciproce; prin urmare trebue să fie 
obligaţiuni reciproce între noi şi detentori. 

D. Cantili însuşi a recunoscut caracterul de 

transacțiune ce are această lege; şi deşi a mărtu- 
risit, că. când e vorba de transacțiune, trebue a 
se face concesiuni reciproce, cu toate acestea tot 
D-lui susţine că noi nu trebue să facem nici o con- 
cesiune, să dăm nici un avantagiu celeilalte părți. 

Dar atunci, pentruce D. Cantili ne-a spus 
că aci este transacţiune? 

G. Cantili. Nu am zis. 

B. Boerescu. Ba aţi afirmat tocmai aşă. 
Apgi, D-lor, a voi a se face o transacţiune și a 
nu se admite nici o concesiune, nici un sacriliciu 
chiar din partea unei părți, nu vedeţi D-v. că 
D-nii Cantili şi Vernescu prin aceasta voese a 
ajunge la rezultatul acela de a face legea impo- 
sibiiă de aplicat și prin urmare şi transacţiunea 
imposibilă de încheiat? 

Dar pentru ce D-lor, nu admit transacțiunea? 

Să vedem opiniunea D-lor. 

D-lor, atât comitetul delegaților, cât şi D-v. 
toţi, nu am fi de opiniune ca să facem încă 
sacrificiu, când sar implică din partea noastră 
greutăți cari nu sar compensă prin avantagele 
ce primim. 

Să examinăm, în practică, cu ce cuvinte D. 
Cantili constată că avantagele ce noi dăm conce- 
sionarilor, adică unirea drumului dela București- 
Piteşti cu linia dela Roman-București, nu se com- 

pensează cu avantagele ce și noi primim dela 
detentori. 

Singurele D-lui cuvinte se reduc la aceasta, 
că unirea propusă ar fi în contra legei dela Iuliu, 
şi că noi trebue să nu eşim din acea lege. Acest 
argument s'a repețit necontenit şi în discuţiunea 
generală, şi “l-au repeţit în mod gratuit, fără să 
probeze în ce se violează acea lege dela Iuliu. 

Dar, D-lor, legea aceasta se compune din 
două părţi, una relativă la substituirea detentorilor 
de obligaţiuni în locul vechilor concesionari, și 
altă, relativă la despăgubirea lor prin bani. 

Ei bine! în ce se violează acea lege când 
reglementăm modul cum au să se substitue obli- 
gatorii sau acţionarii în locul vechilor concesio- 
nari? Dacă minoritatea a crezut că acea lege se 
violează numai fiindcă se reglementează aplicarea 
ei, pentruce însăși minoritatea a venit cu un contia- 
projet, şi nu sa ţinut tot pe tărâmul ei primitiv 
de negaţiune, cum ştie a se ţine totd'auna onor. 
D. lonescu? Odată însă ce minoritatea 'şi-a format 
un contra-project compus din vreo 14 articole, cum 
tot ea ne impută nouă că am violat legea dela 17 
Iuliu numai fiindcă am reglementat-o, şi fără să 
ne viteze ce anu'te articol din acea lege se calcă 
prin reglementarea noastră? 

"Mi pare rău că nu sunt în discuţiune gene- 

rală ca să vă arăt întrun mod mai larg eroarea 
D-voastră. Este destul a vă repetă că argumentul 
D-lui Cantili, de a refusa modificarea propusă pe 
motivul numai că noi, prin projectul nostru, am 
eşit din legea dela 17 luliu, nu poate fi serios, 
pentrucă însuși D-lui a reglementat legea dela Iuliu 
prin projectul D-lui. 

Prin urmare acest motiv este numai o simplă 
alegaţiune invocată în diseuţiunea generală şi care 
nu ne probează nimic. 

Să venim însă la partea economică a chestiu- 
nei. S'a zis, D-lor, din partea noastră că este 
avantagios pentru noi, că este bine ca, cât se va, 
puteă mai curând, ţara să aibă drumul de fer 
terminat şi pus în circulaţiune, fiindcă pe linia, 
Piteşti lucrările sunt avansate așă de mult, în cât 
în scurt timp drumul poate să fie terminat; pen- 
tru ce dar să mai prelungim punerea sa în circu- 
laţivue încă câţivă ani şi să nu o avem peste trei 
luni? Fi-va peutrucă, cum zicea minoritatea, aceasta 
ar fl un avantagiu pentru detentori? Și pentruce 
nu vor, D-lor să le deà nici un avantagiu? Pen- 
truce însă nu le-am dă noi un avantagiu, de vreme 
ce facem o transacţiuue? Dară avantagiul nu este 
şi pentru noi? Nu câştigăm noi, și tot comereiul, 
prin cireularea mai timpurie a unei linii ca cea 
dela Piteşti? Ne răspunde însă D. Văseseu că 

concesionarii tot au să pună ei linia aceasta în 
circulațiune, şi după trei luni, îndată ce o vor 
termina, şi aceasta pentru cuvîntul că locomotivele 
cată să circuleze pentru „trebuinţele construirei 
înainte, Aceasta, este numai o presupunere. Dar 
dacă concesionarii nu vor voi? 

D. Văsescu. De sigur că au să voiască. 

B. Boerescu. Aceasta poate fi sigur pentru 
D. Văseseu, dar nu şi pentru mine. Eu admit 
dar presupunerea că e. ncesionarii nu ar voi să 
pună în cireulaţiune acea linie dela București- 
Pitești. Această presupunere o admit, pentrucă 
exploatarea unei linii implică în sine cheltueli în- 
semnate de administraţiune şi că concesionarii nu 
pot fi siguri că le vor realiza din exploataţiune. 
Cine poate să garanteze că punând în circula- 
ţiune această linie au să obţină venitul necâsar 
pentru acoperirea cheltuelilor de exploataţiune? 
D-voastră însă presupuneţi că în orice cas şi tot- 
dauna concesionarii vor da linia în cireulaţiune, 
și bazaţi numai pe această simplă prezumpţiune 
nu voiţi să procuraţi ţărei vantagiul cert de a se 
bucura de această linie după câtevă luni. Dar 
că practica, D-lor, ştie mai bine decât D-nii Cantili 
și Vernescu avantagele reale ce trage dintr'un 
drum de fer, pentru aceasta iau de probă chiar 
argumentele D-lui Vernescu; căci D-sa a mers până 

a contesta avantagele ce dau chiar liniile ce sunt 
astăzi în exploataţiune, şi ne-a spus că ele nu pot 
acoperi nici chiar cheltuelile. Cu toate acestea, atât 
membrii din comitetu] de administraţiune cât şi 
ministrul de lucrări publice "i-au declarat că aceste 
cheltueli sunt acoperite. 

lată dar cât de departe este D. Vernescu de 
a cunoaşte producţiunile şi avantagele drumului de 
fer. Practica ştie mai bine şi simte mai positiv 
avantagele drumului de fer şi foloasele ce poate 
trage din o mai repede punere în cireulaţiune. 

Iată tocmai asupra circulărei acestei linii dela 
Piteşti o depeșă ce primii dela sute de cetățeni 
din acel judeţ, și iată ce ne spune: 

„Calea ferată dintre  Piteşti-Bucureși este 
aproape terminată. Societatea detentorilor de obli- 
gaţiuni, substituind pe vechii concesionaii, ar puteă 
să termine şi această parte de odată cu celelalte 
linii aflate în construcţiune. Dacă s'ar lăsa ca această 
linie să fie pusă în circulațiune după terminarea 
întregei secțiuni Bucureşti- V âreiorova, prin aceasta 
s'ar aduce o mare jienire comereiului a opt dis- 
triete, adică Muşcel, Argeş, Olt şi alte cinei din 
Oltenia, cari toate ar afla un mijloc de comunica- 
ţiune eficace cu capitala gi restul țărei prin această 
linie și înfiinţarea, unui regulat serviciu de diligențe. 
Astfel vă rugă  binevoiţi a stărui ca, rezolvân- 


429 


du-se chestiunea căilor ferate, să se pună îndato- 
rirea societăţei detentorilor ca cel mult până în 
toamna anului viitor să termine linia București- 
Piteşti“. 

(Urmează semnăturile a sute de cetățeni), 

Astfel dar vedeţi că oamenii simt folosul ce 
au ca, cu o zi mai "nainte, să se dea drumurile 
de fer în cireulaţiune. 

D. Vernescu mai combate acest articol numai 
pentru unicul motiv că el ar conţine un avantagiu 
ce se dă concesionarilor, şi că sunt destule alte 
avantage. Dar să vedem oare, D-lor, dacă Adu- 
narea "și-a propus ca object principial ca nu cum- 
va să dea vreun avantagiu concesionarilor, ori 'şi-a 
propus a rezolvà chestiunea cât se va puteà mai 
puțin în paguba ţărei şi în avantágiul tutulor? 

Nu tăgăduese că este un avanitagiu pentru 
concesionarii în articolul 2, precum este un altul 
și în art. 5; dar în ce acest avantagia vatămă 
țara? Ca să ştim dacă acest avantagiu ne-ar vă- 
tăma să examinăm şi avantagele cari ni se dă, 
nouă de către detentori ca compensațiuni. Noi le 
dăm lor două avantage, aceasta din art. 2 şi cel 
dela art. 5. Ce primim în schimb? I) ei iau asupra 
lor depositul de 54 milioane, care a dispărut; Il) 
iau asupră-le și plata cupoanelor neplătite din 1871 
în valoare de 18 milioane franci; 


O voce. Să plătească miniștrii. 

B. Boerescu. II) mai fac a încetă orice 
controversă asupra ce sar fi putut pretinde că a 
dat Statul pentru vechile obligaţiuni. Știţi, D-lor, 
că această cestiune a garanţiei este foarte iinpor- 
tantă; ea a dat loc la multe controverse; noi nu 
putem fi singuri judecători în această chestiune; 
sunt dar şi alte opiniuni, şi ştiţi că în străină- 
tate toţi cred că noi suntem garanţi. Acum însă 
şi această controversă încetează, căci obligaţiunile 
se transformă în acţiuni, și prin această transfor- 
mare piere orice idee de garanţie din partea Statului. 

Pe lângă aceste dificultăți mari cari dispar, 
mai avem şi altele. Sunt aproape 30 milioane costul 
reparaţiunei drumului de fer dela Roman până la Bu- 
cureşti, mai avem încă 100 milioane pentru cons- 
trairea celui dela Piteşti la Vâreiorova. Aceste mari 
gi însemnate cheltueli le ia societatea, tot în sarcina sa. 

Toate aceste avantage rezultă ori nu din 
această lege? Neapărat, D-lor. Depozitul şi cu- 
poanele din 1871 le ia societatea asupra sa, ea 
are a le reclamă dela, vechii concesionari, așă încât 
Statul român e desfăcut cu desăvârșire de această, 
încurcătură. Chestiunea garanţiei piere asemenea, 
cu desăvârşire prin transformarea obligaţiunilor în 
acţiuni, şi prin ştergerea subsemnăturei Statului 
de pe acele titluri. Cheltuelile reparaţiunilor dru- 

mului de fer le ia asupră-i societatea, precum şi acelea 
dea termină linia până la Vâreiorova, adică peste 
130 milioane efectiv. Ei bine, pe lângă aceste 
avantage reale şi pozitive nu mai adăogaţi şi pe 
acela, că detentorii se supufi la un caet de însăr- 
cinări care nu există până acum şi din care cauză 
a rezultat cele mai mari dificultăţi? Concesiunea 
primitivă vorbiă numai de o convenţiune din Dresda, 
care nu cuprinde decât nişte principii generale. 
iar nu condiţiunile de construcţiune locală, precum 
cuprinde un caet de însăreinări,— şi caetul de în- 
săreinări este un avantaj real pentru noi. 

In schimbul tuturor acestor avantaje reale și 
necontestate, și pe cari D. Vernescu, nu le-a dă- 
râmat, ce dăm noi în schimb? Unim linia Piteşti 
cu cea dela Galaţi-București, şi le mai dăm și 
avansul dela art. 5; şi cu toate astea nu garan- 
tăm dobânda dela, darea în cireulaţiune a liniilor. 

Să vedem acum dacă avantajul pentru deten- 
tori, ca să dăm în circulare această linie, consti- 
tue un sacrificiu mare pentru noi. Pentru D. Ver- 
nescu poate să nu fie un avantaj din o mai cu- 
rândă circulare a unei linii, fiindcă D-sa a zis că 
drumurile de fer nu dau nici un serviciu. Folosul 
economie însă care-l trage ţara din circulaţiunea 
drumului de fer este foarte reală, şi apoi ne în- 
datorăm a plăti venitul de 7 și jumătate numai 

din momentul punerei în cireulaţiune. Oare acest 
însemnat folos economie nu compensează pe deplin 
avantajul ce dăm gi detentorilor? Ar trebui noi să 
mai îngreunăm concesiunea, ori să o ușurăm? Tre- 
bue să recunoaştem cf o greşeală mare în vechea 
concesiune a fost mărimea secţiunilor. Ei bine, 
am yoì noi acum să nu înlesnim nimic detento- 
rilor spre a aveă şi pe viitor alte conflicte? Unde 
e paguba materială care ar rezultă pentru noi 
dând aceste foloase concesionarilor în schimbul 
atâtor avantaje reale şi a serviciului economie care 
ni se dă prin punerea drumului de fer în circu- 
laţiune? D. Vernescu merge până a susține că 
modificarea propusă nu ar fi un mijloc de a grăbi 
construirea drumului de fer până la Craiova; ei 
adevăratul mijloc ar fi acela de a garantă plata 
venitului după primirea și darea liniilor în circu- 
laţiune. 

Îmi pare rău că D. Vernescu nu a citit cu 
atențiune lucrarea delegaților, căci ar fi văzut că 
noi am prevăzut şi mijlocul propus de D-sa chiar 
la finele art. 9. 

Pe lângă aceste mijloace noi am nai adăogat, 
şi mijlocul exploatărei mai curând a liniei Piteşti. 

Minoritatea nu a prevăzut în proiectul său 
nici unul din aceste mijloace, prin caro se asigură 
construirea drumurilor de fer în România-Mică, 

Această lacună este destul de însemnată, după 
cum sunt mai multe alte lacune însemnate pe cari 
le-a făcut minoritatea. 

Prin urmare, de vreme ce, nici o obiecţiune 
serioasă nu s'a produs în contra unirei cu linia, 
Piteşti; de vreme ce toată discuțiunea ce s'a făcut 
a fost numai o discuţiune generală a căreia tendinţă 
se pare mai ales că estea face proiectul imposibil; 
de vreme ce suntem în faţa unei transacţiuni, şi 
guvernul ne spune că acest punct ce discutăm e 
unul din puneturile esenţiale, mài putem ezita un 
moment de a primi acest amendament ? 

D. Vernescu ne-a spus încă că, dacă nu pri- 
meşte acest amendament, este şi pentru aceasta 
că nu este sigur dacă şi cealaltă parte | va 
primi. 

Aci să-mi permită D. Vernescu a-i spune că 
face o confuziune pe care am văzut-o că sa făcut 
de multeori şi în discuţiunea generală, atât de 
D)-sa cât și de alţii, că adică noi am încheiă o 
convenţiune, ori că ar fi o mieşorime ca lucrările 
Camerei să se supună la aprobarea unei adunări 
de acţionari. Dar, D-lor, să nu uităm mecanismul 
cum se tratează cu societăţile anonime; să nu 
confundăm cazul când se tratează cu un individ, 
cu acela, când se tratează cu o societate anonimă. 
Mai întâiu noi nu încheiăm convenţiune, numai 

guvernul încheie convenţiuni, nu Camera. Camera 
votează o lege și pe baza acelei legi tratează apoi 
guvernul şi încheie convenţiuni. Tratarea se va face 
cu o societate anonimă, după cum este uzul general 
în Europa, și uzul general este că guvernul tratează 
bazele provizorii, vine apoi la Cameră cu ele sub 
formă de lege, Camera le votează, şi dacă adunarea 
generală a acţionarilor le primeşte, se încheie con- 
venţiunea; iar dacă nu o primeşte, nu o încheie. 

Aşa dar ultimul cuvânt este al Camerei, căci 
ea 'şi exprimă voința sa şi condiţiunile ce pre- 
scrie. Societatea, nu are să se pronunţe decât prin 
da sau nu, fără a puteă propune nici o modificare, 

Așa, dar, este şi regulat și conform cu inte- 
resul general ca să primim acest articol precum 
şi tot proiectul. 

Voci. Inchiderea discuţiunei. 


Il 


Mon No. 18 din 25 Ianuarie 1872. 
Legea timbrului 


In şedinţa din 15 Ianuarie 1872 se aduce în desba- 
terea Camerei deputaților proiectul de lege pentru insti- 
tuirea taxei de timbre şi înregistrare. Camera însă des- 
complectându-se. desbaterea se amână şi nu se poate în- 
cepe decât în şedinţa din 17 a aceluiaşi an când iea 
cuvântul Leon Eraclide spre a combate legea. A doua zi 
după ce vorbesc deputaţii, Ventura pentru lege şi A. Sto- 
lojan contra iea cuvântul B. Boerescu. 


B. Boerescu. D-lor, când se combate un 
proiect de lege serios, cum este acesta prin care se 
crează un izvor insemnat de venituri pentru Stat, 
eu mă aşteptam să aud motivele pozitive, criticele 
formulate direct contra acelui proiect; mă aşteptam 
să aud cuvintele puternice asupra ilegitimităţei 
noului impozit din cari să se conchidă la respin- 
gerea lui. Însă din cuvintele câte s'au rostit până 
acum, mi se pare că nici unul nu a atins acest 
scop; ele au constat în niște critice elastice, în 


436 


nişte afirmări vagi, fără să ni se arăte prin ceva 
precis pentru ce nu e bine ca să votăm acest proiect. 

În adevăr. D-lor, eri a vorbit contra acestui 
proiect D. Eraclide şi astăzi D. Stolojan. Am 
putut înțelege din cele zise de D. Eraclide că D-sa 
din două puneturi de vedere a criticat proiectul, 
adică dinti'un punct de vedere al equităţii, şi apoi 
oarecum dinti"'un punct de vedere financiar. 

Din cel dintâiu punct de vedere, D. Eraelide 
sa mărginit a spune că cu taxa de timbru se 
îngreunează agricultura și proprietatea, că este o 
sarcină nouă care se impune agricultorilor, ţăra- 
nilor, celor săraci, şi că nu este bine și folositor 
a se creă această sarcină. 

Din zisul punct de vedere financiar, D-lui s'a 
mărginit a afirmă numai că acest iinpozit este 
greu şi că are să apese mult pe contribuabili; şi 
această singură afirmare i s'a părut D-sale că este 
suficientă pentru a conchide că nu trebue să creăm 
o sorginte nouă de venituri cu “care să acoperim 
diferitele cheltueli ce avem. Conecluziunea D-lui 
Eraclide este pozitivă, dar să-mi permită a-i spune 
că asupra economiei proiectului n'a zis nimic. 

Vine astăzi D. Stolojan şi D-lui a voit să 
ne probeze că şi-a desvoltat mai mult sistemul său 
de combatere. Ce a făcut dar? D-lui a început 
prin a împărţi obiecţiunile sale în trei părţi. Partea, 

întâia D-sa o numeşte necesitatea existenței acestui 
impozit; şi în această parte D-lui nu face decât 
o revistă retrospectivă, după cum aţi văzut, asupra 
stărei noastre de lucruri dela 1859 până astăzi; 
această revistă constă într'o lamentaţiune, ca să 
zic așă, asupra acestei stări; a arătat că cam în 
genere toţi oamenii, toate guvernele n'au putut să 
isbutească la binele ce şi-au propus a face, şi prin 
urmare a recunoscut prin această că nici amicii săi 
n'au fost mai norociţi în aceasta decât alţii. Iară 
bine că D. Stolojan a recunoscut acest adevăr şi 
pentru ai D-sale. 

Aceste lamentaţiuni, această stare de jale, a 
făcut pe D. Brăiloiu să facă acea întrerumpţiune 
ca să spuns D. Stolojan dacă regretă regulamentul. 
Dar oricum ar fi, aceasta este o critică, este o 
apreciaţiune istorică a D-sale, dar ce are a face 
această apreciare cu noul impozit al timbrului gi 
cu legitimitatea lui? În fine, D. Stolojan, din această 
parte a eriticei sale, conchide zicând că mergem spre 
ruină. Aşà o fi, D-lor? Văd că faptele ne pro- 
bează altfel; cel puţin bursele din Europa ne 
arată că efectele noastre publice asupra Statului 
au o mare valoare și se urcă pe fiecare zi; prin 
urmare acest singur barometru financiar nu prea 
ne arată de loce că mergem la ruină, cum ne 
proroceşte D. Stolojan. 

In partea sa a doua, D. Stolojan, după re- 
vista, sa restrospectivă, destul de posoinorâtă asupra, 
trecutului, ne 'spune că ce am făcut pentru pro- 
prietatea imobiliară spre a-i mai impune un nou 
sacrificiu? Astfel încât, auzind cineva pe D. Sto- 
lojan în această parte a doua, ar crede că este 
vorba a se pune un nou imposit asupra proprie- 
tăţei fonciare. Și astfel D-lui, criticând acest nou 
impozit, conchide a respinge proiectul impozitului 
pentru timbru şi înregistrare. D-lui, spre a ne 
convinge, a mai adăogat că proprietatea imobi- 
liară, că proprietăţile noastre se află într'o stare 
foarte rea; că ele sunt mai mult o alea; adică, 
constitue o şansă, aşă încât cine cumpără o moşie. 
cumpără necunoscutul şi nu ştie ce are. O mai fi 
şi aceasta, D-lor! Vedeţi însă faptele, vedeţi valoarea, 
crescând a pământului şi a imobilelor la noi, şi vă 
veţi convinge de slăbiciunea, şi acestui argument al 
D-lui Stolojan. 

D-lui mai expune alte consideraţiuni spre a 
ne îndemna să respingem projectul; ne-a mai vorbit 
adică de un consul austriac din Viena, de niște pa- 
puci turceşti, ete., nu ştiu dacă aceste din urmă ar- 
gumente v'au convins mai mult decât cele precedente. 
(laritate). 

Vine în fine D. Stolojan la a treia parte a 
cuvântului său și consiliază Camera ca să respingă 

acest impozit, pentru cuvântul că nu sar fi stu- 
diat chestiunea indestul, și că nu avem elementele 
necesarii pentru ca să legitimeze punerea acestui 
impozit? că în alte ţări, există industria, și că de 
oarece la noi nu există, nu este drept să introducem 
timbrul. Apoi, spre a demonstra aceasta, D-lui 
argumentează așă, şi ne citează așă exemple, încât 
eu credeam că este vorba despre impozitul asupra 
aceea ce se chiamă materie primară, impozit care 
tocmai s'a tratat zilele acestea în Camera franceză. 

Așă dar în partea întâia a cuvântului său, 
D. Stolojan se mărginește a trata partea istorică 
a trecutului nostru social; în partea a doua se ocupă 
numai de un impozit financiar de care nu e vorba; 
în partea a treia a avut aerul de a vorbi de im- 
pozitul asupra materielor primare. Cum atunci, 
D-lor, nu m'aşi mira că în urma unei așă critice 
să se conchidă la respingerea acestui impozit. 

Să punem dar chestiunea pe adevăratul său 
tărâm. Care este obiectul proiectului? Ce este acel 
impozit al timbrului şi al înregistrărei? In orice 
caz el nu este un impozit exclusiv asupra proprie- 
tăţei, nici asupra materiilor primitive, nici asupra 
agriculturei. Este dar vorba de un impozit care 
în parte e fix, în parte proporţional, şi care se 
pune mai întâiu asupra diferitelor acte judecăto- 
rești, administrative sau acte de transacțiuni, şi 

apoi asupra mutaţiunilor proprietăţilor mobiliare 
şi imobiliare. 

Prin urmare dar, e vorba de un impozit care 
constitue o taxă asupra unor acte. și aceasta este 
partea cea mai moderată; şi e vorba de un im- 
pozit proporţional care se pune asupra circula- 
ţiunei averilor mobiliare sau imobiliare. Vedeţi dar 
că obiectele impozitului acestuia sunt diferite cu 
desăvârşire de acelea care sau presupus de D. 
Eraelide şi Stolojan. 

S'a mai invocat inichitatea acestui impozit! 
E D-lor! D-voastră ştiţi că din toate impozitele 
în general cele mai juste sunt cele indirecte. Im- 
pozitul dar al timbrului şi al înregistrărei, ca 
impozit indirect, este foarte just. El nu loveşte 
pe cel care nu are, fiindcă se plăteșțe taxa numai 
asupra unor bonuri care circulează. 

Este foarte comod de a combate un impozit 
Ce poate fi mai popular decât aceasta? A! când 
e vorba de cheltueli, toţi noi, deputaţii, le cerem 
şi încă cu stăruinţă. Veţi vedea când va fi în 
diseuţiune budgetul, mai cu seamă al lucrărilor 
publice, cum fiecare deputat are să ceară podul 
său, şoseaua sa, sau orice altă cheltuială pentru 
înbunătăţirea în districtul său. Și aceasta e tot 
așă de popular ca şi aceea de a combate impozitele: 
în mod sistematic, 

Noi însă, nu ne ocupăm de popularitate, nici 
de interese locale numai, ci şi de interesele gene- 
rale ale Statului. Prin urmare din acest punct de 
vedere. care este dreptatea acestui impozit? Este 
mai întâiu dreptatea, ca în oricare impozit indirect 
pentru că nu se aplică decât la cei avuți şi în 
proporțiune cu valorile cari es la iveală. Apoi 
afară de această utilitate generală, ea mai prezintă 
şi o utilitate specială. Care este acea utilitate? 
Vă întreb mai întâiu, este sau nu necontestat că 
avem nevoe de a mări veniturile Statului? Da. 
Este sau nu adevărat că cu cât un Stat face pro- 
gres. cu atât şi veniturile sale trebue să crească? 
Să uu regrete D. Stolojan timpurile acelea în cari 
nu cheltuiam decât 25 milioane de lei vechi pe 
an, căci aceasta nu probează decât sărăcia noastră, 
de atunci; căci toate cheltuelile merg în propor- 
ţiune cu valoarea lucrurilor generale. Pe cât într'un 
Stat cheltuelile sunt mici, pe cât consumaţiunea 
e mică, pe atât e mică şi producţiunea; unde 
cheltuelile sunt mici, acolo e probă de sărăcie. 
Este dar necontestat că avem nevoe să creștem 
veniturile, pentru că şi cheltuelile trebue să crească, 
şi dacă nu ar fi altele. cel puţin acelea pentru 
drumurile de fer şi ştiţi că sunt îndispensabile, 
şi ştiţi cât ele au să crească valorile noastre. Fiind 
dar trebuință de venituri, de unde să ni le pro- 

curăm? D-nii Eraclide şi Stolojan, cari au atâta, 
milă de proprietate, tot pe proprietatea funciară, 
voesce să o impună? lară la impozite directe voese 
să alergăm? Căci de unde o să mai inventăm alte 
impozite? Repetă necontenit D. Eraeclide să facem 
economii. Dar în ce mod! Suprimând şosele, po- 
duri, drumuri de fer şi alte îmbunătăţiri? Cunose 
doctrina, unei scoale care tinde lu nihilism în finanţe, 
ca şi în lucruri. Economia toţi o, facem; nu voim 
însă nihilism. Voiu dar un imposit just şi indis- 
pensabi]. 

Acest impozit nu lovește proprietatea, cum 
se zice. ci el se impune asupra mutaţiunei averilor 
mobiliare şi imobiliare. Avenle mobiliare până 
astăzi nu sunt impuse. Un om care are o casă 
sau un petic de loc cât de mie, plăteşte astăzi 
un impozit, iar aceia care au valori mobiliare 
însemnate, titluri de creanţe care se transmit din 
mână în mână, aceia nu plătese nimic. Aceasta 
este just? Vedeţi că acest impozit are să se im- 
pună mai mult asupra oraşelor, căci nu loveşte 
mai ales decât capitalurile mobile în circulaţiune 
şi îmi pare că este Just ca și oraşele să contribue 
în proporţiune cu îmbunătățirile de cari se bucură 
și ele ca şi ceilalți. 

In adevăr, ce impune mai mult acest impozit? 
Impune polițele, biletele de ordine, toate actele de 

eomerciu, toate acțiunile societăților anonime şi în 
comandită, precum și cupoanele cari reprezintă 
interesul lor; toate aceste titluri sunt manifestarea 
exterioară a valorilor mobiliare, care nu e posibil 
a le cunoaşte altfel, decât atunci când es la lumină. 

Care este cealaltă ordine de valori la care se 
aplică impozitul timbrului? Acestea sunt mutaţiu- 
nile proprietăţilor imobiliare, moştenirile între rudele 
colaterale, transeripţiunea actelor de înstrăinări ale 
proprietăţilor, care se plăteşte astăzi, înstrăinări de 
bună voie, sau silite, inseripţiuni de ipoteci cari 
iarăşi se plătesc și astăzi. 

Specificând dar astfel în ce constă acest im- 
pozit şi arătând necesitatea şi justiţia lui, cum 
credeţi a-l respinge numai cu simple afirmaţiuni 
că este rău? Oare acele afirmaţiuni nu se reduc 
atunci la aceasta: că combateţi impositul numai 
fiindeă e popular de a-l combate? Nefiind dar 
argumente speciale și pozitive cari se opun acestui 
proiect, n'am nici la ce să răspund. 

Să mai zie numai câteva, cuvinte despre pro- 
ductivitatea, acestui impozit. 

Este adevărat că cifra de venit care va produce 
acest impozit nu se poate preciza mai dinainte; 
dar nu este mai puţin adevărat că aproximativ se 
poate şti prin comparaţiune. Așa în Franța pentru 
anul 1860 numai taxa înregistrărei a produs un 

venit de 301 milioane franci, și taxa timbrului a 
produs peste 5, 6 milioane franci. In Belgia ase- 
menea în 1861 a produs înregistrarea peste 26 
milioane franci, și timbrul peste 2,600,000 franci. 

Ei bine, la noi, în proporțiune cu avuția 
noastră mobiliară, aceleaşi taxe au să producă un 
însemnat venit. 

D. Eraclide. Cercetează ce a produs în 
Moldova. 

B. Boerescu. Fiindcă poate în Moldova legea 
a fost viţioasă sau s'a aplicat rău. 

Ast impozit dar va produce un însemnat venit, 
şi va produce în viitor şi mai mult; căci, obser- 
vaţi bine, D-lor, că averea noastră mobiliară creşte 
foarte mult și foarte repede. 

D-voastră cunoaşteţi cu toţii că astăzi sume 
de capitaluri se întrebuințează în cumpărări de 
valori mobiliare, de efecte asupra Statului; că mulţi 
preferă aceste valori la averile imobile, pentru că 
cele dântâiu produc mai mult. Ei bine, aceste în- 
semnate valori cari crese pe fiecare zi să nu vină 
şi ele să contribue la sarcinele comune? Aceste 
valori să nu fie supuse la nicio taxă, ci numai 
averea imobiliară? 

Ce se mai obiectează? Se mai zice că acest 
impozit are să izbească pe cei săraci. Eroare ab- 
solută. In adevăr, D-lor, cine are o poliţă de 10 

mii galbeni va plăti o taxă în proporţiune cu 
această valoare; aseinenea şi cel ce va înstrăină 
o casă, şi aşa mai încolo. Cine nu are nici o avere, 
nu are să plătească nimic. 

Vedeţi dar că toate agumentele invocate de 
cei ce combat proiectul nu şi-au locul în cazul 
de faţă. 

In privinţa economiei mecanismului legei, îmi 
pare că este foarte practică. Ştiţi, D-lor, că mai 
înainte guvernul prezintase două proiecte separate; 
ele acum sau fuzionat; un singur proect tratează, 
despre timbru şi înregistrare. Dispoziţiunile sale 
sunt practice, simple şi bine combinate. 

In privinţa taxelor, ele sunt foarte modeste. 
lar dacă vor fi ceva viţii, se vor amenda la vo- 
tarea pe articole. 

Cum vedeţi, D-lor, legea este bună, este pro- 
duetivă, şi Camera, care votează cheltuelile, n'are 
decât să voteze și această lege cu care va crea o 
insemnată, sorginte de venituri pentru ţară (aplauze). 


' HI 
Monitorul No. 18 din 25 Ianuarie 1872, 


Lipsa profesorilor deputați dela catedre în timpul 
sesiunilor parlamentare. 


(Politica în școale) 


Ministrul de Culte şi instrucțiune publică Gen, Tell, 
în aplicarea legei de instrucțiune publică, dedese un 
ordin circular corpului profesoral că, în conformitate cu 
legea să nu lipsească dela cursuri, fără a fi supliniți dacă 
lipsesc timp mai scurt sau a se privi ca demisionați dacă 
lipsese timp mai îndelungat. Unii profesori din Iaşi, fiind 
aleşi deputaţi, au preferit să părăsească cursurile şi să 
stea în parlament sesiuni întregi. Ministrul de instrucțiune 
publică, Gen. Tell, sa crezut dator a aplica legea şi a 
declarat vacante catedrele respective, 

Chestiunea a fost adusă, pe cale de interpelare, 
de mai multe ori înaintea Adunărei deputaților, care a 
rezolvat-o în sensul procedeului Gen. Tell. 

În şedinţa din 17 Ianuarie, Nico. Ionescu a făcut 
din uou o interpelare ministrului de Instrucţiune pu- 
blică, acuzându-l de nedreptate de oarece ar fi favorizând 
pe profesorii Universităţei din București, între cari pe 
ministrul de Externe Costaforu, care era şi profesor al 
Universităţei din Bucureşti. N. Ionescu apelează la măr- 
turia lui B. Boerescu, deputat, profesor şi rector al Univer- 
sităţei din București, 

S'a răspuns lui N. lonescu de miniștrii Tell şi Cos- 
taforu, dovedindu-se că profesorul Costaforu nu lipsise 
dela cursuri. 

Camera după aceste lămuriri a trecut la ordinea zilei. 

Insă fiindcă N. Ionescu, în apelul său către B. 
Boerescu, făcuse o aluziune indirectă la acest din urmă 
B. Boerescu, a cerut cuvântul, pentru a spune câteva 
cuvinte mai ales cu privire la politica ce se face de pe 
catedră, 

B. Boerescu. D-lor, fiindeă D. Ionescu a 
ţinut cu orice preţ ca să aducă şi universitatea din 
Bucureşti în diseuţiunea de faţă, tăcând alegaţiuni 
prin cari lasă a se presupune că se face favoare 
unor bărbaţi din această universitate, bărbaţi cari 
au importanţa lor şi cari nu au nevoie de favoare, 
vă rog să lăsaţi discuţiunea deschisă, ca să dau 
şi eu lămuriri în privinţa cireulărei D-lui ministru, 
şi vă promit că voiu fi foarte scurt. 

Voci: Să vorbească. 

B. Boerescu: Domnilor, am luat cuvântul 
ca să zie două, trei cuvinte în chestiune de re- 
gulament. 

Aş fi înţeles, D-lor, pe oricine ca să se opună 
ca eu să iau cuvântul, afară de D. Ionescu. 
D. N. Ionescu singur a provocat ca să i se răs- 
pundă, m'a provocat pe mine personalmente fă- 
când Camera să înțeleagă că la noi în Universitate 
se fac favoruri unora din profesori, pe când dum- 
nialor sunt asupriţi, şi apoi tot D-sa nu voiește 

ca Camera să audă cuvintele prin cari se poate 
uşor probă că D-lui se înşeală. 

Această opunere a D-sale fiind singură un 
răspuns la cele ce a zis, eu nu mai ţiu să vorbese 
în chestiune personală. Declar dar că renunţ d'a 
mai vorbi în chestiune personală, ceiace voiesc să 
arăt numai este că corpul profesoral al Universi- 
tăţii din Bucureşti nu s'a scandalizat nicidecun 
de circulara în chestiune a D-lui ministru al ins- 
trucţiunei publice, ci departe de aceasta, a primit'o 
eu bucurie, pentrucă a văzut că este folositoare 
instrucţiunei publice, şi s'a supus și se supune ei, 
ca fiind conformă cu legea. Prin urmare, în ce 
vede D. N. Ionescu anomalii şi favoruri la Uni- 
versitatea din Bucureşti? Anomalii nu sunt în 
Universitatea din Bucureşti, unde fiecare din pro- 
fesori îşi vede de datoria sa, ci sunt acolo unde 
profesorii fae din catedra lor o tribună depe care, 
în loc să 'şi facă lecţiunile pentru cari sut plătiţi, 
fac politică cu şeolarii lor. Profesorii Universităţii 
din Bucureşti nu fac aceasta. In Bucureşti politica 
este scoasă din Universitate, şi dacă unii din pro- 
fesorii ei fae politică, o fac afară din Universi- 
tate, niciodată în sânul Universității. (Aplauze). 

Atât voiam să zic, declarând încă odată că 
renunţ de a mai vorbi în chestiune personală. 


IV 


Monitorul No. 49 din 2/14 Martie 1872, 
Interpelarea lui C. Boliac în privința însurăţeilor. 


Cesar Boliac interpelează guvernul despre soarta 
însurățeilor, cari nu pot dobândi pământ, căci după 
legea rurală pământul fusese vândut elăcaşilor. D-sa 
cere ca să se vânză țăranilor și moșiile Statului. Dezvol- 
tarea acestei interpelări se pune la ordinea zilei în şe- 
dinţa din 15 Februarie şi continuă şi în ședința din 16 
Februarie, când are cuvântul B. Boerescu. 

B. Boerescu: D-lor, să-mi permiteţi ca, în 
câteva cuvinte și în modul cel mai scurt, să 
precizez discuţiunea şi să-mi exprim opiniunea în 
aceasta, chestiune importantă. D-lor, zie că ches- 
tiunea este importantă, fiindcă, după cum vedeţi, 
se tratează despre aplicarea, unei legi ce datează 
încă din anul 1864, şi care sa aplicat în curs 
de 7 ani. Este însă un punct din această lege care 
se zice că este obscur, şi care punct nu s'a apli- 
cat încă. 


Domnilor, importanţa aplicaţiunei legei rurale 

este aşa de mare ca şi crearea acestei legi, care 
a rezolvat una din cele mai mari chestiuni sociale 
la noi. Astă lege a fost, după credința mea, una 
din cele mai binefăcătoare şi din cele mai civili- 
zatrice legi ale noastre, cerută de spiritul secolului 
şi impusă de necesităţile noastre sociale. Aceasta o 
zic nu acum numai, ci am zis-o de mult încă 
prin o scriere a mea din 1856. 

Când dar o dificultate se iveşte asupra apli- 
caţiunei unei asemenea legi. când un punct din 
astă lege se poate explică într'un sens de unii şi 
întrun sens de alţii, atunci este bine, după mine, 
ca Adunarea să discute și să hotărască cu tot 
sângele rece și fără a fi preocupată de spirit de 
partid, și mai cu seamă fără prejudecare; căci 
prejudecățile, ideile preconcepute sunt cele mai pe- 
riculoase şi cele mai funeste în așa cazuri. 

Fiecare din noi dar este bine să vină să-şi 
exprime opiniunile sale în cea mai sinceră con- 
vineţiune, şi cu toţii să vedem care este adevăratul 
sens al legei și care a fost seppul legiuitorului 
din 1864. 

Să vedem mai înţâi care a fost scopul legei 
din 1864; căci odată acest scop explicat, mai lesne 
putem află şi sensul articolelor relative la însurăţei. 

Domnilor, s'a zis multe în alţi timpi despre 
legea rurală, dar nu de aceasta avem noi a ne 

ocupă acum. Căci nu este vorba astăzi de a ceri- 
ticà sau de a face legea, este vorba de a ne lu- 
mină asupra unui punct din acea lege care nu 
sa aplicat încă de la nașterea ei. Prin urmare, 
urmează să discutăm fără prevenţiune, fără parti 
pris, cum se zice, pentru ca să vedem sensul ge- 
neral] al legei întregi și să căutăm a nu lăsă des- 
chis un rău care cu timpul ar puteă creşte, şi 
care atunci ar putea să ne vatăme mai mult. Ne-am 
căi, dar căinţa ar veni târziu. 

Chestiunea rurală iarăşi ar fi devenit un mare 
rău dacă nu sar fi rezolvat până acum. Aseme- 
nea și în aplicarea ei, când se văd oarecari lacune 
sau oarecari dificultăţi, trebue să se îndrepteze 
cât mai curând, trebue să ne grăbim a aplică 
legea în sensul ei natural. De aceia, Domnilor, 
cred că ar fi o imprudenţă foarte mare din par- 
tea noastră dacă nu ne-am grăbi să dăm o solu- 
ţiune practică. Și această Cameră, care a dat atâtea 
probe că este conservatoare în mai multe chestiuni 
va şti să reguleze şi acest punct. 

Care a fost, D-lor, scopul general și cel mare 
al legiuitorului din 1864, spre a puteă şti care 
este și sensul articolului 5 şi 6 din acea lege? 
Scopul cel mare al legii din 1864 a fost ca să 
se rezolve întrun mod definitiv, pentru totdauna, 
atât liberarea proprietăţii, cât şi liberarea muncii; 

căci, Domnilor, orice ar zice alţii, adevărul este 
că proprietatea funciară, înaintea legii rurale, eră 
supusă unei adevărate servitudine, şi săteanul eră, 
un fel de serv, în sensul acesta că munca sa nu 
eră absolut liberă. 

Legiuitorul din 1864 a voit să rupă astă 
stare de lucernri; el a voit să libereze atât pro- 
prietatea de servitudinea ce o apăsă, cât şi pe ce- 
tăţenii clăcași de ceiace împiedică libertatea muncii 
lor. Legiuitorul din 1864 a izbutit să atingă acel 
scop, şi prin aceasta s'a îndeplinit cea mai mare 
reformă care s'a făcut în ţara noastră, cea mai 
mare îmbunătăţire ce are să ne aducă prosperitatea, 
şi civiliziţiunea. (Aplause). 

Pe lângă acest scop general, mai eră şi altul 
special, tot de atâta importanţă, adică acela de 
a se face săteanul emancipat proprietar de pământ. 

Se nășteă însă un conflict de interese între 
săteni și proprietar; săteanul trebuiă să ia pământul 
asupra, cărui el aveă numai o servitudine; proprie- 
tarul trebuiă să se despăgubească de munca silită și 
obligatorie ce săteanul îi datoră. 

S'a admis dar atunci principiul de despăgu- 
bire; aceea despăgubire nu reprezintă valoarea pă- 
mântului, ci valoarea clăcei, a muncei silite de 
care proprietarul a fost lipsit. 

Dar pe lângă săteni clăcași, pe lângă aceia 

cari aveau pământuri aservite lor, legiuitorul din 
1864 a observat că se mai află și alţi săteni cari 
nu au avut asemenea pământuri; aşă sunt sătenii 
ce nu erau clăcași, așă erau cei de pe moșiile 
strimte, aşă erau însurăţeii, adică aceia cari la 
1864 August 15. încă nu apucase să ia pământuri. 

Ce eră să facă cu aceştia? 'Trebuiă oare a 
rămâne ei singuri fără proprietate în mijlocul fra- 
ilor lor cari se împroprietăreau? Nu; căci, am zis, 
uu scop mare şi special al legiuitorului din 1864 a 
fost ca toţi ţăranii, toţi fără deosebire cari existau 
în anul 1864, să devină proprietari. (Aplauze). 
Dar cum erau ei să devină proprietari, când nici 
clăcași erau, nici pământuri aservite nu aveau. 

Legiuitorul a declarat, frane şi lămurit, prin 
art. 5 şi 6 din legea rurală, că asemenea țărani 
să poată deveni proprietari pe moşiile Statului. In 
alte cuvinte, legiuitorul din 1864 a făcut un sacri- 
ficiu în favoarea acelor trei categorii de ţărani, 
când a hotărît că şi acești cultivatori de pământ, 
într'un interes general, trebue să fie împroprie- 
tăriţi pe moşiile Statului. Statul crează pe moşiile 
sale pe acești noui proprietari, mulțumindu-se adică 
cu o mică despăgubire. 

Am văzut acum, D-lor, care a fost scopul 
legei; acest scop este evident, el rezultă din eco- 
nomia totală a acestei legi, din litera și spiritul 

ei; el constă în aceasta: ca să se împroprietărească 
toţi sătenii, făcând şi Statul un mic sacrificiu; iar 
pe d'altă parte să se despăgubească şi proprietarii 
de munca de care au fost lipsiţi. 

Când acest scop este atât de probat, oare textul 
legei contrazice acest scop? Nici decum. Insuși D. 
ministru al justiţiei a recunoscut că art. 5 şi 6 
nu pot fi supuse la interpretare, căci ele preseriu 
pozitiv că sătenii din aceste trei categorii au dreptul 
a se împroprietări; prin urmare, la ce se reduce 
dificultatea? La, aceasta: dacă Statul este obligat 
ca pe domeniile sale să împroprietărească pe acești 
săteni, sau dacă este numai facultativ aceasta 
pentru el? Să presupunem că sătenii din cele trei 
categorii stabilite de lege se adresează către Stat 
și-i zice: noi ne aflăm în una din cele trei cate- 
gorii şi, în virtutea legei rurale, venim să cerem 
a fi împroprietăriți pe unul din domeniile Sta- 
tului; ei bine, poate Statul să zică: nu voiu, 
pentrucă nu .am încă trebuinţă de bani pentru 
cassa de lichidare a obligaţiunilor rurale? Sau Sta- 
tul trebue să zică: da; iată partea, iată domeniul 
pe care aveţi să vă împroprietăriți? Cu alte cu- 
vinte împroprietărirea, acestor săteni pe moşiile 
Statului este ea obligatorie pentru Stat, sau numai 
facultativă? Aci naşte dificultatea; până aci suntem 
toţi de acord. 

S'a susţinut de unii D-ni deputaţi, ca şi de 
D. ministru, că această împroprietărire pentru Stat 
este numai facultativă; eu cred că ea este obli- 
gatorie. De ce ar fi facultativă? Din cauza arti- 
colului 54, ni se zice; pentrucă acest articol vor- 
beşte de cassa de lichidare a obligaţiunilor rurali; 
rezultă că numai atunci Statul va vinde aceste 
pământuri, când cassa de lichidare va aveă deficit, 
va aveă trebuinţă de bani. 

Eu unul vă mărturisesc că a interpretă o lege 
întrun mod așă de silit, în faţa scopului ei ge- 
neral atât de evident, în faţa economiei legei care 
contrazice o asemenea interpretare, este a denatură 
și scopul şi sensul ei. Dar să luăm textul legei 
chiar dela art. 54 şi următorii. Sunt două părţi 
în această parte a legei: mai multe articole cari 
regulează modul aplicărei art. 5 şi 6, adică în ce 
mod cele trei categorii de săteni pot să devină 
proprietari pe domeniile Statului, şi la ce desti- 
națiune au să fie sumele din plata pământului. In 
o a, doua, categorie a acestei părţi, adică la art. 61, 
legea, prevede anume cazul de deficit al cassei de 
lichidare, şi autoriză pe ministru a vinde pământuri 
pentru acest caz special. 

Cum dar legiuitorul puteă prevede în partea, 
a doua tot aceea ce D. Costa-Foru a zis că pre- 
vede în partea întâia? (Aplause). 

Pe d'altă parte un alt articol, art. 59, ne 
spune că ministrul să deă Camerei pe fiecare an 
un tablou de pământurile vândute în virtutea art. 
5 şi 6. 

Cum dar am presupune că legiuitorul a pre- 
văzut că are să fie pe fiecare an, şi permanent, 
un deficit în cassa de lichidare, de vreme ce nu- 
mai atunci s'ar puteă vinde pământuri la însurăţei? 
Aşă, dar, legea este foarte clară; art. 54 şi urmă- 
torii tratează despre modul aplicărei art. 5 şi 6; 
iar art. 61 tratează anume cazul arătat de D. 
Costa-Foru, şi care nu este de loc cel din art. 5şi 6. 

Vă mărturisesc dar, D-lor, că în privinţa 
sensului legei nu poate fi cea mai mică îndoială, 
Statul este obligat să împroprietărească pe toţi 
sătenii din 1864 aflați în categoriile din art. 5 
şi 6 şi cari vor voi a se împroprietări. A inter- 
pretă altfel legea, numai din cauza unei simple 
ziceri aflate în art. 54, şi a-i dă un alt sens care 
ar lovi în scopul legiuitorului, cred că nu este 
bine, nu este chiar prudent. 

O dată dar ce sensul legei este natural, simplu, 
evident, vine cealaltă chestiune: cum să determinăm 
această cestiune? Să se prezinte un proiect de lege 
interpretativ, cum ziceă D. Văleanu, prin care să 
se determine că cutare este sensul legii? Eu sunt 
cu desăvârşire contra unui asemenea proiect, fiindcă, 

s'ar creà un rău precedent, care ar aduce după 
sine un pericol foarte mare. In adevăr, astăzi 
venind o lege spre a interpretà cutare articol din 
legea rurală în cutare sens, mâine poate veni altă 
lege spre a interpretă un alt articol în alt sens, 
poate chiar a creà disposițiuni cu totul străine 
legei rurale. (Intrerupţiuni). 

O Voce. Cum să facem? 

B. Boerescu. Eu nu pot admite, în casul 
de faţă, un proiect de lege interpretativ, fiindcă, 
repet ar fi un pericol și un precedent rău. (Între- 
ruperi), Legea rurală nu are nevoie de alte legi 
interpretative; ea este clară, este precisă. In cazul 
ce ne preocupă sunt de părere că, prin o moțiune 
ce sar depune pe biuroul Adunărei, să se zică: 
ministerul, în urma discuţiunei şi văzând simţul 
comun al Camerei, va aplică legea aşă cum este, 
adică, va fi dator să împroprietărească pe domeniile 
sale pe ţăranii din 1864 din categoriile art. 5 şi 
6; iar Camera trece la ordinea zilei. (Întrerupţiuni, 
sgomot, aplauze). 

Așă dar, după mine, D-lor, sensul legei nu 
prezintă cea mai mică îndoială, cea mai mică 
dificultate. Dacă această parte a legei nu s'a apli- 
cat până acum, rău a făcut, şi vina este a tutulor. 

Îmi pare rău că D. Vernescu a avut aerul a 
acuză pe alţii numai de această neexecutare, când 

ştie că şi D-sa a făcut parte din guvernele cari 
n'au executat-o. 

Dar înţeleg ezitaţiunea unui ministru, în față 
unei chestiuni atât de importante. 

Astă ezitaţiune, astă îndoială, astă temere de 
responsabilitate devine şi mai mare când mai cu 
seamă au trecut mai mulţi ani fără ca să se aplice 
această parte a legei. 

Ce face astăzi ministerul? Voeşte și cere ca 
din discuţiunile ce se urmează să profite spre a se 
lumina, spre a vedea care este sensul legei. Așa 
dar, votaţi moţiunea ce vă propun, prin care se 
specifică acel sens, şi în urmă ministerul va aplică, 
legea aşa cum este. așa cum i-am spus noi că 
este sensul ei. 

Dar aplicarea acestei legi este posibilă? Aci 
ni se opun iar dificultăţi. Onor. D. Costa-Foru ne 
spune că D-lui crede că această aplicare ar fi 
chiar imposibilă. D-lor vă mărturisesc că niciodată, 
motivul de imposibilitatea aplicărei unei legi nu 
poate să fie un obstacol ca acea lege să nu se 
aplice. Ne întrebaţi cum să se aplice legea? Noi 
vă răspundem: aceasta este treaba guvernului; el 
va, căuta mijloacele cele mai practice spre ao 
aplica. Recunosc şi eu că dificultăţi au să fie; căci 
a trecut şapte ani dela promulgarea acestei legi, 
şi va fi prea greu a se constata cine sunt aceia 

cari în anul 1864 au fost în categoria celor din 
art. 5 şi 6 din legea rurală; căci numai aceştia 
au dreptul, numai pe aceştia guvernul trebue să-i 
împroprietărească pe moșiile sale. Dar în fine, cu 
toate dificultăţile, constatarea trebue să se facă. 
Veţi avea în practică oarecari mijloace; așa ştiu 
că în unele comune sau făcut chiar tablouri de 
acele trei categorii încă din anul 1864; guvernul 
va căuta să institue comisiuni speciale în fiecare 
judeţ, cari comisiuni vor fi compuse cum să dea 
cele mai mari garanţii că nu se vor face abuzuri 
şi fraude; acele comisiuni se vor servi cu acele 
tablouri de cari am vorbit, sau cu alte noţiuni 
şi probe; vor face toate cercetările putincioase, şi 
astfel vor forma, vor statua adică asupra acelora, 
cari sunt în drept de a cere o asemenea împro- 
prietărire. Guvernul va decide asupra acestor 
lucrări. 

Acum, D-lor, dacă vom lăsă la oparte toate 
consideraţiunile legale, căci după mine, sensul legei 
este pozitiv, afară dacă vom voi noi să-l schim- 
băm într'altfel de cum prevede legea; dacă vom 
lăsa la oparte toate consideraţiunile legale, zic, ca 
să vedem este vreun inconvenient financiar sau 
economie dacă am da noi o soluţiune de a se 
aplica în acest adevărat sens al său? Eu socotese 
că nu este nici unul; încă cred că dacă a fost 

ceva rău, este că nu sa aplicat această lege până 
acum; şi pentru ca răul să nu devină şi mai mare 
să-l curmăm de acum, iar nu să închidem ochii 
la pericol şi să credem că astfel orbiţi lam și 
evitat. 

Care mă întreb, ar fi răul când am aplica 
legea în sensul ce am arătat? Ar fi acesta: că 
s'ar vinde prea eftin cât-va pământ cu 5 galbeni 
pogonul? Mai întâi acest pământ nu are să fie 
prea mult; nu are să fie o mulțime mare de 
oameni care să absoarbă o „mare parte din dome- 
niile statului. Aveţi să vedeţi în practică că acest 
număr nu are să fle aşa de mare, căci din acei 
oameni în 1864 au fost în una din cele trei cate- 
gorii de care am vorbit, mulţi au murit, mulţi au 
dosit, așa, încât numărul lor are să fie foarte redus. 
Apoi chiar din aceștia numai jumătate poate vor 
stărui a se folosi de acest drept, căci D-v. ştiţi 
că nu aşa lesne se înduplecă un sătean să-şi lase 
locul său natal, părinţii săi, rudele sale, vatra, sa, 
ca să se strămute pe altă proprietate. Numărul 
dar al celor ce vor voi a se împroprietări nu va 
fi așa de mare precum sar crede. Deci și pământul 
de dat nu va fi așa de mult. 

Dară se va vinde prea eftin, ni se va obiectă, 
numai cu 5 galbeni. Intradevăr, poate că acest 
preţ este mai jos decât preţul curent, dar este 

egal cu preţul ce sa dat pentru toate pământu- 
rile drept despăgubiri proprietarilor privaţi. Dar 
D-v. nu ţineţi compt de toate acele avantapii cari 
ar rezultă pentru moșiile Statului în urma acestei 
popularizări! Dar comunele rurale cari s'ar formă 
din nou pe acele moșii oare n'ar mări venitul lor? 
Nu ştiti D-v. că cu cât o moșie este mai popu- 
lată, cu atât valoarea ei este mai mare? Pe de 
altă parte acei săteni cărora le-am înlesni rnijlo- 
cul de a se înavuţi prin împroprietărire, n'ar veni 
prin impozitul lor care l-ar plăti să adaoge iarăşi 
venitul Statului? Așa dar creşterea valorei moșiilor 
prin aceşti noi agricultori. adaosul impozitului 
noilor proprietăţi compensează, cred, în mare parte 
eftinătatea preţului cu care se zice că se vinde 
pogonul. 

Prin urmare, vedeţi D-lor, că şi din punctul 
de vedere economie interpretarea mea nu este de- 
zavantagioasă, şi nu numai consideraţiuni legale, 
dar şi financiare sau economice vin a milită în 
favoarea acestei interpretări. 

In fine vă mai atrag atenţiunea asupra unei 
însemnate consideraţiuni politice, Prin legea rurală, 
am zis, s'a rezolvat o chestiune care puteă să de- 
vină cu timpul foarte periculoasă. 

Această lege a luat din mâna ambiţioşilor 
sau facţioșilor o armă care ar fi putut deveni 

fatală pentru toată socieţatea, după cum s'au vă- 
zut exemple în alte ţări. Și aţi voi D-voastră acum, 
D-voastră Cameră conservatoare, să mai lăsaţi în 
această lege un germine vătămător, un punct ob- 
scur, care gar puteă mări cu timpul şi aveă çon- 
secințe rele în viitor? Vedeţi prea bine că neînţe- 
legerea există; vedeți că şi eu şi multe persoane 
de convineţiune, mulţi deputaţi din Cameră, ered, 
au eonvincţiunea, că sensul cel adevărat al legei 
este că Statul este dator să împroprietărească pe 
acei săteni pe moşiile 'sale, şi această credinţă este 
bazată pe datine pozitive. Alţii ered din contra. 
Apoi bine este, prudent este ca noi, Cameră con- 
servatoare, să lăsăm această neînțelegere să con- 
tinue, să lăsăm adică ca lucrul să se încurce, şi 
să ne mărginim a trece la ordinea zilei pur şi 
simplu? Nu, D-lor, noi trebue să dăm o soluţiune 
în sensul legei, ca neînţelegerea să-și ia sfârşitul 
său pe calea regulată. (A plauze). 

Eu, D-lor, şi la 1864 au spus, când făceam 
parte din Adunare, în mai multe reuniuni parti- 
culare ce se făceau asupra châstiunei rurale, am spus 
conservatorilor de atunci: „Faceţi prin D-voastră 
a nu se rezolvă prin o revoluţiune aceea ce puteţi 
încă rezolvă înşivă,. Dar nu am fost ascultat; 
ajunsesem a ne toemi dacă să se dea săteanului 
cinci pogoane sau mai mult; și în fine nu sa 

făcut nimic; iar chestiunea sa rezolvat prin o 
revoluțiune!. . 

Apoi prudent este acum ca și D-voastră să 
lăsaţi o parte din legea rurală nerezolvată şi ob- 
scură ? 

Știți oare ce ar puteă deveni cu timpul o 
asemenea obscuritate? Știţi ce ar puteă face din- 
tr'iasa, ambiţioșii şi facţioşii ? 

Ne obiectează însă D. ministru că, dacă sar 
împropyietări astăzi însmăţeii din 1864, apoi ar 
veni mâine alţi deputaţi şi ar zice: cum aţi dat 
atunci pământ pentru însurăţeii din 1863, trebue 
să daţi acum pentru alți însurăţei noi, şi așa mai 
încolo. Dar, D-lor, dacă cu asemenea argumente 
se poate inteapretă și schimbă sensul legei, atunci 
ar fi mai bine să declarăm nule efectele chiar ale 
legei; căci aceste argumente sunt în contra chiar 
efectelor legei rurale. Dar aţi văzut, D-lor, că în 
practică efectele acelei legi n'au fost acestea. 

Voci. Aşa este, da. 

B. Boerescu. Aşa încât dacă în toată ţara 
sar pune numai proprietarilor chestiunea dacă ei 
ar voi să revină la cele dinaintea lui 1864, «nu 
veţi găsi zece proprietari cari să voească să se 
mai întoarcă la acel regim. (Aplauze). Cu toate 
acestea și atunci, la 1864. am auziţ oameni cu 
minte şi cu învăţătură zicând că legea rurală este 

o lege agrară, comunistă, demagogă, ete., însă, 
timpul a probat că nimic din toate acestea n'au 
existat; din contra, realitatea a fost că proprie- 
tăţilor le-au crescut valoarea, că țăranul sa eman- 
cipat, că creditul Statului s'a ridicat! lată rezul- 
tatele reale ce a produs legea rurală! (Aplauze). 

Cât pentru ceeace a zis D. ministru, că vor 
veni şi alţii mai în urmă şi vor cere asemenea 
împroprietăriri şi pentru însurăţeii cei noui, răs- 
punsul este foarte simplu: noi acum ne ocupăm 
de aplicarea legei din 1864 şi voim să ne dăm 
opiniunile noastre asupra sensului unui articol care 
este inevitabil a se aplică. Nimic mai mult. Logic 
ar fi ca să nu arătăm adevăraiul sens al acestui 
articol de temere ca nu mai târziu să vină alţii 
să ceară împărţirea tutulor proprietăţilor? Dar 
atunci, dacă ne imaginăm asemenea cataclisme, 
aide să nu mai facem nimic, căci cataclisme tot- 
deauna pot veni fără voia noastră; şi nu atârnă, 
de interpretarea, ce am da noi unei legi pentru ca 
să aducem sau să evităm asemenea cataclisme 
(laritate). Din contra pericolul este când aţi lăsă 
un "germine rău să mai dăinuiască; şi cred că 
această Cameră nu va face aceasta. 

Onor. D. Costa-Foru a mai zis că a admite 
pe acești ţărani-la împroprietărire, excepțiunea ar 
absorbi regula. Dar aceasta nu e admisibil, căci 

ştim cu toții că modestul număr al acestor trei 
categorii de săteni este prea mic în raport cu 
cele 400.000 de locuitori cari s'au împroprietărit, 
pentru ca să putem susține că excepţiunea ar ab- 
sorbi regula. 

Aşă dar, D-lor deputaţi, atât sub punctul de 
vedere al literei şi al spiritului legei rurale, cât şi 
conform cu scopul legei și cu interesele economice 
şi politice ale ţărei, înţelesul legei din 1864, în 
ceeace privește aplicarea art. 5 şi 6. este că Statul 
este obligat a împroprietări pe domeniile sale pe 
sătenii coprinşi în cele trei categorii. 

Nu mă pot însă, D-lor, opri de a-mi exprimă 
părerea, mea, de rău de a, vedeă că se amestecă 
în astă discuţiune consideraţiuni străine chestiunei. 
Aşă, rău face D. Boliac să susțină că toţi însurăţeii, 
nu numai cei dela 1864, ci şi din alţi ani poste- 
riori, vor aveă dreptul a se împroprietări, căci 
nu așă zice legea din 1864; şi a decide altfel, ar 
fi o violare a legei agrare. 

Rău însă a făcut D. Vernescu de a susţine, 
fie şi în treacăt, că. riguros vorbind, astă împro- 
prietăiire sar puteă face chiar pe moşiile vândute 
de Stat dejà; căci asemenea doctrină ar fi o crudă 
lovire în ereditul şi buna credință a Statului, şi 
ar constitui o violare chiar a principiilor dela 
vânzări, şi chiar a legei rurale. 

Să ne mărginim dar numai în chestiune; și, 
în chestiune fiind, termin, zicând că legea este 
pozitivă în chestiunea ce ne ocupă; că noi o vom 
aplică în adevăratul ei sens prin o moţiune pe 
care vom aveă onoare de a o propune, şi că 
ministerul o va aplică în acest sens, adică în ade- 
văratul ei sens. (Aplauze prelungite). 


După ce vorbeşte ministrul de finanțe, prezidentul 
vreă să pună la vot moţiunea susţinută de B. Boerescu. 

Voci: Inchiderea diseuţiunei. 

D. Preşedinte: Inainte de închiderea discu- 
ţiunei trebue să vă dau cunoștință, D-lor, de ur- 
mătoarele două moţiuni ce s'au depus la biurou: 

I) „Camera văzând că legea rurală este clară 
în partea unde se acordă dreptul de a fi împro- 
prietăriți pe moșiile Statului celor prevăzuţi la 
articolele 5 şi 6 ale legei rurale la epoca promul- 
gărei acelei legi, trece la ordinea zilei. 

A. Stolojan; A. Moscuna; Gr. M. Bonali; 
A. Varna“. 

II) „Camera, considerând, că conform art. 5, 
6, 54 şi 55 din legea rurală, numai locuitorii din 
categoriile prevăzute în art. 5, 6 din lege și cari 
la anul 1864 sau aflat figurând în aceste cate- 
gorii pot uzà de facultatea de a cere pământ pe 
moșiile Statului în limita și cu preţul rostit la 

art. 54 și următorii, învitând guvernul ca pe de o 
parte să constate scrupulos pe cei adevăraţi în 
drept, iar pe de altă să reguleze cumpărarea de 
pământuri pe moşiile Statului sau domeniile Sta- 
tului neipotecate, trece la ordinea zilei. 

B. Boerescu, G. Manu, C. Grădişteanu, I. 
Văcărescu, M. Ghermany, Argintoianu, P. Zăgă- 
neseu“. 

Voci: Inchiderea discuţiunei. 


Se încinge o discuțiune asupra cestiunei de a se ștÌ 
dacă aceste moțiuni trebuese votate îndată ori trămise 
să fie studiate la secțiuni. 

Ora fiind înaintată discuțiunea continuă şi a doua 
zi 17 Fevruarie, câud vorbeşte din ncu B. Boerescu. 


B. Boerescu. Este adevărat, D-lor, că de 
multe ori se simte necesitatea ca, în urma unei 
interpelări, rezultatul ei, formulat prin o moțiune, 
să se voteze îndată în acea şedinţă. Aceasta este 
atât de adevărat, în cât practica ne-o dovedește 
în nenumărate ocaziuni. Sunt multe propuneri cari 
sau făcut în urma unei interpelări şi sau votat 
îndată, după chiar cererea guvernului. De multe 
ori s'au văzut interpelări pentru violare de legi și 
s'au votat moţiuni de trecere la ordinea zilei, mo- 
tivate sau nemotivate, chiar în aeea şedinţă. Prin 
urmare ceeace a spus onor, D. Eraclide până la 
oarecare punct e adevărat, sunt moţiuni de aeclea 

cărora, trebue să li se deă o soluţiune imediată. 
Dar chestiunea, este: regulamentul nostru se pro- 
nunţă el întrun mod destul de precis în această 
privinţă. 

In regulament sunt două articole cari se con- 
trazie mai mult sau mai puţin. Eată ce zice ar- 
ticolul 74: 

„Propunerile simple sau motivate de trecere 
la ordinea zilei se discută şi se votează îndată, 
fără a mai merge la secţiuni“. 

Dar nu este mai puţin adevărat. D-lor, că, 
avem art. 75, care iată ce spune, în cel din urmă 
aliniat: 

„Orice moţiune s'ar prezentă în urma inter- 
pelărei se trimete la, secțiuni“. 

Prin urmare, iată două articole în contrazi- 
cere unul cu altul. 

Acuma, D-lor, în cazul de față s'a făcut o 
moţiune. Această moţiune nu conţine ceeace zicea 
D. Brătianu, interpretarea, legei, fiindcă interpre- 
tările de legi cu dreptul de autoritate nu se fac 
aşa; se fac prin legi, iar nu prin moțiuni Moţiunea 
în chestiune coprinde numai rezultatul deliberaţiu- 
nilor ce s'au făcut asupra spiritului unei legi, şi 
rămâne ca ministerul să aprecieze şi să se con- 
forme spiritului deliberaţiunilor majorităței Camerei. 
Legea există, n'are nevoie de interpretare, legea. 

este clară, precisă. Dar nu este mai puţin adevărat 
că, moţiunea, despre care ne ocupăm este o moţiune 
motivată care indică spiritul legei, deși nu are 
caracterul de interpretare a legei. 

In asemenea caz trebue să ştim este sau nu 
această moțiune de trecere la ordinea zilei? Ră- 
mâne dar chestiunea de a se şti la care articol 
trebue să se aplice cazul nostru, la articolul 74 
sau 75? Eu socotesc, D-lor, că în cazul acesta, 
unde se ivește o chestiune de așa mare importanţă, 
este bine să se ia calea, cea mai largă; adică, aceea, 
care ar permite fiecărui deputat a-şi forma, o con- 
vincţiune bine meditată, pentru a depărtă orice 
presupunere că autorii acelei moţiuni au voit prin 
surprindere să tranşeze această chestiune. Sunt dar 
de părere să trimetem la secţiuni această moţiune, 
ca nici măcar să se bănuiască că Adunarea a votat 
prin surprindere. Şi sunt sigur, D-lor, că Adunarea 
va fi aproape în unanimitate în această chestiune. 
Cu acest mod importanţa votului nostru va fi cu 
atât mai mare,cu cât se va vota fără cea mai mică 
precipitare. Dar totdeodată trebue să înlăturăm şi 
acea temere că trimeasă la secţiuni această moţiune 
ar fi trămisă la calendele grece; de aceea viu şi 
vă propun ca să votăm urgenţa, așa în cât în- 
trunindu-se secţiunile astăzi sau mâine, în o zi, 
două, să ni se depună pe biurou rezultatul deli- 

berațiunilor lor, spre a da o soluțiune acestei 


chestiuni. 
— Se pune la vot urgenţa în secțiuni a mo- 
țiunii, şi se încuviinjează. 


v. 
(Mon. No, 64 din 19/31 Martia 1872). 


Proiectul de lege pentru 
administrația domeniilor Statului 


Cu ocazia discuțiunei acestui proiect de lege, la 
art. 21 iea cuvântul în ședința Camerei din 4 Martie 
1872 B. Boerescu care susține că în ce privește apărarea 
intereselor Statului înaintea justiției, nici o legistațiune 
din lume nu face vreo deosebire între stat Şi particulari. 


B. Boerescu. Ce şi-au propus autorii proiee- 
tului prin acest articol? Și-au propus să înlesnească 
Statului, şi prin urmare şi particularilor, mijlocul 
de a ajunge la transacţiuni. Ca să vedem dar dacă 
o lege e bună, trebue să căutăm ilacă își ajunge 
scopul, şi dacă nu jigneşte alte interese legitime. 
Am onoare a-spune că acest articol nu-și atinge 
nici scopul, şi jigneşște şi alte interese legitime; 
şi mă mir a-l vedeă figurând în proiect. In ceea- 
ce priveşte apărarea intereselor Statului înaintea 
Justiţiei, nici o legislaţiune din lume nu face deo- 

sebire între Stat şi particulari. Pot fi diferințe 
în ce priveşte administrarea bunurilor, nu însă în 
ce prieşte apărarea proceselor înaintea justiției. 
Cum? Cànd Statul ar uzurpà proprietatea altuia, 
nu ar puteă particularii să reclame contra Statului 
în acelaş mod după cum ar reclamă Statul în 
contra particularilor? Imi pare că nimeni, oricât 
de patriot ar fi, nu poate să consacre o aseinenea 
doctrină. Prin urmare, în privinţa prescripţiunei, 
posesiunei, uzurpaţiunei, ete. Statul este pus în 
aceiași linie cu particularii, şi justiţia are să fie 
egală pentru Stat ca şi pentru particulari. Dacă 
Statul va fi bine apărat sau nu, este altă cestiune; 
cestiunea acum e: bine este să se creeze această 
procedură extraordinară şi excepţională ca parti- 
cularul, mai înainte de a intentà o acţiune Statu- 
lui, să fie supus unei proceduri preliminare? O 
asemenea procedare extraordinară nu se face dâcât 
în timpii anormali, şi numai pentru câtvă timp, 
dar principiul general al Jegislațiunei este dea se 
creà cât se poate mai puţine proceduri extra- 
ordinare. 

Acum procedura ordinară este oare de natură 
a împăcă, şi preocuparea D-lui Costa-Foru? Să exa- 
minăm. Orice individ, după procedura nouă, trebue 
să se adreseze la tribunal cu cerere, în care trebue 
să arate argumentele pe care se fondează, şi care 

se comunică părței adverse, iar advocatul Statului 
are să o comunice ministernlui respectiv. Mi se 
zice că numai advocaţii ştiu deasemenea cereri, 
şi Statul nu ştie nimic. In adevăr, dacă serviciul 
ar fi așă organizat, atunci e rău organizat, dar 
mi se pare că nu e aşă, mi se pare că nici un 
advocat din judeţe nu se înfățișează într'un proces 
până ce nu comunică cererea ministerului. Presu- 
puneţi că este un proces de hotare, nici poate 
advocatul Statului să se înfăţişeze până ce nu va 
comunică ministerului ca să-i deă actele necesarii. 
Va să zică totdeauna o acţiune intentată înaintea 
justiţiei are să fie coinunicată şi cunoscută de 
minister. Dacă nu ar fi aşă, nu are ministerul 
decât prin instrucţiuni să satisfacă această regulă. 

Acum vine cestiunea dacă Statul ar avea in- 
teres să facă îndată transacţiune. Mai întâiu am 
arătat că ministerul are cunoştinţă de obiectul pro- 
cesului și de mijloacele pe cari se bazează pre- 
tenţiunea părţei adverse, are actele în mâna sa, 
şi poate prin urmare să judece îndată dacă e bine 
sau nu să facă transacţiune. Trebue să fie un 
ce de o evidenţă foarte mare ca să nu aştepte 
măcar hotărîrea Tribunalului, căci atunci va aveă 
elemente suficiente spre a şti de ce e vorba. Peti- 
ţiunile sau memoriele părţilor nu sunt suficiente, 
căci de multe ori ele nu coprind toate argumen- 

tele; numai înaintea Tribunalului se dau pe faţă 
toate elementele şi prin urmare Statul, în urma, 
sentinţei Tribunalului, are să fie mai bine pus 
în poziţiune a se pronunţă, Dacă dar procedura, 
ordinară dă Statului destule mijloace ca să se 
pronunţe în privinţa transacțiunilor, nu înţeleg 
atunci de ce să se admită această procedură ex- 
traordinară. 

Aceasta ar constitui o gicană teribilă pentru 
particulari cari ar avea veri-o cauză de judecată 
cu Statul, ar constitui niște perderi de drepturi 
foarte mari consacrate de legile în fiinţă, ar constitui 
un privilegiu neînțeles pentru Stat şi ar da loc 
la dificultăţi însurmontabile de procedură şi la 
conflicte continue, neînțelese, necompatibile cu pro- 
cedura ordinară a legilor noastre. Cum, Domnilor? 
Cum puteţi D-voastră, cu ce drept aţi voi D-voastră 
să obligaţi pe orice cetăţeanu care ar avea oare- 
cari pretenţiuni cu Statul, să-l obligaţi pe el, care 
are, cu dreptul său în mână, tot aceleaș avantage 
pe care le are şi Statul care în asemeni cestiuni 
nu se poate privi decât ca orice particular, ca 
mai înainte de a se judecă la Tribunal să vină 
şi să dea la Stat o petiţiune prin care să îm- 
pedice oarecum dreptul său? Dar cum se poate 
pretinde un asemenea lucru? Cum puteţi D-voastră 
să obligaţi pe un om la îndeplinirea unei forma- 

lități dezavantagioase pentru dânsul şi avantagiosă 
numai pentru partea adversă, pentru Stat, unei 
formalităţi prin care el ar putea fi expus să-şi 
pearză dreptul său? Căci, Domnilor, să presupunem 
un cas de preseripțiune, să presupunem că un 
particular ar avea asupra Statului o pretenţiune 
care, fiind supusă preseripţiunei, nu ar mai aveă 
decât câteva zile, două, trei zile chiar pentru ca 
termenul preseripţiunei să se împlinească, şi el să 
nu mai aibă nici un drept de a face acea pre- 
tenţiune. Să presupunem că acel particular nu e 
din Bucureşti, şi e din o localitate foarte depărtată 
de Capitală, că el e din Mehedinţi ori din Bo- 
toşani. Ei bine ce cereţi D-voastră ? Cereţi ca acel 
om să îndeplinească acea formalitate, să trimită, 
acel memoriu prin care să-şi arate pretenţiunile 
sale de acolo. Dar cum poate el să trimeată acel 
memoriu? Negreşi că prin poştă. Și va trebui dar 
să peardă două, trei zile pentru ca memoriul său 
să vină în București, îi va trebui apoi iar cel 
puţin atâtea zile pentru ca să aştepte rezultatul ho- 
tărârei consiliului de administraţiune, ete. Îi trebue 
cu un cuvânt 7, 8 zile cel puţin ca să îndepli- 
nească formalitatea, aceea de trimiterea memoriului 
Şi în timpul acesta negreșit că el care nu mai aveă, 
decât trei zile pentru ca să facă a se valoră pre- 
tenţiunea sa, a perdut dreptul său pentru ca să înde- 

plinească o formalitate parantatoare numai pentru 
partea cealaltă; pentru că odată preseripţiunea, 
trecută, măcar cu o zi, el a perdut orice drept. 
Apoi bine este, echitabil este? Și de unde luaţi 
D-voastră ca să creaţi acest privilegiu ? Pe ce vă 
bazaţi ca să luaţi asemeni dispoziţiuni arbitrare» 
afară din dreptul comun ? Înţeleg privilegiu pentru 
Stat până la un punct oarecare, înțeleg ca Statul 
să se bucure în general de oarecari avantagii, dar 
nu înţeleg nici decum să se creeze pentru el pri- 
vilegii prin care ar lua dreptul unui particular, 
voiu a zice mai mult, prin care ar despuiă, ar 
furà pe un particular, care, când e vorba de averea, 
sa, are tot atât drept cât şi Statul. Și voiţi D-v. 
să adoptați o asemenea procedare? lată cu toate 
acestea la, ce ar putea da loc. Aceasta pentru un 
om mai simplu, care ar crede că a perdut totul 
neîndeplinind acea formalitate; dar când va fi în 
joc interesul unui om mai priceput la afaceri de 
judecată, care sar duce,—fără să aştepte răs- 
punsul la acea jalbă curioasă ce'i impuneţi să facă,— 
la Tribunal și şi-ar reclamă dreptul său, ce sar 
întâmplă? Credeţi D-voastră că acel om şi-ar puteă 
perde cauza lui dacă ar fi dreaptă pentrucă nu 
a aşteptat răspunsul la memoriul lui? Dar nici 
de cum; căci ce valoare poate să aibă neîndepli- 
nirea acelei formalități înaintea dreptului netăgă- 

duit al unui om? Cum s'ar putea ca justiția să-i 
ia averea lui, pentru că partea adversă nu a bine- 
voit să-i răspundă la timp, sau i-a fost material- 
mente imposibil să-i răspundă la un termen dat 
pentru ca să nu treacă prescripțiunea? 

Vedeți dar la ce conflicte, la ce neinţelegeri 
şi neajunsuri poate să dea loc articolul acesta, dacă 
D-voastră lați primi, ceeace nu cred. Şi dacă ţineţi 
cu orice preţ ca această dispoziţiune să se men- 
ţină, apoi atunci binevoiţi de.nu aruncaţi numai 
un simplu articol ca acesta, ci luaţi și modificaţi 
toate articolele din codicele civile care sunt în con- 
tradicţiune cu această dispoziţiune, înlocuiţi-le cu 
o nouă procedură întreagă, şi atunci veţi putea 
ajunge la rezultatul pe care-l doriţi. Dar așă să 
luaţi numai și cu o trăsătură de condeiu să în- 
ființaţi pentru stat un privilegiu neauzit, un pri- 
vilegiu în contra căruia sunt regulele cele mai 
elementare de drept, vă rog să vă gândiţi unde 
ajungem cu un asemenea sistem. 

Dar numai atâta e tot? Nu. lată şi altă in- 
covenienţă şi mai mare la care va da loc acest 
articol. Ce se zice prin el? Se zice că acela care 
va aveă veri o pretenţiune asupra căruia admi- 
nistrațiunea domenielor sau ministrul are să dea o 
deciziune mai nainte de a se fi înfățișat procesul la 
veri o instanță judecătorească, nici chiar la întâia, 

instață să prezinte un memoriu. Iată o procedură cu- 
rioasă o procedură străină prin care se dă dreptul 
Statului ca mai înainte de a se pronunţa justiţia, 
mai înainte de a se pronunţă chiar Tribunalul, 
întâia instanță, el singur să se pronunţe în propria 
sa causă, să hotărască că are dreptate, prin care 
i se dă dreptul de a da o deeiziune, pentru că 
pe urmă eu cetățeanul să mă duc umilit înaintea 
Tribunalului şi să reclam dreptul meu în contra 
unei deciziuni a unui rninistru, care ministru, se 
poate întâmplă să fie încă şi al justiţiei. 

Vedeţi, Domnilor, la ce expuneţi cu această 
măsură pe particulari; îi expuneţi la bunul plac 
al Statului; pentru că este lesne de înțeles ce in- 
influență poate să aibe asupra unor judecători o 
asemenea deciziune a şefului justiției şi dacă ei 
mai pot judecă după liberul lor arbitru acea cauză. 
Prin urmare eu vă rog să suprimaţi din lege acest 
articol, pentrucă prin el nu se poate produce decât 
uzarea dreptului şi ruina poate a multor parti- 
culari, pentru că prin el se crează un privilegiu 
pentru Stat ne mai auzit şi ne mai pomenit până 
acum în nici o legislaţiune. 

— Se pune la vot supresiunea art. 21 și se 
încuvinţează. 


VI 
Monitorul No. 277, din 15/27 Decemvrie 1872 
larăşi cestiunea căilor ferate române 


Prin legea din 24 Decemvrie 1871 urmată de con- 
venţia cu detentorii obligațiunilor companiei Strousberg 
din Fevruarie 1872 se stipulă că liniile vor trebui ter- 
minate şi predate la 1 Septemvrie 1872, spre a fi date 
în circulațiune. La această dată, în urma constatărilor 
făcute de comisia de ingineri numită de guvern, aceasta, 
a luat liniile în primire, obligând compania ca mi- 
cile accesorii şi lucrări de „parachevement“ ce mai lip- 
sean să fie făcute la 1 Noemvrie 1872. Se făcură noi 
constatări, al căror rezultat eră că, afară de câteva foarte 
neînsemnate lucrări accesorii care nu se putuseră ter- 
mină din cauză de forţă majoră (linia portului Galaţi 
din cauză de neînţelegsri cu Primăria în privinţa tere- 
nului; pe alocurea necesitatea de a se preschimbă tra- 
versele, ş. a. a.), liniile erau în perfectă stare şi se pu- 
teau lăsă în circulațiune fără nici o teamă. Pentru unele 
lucrări accesorii comisia de ingineri propunea chiar ca 
ele să se lase pentru primăvara viitoare pentru a le 
puteă execută în condiţii mai bune de oarece lipsa lor 
nu aduceă nici un prejudiţiu cireulaţiunei. 

Cu un cuvânt liniile erau aproape terminate deci 
mai rămâneau de făcut mici lucrări accesorii, cari de 
obicei se isprăvese în termenile de întreţinere. 

In epoca însă a primelor concesiuni de căi ferate 
în ţara românească lumea neavând încă experiență în 
materie de construcţiuni de căi ferate, opoziţia prin or- 
ganele sale de publicitate s'a crezut în drept a acuză 
guvernul de călcare a legei din 24 Decemvrie 1871, sus- 
ținând că liniile nu erau terminate la 1 Septemvrie 1872 
şi că prin urmare guvernul rău le-a luat în primire și 
rău a socotit acel termen ca început al garanţiei veni- 
tului de către stat de circa 18 milioane; că ar fi tre- 
buit guvernul să deposedeze compania pentru cauză de 
neterminare a liniei, să evalueze lucrările executate şi 
să termine ce mai eră de făcut în comptul companiei. 

După deschiderea sesiunei ordinare a Corpurilor 
legiuitoare, opoziţia, ea ocazia discuţiei adresei de răs- 
puns la mesagiul tronului, hărţuind guvernul în toate 
modurile, a atins şi chestiunea căilor ferate, iar G. 
Vernescu şi-a rezervat să revină la această chestiune pe 
cale de interpelare. 

Pentru a aduce cu o oră mai curând lumină în 
această chestiune pentru care se frământă ţara de atâţia, 
ani de zile, deputatul Brăiloiu, care fusese președinte al 
Comisiunei de răspuns la adresă, și căruia i se făcuseră, 
imputări că ar fi voit să pună subt obroe chestiunea 
căilor ferate, a cerut, a doua zi după votarea adresei, 
ca guvernul să înfăţișeze Camerei toate actele privitoare 
la primirea căilor ferate. 

Opoziţiunea, prin organele deputaţilor N. Blarem- 
berg și G. Vernescu, a crezut că cererea lui Brăiloiu 
este o călcare a dreptului ei de interpelare, găsindu-i 
inoportună interpelarea. 

Totuşi guvernul a adus actele cerute, dând opozi- 
ţiunei timpul, după o propunere semnată de toţi mem- 
brii săi marcanţi (27 la număr), să studieze aceste acte 
şi a amânat în consecinţă desvoltarea interpelatărei lui 
Brăiloiu. 

Acestea s'au petrecut în şedinţa Camerei din 29 
Noemvrie 1872. 

La 4 Decemvrie interpelarea, fiind la ordinea zilei, 

unul din membrii opoziţiei, Lascar Costin a crezut de 
cuviinţă să deschidă bătaia, cerând ca deputaţii cari fă- 
ceau parte din Consiliul de administraţie al căilor ferate 
române, dintr'un simţimânt de delicateță, să nu ia parte 
nici la desbateri şi nici la vot, „fiind agenţii salariați 
ai companiei“, 

Imediat a răspuns la aceasta B. Boerescu, 


B. Boerescu. D-lor, ca unul ce am onoare 
de a face parte din acel consiliu de administra- 
ţiune, răspund D-lui Lascăr Costin şi-l întreb: în 
numele cărui principiu a luat D-sa cuvântul? În 
numele regulamentului Camerei? În virtutea unui 
principiu constituţional? Nu, pentrucă singur a spus 
că nu merge până acolo cu pretenţiunea încât să 
afirme că vorbește în numele vreunui regulament 
sau în numele unui principiu; ci D-lui vine să 
vorbească în numele conștiinței omeneşti! D-sa se 
face reprezentantul conştiinţei omeneşti în genere 
şi reprezentantul chestiunei de delicateţă a fiecărui 
deputat. Mare rol şi-a ales D-sa! Dar acest rol 
fiind prea mâre, îl poate ecrază şi reduce a fi nul. 

Am onoare să declar D-lui Lascăr Costin că 
nu recunose nimănui de a reglementă regulele de 
conduită conştiincioasă a vreunui deputat. 

În privinţa chestiunei de delicateţă, am onoare 
asemenea să-i declar că-i recuz dreptul de a se 
face interpretul şi regulatorul chestiunei de deli- 
cateță a unui individ. 

Imi pare rău că D-sa a alunecat pe asemenea, 
tărâm, încât eu să fiu nevoit a-i declară că nu pot cali- 
fică purtarea D-sale decât ca o cutezare; căci este 
o cutezare foarte mare din partea D-lui Lascăr 
Costin, când vine în adunare să pretinză a regle- 
mentă conduita deputaţilor; şi această cutezare o 
numesc nedelicateță. Să afle D-lui, că eu îmi cu- 
nose drepturile, şi datoriile mele, ca om şi ca de- 
putat, şi dacă este, curios da şti ce am să fac 
în chestiunea drumurilor de fer, afle Domnul Co- 
stin de mai înainte că voiu luă cuvântul şi voiu 
votă aşă cum voiu crede eu că este bine, şi 
făcând așă îmi voiu împlini datoria de deputat şi 
Român, căci astă chestiune este foarte strâns legată 
cu interesele ţărei mele (Aplause); şi dacă am 
primit a fi în consiliul de administraţiune, a fost 
tot pentru a servi aceleași interese. 

Repet dar încă odată; noi aci, ca ‘deputați, 
suntem chemaţi a apăra interesele ţărei, şi nu per- 
mit nimănui să pună la bănuială sentimentele noa- 
stre patriotice (Aplause). 


După închiderea acestui incident G. Vernescu face 
un lung rechizitoriu guvernului analizând actele depuse 
punct cu punct şi tălmăcindu-le încât să reese călcarea 
de lege a guvernului şi conchizând în sensul mai sus 
schițat al opoziţiei. 

În urma unei scurte replice a Ministrului de lu- 
erări publice iea cuvântul B. Boerescu. 

B. Boerescu. D-lor deputaţi, mai întâi să 
"mi permiteţi a face o mică observaţiune, asupra 
celor zise de onor. D. Ministru al lucrărilor pu- 
blice, adică asupra unei apostrofe, ca să zic așă 
adresată de D-sa personal D-lui Vernescu, că adică 
ar fi advocaţi eminenţi care îşi contrazic opiniu- 
nile lor, susținând astăzi alb şi mâine negru. 

Să "mi permită onor D. ministru a "i spune 
mai întâiu întrun mod general, că eu, care am 
onoare de a face parte din corpul advocaţilor, nu 
cunoscu, eu cel puţin, un singur advocat eminent 
un om de ştiinţă, care să proceadă astfel precum 
crede onor D. Ministru. Nu cunosc nici un advocat 
eminent care să se respecte atât de puțin pe sine 
până o susține lucrari cari ar fi contra convine- 
țiunilor sale. Iară în ce priveşte pe D. Vernescu 
personal, ale cărui opiniuni în chestiunea de față 
voiu avea onoare să le combat, şi care asemenea 
face parte din corpul advocaților, eu ca coleg al 
D-sale `l stimez mult şi țin a spune că onor D. 
Vernescu, pe cât ştiu, este din acei advocați emi- 
nenți, care se respectă pe sine ca un om cu con- 
ştiinţă, (aplause), şi pot încă adăoga, D-lor, că 
rău D. ministru "i impută că în chestiunea de 
faţă D. Vernescu ar fi în contradicţiune cu sine, 
fiindeă D-lui chiar aci este consecinte cu sine, 
cu opiniunile sale de mai înainte, de vreme ce 

D-lui acum, ca şi la Decemvrie 1871, când sa 
discutat legea ce se execută astăzi, a avut mai 
aceeaşi linie de conduită, după cum voiu proba 
la vale. Insă din asta nu urmează că persoana 
D-lui Vernescu nu este foarte onorabilă, şi cred 
că şi intenţiunea D-lui ministru nu a fost de a 
aduce vro ofensă D-lui Vernescu, căci atunci aşi 
protesta, eu întâiu. 

D. Ministru al lucrărilor publice. Nu nici 
de cum. 

B. Boerescu. Eu însă am socotit de tre- 
buinţă să relevez aceasta și să arăt a mea convin- 
țiune in ceea ce privește advocaţii eminenţi îu 
general, şi pe D. Vernescu în particular. 

Acum mai rog guvernul și pe D-nii deputaţi 
ca această chestiune să nu o înveninăm, să fim 
calmi şi liniștiți, şi câtuşi de puţin personali 
căci chestiunea în sine e importantă, iar faptele 
sunt astfel încât adevărul se poate lesne vedeà? 
discuţiunea, bazată numai pe fapte va fi suficientă 
ca, să aducă cea mai deplină convineţiune Adu- 
nărei. Rog dar, să depărtăm pasiunele și invec- 
tivele personale precum și chiar consideraţiuni de 
o ordine străină chestiunei, cum sunt considera- 
țiunele abstracte, patriotice le pot numi, căci nimic 
nu este mai pericolos pentru o Cameră şi pentru 
o ţară, decât ca chestiunile economice şi finan- 

ciare, cum este aceasta, să le tratăm şi să le re- 
zolvăm invocând numai teorii vage şi un patrio- 
tismu entusiast. Să tratăm dar chestiunea dintr'un 
punct de vedere curat economic, fiindeă suntem 
chemaţi a da o soluțiune care să răspunză unei 
trebuinţe economice a ţărei. 

Să intru dar în chestiune mai întâiu. In 
puţine cuvinte să ne aducem aminte trecutul, is- 
toricul acestei chestiuni, căci trecutul se leagă foarte 
mult cu prezentul. şi ştiţi prea bine că în ordinea, 
lucrărilor sociale, ca şi în aceea a lucrărilor in- 
dividuale, prezentul e mai totd'auna o consecinţă 
a trecutului, Vă aduceţi dar aminte cum s'a pre- 
zentat anul trecut această chestiune a drumului 
de fer. Știţi că în Iulie 1871, Camera a fost în 
fața unei teribile dificultăţi; ea vedea înaintea ei 
nişte concesionari cari abuzaseră de buna credinţă 
a ţărei şi a guvernului român, cari își căleaseră 
angajamentele lor, cari violaseră un depozit sacru 
şi aduceau o mare vătămare detentorilor de obli- 
gaţiuni prin neplata cupoanelor. În faţa unei ase- 
menea situaţiuni foarte dezastroase, Camera a găsit 
în fine o soluţiune votând, precum ştiţi, legea; din 
17 Iulie 1871. Cari erau părţile principale ale 
acelei soluţiuni; ele erau două: I) Să se rezilieze 
concesiunea în raport cu Strousberg şi compania, 
conform procedurei fixată prin prima concesiune; 

după ce se vor pronunţa arbitri, şi aceștia vor 
rezilia concesiunea cu Strousberg, să se facă o 
somaţiune tuturor detentorilor de obligaţiuni ca, 
conform cu concesiunea primitivă, să declare de 
se constitue sau nu în societate de acţionari spre a 
continua lucrările. Eată soluţiunea cea mai practică 
şi cea mai justă în acelaşi timp care sa găsit 
la 17 Iulie 1871. ; 

Prin urmare, îndată după promulgarea legei 
sau numit arbitrii, care observând termenile legale 
de procedură, tocmai la 3 Octombrie au putut 
pronunţă sentința lor, prin care rezilia prima con- 
cesiune în raport cu Strousberg. Rămânea partea 
a doua. S'a făcut somaţiunea detentorilor de obli- 
gațiuni ca să se constitue în societate spre a con- 
tinua lucrările conform stipulaţiunilor din legea 
din 1871; şi aceştia s'au şi constituit în societate 
de acţionari. 

Acum o mică paranteză spre a ne întrebă 
cine erau acești detentori? Ei erau toată lumea, 
era publicul din Europa, era publicul dela noi, 
pentrucă ştiţi că o sumă destul de mare de capi- 
taluri române erau depuse în obligaţiunile lui 
Ștrousberg. In ce poziţiune erau acești oameni, în 
urma acestei somațiuni! Poziţiunea lor era de a 
alege paguba cea mai mică, acum nu mai erà 
vorba de a efectua un beneficiu, ci de a evită pe 

cât se poate o pagubă, de a perde cât mai puțin 
Prin urmare dela început trebue să ne aducem 
aminte că am avut a face cu nişte oameni de 
bună credinţă, nişte victime ale primilor concesio- 
nari. Aceşti oameni, siliți de situaţiunea dificilă 
în care se aflau, au chibzuit că la mai puţină 
perdere sunt espuşi de vor continua lucrările, decât 
dacă ar primi o despăgubire prin evaluarea, lucră- 
rilor efectuate şi astfel au primit a se constitui 
în societate. Această știre, care pentru mulţi a 
fost o suprindere neașteptată, pe noi ceilalţi ne-a 
bucurat; fiindcă cu modul acesta, pe deoparte am 
scăpat de toate complieaţiunile, la care ar fi dat 
loc reziliarea primei concesiuni în raport și cu 
detentorii de obligaţiuni, şi de altă parte, prin 
continuarea vechei concesiuni, ni s'a asigurat facerea 
liniei drumului de fer din România-Mică. Și să 
nu credeţi, D-lor, că aceasta era un mie avan- 
tagiu, fiindcă dacă prețul kilometric în primitiva 
concesiune a fost mare, sa avut mai cu seamă în 
vedere însemnatele și dificilele lucrări de artă ce 
trebuiau a se face pe linia dintre Piteşti-V ârcio- 
rova. Ințelegeți dar, că de am fi fost siliți să 
dăm unei nouă companii această linie, ar fi fost 
de temut a nu găsi o companie care să voiască, 
a face aceste lucrări în condiţiunile primei con- 
cesiuni. Foarte bucuroşi deci am fost, când vechii 

detentori s'au constituit ca acţionari în societate 
şi sau însărcina a continua lucrările din Ro- 
mânia-Mică. 

Indată după constituirea acestei societăţi. a 
trebuit ca Camera să facă o a doua lege care s'a 
numit regulamentarea legei din 17 Iulie 1871. 
Printi'însa s'au determinat drepturile și datoriile 
dintre noua societate cu Statul. Această lege poartă 
data din 24 sau 25 Decembrie 1871, şi discu- 
țiunea acum este în privința aplicărei ei. 

In adevăr, odată ce Camera prin legea din 
Iulie 1871 a zis: facem cunoscut și somăm pe 
detentovii de obligaţiuni să se constitue în socie- 
tate, căci dacă în termen de 30 zile nu se vor 
constitui, vom reziliă concesiunea, dându-le numai 
o despăgubire; odată ce în urma acestei somaţiuni 
detentorii de obligaţiuni s'au constituit în societate, 
eră de o imperioasă datorie a Camerii de a face 
o lege prin care să se reglementeze modul cum 
are să funcţioneze noua societate, și cum are să 
se determine raporturile dintre dânsa și Stat. Pe 
baza unei aşa legi, eră apoi să se încheie o con- 
venţiune cu acționarii. 

Ce se întâmplă însă cu ocaziunea acestei legi? 

Asupra acestui punet am zis că D. Vernescu 
este consecinte cu D-sa, în ceiace face astăzi. In 
adevăr, s'a ridicat o mare furtună în_Caimeră, în 

Decembre trecut, contra noei legi de reglementare, 
şi o mare parte din D-nii deputaţi, având în cap 
pe D. Vernescu, au luptat şi au vorbit contra 
acelei legi, negăsind de cuviință să se încheie nici o 
convenţiune cu societatea, și propunând chiar a-i 
elimină, dându-le numai despăgubirea lucrărilor 
efectuate. Cuvintele erau varii şi multiple. Se zi- 
ceà că împuterniciţii acţionarilor nau procură în 
regulă; se spuneă şi anume de D. Vernescu că 
noul capital de emis, ale cărui interese au să fie 
plătite cu prioritate, o să fie garantat tot de gu- 
vern, şi că rău ziceă guvernul și comitetul dele- 
gaţilor că Statul n'are să suporte decât sarcinile 
cari le aveă cu vechii concesionari, căci în fapt 
tot guvernul are să plătească şi aceste interese 
privilegiate; se mai profetiză că noua, societate nu 
are să lucreze nimic. şi multe altele. In fine, lupta 
a fost mare şi crâncenă. Iar D-nul Vernescu, îm- 
preună cu alţii, susțineau din ce în ce mai tare 
ca să nu se încheie cu noua societate vreo con- 
venţiune, ci să despăgubim numai pe acţionari 
de lucrările efectuate după o evaluaţiune oarecare, 
trimițându-i pe ici încolo! Eu, D-lor, am combă- 
tut mult asemenea propuneri, şi am zis că, odată, 
ce am somat pe detentorii de obligaţiuni, şi odată 
ce ei s'au transformat în societate, este o datorie im- 
perioasă pentru noi, este o datbrie de onoare chiar a 

nu-i respinge pentru asemenea, motive nefundate. La 
votare deși a fost o mare minoritate, însă majoritatea 
Camerii a votat acea lege în aplauzele ţării! 

Acum, D-lor, vă întreb, nu este natural, nu 
există un instinct al omului care-l face a combate 
aplicarea unei legi în contra căruia a fost dela 
început? Aceasta mă face să zie că D. Vernescu, 
fiind de la început în contra acestei legi, e con- 
secinte cu sine, când vine astăzi şi o combate şi 
în aplicarea ei? Eu am fost pentru această lege, 
am susţinut-o când sa făcut, o susțin şi astăzi 
în aplicarea sa, Acum rămâne să vedem dacă gu- 
vernul a aplicat bine acea lege, sau dacă a vio- 
lat-o, sau a format o alta nouă. Rămâne dar a 
discută chestiunea pe adevăratul său teren, și fără 
să ne aruncăm câtuşi de puţin pe alte terene cu 
totul străine ei. 

Să luăm dar partea legei din 26 Decembre 
dela 1871, care este în discuţiune. Este mai în- 
tâi vorba despre termenul terminării liniei dela, 
Roman la Pitești. 

Art. 4 din lege zice că societatea va săvârși 
şi va predă acesată linie la 1 Septembre 1872. 

Acest punct principal este dar pozitiv. La 
1 Septembre linia trebuiă terminată. 

Să nu uităm însă că convenţiunea care tre- 
buiă a se încheiă cu'societatea pe baza legei votată, 

de Cameră şi Senat, abiă s'a încheiat la 2 Februa- 
rie 1872. Prin urmare, în fapt, timpul care-l aveă 
societatea pentru terminarea, întinsei linii dela Ro- 
man la Piteşti eră numai de şapte luni. Este bine 
să luaţi notă şi să nu uitaţi astă împrejurare așa 
de importantă; căci în adevăr, merită d'a se notà 
că companiei, pentru o lucrare așa de mare, i-sa 
dat un termen numai de şapte luni, fără să fi pu- 
tut prepară materialul de cu iarnă, şi aceasta din 
cauză că abiă la Februarie în 2 a declarat com- 
pania că poate să încheie convenţiunea. Oricum 
ar fi, este bine constatat acest principiu, că linia 
dela Roman — Pitești să fie terminată la 1 Sep- 
tembre 1872. Indată ce am pus acest principiu, 
trebue să vedem consecințele lui. 

Cea dintâi consecință este aceaia a garanţiei 
Statului. Ideia de terminarea liniei este strâns le- 
gată cu aceia a garanţiei. Aceste două idei sunt 
corelative, şi nu le putem despărţii una de alta: 
se consideră drumul ca terminat? este el primit? 
ideia garanţiei vine imediat: Statul trebue să ga- 
ranteze dobânda de 7 la sută, conform cu $ 4 
dela art. 5. Nu se consideră ca terminat? ideia, 
garanţiei nu poate avea loc. A despărţi aceste 
două idei una de alta este a face, după mine, o 
greşală de logică foarte însemnată și a comite o 
injustiţie foarte gravă pe terenul economic. 

Acum, ca o altă consecinţă, ne mai întrebăm: 
care este sancţiunea acestei dispoziţiuni ? Această 
sancţiune este coprinsă în art. 10, § 2 cure zice 
că, dacă această linie va fi terminată şi primită 
la termenul de 1 Septembre, atunci, societatea va 
fi deposedată de posesiunea liniei, şi odată depo- 
sedată, companiei i se va da despăgubire, conform 
cu evaluaţiunea ce se va face de 4 experţi prin 
plată de anuități; iar drumul de fer va rămânea, 
pe seama Statului. 

Prin urmare, despoind chestiunea de toate ac- 
cesoriile ei, întreb pe Onor. Adunare şi pe D. 
Vernescu, care este autorul moţiunei, la ce se re- 
duce chestiunea ce are a examină, dacă este loc 
la aplicarea art. 10, adică dacă au fost sau nu 
terminate liniile la 1 Septembre; dacă ele au fost 
terminate, consecința a fost că garanţia Statutui 
există îndată; dacă n'au fost terminate, urmează 
cealaltă consecinţă, adică deposedarea, şi desdau- 
narea, societăţii de acţionari. 

Așa dar, Camera are să examineze o chestiune 
pură de fapt, are să vază dacă, după toate îm- 
prejurările şi după uzul general, conforin cu sensul 
legii, linia a fost sau nu terminată la 1 Septembre. 
Cu alte cuvinte, chestiunea, se reduce la aceasta: 
ce se înțelege prin cuvântul terminat în acest con- 
tract de mai multe sute de milioane încheiat între 

Statul român şi o societate? Această vorbă: ter- 
minat, are o mare importanță, cum vedeţi D-lor. 
De acest cuvânt depinde începerea garanţiei Sta- 
tului, depinde efectuarea rezilierii contractului. 
Ce înţeles dar are cuvântul terminate? Asu- 
pra acestei vorbe este toată diseuţiunea. Cum luăm 
dar acest cuvânt, în ce sens? In sensul uzului care 
există în toate ţările unde mişcarea industrială şi 
comercială este foarte întinsă, sau numai în sensul 
gramatical, material? Dar a pune chestiunea este 
a o rezolva; în asemenea materie trebue să luăm 
în eonsideraţiune uzul din alte ţări, mai cu seamă 
când ştim că multe prejudecăţi economice există 
la noi. Aceste prejudecăţi, D-lor, au fost şi mai 
numeroase în trecut, dar, grație cerului, din zi în 
zi ele dispar. Fac parte mai necontenit din Adu- 
nări dela 1859 până astăzi. afară de iniei întrerup- 
ţiuni, şi constat cu fericire că progresul este imens. 
Eră un timp când principii, fie economice, fie 
chiar politice, cari în alte părţi nu se mai dis- 
cutau măcar, la noi erau negate şi lepădate. Acum 
însă au pierit cele mai multe din acele prejude- 
căţi. Și eră natural a fi astfel, căci din momentul 
ce aspirăm a ne pune pe acest teren cu alte na- 
țiuni civilizate, din momentul ce adoptăm pro- 
gresul lor și facem apel la capitalurile lor, spre 
a ne puteă construi drumuri de fer gi alte ase- 

menea îmbunătăţiri, îmi pare că este foarte just 
şi natural ca să ne conformăm cu uzurile din acele 
țări; odată ce ne propunem a scoate din vechea 
cale restrânsă comerţul și industria noastră, îmi 
pare că este logic a adoptă și ştiinţa şi uzurile ce 
contribue a mări acel comerţ şi acea industrie. 

Prin urmare, ce se înțelege în toată lumea 
civilizată cu un drum de fer terminat? 

Onor. D. Vernescu ați văzut ce a făcut spre 
a ne demonstră că drumul nu a fost terminat; a 
luat raporturile a două comisiuni de ingineri: o 
comisiune care a precedat epoca primirei liniei, şi 
alta care a examinat lucrarea la Noemvrie, după, 
primirea liniei. D-lui v'a citit aceste raporturi, 
le-a analizat, le-a criticat, le-a interpretat, şi a 
conchis că drumul de fer nu eră terminat!.. 

Ceva mai mult, D-sa a mers mai departe, v'a 
citit raporturi ale unor ingineri anterioare chiar 
primirei liniei, şi va mai citit un alt raport care 
trată de modul executărei lucrărilor; şi a făcut 
toate aceste citiri pentru ca să conchiză că la 1 
Septemvrie lucrările nu au fost terminate!.. Dar, 
unde am merge, D-lor, cu asemenea sistemă de 
analiză? D. Vernescu voeşte negreșit ca prin ana- 
liza sa să parvină a da cuvântul terminat sensul 
ce-l are în toate ţările, când e vorba de drumuri 
de fer. Să admitem aceasta, căci nu pot presupune 

că D. Vernescu voeşte a discută astă chestiune 
altfel decât pe tărâmul economie. 

Deocamdată să ne mărginim numai la fapte 
și să le luăm aşa cum există. Ce alt ar fi putut 
să facă orice ministru, care ar fi nevoit să ştie 
dacă linia este terminată, decât aceea ce a făcut 
actualul minister, adică să numească o comisiune 
compusă de oameni experimentați și speciali și să-i 
trimită la fața locului, ca să arăte cum stă lu- 
erarea? Adică linia este ori nu în condiţiune de 
a puteă să circule regulat, fără pericol pentru 
persoane şi fără detrimentul comerțului? Aceasta 
a și făcut D. ministru, și nu ar fi putut face 
altfel; a trimis oamenii speciali ce-i avem spre 
a-i raportă. D. Vernescu are şi D-lui o specia- 
litate, D-lui este chiar o ilustraţiune în baroul 
nostru, dar să ne permită a nu-l crede special și 
în inginerie, și în matematici, unde nu se cam 
găsese lesne ilustrațiuni. Dar ca om special de 
legi, D-lui ştie că în științele abstracte, cum e 
dreptul, sunt multe controverse, de unde şi cred, 
unii că oamenii, de legi se contrazic. Dar, din 
nenorocire, controversele există până și în ştiinţele 
pozitive, și în matematice; chiar în cazul de faţă 
veţi vedeă mici controverse între inginerii gu- 
vernului și aceia ai companiei. Nu rezultă însă 
de aci că pentru aceasta trebue să dispreţuim 

sau să nu ținem în seamă raporturile unor aşa 
ingineri. 

Cum dar D. Vernescu crede că a putut, ana- 
lizând raportul inginerilor, eriticându-l gi sucindu-l, 
să facă pe inginerii a conchide altceva de ce au 
conchis, să-i facă adică a zice că linia nu erà 
bună de primit, pe când ei spun în scris și mo- 
tivat că linia erà bună de primit?!.. 

Atunci întreb pe D. Vernescu încă odată: 
ce înțelege prin vorba terminate? Aceasta este 
chestiunea ce aveți să votaţi. Inţelegeţi prin acest 
cuvânt că aceste drumuri să fie în condiţiune de 
a puteă lumea şi mărfurile șă circule cu sigu- 
ranță? sau înţelegeți a da cuvântului terminate 
un sens judaic, că adică să fie bătut cel din urmă 
cuiu, să nu lipsească nici un coş, nici o maga- 
zioară. 

Dacă veți da acest din urmă înțeles, vă măr- 
turisese că nu sar găsi în lume o companie şi 
oameni atât de lipsiţi de minte ca să-şi rischeze 
banii lor în asemenea întreprinderi. 

Nu știu dacă intențiunea D-lui Vernescu şi 
a tutulor cari sprijinese moţiunea D-sale va fi 
pentru acest din urmă sens. 

Adevărul, și aceea ce toată lumea știe, este 
că o linie atunci se zice că este terminată, când 
se poate pune în circulaţiune regulată, când adică 

i se începe exploatarea, fără a se privi dacă ici 
nu există bun balast, dacă colea lipseşte o clădire, 
dacă dincoace nu se află o magazie. Dacă acest 
cuvânt ar aveă alt sens, apoi nici că ar mai fi 
posibil să se găsească o companie care că con- 
struească un drum ce ar fi expus la reziliare pentru 
că-i lipsește o lucrare accesorie, poate o fereastră, 
poate un cuiu. 

Veţi fi însă siliţi a recunoaște că o lipsă pro- 
vizorie atât de neînsemnată nu ar puteă rezilia 
un contract atât de însemnat; atunci vă întreb 
care ar fi limita? Și fiindcă această limită nu este 
' scrisă în contract, atunci nu o puteţi indică dela 
D-voastră. Şi dacă ar face-o D. Vernescu, ar fi 
arbitrar; căci cine i-a dat dreptul ca să măsoare 
D-lui lucrările şi să zică: „până aci, până la cu- 
tare lucrări linia se consideră ca terminată, ca 
acceptabilă, şi contractul se reziliază?“ Nu vede 
D-lui că o asemenea arbitrară distineţiune ar fluc- 
tuă după majorităţile din Camere? Dar atunci ar" 
fi a expune pe acţionari — nu numai străini, dar 
şi Români, căci acum numai Românii au subseris 
ca la 15 milioane, ete. — zic, a-i expune la o pa- 
gubă ce ar semănă mult cu o spoliaţiune. 

Aceasta însă nu ar fi drept; nu o voeşte nici 
legea. Trebue dar să recurgem toţi la sensul uzual 
al cuvîntului termanat. 

V'am spus care este acel sens: când un drum 
de fer este pus în stare şi condițiuni de a puteă 
circula regulat, atunci se zice că este terminat spre 
a fi acceptat 

Ei, Domnilor! mi sa întâmplat acum trei, 
patru ani să circul şi eu pe un drum de fer pe 
marginea Rhinului abia terminat şi acceptat, şi 
când aţi fi văzut starea sa de inferioritate în raport 
cu linia noastră, aţi fi înţeles mai lesne cât D. 
Vernescu este de nedrept! 

Şi pentruce acel drum de fer era primit? Pen- 
trucă eră pus în exploatare printro cireulaţiune 
regulată şi sigură. 

Trebue dar să primim şi la noi a da cuvîn- 
tului terminat sensul uzual ce i se dă pretutin- 
deni, şi care i s'a dat şi de ministerul nostru. 

Nu uitaţi, D-lor, că aveţi să judecaţi și să 
vă pronuntaţi în fața Europei, la eapitalurile că- 
reia am făcut apel. Cum am puteă noi acestia de 
pe malurile Dâmboviţei şi de pe malurile Dunărei 
să susţinem că în limba noastră vorbă terminare are 
altfel de înţeles, că adică dacă va lipsi din întreaga 
linie o magazie, linia nu este terminată? Nu, noi 
trebue să ţinem seamă de sensul natural şi logie 
care se dă cuvîntului terminat şi totodată să credem 
pe oamenii speciali cari afirmă că drumul nostru 
de fer este în condiţiune de a fi pus în circulație. 

D. Vernescu a avut aerul dea face o desco- 
perire când v'a spus că mai sunt lucrări de exe- 
cutat. Dar aceasta s'a spus în toate actele. Citiţi, 
mă rog, raportul D-lui ministru al lucrărilor pu- 
blice, către consiliul de miniștri, şi vedeţi că zice: 

„+++ D. director declară totd'odată că socie- 
tatea recunoasce că a mai rămas lucrări accesorii 
de terminat, pentru a satisface prescripțiunile cae- 
tului de însăreinări....“ 

Vedeţi că însăşi compania, şi "i face onoare 
aceasta, însăși compania, care diferă mult de con- 
cesionarii primitivi, căci aci un aveţi a face cu un 
exploatator, ci cu o onestă societate anonimă. în- 
săși ea declară că mai sunt oarecari lucrări acce- 
sorii de făcut. 

Unde dar mai este meritul descoperirei D-lui 
Vernescu ? 

D-lui trebuia cel puţin să vă arate cari sunt 
lucrări principale, esenţiale circulărei unei linii, şi 
cari sunt cele accesorii. Această distineţiune erà 
mai bună, decât a lua raportul inginerilor, a citi 
frază cu frază, a face analize gramaticale sau cri- 
tice literare, spre a conchide altfel decât inginerii. 
Eră asemenea de prisos a mai arătă Camerei lipsa 
de lucrări accesorii, fiindcă și compania şi minis- 
trul de mai înainte încă v'au declarat că mai sunt 
lucrări accesorii de făcut. 

Să vedem acum, cari sunt lucrările princi- 
pale esenţiale pentru ca un drum de fer să fie în 
condiţiune de a bine circula? Să iau dar şi eu 
raporturile ingimerilor şi să vedem ce zic acești 
oameni competinţi şi responsabili ca funcţionari, 
de lucrările principale 

Care este cea dântâiu lucrare principală? 

Railurile neapărat. 

lată ce zice comisiunea în privinţa lor: „Rai- 
lurile sunt în genere bune şi pot asigura o circu- 
lațiune regulată!“ D. Vernescu se leagă numai 
de cuvântul în genere, şi zice că inginerii fac 
oarecari rezerve prin acest cuvânt; însă nu este 
astfel, pentru că ei spun că pot asigura o cir- 
culațiune regulată. De ce atunci să mai facem 
critică de stilistică. Fiecare serie cum se pricepe. 

Dar D. Vernescu a mai adăogut că nu-i 
plac, railurile pentru că sunt cojite. O mai fi şi 
asta! De sigur că D-sa nu le-a văzut singur cu 
ochii D-sale, de sigur că a luat informaţiuni dela, 
alţii. Dar chiar de le-ar fi văzut, şi de le-am vedeă 
şi noi aci în Cameră, totuşi ar trebui să luăm 
informaţiune dela mineralogi, cari să ne spună, 
de ce calitate este ferul întrebuințat la railuri. 
(Aplauze). 

O altă lucrare principală sau esențială sunt 
traversele. 

Ce ne spune despre dânsele comisiunea. de 
oameni speciali? 

Ea ne spune că: „traversele în genere sunt 
asemenea bune şi în stare de a permite o circu- 
laţiune regulată“. 

Prin urmare railurile şi traversele sunt bune 
pentru a asigura o circulare regulată a liniei, după 
cum asigură inginerii, şi Camera nu poate să 
nu-i creadă. 

„Balastul, asemenea, în genere este bun, ne 
spun oamenii speciali, afară dintr'o mică distanţă 
dela Muftiu la Galaţi, unde nisipul este de proastă 
calitate, 

Va să zică oamenii competinţi ne spun că 
balastul pe toată linia dela Piteşti la Roman este 
bun, afară de mica parte dintre Muftiu și Galaţi 
unde este un nisip lutos, de calitate proastă. 

Apoi dacă la un punet pe o atât de mică 
distanţă balastul nu este toemai bun, și unde cu 
toate acestea nu este nici un pericol, drept este 
ca D. Vernescu să conchidă și să facă pe Cameră, 
a crede că balastul este prost pe toată linia dela 
Roman la Piteşti? Apoi în fine acest balast prost, 
a cărui îndreptare este o lucrare cu totul accesorie, 
este el așa de important în cât să venim noi să 
zicem că lucrarea întreagă nu este terminată? 

Dar, D-lor, când comisiunea mai competinte 

mult decât D. Vernescu în asemenea materie vine 
și declară că în general lucrările sunt bune, şi că 
linia se poate pune în regulată circulațiune fără 
nici un pericol, cum ministerul eră să crează mai 
muit pe D. Vernescu, iar nu comisiunea, ale cărei 
coneluziuni le-a și primit? 

D. Vernescu, ca să vă convingă şi mai mult 
a luat un raport al unui inginer controlor din 
timpul lucrărilor, care arată ministerului orecari 
defecte ale acestor lucrări. Și ce a probat cu aceasta? 
Nimie alt, îmi pare decât că ministerul controla, 
cu severitate executarea lucrărilor. Dar aceasta face 
onoare ministerului. 

Nouă însă puţin ne pasă de asemenea rapor- 
turi izolate, anterioare ori posterioare primirei liniei. 
Noi, ca Cameră, precum şi guvernul, nu putem 
să ne bazăm decât pe raportul formal al comisiunei 
trimise spre a spune dacă linia este de primit. Și 
comisiunea declară formal şi clar, fără nici un 
dublu, că linia poate circula regulat, fără nici un 
pericol. 

Apoi ea atunci trebuiă primită! Ce voeşte D. 
Vernescu mai mult? 

D-lui a mers până a critica chiar modul cum 
a examinat comisiunea existența materialului miş- 
cător. Dar comisiunea a lucrat şi s'a informat 
cum a ştiut mai bine. Afirmarea este sau nu po- 

zitivă? Da; căci comisiunea ne spune curat că 
materialul inișcător este sufiicient și că se compune 
„din 74 magine, cari corespund la proporţia kilo- 
metrilor construite, şi 262 vagoane de călători în 
cari intră şi 35 vagoane împrumutate dela com- 
pania austriacă“. 

Comisiunea mai adaugă că lipsește 60 de 
vagoane de călători, pe cari compania trebue să 
îngrijească a le aveă îndată, 

Dar această mică lipsă v'a spus-o D. ministru, 
de unde provine; ea provine, căci, precum trebue 
că ştiţi, grevele de lucrători au bântuit în cur- 
gerea anului trecut și curent mai toată Europa, 
şi fabricile mai în toate părțile neavând lucrători 
nu au putut lucrà; apoi ele erau și mai mult în- 
greunate de comande de vagoane sfărâmate sau 
stricate din cauza ultimului resbel. Prin urmare 
nu este de mirare ca societatea să se fi aflat în 
lipsă de câteva vagoane. Acum, D-lor, fiindcă sa, 
constatat că lipsesc câteva vagoane, sau pentru că 
câteva, eclise sau găsit prinse cu 2 buloane în loc 
de 4, sau că la cutare distanță balastul nu sa 
găsit toemai bun, pentru asemenea lipsuri, cari nu 
fac obiectul decât unei lucrări accesorii, bine ar fi, 
drept ar fi, onest ar fi să venim noi și să decla- 
răm că linia nu este terminată, şi să reziliăm con- 
tractul? Eu crez că nu, fiindeă în toată lumea, 

un drum de fer se primeşte şi se consideră ca ter- 
terminat atunci când el se poate pune în regulată 
cireulaţiune; iar cât despre lucrările accesorii, ele 
se termină și mai în urmă. Conform dar cu drep- 
tatea şi cu uzul general european a lucrat comisiunea, 
când, constatând că lucrările principale sunt bune, 
a conchis la darea în circulaţiune a liniei. 

Și iarăşi bine a făcut comisiunea când a con- 
statat lipsele de lucrări accesori, pentru ca ele 
să se poată împlini cât mai iute, după cum sa 
şi făcut. 
z= yAş ruga acum pe D. Vernescu să-mi probeze 
că sunt țări în cari lipsa de neînsemnate lucrări 
accesorii poate aduce reziliarea unei concesiuni. 

Fie sigur că nu va găsi nicăieri. 

Dar să lăsăm raportul inginerilor Să admi- 
tem pentru un moment că acest raport nu zice 
decât că linia nu este terminată, aşa precum o 
doreşte D. Vernescu, şi că drumul de fier nu tre- 
buiă a fi pus în circulaţiune, dar în vederea unui 
fapt, în vederea unui fapt mare, am puteă noi 
să venim şi să conchidem aceasta? D-lor, faptul 
este că drumul de fer a circulat și circulă de trei 
luni cu cea mai mare regularitate și siguranţă, şi 
că, din noroeire, nu sa întâmplat până astăzi nici 
un accident regretabil. Şi ceeace este şi mai mult, 
D-lor, acest drum de fer, pe lângă sumă de tre- 

nuri de zi, are și tren de mare iuţeală, are încă 
şi un tren de noapte, ceeace nu este până acum 
nici pe drumul Giurgiului. 

Apoi în fața unor aşa fapte, când un drum 
ferat circulă trenuri regulate, ba chiar şi noaptea, 
mai poate cineva tăgădui că el nu este bine con- 
struit! Vă mărturisesc, nare curagiu trebue să aibe 
cineva spre a nega evidenţa unor aşa fapte. 

Dar este ceva mai mult. D. Vernescu, citind 
raportul inginerilor din 30 August, a căutat să 
ne convingă că lucrurile neterminate indicate de 
ingineri nu ar fi accesorii. ci principale. Faptul 
circulărei regulate și sigure a drumului de fer, în 
timp de trei luni, a dezminţit această aserțiune. 
Mai avem şi un alt fapt important. 

Care este acest fapt? După două luni dela 
primire, adică la 1 Noembrie, vine un alt raport 
al inginerilor, între cari şi D. loreeanu, trimişi 
de către minister spre a constată dacă lucrările ce 
erau de efectuat s'au îndeplinit. Ce zice acest ra- 
port, D-lor? Asupra acestui raport D. Vernescu a, 
trecut iute, a luat dintr'însul numai câteva părţi 
în cari inginerii fac oarecari observaţiuni asupra 
unor neînsemnate lipse ce au constatat, s'a agăţat 
numai de ele, spre a puteă conchide că chiar după 
acest raport linia tot nu e terminată. Dar citiţi, 
studhaţi acest raport în totalul său, şi veţi vedeă 

atunci ce rezultă din el. Veţi vedeà că el conchide, 
clar şi neîndoios, că exploatarea drumului se poate 
face regulată şi în bune condițiuni. Și când zic 
aceasta inginerii? După două luni dela primire, 
şi după ce au constatat efectuarea lucrărilor acce- 
sorii ce rămăsese. Apoi întreb pe D. Vernescu: 
dacă lipsele constatate în Septembrie erau atât de 
însemnate, dacă lipsele de cari a vorbit D-sa erau 
de lucrări principale iar nu accesorii, cum puteau 
ele să fie terminate la Noembrie, într'un timp aşa 
scurt, după cum le-a, constatat al doilea raport al 
inginerilor? Și dacă lucrările principale ar fi lipsit 
la Septembrie, puteă oare să circule drumul re- 
pede și cu siguranță cum a circulat până la Noem- 
brie, şi cum circulă până acum? Evident dar că 
lipsele constatate în Septembrie nu au fost în- 
semnate, ci au fost lipsă de lucrări secundare, 
accesorii, cari sau împlinit cu înlesnire. 

Citiţi în adevăr raportul D-lui loreeanu. dela 
1 Noembrie, și vedeţi ce constată. D-lui constată 
că în privinţa terasamentelor, „ele sunt făcute 
conform caetului de însăreinări“. 

Apoi raportul mai adaugă că, în unele părţi, 
în ceeace privește nivelul terasamentului, compania 
a făcut dela dânsa mai mult decât eră obligată. 
Dar aceasta D. Vernescu nu a voit să citească, 
Numai în privinţa teșiturilor terasamentului este 


507 


o divergență între inginerii zompaniei şi aceia ai 
guvernului, 

Dar aceasta este o discuțiune ştiinţifică, o 
chestiune controversată, care trebue să fie rezolvată 
tot de oamenii competinți în aceasta. Dar ceeace 
ne interesează pe noi în toate acestea ce este? 
Aceiace constată în general inginerii. Şi ce con- 
stată ei? Constată că terasamentul este în bună 
stare şi că în privința aceasta compania a făcut 
mai mult și decât erà datoare, mai mult decât 
erà prin concesiune obligată să facă. 

Despre balast, raportul dela Noemvrie a con- 
statat că „acest material este de bună calitate şi 
în cantitate prevăzută“. Dar că între Barboşi şi 
Muftiu balastul ar fi compus de nisip prea mărunt. 

Aşă dar asupra acestui punct important, toată 
critica d-lui Vernescu s'ar reduce la aceasta: că ba- 
lastul, de pe mica distanţă dintre Barboşi şi Galaţi 
sau Muftiu, ar fi de un nisip mărunt! Şi acest de- 
fect ştim că provine, pentrucă în acele părţi nu se 
găseşte nisip pietros; aşă încât la ce se reduce 
chestiunea, această care se pretinde atât de însem- 
nată? La a critică nisipul mărunt al balastului 
dela Barboşi? Şi am voi noi, şi am puteă pretinde, 
ca să se rezilieze concesiunea drumului de fer din 
cauza nisipului mărunt dela Barboşi?! 

Mult vă admir logica! 

Vine acum aşezarea căii. 

Raportul dela Noemvrie ne spune că „calea 
propriu zisă s'a găsit pretutindenea bine regulată“. 

Ce vreţi mai clar decât aceasta? Ce se mai alege de 
toate alegaţiunile D-voastră contra căii, când oameni 
speciali vă zic că această lucrare este bine făcută? 

Despre traverse, câte nu s'a zis de d. Ver- 
nescu! Însă oamenii speciali ne spun la 1 Noem- 
vrie că „acest material, comisiunea s'a încredinţat 
că în general el corespunde condiţiunilor prescrise“. 

Iar pe linia dela Chitila-Piteşti, comisiunea, 
observă că unele traverse vor trebui înlocuite. 

Apoi vă întreb, D-lor, schimbarea a unui 
număr oarecare de traverse poate vreodată să fie 
o condiţiune care să tragă după sine reziliarea 
unui asemenea contract? 

lar despre ceeace se numeşte cale metalică, 
precum şine, eclise, buloane, ete., contra cărora 
d. Vernescu a zis atâtea rele, iată ce ne spun tot 
oamenii competinţi prin raportul lor: 

„Părţile ce compun calea metalică s'au găsit 
a fi în bune condițiuni, ţinând compt de serviciul 
ce ele au făcut până astăzi“. 

Ce alt mai clar decât această afirmaţiune pozi- 
tivă a oamenilor de arte? 

Asupra podurilor și podeţelor, onor d. Ver- 
nescu a vorbit mult. 

D-lor, mai întâi d-voastră știți că, după legea 
din Decemvrie 1871, concesionarii au drept să le 
facă provizoriu de lemn, şi li se dă termenul de 
trei ani, spre a le face de piatră ori fer. 

Cu toate acestea, erau acele poduri, fie ele 
construite de lemn, în condițiuni de a se puteà 
cireulă pe ele fără vreun pericol? Mai întâi faptul 
circulărei vine de ne probează că nu s'a întâmplat 
ca niciun vagon să cază în gârlă. Prin urmare 
îmi pare că acest fapt este foarte elocuent, mai 
mult chiar şi decât cuvintele noastre. 

Dar ce face comisiunea? Spune şi dânsa: 

„Pe toată întinderea liniei ferate, podurile și 
viaductele s'au găsit întocmite la locurile şi cu des- 
chiderile prescrise de planurile aprobate şi dis- 
poziţiile caetului de însărcinări. Aceste poduri și 
podeţe însă, precum și lucrările defensive prescrise 
pentru apărarea lor, s'au găsit începute şi în ose- 
bite grade de înaintare, fără însă a fi complect 
terminate“. 

Asupra acestei părţi finale d. Vernescu şi-a 
exercitat talentul său, pentru ca să conchidă în 
fapt la ruperea contractului. 

Dar ce este oare această parte, D-lor. 

Au putut prea bine lipsi dela poduri oare- 
cari lucrări de apărare și cari nu erau încă ter- 
nate la 1 Noemvrie; ei bine, aceste lucrări de 

apărare, precum parapeturi şi altele, nu sunt decât 
nişte lucrări cu totul secundare. Ele nu pot nici- 
odată, și nici într'o ţară din lume, să oprească, 
regulata și sigura circulație a drumului. Și când 
d. Vernescu zice altfel, când dela lipsa secundară 
a lucrărilor de apărare, conchide la lipsa chiar 
de poduri, raportul inginerilor restabilește îndată, 
adevărul, şi apoi faptul material al circulațiunei 
de trei luni probează şi mai mult acest adevăr. 

Celelalte părţi ale acestui al doilea raport din 
1 Noemvrie nu mai ne pot interesă mult, căci nu 
san contestat mult de preopinent. 

Cu toate astea nu este mai puţin adevărat 
că comisiunea constată că toate celelalte lucrări 
accesorii mai însemnate sunt în bună stare și ter- 
minate, Așşă este despre stabilirea telegrafului, așşă 
este cu casele de cantonieri, despre pasagele de 
nivel, despre împrejmuiri, despre gări, etc. 

Cât despre ramure sau mai bine capul liniei 
dela porturile Galaţi şi Brăila, despre care D. Ver- 
nescu a făcut mult sgomot, ca cum această lipsă 
ar fi o probă că drumul nu este terminat, ați 
văzut că D. ministru al lucrărilor publice v'a spus 
că lucrările nu au putut înaintă la Galaţi din 
cauza unei discuţiuni ce eră între companie şi pri- 
mărie. 

Cu toate acestea ce spun inginerii, la 1 No- 


511 


emvrie ? Ei spun că ramura portului Brăila s'a 
găsit aproape terminată. La Galaţi asemenea, eră 
înaintată, și dacă nu eră terminată, cauza eră tot 
neînțelegerea cu primăria. 

Dar lucrările nu au întârziat a se termină; 
şi astăzi, când vorbim, ambele capete ale acestor 
linii, și la Brăila și la Galaţi, circulă regulat până 
la Dunăre. 

Apoi întrebăm pe D. Vernescu, dacă aceste 
două capete de linii ar fi fost în starea cum au 
arătat-o D-lui, dacă ele nu constituiau o simplă 
lucrare accesorie, care nu împedică circularea unei 
reţele întinse, cum s'ar fi putut termină în două 
sau trei luni, așă încât să se circule pe dânsele 
cum se circulă astăzi ? 

Așă dar și această lipsă de lucrări dela 1 
Septemvrie a fost pentru lucrări accesorii, cari, 
după cum am zis dela, început, nu oprește nicio- 
dată şi nicăieri primirea unei linii ferate. 

Dar să venim în fiine la concluziunea comi- 
siunei dela 1 Noemvrie, care, precum aţi văzut, 
arătând îutr'un mod pozitiv toate lucrările prin- 
cipale cari sunt terminate şi permit drumului de 
fer a circulă regulat, arată totdeodată și cele mai 
mici lucrări cu totul secundare, cari erau neter- 
minate la 1 Noemvrie şi cari probabil că s'au și 
terminat până acum. 

In coneluziunea sa, această comisiune vor- 
beşte mai întâi de materialul rulant, şi afirmă în- 
trun mod pozitiv că el există afară de 84 va- 
goane de călători, din cari 36 sunt împrumutate 
dela compania austriacă. 

D. Vernescu zice că nu puteă comisiunea, să 
afirme, pentrucă n'a putut să constate, de oarece 
materialul rulant se află necontenit în mişcare. 
Dar ce voia D. Vernescu? Voia să se oprească 
cireulaţiunea drumului de fer 24 de ore, spre a 
se constată aşi cum voeşte D-lui? Nu se gândește 
D-sa la pagubele ce ar fi rezultat dacă sar fi 
oprit circulaţiunea drumului de fer? Oamenii spe- 
ciali, Domnilor, au constatat; și ei afirmă, nu du- 
bios, ci pozitiv, că tot materialul mişcător există, 
afară de 82 vagoane de călători, din cari 36 sunt 
luate cu împrumut. 

Apoi lipsa momentană şi provizorie a 46 de 
vagoane ar da D-lui Vernescu dreptul ca să re- 
zilieze un asemenea contract ? 

Dar de ce D-lui, care constată până la cele 
mai mici lipse secundare, uită a ne spune că co- 
misiunea declară că vagoanele de mărfuri sunt 
mai numeroase decât cele prevăzute în caetele de 
însăreinări ? 

O voce. De ce mai multe? 

B. Boerescu. Pentru cuvântul prea simplu că 

nu se ajung, și nu se vor ajunge încă și mai multe; 
căci circulaţiunea noastră este foarte mare, mai 
cu seamă în unele epoce ale anului, când se por- 
nese productele la porturi şi lemnele în capitală. 

In fine comisiunea conchide astfel prin ra- 
portul său de la 1 Noemvrie: 

„Incheind lucrarea sa, comisiunea nu crede 
„de prisos a supune la cunoştiința D-v. că, deși 
„lucrările rămase a se complectă sunt numeroase, 
„însă nici una din ele nu poate jenă o explou- 
„tare regulată şi în bune condițiuni; ba încă, în 
„interesul solidităţei lor, şi având în vedere epoca, 
„începerei iernei, ar fi de dorit; ca, executarea unora 
„să rămână până la primăvara viitoare“. 

Ce coneluziune mai clară, mai categorică decât 
aceasta! Unele lucrări accesorii, cari mai rămân 
de făcut, până într'atâta sunt indispensabile spre 
a garantă o regulată circulaţiune, încât inginerii, 
oameni singuri competinţi ne spun că ar fi mai 
bine să rămână a se efectua la primăvară! 

Iar D. Vernescu, care nu este inginer, ne spune 
ca să-l credem pe D-lui! 

Pe când inginerii ne spun că drumul este în 
condițiuni a se pune într'o bună şi regulată ex- 
ploatare, D. Vernescu, vă conjură să nu credeţi pe 
ingineri! (Aplauze). 

Aşă dar, D-lor deputaţi, din citirea și ana- 

lizarea acestor două acţe din 30 Apgust şi 1 
Noemvrie, analiză care o putem face fiecare dintre 
noi — căci aceasta nų este un prilej dat numai 
unui deputat, — din analizarea, acestor acte, zic, 
vedeţi bine că tot ce este esenţial, toată lucrarea 
care este de natnră a asigură repeziciunea şi exae- 
titatea transportului drumului de fer a fost com- 
plectă. Dacă lucrări aceesorii au lipsit, ele s'au 
făont în cea mai mare parte până la 1 Noemvrie; 
altele mai puţin numeroase au rămas să se facă, 
necontenit; ba pentru unele chiar inginerii Sta- 
tului sunt de părere să rămână a se execută chjar 
în primăvara viitoare, 

Aceste agte dar sunt de natură, şi foarte su- 
fieiente, a da convincţiunea cea mai perfectă că 
drumul de fer sa primit fiind terminat. Căei 
drumyl de fer terminat este aegla eare se afă în 
condițiuni de a pute} fi exploatat; şi inginerii ne-au 
spus, după cele maj minuţioase constatări, Fă 
drumul este de exploatat, că este adieă termipat. 

Şi nu această Cameră va da cuvântului ter- 
minat un sens ce nu-l are nicăieri, că adică gă se 
bată cel din urmă eyi. 

D-luj Verpeseu îi este faarte comod să vină 
aci în Adunare, şi» ehiņnyind gaetele inginerilar, să 
zică: „aceste acte nu-mi plac; nn sunt bune şi; 
în faţa tuturor, le rup;“ dar mi se pare că nu 

se rupe tot aşă de lesne şi cu interesele țărei, şi 
eu interesele în parte a acelora cari și-au pus ca- 
pitalurile lor în acţiuni, încrezându-se în conven- 
ţiunea ce au încheiat cu noi! 

In o aşă mare chestiune trebue să procedăm 
cu multă prudenţă. Indată ce vom ieși din cercul 
adevăratului sens al cuvântului terminat, căci 
aci se reduce toată chestiunea, după cum v'am 
mai spus îndată ce ne-am aruncă pe un alt tărâm 
cu totul opus şi străini uzului general, apoi ne 
vom încurcă cum să nu mai putem eși, şi am 
ajunge la cele mai absurde rezultate. 

Căci, în adevăr, dacă vorba terminat trebue 
luată numai în sensul ei gramatical, de ee un de- 
putat oarecare — nu D. Vernescu, căci D-lui este 
destul de inteligent, — de ce un deputat nu ar 
spune: „lipseşte un coș, o ușă, un eui dela linia 
D-voastră, deei linia nu este terminată“. 

Vă întreb, Domnilor, pentru ce nu sar puteà 
împinge sensul acestui cuvânt, în sistemul acesta, 
până la această extremitate ? 

Vă mai aduog încă cevă, încă o eonsidera- 
ţiune cu totul morală, și vă întreb: când D-voastră 
aţi făcut legea din 24 Decemvrie 1871 şi când 
ați somat pe acţionari ea să se asocieze, nu Je-aţi 
spus că la noi cuvintele au alt sens decât în restul 
lumei civilizate; ei după ce s'a asociat și au depus 

capitalurile lor, — şi aceste capitaluri, o mai repet 
şi acum, nu sunt numai străine ci și române, — 
atunci numai, după atâtea fapte împlinite, după 
ce drumul de fer circulă de trei luni, după ce 
rapoartele inginerilor Statului sunt favorabile lor, 
atunci numai, fiindcă nisipul dela Barboşi e mă- 
runt, fiindcă din vagoane lipsese 46, fiindeă nişte 
traverse de brad nu s'au schimbat, aţi veni şi aţi 
zice în fața lumei comerciale, și în faţa tutulor 
intereselor multiple, cari sunt coprinse în această 
afacere, aţi veni și aţi zice aceeace zice, aceeace 
conchide D. Vernescu, că rău s'au făcut toate, că 
blamăm guvernul pentru primirea ce a făcut; că 
nu există nici primire, nici garanţia Statului... 

Am notat chiar cuvintele textuale ale moţi- 
unei ce voește D. Vernescu a propune. 

D. Preşedinte. Ca să puteţi mai bine răs- 
punde la acea moţiune, daţi-mi voe a vă între- 
rupe un moment spre a vă o citi, după cum sa, 
depus la biurou. 

G. Vernescu. Vă rog să-mi permiteţi, D-le 
președinte a citi eu. 

D. Preşedinte. Vă fac cunoscut, D-lor, că D. 
Pogor, unul din subseriitorii acestei moţiuni, şi-a, 
retras semnătura, rezervându-și a propune un sub- 
amendament. 

G. Vernescu. D. Pogor voeşte darea în ju- 

decată a ministerului, fără a atinge chestiunea ga- 
ranţiei procentelor, 

lată, D-lor, coprinderea moţiunei ce avem 
onoare a propune: 

„Camera, având în vedere legea din 24 De- 
cemorie și jurnalul consiliului de miniştrii prin 
care se primește şi se dă în circulaţiune liniile fe- 
rate Roman-Piteşti, sub garanţia Statului dela 1 
Septemorie ; 

„Având, în vedere lucrările comisiilor de con- 
statare și desbaterile cari au avut loc în urmarea, 
interpelaţiunei făcute, s'a încredinţat că ministerul 
a înlăturat cu totul legea din Decemorie, căci prin 
aliniatul II, art. 10 din lege se stipulează îm 
mod expres că societatea acţionarilor va fi ime- 
diat deposedată dacă linia nu va fi terminată 
până la 1 Septemvrie, și ministerul constatând, 
că linia nu erà terminată la acea epocă, a acordat 
dela sine termine, a dispus chiar că dacă linia nu 
va fi terminată nici la termenul acordat, societa- 
tea şi în asemenea caz să nu fie deposedată; 

„Sa încredințat asemenea că ministerul, a în- 
lăturat sub zisa lege, acordând concesionarilor ga- 
vanţia Statului dela 1 Septemvrie; căci prin art. 
9 din lege se prescrie în mod precis și clar că 
garanţia nu va începe a curge decât din momentul 
termintirei şi primirea liniei, şi este probat și ne- 

tăgăduat chiar că linia nu erù terminată lu 1 
Septemvrie. 

„Camera dar desuprobănd conduita ministe- 
rului declară, că nu recunoaşte primirea făcută, 
şi prin urmare nu udmite garanția Statului decăt 
după terminarea liniei, şi astfel trece la ordinea, 
zilei". 

G. Vernescu, I. Agarici, N. Blaremberg, N. Alcaz, C. Bo- 
liac, D. Văsescu, L. Costin, Stefan Golescu, G. Cantili, M. Gr. 
Bonaki, 1. Fătu, I. Codrescu, L. Braclide, D. Oracti, E. Ghica. T. 
Boiu, D. Economu, C. Degliu, G. Kitu, C. Dimoki, Pivniceru, N, 


Ionescu, A. Varnali, I. Titulescu, M. Kogălniceauu. N. Calimah, 
Catargi. 


B. Boerescu. Așă dar, D-lor, vedeţi la ce 
eonchid cei ce au subscris această moţiune, con- 
chid a se dezaprobă guvenul fiindcă à primit linia 
drumului de fer, şi nu se mulțumesc aci (căci, de! 
e cam de mult de când stă acest guvern, și să 
ne mai vină rândul și la alții); D-lor merg mai 
departe, căci fatalmente se vede că este impins să 
meargă mai departe; nu recunose primirea liniei 
făcută de guvern; faptul primirei liniei este, după 
D-lor, un ee neavenit. Și odată ce primirea hu 
există, D-lor continuă a merge înainte, şi nu admit 
nici existenţa garanţiei Statului decât dela mo- 
inentul terminărei, după D-lor, care D-zeu ştie 
eând va fi acea terminare; dacă vom merge după 

teoria D-lui Vernescu, că cel din urmă cui nu vă 
bătut linia nu e terminată! Și am zis că D. Ver- 
nescu este prea inteligent ca să zică aceasta; dar 
poate vor fi alţii, însă puţin dibaci, cari, împinși 
de logica naturală, să zică: „lipseşte o sobă, lip- 
seşte un cuiu, prin urmare nu este terminată linia. 

Gândiţi-vă dar, D-lor..și gândiţi-vă cu ma- 
turitate la ceeace voiţi să faceți. 

Onor. această Cameră a dat mari probe până 
astăzi că ştie a procede cu mult tact în cestiunea 
drumului de fer. 

Adunarea de astăzi a făcut cel mai mare set- 
viciu ţărei, serviciu care, după mine, are să-i fie 
cea mare glorie a ei; acest serviciu este că a 
scăpat ţară de chestiunea, Strousberg. 

Au fost două epoce importante: acea, când 
sa votat legea din Iulie 1871, şi aceea când sa 
votat legea din Decembrie 1871. In ambele aceste 
ocaziuni Cameră, s'a găsit în fața a multe şi mari 
dificultăţi, şi atunci sau iscat discuţiuni şi com- 
bateri tot așă de mari ca acele de astăzi. Cu 
toate astea majoritatea a ştiut cu fermitate şi pa- 
triotism să reziste şi să dea, chestiunei o soluţiune 
așa, cum țara să fie folosită şi mulțumită. 

D-lor, veţi putea zice ce veţi voi; veți putea 
criticà actele inginerilor cum vă va plăcea; veţi 
analiză cuvintele şi veţi face critice de stil şi vir- 

gule: ceeace este necontestat; ceeace este cert, este 
că ţara întreagă binecuvintează Camera care i-a 
dat drumul de fer. (Apluuse). 

Voiţi să vă asiguraţi de simţimântul ţărei? 
Incercaţi să împingeţi până la cea după urmă 
extremitate voinţa D-voastră, să reziliaţi contractul! 
Mergeţi de vorbiţi de, această reziliare celor din 
Moldova-de-Sus, cari au gustat binefacerile dru- 
mului de fer prin traficul unei exploataţiuni recu- 
noscute până acum! Spuneţi, vă rog, în România- 
Mică, de a se desfiinţă sau numai paraliză con- 
venţiunea, aceea, prin care s'a asigurat construirea, 
liniei în astă parte a României, și veţi vedeă ce 
teribil răspuns aţi avea! (Aplause). 

Este foarte lesne, D-lor, a critică, dar greu 
a lucrà! Și ce este oare critică D-voastră? 

Aflaţi că guvernul a interpretat rău legea, ba 
că și a înlăturat legea! Și vă rezemaţi spre a 
dovedi aceasta pe chiar raporturile inginerilor? 
Apoi nu vedeţi că ele sunt contra D-v.? Nu simţiţi 
că sunteţi pe un teren alunecos? Cum! nu vedeţi 
că ambele raporturi conchid la primirea şi darea 
în cireulaţiune a drumului de fer, și că în amân- 
două nu se zice decât că drumul este terminat, 
afară de nişte lucrări accesorii? Şi credeţi D-v. 
că din causa unor așă mici lipsuri aţi putea face 
pe această Adunare ca să meargă până la extre- 

mitatea de a admite şi a aplică doctrina că este 
destul ca niște lucrări cu totul accesorii să nu fie 
terminate pentru ca, să devină neacceptabil acest 
drum de fer? D. Vernescu avù întrun moment 
aerul de a recula înaintea unei aşă extremităţi, şi 
singur alese un punct intermediar, adică că trebuia 
cel puţin ca guvernul să fi convocat Adunarea. 

Ei! Domnilor, „totdeauna, zice Românul, după 
bătălie mulţi viteji se arată!“ După ce se face un 
lucru, fie cât de bun, îndată vine şi critica. (Ilaritate). 

D. Vernescu găsește acum de cuviință că ar 
fi fost mai bine a se convocà Camera, Și socotiți 
că aceasta ar fi fost un lucru minunat? Dar mai 
întâiu faceţi bine de cugetaţi că aci este vorba de 
o convenţiune, adică de un contract bilateral în- 
cheiat între guvern deoparte, și societatea acționa- 
rilor, persoana juridică, persoana, morală, de altă, 
parte. De unde știți D-voastră că sar fi supus 
partea cealaltă a primi o asemenea șansă? Și ce 
eră să rezulte din convocarea Camerei? Erà să 
rezulte o întârziere de mai mult timp, căci trebuia 
o lună numai să se adune Camera; asfel că dela, 
Septembrie tocmai la Octombrie eră să vină Adu- 
narea; apoi trebuia să se aștepte rezultatul dis- 
cuţiunilor, astfel încât tot timpul cel bun de lucru 
eră să fie perdut. 

Apoi, Domnilor, să fim drepţi şi să cugetaţi 

dacă, societatea, care deji făcuse avansuri de peste 
30 milioane franci, care se pregătea a emite obliga- 
țiuni cu priorităţi pentru 60 ori 70 milioane, putea 
ca raţionabil să perieliteze asemenea capital expu- 
nându-se la şansele hotărârilor unei Adunări politice. 

Dar, Domnilor, cu banii nu se joacă astfel; 
pentru asemenea interese nu este termen mediu? 

Posiţiunea de drept a fiecăreia din ambele 
părți eră aceasta: sau să primească linia, sau să 
se rezilieze contractul. 

Toate opiniunile intermediare, născute a doua, 
zi după bătălie, nu erau posibile. Guvernul dar 
nu avea decât, sau să primească drumul, sau să 
rezilieze contractul. Aci nu eră de ales decât una, 
din două. Guvernul a primit linia; căci nu există 
nici una din cauzele care-l putea cu drept au- 
toriză să rezilieze contractul. Și eu zic că bine a 
făcut guvernul, că a primit linia, şi mare ser- 
viciu a adus ţărei cu aceasta; 

Dar, adică, toţi aceia cari eraţi contra legei 
din Decembrie 1971, adică contra ideei d'a se 
cedà acţionarilor astă întreprindere, ziceţi că rău 
a făcut guvernul de nu a sfărâmat, de nu a re- 
ziliat contractul; Ei! D-lor, faptul rezilierei este 
uşor de admis; dar v'aţi gândit D-voastră la con- 
secinţele ce eră să rezulte din reziliarea unui ase- 
menea contract? 

Mai întâiu trebuia ca să plătim despăgubire 
pentru lucrările făcute până atunci; aceste despă- 
gubiri se evaluau prin estimaţiune celor patru ex- 
perţi, şi Dumnezeu știe la câtă despăgubire ne-ar 
fi supus acei experţi! In orice caz însă nu este 
mai puţin adevărat că mai iaulte, foarte multe 
milioane eră să le înserim regulat în bugetul Sta- 
tului pentru a plăti ca anuitate pe fiecare an 
concesionarilor suma despăgubirilor. 

Apoi trebuia să mai găsim alte sume pentru 
a întâmpina, cheltuelile de exploatat. Probabil că 
aceste sume nu ne-ar fi fost comod a le găsi, şi nu 
ştiu cum ar fi mai stat atunci creditul nostru pe 
pieţele Europei. 

O altă dificultate încă, foarte mare de drept 
ce sar naşte când noi am votă moţiunea D-lui 
Vernescu, ar fi aceasta: aci e vorba după cum 
am mai zis, de o convențiune care este subserisă, 
de ministerul nostru şi de societate la 2 Februarie 
1872. Apoi când sunt 2 părţi contractante, cum 
socotiți D-voastră că noi una din părţile, fie gu- 
vern, fie Cameră, am putea schimbă ceva în con- 
tract sau dispune de interesele celelaltei părţi fără 
consimțimântul ei? Socotiţi D-voastră că putem 
noi aci în Cameră, ca parte interesată, să facem 
o lege spre a schimbă sau chiar interpretă un 
contract în contra voinţei celeilalte părți, fără con- 

simţimântul ei? Nu, Domnilor, aceasta nu se poate 
nici odată; căci am fi judecători în propria noastră 
cauză! Și dacă mă mir de ceva este, cum D. Ve- 
nescu, legist a putut să subscrie o moțiune prin 
care se anulează efectele unui contract bilateral, 
fără ştirea și voia, celeilalte părţi!... (A plause)- 

Dar pe lângă astă dificultate legală, care este 
imensă, să nu uităm și cealaltă nenorocită con- 
secință, care ar resulta din reziliarea acestui con- 
tract, adică: puţina probabilitate d'a se mai putea 
construi drumul de fier din România-Mică. 

In adevăr, Domnilor, toţi suntem convinşi că 
drumul de fier din Piteşti la Vârciorova este in- 
dispensabil, nu numai pentru viaţa și avuţia ce 
are să procure României-Mici, dar că se face mult 
mai productivă întreaga linie ferată. Ei bine, să 
presupunem că după ce am pus mâna pe milioa- 
nele cu care ne-am făcut drumul până în Pitești, 
nu am fi mult scrupuloşi ca să reziliem contractul 
ori să ne luăm înapoi garanţia: aceasta, după 
mine, nu prea ar semănă a fi drept, nici onorabil. 
Dar să presupunem că, impingi de o ușurință mo- 
mentană, am face-o. 

Ei bine! odată ce am face asemenea act, de- 
zaprobat de toate conștiințele și toată opiniunea 
publică din Europa, credeți D-lor, că veţi mai 
putea găsi o singură companie de antreprenori? 


525 


căci ştiţi că cu capitalurile noastre proprii nu 
prea putem face multe. Și să nu uitaţi că critica 
contra noastră va fi foarte severă fiindcă am avea 
aerul că după ce am întâmpinat nevoile noastre 
cu bani străini, apoi venim cu o analiză grama- 
ticală a unui cuvânt oarecare, îi dăm o interpre- 
taţiune cum nu i se dă nicăieri pe fața pămân- 
tului, şi trimitem apoi pe acţionari să se plimbe 
unde vor voi! 

Dar credeți, D-lor, că, procedând astfel, ar 
mai voi vre-o companie să trateze cu noi, că s'ar 
găsi capitaluri, cari pe baza creditului Statului 
nostru, să se angajeze ca să facă o lucrare așă de 
importantă, ca, linia dela, Piteşti la Craiova şi Vâr- 
ciorova? Eu nu cred, D-lor, că se va mai găsi 
cineva care să cuteze să ia asemenea concesiuni, 
căci care companie va putea fi sigură că, la cutare 
termen, va putea săvârşi toate mărunţişurile unei 
linii ferate pe o întindere aşă de mare, fără să 
lipsească nici un cni măcar? Nu vedeţi că acea 
companie ar fi expusă a i se rezilia cn cea mai 
mare înlesnire contractul? Acest pericol va, fi per- 
manent odată ce la noi se interpretează cuvintele 
în chipul cum voesce a le interpretă onor. D. Ver- 
nescu. (Aplause). 

Și rog pe D. Vernescu să nu caute a spri- 
jiui sistemul său, invocând mereu vorbele de străini. 


Capitalurile în astă linie sunt şi străine şi 
pământene; și apoi ştiţi că ele, de fel, nu au 
patrie. Invocările la „patriotism“ sunt dejă bătrâne 
şi uzate. Un Stat, cu uzuri constituţionale, trebue 
să renunţe la asemenea învechiri, mai ales când 
este vorba de chestiuni financiare. Aci nu este 
vorba de a ști cine suntem mai „patrioţi“, ei cum 
să lucrăm mai conform cu dreptatea. Chestiunea, 
s'a redus la interpretarea cuvântului terminat sau 
sâvârşit. Apoi în contracte în genere, și cu atât 
mai mult în cele însemnate, trebue să interpretăm 
cuvintele cu multă bună credinţă, cu multă leali- 
tate, dacă voim să trecem, şi în fața conștiinței 
noastre şi în faţa lumei, care ne priveşte, ca oameni 
de onoare, ca oameni cari iau lucrările lor în serios; 
iar nu ca nişte interesaţi, cari prin silite inter- 
pretări, cum ne vine mai bine, căutăm să desfin- 
tăm contractele, făcându-ne noi singuri judecători 
în cauza noastră! 

Găsiţi D-voastră că rău a făcut guvernul de 
n'a reziliat contractul? Prea bine; hai să-l blamăm, 
daeă vreţi, să mai venim şi alţii în locu-i! 

Dar mai întâiu vă întreb: tocmai astă ocaziune 
ați găsit a-i blamà? tocmai astă ehestiune de o 
ordine economică atât de mare, unde puteți com- 
promite şi lăsă atâtea interese publice și private? 
Nu puteaţi găsi vre-o altă ocaziune, o altă chestiune? 

Dar cel puţin, dacă v'aţi opri aci? Dacă 
v-aţi mărgini a dă numai un blam! Dar nu: mer- 
geţi mai departe, ajungeţi la un extrem neauzit, 
ziceţi: linia se consideră ca neprimilă, şi garanţia 
Statului nu mai există!... 

Dar, Domnilor, pentru numele lui Dumne- 
zeul să ne aducem aminte că nu ne aflăm dincolo 
de Atlantica, în pustiile Americei, ci suntem în 
Europa! Ce fel! un guvern, care emană dela su- 
veranitatea, națională, execută un contract, făcut 
înțre naţiune și o altă persoană, şi, conform cu 
atribuţiunile ce-i s'a dat de lege, primeşte drumul 
de fer, și noi, Camera, voiţi să zicem: aşi! a fost 
secătură? ... (Aplauze). 

Nu majoritatea acestei Camere va face una 
ca aeeasta (Aplauze). Guvernul eră în atribuţiunile 
sale de a execută acea lege şi acel contract, şi a 
executat. 

Executarea constă în primirea liniei; şi când 
guvernul a primit-o, a fost în plin exereiţiu al 
atribuţiunilor sale. 

Faptul acesta material există, şi nu puteţi 
trece peste dânsul. Guvernul a făcut foarte bine, 
că a primit acel drum de fer;-eăci el însușiă condi- 
țiunile de a fi pus într'o cireulaţiune sigură şi re- 
gulată, astfel eă se îndeplineau stipulaţiunile con- 
tractului. Nu puteă guvernul cu uşurinţă gi pe 

nedrept să caute numai gâlceavă societăței, când 
aceea societate, atât de onestă în toate raporturile 
sale cu noi, depusese sute de milioane, spre a ne 
dotă ţara cu o avuţie aşă de mare ca aceea a 
drumurilor de fer, cari, când vor rămânea odată, 
proprietatea Statului, au să ne procure un venit 
cum nu ne procură toate domeniele Statului, au 
să fie o sorginte nestinsă de bogăţie! Cum! voiţi 
să oprim pe seamă-ne drumurile de fer, dar ga- 
ranţia Statului voiţi să o înlăturăm? Nu este onest, 
D-lor, să dăm cu piciorul celor cari ne-au dat capi- 
taluri ca să ne înavuţim. Guvernul, D-lor,a ţinut 
compt și de demnitatea şi de onoarea ţărei când 
a primit drumul de fer! (Aplauze prelungite). El 
nu puteă face altfel, când se află faţă cu cealaltă 
parte contractantă, care şi-a îndeplinit oasele 
cu exactitate şi bună credinţă. 

Nu vă lăsaţi, D-lor deputaţi, ca să fiţi atraşi 
pe o rea cale, prin o interpretaţiune eronată a unui 
cuvânt, şi să vă expuneţi astfel a dă un vot care 
să fie condamnat şi de opiniunea publică din ţară, 
şi de opiniunea publică din toată Europa, de care 
trebue să ţinem seamă, căci la dânsa ne adresăm 
când avem mare nevoe de bani. 

Primirea dar a drumului ferat, existenţa garan- 
ţiei Statului sunt două fapte corelative, cari nici- 
odată şi nici întrun chip nu se mai pot dărâmă. 

Găsiţi că miniștrii au interpretat rău legea, 
au violat legea; fiţi atunci cel puţin logici: daţi-i 
în judecată! Dar interesele acţionarilor nu puteţi 
și nu sunteţi în drept a le atinge! (Aplauze). 

Pogor. Cer cuvântul pentru un amenda- 
ment la moţiune. 

B. Boerescu. lată, D-lor, D. Pogor, care 
este singur logic, deşi nedrept, căci prezintă o 
propunere pentru darea ministerului în judecată; 
însă asigur pe D. Pogor și pe onor. Adunare că 
în cestiunea aceasta nu este vorba de violarea legei, 
nu este nici vorba de înlăturarea ei, precum zice 
D. Vernescu; şi este vorba numai de interpretarea 
legei; și dovadă că este aşă, este multa osteneală, 
este multul talent ce a trebuit să pună D. Vernescu 
spre a dă cuvântului terminat o interpretare alt- 
fel de cum se dă în celelalte părţi ale lumei. 

Apoi poate fi vorba de dare în judecată sau 
de simplu blam când guvernul nu a făcut decât 
să interprete o lege, și s'o interprete aşă cum se 
înțelege ea pretutindenea, așă cum îi comandă 
interesele ţărei, așă cum îi impune datoriile sale 
de onoare şi bună credință! (Aplauze). 

A! vă, credeţi că sunteţi tari, când ne spuneţi 
că guvernul a dat două luni ca să termine niște 
lucrări, şi, de vreme ce el a dat acest termen, a 
înlăturat legea, a creat o lege! 

Nimic însă din aceste nu este fundat. Guver- 
nul a primit linia, fiindcă la termenul de 1 Septem- 
vrie eră terminată, și ea eră terminată, fiindcă eră 
în condițiuni de a puteă fi exploatată. de a circulă, 
adică, regulat şi sigur. Dacă lucrări accesorii mai 
rămăsese de făcut, aceasta însuși directorul com- 
paniei o anunţase, și aceste lucrări nu erau de 
natură a opri sau a genă exploatarea regulată a, 
liniei. Pentru aceea dar guvernul a dat companiei 
un termen de două luni. Unde poatefi vorba aci 
de înlăturarea legei, de crearea legei? 

D-lor deputaţi, guvernul a fost în dreptul său, 
şi a lucrat conform cu interesele ţărei, primind 
linia, ferată. 

El, lucrând astfel, s'a conformat voinței D-voa- 
stră, a executat legea majorităței din Decemvrie 
1871, carea ştiut să reziste la toate luptele mi- 
norităţei, şi a scăpat ţara de gravele complica- 
ţiuni în cari eră aruncată, votând acea lege bine- 
făcătoare!  Complectaţi astăzi opera D-voastră, 
sprijinind şi executarea legei ce aţi votat atunci. 
(Aplauze). 

Moţiunea ce vi se propune este cea mai teri- 
bilă tentațiune ce s'a prezintat unei Camere. Ea 
este modificarea legei din Decemvrie trecut, ea 
este dărâmarea chiar a acelei legi şi reziliarea de 
fapt a contractului cu societatea. Respingeți-o cu 

putere, căci dacă aţi vota-o aţi fi reprobaţi de 
Europa întreagă, şi ați face ţărei cel mai mare 
rău, compromiţându-i toate interesele şi arun- 
când-o în cele mai grave complieaţiuni! (Aplauze 
prelungite). 


În urma discursului lui Boerescu, unul din membrii 
opoziţiei, V. Pogor, își retrage iscălitura de pe moţiunea 
prezentată de G. Vernescu, recunoscând că nu poate 
desface ceiace a făcut guvernul ca mandatar legal al 
ţării, dar cerând în schimb, darea în judecată a minis- 
terului, pentru ca să plătiască miniștrii ceiace ar fi pă- 
gubit ţara din cauza călcărilor de lege. 

Această propunere nefiind susţinută de nimeni, afară 
de V. Pogor, se înlătură din discuţiune. 

Mai vorbeşte apoi Lascar Catargi, preşedintele Con- 
siliului de miniştrii, mulţumind lui Boerescu pentru că 
prin discursul său, a nimicit acuzările lui G. Vernescu, 
şi mai adăogând oarecari mici explicaţiuni. 

In şedinţa din 5 Decembre vorbeşte Nic. Ionescu, 
susținând întrun lung discurs teza opoziţiunii şi dezvol- 
tând teoria că Statul nu este răspunzător față cu terţe 
persoane de actele făcute de miniştrii ca mandatari ai 
săi în executarea unei legi. 

li răspunde Man. Kostaki, ministrul Justiţiei de- 
monstrând că nu este bine să se aţâte patimile în contra 
străinilor, cel puţin în cestia de faţă. M. Kostaki se 
abţine dea pledă principiul de echitate „când la pledat 
cu mai mare autoritate şi elocuenţă B., Boerescu“; însă 
probează că procedura guvernului L. Catargi a fost mai 
serupuloasă de cât aceia a guvernului, care a făcut re- 
cepțiunea liniei Offenheim. 

După o lungă şi foarte pasionată cuvântare a lui 
G. Vernescu, contra guvernului și a majorităţii, ia cu- 
vântul G. Costaforu, ministru de externe, care dovedeşte 
în mod calm şi deci cu atât mai zdrobitor, că toată 
această discuţiune care, de 10 zile agită spiritele în Ca- 
meră și afară din Cameră, nu are alt scop de cât a în- 
cercà o răsturnare a guvernului, servindu-se de toate 
mijloacele. 

„Dară. Domnilor, vedeţi, esclamă D. ministru de 
„externe: eri a început mai întâi D. Lascar Costin cu 
„eliminarea, voind să elimineze pe D. Boerescu, sub cu- 
„vânt că ar fi făcând parte din Consiliul de adminis- 
„traţiune. E! Domnule Lascar Costin, un om ca D. 
„Boerescu nu poţi D-ta, ca să-l eliminezi; trebuie o talie 
„foarte mare pentru aceasta. Şi apoi, un om ca D. Boe- 
prescu, eră necesar să susţină guvernul în asemenea 
„cireumstanţe! — E; ! Domnilor, a venit D. Lascar Costin 
„ca să elimineze pe D. Boerescu !“ 

D. Ministru de externe dovedeşte apoi cu date şi acte 
sigure că G. Vernescu, care blamează azi guvernul pen- 
tru procedura sa referitoare la recepţia liniilor Roman- 
Bucureşti-Piteşti, la 1870, fiind judecător arbitru din 
partea Statului român în diferendul cu Offenheim pentru 
linia Roman-laşi-Cernăuţi, sa pronunţat pentru aceiaşi 
procedură, cu toate că linia, deși pusă în circulaţiune, 
eră departe de a fi aproape terminată cum sunt liniile 
Roman- Bucureşti- Piteşti. 

După închiderea discuţiunii, punându-se la vot mo- 
țiunea opoziţiei, se respinge cu 91 voturi contra 36. 

Se pune apoi la vot o moţiune a lui Ganea de 
trecere la ordinea zilei în urma explicărilor guvernului, 
şi se primeşte cu 86 bile albe contra 25 negre. 

Mon. No. 50 din 4 Martie 1873 


Convenţiunea cu Austro-Ungaria pentru joncțiunea 
căilor ferate române cu cele Austro-Ungare 


La 27 Octomvrie 1872 s'a încheiat o convenţiune 
cu Austro-Ungaria, pe baza votului dat în principiu de 
Camere, pentru joncţiunea căilor ferate române cu cele 
Austro-Ungare pe la punctele Iţcani-Burdujeni, Vâreio- 
rova, Vulean (în prelungirea liniei Adjud-Oena) şi Predeal. 

Adusă această convenţiune cu un proiect de lege 
în Camera deputaţilor Comitetul de delegaţi a secţinnilor 
Camerei a făcut diferite modificări şi a prezintat ra- 
portul său în şedinţa din 19 Fevruarie 1873. 

Ministrul de Externe, Costaforu a declarat că nu 
poate admite modificările propuse de oarece este vorba 
de un act internaţional, şi cealaltă Putere contractantă 
nu le primeşte, fiind contra intereselor sale. Ministerul 
nu se dă în lături de a primi amendamente însă aceste 
amendamente trebue să fie de natură a fi acceptabile şi 
de Austro-Ungaria. 

Se începe o lungă diseuţiune, între deputaţi Kogăl- 
niceanu, Blaramberg, George Manu, ministrul de Externe 
$- a. în şedinţa dela 19 Fevruarie şi în cea de adoua zi. 

In aceasta din urmă şedinţă iea cuvântul şi B. 
Boerescu. 


B. Boerescu. D-lor deputaţi, vă rog să 
discutăm această cestiune cu răceală, cu calm și 
dintr'un punct de vedere practic, fiindcă această 
cestiune este foarte importantă din acest punct de 
vedere practic. adică financiar, şi pentru că ma- 
joritatea acestei Camere să nu fie expusă a comite 
o greșală financiară de care se poate căi mai pe 
urmă. 

D-lor cestiunea de astăzi este efectul voturilor 
precedente ce le-aţi dat pentru căile ferate și este 
de dorit ca majoritatea să fie consecintă cu sine 
însuși, și să continue opera sa de până acum, 
operă cu care acum sa probat că sa adus mult 
bine țărei, cu toate afirmările contrarii ale celor 
ce o combăteau. Nu trebue în adevăr D-lor, să 
uitaţi că această majoritate a rezolvat cestiunea 
căilor ferate cu societatea acţionarilor, votând aceea 
lege salutară care a scăpat ţara din cea mai mare 
încurcătură și impas în care sa aflat vre-o dată, 
Ştiţi prea bine câte dificultăţi au fost, știți că, 
lupta a ţinut mai multe zile, că discuţiuni impor- 
tante au avut loc, şi că toate pasiunile a fost puse 
în joc din toate părţile şi sub toate formele, și 
cu toate acestea, majoritatea acestei Camere a 
luptat în contra lor, a isbutit, şi-a făcut cu demni- 
tate datoria !.. 

Odată dară, D-lor, ce aţi dat soluţiunea 

aceasta, odată ce prin votul D-v. aţi asigurat 
esecutarea liniilor ferate, cari ca o arteră principală 
străbat ţara în toată lungimea ei, care era datoria, 
cea mai naturală și mai logică ce vă rămânea? 
Era aceea ca să căutaţi ca aceste linii, prin toate 
mijloacele, să le faceţi cât mai productive; căci 
prin .productivitatea lor puteţi face ca ţara să 
plătească cât mai puţine anuităţi. Astă datorie 
logică și naturală rezultă, repet, pentru această 
Cameră, din votul dat pentru regularea cestiunii 
drumului de fer. 

Care a fost prima oeaziune ce s'a ivit pentru 
a continua, lucrarea începută de Cameră prin vo- 
tarea soluţiunei cestiunei drumurilor de fer? Această 
ocaziune a fost joneţiunile. A venit ,cestiunea, în 
adevăr, ca, liniile noastre ferate să se lege cu acelea, 
ale altor ţări vecine. 

Respins'a Camera asemenea legături? Nici de 
cum. Majoritatea a votat dejà mai multe joneţiuni 
Joncţiunea Ițcanii este dejà o realitate; asemenea, 
este ca și realizată joncțiunea dela Prut cu Rusia. 
Va să zică două puncte de joncțiune sunt deve- 
nite deja o realitate! Va să zică România de peste 
Milcov este dejà legată şi cu Austria şi cu Risia 
prin două puncte importante! Și cu minte a făcut 
Camera când a votat aceste joneţiuni, cu toate 
combaterile cari li se făcea, combateri aproape iden- 

tice cu cele de astăzi! majoritatea a votat jonc- 
ţiunile, pentrucă trebue să punem drumurile noastre 
de fer în condițiuni de a fi producătoare. 

Oare adunarea, oare majoritatea drept este 
să-şi mărpinească opera aci, şi numai pe o parte 
a ţărei, și pe celelalte părţi să le lase abandonate? 
Nu, negreşit. Pentrucă reţeaua cea mare a Munte- 
niei întregi ar rămânea fără legătură cu celelalte 
State vecine! Aţi căutat dar să asiguraţi esecutarea 
joneţiunilor pe la Vâreiorova şi Vulcan. De aceea 
în sesiunea trecută, ați votat și aţi primit jonc- 
ţiunile Vâreiorova, Vulcan şi Oituz şi aţi autorizat 
întrun mop formal pe guvern să trateze cu Aus- 
tria pentru a se face joncţiunile pe la aceste 
puncturi. Acum mai întreb încă odată, când Camera 
a rezolvat cestiunea căilor ferate; când dânsa a 
recunoscut principiul şi necesitatea joneţiunilor şi 
a votat joneţiuni, când ea a autorizat pe guvern 
să trateze cu puterile vecine spre a lega drumu- 
rile noastre de fer cu ale lor, toate aceste fapte 
nu impun majorităţei datoria imperioasă ca să 
nu respingă convenţiunea ce realizează aceste 
Joncţiuni ! 

% Dară nu numai faptele şi voturile anterioare 
impune majorităţei această datorie, ci veritatea, ci 
națiunea. 

Sunt, D-lor, verităţi cari în toate ţările civi- 

lizate sunt astăzi primite ca axiome şi nu se mai 
discută: una din aceste verităţi este că joncţiunile 
de drumuri de fer nu constitue un pericol, ori o 
ruină pentru Stat, ci din contră, ele sunt o cauză, 
de productivitate, de viaţă comereială, Și cuvântul 
este, că cu cât joncţiunile sunt mai multe, cu cât 
adică mişcarea este mai mare pe o linie ferată, pe 
atât şi productivitatea ei va crește mai mult. Prin 
urmare, Statul care are sarcina de anuităţi, va, fi 
în poziţiune să plătească mai puţine anuităţi, 
pentrucă drumul de fer ar produce mai mult. ` 

Așă dară, cu drept cuvânt, din toate punc- 
tele de vedere, majoritatea acestei Adunări a primit 
în principiu joncţiunile şi a autorizat pe guvern 
ca să trateze cu Austria spre a încheia o con- 
vențiune. 

D-lor, să-mi permiteţi a mă ocupa puţin, şi 
a examina obiecţiunile ce se fac, și pe cari dela, 
început declar, că, în general, nu le găsesc fun- 
date; şi rog în special pe majoritate care este 
legată moralmente înaintea, ţărei prin voturile sale 
anterioare şi prin autorizarea ce a dat guvernului 
de a încheia această convenţiune, o rog să nu se 
ia după aparenţă, și atunci se va convinge cât 
de nefundate sunt obiecţiunile făcute contra, acestei 
convenţiuni. 

Mai întâi se combate convenţiunea dintr'un 

punct de vedere general, se respinge adică ca prin- 
cipiù, ca teorie; şi de acele persoane cari sunt de 
acest sistem, nu trebue să ne mirăm, căci ele au 
fost şi contra drumurilor de fer; ar puteà dară 
zice cinevà că sunt consecinți, fără însă să fie și 
juşti; căci odată ce linia e primită după a mea pă- 
rere, minoritatea este datoare să facă tot ca această 
linie să fie pusă în stare de a fi cea mai produc- 
tivă; atunci numai ea ar fi fost și justă. 

Tot aceşti D-ni deputaţi cari resping joneţiu- 
nile, cu orice preţ şi ori cum, ca sistem le inai 
resping, tot ca sistem pentru cuvântul general 8ă 
că ne-ar încăreă pea mult bugetul. 

lată dară o seamă de adversari, ori critici ai 
joncţiunilor. Aceștia, sunt toţi adversarii drumu- 
rilor de fer, ca sistem, ca teorie, ori, zău, nu mai 
știm cum. 

Dară sau mai ivit şi alte critici, şi alte 
obiecţiuni, provenite dela chiar membrii majori- 
tăței, dela chiar cei ce au susținut drumurile de 
fer. Aşă sunt de exemplu, criticele provenite dela 
majoritatea delegaților, Să constatăm bine, D-lor, 
că întreg comitetul delegaților a primit şi a recu- 
noscut necesitatea joncţiunilor; însă se fac nişte 
obiecţiuni, cari nu în total sunt fondate. Și eu, 
D-lor, zie că unele obiecţiuni au rațiune de a fi; şi 
punându-ne pe tărănul practic, și fără emfasă şi 

afectațiune, voiu căuta să vedem dacă nu este o 
soluțiune care să împace toate opiniunile și să 
apere toate interesele esenţiale. 

D-lor, în această ordine de idei voiu răspunde 
mai întâi D-lor Kogălniceanu şi Manu cari îmi 
pare că sunt din aceia, cari combat convenţiunea, 
ca principiu, adică cari nu vor, ca doctrină, ca 
sistem, nici o joncțiune. Cari sunt obiecţiunile 
D-lor? Sunt de două feluri: obiecţiuni de ordin 
strategic, obiecţiuni de ordin financiar. Şi cu toate 
acestea de şi din punctul de vedere strategic, cât 
și din acela financiar, amândoi oratorii au lepădat 
convenţiunea aceasta, susținând că este o prăpă- 
denie pentru ţară de a aveă drumurile de fer ale 
noastre legate cu ale vecinilor, cu toate acestea, 
tot D-lor au conchis la admiterea, altor joncţiuni, 
dară în alt mod pe care nici că ni l'a spus; 
aceeace nu eră tocmai logie din partea D-lor. C'e 
vreţi să zic, D-lor, despre obiecţiunile aşă numite 
stategice? Nu sunt special în într'aceasta,; dară cu 
toate acesta mă voiu azarda să spun şi eu câtevă 
cuvinte, dictate numai de bunul simţ, pentrucă, 
mi-e teamă ca nu cumvă cinevă dintre deputaţi 
să se intimideze de aceste teribile argumente nu- 
mite strategice ale D-lor Manu şi Kogălniceanu. 

Să vedem dacă din aceste teribile argumente 
de strategie, ar puteă să rezulte întradevăr că jonc- 

ţiunile constitue o ameninţare. Am zis: bunul simţ 
îmi dictează, îmi arată, ce răspuns trebue să dau. 

Considerând lucrurile dintr'un punct de vedere 
general, şi consultând practica tuturor naţiunilor 
pe linia aceaa ce 'mi dictează conştiinţa mea, eu 
privesc întâi poziţiunea, topografică a ţărei mele, 
şi văd un drum de fer care începe dela un cap 
al ţărei, dela Suceava, şi merge până la celalt 
cap, până la Severin; observ că această mare linie» 
ce străbate ţara în toată lungimea sa, este ca o 
mare axă, este ca o principală arteră de viață a 
acestei ţări, care are formă unui paralelogram lung 
şi îngust; ştiu apoi, că legile economice îmi spun 
că acest mare ax, din care se distribue viața în 
toate părţile vitale ale ţărei, pe atât va funcţiona 
mai bine şi pe atât va fi mai productiv, pe cât 
el va fi nutrit prin mai multe alte linii trans- 
versale ce se vor coboră dela munte la axul din 
mijloc, şi dela acesta la Dunăre și la Mare. 

Atunci forța va fi mai mare şi viaţa abondentă. 

lată ce-mi spune legile economice şi ceiace 
îmi arată practica naţiunilor. 

Acum, dacă e vorba ca pe lângă aceste con- 
siderante economice, să ne ocupăm și de strategie, 
eu unul, profan în arta militară, nu văd altă stra- 
tegie în tot lungul acestui mare ax, decât un 
unghiu la Galaţi, ale cărui baze sunt Tecuci şi 

Buzău. Ei bine, vârful acestui unghiu de drum 
ferat, aflându-se la Galaţi, la fruntarie, când el 
s'ar tăiă, înțelegeți că comunicarea ar deveni im- 
posibilă dela Tecuci încoace la Buzău şi prin ur- 
mare România de peste Milcov va fi izolată de 
cea de dincoace de Milcov. 

lată singura consideraţiune strategică, ce cred 
că merită discuţiune, măcar că nu sunt coimpetinte. 
Şi tocmai de dânsa nu s'a ocupat nici D. Manu, 
nici D. Kogălniceanu. 

Zic, D-lor, că joncțiunile, că adică liniile 
transversale de la munte la axul din mijloc, la 
mijlocul ţării ar fi periculoase ca strategie? Dară 
toemai aceste linii sunt cele mai folositoare în tim- 
pii de rezbel; căci prin ele putem adună milițiile 
în timp scurt, şi concentră la un loc toate forţele 
armate ale ţării. Tocmai aceste mijloace de tran- 
port sunt necesare unui Stat, care nu poate fi 
chemat a ţine rezbel ofensiv, ci defensiv. 

Şi D-v. aţi pretinde că tocmai aceste linii 
transversale ar fi rele ca strategie? Dar bunul 
simţ se revoltă! (Aplause). 

Să mai examinăm altă parte a argumentelor 
strategice, tot numai cu bunul nostru simţ. 

Ni-s'a obiectat că se poate ca la un punct 
al hotarelor noaste să fim amenințați. 

Prea, bine; dară în ce ar constă pericolul ? 


Că armatele inimice s'ar puteă coborâ lesne 
pe acea linie de joncțiune. Să admitem și aceasta, 
și să uităm pentru moment că tot pe aceiaşi linie 
numească-se ea Prahova, Vulcana, Orşova, Oituzu, 
am puteà şi noi Romănii transportă şi adună cu 
multă înlesnire, populaţiunile armate, mai ales 
cele muntene, cari vor formă armata menită a ne 
apără; să admitem că pe la un punct inamicul 
să ne atace mai lesne din cauza joneţiunei. 

Mai întăi să observ şi eu, caşi D. ministru, 
că astăzi este admis în toate părţile lumii, că nu 
se improvizează rezbelul; căci declararea de rezbel 
precedă cu mult începerea ostilităților. 

Apoi mai este și altcevă: chiar concentrările 
de forţe mari armate la un punct oarecare de 
hotar al vreunui vecin, dă loc la cereri de expli- 
cațiuni ale celuilalt vecin; acesta poate întrebă pe 
Statul care concentră: pentruce concentrezi armata 
la cutare punct al ţării mele? Acest uz este admis 
este constatat şi este logic. 

Asă dară, declararea prealabilă, pe de o parte, 
cu dreptul de explicare, pe de altă parte, fac că 
o naţiune are timp destul ca să cunoască ostili- 
tăţile ce o ameninţă și să ia măsuri de apărare. 
Este destul timp dar ca să iau măsuri şi să mă 
pregătesc; în ce constă pregătirea ? 

Dacă interesul pregătirii cere ca să tai co- 

municațiunea cu inamicul, nu am decât să fac să 
sară un viaduc, un pod. 

Zice D. Manu că se poate drege podul lesne. 
Se drege lesne un viaduc sărit? Mai mult timp 
poate pune oștirea inamică să dreagă un viaduc 
decât să ajungă la destinația sa. (Aplause). 

D. Manu se sperie de valea Prahovei, care 
de secoli ne-a pus în comunicațiune cu frații noş- 
trii din Transilvania și care necontenit a făcut să 
se exercite un schimb de bogății între ambele țări. 
D-sa nu numai că uită această tradițiune, dară 
merge până acolo încât şi comerțul cu Transil- 
vanja voiește să-l taie şi invoacă sistemul protec- 
ționist spre a se aplică şi la noi, şi a face să 
oprească schimburile noastre cu industria, de peste 
Carpaţi, sub cuvânt ca să se protejeze industria 
noastră. Dară acest sistem este de mult condamnat, 
şi astăzi nici că se mai aplică cum îl înţelege D. 
Manu; din contră, I)-lor, aşi dori ca între noi 
şi vecinii noştrii de peste Carpaţi să se stabilească, 
cât se poate mai multe joncțiuni şi relațiuni co- 
merciale și industriale. Și dacă este vorba şi deo 
altă joncțiune, apoi eu recunosc şi utilitatea jonc- 
ţiunii 'Lurnul-Roşu, şi aşi dori să se emită un vot 
ca cât mai curând să se poată realizà şi această 
joncțiune fiind de o mare însemnătate și folos sub 
maj multe puncte de vedere. (Aprobări). 

Cu toate acestea, D. Manu se sperie de valea, 
Prahovei şi ne spune că sub punctul de vedere 
strategic o linie ferată aci este prea periculoasă! 

Și, observați, D-lor, că singura obiecţiune prac- 
tică ce s'a făcut în contra liniei dela Braşov la 
Ploeşti este numai aceasta pretinsă de strategie. 
Las la o parte toate răspunsurile economice ce am 
făcut până acum. Eu întreb pe D-nul colonel Manu, 
pe D-nealui, militar competinte, iară eu ca un 
simplu profan: dacă pericol este, de ce nu sfără- 
măm şoseaua care ne leagă cu Braşovul? Căci mi 
se pare, că o şosea mare, drum militar, precum o 
numeă Napoleon I, ca aceea ce avem noi bună şi 
frumoasă, între Ploeşti şi Braşov, este tot aşă de 
periculoasă, dacă nu şi mai rea, ca un drum de 
fer; căci mai anevoe se poate dărămă o şosea de- 
cât un drum de fer, și numai pe şosele și pe jos 
intră o oştire într'o ţară inamică. Dacă este vorba 
că punctul Predeal este periculos ca strategie, 
atunci ar trebui să eșim cu toții cu topoarele, şi 
să dărămăm şoseaua aceea cât mai iute, dacă voim 
să fim inatacabili după sistemul d-lui Manu. (Ila- 
ritate). 

D-lor, nu voiu răspunde şi la alte obiecţiuni 
strategice făcute mai ales de d. Kogălniceanu, 
fiindcă d. ministru i-a răspuns îndestul, şi, a mai 
repetă, este de prisos. Voiu aminti numai că d-sa 

a combătut cam cu aceleaşi militare argumente şi 
joncțiunea dela Prut care s'a făcut cu Rusia... 

Kogălniceanu: Foarte mult vă înşelaţi. Atunci 
nu am fost aci. 

B. Boerescu: Atunci altul ca D-v. a făcut 
tot obiectiuni strategice de felul celor de astăzi 
contra acelei joncţiuni, și ni se puneă înainte, ca 
şi acum mii de pericole; însă majoritatea acestei 
onor. Adunări, cu bunul său simţ practic, a votat 
aceea, joncțiune dela Prut, al căreia rezultat bine- 
făcător se va vedeă în curâud. 

Aşă dară, D-lor, cred că obiecţiunile militare 
şi strategice nu sunt de nicio importanță, fiindcă 
vedeți că nu sunt bazate pe nimic; nu numai 
ştiinţa, dar bunul simţ ne probează aceasta. Și 
dacă ar fi admisă ca bună această sistemă de izo- 
lare a drumurilor ferate, respinsă de toate naţiu- 
nile civilizate, ar trebui să zicem atunci că noi 
Românii să ne construim un drum de fer numai 
pentru noi, aci, în mijlocul nostru, şi să nu avem 
nicio comunicaţiune exterioară, căci cu cât vom 
fi mai izolaţi, cu atât vom fi mai siguri între noi; 
dar acest sistem nu se mai poate admite azi. Acesta, 
este un sistem vechiu abandonat de secoli, şi care 
odinioară a sărăcit Spania. Nu-l mai invoeați 
dară astăzi! Lumina astăzi este prea mare pentru 
ca să se mai admită asemenea erezii. (Aplauze). 

Vin acum la o altă ordine de obiecţiuni, la 
obiecţiunile numite financiare. În ce constă aceste 
obiecţiuni? D-nul Kogălniceanu a obiectat mai întâi 
că nu sunt studii, nu s'au făcut studii, prin ur- 
mare nu putem să votăm joncţiunile. 

Insă d. ministru de lucrări publice v'a arătat 
că sunt oarecari studii; însă studiile cari se fac 
în mod detaliat, nu se fac înainte, ci după ce se 
determină punctele de joncțiune, şi mai înainte de 
a se dă concesiunea. 

Căci, D-lor, să nu uitaţi că aceste studii costă, 
foarte mult. Cum se puteă dară expune guvernul 
la atâtea cheltueli mai înainte de a se cunoaşte 
punctul de joncțiune ce admite Camera. 

Vedeţi dară, hotărîţi punctul de joncțiune, şi 
când va fi vorba de darea concesiunei, atunci fiţi 
severi în cererea de studii. i 

Vedeți dară cât este de slabă această pretinsă 
obiecțiune financiară a d-lui Kogălniceanu. 

O -altă obiecţiune numită tot financiară şi in- 
vocată de d. Kogălniceanu, este că aceste linii de 
joncțiune nu au să producă mult, şi în deşert o 
să ne încărcăm bugetul cu plata anuităţilor acestor 
linii. Ce mare trafic are să fie pe dânsele? D-nul Ko- 
gălniceanu a spus că sunt săptămâni întregi, când 
nu se văd mărfuri pe celelalte linii, cu atât mai 
mult nu o să se vadă pe aceasta. 

Mă mir, D-lor deputaţi, să văd pe d. Ko- 
gălniceanu că avansează așă argument, fără să ne 
deă nici-o probă. D-lui face o afirmare. care 
nu ştim pe ce se bazează. Dar destul este să 
facem asemenea afirmări, fără să arătăm cevă 
exemple, cevă probe, din cari să rezulte mai mult 
sau mai puţin convicţiunea că faptul este adevărat? 

În lipsă dară de probe, ce trebue să facem, 
noi cari nu ne mulţumim numai pe afirmări? 

Să ne raportăm la faptele din alte ţări şi la 
legile naturale, economice, perpetue şi imutabile. 
Astfel vom puteă află dacă afirmarea d-lui Kogăl- 
niceanu este sau nu fundată. 

lată faptele bazate pe legile economice. 

Am văzut o linie ferată străbătând o locali- 
tate stearpă şi săracă, după câţivă ani însă s'au 
transformat acele localităţi sterpe în localităţi pro- 
ductive și avute. Estee fectul unei legi naturale ca, să 
crească productivitatea și avuţia unei localităţi în 
proporţiuni neauzite, numai din cauza acestui mare 
mijloc de comunieaţiune. Apoi, D-lor, această lege 
economică, aplicată nu la localițăţi sterpe, ci la 
localităţi productive, aplicată pe valea Prahovei 
spre Transilvania care este aşă de bogată, la Vul- 
can pe aceă vale a Jiului, plină de avuţii, și spre 
cele mai avute mine de cărbuni, aplicată pe avuta 
vale a 'Trotuşului, nu va produce oare efecte mult 

mai mari şi mai minunate de cum a produs aiurea 
în localităţi sterpe? 

Cum poate Veni D. Kogălniceanu, şi prin o 
simplă afirmare vagă, să susțină că aceste linii nu 
o să aibă trafic, şi să contrazică efectele naturale 
ale unei legi şi mai naturale? 

Am văzut în timpul fostului Domnitor, când 
sa dat linia dela Giurgiu, —linie pe care am 
aprobat'o foarte mult, —am văzut pe mulţi obiec- 
tând necontenit, după acelaș tipic, că ce mişcare 
ar fi între Giurgiu şi Bucureşti, că ce mare co- 
mereiu ori trafic este între aceste localităţi? CA 
ave să fie o mică mişcare numai în timpul verei, 
când merge lumea la băi, sau în străinătate; iară 
în timpul iernei, în cea mai mare partea anului 
mișcarea are să fie nulă, în cât nici cheltuelile nu 
o să se scoată! 

Acestea se ziceau de oameni serioşi. 

Când însă drumul se puse în mişcare, lucru- 
rile fură cu totul altfel. Se creă o mişcare neaștep- 
tată. În scurtul timp de când acest drum funeţio- 
nează, producţiunea sa crescu în mari proporţiuni. 
Fiecare se miră de unde ese și unde trece atâta 
mulțime de mărfuri de tot felul și de călători! 

Aşà dară când astăzi se susţine că aceste 
joncţiuni nu vor produce nimic, că elie nu vor 
aveă, ce să transporte, că nu sunt în fine de nici 

un folos, se avansează un fapt pe care '] desminte 
practica dela noi și din alte țări, pe care °l des- 
minte o lege economică constantă, şi se recunoaște 
binefacerile și prosperitatea pe cari drumurile de 
fer le-au adus în toate părţile, în toată lumea, 
unde există. 

lată, D-lor, în ce sau rezumat obieeţiunile 
aşă numite economice ale D-lui Kogălniceanu, şi:sunt 
încredinţat, din cele ce avui onoare a vă expune, 
că v'aţi convins cât sunt de slabe şi neîntemeiate. 

Și D. Manu, după cea terminat cu conside- 
raţiunile D-lui resbelnice, a făcut şi obiecțiuni eco- 
nomice. Insă în aceste obiecţiuni, D-lui a fost tot 
atât de expeditiv ca și în partea resbelnică. 

D-sa a procedat, în adevăr, prin a suprimă 
unele linii de joneţiuni: linia Vulcan o suprimă !.. 
linia Oituzu o suprimă.. Și pentruce le suprimă?.. 
Fiindcă D-lui ştie că nu o să voiască Austria, 
să le facă!... (Ilaritate). 

Mai rămâne în fiinţă linia Prahovei, pe care 
D-sa binevoeşte a nu o suprima, și căreia i-a rezer- 
vat mai ales obiecţiunile strategice. Pe aceasta nu 
o suprimă, fiindcă, ne spune D-sa, numai pe astă 
linie voeşte Austria să o facă în realitate, celealte 
joncţiuni ea nici că le voeşte. 

Ei bine, D-lor, vă mărturisesc că maniera 
aceasta de a discută, modul acesta cavalerese de 

suprimare a joneţiunilor, poate să fie foarte comod 
pentru D. Manu, mi se pare însă, mie unuia, 
foarte puţin serios, foarte puţin convingător pen- 
tru a face pe o Cameră să respingă o propunere 
practică ca aceea coprinsă în convenţiunea, de față, 
propunere, care, după toate legile economice, după 
experiența făcută de lumea întreagă. are să deâ 
rezultatele cele mai binefăcătoare. 

Cum! serios este să ziceţi că, și dacă se va, 
vota această convenţiune, va fi în zadar pentrucă 
ea tot se poate să nu se pună în lucrare, din 
cauză că una din părţi nu se va ţine de învoială? 

Dară, D-lor, noi avem aci înainte un con- 
tract, făcut cu consimţimântul ambelor părţi, sub- 
scris atât de noi, cât şi de guvernul Austro-Ungar, 
şi trebue să presupunem că ainbele părţi au inten- 
ţiunea, ascunsă de a se înşela una pe alta, pentru 
ca, să susţinem că nu are să se execute contractul. 
Dară dacă între doi particulari, cari fac între 
dânşii nn contract oarecare, o asemenea presupu- 
nere de înșelăciune nu se poate admite, cum D-nul 
Manu ar voi să o admită într'un contract inter- 
naţional? Atunci ar deveni imposibile orice fel de 
tractate între naţiuni! Pentru D-zeu! o asemenea 
absurditate nu se poate admite! 

Aşa dară, a se susţine, în cazul de faţă, ca 
să nu se voteze aceste joncțiuni, pentru cuvântul 

că nu au să se facă din cauză că părțile con- 
tractante au să se înşele una pe alta, este a se 
produce un argument puţin serios, este a avansa 
un lucru care nu se poate admite! 

S'a mai produs în fine, D-lor deputaţi, 1 nu 
zic o obiecţiune, ci un fel de considerant măgu- 
litor, şi eare provoacă aplauze, dară foarte comod, 
acela adică, că cum să mai încărcăm bugetul, 
cum să mai înscrim în buget încă câteva milioane 
pentru lucrarea acestor joncţiuni! 

Eu, mai întâi, observ D-lui Manu, şi celor 
ce au mai produs această obiecţiune că nu cu aşă 
vorbe aruncate în un mod vag, nu cu aşă argu- 
ment vag se poate convinge o Adunare asupra 
unei cestiuni positive ca aceea care ne ocupă acum. 
Nu cu cuvinte ce pot figura în conversaţiuni par- 
ticulare de saloane se poate tracta și combate o 
cestiune economică într'o adunare care are în sânul 
său oameni serioşi, oameni care trebue să aibă 
cunoştinţă de asemenea cestiuni economice. Când 
D-v. ziceţi că nu voiţi să mai încăreaţi bugetul 
Statului încă cu atâtea milioane pentru joncţiuni 
ştiţi ce efect îmi faceţi? Imi faceţi efectul ce mi-ar 
produce un raţionament analog al unui proprietar, 
care dupe ce a făcut pe moşia sa o moară mare 
frumoasă, cu care a cheltuit 10.000 de galbeni, 
de exemplu, nu mai voieşte să facă drumul care 

duce la moară, drum fără de care moara sa nu 
va putea produce, şi aceasta pentru cuvântul că 
acel drum l-ar mai costa încă 2.000 de galbeni! 
(Aplause). Vă rog să-mi spuneţi dacă acel pro- 
prietar ar fi un bun econom; dacă eu n'as avea 
dreptate de a-l numi un avar nedibaciu, şi de ai 
aplica vechiul proverb românesc care zice, că 
„scumpul mai mult păgubeşte“? (Aplauze). 

Este prea adevărat. D-lor, că creând jonc- 
ţiuni trebue să adăogăm la budget o sumă; dară, 
necreându-le, nu ne expunem la perderea profitului 
Ja perderea ce va rezulta din neproductivitatea 
liniei? Aceasta, nu trebue să uităm niciodată. 

D-lor, noi avem o linie de drum de fer, care 
traversează ţara în tot lungul, şi dacă am refuză 
această joncțiune, pentru motivele de economie sau 
de strategie, am face ca ţara noastră să rămână 
izolată de restul lumei. 

Dară prin această izolare nu am face ca să 
încerce mari perderi, nu numai tezaurul public, 
dară şi avuţia privată? 

Aş voi să întreb pe D-nii deputaţi de peste 
Olt şi din cele alte părţi ale Munteniei, dacă nu 
sar aduce mare vătămare tuturor transacţiunilor 
comerciale, tuturor valorilor noastre, când drumul 
nostru ferat nu ar fi în legătură cu celelalte ţări? 
Și este sigur că vom rămânea închişi, căci nici 

pe la Vâreiorova nu vom fl legați, dacă nu vom 
admite celelalte jocţiuni care toate sunt bune. 

România de peste Mileov nu va suferi afâta 
căci acolo sunt două joneţiuni; perderea va fi 
foarte simțită pentru România de dincoace de 
Milcov, şi interesele ei reclamă imperios ca să 
aibă şi ea joncţiuni. 

Intrebaţi pe proprietarii cari au producte de 
exportat, întrebaţi pe comercianții care au măr- 
furi de transportat, dacă interesele lor nu se lovesc 
prin izolarea ce aţi impune liniei lor ferate, dacă, 
le vine la socoteală să stea închiși cât timp nu se 
circulă pe Dunăre. Cu aceasta nu măriţi comer- 
ciul ţări, ci-l sugrumaţi, îl micşoraţi. Și răi eco- 
nomi sunt cei ce fac aceasta. D-lor uită că cu cât 
vor fi mai bogaţi indivizii cu atât şi Statul va fi 
mai avut. (Aplauze). 

Nu înțelegeți că ne condamnaţi la izolare 
şi puneţi linia în stare de neproductivitate, dacă 
nu o vom lega cu liniile ferat ale celorlalte State? 
Când tot Camera aceasta a mai votat joneţiuni, 
ar fi injust ca tot ea să refuze joneţiunile în această. 
altă parte a ţărei. Și la ce rezultat ar ajunge când 
ar refuza aceste joneţiuni. Rezultatul economic ar 
fi că mişcarea și productivitatea liniilor noastre 
va fi mai mică, și fiind mai mică pe toată linia 
până la Vârciorova, Camera, nu numai că nu ar 

face nici o economie, din contră, ar încărca bu- 
getul Statului cu plata mai multor anuități. 

Este adevărat că nu s'ar înscrie în buget 
anuitățile noilor linii; dară nici s'ar scădea bu- 
getul cu profitul ce ar fi adus acele linii, când 
sar fi cerut. 

Caleulând dar bine, veţi vedea că nu îmbo- 
găţiți ţara, nefăcând aceste joneţiuni; că din contră 
îngreunați tezaurul; evitaţi o cheltuială produc- 
tivă vă lipsiţi de un însemnat beneficiu; faceţi în 
fine toemai ca proprietarul morei, care crede că, 
a făcut o minunată economie când nu a lucrat 
șoseaua care eră să întreiască venitul morei sale. 
(Aplauze). 

Este dar constatat şi pozitiv, D-lor, că făcând 
aceste joncţiuni, veţi activă circularea întregei re- 
tele de linii ferate; ne punem în relaţiuni cu toată 
lumea, iară nu numai între noi; daţi o mare pro- 
ductivitate liniei și mieşoraţi procentele ce Statul 
trebue să plătească în fiecare an pentru drumul 
de fer ce'l avem. 

Am să vin la o altă ordine de idei, avem 
să vedem dacă nu sunt oarecare puncte im- 
portante care trebue să fie luate în consideraţie, 
şi care în adevăr să fie serioase, dacă nu sunt 
legitime preocupări ce trebue să avem în vedere 
câud votăm această eonvenţiune? Legitime preo- 

cupări sunt, D-lor şi eu sunt îngrijat de dânsele, 
precum a fost şi comitetul delegaților, care pro- 
pune mai multe modificări decât sar fi cuvenit. 

Astfel este, mai întâi, acea modificare a majori- 
tăței delegaților ca joneţiunile dela Vulcan şi Oituz 
să se lucreze ca drum de fer de al doilea ordin. 

D-lor, această propunere nici suferă discuţiune, 
şi dacă vă gândiţi la asemenea, economii, nai bine 
nici mai construiți drumul. Nu faceţi ca acela 
care crede că este bun econom, când cumpără 
un lucru prost și 7] poartă numai două zile, în 
loe să cumpere un lucru bun și să-l poarte trei 
luni. Nu faceţi într'un cuvânt ca avarul risipitor. 
Cum se poate ca un drum de fer de joncțiune pe 
o cale principală între două ţări, care trece prin 
munţi, şi poate prin tunele, să se propună a fi 
lucrat ca o cale de al doilea ordin. Aceasta nu s'a 
mai pomenit şi ar fi o anomalie ne mai auzită! 
Cum! aţi făcut o linie întreagă de prima ordine 
dela un capăt al țărei până la altul, şi tocmai 
când este să ne legăm Austria prin un crâmpei, 
acest crâmpei să-l facem de al doilea ordin? Dară 
bunul simţ se revoltă la aşă idee! Aţi micşora 
totodată şi productivitatea liniei întregi; căci miş- 
carea pe joncțiune s'ar face cu mici proporţiuni; 
toată lumea va evită să facă transporturi pe o 
linie de al doilea. ordin. Dară scopul nostru nu 

este acesta. El este ca toată linia să se facă în 
condiţiunile cele mai productive. Faceţi-o dară în 
condițiuni de productivitate: căci aceasta voim şi 
noi; şi aceasta cu atât mai mult, că comitetul nu 
este logic când cere o subvenţiune dela guvernul 
austriac, şi tot el “i dă în schimb un crâmpei de 
linie de al doilea ordin! 

Dară nu vedeţi atunci că și Austria, ca și noi, 
nu ar atinge scopul propus, acela adică de a 
înlesni schimburile comerciale între cele două ţări? 

Sperăm dar că majoritatea comitetului nu va, 
mai stărui în strania sa idee. 

Să venim însă acum la preocupaţiunnile se- 
rioase ce am văzut ridicându-se din mai multe 
părţi, şi pe cari le împărtăşesc şi eu. Cred că vom 
satisface lesne aceste preocupatiuni, acum că ne-a 
venit în ajutor D. ministru de luerări publice și 
cel de externe. 

Două, în adevăr, sunt preocupările legitiine 
ce am văzut că le simt mai mulți. Intâia care re- 
zultă din necunoștința ce avem despre cheltuiala 
acestor joneţiuni, cheltuială care poate ne-ar ex- 
pune la mai mari sarcini decât putem purtà. 

lată ce răspundem noi în privinţa acestei 
legitime preocupări. 

In principiu, majoritatea Camerii, pentru ca 
să fie consecuentă cu cea făcut până acum, trebue 

să admită joncţiunile, şi să nu refuze cheltuelile 
cari se cer pentru aceasta, pentrucă ele sunt chel- 
tueli de bun părinte de familie; prin ele se uşu- 
rează anuităţile. Aceasta este o cheltuială productivă, 
este o cheltuială din acelea care înavuţește pe cel 
ce o face. Şi dacă ţara a cheltuit atâtea milioane 
pentru faeerea liniei celei mari, nu trebue să re- 
fuze nici cheltuiala pentru lucrarea căpătăelor acelei 
linii, care-i asigură, îi creşte venitul, şi adaugă 
avuţia Statului şi particularilor! 

Asemenea cheltueli nu se refuză. 

Insă, cu toate acestea, trebue să mergem până 
la infinit? 'Trebue să ne supunem întrun mod 
incert la un viitor necunoscut, și să luăm asu- 
pră-ne sarcini pe cari nu ştim cum le vom puteă, 
purtà? A doua întrebare este aceasta: intervenirea, 
guvernului Austro-Ungar, pentru a contribui la 
construirna liniei noastre de pe: valea Prahovei, 
n'ar aveă inconveniente practice în afacerile noas- 
tre? Ambele aceste întrebări, D-lor, sunt foarte 
importante. Mai întâi, în ceiace priveşte intervenirea, 
guvernului Austro-Uungar, vedeţi cum se prezintă 
cestiunea: acest guvern a propus, că fiindcă ţine 
mult a dotă Transilvania cu această linie, ia asu- 
pră-şi a ne găsi o companie care să facă linia de 
joncțiune fără garanţie, sau pentruca el să garan- 
teze o dobândă de atât la sută ca venit al liniei; 

guvernul nostru a admis propunerea aceasta. Co- 
mitetul delegațiior n'a admis-o; ci propune altcevà, 
propune o subvenţiune, adică, ca guvernul Austriei 
să contribue cu noi pe din două pentru construc- 
ţiunea, acestei linii. In orice chip, şi după proiectul 
guvernului, și după propunerea comitetului de 
delegaţi Austria tot trebue să contribue la cons- 
truirea liniilor de joncțiune. 

S'a zis: aceasta trebue respinsă, flindcă ar fi 
o blesare, o umilire în demnitatea noastră naţio- 
nală! Să nu exagerăm, D-lor, nimic şi să nu dăm 
lucrurilor o mai mare importanță decât o au. Nu 
poate fi aci cestiune de nici o umilire. În lucrări 
de drumuri de fer, vi-s'a probat aci că sunt mai 
multe State cari au lucrat drumuri de fer şi prin 
contribuţiunea vecinului, şi acele State nu s'au 
găsit deloc umilite, măcar că trebue să le presu- 
punem și lor măcar atăt simţimânt de demnitate 
cât avem şi noi; vi-sa dat exemplu Elveţia şi 
alte ţări, cari au primit de a lucră în comun şi 
cu mijloace financiare comune cu un stat vecin 
liniile lor de joncțiune. Dară că această lucrare 
comună s'a executat prin subvenţiuni sau prin 
garanţii de venit către compania care lucrează, 
aceasta este o cestiune de înţelegere; fondul ră- 
mâne acelaşi, şi în fond nu există nimie contra 
demnităţii unui Stat. 

Aci nu este şi nu poate fi cestiunea decât de 
interese comerciale între două State, şi prin urmare 
ambele părţi interesate trebue să facă sacrificii, 
căci ambele trag foloase, Nu dară de aceasta mă 
preocup eu; aci poate să existe un alt inconve- 
nient, de o natură practică, acela al ingerinței în 
administraţiunea, căii ferate a unui Stat străin. 
Acest inconvenient poate să dea naștere la dificul- 
tăţi foarte serioase: prin urmare, ceiace ar fi de 
dorit este ca să facem drumul acesta fără să existe 
această putinţă de control ori intervenire; și atunci 
neapărat trebue să executăm lucrările numai pe 
comptul şi în sarcina noastră. Și aceasta va fi cu 
atât mai bine, că, evitând neînțelegerile cu un 
Stat vecin, vom continuă a fi în cele mai bune 
relațiuni cu dânsul. (Aplauze). 

Asa dară, sunt de idee că această parte a 
convenţiunii nu poate fi admisă, și că pentru Pra- 
hova linia să se facă nici prin subvenţiune, nici 
prin garanţie dată de Statul vecin, ci prin propriile 
noastre mijloace, sau aşi cum să nu existe nici un 
fel de intervenire sau control din partea Austriei. 

Rămâne acum cealaltă preocupare, relativă 
la cheltuelile ce ar ocazionă aceste joneţiuni. Şi eu, 
D-lor, sunt de opiniune că nu trebue să ne ex- 
punem la viitor prea necunoscut ca să nu riscăm 
a ne încărcă cu niște sarcine ce nu am puteă purtà. 

Ce trebue de făcut? Ce măsuri prudente tre 
bue să luăm spre a evită un asemenea inconvenient? 
Guvernul ne vine în ajutor pentru a ne da toate 
asigurările. El ne propune astăzi ca să fixăm noi 
o sumă peste care să nu se poată trece, să zicem 
adică în lege: autorizăm pe guvern a execută 
aceste joncţiuni, această mare lucrare de utilitate 
publică; însă să nu treacă peste cutare sumă, 
până la acea sumă ne dă mâna să cheltuim, mai 
mult nu putem. 

Înţelegeţi atunci, D-lor deputaţi, că nu mai 
mai există inconvenientul necunoscutului; înţelegeţi 
că nu se mai poate obiectă că expunem finanţele 
la cheltueli mari şi incerte, după cum au zis cei 
cari au combătut convenţiunea. 

Ce mai rămâne atunci din toate obiecţiunile 
adversarilor convenţiunei ? Acele pretinse obiecţiuni 
strategice, ați văzut că n'au nici o bază, că sunt 
clădite pe nisip, şi să spulberă la cea dintâi su- 
fiare. Obiecţiunile financiare, cele serioase, adică 
acelea ca să nu expunem tezaurul la sarcine ne- 
cunoscute, aţi văzut că se pot înlățură fixând noi 
cifra certă în lege peste care ministerul să nu 
poată trece; şi această cifră nu este nevoe a fi 
prea mare; căci v'a arătat D. ministru din stu- 
diile ce s'au făcut, anuitatea nu va trece peste 3 
şi jumătate milioane pentru cele două joneţiuni. 


563 


Si trebue să admitem aceste cifre; căci ele provin 
de la oameni speciali, afară numai dacă nu vom 
admite cifra D-lui Manu de câte un milion pentru 
un kilometru. 

Dacă la cifra de 3 şi jumătate milioane am 
mai adăoga o anuitate raţională, pentru joncțiunea 
dela Prahova, am ajunge la suma de cinci mili- 
oane a se plăti ca anuitate pentru toate joncţiunile. 

Cu modul acesta nici tezaurul sar încărcă, 
nici am fi expuși la sareine necunoscute. 

Inscriindu-se această sumă în lege, ea sar 
împărți pe câte trele joncţiuni; şi astfel am isbuti 
să efectuăm cele mai productive lucrări, evitând 
singurul pericol ce exista, acela de a nu ne ex- 
pune la sareine necunoscute. 

Cum ar aveă să se plătească această sumă, 
companiilor de lucrări, ca subvenţiune. ori ca ga- 
ranţie de venit? 

Comitetul delegaților a dat preferinţă siste- 
mului de subvenţiune; a zis că e mai bine ca 
plata, ce se va face de către Stat pentru executarea, 
acestor joncţiuni, să se facă prin subvenţiuni plă- 
tite odată pentru totdeauna. N'am nimic de zis 
contra acestui sistem. Insă ceeace mă preocupă 
este că poate guvernul să găsească companii cari 
să ofere mai multe avantagii dacă sar asigura 
venitul kilometric; bine ar fi atunci ca guvernul 

să fie legat? De aceea eu cred că este bine ca 
Camera să fixeze suma peste care guvernul să nu 
fie liber a trece; însă liber să fie guvernul a fn- 
trebuința acea sumă sau ca subvențiune, sau ca 
garanție; cred adică că ar fi mai bine să admitem 
ambele sisteme, şi guvernul să poată adopta ori 
pe unul ori pe altul, după cum aceasta va fi mai 
în interesul ţărei. 

Pe lângă aceasta, spre a înlătura orice incon- 
venient de intervenire a Statului vecin, sub cuvânt 
de control ori altfel, pentru linia dela Prahova, 
este bine a se zice anume într'o dispoziţiune spe- 
cială că Statul vecin nu va aveă nici un drept 
de control asupra liniei, sub nici un fel de cuvânt. 

Cu chipul acesta, D-lor, eu cred că sar apără 
toate interese ţărei și n'ar mai exista nici un motiv 
pentru neprimirea acestei convențiuni. Și când zic 
aceste cuvinte, mă adresez, nu tocmai la cei ce 
sistematic au respins liniile de drum de fer, ci 
la acei domni deputaţi cari au dotat ţara cu un 
drun de fer și cari sunt datori să facă acel drum 
de fer să fie productiv pentru ţară prin joncţiunile 
ce trebue să-l lege cu ţările vecine. Mă adresez la 
D-lor şi-i întreb: ce cuvânt aţi mai avea pentru 
a vă opune la această convenţiune, care, modifi- 
cată precum am avut onoare a vă arătă, prin 
dispoziţiuni adiţionale relative la executarea ei, 

conciliază toate interesele țărei. Interesul financiar 
de care ne ne preocupăm atâta, este regulat; dem- 
nitatea naţională este respectată; până şi conflictele 
eventuale sunt înlăturate prin suprimarea art. 8. 

Și pentru ca să ajungem la acest rezultat, 
pentru ca zisele acestea să devină lege, eu am 
lucrat un amendament, care să înlocuiască lucrarea 
ce vă propune comitetul delegaților şi care are să 
se voteze ca dispoziţiune de lege adițională la con- 
venţiune, relativă la executarea acestei convenţiuni. 

După ce se va luă în consideraţiune conven- 
ţiunea şi se va primi, amendamentul propune două 
condițiuni, sub care are să se facă executarea. 

Iată textul: 

„Egecutarea acestei 'convenţiuni, se face numai 
„sub următoarele condițiuni: 

„T. Guvernul, pentru executarea tuturor acestor 
„joncțiuni, nu va puteà înscrie în budgetul anual 
„ul Statului o sumă mai mare de cinci milioane 
„lei, plătibilă ca subvenţiune ori garanţie pentru 
construirea sus menţionatelor linii. 

„Această sumă se va vepărţi între toate jonc- 
„fiunile, şi guvernul nu va pute începe lucrarea 
„pentru o joncțiune decât după ce va asigură 
„executarea tuturor joncţiunilor. 

„II. Art. 8 din convențiune se va aplicà 
„În sensul acesta că guvernul austro-ungar nu va 


566 


„puleă aveă nici un control, sub nici un fel de 
„cuvânt, pe vreuna din aceste linii de joncțiune. 
Cred, Domnilor, că cu dispoziţiunile propuse 
de mine prin acest amendament, se vor împăcă 
toate susceptibilităţile şi toate interesele. Noi nu 
avem a ne preocupa dacă guvernul vecin va primi 
ori nu aceste dispoziţiuni; căci dacă le va primi 
atât mai bine pentru noi; iar dacă nu le va primi, 
atunci guvernul nostru îi va răspunde, întrun 
mod raţional, că nu putem dispune de mai multe 
mijloace pentru a execută aceste joncţiuni. 

D-lor deputaţi, eu ered că veţi vota şi veţi primi 
această convenţiune. Prin adaosul cei se va face cu 
dispoziunile ce propun, toate inconvenientele pier, şi 
conștiința domniilor voastre va fi împăcată că v'aţi 
făcut bine datoria. Eu sper că însuși guvernul Aus- 
triei va primi a execută joncţiunile cu condiţiunile 
puse de noi; căci însuşi va înţelege posiţiunea ţărei, 
care nu poate cheltui mai mult decât îi iartă puterile. 

Iară această sumă de 5 milioane este sufi- 
cientă pentru câte trele joncţiuni, după calculele 
ce ne prezintă D. ministru pentru două joncţiuni. 
Și această sumă, nu numai că nu este apăsătoare 
pentru tezaur, dar este foarte modestă în raport 
cu mărimea lucrărilor, este mai ales modestă, căci 
cheltuiala este productivă şi printr'însa avuţia pu- 
blică şi privată are să câștige întreit. 

Așa dară, D-lor deputaţi, votaţi această mare 
şi indispensabilă îmbunătăţire ce vi se cere; ea 
priveşte numai ţara; fără dânsa, creaţi o cauză 
de sărăcie pentru multe judeţe, şi aduceţi o sim- 
ţită pagubă pentru teazur. Realizând aceste mari 
lucrări, măriţi mișcarea liniilor ferate în general, 
ajutaţi comereiul, aduceţi prosperitate. (Aplauze 
prelungite). 

După închiderea diseuţiunei, prindu-se la vot luarea 


în consideraţiune a proiectului se respinge cu 49 voturi 
contra 45. 


II 
„Monitorul Oficial“ No. 57 gi 58 din 3 gi 14 Martie 18783, 
P roiectul de lege pentru Creditul funciar român, 


In ședința Camerei dela 26 Fevruarie 1873, Comi- 
tetul delegaților a prezentat raportnl său referitor la 
proiectul de lege pentru Creditul funciar român, redactat 
de B. Boerescu, George Cantacuzino și loan Ghika, 
adoptat și adus în discutia Camerii de guvern. 

Deschizându-se discuţia generală proiectul este sus- 
ţinut în aceiaşi şedinţă de Stolojan, Agarici, C. Blaram- 
berg, Vernesen și combătut de M. Cornea şi Aslan. In ge- 
dinţa următoare desbaterile urmează şi se pronunță dis- 
cursurile remareabile ale lui P. Mavrogheni, ministru de 
finance, Aristide Pascal şi Al. Golescu. In urmă vorbeşte 
şi B. Boerescu. 


B. Boerescu. D-lor deputaţi, cestiunea este 
foarte gravă, foarte importantă, şi adaog foarte 
lungă prin sine însăşi, și de aceea voiu căută a 
mă ţine strict numai pe tărâmul ei, spre a fi cât 
se poate de scurt. 

D-lor deputați, mă voiu sili a tratà această 
cestiune dintr'un punct de vedere economic financiar, 
cum și dintrun punct de vedere practic; astfel în 
cât onor. Adunare să fie convinsă că votând acest 
proiect de lege al proprietarilor asociaţi, va face 
un act eminamente economic, şi tot odată cel mai 
folositor în favoarea proprietăţei, şi vu corespunde 
în acelaş timp la cele mai legitime sentimente 
naţionale. 

D-lor este sau nu incontestabil că proprie- 
tatea, noastră imobiliară are nevoe de credit? Cred 
că nu este nimeni care să conteste acest adevăr; 
din toate părţile sa recunoscut şi sa admis că 
proprietatea noastră are nevoe de credit. Fiecare 
şi-a explicat această necesitate în diferite moduri, 
fiecare a găsit cauzele lipsei de credit imobiliar 
acolo unde a crezut că se află; însă faptul este 
incontestabil că proprietatea imobiliară nu are 
credit, căci numesc a nu aveà credit când ea este 
apăsată sub greutatea, unei imense datorii ipo- 
tecare de care nu se poate scăpă, când ea nu 
găseşte fonduri să se amelioreze. Proprietatea se 
zice că este apăsată, pentrucă la termene fixe 
proprietarii noștri de imobile nu pot fi în stare a 
plăti datoria lor, și sunt siliți prin urmare a adăogi 
termene peste termene, a adăogi și chiar interesele 
la capitalul ce-l împrumutase, şi astfel datoria 

ipotecară care apasă proprietatea, în loc a se 
ușură, merge din ce în ce crescând! 

Este un discredit al proprietăţei când proprie- 
tarul, nu numai acela care este dator, dar chiar 
bunul părinte, bunul administrator, nu află fon- 
duri suficiente pentru ca să-şi poată amelioră pro- 
prietatea sa, așa în cât din venitul care-i va aduce 
această ameliorare, să-şi poată plăti datoria. Toate 
aceste fapte sunt necontestabile; și acest fenomen 
durează la noi mulţi ani. Dacă sa făcut ceva 
pentru desvoltarea unei alte averi, a fost pentru 
averea mobiliară; căci orice ne-ar spune D. A. 
Golescu, prin teoriile D-sale (asupra cărora voiu 
veni mai târziu), că plasările în fonduri mobiliare 
nu ar fi tocmai un act de economie și înavuţire» 
nu este mai puţin adevărat, că capitalurile de 
câţiva ani încoace, preferă a se plasă la noi în 
valori mobiliare. Ce s'a urmat de aci? S'a urmat 
că de când avuţia mobiliară a crescut prin creș- 
terea valorilor fiduciare create de Stat, s'a simțit 
întrun mod şi mai viu lipsa creditului imobiliar: 

Ei bine, înaintea unui asemenea fapt pozitiv 
și patent, aflându-ne noi, şi cu noi ţara întreagă, 
toţi acei cari se ocupă de lucruri publice, ce tre- 
buim să facem? 

Negreșit, trebuiă să se caute a se creà institu- 
țiuni de credit imobiliar; trebuiă să se deă acestor 


571 


proprietăți imobiliare, cari la noi joacă cel dântâi 
rol, cari sunt sorgintea unică și inepuisabilă a 
avuţiei noastre, trebuiă să li se deă creditul de care 
erau lipsite. 

Toţi voim să le dăm acest credit, însă cum 
să i-l dăm? Cum să creăm această instituţiune 
de credit? 

Să, facem şi noi ceeace trebue să facă orice om 
cu bun simţ, să mergem în celelalte ţări cari au 
făcut experienţe de secoli, cari au făcut multiple 
şi varii încercări în această materie. și să vedem 
prin ce mijloace au putut reuşi să facă ca să 
se crească creditul proprietăţilor imobiliare. 

Onorabilul D. Golescu a început prin a ne 
spune că noi, spre a creà acest credit, nu trebue 
să fim servili imitatori, ei trebue să inventăin. 

D-lor, vă mărturisesc, că eu unul difer cu 
totul de opiniunea D-lui Golescu, şi cred că în 
materii de finanţe, noi nu trebue să inventăm; 
căci mie mi se, pare un ce prea mult azardos și 
imprudent, când noi astăzi, în loc să imităm modul 
cum s'a instituit un asemenea institut de credit în 
alte ţări, am veni şi am pretinde să inventăm un 
sistem nou. Dară atunci ar puteă oricine să vină 
şi să ne zică: „dar sunteţi siguri că invenţiunea 
D-v. are să producă efectele la cari vă aşteptaţi? 
de unde sunteţi D-v. siguri că prin sistemul in- 

ventat de D-v., proprietatea va dobândi creditul 
de care are nevoe?“ 

A inventă noi pe malul Dâmboviţei ceeace 
nu s'a făcut nicăeri, a inventă o sistemă nouă de 
credit imobiliar care nu se cunoşteă până acum? ei 
bine, ar fio glorie pe care poate s'o poarte D. Go- 
lescu, dară de care eu unul mă sfiese. (Aplauze): 

Norocire însă, Domnilor, este că nici D. Go- 
lescu n'a inventat nimic; şi când a conchis, va 
spus că patronează sistema de asociațiune a ca- 
pitaliştilor! (Ilaritate). 

Așă dară, nu de invenţiuni este cestiunea,; ci 
să vedem ce trebue să facem noi? Cum trebue să 
lucrăm pentru ca să putem ridică pe cât se va 
puteă mai mult, creditul proprietăţei imobiliare? 

Pentru a ajunge acest scop, trebue şi noi să 
formăm nişte instituţiuni după cum s'a format în 
toată lumea; instituțiuni cari au produs şi cari 
întreţin creditul imobiliar. 

Am văzut, D-lor, pe ce se bazează asemenea 
instituţiuni; se bazează pe două sisteme: unul este 
instituțiunea de credit foneiar format de capitaliști 
asociaţi, şi altul este instituţiunea formată prin aso- 
ciaţiunea formată a înșiși acelora cari se împru- 
mută, adică a proprietarilor. Afară de aceste două, 
sisteme, mai este şi acela unic al băncei de Stat 
din Bavaria, care are hârtie cu curs forțat. 

Acum nu eră logic și natural ca să procedăm 
şi noi cu maturitate şi să adoptăm unul din aceste 
două sisteme? Voiţi Dv. ca să ştiţi care din aceste 
două sisteme este cel mai bun pentru noi? Atunci 
nu aveţi decât să vă uitaţi şi să vedeţi pe cari din 
ele experiența făcută în alte ţări, le recomandă 
mai bine. 

Astă, experienţă făcută în curgerea unui secol 
în alte ţări, tot nu a putut găsi favor înaintea, 
D-lui Golescu care preferă sistemul capitaliştilor. 
lasă pentru noi toţi, cred, această experienţă de 
secoli este mult, ea este o garanţie prea mare de 
reușita aiurea. Căci, în adevăr, dacă acest sistem 
al asociării proprietarilor sar aplică şi la noi. şi 
dacă s'ar aplică în niște condițiuni bune, apoi pu- 
teţi fi siguri de reușita lui; căci nu trebue să ui- 
taţi, D-lor, că natara a înzestrat pământul nostru 
așă de bine, şi dacă-i lipseşte cevă este numai 
creditul, care pentru ca să-l dobândim, nu avem 
decât să adoptăm și la noi sistemul de credit care 
este un secol de când s'a înființat în Silesia, şi 
care a produs pretutindenea consecințe foarte fa- 
vorabile pentru proprietatea imobiliară. 

Va să zică, iată punctele probate și necon- 
testabile până aci. Proprietatea imobiliară a noastră, 
are nevoe de credit, şi nu "i putem da creditul, 
nu putem constitui această proprietate imobiliară, 

în condițiuni normale de a puteă produce decât 
adoptând și la noi institute cari în alte părţi au 
dat rezultate excelente. 

Acum, I)-lor, îndată ce acest principiu este 
admis, să ne dăm bine seama ce sunt aceste insti- 
tute de credit fonciar. Nu voi face teorii, D-lor; 
căci cum s'a zis cu. drept cuvânt, nu suntem aci 
a face teorii varii şi cursuri de știință ci de a 
probă avantagiile sau defectele unui sistem. Voiu 
face dară, numai teoriile indispensabile pentru a 
trata această materie. Trebue să ştim, D-lor, întrun 
mod pozitiv, că orice institut de credit fonciar, fie 
el creat prin asociaţiunea proprietarilor de imobile, 
nu este decât un intermediar între proprietar și 
capitalist. Vă rog, D-lor să vă pătrundeţi bine de 
acest adevăr, ca să nu credeţi că institutul de 
credit fonciar, oricare ar fi el, este un împrumu- 
tător direct prin el însuși. Nu aceasta nu este; 
când unii vă vorbese de capitalişti, alţii de pro- 
prietari, în ambele aceste cazuri, e bine să știm 
că acest institut este numai un intermediar, adică 
că el crează titlurile fiduciare, le dă acelor cari 
au trebuinţă de bani, şi aceştia găsesc pe capita- 
liștii cari le dă bani pe acele titluri. Eu, care am 
nevoe de a mă împrumută, mă servesc cu creditul 
asociaţiunei spre a puteă găsi capitalişti cari să 
'mi procure bani. Acea asociaţiune a creditului 


575 


fonciar, prin titlurile ce emite, reprezintă valoarea 
proprietăței mele, şi o face să circule în mici por- 
țiuni. De exemplu, valoarea proprietăței mele fiind 
de o mie, creditul fonciar creează asupra ei titluri 
mai mici decât de cinci sute, şi aceste titluri, fiind 
garantate în același timp prin creditul asociațiunei, 
prin garanția solidară a tuturor înprumutaţilor, 
acel titlu se poate plasa bine, se poate scomptà 
bine, mai bine poate decât efectele Statului. 

Aceste fapte, D-lor, sunt pozitive; ştiinţa şi 
experiența le constată întrun mod indubitabil. 
Cestiunea dară, erà, pe care din cele două sisteme 
trebue să "1 adoptăm şi noi? A inventà un sistem 
nou eră inadmisibil; şi ați văzut că chiar D. Go- 
leseu, care erà pentru invențiune, a conchis pen- 
tru sistemul asociațiunei capitaliştilor, care e foarte 
bine cunoscut. 

Căci, cestiunea rămânea tot a se şti care erà 
mai avantagios; sistemul asociaţiunei proprietarilor, 
sau sistemul asociaţiunei capitaliștilor ? 

lată, D-lor, cestiunea pusă pe tărămul econo- 
mic, așă cum a voit să o pună D. Aslan; voiu 
veni apoi și la celealte considerațiuni, pe cari D-lui 
le-a numit naţionale, şi voiu probă că aci intere- 
sele financiare, interesele economice trebue a fi 
legate cu interesele naţionale bine înţelese. (Aplause)- 

Aşà dară, ne-am întrebat mai întâi, care din 

cele două sisteme s'ar puteă adoptà la noi? Care 
e sistemul care prezintă avantagiile cele mai mari? 

Să examinăm: 

Să luăm mai întâi sistemul asociațiunei capi- 
taliştilor. Ce vedem în acest sistem? Veden. o aso- 
ciațiune de capitalişti, adică de împrumutători; 
însă și aci, institutul serveşte tot de intermediator 
între proprietarii ce voesce a se împrumută şi între 
capitaliştii ce le dai bani. Asociaţiunea nu face 
şi aci decât să creeze serisuri fonciare, ce repre- 
zintă valoarea imobilului ipotecat, și sunt garan- 
tate prin fondul de garanţie al asociaţiunei. Insti- 
tutul dă aceste serisuri împrumutatului, şi acesta 
le scomptează cum poate ma bine. 

Dară numai aceasta, face institutul? Nu! în 
acest sistem de capitaliști, se fac și alte operaţiuni 
de bancă propriu zisă; se fac multe şi variate 
operaţiuni de speculaţiune. 

Şi aceasta este natural, D-lor, căci cum voiţi 
dară ca, un capital de mai multe zecimi de 
milioane, să rămână neproductiv! Cum voiţi ca 
acţionarii cari au depus banii lor să nu primească 
dobândă pentru acei bani? Și cum voiţi ca ei să 
nu ceară dividendul din folosul ce ar rezultă din 
operaţiunile acelei societăţi? Negreșit că aceasta nu 
se poate! 

Este dară neapărat ca asociațiunea să facă și 

alte speculațiuni de bancă, pentru ca să poată 
plăti şi interesele şi dividendele capitalului social 
de garanţie. 

Insă împrumutaţii, însă detentorii de serisuri 
foneiare la ce sunt expuşi? Sunt expuşi la toate 
pericolele şi pagubele ce pot rezultă din operaţiu- 
nile de bancă. 

Aşă, mai întâi detentorii de serisuri foneiare 
sunt expuşi la pagubele ce provin dela răii debi- 
tori cari nu vor plăti anuităţile; căci şi 'n acest 
sistem, D-lor, pot să fie împrumutaţi cari să nu 
plătească anuităţile regulat; însă detentorii mai 
sunt încă expuși, cum am zis, la perderile ce pot 
rezultă din operaţiunile de bancă. 

Proprietarii împrumutaţi, acei cari își depun 
moşiile ca garanţie, şi iau serisuri funciare pentru 
acele moşii, la ce sunt expuşi și ei? Sunt expuși 
la aceasta, că au să poarte şi plata interesului 
capitalului care serveşte ca fond de garanţie, că 
au să mai poarte și plata de dividende care are 
să se împartă acţionarilor cari au format capi- 
talul de garanţie. 

Să vedem acum ce găsim în sistemul celalt 
al asociaţiunii proprietăților? Aci vedem cevă foarte 
simplu şi natural; şi nu poate fi altfel în acest 
sistem care este cel primitiv, care se numeşte: 
sistemul părinte. În acest sistem toţi proprietarii 

cari au nevoe de credit, formează între dânșii o 
asociaţiune şi 'şi zic: aide să mobilizăm proprie- 
tățile noastre, făcând titluri fiduciare care să fie 
garantate prin ipoteca specială a fiecărui debitor, 
şi prin ipoteca colectivă a tuturor eoasociaţilor. 
Acele titluri, acele serisuri foueiare, fiind așa ga- 
rantate, lesne se găsese capitalisti cari să le cum- 
pere, să le sconteze. 

Așă dară. același mecanism există aci ca şi 
în celălalt sistem, şi ceiace nu există în celalt, este 
că aci asociații nu au să plătească dobânzi, nici 
dividendele nu le împart cu alţii. În adevăr, în 
în acest sistem, dobânzi nu sunt de plătit, pentrucă 
nu există capital în numerar ca fond de garanţie, 
şi prin urmare cel ce se împrumută nu poartă şi 
sareinile cari ar rezultă din acele dobânzi. 

Apoi un alt imens avantagiu este acela că, 
năcar că această, asociațiune nu are de scop spe- 
culațiunea, cu toate acestea, ea poate să facă să 
se producă !orarecari beneficii. Aceste beneficii 
între cine au să fie ele împărţite? Negreşit că nu- 
mai între coasociaţii cari formează asociaţiunea şi 
cari sunt și Împrumutați. Astfel că acei ce vor fi 
Goasociaţi, având să împartă numai între ei divi- 
dendul beneficiilor obţinute la finele anului social, 
când debitorul va veni să plătească anuitatea, i se 
va scădea din anuitate ceiace el este în drept să 

primească ca beneficiu. Incât dacă de exemplu, 
sarcina lui, dacă datoria lui va fi de 10, nu este 
de mirare ca această sarcină să-i fie scăzută cu 1, 
2 ori mai mult, după cum dividendul va fi mai 
mare ori mai mic. 

La asociaţiuni de eapitalişti, debitorul nu poate 
fi uşurat de primirea acestor beneficii, căci el nu 
ia parte la dividende. 

Aşă dară, I)-lor, când noi am văzut aceste 
fapte, când le-am constatat, şi când ele sunt cu- 
noscute «le toţi și constatate de toţi, cum mai putem 
ezită ca să nu alegem, să nu preferim sistemul 
asociaţiunei proprietarilor ? 

D. Golescu numeşte aceasta a aveà idei pre- 
concepute! D-lui se teme ca Adunarea să nu judece 
prin ochii şi mintea acelora cari au luat iniţiativa, 
și între cari mă fălese a fi și eu unul! 

Cu alte cuvinte, d. Golescu ne-a cam acuzat 
pe noi, căci sprijinim sistemul din proectul în 
discuţiune, sistem în favoarea căruia avem, putem 
zice, experiența Europei întregi, că am venit cu 
idei preconcepute, ca când nu am puteă zice noi 
și D-lui, şi D-lor, cari susțin celalt sistem al aso- 
ciațiunii de capitalişti, că şi D-lor au venit cu idei 
preconcepute! (Ilaritate, aprobări). Dară, D-lor, să 
lăsăm deoparte aceste pretenţiuni de idei precon- 
cepute şi să vedem dacă fundat este argumentul 

adus de mai mulți oratori cari au combătut pro- 
ectul de faţă, când ne-au recomandat aşteptarea, 
când ne spun că în Franţa discuțiunea creditului 
fonciar a ţinut 10 ani, şi că nu trebue să-l în- 
ființăm la noi în pripă. 

Mai întâi, D-lor, să ne aducem aminte această, 
veritate banală, că cel care merge în cap, acel 
care deschide drumul, are o misiune mult mai 
grea decât acela care vine pe urmă și găseşte 
drumul bătut. Dacă această veritate am apliea-o 
la cestiuni financiare şi economice, v'aş întrebă, 
dacă alte naţiuni au făcut zecimi de ani, timpuri 
îndelungate experienţă, urmează din aceasta oare 
că noi nu trebue să profităm de loc dela expe- 
riența acelor naţiuni, și să punem şi noi aceleași 
zecimi de ani, acelaș timp îndelungat spre a re- 
zolvă o cestiune economică cum este aceasta? 
(Aplauze). Ce raţionament este acesta? Inţeleseţi, 
D-lor, că un asemenea sistem de amânare, de aş- 
teptare, nu poate fi decât venirea ruinei; căci tot 
așteptând, avem timpul să ne ruinăm. (Ilaritate). 

Şi apoi, D-lor,să nu credeţi că statele de care 
s'a zis că au așteptat atât de mult, au așteptat 
tocmai atât de îndelung cât s'a arătat. 

In Franţa, care s'a adus de axemplu în pri- 
vinţa aceasta, în adevăr, creditul fonciar s'a discutat 
pentru prima oară la 1842, dară dela 1842 și până, 

la 1852, oare credeţi, că s'a discutat necontenit? 
Nu prea atât. S'a mai discutat încă odată pe la 
1848, şi în fine la 1852 a fost în adevăr discu- 
țiunea cea serioasă, când sa şi votat instituţinea. 

Apoi la noi chiar această cestiune este oare 
atât de nouă pe cât se susține de unii? Este oare 
adevărat că acest proect ar fi o surprindere, în 
cât să se pună înainte ca argument de unii că 
sar voi ca acest proect să se voteze în pripă, 
nestudiat? Acest argument nu'l pot luă altfel decât 
ca un mijloc din partea onor. D-ni deputaţi, spre 
a indispune pe adunare, spre a face pe unii de- 
putaţi să voteze contra, ca să nu se creadă că au 
fost suprinşi, neștiind ce votează. Dacă aşă e faptul 
D-voastră știți că dela 1862 încă, s'a agitat la 
noi cestiunea creditului fonciar; să nu uitaţi că 
încă dela 1869 s'a dat în Cameră un proiect în 
această privință, un proiect prezentat de chiar 
onor. D. Golescu, care eră atunci coleg cu mine 
a ministerul finanţelor, şi acel proiect eră după 
sistemul capitaliştilor, eră al D-lui Hertz. (Aplauze). 

Și aşă, D-lor, dacă este vorba de paternitate 
dacă D. A. Golescu a avut aerul d'a ne atribui 
nouă onoarea paternităţei pentru proiectul de faţă 
de ce să nu aibă şi D-lui acelaş amor pentru 
proiectul D-lui din 1869? (Aplauze). Dar eu nu 
tiu, cum sunt sigur că nu ţine nici D-sa la ase- 

menea paternităţi, şi ţinem la rațiune. Sunt 4 ani 
de când se ocupă Camera de această cestiune; 
acum, o pot mărturisi, sunt cel mai fericit că 
nu sa votat anul trecut; căci încă nu avusesem 
timpul să studiez cestiunea destul de bine; dară 
de atunci am studiat-o, şi en mine au studiat-o 
mulţi alţi D-ni deputaţi. Dară iarăşi mulţi încă 
nu au studiat-o, şi de accea nu mă mir când văd 
că unii o combat, fără măcar să-i atingă, fondul 
cum este de exemplu D. Cornea. 

Nu mai vorbiţi de amor propriu, nici de 
paternitate, ci probaţi că sistemul D-v. este cel 
mai bun. Noi mărturisim, că cât despre proiectul 
nostru, inventatori nu suntem. Acest proiect dacă 
este rău sau bun, nu avem nici meritul, nici răs- 
punderea invenţiunei; ci, în modestia noastră, am 
crezut că ce avem mai bine de făcut este să mer- 
gem pe aceeași cale bătută pe care a mers şi alte 
ţări. Dacă vom fi greşit, denunţ de complice şi 
pe onor. ministru de finance care ne-a dat tot 
concursul şi ne-a procurat multe acte, între altele 
chiar legea institutului din Petersburg, şi dela 
Cherson. 

Istoricul dară al proiectului proprietarilor, 
vedeţi că, este simplu şi modest. Voiţi să ştiţi dacă 
este bun ori rău? Să-l discutăm şi să ne ţinem 
pe tărâmul faptelor numai, și să aduceţi ca şi mine 

probe spre a-l combate. Să-mi permiteți să mă 
serv în curentul discuțiunei mele, şi cu autorități 
din ţara noastră, cu autoritatea D-lui Manolalke 
Kostaki. Veţi vedea că D-sa îmi va veni foarte 
mult în ajutor spre a probă că cel mai bun sistem 
este acel al asociațiunei proprietăţilor. (Aplauze). 

Mamolake Kostaki, ministru de justiţie. La, 
rândul meu aveţi să mă aplaudaţi şi pe mine. 

B. Boerescu. D. Manolake Kostalki, în ra- 
portul D-sale remarcabil din anul trecut, se ocupă 
de avantagiile sistemului creditului fonciar Tra- 
tează însă şi de origina acestui credit; origina 
face mult, căci probează și calitatea; şi acest fapt 
este adevărat nu numai în lumea fizică, dar și în 
cea morală. Așă, vorbind de poziţiunea oberată 
în care se aflau proprietarii din Silesia (Prusia), acum 
100 de ani, iată cum ne arată D. Manolaki Kos- 
taki lepureanu că se născu creditul fonciar: 

„În aşă împrejurări, zice raportul D-sale, 
proprietarii cei mari, a căror poziţie eră mai puţin 
com promisă, ceruse autorităţii de a se asocià într'un 
mod solidar, şi de a putea emite şi împrumută 
cu titluri ipotecare ale societăței pe proprietarii ce 
voiau a se împrumută, ete.“ 

Vedeţi, D-lor, că acest fapt este foarte ade- 
vărat cum il constată D. lepureanu, adică că ori- 
gina acestor institute a fost în acele țări unde 

s'au găsit proprietarii apăsaţi; şi cel mai natural 
remediu care l-au aflat la apăsarea lor, a fost de 
a se asociă pentru a garantă mutual averile lor. 
și a-i creiă creditul. Aceste asociațiuni sunt dară 
născute din necesitatea, poziţiunei celei grele a pro- 
prietarilor; prin natura lucrurile chiar s'au format 
aceste institute; şi ceea ce constitue proba cea mai 
evidentă a calităţii lor binefăcătoare, este că au 
reușit, și au reuşit pe deplin. 

Această reeşiță a asociațiunilor de proprietari 
o constată tot D. lepureanu, prin raportul D-sale 
din anul trecut. lată cum o constată: 

„Insemnătatea transacţiunilor rezultatele atât 
de favorabile obținute putem zice imediat, pe cât a 
surprins pe oameni de ştiinţă, pe atât a fost un 
îndemn suficient pentru guvernul Prusiei și celelalte 
State din Germania pentru a îmulţi asemenea, insti- 
tute; şi astfel creditul fonciar şi creditul agricol 
constituite la început numai pentru proprietatea 
mare, se răspândise prin toate comunele sătești. “ 

„Esaminând acum rezultatele obţinute, să ne 
explicăm cauzele primirei cu atâtea favor a acelor 
obligaţiuni de către capitaliști, ete.“ 

Şi D. lepureanu continuând arătă cauzele 
pentru ce scrisurile fonciare sa primit cu fa- 
voare de capitalişti. 

Așă dară observați, D-lor, că însuşi D. Je- 

pureanu constată că rezultatele imense şi imediat 
dobândite de asociaţiunile de proprietari, au sur- 
prins chiar pe oameni de ştiinţă; prin urmare ce 
mirare ar fi să surprindă şi pe D-nii Aslan și 
Cornea care au combătut acest proiect cu atâta 
căldură. 

Mai observați că D. lepureanu constată că 
sa primit cu mare favoare obligaţiunile acestor 
societăţi de către capitaliști. 

Aşă dară, este just, este important ca Camera, 
să ia notă că toţi recunosc că acest sistem a reușit, 
pretudindenea pe deplin. 

D. Golescu s'a mărginit numai a afirmă că 
sistemul asociaţiunei capitaliştilor este cel mai bun; 
că acolo este un capital care garantează serisele 
fonciare; D-lui ne îndeamnă să preferim acest 
sistem. 

Mai întâi, întreb pe D. Golescu, şi pe ceilalți 
cari sunt de aceeaşi opiniune, cari sunt cuvintele 
precise şi practice cari le-au expus înaintea, Adu- 
nării, pentru ca ea să înlăture un proiect susținut 
de comitetul delegaților și susţinat de guvern care 
Va înaintat Adunărei, şi să primească sistemul 
D-lor? Și când vorbesc de guvern, nu trebue să 
uitaţi că vorbesc de guvern in general; căci nu 
sunt ţinut a cunoaşte opiniunile individuale ale 
fiecărui ministru; pentru mine este destul a cu- 

noaşte opiniunea guvernului prin ministrul care a 
prezentat Camerei  mesagiul Domnese cu acest 
proiect de lege. 

D. preşedinte al consiliului: Nu este nici-o 
opiniune individuală. 

D. ministru de culte şi D. ministru de jus- 
tiție: Toți ţinem la proiect. 

B. Boerescu: Atât mai bine; şi fiindcă acest 
fapt este pozitiv, trebuiă şi mai mult să mi se 
arate cuvintele practice şi pentru care acest sistem 
de asociaţiune ar fi mai rău pentru proprietari, și 
că nu ar produce cetectele dorite. 

D. Golescu însă ce a arătat? A făcut o sta- 
tistică savantă de toate institutele de credit din 
Europa; ne-a spus în ce an s'a format cutare in- 
stitut şi câte obligaţiuni a emis. Dară în ce ne-a 
convins cu aceasta? Ne-a convins că aceste insti- 
tute de credit au funcționat şi funcţionează foarte 
bine, şi că emit multe obligaţiuni. Dară ca să 
judecăm de binefacerile acestei emisiuni, trebuii 
D. Golescu să ne spună şi ce datorie ipotecară, 
a stins în fiecareşStat institutul? căci după această 
mai ales se judecă meritul său. 

Darăä D-sa nu ne-a arătat ce parte de datorie 
s'a, stins; ne-a spus numai că în Franţa datoria 
ipotecară eră de 8 miliarde, și sa emis scrise 
tonciare numai de 2 miliarde. 

Aşă este; dară prin aceasta se probează că 
proprietatea a rămas încărcată cu alte 6 miliarde. 

Nu ştim dacă şi în Silesia proprietatea a ră- 
mas încărcată tot în aceeaşi proporţiune; căci D, 
Golescu ne-a spus numai că în Silesia s'au emis 
scrise domeniale numai de vre-o 400 milioane; 
dară trebuiă să ştiu care era datoria ipotecară, 
pentru ca să vedem cât a stins-o acest institut. 

Aşă rezultate practice trebuiă să ne arate 
D. Goleseu spre a ne convinge. 

Voci: Aşă este. 

B. Boerescu: Acestea, însă nu ni s'au arătat. 
S'a zis numai de D-lui, bazându-se nu ştiu pe ce 
fapte, că estimațiunea fiind nodul gordian, numai 
în sistemul asociaţiunei capitaliştilor, ea se face 
sinceră și mai sigură. Aş rugă pe D-sa să spună 
pe ce fapte bazeuză această afirmaţiune? Il pot asi- 
gură că D. Royer din contra ne spune că tocmai 
în asociaţiunile de capitaliști expertizele nu sunt 
cele mai sigure. Și pentru ce? 

Pentrucă, în aceste societăți fiind operaţiuni 
de specule, de câştig, consiliul de administraţiune 
primeşte cu mai multă înlesnire estimaţiunile decât 
la asociaţiunile de proprietari, unde nu există spe- 
culațiune. Rațiunea, bunul nostru simţ, ne spun 
că într'un sistem unde speculaţiunea joacă un mare 
rol, mai uşor se pot face estimaţiunile de către 

celelalte societăţi, decât în sistemul asociaţiunei 
proprietarilor, unde nimeni nu-şi propune a bene- 
ficiă din mulţimea operaţiunilor. 

Apoi, dacă nu ar fi nici aceste cuvinte, întreb 
pe D. Golescu, pe ce fapte sa bazat când D-sa a 
afirmat aceasta? Căci faptele dovedese contrariul. 
Faptele dovedese că la asociaţiunile proprietarilor, 
estiinaţiunile se fac foarte bine, de vreme ce aceste 
societăţi au răuşit atât de bine pretutindenea. 

Dacă estimaţiunile sar face rău în asocia- 
ţiunile de proprietari, întreb, cum ele ar fi putut 
există de o sută de ani în Germania şi în alte 
părţi, şi ar fi prosperat atât de mult? 

Va să zică cuvântul estimaţiune nu poate 
fi un motiv care să determine pe Adunare a dă 
preferinţă sistemei asociaţiunei capitaliştilor. 

D. Golescu a mai adăogat că sistema de 
asociaţiune a capitaliştilor, este de preferință; căci 
ea s'a adoptat în Franţa și în alte ţări, şi ar fi 
trecut și în America. 

D-lor, se poate face şi un studiu comparativ 
spre a se vedeă cam în câte State se află adoptat 
sistemul  rancez; ceeace ştiu este că chiar în opera 
D-lui Josseau, se vede, în mai mult de o pagină 
preferința, acestui însemnat autor, pentru sistemul 
german. Mai ştiu că în Europa mai că nu este 
gustat sistemul francez. 

Vedeţi, de exemplu, Rusia, care a adoptat 
cele mai noi sisteme, ea nu a dat preferință 
sistemului capitaliștilor, ci sistemului german. Ase- 
menea şi in alte State. Nu știu ce se va fi urmat 
în America. 

Dară, D-lor, să lăsăun aceste noţiuni statistice. 
Eu vă zic că singură raţiunea noastră este sufi- 
cientă spre a vedeă care din cele două sisteme 
este mai bun. Probatu-ne-au oratorii, cari au vorbit 
în favoarea creditului format de capitalişti, că nu 
există incovenientele cari le-am arătat noi la în- 
ceput? Că împrumutaţii nu au poziţiunea mai 
greă din cauza sareinei interesului şi dividendului 
capitalului. Că nu există mai multe șanse de per- 
deri din cauza pericolelor la cari expun operațiu- 
nile de bancă? Nimic din acestea nu sa probat; 
s'au făcut numai simple afirmațiuni. 

Să mai venim acum la alte obiecţiuni; fiindcă 
mai înainte vom răpunde la obiecţiuni, şi apoi 
venim la punctele importante de examinat, cum 
sunt creditul serisurilor fonciare şi unitatea aso- 
ciaţiunei. 

D-lor, aţi văzut cum onor. D. Aslan a pro- 
cedat, spre a vă lumină. D-lm a tratat cestiunea. 
într'un mod pasionat, si a formulat ca argumente 
numai cestiuni personale. Asupra mea mai ales 
a căzut focul mâniei D-lui; mai eră să arunce 

ostracismul asupra mea, cum era să-l arunce D. 
Lascar Costin!.. Dară atunci D. Costa-Foru in- 
tervenind, n'a scăpat, iară acum D-lor mă lasă 
singur expus la toate mâniile D-lui Aslan!.. (Ila- 
ritate). 

Ei, D-lor! în ceiace mă priveşte personal, 
poziţiunea mea este aşa de comodă! căci eu sunt 
un om care în viaţa mea nu am făcut nici o luptă, 
pe care să nu o pot mărturisi în public. Aceasta, 
e marea forță morală a unui om! 

Crede dară D. Ceaur Aslan, că mi-a făcut 
în cevă rău când D-lui a insistat a spune că sunt 
dintre inițiatorii acestui proect ? 

Dară eu îi multumese de astă deelaraţiune, 
şi mă fălese chiar că am fost dintre acei iniția- 
tori. (Aplauze). 

Da, D-lor, am fost şi sunt mândru că am 
putut. împreună cu alții, să contribuese și eu la 
dezvoltarea spiritului de asociaţiune între Români. 
(A plauze). 

Şi dacă nu aţi permite unui deputat ca să 
ia parte, şi să lucreze şi el la desvoltarea, acestui 
spirit de asociaţiune, sau ca membru în consiliul 
de administraţiune, sau ca inițiator, nu ați face 
cu aceasta cel mai mare rău ţării, şi nu aţi lipsi-o 
de concursul oamenilor cari i-ar putea da cele 
mai mari sacrificii? (Aplauze), 

Sunt dară interese superioare, de ordine mo- 
rală, cari fac adese pe un cetățean ori deputat să 
lucreze. Și acest interes lam avut noi in vedere 
când am luat inițiativa formărei creditului fonciar... 
Și cred că şi D. Aslan tot de aceste interese a 
avut intenţiunea de a vorbi când ne-a făcut seve- 
rile D-lui mustrări. (Ilaritate). Căci D-lui ştie — 
și toţi autorii sunt de această opiniune, că m 
această asociaţiune de proprietari, nu există spe- 
culaţiune, și neexistând speculaţiune, nu poate să 
existe speculatori. 

N. Aslan. Dară la Banca de scont și cir- 
culaţiune? 

B. Boerescu. Voi vorbi mai târziu şi de 
aceasta; dară de acum vă pot declarà că mă laud 
că am fost unul din aceia cari am conlucrat ca 
tot prin Români să se facă și această mare insti- 
tuție naţională, banca de seont și cireulaţiune. 
(Aplauze). 

Aşa dară, D-lor, vedeţi că argumentele ud 
hominem ale D-lui Aslan nu sunt convingătoare. 
Iară dacă prin aceste argumente a avut D-lui cea 
mai mică tendinţă ca să vă micşoreze încrederea, şi 
să vă facă să bănuiţi măcar dezinteresarea şi cu- 
rățenia cugetelor noastre, s'a înșelat iară foarte 
mult, și de loe n'a isbutit; căci moralitatea nu ge 
dărâmă prin aluziuni. Fie sigur D. Aslan că nu 

cade puţina bună reputaţiune ce am şi reputaţiu- 
nea, de onorabilitate a tuturor bărbaţilor cunoscuţi 
cu cari am conluerat, ca D. preşedinte al nostru, 
D. Iorgu Cantacuzino, D. George Vernescu, D. 
Ioan Brătianu, D. loan Ghica şi alții, a căror 
onorabilitata este atât de cunoscută. (Aplauze). Prin 
urmare, asemenea mijloace de convincţiune să le 
înlăturăm cu totul: să nu ne mai ocupăm de ele; 
ci să ne ocupăm numai de argumentele aduse în 
critică la acest proect. 

Onor. D. Cornea a început prin a mulțumi 
cu un ton solemn de modest, proprietarilor de 
iniţiativa ce au luat! Iară bine că am provocat 
cel puţin mulţumirile D-lui Cornea, deşi ştiam că 
înainte numai suveranii obișnuiau să mulţumească 
astfel. (Ilaritate). Dară nu face nimic! D. Cornea 
cel tânăr, D. Cornea junior, cum am zice, mul- 
ţumește tuturor proprietarilor de iniţiativa ce au 
luat. Dară pentruce a mulţumit? ca să le respingă 
toată lucrarea ce au făcut! (Ilaritate). In adevăr, 
mulţumirea, D-sale este foarte măgulitoare pentru 
proprietari; dară ea este foarte puţin satisfăcă- 
toare pentru interesele lor. Mai bine ar fi făcut 
să le mulțumească mai puţin şi să le dea mai mult. 

Şi pentruce D. Cornea respinge creditul prin 
asociaţiunea proprietarilor? V'a spus-o; pentru un 
singur cuvânt: că pe câtă vreme creditul publie 

nu va fi bine stabilit, şi pe câtă vreme nu se va 
scădea dobânda prin o bancă de scompt şi de 
cireulaţiune, pe atât timp această asociaţiune nu 
va produce nimic! Se apropie adică de opiniunea 
D-lui Moruzi care voeste, sau ca guvernul să ga- 
ranteze toate serisarile fonciare, sau să înființeze 
mai întâi banca de circulaţiune. 

Dară, D. ministru de finanțe spuse că nu 
este încă oportun a înființa bauca de scompt. 

Dară atunci care este poziţiunea proprietarilor? 

D. Cornea, ca şi D. Golescu. nu voeşte aso- 
ciarea proprietarilor, pentrucă creditul publie nu 
este bine stabilit, pentrucă nu se poate cunoaște 
bine rezultatele cari ar dă această instituțiune. D. 
Moruzi ca și D. Cornea, cer ca să se înființeze 
mai întâi banca de scompt spre a se stabili cre- 
ditul. Dară D. ministru nu este de aceeaşi opi- 
niune; dară ce facem atunci? 

Iată pozițiune curioasă; măcar că toți constată 
că creditul proprietăței este căzut, măcar că toți 
recunoaştem că răul există, însă tot noi, pentru 
un cuvânt ori altul, am conchide să nu facem 
nimie pentru a îfncetà discreditul proprietăței! 
(Aplauze). 

S'au mai produs nişte argumente care n-au 
fost ad hominem, cum să serisurile fonciare nu o 
să aibă credit, că nu este drept a se silì proprie- 

tarii să fie asociați întrun mod solidar; că a 
admite unitatea asociațiuni ar fi a dispune de 
voinţa lor printro lege, ete. Eu, D-lor, ca să nu 
obosese onor. Adunare voiu reuni şi voiu răs= 
punde lą toate aceste cestiuni deodată; examinând 
adică şi punctele esenţiale ale proiectului. 

Ne vom ocupă dară mai întâi de serisurile 
fonciare, despre natura şi creditul ce pot aveă ele. 

Voiu căută a explică bine în ce constă acel 
pretins privilegiu. adică trebue admisă pluralitatea 
sau unitatea institutelor; şi vom vedea în ce această 
cestiune economică este şi cestiune naţională. 

Mai întâi, D-lox, răspund acelora care au 
combătut creditul serisurilor fonciare, că toate 
obiecţiunile care se raportează la serisurile fonciare 
ale asociaţiunei proprietarilor, cu atât mai mult 
cuvânt se pot raportă la serisusile asociaţiunei ca- 
pitaliştilor; căci aceleaşi fenomene economice există 
în ambele cazuri încât privește natura, literilor de 
gagiu. 

S'a insinuat că serisurile eapitaliştilor ar avea 
mai mult credit, fiindcă fondul lor de garanţie 
este în capital numerar. Insă eu răspund că fon- 
dul de garanţie al proprietarilor este şi mai mare 
şi mai solid; căci el se compune din toate ipo- 
tecile proprietarilor împrumutaţi, şi pentrucă acest 
fond nu este expus la pericolele actelor de bancă 

de speculaţiune. Prin urmare, în asociațiunea pro- 
prietarilor. serisurile fonciare au o şi mai bthă 
bază, căci au mai solid fond de garanţie. 

Și cum ar puteă fi altfel? Când Dv. aveți 
an institut de credit care emite scrisuri fontiare, 
cari sunt bazate nu numai pe ipoteca celui îm- 
prumatat, ci şi pe ipoteeile tuturbr împrumuta- 
tilor, cum credeţi lv. că asemenea strisuri să nu 
aibă un credit însemnat şi să nu se poată scompta 
în cele mai bune condițiuni? 

Dovadă că aşă o să fie este că în Germania 
asemenea înscrisuri ale proprietarilor au âvut tot- 
dauna creditul cel mai mare. 

lată ce zice despre aceasta D, Josseau au- 
torul cel mai acreditat în această materie: 

„Capitalurile pentru dânsele abundează, și 
literile de gagiu sau mnegoțiat totdeauna cu un 
scompt mai avuntujos tuturor celorlalte valori și 
anume vulorilor Statului“. 

Cum vedeţi, D. Josseau nu se mulțumește 
numai cu âfirmaţiuni, vine cu fapte care constată, 
că scrisurile fonciare din Germania au avut scomptul 
cel mai bun, chiar superior fondurilor publice. 

Va să zică buza lor eră sigură de vreme ce 
Sau scomptat şi se scomptează așă de bine. Care 
este acea bază? ipoteca împrumutului, ipoteca tu- 
turor împramutaţilor solidari. 

A! ni se obiectează, dară această solidaritate 
este gravă şi ea sar impune proprietarilor! 

D-lor. necontenit s'a cătat să vă amenințe dela, 
înălţimea acestei tribune cu pericole la care ar expune 
pe înprumutaţi această solidaritate! D. Cornea a 
zis: nu e destul că daţi împrumutatului bani scumpi 
dar îl inai expuneţi şi la o solidaritate cu toţi ceilalţi? 

Mai întâi, D-lor, oricare instituţiune de ase- 
menea, natură trebue să fie bazată pe solidaritate 
Acesta, este un element esenţial al său de care nu 
se poate lipsi în nici un mod. 

Dară să vedem, solidaritatea aceasta este în 
adevăr un pericol, şi dacă cu adevărat se im- 
pune proprietarilor? Ce este solidaritatea? V’am 
spus'o: este răspunderea mutuală a proprietarilor, 
în caz când anuităţile nu sar plăti de către de- 
bitorii cei răi. şi când sar slei și fondul social 
şi cel de rezervă spre a plăti acel deficit. 

Ni s'a zis de un orator, că, când ar fi să se 
aplice solidaritatea, adică să se facă contribuţia, 
între societari aceasta ar fi lichidare. Mare eroare. 
Ce are a face lichidarea cu solidaritatea? 

Intr'un caz dat o contribuţiune s'ar face între 
toţi asociaţii, pentru a slăbi niște deficite ce sar 
ivi în casa socială. Apoi acest caz seamănă elcu 
acela când se vinde toată starea societăţei, când 
ea se desființează, când adică se lichidează. 

Apoi, D-lor, nu este bine ca asupra unor 
asemenea fapte să consultăm şi istoria? CTăci dacă, 
menționăm statistica, este ca să tragem dintr'însa, 
coneluziuni practice iară nu pentru plăcerea de 
a face discuțiuni academice. Ei bine luând istoria 
societăţilor din Germania, ia să vedem cum proprie- 
tarii au fost expuși să plătească în asemenea, cazuri, 
să vedem adică ce pericol a eșit din solidaritate, 

Să întrebăm tot pe D. Josseau, o autoritate 
atât de mare, care s'a ocupat cu studiile făcute 
în Germania de către guvernul francez. 

lată ce vă spune D-lui (vol. 1 pag. 229): 

„»Răsponsabilitatea mutuală a împrumuta- 
ților produce în Germania două, excelente efecte : 
intåi, ea inspiră încrederea cupitaliştilor şi favori- 
zează astfel circulațiunea scrisurilor fonciare, apoi 
ea crează între asociați o privighere reciprocă 
care devine o garanție pentru sinceritatea extima- 
fiunilor. Se adaogă însă că această sinceritate a 
rămas până acum literă moartă, şi că nu este un 
singur exemplu, după știința noastră, ca să se fi 
exercitut de către societate o urmărire contra unui 
proprietar liberut de propria su datorie prin plata 
tuturor anuităților“. 

Apreciaţi, D-lor, aceste importante adevăruri 
arătate de D. Josseau; vedeți cum ne spune că 
în Germania fiecare asociat este un controlor asupra 

sincerității estimaţiunilor; că până acuma, de când 
aceste societáți există acolo, nu s'a văzut nici un 
recurs pornit din societate contra unei proprietăţi 
pentru aplicarea solidarităţii la el. Și pentru ee 
aceasta ? Din cauza excelenței creditului care au 
scrisurile fonciare. 

Apoi când creditul acestor hârtii în Germania 
este așă de bine sțabilit, nu înțeleg pentru ce acelaş 
institut, transplantat la noi, mwar produce acelaș 
efect, când noi lam îngrădi eu aceleași bune ga- 
ranţii? De ce să avein idee fixă că nu va reuşi? 
Dară aţunei ce asigurare îmi daţi D-voastră că 
insțituţiunea capitaliştilor propusă de D-y. va reuși 
mai bine? (Aplauze). 

Dacă din neîncrederea D-v. înşi-vă faceţi o 
dogmă financiară, de ce această incertitudine nu 
a aplicaţi și la sistemul capitaliștilor? (Aplauze). 

Dară vă temeţi de expertiză? Apoi nu vedeți 
că mutualitatea, reciprocitatea de interese, face că 
estimaăţiunile sunt mai sincere în sistemul proprie- 
tarilor decât în al capitaliştilor ? Pe de altă parte, 
aceasta, eo cestiune mai mult de administraţiune. 
Se vor aplică şi la noi toate acele mijloace cari 
se aplică și în Germania, spre garanţia sincerităței 
acestor estinuaţiuni. 

Dacă căutaţi sinceritatea expertizelor proprie- 
tăţilor ce au a se ipoteeă, apoi, cum prea bine zice 

D. Josseau, o găsiţi tocmai la societăţile de pro- 
prietari, căci din cauza, solidarităţei coasociaților, 
toţi sunt atentivi, şi se controlează reciproc. Dacă 
la noi sat face, de exemplu, ca în fiecare district 
să fie câte un comitet compus din câţiva proprietari 
debitori, cari să-şi dei opiniunea astipra evaluărei 
unei proprietăţi din acel judeţ care se ipotecează, 
şi sub reserva aprobărei comitetului central, nu în- 
ţelegeţi D-lor, că aceasta ar fi, pentru a asiguri 
sinceritatea estimaţitiniloi: ce se vor face o măsură 
foarte eficace? (A firmări). 

Dară, ca această măsură, se mai pot găsi 
altele. 

Temerea dară aceasta, nu este întemeiată, și 
dacă, ar fi întemeiată, întrebăm: ce garanţie ni se 
dă că cu sistemul institutelor compuse din socie- 
tari capitaliști sar face estimaţiunile mai bine? 

Acun vin, D-lor la celălalt punct important 
la pluritateu sau la unitatea acestui institut. Aci 
cestiunea devine şi mai dificilă, căci avem şi pe 
guvern în contra noastră, [). ministru ne-a zis: 
primim luarea în considetaţiune a acestui proiect 
Însă eu reserva coneluziunilor noastre din expu- 
nerea de motive, adică cu pluralitatea institutelor. 

D-lor, spre a examină bine cestiunea aceasta, 
trebue mai întâi să vedem în ce constă ea. Intreb 
dară pe guvern, pe D. ministru să fie bun a-mi 

spune ce înţelege D-lui cu pluralitatea de institute! 
Ințelege să fie pluritate chiar de sisteme, adică să 
poată coesistă deodată institute de ambele sisteme, 
adică pe lângă creditul foneiar de proprietari să 
primiţi creditul asociaţilor capitalişti ? 

Gr. Kostaki. De ce nu? 

B. Boerescu. Intreruperea D-lui Gr. Epureanu 
mă îngrijește. (Ilaritate). 

D-lor, după expunerea de motive a ministe- 
rului, după cum s'a înţeles din discuţiuni, chestiunea 
Sar mărgini în aceasta: dacă trebue unitate ori 
pluranitate, în același sistem; dacă să fie o sin- 
gură asociaţiune de proprietari sau mai multe. 

Asemenea, pe cât cunose desbaterile comite- 
tetului delegaților, și pentru aceasta D. raportor 
e aci să spună, unanimitatea, delegaților s'a pro- 
nunțat tot în sensul ca să existe un singur sistem, 
acela al proprietarilor; sar asociaţiunile pot fi una 
sau mai multe, însă numai de același sistem. 

In expunerea sa de motive, iată parte din 
conelusiunile D-lui ministru : 

„D Aproburea stabilirii creditului funciar 
în tură pe baza principiului asociațiunei directe 
şi a giranției mutuale a proprietăţilor teritoriale 
şi de imobile, fără privilegiul exclusiv“. 

Apoi la art. 5 iată ce se zice: 

sli) Guvernul să fie autorizat a aprobă ac- 

tele de asociațiune și statutele celorlalte asociațiuni 
de proprietari, când i sar prezentă cereri, fără 
intervenirea Corpurilor legiuitoare“. 

Din aceste coneluziuni ale D-lui ministru de 
finanţe, oricine este în drept a induce că şi D. 
ministru nu sa ocupat în realitate decât numai 
de unitatea, sau pluralitatea asociațiunilor, însă 
numai în sistemul proprietarilor. Nu ştiu dacă ex: 
prim în destul de esact cugetarea guvernului; şi 
aşi dori ca D-nii miniştrii să-mi spună de mă înșel!... 

Chestiunea, D-lor, este foarte importantă, căci 
dacă în cugetarea unora din D-v. ar fi că prin 
pluralitate se înţelege a se admite tot felul de so- 
cietăţi cu diferite sisteme, adică şi de proprietari 
şi de capitalişti, apoi atunci mai bine ar fi să 
respingeţi dela început creditul proprietarilor, căci 
i-ați da o naştere aşă cum să moară îndată. Și 
aceasta, pentru un cuvânt prea simplu. 

In adevăr, în asociaţiunea de proprietari nu 
este speculaţiune; acolo nu se speculează nimenea 
spre a profită, este mai mult o înlesnire de credit 
ce proprietarii îşi fac reciproce între dânșii. 

Indată ce permiteţi ca, în aceiaşi localitate, 
alături cu institutul proprietarilor, să se institue o 
instituţiune de credit prin capitalisti, înţeiegeţi ca 
un sacrificiu de câteva sute de mii de franci ar fi 
destul pentruca să se creeze un scont factice seri- 

surilor lor fonciare spre a face să cază acela al 
proprietarilor! (Aplauze). Și apoi va pune iar seon- 
tul unde le va conveni spre a se despăgubi de 
sacrificiul făcut în câteva luni. 

Prin urmare, Domnilor, dacă dorim cu sin- 
ceritate stabilirea la noi a creditului foneiar prin 
asociațiunea proprietarilor, trebue să punem ches- 
tiunea numai dacă asemenea asociaţiuni trebue să 
fie mai multe sau una singură. 

D-lor, s'a vorbit foarte mult şi sa pronunțat 
foarte des cuvântul de privilegiu, de monopol în 
această chestiune. Wi bine, precum însuși D. mi- 
nistru de finanţe ne-a spus, viu şi eu să repet că 
în această chestiune nu este vorba nici de privi- 
legiu, nici de monopol. 

Vă rog, D-lor deputaţi. să binevoiţi a examină 
bine această chestiune; căci dacă veţi admite idein 
greșită că aci ar fi un privilegiu, înțelegeţi câte 
consecințe se put trage dintr” aceasta! La câte in- 
vocări se poate da loe în favoarea libertăţii co- 
merțului! Cât de mult se pot plânge proprietarii, 
cum i-au plâns D. N. Aslam, că li-se impune, 
un jug firă voia lor! ete., ete. 

Este însă adevărat că poate ti vorba aci de 
privilegiu? Nu. Indată ce este o asociaţie de pro- 
prietari, nu poate fi vorba nici de privilegiu, nici 
de monopol, pentru cuvântul siinplu ce s'a zis că 

aci nu este nici un act de speculațiune. Cum dar 
şi cui i-se poate da privilegiu sau monopol, când 
nu este nimeni de speculat? 

Cum! ați numi D-v. monopol dreptul ce l-ar 
aveă proprietarii de a se asociă împreună, de a emite 
titluri asupra proprietăţilor lor, şi de a le scontà 
în modul cel mai avantagios? Aceasta s'ar chem 
privilegiu, s'ar chemă monopol? A poi atunci numiţi 
privilegiu chiar dreptul de proprietate ! (Aplauze). 

Spuneţi că dreptul de proprietate este un pri- 
vilegiu; căci ce susţinem noi este o consecință 
directă a dreptului de proprietate. 

Această chestiune, D-lor, a fost în dezbatere 
şi în alte State: așă în Franţa, ea sa dezbătut la 
1852, când s'a instituit cyediţul funciar. Din acele 
dezbateri vedem că privilegiul se poate zice că are 
institutul numai când este vorba de institute de 
capitaliști, de institute adică cari fac acte de spe- 
culațiune. 

Din aceasta am văzut că unii dela noi au 
conchis că, privilegiul este un ce de esență, este o 
condiţiune indispensabilă a instituţiunii de capita- 
lişti. [i bine, aceasta nu este toomai exact. Pri- 
vilegiul nu este de esenţa nici a institutelor de 
capitalişti, nici a celor de proprietari. 

Dar dacă se poate acordă privilegiu propriu 
zis, când aşa cere interesul țării, este numai în 

favoarea, asociaţiunilor de capitaliști. Insă aceasta 
este numai facultativ, şi depinde numai de îm- 
prejurări. Nu este însă de esența institutului, do- 
vada că uceasta sunt faptele. 

D-lor, în contra obiceiului meu, sunt nevoit 
astăzi, cum ați văzut, a face ceva citațiuni din 
autorităţile străine cari pot fi crezute mai bine. 

D. Josseau rezumă în modul cel mai fidel 
opiniunile ce au fost în Franţa, în favoarea sau în 
contra unității ori pluralităţii institutelor de credit 
funciar. Și veţi vedeă că în acele discuţiuni nici 
că se serveşte cu vorba de privilegiu. 

lată mai întâi cum D. Josseau rezumă cu- 
vintele acelora cari sunt contra unităţii institutului, 
cari sunt adică, ca şi unii din noi, pentru plura- 
litatea acelor institute: 

„Se temeă, că o singură asociaţiune să nu poată, 
„priveghiă la prea mari distanțe sinceritatea, esti- 
„aţiunei; și se crede că statutele uniforme nu ar 
„Puteă să convingă numerousele departamente cari 
„prezintă așa de mari varietăţi în trebuinţele lor şi 
„În situațiunea proprietăţilor. Societăţile germane 
„sunt locale, și această circumstanţă se semnală, cu 
„una din principalele cauze ule succesului lor“. 

Vedeţi, D-lor, că în Franţa, s'au zis mai 
aceleași argumente, în favoarea pluralităţii, cari 
s'au repetat şi la noi. 

Aceste cuvinte au şi determinat pe legiuitorul 
francez să adopteze mai întâi sistemul pluralităţii 
institutelor. 

Aşa dar vedeți că, măcar că în Franţa sa. 
adoptat sistemul de asociaţiune de capitalisti, însă 
cu toate acestea s'a admis pluralitatea de institute; 
şi s'a și înființat mai multe institute de credit fun- 
ciar, la Paris, apoi la Marsilia, la Nevers, ete.; 
apoi se începuse a se formă altele la Tulusa și în 
alte localităţi importante. 

Apoi, peste câtevă luni, văzându-se inconve- 
nientele pluralităței institutelor, adică neputând 
merge cum trebue, s'a şi renunțat la pluralitate: 
şi sa admis un singur institut pentru toată Franţa. 

Din acestea însă, D-lor, puteţi vedeà că pri- 
vilegiul nu este de esenţa asociaţiunilor de capi- 
taliști, de vreme ce în Franţa acest institut sa 
votat la început fără privilegiu. Apoi, pe cât știu, 
mai sunt așă institute la Berlin şi la Viena cari 
funcționează fără privilegiu. 

Fiecare ţară sa organizat cum i-a venit 
mai bine. i 

Dar ia să vedem, în discuţiunile din Franţa, 
dela 1852, ce se ziceă în favoarea unităței aso- 
ciaţiunei, pe care o susțiu şi eu. 

Tot D. Josseau ne rezumă şi această opiniune: 


(v. i p XXXV): 


606 


„A admite mai multe societăţi independente, a 
le lisă fără direcţiune, fără control, nu este oare 
a le expune la erorile, la ispitele cari pierd atât de 
des întreprinderile nouă cele mai bune? Nu este 
oare de temut că în cutare departament nu ar 
prosperă o sucursală, o societate ar pieri dacă ar 
fi lăsată numui pe propriele ei mijloace, cu pro- 
priele sale înspirațiuns? 

„O înstituţiune centrală nu ar ofer mai multă 
siguranţă proprietarilor şi prin urmare o mult 
mai mare înlesnire pentru negociarea titlurilor 
emise? 

„Aceste titluri ar puteù ele oare să circule 
dintr'un cupăt al Franţei la altul şi să se nego- 
cieze avantajos le Bursă, dacă, mai înainte de a 
le acceptă, cimevă va fi silit să se informeze maù 
îmtuii despre creditul particular ad asociațiunei locale 
de unde ele derivă? 

„Presupuneţi din contra că există o singură 
„instituţiune; portorul titlului nu are nevoe să mai 
„afte de unde s'a făcut emisiunea: tipul și garanția 
„vor fi uniforme; el va fi sigur să-și negocieze 
„obligaţiunea mai cu acelaşi pref, și, îndeplinind 
„0arecari formalităţi prea simple, el va puteă primi, 
„dobânzile şi capitalul la oricare din case, după 
„alegerea sw şi cum în va veni mai bine“. 

Prin urmare, Domnilor, vedeţi eum sa pus 

chestiunea în Franţa, iar nu eum unii au pus-o 
la noi. 

Nu sa vorbit acolo de privilegiu, nici s'a 
invocat toate libertăţile, ci s'au expus simplu cu- 
vintele curat economice pentru sau eontra unităţei 
institutului. Nici s'a zis acolo, cum a zis la noi 
oratorii și chiar D. ministru de finanțe, că prin 
unitatea institutului am impune proprietarilor a se 
asocià; fiindcă nimeni nu impune nimic, şi aso- 
ciaţiunea, este absolut liberă. 

Este dar bine ca să se ştie cum s'a pus ches- 
tiunea în Statele a căror statistică ne-a adus-o 
onor. D. Golescu. Rămâne acum să vedem şi noi 
cum se pot negociă mai bine înserisurile fonciare, 
fiind mai multe societăţi, sau numai una, 

Pe lângă cele ce am citat din D. Jossean, 
iată ce mai zice o mare autoritate economistă, 
D. Wolowsky, în privinţa creditului ce pot aveă 
serisurile funciare, existând o singură asociaţiune: 

»Adoptindu-se un singur tip, totul ia pro- 
porțiuni mai largi și totul se simplifică; este 
maşinw cu aburi care se substitue la o sumă de 
pârghaa izolate şi discordante; ea unește economia 
mecanismului, cu puterea acţiunei“. 

Dar, Domnilor, să facem abstracţiune de toate 
aceste autorităţi, şi să consultăm numai bunul simţ 
ce-l are fiecare; De ce este vorba? Se cere ca toți 

proprietarii, cari vor aveă nevoe să se împrumute, 
să se constitue ei însuşi în societate, şi să-și garan- 
teze reciproce împrumuturile lor. 

Cum să le venim mai bine în ajutor? Voiţi, 
cum zice guvernul, să le divizați garanţia? Apoi 
când veţi diviză garanţia, oare creditul seriselor 
de gagiu nu se va diminua? Dacă garanţia unei 
creanţe ipotecare se va subdiviză în trei părţi, 
nu înțelegeţi că se va reduce şi creditul ei conform 
cu diviziunea ce aţi făcut? 

Şi cum poate fi altfel? Dacă, de exemplu, aţi 
admite trei cercuri, trei asociaţiuni, va să zică 
atunci că împărţiţi garanţia fonciară în trei părţi, 
după fiecare cere; și atunci serisele foneiare nu 
mai au creditul care ar aveă când toți proprietarii 
ar garantă împreună fiecare seris. 

De ce inconveniente practice vă temeţi când 
ar fi unitatea? Fi-vor oare inconveniente de admi- 
nistraţiune, adică de dificultăţi ce ar încercă pro- 
prietarii depărtaţi pentru ca să realizeze Împru- 
mutul? Insă, D-lor nu uitaţi că vor există sucur- 
sale, şi prin sucursale per toate aceste dificultăţi 
de cari vă temeţi. 

Și dovadă că aceste inconveniente nu există, 
în sistemul unităţei, este, că, chiar în Germa- 
nia, unde există pluralitatea, agentul nostru dela 
Berlin, D. Theodor Rosetti, ne spune în epistola 

sa, întrun mod pozitiv, că este o tendință de a 
se unifica... 

D. ministru de finanţe. Unificarea adminis- 
trativă, iar nici de cum de privilegiu exclusiv. 

D. B. Boerescu. lată propriele cuvinte ale 
D-lui Rosetti. 

„Cât despre organizarea generulă a creditului 
funciar, mă voi mărgini a observă, că aici fiecare 
provincie in parte are institutul său de credit; însă 
acum, este o tendinţă de ale împreună, şi centra- 
lizà pe toate sub o direcțiune unică. Dacă ar fi 
să se transplante principiele acestei orgunizațiuni 
la noi va trebui afară de celelalte particularități 
ale stării sociale şi economice, să avem în privire 
şi diferința circumscripţiunilor teritoriale în raport 
cu mărimea și cu populuţiunea, lor, precum şi cu 
întinderea de mijloc a proprietăților, care este mai 
mare decăt aici“. 

Va să zică, D-lor, în Germania este o ten- 
dință de a se unifică şi centraliză toate institutele 
într'o direețiune unică. 

D. ministru de externe. Aveţi şi D-voastră 
tendinţă; dar nu cereţi să se impună. (Sgomot). 

B. Boerescu. Nimeni nu voeşte a impune 
nimic nimănui. Ceeace facem noi este de a exa- 
mină dacă este mai bine să fie o singură asocia- 
țiune sau mai multe. Și pentru a vă dovedi că 

este mai bine a aveă una singură, vă facem atenţi 
la ceeace vă spune D-nu T. Rosetti, că chiar în 
Germania, unde este leagănul acestor asociaţiuni, 
astăzi este o tendinţă de a unifică direcţiunile tuturor. 

Ei bine, vă întreb, de ce ne-am pune noi în 
pozițţiunea Germaniei de mai "nainte, pentru ca 
mai târziu să avem tendințe, şi nu am face din 
capul locului chiar ceeace (Germania, unde s'au 
născut aceste instituţiuni,- astăzi voeşte ca să facă? 
De ce să nu adoptăm noi încă dela început uni- 
tatea de asociaţiune, în loc să adoptăm subdiviziu- 
nile la cari caută acum a renunţă chiar Germania? 
Nu vedeţi că chiar D. Rosetti spune ca să aveţi 
în vedere forţele noastre economice, întinderea te- 
ritoriului şi populaţiunea ţării, pentrucă numai aşă 
puteți judecă dacă s'ar puteà împlanti şi la noi 
pluralitatea institutelor, dacă cu această pluralitate 
se va puteă negociă scrisurile funciare în toate 
cercurile în bune condițiuni. In alte cuvinte, dacă 
veţi face mai multe cercuri, observați bine, să nu 
se întâmple, ca numai în cercul Capitalei serisurile 
să aibă un curs bun, încât numai serisurile fon- 
ciare ale acestui cere să fie bine văzute, şi să fie 
preferite scrisurilor fonciare ale celorlalte cercuri, 
căci atunci aţi sacrifică toate interesele celorlalte 
judeţe interesului Capitalei, unde asemenea scri- 
suri totdeauna vor fi căutate mai mult decât ori 


611 


îu care alte cercuri sau judeţe, unde jocurile 
de bursă și schimburile nu se fac de loc sau se 
fac slab. 

I)-lor, eu unul vă observ că cel mai bun 
lucru este să ne conformăm poziţiunei noastre eco- 
nomice. Această poziţiune, starea, noastră topogra- 
fică și economică cer a aveà o singură instituțiune 
centrală; căci a tace de a se împărţi ţara în mai 
multe cercuri, şi a institui în fiecare din aceste 
cercuri câte o asociaţiune de credit fonciar, mă tem 
că scrisurile fonciare nu vor mai aveă destul credit, 
şi că nu se vor scomptă avantagios. 

M. Cornea. Apoi noi nu aver: de gând să 
facem o meserie din această instituţiune. (Sgomot). 

D. Președinte: Vă rog, D-le Cornea, nu în- 
treru peţi. 

B. Boerescu: Să mai adaog, D-lor, încă un 
cuvânt în privinţa acestui privilegiu, de care sa 
făcut atâta spaimă. 

In ce ar constă oare acest privilegiu atât de 
teribil, chiar de am admite ca unitatea, instituţiunei 
să se numească privilegiu? 

Mai am eu nevoe să vă spun în cear constă? 
Nu. lau raportul D-lui lepureanu din anul trecut, 
când acordă D-lui privilegiu societăţei de capita- 
lişti, să vedeţi cum definește D-lui acest teribil 
privilegiu. 

„Am amintit mai sus, zice D. lepureanu, de 
privilegiurile acordate societăţei. Dar în ce consistă, 
ele în realitate? In facultatea de a creă bilete de 
amanet; dar acestea reprezintă proprietatea împru- 
mutului în interesul său propriu, ete.“ 

Aşi, dar vedeți, D-lor, că însuși D. Iepu- 
reanu v'a recomandat odinioară ca să permiteţi a 
fi o singură societate, să acordaţi acest privilegiu 
acelei societăţi, fiindcă acest privilegiu nu este alt 
decât drept ca numai ea să emită serisuri fon- 
ciare: aceea ce este chiar în interesul împruimu- 
tatului! (Aplauze). 

Pentru ce dar D. lepureanu, împreună cu 
alţii, s'ar opune astăzi să acorde acelaşi privi- 
legiu proprietarilor asociaţi? Pentru ce nu ar voi 
D-lor să permită acum ca să se constitue proprie- 
tarii înșiși într'o singură asociaţiune, încât valoarea 
proprietăţilor, astăzi îngreunată, să o poată mări 
și ușură prin puterea garanţiei lor comune? Aceasta 
nu ar fi nici just, nici logic! (Aplauze prelungite. 
Sgomot). 

Dar pentru astăzi mă opresc aci. 


Şedinţa se ridică la 6 ore seara, și cea, viitoare se 
anunţă pentru a doua zi, 28 Fevruarie. 

In şedinţa următoare din 28 Fevr. B. Boerescu continuă. 


B. Boerescu. D-lor deputaţi, să-mi permiteţi 
ca să continuu încă și astăzi a vă întreține câteva 
minute, mai rămânându-mi câteva puncte esenţiale 
de tratat pe care aseară nu puteam să le termin 
fără a abuză de paciența onor. Camere. 

Aseară, D-lor, după cum vă aduceţi aminte, 
am început a trata pe scurt partea cea mai im- 
portantă a cestiunei: aceea, relativă la unitatea 
Creditului fonciar. Voi căuta a dezvoltă mai 
complect recapitulând cele ce am zis eri, spre a 
legă ideile. Am zis aseară, D-lor, ca să ne dăm 
seama bine în ce constă această unitate, acest 
privilegiu de voiţi să întrebuinţez și en cuvântul 
întrebuințat de unii din oratori. In ce constă dară 
acest privilegiu? El constă în dreptul ce se dă 
unui institut, direcţiunei centrale a acestui institut 
de a emite numai ea serisuri foneiare, şi a le 
emite după o aceeași formă şi o aceeaşi garanție; 
astfel că în toată ţara să fie un singur fel de litere 
de gagiu, de serisuri fonciare. Această direcţiune 
unică mai are ea singură dreptul de control, de 
priveghere asupra estimațiunilor imobilelor a se 
ipoteca. Este atât de adevărat, D-lor, că acest 
drept de privilegiu, de care s'a vorbit atât de mult 
nu este altceva decât numai, încă odată, dreptul 

ce se dă ca să fie o singură sorginte care să 
emită serisurile fonciare, care represintă valoarea 
proprietăţilor, încât ați văzut că D. M. Kostaki 
însuși, în remareabilul său raport, a constatat 
acest adevăr. 

Așa dară, nici un pericol, nici o impunere 
nu esistă. Aceea ce se voeşte a se chema privilegiu 
constă în facultatea ce se dă societătei ca ea sin- 
gură să creeze scrisurile fonciare și să controleze 
estimaţiunile. Citiţi proiectul D-lor, şi vedeţi dacă 
din vre-o dispoziţiune a sa mai rezultă alte drep- 
turi pentru asociaţiune; citiţi-l și veţi vedea că 
dintr'însul nu rezultă pentru asociaţiune alt pri- 
vilegiu, alt drept exclusiv decât acel al crearei 
de serisuri şi al controlului general în privinţa 
estimaţiunei. 

Astfel fiind, D-lor, vă întreb ce rău poate 
să rezulte din această dispoziţiune pentru proprie- 
„tari. Aţi văzut, D-lor, pe D. ministru de finance 
o persoană foarte competinte și de a cărui opi- 
niune trebue să ţinem seamă, aţi văzut cum a 
combătat D-sa unitatea, [)-sa a zis: „de vreme ce 
se admite garanţia mutuală a împrumutaţilor, uni- 
tatea e de prisos; acest privilegiu ar fi în contra 
intereselor împrumutaţilor chiar“. 

Dară cum acesta? 

De vreme ce se admite, ni se zice, garanția 

mutuală, nu mai trebue admisă unitatea! Dară ce 
rău face, dacă garanţia este cu atât mai mult 
întinsă? 

In ce esistenţa garanţiei, este contrarie uni- 
tăţei institutului? sau, în ce se contrazice amân- 
două? Eu nu înţeleg valoarea acestui argument 
că de vreme ce este garanţie, nu mai poate fi pri- 
vilegiu, din contră D-lor, una întăreşte pe celelalte, 
garanţia, se face mai forte prin unitatea institu- 
ţiunei; căci, D-lor, dela sine se înțelege că fiind 
400 de proprietăţi, garanţia este mai mare decât 
când ar fi numai 100 de proprietari asociaţi! 

D. ministru de finance a mai zis, că de vreme 
ce nu există speculaţiune. nu puteţi avea monopol 
pentrucă unde este monopol, acolo este specula- 
ţiune. Eu întreb iarăşi pe D. ministru, ce însem- 
nează aceasta, Tocmai pentrucă nu există specu- 
laţiune, unitatea instituţiunei este mai legitimă? 
căci această unitate nu este făcută într'un interes 
individual de speculaţiune, ci întrun ingeres ge- 
neral? Este cu atât mai bine, că aci unitatea, sau 
dacă voiţi monopolul, nu se dă in favoarea unui 
individ, ori a unor speculatori, ci constitue o simplă 
garanție mutuală, ce se admite între toţi proprie- 
tarii, pentru ca să-și desrobească proprietăţile lor 
şi să le ridice valoarea! 

A mai adăogat D. ministru de finanţe, că 

puterea creditului fonciar nu rezultă din unitatea 
institutului. ci din sinceritatea estimaţiunei. D-lor 
este foarte adevărat, că estimaţiunea joacă un rol 
foarte însemnat în acest institut. Dară dacă este 
vorba să zicem că unitatea ar fi un viciu pentru 
estimaţiune, atunci întreb, pentru ce la societăţile 
de capitaliști, unde există unitate sau privilegiu, 
estimaţiunile se fac foarte sincere și institutul pro- 
gresează? Să ne punem, D-lor pe tărâmul practic. 
Socotiţi D-v. că înlăturați frauda prin multiplici- 
tatea institutelor? Eu nu cred că cineva 'și poate 
luă astă răspundere; şi nimeni din noi nu va 
puteă susţine că se pot evită fraudele când vor fi 
multiple institutele. 

In ţările în cari există multiplicitatea de in- 
stitute, ce măsuri credeţi că se iau pentru esti- 
maţiuni? Socotiţi că este de ajuns ca în provincia, 
unde funcţionează asociaţiunva, să fie o singură, 
măsură, un singur comitet pentru estimaţiunile 
din toată provincia? Nicidecum; căci chiar acolo. 
ca şi unde există unitatea de asociaţiune, s'ar ex- 
pune la multe inconveniente, și la estimări nesincere. 

Prin urmare, din toate părțile, şi cu toate 
sistemele, se fac subdiviziuni, ocoale mici, cum ar 
fi la noi plăşile, şi pentru fiecare acest mic cere 
se ia măsuri speciale pentru a se oarantă sinceri- 
tatea, estimaţiunilor. 

Aceasta este o măsură administrativă, în sar- 
cina consiliului de administraţie. 

Așă, iată ce ue spune D. J/osseau despre sub- 
diviziunile ce se fac chiar în Germania, unde in- 
stitutul funcționează în câte o provincie; 

„Spre a se ajunge să aibă o estimare cât se 
poate mai imparțiulă, sa stabilit pentru fiecuu e 
arondisment sau cerc, principii distincte de apre- 
ciere, în conformitate cu caracterul particulur al 
localităţei *. 

Apoi, D-lor, dacă chiar acolo unde există 
sistemul pluralităței institutelor, unde se află câte 
un institut de provincie, tot a trebuit să se sta- 
bilească principii speciale spre a regulă modul de 
estimaţiune pentru fiecare cere cât de restrâus, cu 
atât mai mult aceasta trebue să se facă acolo unde 
este unitatea, de asociaţiune. Nu dară unitatea 
poate fi piedică, ori motiv ca să se adopte toate 
aceste măsuri. Din contră, ea este o cauză mai 
mult spre a se adoptă toate acele bune măsuri. 

Facerea estimaţiunilor este o cestiune de fapt. 
Nu se poate niciodată raţionabil susţine că esti- 
maţiunile au să fie sincere sau nu, dacă se va 
va adoptà unitatea ori pluralitatea asociaţiunilor. 
Sinceritatea lor va depinde de regule practice şi 
multiple ce se vor adoptà pentru fiecare localitate, 
de principiul general după cari ele au să se facă. 

Estimaţiunile, în principiu, se fac la locali- 
tate, şi după nişte măsuri speciale. Consiliul de 
administraţiune central are mai ales dreptul de 
control. 

Dară tot aceste regule au mai ales a se 
specifică în urmă prin reglemente speciale. Aceasta 
este mai mult o cestiune de administraţiune inte- 
vioară a societăței. 

Aşă dară, acest argument, care se face contra 
unităței instituțiunei de credit funciar, nu este 
concluant; de vreme ce este admis că estimaţiunea 
se va face pe cercuri restrânse chiar pe judeţe, și 
că dacă intervine acţiunea centrală, este numai sub 
formă de control, care va fi cu atât mai eficace 
cu cât el se va exercită de un consiliu de admi- 
nistraţiune compus, pe cât va fi posibil, de oameni 
mai remarcabili şi cari lucrează întrun mare cere 
de populaţiune şi sub privegherea, ca să zic aşă, 
a unei opiniuni publice, care există mai cu seamă 
în capitală. 

De acest control vă este teamă? Dară ce rău 
rezultă, dacă veţi aveă o administraţiune centrală 
unică care să controleze estimaţiunile cari se fac 
de obște prin comitete locale? Este o mare garanţie 
de imparţialitate acest control central. 

Acum, D-lor, mai este un alt argument, care, 
neapărat are încă a se produce. Acest argument 

este scos din origina institutului. Ni se zice: aţi 
preferat sistemul german, v'aţi pronunţat pentru 
sistemul asociaţiunei proprietarilor, de ce nu aţi 
luat principiul stabilit acolo, adică principiul plu- 
ralităţei institutului? De ce nu aţi făcut şi la noi 
ca în Germania, asociaţiuni pe provincii, iară nu 
una pentru toată ţara? 

D. Golescu, cu drept cuvânt, în recitarea sta- 
tistică care a făcut, a constatat acest fapt, că în: 
suşi în Germania s'a adoptat creditul foneiar în 
diverse provincii sub diverse forme. Va să zică, 
chiar în Germania, provinciile aceluiaşi Stat, au 
stabilit credite fonciare, modificându-le după tre- 
buinţele cari se cereau în fiecare localitate. Așă dară, 
este bine să recunoaștem că măcar că se ia o insti- 
tuţiune dintro ţară oarecare cu modificaţiunile cari 
le reclumă necesităţile locale, fără ca prin aceasta, 
să se strice scopul instituţiunei și să se strige că 
se face erezie! 

lată însă ce mai ştim din istoricul institutelor 
în Germania. Știm că aceste instituţiuni s'au for- 
mat în Germania gradat și cu timpul, după tre- 
buințele fiecărei localităţi; mai ştim că ele sau 
introdus întâi în favoarea marilor proprietari, în 
favoarea seniorilor feodali, apoi şi-au schimbat ca 
racterul şi au devenit instituţiuni populare. 

Prin urmare, fiecate provincial îşi formă, 

creditul său special. Și aceasta eră cu atât mai 
natural a fi așă, că toţi ştim, că în această epocă 
mai ales, şi încă şi acum, între provineiile ger- 
mane există diferențe însemnate de legi, de tre- 
buinţe, de moravuri, chiar de religiune, în ceeace 
privește majoritatea populaţiunei. Inţelegeţi dară, 
că eră o consecuență naturală ca şi creditul fon- 
ciar să se admită variat şi izolat pentru diversele 
şi neasemănatele localităţi! Dacă mai ales, legis- 
laţiunea generală eră adesea diferită dela o pro- 
vincie la alta, cum voiaţi ca legislaţiunea parti- 
culară a creditului fonciar să fie uniformă? Așă 
dară, dacă în Germania a fost şi este pluralitate 
de institute, cauza este diversitatea ce există între 
provincii; apoi s'a continat treptat aceeași tradi- 
țiune, cam pe la anul 1770, şi a continuat până 
în timpul din urmă. i 

Acum, I)-lor, vă întreb, la noi există oare 
aceeaşi diversitate între provincii, există aceeaşi 
tradițiune, există aceleași necesități locale și eco- 
nomice, pentru ca să adoptăm și noi pluralitatea 
institutelor cum este în Germania! 

Negreșit că nu. Apoi atunci de ce am admite 
pluralitatea care ar slăbi numai instituţiunea. 

In adevăr, D-lor, care este scopul ulterior al 
unui institut de credit funciar? Scopul ulterior 
este acela de a înlesni proprietarilor bani eftini 


621 
cu termen lung. Ei bine, serisele cari se dau unui 
proprietar care merge și se împrumută dela insti- 
tut, aceste scrise, de exemplu de 10.000 fr. îm- 
părţite în 10 bucăţi de câte 1000 fr. nu sunt 
monedă. ci titluri fiduciure, pe cari proprietarul 
trebue să le scompteze. Este adevărat sau nu că 
aceste titluri trebue să fie în condiţiune aşă ca 
ele să fie scomptate cât mai iute şi cât mai avan- 
tagios? Negreşit. Ce face dară acel proprietar cu 
serisele sale de 10.000 franci? 

Merge în centrele comerciale une găseşte 
capitalişti şi caută pe aceia cari vor să-şi plaseze 
capitalurile în aceste titluri, ce oferă o bună garan- 
ție, şi caută să-și scompteze titlurile. O lege natu- 
rală a acestei negociări este că, cu cât vor fi mai 
mulţi cumpărători pentru aceste titluri, cu atât 
ele se vor vinde mai scump; şi cu cât aceste titluri 
vor fi acoperite cu o mai bună garanţie, cu atât 
preţul lor va fi mai bun. Ei bine iată că proprie- 
tarul unui seris, merge cu el în pieţele mari unde 
se află cumpărători, şi îl scomptează cu preţul cel 
mai avantagios. 

Acum aplicând aceste principii în ţara noa- 
stră, unde abiă este născut creditul public şi privat, 
trebue să facem aşă cum să punem aceste serisuri 
în condiţiune cum să se scompteze cu preţurile cele 
mai avantagioase. Unde vor găsi ele acel preţ 


avantagios? Unde se vor găsi cei inai mulţi cum- 
părători? În târgul cel mare, în punctul central al 
ţărei pentru operaţiuni financiare, în capitală. 

* Şi în ce condițiuni trebue să fie aceste serisuri? 
In condițiuni ca el să aibă garanţia tuturor pro- 
prietarilor asociaţi. 

Odată ce titlul fonciar, uniform în toată țara 
îşi va aveă valoarea sa de scompt pe piaţa €api- 
talei, aceeaşi valoare o va avei în orice colţ al 
țărei. Așă, astăzi, cu aceeași valoare se vând obli- 
gaţiunile domeniale şi în capitală şi în cel mai 
mie târg. Căci odată ce marele târg din capitală 
a făcut preţul, același preţ există pretutindenea. 
(Afirmări). 

I)ară voiesc unii din noi ca, cu orice preţ 
să imităm pe Germania şi să ne împărţim şi noi 
asociaţiunile acestui credit, în mai multe cercuri. 
Voiţi cel puţin să se ştie că nu înţelegem a se 
creà mai multe institute de credit diferite şi acelaşi 
sistem să se împartă în trei sau patru. Poate să 
se creeze şi alte sisteme alături cu ale proprieta- 
rilor. Atunci am zis să lepădăm acest sistem fiindcă, 
nu va puteă funcţionă nici întrun chip. Ni se 
zice ca să avem o asociaţiune în România mică 
cu Craiova, şi cinci judeţe; o alta în România 
mare cu București capitală, şi alta peste Milcov cu 
Iașii. Prea bine, faceţi şi această imitaţiune. Intreb 

numai pe onorabilii propunători, dacă primindu-se 
acest sistem al D-lor, sunt siguri că o să se ne- 
gocieze scrisurile tot atât de bine cum s'a negociat 
în fiecare provincie a Germaniei? Dară sunt pro- 
vinciile noastre în aceleași condițiuni economice 
de populaţiune şi de avuţie cum sunt provinciile 
din Germania? Numai făcând această comparaţiune, 
ne putem convinge dacă putem face la noi aceste 
diviziuni admise în Germania şi chiar în Rusia. 

Da, în adevăr, pentru un cere de provineii 
din un Stat în Germania este câte o asociaţiune. 
Dară ce sunt acele cercuri, acele provincii? Sunt 
provincii mari, cu populaţiuni numeroase, cu avuţii 
însemnate, în cari comereiul şi industria sunt foarte 
dezvoltate, foarte înaintatea, unde schimbările sunt 
' foarte dese și prin urmare creditul publice foarte 
stabilit. De exemplu. să luăm provincia Pome- 
rania din Prusia; ea are o populaţiune de 1.200.000 
locuitori, are o capitală ca Stetin, un mare port 
şi un întins comereiu. Nu e dar de mirare că o 
așa provincie. cu aşa centru de comerciu, să poată, 
avea o asociaţiune a sa de credit fonciar. 

Să luăm Galiţia, o singură provincie a Aus- 
triei, în care se uflă un singur institut fonciar; 
însă Galiţia are o populaţiune de peste 5 milioane 
locuitori, are o capitală cu însemnat comereiu. 

Inţeleg că o aşa provincie, care are o popu- 

laţiune cât ţara noastră, să aibă un institut al 
său de credit fonciar! 

Dar aceea ce poate fi raţionabil pentru o 
provincie ca Galiţia din Austria, nu poate fi 
pentru noi căci nici avem aşa provincii, nici 
suntem imperiul Austriei, cu întinderea sa şi cu 
variile sale populaţiuni! 

Dară să luăm Rusia; ce vedem şi acolo? 
Vedem provinciile baltice, care sunt foarte însem- 
nate: vedem Polonia, un regat, cari au câte un 
singur institut de credit fonciar, şi care funeţio- 
nează bine. Vi s'a citat şi Kersonul? dară banca 
din acest cere funcţionează pe lângă Kersonez şi 
în Crimeea și în Basarabia şi are şi un centru 
mare de comereiu ca Odessa: 

Unde dară este analogia între provincii cu 
așa, întiidere, cu aşa populaţiuni, cu așa forţe 
economice, și între provinciile noastre! 

Dară un fenomen care trebue bine obervat 
este că, măcar că în alte ţări vedem o singură 
instituţiune în cercuri mai cât ţara noastră, ea 
funcţionează şi isbutește foarte bine. De ce dară, 
vă temeţi că la noi ar putea fi altfel? De ce gi 
la noi, de ce în ţara noastră, care este atât cât 
un cere din alte țări, nu ar funcționa un singur 
institut tot așă de bine ca în Germania, în Rusia, 
în Austria? (Aplauze). 

Dacă noi am admite numai diviziunea „din 
alte țări, fără a avea şi condiţiunile economice cari 
le au acele ţări, ce am riscă? Am risca ca seri- 
surile noastre funciare să nu se poată negocia, bine. 

Să presupunem trei cercuri: Craiova, Bucu- 
reşti şi lași. Aceste trei cercuri ar avea împreună 
300 proprietari cari ar voi să se împrumute. Ei 
bine, nu este elementar a se înțelege că dacă acești 
trei sute vor fi împreună, şi vor garanta împreună 
scrisurile fonciare ale fiecărui din ei, aceste seri- 
suri vor avea mult mai mare credit decât dacă 
ei se vor despărţi în trei grupuri de câte 100, 
şi fiecare grup va garanta numai pentru serisurile 
sale proprii? 

Intreb pe fiecare dintre Domniile-voastre dacă 
bunul său simţ nu-i spune că un zapis sau o 
poliţă care are o garanţie a zece persoane solva- 
bile, are mai mult credit decât când are garanţia 
numai a cinci persoane tot solvabile? 

Aşa dară, prin împărţirea lor sau pluralitatea 
institutelor, ați micşora creditul serisurilor fonciare. 

Apoi celalt inconvenient al negociărei acestor 
scrisuri rămâne în toată puterea sa. 

In adevăr D-lor, noi nu avem o mare miş- 
care de schimburi în oraşele noaste, pentru ca 
serisurile fonciare să se poată scompta cu ade- 
vărata lor valoare. Nici lașii nici Craiova nu po- 

sedă aşa o mişcare. Bucureştii singuri ar avea o 
o mişcare mai mare; dar şi aci slăbiţi negociarea 
prin diviziunile ce aţi admite. 

Aşa dară, negociarea astor titluri pe pieţele 
noastre interioare are să fie slabă, şi serisurile nu 
vor căpăta adevărata lor valoare. 

Dară să mergem mai departe. Ținta noastră 
a tuturora este să întindem cercul negociărilor 
scrisurilor noastre, să facem adică ca ele să se 
scompteze şi afară din ţară, să facem ca aceste 
titluri să se poată negocia și la Viena şi la Berlin. 
Aceasta trebue să voim noi, şi cu aceasta vă dăm 
probă că nu avem acea opiniune exagerată și 
meschină de a depărta dela noi eapitalurile streine 
din contră, noi avem să le atragem prin scomp- 
tarea scriselor noastre, 

Vă, întreb acum, dacă aceste serisuri ar emana 
dela trei sorginţi diverse: Craiova, București, lași, 
dacă ele ar avea absolut acelaşi credit şi același 
scompt? 

Aceasta eu nu o cred. 

Fiecare grup de scrisuri îşi va avea creditul 
său particular; serisurile asociațiunei din Craiova 
unde vor figură numai proprietari din cinci județe 
o să aibă mai puţin credit şi mai mie scompt 
decât serisurile din Bucureşti şi laşi, unde asocia- 
ţiunea va fi mai putintă prin numărul asociaţilor. 

Ce va rezultă din această varietate de credit? 
Va rezultă că fiecare cumpărător de serisuri, ori 
dinăuntrul ţărei ori din afară, când va voi să 
cumpere titluri fonciare, va trebui ca mai înainte 
de toate să se informeze de unde provine acele 
scrisuri ce i se propune; şi dacă serisurile fon- 
ciare vor fi ale asociaţiunei din Craiova, 'va trebui 
să examineze care este creditul acelei asociaţiuni; 
dacă ele vor fi ale asociaţiunei dela Iaşi ori Bucu- 
veşti, asemenea. Cu un cuvânt, cumpărătorii de 
titluri vor trebui să se informeze de creditul par- 
ticular al fiecărei asociaţiuni şi va oferi pentru 
serisuri un preț potrivit cu creditul ce are asocia- 
țiunea de unde el emană. Apoi ştiţi, D-lor, ce va 
să zică a pune pe fiecare cumpărător în necesi- 
tate d'a se informă, d'a examină creditul fiecărui 
institut de credit funciar? 

Aceasta va să zică a-isereă, o imensă dificultate, 
care va face pe mulţi a renunță la cumpărare, şi 
care prin urmare va micșoră valoarea acestor titluri! 

Și dacă așeastă dificultate este necontestată 
şi pozitivă pentru cumpărătorii din ţară, cari mai 
mult sau mai puțin cunosc localităţile, cât are să 
fie de reală pentru cumpărătorii din străinătate, 
cărora se prezintă nu ca un titlu provenit dela un 
Stat în generalitatea sa, ci titluri particulare pro- 
venite din localităţile acelui Stat! 

Străinul din Viena, ori Berlin, va trebui şi 
el să examineze creditul particular al fiecărei aso- 
ciaţiuni. Dară putea-va s'o facă? Mă tem că nu; 
şi mi-e teamă că veţi depărtă mai pe toți străinii, 
şi în fapt mai aţi face imposibilă negociarea, acestor 
titluri pe pieţele străine. 

Dară aceasta va fi o mare pierdere pentru 
aceste titluri! 

Pentru ce, Domnilor, obligaţiunile domeniale 
cari nu sunt decât niște titluri ipotecare, căci 
sunt bazate pe ipotecarea bonurilor Statului, 
pentru ce aceste obligaţiuni au curs atât de bun 
și se negociază repede? Pentrucă, mai ales, nu are 
cinevă nevoe să se informeze despre sorgintea sau 
creditul lor; ele sunt uniforme și aceleaşi; provin 
dela o singură sorginte, Statul, și-au drept garanţie 
o colectivitate, adică mai multe proprietăţi. 

Puneţi dară şi titlurile foneiare ale proprie- 
tarilor în aceleași condițiuni. Nu faceţi subdivi- 
ziuni; nu admiteți şi la noi mai multe asociaţiuni, 
cari pot există în Germania, căci acolo este tra- 
dițiunea, sunt condiţiunile economice altele decât 
la noi! A admite la noi diviziunea, este a slăbi 
creditul serisurilor foneiare şi a slăbi negociarea 
lor, împuţinând numărul cumpărătorilor, atât din 
țară, cât gi din piețele străine! (Aplauze). 

Aşà dară, D-lor, din toate câte v'am expus, 

rezultă, până la evidență, că interesul, bine înțeles 
al nostru, este să avem o singură asociaţiune de 
proprietari, care să emită serisuri fonciare având 
o singură formă, un singur tip, un singur credit, 
şi în ţară şi în străinătate. 

Nu faceţi, D-lor, diviziuni în formă, în tip 
şi în credit; căci atunci mieşoraţi valoarea titlu- 
rilor; nu vă preocupaţi de inconvenientele depăr- 
tărei comitetului de administraţiune de extremităţile 
ţărei, căci aceste inconveniente nu există; nu vă 
închipuiţi că, dacă comitetul ar rezidă aci, o să 
fie niseaivă greutăţi pentru proprietarii din Dorohoi, 
ori Mehedinţi, sau alte districte, spre a contractă 
împrumuturile ori a-și negociă serisurile fonciare, 
fiindcă, toate aceste greutăţi vor pieri prin înfiin- 
tarea de sucursale, cari se vor stabili în cele mai 
mari centre de populaţiune ale ţărei. Mai toate 
formele se vor face prin sucursale, iară negociarea 
titlurilor se va face pretutindenea, cu același curs 
care va fi și în capitală, dacă titlurile au aceeaşi 
sorginte şi acelaşi credit. 

Un titlu fonciar, a căruia valoare și credit 
este acelaşi ca al tuturor din ţară, îl cumpără 
capitalistul sau bancherul de ori unde, fără grijă, 
şi în orice parte a ţării se va află. Prin urmare 
orice parte a ţărei devine un târg de negociare 
pentru titlurile noastre fonciare. 

Modul cum au să funcţioneze sucursalele este 
o cestiune de detaliu care se va regula prin re- 
gulamente speciale, aprobate de guvern, regula- 
mente în care sar lua toate măsurile de prive- 
ghiare şi de control, pentru fiecare localitate. 

Cauza pentru care ţinem foarte mult ca forma 
şi tipul scrisurilor să fie unic pentru toată ţara, 
este spre a se înlesni şi mai mult negociarea seri- 
surilor noastre fonciare, nu numai în ţară, dară 
şi în streinătate, şi acesta este singurul mijloe 
pozitiv ca să putem atrage capitalurile streine. Si 
când vorbese de negociarea în ţară şi în streină- 
tate, nu socotiți, D-lor, că aceasta este o ilu- 
ziune; este un ce foarte pozitiv; şi de aceea şi 
cred că chiar dela început această instituţiune va 
răuşi. Și cum aceasta? Mai întâi în ţară prin ins- 
titutul de credit are să se plătească cele mai multe 
datorii ipotecare. Va să zică dară, cel d'întâi 
capital, — presupuneţi {0 sau 15 milioane — se 
va da spre plata datoriilor ipotecare, Ei bine, 
fostul credit ipotecar, care a primit plata creanței 
sale, ce are să facă cu banii aceștia? Negreşit că 
va căută să-i plaseze; şi cea mai pună plasare ce 
cl va căuta, va fi tot în titlurile ipotecare, care 
sunt scrisurile fonciare, care poartă o dobândă de 
8 la sută şi care au totodată perspectiva de a fi 
plătite integral prin tragere la sorţi. 

Aşa dară, mai toate capitalurile date pentru 
stingerea datoriei ipotecare, vor căuta a se plasa 
în serisuri fonciare. 

Să nu ni se zică că acele capitaluri vor pre- 
feri a se plasa în efecte asupra statului; fiindcă, 
D-lor, vedeți acum ce este cu aceste efecte: ele au 
început a se urca prea mult încât numai produc 
8 la sută. 

Obligațiunile împrumutului Stern au început 
să nu producă decât 7%. 

Așa dară, vedeţi că capituliştii o să prefere 
a plasa capitalurile lor în serisurile fonciare care 
poartă o dobândă însemnată şi au şansă de a fi 
plătite al pari. 

Apoi eapitaliștii din străinătate, acolo unde 
capitalurile abundează, şi unde ele nu găsesc o fruc- 
tificare aga de mare ca la noi, o să aibă și mai 
mare interes a'și plasa capitalurile lor în serisurile 
noastre sigure şi cu bun credit. 

Probă despre aceasta vă pot aminti un detaliu. 

Pe când ne ocupam cu formarea acestei aso- 
ciaţiuni, deși nu lucram decât ca simpli privaţi 
şi fără a fi siguri că proiectul nostru va fi silit 
să se transforme în lege, am primit propuneri 
dela capitaliştii din ţară, ca să intre în relaţiuni 
pentru a angajă mai multe milioane spre a se 
scompta serisurile fonciare în condițiuni foarte 

avantagioase, în aceleaşi condițiuni ca titlurile 
Statului. 

Apoi credeţi, că odată societatea, constituită 
numai aci o să se mărginească propunerile? Nu; 
veţi avea propuneri şi din străinătate, nu numai 
din ţară, ci şi dela capitalişti însemnați, Şi astfel 
consiliul de administraţiune va putea încheia con- 
vențiuni prin care să asigure scomptul serisurilor 
foneiare în cele mai bune condițiuni. 

De aceea eu cred că aceste titluri dacă Dv. 
le veţi da unitatea de credit în toată ţara au 
să fie în condițiuni aşa, de bune, încât, dela în- 
ceput sau peste prea puţin timp, au să se scomp- 
teze în modul cel mai favorabil. 

Tot din acest punct de vedere, tot pentru ca 
să asigur şi să măresc scomptul serisurilor fonciare 
la o întrebare, sau provocare, nu ştiu cum so 
numesc, din partea D-lui Aslan i-am răspuns că 
am ţinut și ţinem foarte mult a se înfiinţa și banca 
de scompt şi de cireulațiunetot prin o societate 
formată în ţară. 

Și pentru ce oare? 

Este pentru un sentiment de amor propriu 
național exagerat? Este acesta efectul unei esalta- 
ţiuni patriotice împrovizate? Nici de cum, D-lor! 
este efectul raţionamentului celui mai pozitiv. D-v. 
ştiţi că în materii economice mă conduc mai ales 

după rațiune. Și ceeace ași dori eu este ca gi 
D-v. toţi, şi mai ales ca şi guvernul, să se con- 
vingă de această necesitate a, înființărei unei bănci 
de scompt. Și pentruce? Pentrucă acest institut 
este mai ales care micşorează dobânzile. 

Dară cu cât dobânda va fi mai jos, cu cât 
adică banii vor fi mai eftini, cu atât scomptul 
serisurilor fonciare are să fie mai avantagios pentru 
proprietari, căci admițând ţifra de 8 la sută ca 
dobândă a serisurilor, probabil că serisurile s'ar 
scompta astăzi peste 90. Dară dacă dobânda ge- 
nerală ar scădea, înţelegeţi că scomptul ar trece 
mult peste 90 sar apropia de al pari. 

Aceasta, este cauza, D-lor, pentru care în alte 
ţări scrisurile fonciare se scomptează la al pari. 

Și să nu se zică, D-lor ceea ce sa înaintat 
în Cameră întrun mod foarte regretabil de către 
D. Aslan, că la noi în piaţă nu avem comercianți 
ci cămătari. Să-mi permită D-sa a-i spune, că cu- 
nosc piaţa Bucureştilor mai bine decât D-lui, şi de 
aceia, susțin că avem adevăraţi comercianți, cari 
sunt foarte onorabili şi cu mare credit. (Aplauze). 

Nu camătă fac cei mai mari și adevăraţi 
comercianţi, ci, precum cu drept a zis şi D. mi- 
nistru de finanţe, ei vând bani, care sunt o marfă 
după prețul curent? Această vânzare după cursul 
curent al pieţei, o numiţi dară că este camătă? 

Apoi atunci schimbaţi cu desăvârşire semnifica- 
ţiunea adevărată a cuvintelor. Nu, D-lor, noi avem 
acum comercianți cu credit însemnat, nu “numai 
în ţară, ci și în afară dia ţară. Dară comercianții 
noştri, ca noi toţi sunt supuşi condiţiunilor eco- 
nomice ale ţărei, ei vând marfa lor cu preţul 
curent; aceasta fae bancherii. și aceasta fac toți 
ceilalți şi chiar necomereianţii. 

Dară găsiţi D-v. că această marfă, că banii 
îi vând prea scump? Este adevărat. Insă tocmai 
pentru acest cuvânt este necesitatea cea mai mare 
ca. să stabilim un institut de credit menit de a 
efteni marfa. Și care ar putea fi acel institut decât 
banca de scompt? (Aplauze). 

Mie mi-a părut rău că D. ministru de fi- 
nanţe este de opiniune că această instituţiune nu 
este oportună! D-lor, cu toţi recunoaștem că cre- 
ditul nostru este într'o stare anormală în raport 
cu avuţiile noastre, toţi recunoaștem că creditul 
nostru ar trebui să fie mai mare decât acela ce este. 
Toți ştim că dobânda la noi e prea mare! Şi cu 
toate acestea nu facem nimic ca să punem comerţul 
nostru în condițiuni așa ca creditul să ajungă 
în starea sa normală, ca dobânda să nu fie așa 
de exagerată! Cum! nu este oportum ca să se 
mieşoreze dobânda, ca să se stabilească un stabi- 
liment de bancă de scompt, care să funcţioneze 

alături cu creditul fonciar, şi care să facă a se 
scompta serisurile fonciare în cele mai avantagioase 
condițiuni? Apoi dacă nici aceasta nu este oportun 
în adevăr, nu ştiu ce alt institut ar putea fi mai 
oportun! (Aplauze). 

D-lor, atât eu, cât şi mulţi alţii dintre noi, 
am lucrat și am contribuit cât am putut ca să 
facem ca şi această mare iustituţiune să se formeze 
tot prin o asociaţiune indigenă; proiectul sa şi 
depus la guvern, după cum ne-a declarat eri 
D. ministru de finanţe, şi aș dori ca cuozi mai 
mai înainte să se prezinte acestei onorabile Adu- 
nări, pentru ca să-l poată discută și pe acela. 
(Aplauze). 

Acum, D-lor, mă simt dator a tratà cestiunea 
creditului fonciar şi din alt punct de vedere, atins 
eri de D. Aslan. 

D-sa a răspuns că asemenea cestiune să nu 
se trateze de această Adunare decât numai pe tă- 
râmul economic. 

Este prea adevărat şi repet şi eu, că această 
cestiune foarte importantă trebue tratată din punctul 
de vedere economic; însă oare natura acestei ces- 
tiuni nu cere ca, pe lângă punctul de vedere eco- 
nomic să avem în vedere şi considerațiuni de in- 
teres național? Aceasta aţi numi D-voastră o vană 
demonstrațiune patriotică? 

Dară să examinaţi lucrurile mai pozitiv, mai 
de aproape; şi veţi vedeă că a se înfiinţă creditul 
fonciar şi banca de scompt şi de cireulaţiune prin 
societăţi indigene, însemnează a se desvoltă spiritul 
de asociaţiune între noi. 

Apoi este un ce necontestat și admis de toată 
lumea, că este de un mare interes pentru o naţiune 
ca să se desvolte într'însa spiritul de asociaţiune. 

Nu vedeţi D-v. că cele mai mari inonarehii, 
cele mai puternice State, caută ca prin toate mij- 
loacele posibile să încurajeze desvoltarea spiritului 
de asociaţiune? Nu vedeţi D-v. că în alte State 
se întrebuinţează chiar subvențiuni mari, pentru ca 
să se creeze forţe economice şi financiare naţionale? 

Și noi cei slabi am face altfel decât Statele 
cele forte? Trebue dar ca și noi să căutăm a creà 
şi a menţine aceste mari forţe economice. Dară 
instituţiunile de credit fonciar şi de bancă de 
scompt şi de cireulaţiune sunt cele mai eminamente 
naţionale, pentrucă ele au de scop a satisface in- 
terese generale, iară nu niște interese private. Cum 
dară am lăsă noi ca asemenea institute să se for- 
meze de străini, iară nu de noi înşine? 

Ţara noastră este destul de ospitalieră, cum 
puţine alte ţări; la oi vin și vor veni totdeauna, 
diferite întreprinderi private; dară nişte instituțiuni 
ca cele de credit fonciar şi banca de scompt nu 

trebue și nu pot fi formate decât numai de indi- 
geni. Nu ar fi nici prudent, nici conform cu in- 
teresele noastre economice ca asemenea instituțiuni 
să fie pe mânele străine! 

Căci ce este o instituţiune de credit fonciar? 
Este un mijlocitor între proprietari și capitalişti. 

Apoi bine este ca noi. cari ne credem că 
suntem majori, cari ne credem capabili de a ne 
admimistră noi averile noastre, să așteptăm ca să 
vină străinii spre a se pune ca intermediari între 
noi şi între capitaiiști? 

Va să zică nu am pute găsi noi în țara 
noastră oameni demni şi capabili cari să constitue 
o asemenea, instituţiune, ci ar trebui să mergem 
în străinătate să căutăm şi să găsim un interme- 
diar! Dară nu vom dă noi soarta proprietăţei pe 
mâna intermediarilor străini, cari nu ştim dacă se 
vor ocupa de interesele proprietăţei noastre mai mult 
decât de interesele speculaţiunilori lor? (Aplauze). 

A face dară aceasta, ar fi a lueră atât contra 
intereselor economice cât și contra intereselor na- 
ţionale ale ţărei. 

Nu cred însă că D-v. veţi dă formarea insti- 
tuţiunilor de credit fonciar şi de bancă de scompt 
și de cireulațiune pe mâna unor asociaţi străini. 
Sunt sigur că veţi face totul ca aceste instituţiuni 
să se formeze prin asociaţiuni indigene. Și repet 

şi acum, aceea ce am zis dejà, că eu unul, cu 
cu toate aserţiunile D-lui Aslan, nu cred că se va 
găsi o Cameră română care va acordă aceste două 
instituţiuni la străini! Nu cred că vre-o Cameră 
română va lucră vre-odată contra acestui simţ 
foarte general al naţiunei întregi! (Aplauze). 

Acesta este, repet, un simţimânt general 
în ţară! Când onor. D-nul Golescu a zis că 
popularitatea ce pare că are instituţiunea Credi- 
tului fonciar român este factice, și că e creată 
de guvern, se înșală mult. Și în adevăr. D-lor, 
să luăm lucrurile cum sunt: oare guvernele la 
noi, sunt ele în açà pozițiune ca să creeze popu- 
laritatea prin actele lor? O, nu, D-lor, din neno- 
rocire! din contra, acela care este în opoziţiune 
cu guvernul trece ea patriot, acela care este mai 
puţin susţinut de guvern, acela este mai popular! 
Şi trebue cinevă să aibă curagiul civic, cum lam 
avut eu, pentru ca să susțin guvernul! 

Prin urmare, D-lor, nu credeţi că circulara 
guvernului, deşi foarte lăudabilă, a fost cauza 
popularităţei înfiinţărei creditului printre proprie- 
tari. Cauza a fost puterea verităţes ce posedă lucrul 
prin sine însuși. 

Veniţi, D-lor, de vedeţi lista subserisă de 
dovă sute de proprietari cari au răspuns aderând 
la apelul făcut de noi. 

Vedeţi, D-lor, lista lor de subseripţiuni de 
fonduri, unde figurează numai din România de 
dincoace şi de dincolo de Milcov pentru formarea 
unui capital de douăzeci de milioane de franci! 
Examinaţi dacă aceste nume sunt ale acelor per- 
soane cari sar fi înfocat de popularitatea circu- 
lărei guvernului! (Ilaritate). Nu, D-lor, această 
manifestațiune spontancă a capitaliştilor şi a pro- 
prietarilor români este expresiunea unei trebuințe 
legitime simțită de ţara întreagă! Orice veţi zice, 
fiți siguri că este un simţimânt general în ţară, 
ca aceste două instituțiuni de credit fonciar și 
de scompt şi circulaţiune să fie naţionale şi in- 
digene! (Aplauze prelungite). Şi aceasta, ID-lor, 
nu vrea să zică că sunt în contra capitalurilor 
străine; nu! am cele mai înaintate idei economice 
în această materie! Când cerem ca aceste institu- 
ţiuni să fie naţionale, nu facem decât să exercităm 
un drept al nostru de congervaţiune şi de eco- 
nomie naţională, cum se exercită chiar în Statele 
cele mai mari. 

Mergeţi, D-lor, în Franţa, în Germania, și 
spuneţi Francezilor ca Englezii să le formeze bancă 
de scompt ori credit fonciar, sau Germanilor ca 
Francezii să le formeze pentru dânșii. și fiţi siguri 
că veţi află refuzul cel mai arogant. Arătaţi-mi o 
ţară unde aceste două instituţiuni să nu fie naţio- 

nale. Și numai noi aţi voi ca să facem excepţiune? 
Nu; aceasta nu se va putea. Chiar pentru sistemul 
asociaţiunei capitaliştilor s'a prezentat guvernului 
un proiect tot de indigeni, și îmi pare rău că de 
aceasta nu s'a, vorbit de diferiţii oratori. Astfel 
încât chiar când ar fi să se respingă din nenoro- 
cire sistemul asociaţiunei proprietarilor, ceeace nu 
cred, vă veţi lovi de cealaltă propunere a capita- 
liștilor tot indigeni! 

Nimeni nu se va mai puteă luptă cu succes 
contra acestui sentiment general din toată ţara. De 
trei, de patru ani, de când se agită la noi această 
cestiune, toţi am ajuns la ferma convicţiune că 
aceste două instituţiuni trebue să se formeze prin 
asociaţiuni indigene! Cu aceasta nu excludem, nici 
nu respingem capitalurile străine, ci dirigem noi 
astă mişcare economică spre a le atrage şi mai 
bine. Națiunea noastră, fiind acum majoră, voeşte 
să aibă propriile sale sputeri financiare; gi precum 
ne-am emancipat pe tărâmul politie, trebue să ne 
emancipăm şi pe tărâmul economie şi financiar! 
(Aplauze prelungite). 


III 


Monitorul Oficial No. 62 şi 63 din 18 şi 20 Martie 1873 


Projectul de lege pentru Creditul fonciar român 
(Discuţia pe articole) 


In şedinţa din 2 Martie a Camerei deputaţilor, 
începându-se desbaterea legei creditului fonciar român pe 
articole, se prezintă mai multe amendamente, unele pentru 
a se forma două societăţi de credit foneiar altele pentru 
ase hotărîcă numai proprietari de moşii pot forma so- 
cietăței de credit fonciar. 

B. Boerescu, Vernescu. St. Golescu, G. Gr. Canta- 
cuzion ş. a. propun următorul amendament, ca aliniat 
la art. 2 din lege: f 

„De aceleaşi drepturi se vor bucură şi la aceleaşi 
„regule vor fi supuse şi alte asociaţiuni mutuale de 
„proprietari pentru credit fonciar ce se vor forma în tară. 

„In timpul de 10 ani dela promulgarea legei de 
„faţă numai proprietarii au dreptul de a forma asemenea 
„societăţi de credit, şi nu se va putea autoriza nici într'un 
„mod fomarea unui institut de credit fonciar prin aso- 
„ciaţiune de capitalişti“, 

Apoi iea cuvântul pentru a susține acest amen- 
dament B. Boerescu. 


B. Boerescu. D-lor, să-mi permiteţi în câteva, 

cuvinte să vă explic acest amendament; şi după ce 
voi explică, şi după ce comitetul delegaților se 
va pronunţa, vom intra în discuţiunea lui. 

Mai întâi, D-lor, să nu socotiți că în fapt, 
noi care am susținut unitatea creditului fonciar 
ne contrazicem prin acest amendament; căci el s'a 
putut forma astăzi în urma explicaţiunilor date 
ieri de D. Ministru de finanţe, iară nu în urma 
explicaţiunilor D-lui ministru Tell şi ale D-lui 
preşedinte al Consiliului. Esplicaţiunile de ieri ale 
D-lui ministru de finance au în adevăr o mare 
importanţă. D. ministru ne-a zis ca să lăsăm fie- 
cărui proprietar facultatea să se asocieze cum va 
voi, așă că dacă interesele vor cere, să se poată 
formă şi mai multe asociaţiuni de proprietari, şi 
a mai adăogat DD. ministru de finanţe, că guvernul 
va veni în ajutor tuturor grupelor, și va contribui 
anume la formarea asociaţiunei proprietarilor din 
Bucureşti; căci și credința D-lui este că în reali- 
tate o singură asociaţiune are să se formeze. Aceste 
cuvinte, această credință a D-lui ministru ne-a, 
hotărât şi pe noi a subscrie amendamentul ce avem 
onoare a vă prezentă. 

Dacă odată nu se mai impune proprietarilor 
nişte cercuri distincte şi fatale, cum se impuneau 
cele trei cercuri sau asociaţiuni prin expunerea de 
motive, odată ce se lasă absolut liberi proprietarii 

ca să formeze o singură sau mai multe asocia- 
ţiuni, ne-am zis că nu mai există în fapt perico- 
lele pluralităţei, fiindcă suntem siguri de mai 
înainte, avem aceeaşi credință ca D. ministru, că 
în fapt o să avem unitatea, o să avem o singură, 
asociaţiune de proprietari cel mult două asociaţii. 
Dacă  D-nii proprietari vor crede în folosul lor 
să se facă mai multe asociaţiuni, facă-le; noi 
însă nu credem aceasta. 

Voci. Aşă! aşă este? Aşă primim și noi. 

B. Boerescu. Ştiu că aceasta o primiţi; mai 
este însă şi a doua parte a amendamentului nostru 
pe care nu ştiu dacă Dv. şi ministrul o primeşte 
dară pe care noi, subseriitorii amendamentului, 
dinpreună cu mai mulţi D-ni deputaţi, o sus- 
ţinem cu orice preţ, chiar dacă toate fulgerile 
cu care am fost ameninţaţi, de disolvare şi altele, 
vor cădea asupra noastră! (Aplauze prelungite). 

Căci, D-lor să punem punctele pe t; să spunem 
lucrurile clar cum sunt, şi să facem deelaraţiune 
francă de ce este vorba; este lupta, D-lor, între 
acest proiect al proprietarilor români și între cre- 
ditul prin capitaliști. 

Voci: Aşà e! (Aplauze). 

Ei bine, noi primim ca orice altă asociaţiune 
de proprietari ca a noastră să se poată institui şi 
să concureze cu aceasta; nu putem primi însă, ca 

alături cu asociaţiunea de proprietari să vină un 
institut de capitalişti; şi iată pentru ce: pentrucă 
asociaţiunea, de capitalişti care este asociaţiune de 
speculatori şi mai periculoși când sunt streini, 
venind, şi fără privilegiu chiar, a se pune în faţa, 
asociaţiunei de proprietari, va crea un curs fac- 
tice al serisurilor sale, numai până când va dis- 
credita şi va face să cadă serisurile pvoprictarilor 
apoi vor pune şi scomnptul unde le va conveni, 
spre a-și scoate sacrificiul făcut, 

lată temerea noastră, D-lor, şi această temere 
este fondată, este legitimă, şi noi nu voim ca, să 
se creeze creditul fonciar naţional așă ca să 
piară peste câtva timp. 

Acum iată, D-lor, pe ce ne bazăm temerea 
noastră. 

O asociaţiun« de capitalişti este o asociaţiune 
de speculatori. Ca toţi speculatorii, şi aceștia pot 
să expună, pentru cât-va timp, sume însemnate, 
în vederea, unor beneficii viitoare și foarte însem- 
nate. Astfel dară, dela, instituirea chiar a unei ase- 
menea asociaţiuni de capitaliști alături cu a pro- 
prietarilor, acești speculatori vor căuta a da curs 
factice literilur lor de gagiu, vor sacrifica pentru 
aceasta oarecari sume vor face de exemplu, ca, 
dacă serisurile asociaţiunei de proprietari au 85 
cursul, ale capituliştilor să aibă 95. Toți negreşit 

vor veni să cumpere scrisurile capitaliştilor; căci 
fiecare va preferi titlul ce are curs mai bun, şi 
din aceasta ce va rezulta ? Discreditul complect al 
scrisurilor societăței proprietarilor. Cât va putea, 
ţine această, concurenţă, puţin leală cum vedeţi, a 
asociaţiunei de capitaliști contra celei de proprie- 
tari? Nu mult timp; atâta până ce asociaţiunea, 
de proprietari se va discredita. Capitaliştii vor sa- 
erifica în timpul acesta un capital oarecare; dar 
odată omorită asociaţiunea proprietarilor, ei vor 
rămânea stăpâni pe teren, vor pune scomptul cum 
vor voi, se vor despăgubi cu uzură de ceeace ar 
fi cheltuit; şi încă vor realiză câștiguri enorme în 
dauna proprietăței. (Aplause). 

Iată dar rezultatul punerei alături cu asocia- 
ţiunea de capitalişti! 

Pentru a înlătura aceasta și a asigura rău- 
şita asociaţiunilor de proprietari facem noi amen- 
. damentul nostru! 

Ce ar mai puteă să ni se obiecteze? Unita- 
tea numai există, liberi sunt proprietarii să facă 
câte asociaţiuni vor voi. Dar propunem ca în ter- 
men de 10 ani să nu poată fi admisă o asocia- 
ţiune de capitalişti. Aţi voi să ne refuzaţi şi aceasta? 
Dar atunci aţi voi să lăsaţi, dela început, capita- 
liștilor străini, mijlocul d'a lovi asociaţiunea pro- 
prietarilor! (Aplause). 

Altfel ce rău e? Ce vătămare s'ar aduce cu 
aceasta proprietarilor? Pentruce nu aţi acorda D-v. 
proprietarilor această măsură protectoare, pentru 
un timp oarecare, până când adică s'ar stabili cre- 
ditul proprietăţilor lor? 

Dar, ni sar obiecta, că şi capitaliştilor nu 
se va puteă acorda dreptul de a emite scrisuri 
fonciare, de cât printi'o lege; şi Camera va fi aci, 
spre a nu le acorda concesiunea. 

Ei! D-lor; aşa este! prin lege li sar acorda 
aşa drept; dar legea poate veni, sau poate a nu 
veni? o poate refuza o Cameră, dar o poate da o 
alta. Interesul desvoltărei asociaţiunilor de proprie- 
tari cere ca protecţiunea să fie mai eficace şi soarta 
institutului lor să nu steă în vânt. 

De aceea, trebue să se știe pozitiv şi sigur 
că în timp de 10 ani, asociațiuni de capitalisti 
să nu se poată stabili în ţară. Aceasta va fi ca 
o condiţiune esențială a tormărei institutului de 
credit al proprietarilor; această condiţiune, acest 
privilegiu va forma baza esenţială a creditului dat 
serisurilor fonciare. 

Nu voim noi ameninţarea permanentă contra 
existenței asociaţiunei proprietarilor; căci amenin- 
tare permanentă, este discredit permanent, este im- 
posibilitate chiar de a se înființa asociaţiunea ! 


(Aplause). 

Aşa dar, D-lor, vedeţi că acest amendament 
nu prezintă absolut nici un inconvenient; şi dacă 
cineva dorește sincer să facă ca această asociaţiune 
de proprietari să prospere, trebue să] primească, 
căci nici o obiecţiune serioasă nu se poate face 
contra sa. 

Obieeţiunea contra unităţei a căzut; căci noi, 
ca și P. ministru, avem credinţa că proprietarii 
vor şti a'şi cunoaşte interesele şi a nu forma de 
cât una sau cel mult două asociaţiuni. 

Obiecţiuni că s'ar impune vre-o sarcină pro- 
prietarilor numai există, de vreme ce proprietarii 
vor luera prin propria lor iniţiativă. 

Obiecţiunile chiar produse contra marei pu- 
teri ce ar aveă un singur consiliu de administra- 
ţiune, cad, de vreme ce aceste consilii pot fi mai 
multe, ca şi asociaţiunile. 

Nimic dar, în urma acestui amendament, nu 
sar mai puteă obiectă, afară numai de sceptieis- 
mul celor ce nu cred că şi Românii pot fonda 
asemenea, instituţiuni de credit! (Aplause). 

Aşa dar, vă rog, D-lor, pe toţi, atât cei ce 
ați vorbit pentru unitate, cât şi cei ce aţi fost 
pentru pluralitate, să veniţi și să vă uniţi cu toţii 
pentru acest amendament care admite pluralitatea, 
pentrucă subseriitorii lui cred că în fapt va fi 
tot unitatea, dar care depărtează, pentru un timp 

mărginit, instituirea alăturea cu aceste institute, 
a altor institute de alte sisteme, şi cari ar puteă 
dela început să paraliseze acţiunea asociaţiunilor 
de proprietari. 

Rog dar pe comitetul delegaților, pe guvern 
şi pe Cameră să se unească cu acest amendament. 
(A plause). 


IV 
(Mon, No. 64 din 21 Martie 1873), 


Continuarea discuţiunii pe articole a proiectului de 
lege pentru înfiinţarea Creditului funciar român. 


Art. 6 din proiectul delegaților autoriză Societatea 
prin aliniatul 3: 

„A negociă şi a scomptă secrisuri funciare şi a 
„face avansuri de bani pe aceste titluri.“ 

N. C. Aslan, în ședința din 5 Martie, cere să se 
suprime acest aliniat, de oarece prin el sar compromite 
creditul instituţiunei dându-se loc la speculaţiuni. 

Răspunde pe scurt B. Boerescu. 

B. Boerescu. D-lor, nu este destul a se primi 
un proiect de institut de importanţa acestui care 
se discută acum, ci trebue pus în aşă condițiuni 
institutul acesta încât să poată funcţionă gi să nu 
i se ia atribuţiunile cele mai principale şi cari 
sunt menite să-i deă viaţă; căci altminteri ar 
semănă întocmai ca omul acela care ar legă mâinile 
altui om şi l-ar pune în apă zicându-i să înoate. 

Prin urmare, dară, trebue bine băgat de seamă 
în ceeace priveşte punctele principale ale acestui 


proiect, şi rog pe unor. Adunare să facă atenţiune 

a nu întroduce modificări cari poate să fie foarte 
prejudiciabile desvoltărei acestui institut. 

Inţeleg ca acei domni deputaţi cari dela început 
au fost în contra acestui proiect, precum este şi D. 
Aslan, negreşit, să nu iubească acest proiect; însă 
nu este mai puţin adevărat că odată intrând în dis- 
cuţiunea onor. Adunări, proiectul de lege al Credi- 
tului fonciar. trebue să fim geloși eu toţi de a puteă 
face ca această institaţiune să poată funcţionă bine. 

Se cere acum suprimarea aliniatului al treilea, 
care zice că această instituţiune are dreptul de a 
negociă şi scomptă serisuri fonciare şi a face avan- 
suri de bani pe aceste titluri. 

Acest atribut cere I). Aslan să se elimineze? 
Şi pentruce? Pentru cuvântul că aceasta ar fi un 
act de speculaţiune și că institutul de credit funciar 
format prin asociaţiune de proprietari nu face acte 
de speculațiune, și că aceasta nu sar află nicăeri. 
Imi voiu permite a spune că toate institutele de 
natura, acestuia au acest atribut şi că el nu consti- 
tue nici de cum un act de speculaţiune. 

D. N. ©. Aslan face donfuziune cu atribuţiunile 
băncilor formate prin capitalişti. Acolo negreșit 
sunt adevărate speculațiuni, când se fac scompturi 
şi avansuri, nu pe litere de gagiu ale însuşi sta- 
bilimentului, ci pe efecte ale Statului, pe efectele 
de comerţ şi pe alte efecte și cu termen de 90 

zile. Aceste operaţiuni sunt în adevăr acte de specu- 
laţiune, şi în anul trecut am combătut aceasta și 
am zis că este periculos de a se permite băncei 
de credit fonciar asemenea acte, fiindcă expune 
instituțiunea la toate șansele la cari este expus 
comereiul, şi poate chiar aveă de rezultat pagube; 
de vreme ce acest atribut în proiectul de faţă este 
cu totul altcevă, fiind chiar în favoarea proprietă- 
tei pentrucă zice că institutul să scompteze chiar 
propriile sale titluri, dacă sar află în condițiuni 
cari să-i permită de a-şi plasă prisosul scomptând 
titlurile sale. 

Ei bine, cum sar putea ca institutul să nu 
aibă încredere în propriile sale efecte? Nu vedeţi 
că aţi lovi institutul de cea mai mare neîncredere. 

Aşà dară, D-lor nu este act de speculaţiune 
atunci când este vorba de avansuri pe titluri de ale 
sale proprii, căci zicând că sunt acte de speculaţiune, 
atunci mai bine fiţi franci și declaraţi-vă în contra 
chiar a înfiinţărei acestui credit, iar nu umblaţi a 
căută toate pedicile ca să nu poată merge înainte. 

Pentru aceste cuvinte, vă rog a primi articolul 
6 aşă cum este şi să respingeţi acest amendament. 

Pus la vot amendamentul D-lui Aslan se respinge 


Apoi se pune la vot art. 6, astfel cum sa redactat de 
către comitetul de delegaţi şi se admite 


Vy 
Monitorul Oficial No. 65 din 22 Martie 1873 


Continuarea discuțiunii pe articole a legii pentru 
înfiinţarea Creditului funciar român. 


In şedinţa din 6 Martie discutându-se art. 57 din 
lege, privitor la sequestru și punerea în posesie a Credi- 
tului, deputatul Văleanu cere să se suprime condiţiunea 
acolo prevăzută, ca contractele de arendare şi închiriere 
să fie respectate „numai când ele vor fi fost primite de 
societate“. 

Acest amendament se combate de B. Boerescu. 

B. Boerescu. Rog pe D. Văleanu să nu mai 
propună acest amendament. În adevăr, faptul este 
că în aceste asociaţiuni mijlocul care se exercită 
este sequestru, nu vânzarea, fiindcă interesul socie- 
tăţei este, nu să vânză, ci să-și primească anui- 
tatea. Numai ca măsură extremă la care se re- 
curge foarte rar, se vinde proprietatea. Societatea 
are interes economie ca să-şi aibă anuităţile. Sta- 
tistica din Germania şi din Franţa ne probează 
aceasta. Pe de altă parte, fiți siguri, că îndată ce 

sequestrul va fi serios, nu vom ve'lea vânzările 
nici urmăririle de care se temea D. Kogălniceanu. 
Ce se zice în articol? Că societatea care seques- 
trează, e datoare să respecteze contractele de aren- 
dare; însă nu scăpaţi din vedere că se pot face 
aci fraude însemnate, şi ca să se evite aceasta, se 
zice că contractele de arendare făcute posterior să 
fie cunoscute de societate, ca nu în momentul 
sequestrului să vină cineva să opună un contract 
care sa făcut în ajunul înființărei sequestrului. 

Afară de aceasta, măsurile care se iau aci 
nu sunt pentru aceia care plătese onest, ci pentru 
aceia care voesce să fraudeze interesele societăţei. 
Articolul este bun; știți pentru ce? pentrucă se 
poate face un contract de arendarea unei moșii 
pe preţul de a zecea parte din adevărata ei va- 
loare. 

Lăsaţi dară, D-lor, articolul aşă cum este 
redactat de comitet; el asigură esactitatea plăţilor 
şi evită ca societatea, să fie fraudată de proprie- 
tarii de rea credinţă. 


VI 
Monitorul Oficial No. 257 din 27 Noumbre 1873 


Adresa de răspuns la mesagiul tronului. 


Cu ocazia discuţiunei răspunsului la mesagiul Tro- 
nului, M. Kogălniceanu şi Nicolae Ionescu combat po- 
litica esterioară a Ministerului. 

Le răspunde B. Boerescu, care susţine că politica, 
României faţă de Inalta Poartă are ca bază vechile tractate 
şi capitulaţiuni îucheiate cu Turcia cari admit suvera- 
nitatea și autonomia ţării. 


B. Boerescu, Ministru de Externe. 

D-lor Deputaţi, am ascultat cu mirare, şi vă 
mărturisesc, cu o profundă întristare cuvintele și 
modul prin cari D-nii Kogălniceanu şi Ionescu au 
combătut răspunsul la adresa către Tron, mai ales 
în ceeace priveşte relaţiunile noastre exterioare, şi 
m'am întrebat: din ce punct de vedere s'au pus 
D-lor să combată acest act? Din punctul de ve- 
dere de oameni de Stat? Din punctul de vedere 
de Români °... Să examinăm, şi răspunsul va veni 
de sine. 

Din ce acte, din ce fapte scoateţi D-v. că 
relaţiunile noastre exterioare stau aşa de rău, în 
cât să merităm noi reprobarea D-v. Cum proba- 
răți D-v. că starea noastră exterioară este aşa de 
reá, în cât nu poate fi satisfăcătoare, după cum 
se afirmă prin cuvintele din mesagiu şi prin răs- 
punsul comisiuvei ? 

D. Kogălniceanu a început prin a găsi ca, 
nenemerite, ca superflue poate, acele expresiuni 
prin cari comisiunea, în acord cu mesagiul, con- 
stată mulţumirea naţiunei pentru buna primire ce 
Domnitorul României a aflat în străinătate, şi pen- 
tim bine-voitoarele sentimente ce i s'au arătat din 
partea suveranilor cu cari Măria sa a avut onoare 
a se întâlni. 

Dar ce act nemerit, ce lucru neuzitat este de 
a se constata această gratitudine a naţiunei prin 
chiar mesagiul Tronului? Oare faptul bunei pri- 
miri este pozitiv sau nu? Cred că nici D. Kogăl- 
niceanu nu poate contesta faptul, şi D-lui a re- 
cunoscut excelenta primire ce sa făcut Domnito- 
rului nostru; căci nu putea negà, nici aveă cali- 
tatea a o face, un fapt atât de important și cu- 
noscut. 

Domnul României a fost primit pretutindeni 
cu onorurile cuvenite, și ţara exprimă recunoştinţa 
sa, Suveranilor pentru această înaltă bună-voinţă. 

D. Kogălniceanu, vechiul diplomat, află sin- 
gur că această manifestare legitimă eră neneme- 
rită, de prisos; de oarece Domnitorului nostru, egit 
dintro familie atât de ilustră, i se cuveneau oare- 
cum acele onoruri, pe cari le primeă chiar când 


călătorea până a nu fi Domnitor. 
Dar, D-lor, sunt două consideraţiuni cari jus- 


tifică și legitimează âceastă vorbire și în mesagiu 
Şi în răspunsul comisiunei, 

Întâia. consideraţiune eră de curtenie şi de 
bună cuviinţă, pe care D. Kogălniceanu, ca vechiu 
om politie, trebuia s'o cunoască, Era o datorie de 
curtenie, de bună cuviinţă, general uzitată, ca 
Domnitorul să mulţumească Suveranilor, înaintea 
chiar a naţiunei, de buna primire cu care lau 
onorat, şi ca națiunea, prin Cameră, să-şi exprime 
recunoştinţa sa. 

Aţi văzut că regele Italiei însuși, deunăzi cu 
ocazia deschiderei parlamentului, se conformă acestui 
uz, când a vorbit de călătoria sa în străinătate. 
Iar D. Kogălniceanu, omul nostru de Stat, ar fi 
găsit că este conform cu buna cuviință cea mai 
elementară, ca în urma frumoasei primiri ce Mă- 
ria Sa a întâmpinat în străinătate ca Suveran al 
unui Stat autonom. şi guvern şi Cameră să tacă, 
să nu zică nimic, și să nu exprime mulțumire și 
recunoştinţă. Insă un așa fapt ar fi fost contyariu 

celui mai elementar sentiment de bună conveniență. 
(Aplause). 

Mai este încă și o altă consideraţiune, pe 
lângă acest sentiment de curtenie şi de bună cu- 
viință, care ne-a făcut a vorbi despre buna pri- 
mire a Domnitorului nostru în străinătatea Am 
voit, vă mărturisese curat şi franc, să se constate 
şi să se știe că Capul Statului nostru, un Stat 
nou şi june, care acum își manifestă viața sa po- 
litică, în mai multe raporturi internaţionale, a avut 
cea mai bună şi mai măgulitoare primire din par- 
tea unor atât de mari Suverani ai Europei. 

Și aceste onoruri n'au fost date numai Su- 
veranului nostru, ci s'au răsfrânt asupra ţărei ce 
reprezintă. (Aplauze). 

Aceasta am ţinut ca să se ştie, căci, să nu 
ascundem. D-lor, s'au făcut oarecare aluziuni în 
străinătate, — şi îmi pare rău ďa vedea că şi D. 
Kogălniceanu face aceleaşi aluziuni. S'a căutat a 
se insinua maliţios şi prin foi şi altfel, şi la Viena, 
şi la Constantinopole că onorurile făcute Domni- 
torului nu s'au adresat Suveranului României, 
care poate nu le merita, ci Principelui eșit dintr'o 
ilustră familie. 

Domnitorul, însă care a fost în mai bună 
poziţiune a apreciă adevărul decât oricine, împins 
de cel mai nobil sentiment, zice în mesagiul său 

către adunări: că, buna primire şi simţimântele 
binevoitoare ale Suveranilor „sunt pentru mine o 
nouă dovadă de consideraţiune de care ţara noastră 
se bucură în străinătate“. (Aplauze). Prin aceasta 
nu va să zică că Domnitorul, prin naşterea sa, 
prin spoziţiunea ilustră ce ocupă în familiile suve- 
rane ale Europei nu merită să i se dea aceleași 
onoruri. Da, D-lor. Insă acum ilustrul Principe 
este Domnitor al României, și onorurile făcute 
persoanei Măriei Sale s'au făcut Domnitorului Ro- 
mâniei (Aplauze). Acest adevăr îl repetă şi comi- 
siunea, în răspunsul său. 

Și 'mi pare rău de a vedeà că D. Kogălni- 
ceanu vine şi repetă maliţioasele distineţiuni între 
principele de sânge regal și între Domnitorul Ro- 
mâniei. 
| Streinii să facă asemenea distincţiuni; ele nu 
sunt permise unui Român! (Aplauze). 

Prin urmare, D-lor, din ambele aceste puncte 
de vedere, îmi pare rău că D. Kogălniceanu face 
aceleași distincţiuni cari s'au făcut de alţii cu ma- 
liţiositate. Erà convenabil, eră just şi logic ca să 
exprimăm a noastră mulțumire pentru buna pri- 
mire făcută Domnitorului României de către Ma- 
jestatea, Sa Imperatorele Austriei şi de către cei- 
lalţi Suverani cu care Măria Sa s'a întâlnit. 

Dară acum ne întrebăm: care sunt faptele, 

care sunt actele cari au făcut pe D. Kogălniceanu 
şi pe D. Ionescu să creadă că stăm rău în rela- 
ţiunile noastre exterioare? Guvernul a afirmat, şi 
a avut cuvintele sale spre a afirmă în mesagiu că 
velaţiunile acestea sunt satisfăcătoare. Ce fapt in- 
voacă cei ce combat această afirmare? 

D. Kogălniceanu a vorbit de agenţii noștri 
din străinătate, a vorbit aşă de vag, încât nu știm 
nici ce a voit să zică, nici unde a voit să ajungă. 
Dacă D-lui nu voeşte de a face obiectul unei interpe- 
laţiuni din această cestiune, cel puţin și în această 
discuţiune generală tot trebuiă să precizeze lucrul; 
altfel nu se poate formă conviețiunea Camerei. 

D. Kogălniceanu s'a mărginit numai a enunţa 
fraze ca acestea: „ştiţi cum sunt primiţi agenţii 
noştri? ştiţi ce poziţiune au!“ Și ce a voit oare 
D. Kogălniceanu să înţeleagă cu aceste fraze ne- 
sfârșite? 

Eu am onoare a-i răspunde că agenţii noștri 
sunt foarte bine primiţi şi foarte bine trataţi de 
guvernele pe lângă care sunt acreditaţi. (A plauze). 

A voit oare D. Kogălniceanu ca bun Român 
şi consumat om de Stat, să facă aluziune la 
aceasta că nu toți agenții noştri au caracter ofi- 
cial? Voitu-a adică să inculpe pe guvernul actual 
de ceea ce şi D-sa nu a făcut, ori de câte ori a 
fost la guvern? (Aplauze). 

Ei bine, D-lor, da; din nenorocire nu au 
toți agenţii noştri caracter oficial. Dară va veni 
timpul, suntem siguri, când toţi agenţii noştri vor 
fi recunoscuţi oficial; căci aceasta este conform 
cu drepturile suverane ale ţărei; căci România 
are și dreptul de reprezentaţiune drept nepreserip- 
tibil, care nu se stinge prin neuz, sau nerecunoaş- 
terea timpurară a celor d-al treilea. (Aplauze 
prelungite). 

Reprezentanţii noştri, așă cum funcţionează 
ei în străinătate, sunt numiţi conform legilor vo- 
tate de această Cameră, ei sunt acreditaţi cu 
crisorile Domnului nostru, şi aţi văzut cu câtă 
graţiozitate Suveranii străini își primesc, şi le ex- 
primă sentimente bine voitoare pentru Domn și 
țara ce reprezintă. 

Va veni timpul, când şi poziţiunea lor politică, 
va fi în acord cu dreptul ţărei; căci, cu încetul 
lumina, se va face din ce în ce mai complectă 
asupra fiinţei drepturilor noastre. 

Trebue însă, în orice caz să constat cu plă- 
cere că serviciile ce agenţii noştri aduc ţărei, sunt 
foarte însemnate şi foarte reale. 

Dară D. Kogălniceanu, după ce a căutat a 
umili, a înjosi poziţiunea agenţilor noştri, vine și 
declară, informat nu ştim din ce misterioase sor- 
ginţi, că dintre agenţii noştri, ne scriu unii că 

suntem ca șterşi din cartea popoarelor; alţii, că 
nu trebue să mai sperăm în sprijinul nimănui!... 

Vă declar, D-lor, că din fericire, asemenea 
aserțiuni nu există în nici-o corespondență din 
cartoanele oflciale sau confidenţiale ale ministerului 
de externe. 

Ar fi fost trist pentru noi ca ele să existe! 

Și este şi mai trist de a vedeă un deputat ca D. Ko- 
gălniceanu, că vine de afirmă înaintea Adunărei 
și a ţărei nişte lucruri, cari, de ar fi adevărate; 
ar aduce desgustul și descuragiarea în inimile Ro- 
mânilor!... (Aplauze prelungite). 
- D. Kogălniceanu, ca gi D. Ionescu, au căutat 
dară a găsì alte fapte spre a puteà justificà aser- 
țiunile D-lor, că relațiunile noastre exterioare sunt 
rele. Au fost siliți a-și preciză mai bine motivele 
acuzărei D-lor. 

Şi cari sunt acele fapte? Cari sunt acele 
motive? 

Acelea că stăm rău cu Inalta-Poartă; că 
suntem în neînţelegeri cu Inalta-Poartă; că voim 
să rupem legăturile cu Inalta-Poartă, ne spune 
D Ionescu, că voim să ne declarăm independenţi! 

D. Ionescu, bunul patriot, radicalul liberal, a 
mers până la a luă în râs cuvântul de independenţă, 
şi a tratat de libele şi de pamflete scrierile, căr- 
tile, ziarele cari au vorbit de independenţa română! 

Mai că ne-a acuzat D. lonescu că noi declarăm 
independenţa, fără a iniţiă gi pe Cameră. Aşă în- 
cât D-lui se și pusese a discută dacă trebue sau 
nu să rupem legăturile cu Inalta-Poartă, până ce 
D. Preşedinte a fost nevoit să-l întrerupă şi să-i 
amintească că nu se agită această cestiune în 
Adunare. 

Ei, D-le Ionescu! istoria, şi viitorul vor luă 
act de zisele D-tale de astăzi. 

Oricum ar fi, s'a afirmat dară, deși întrun 
mod abstract, că relațiunile noastre cu Inalta-Poartă 
nu sunt satisfăcătoare; şi că prin urmare, afirmarea 
din mesagiu nu este exactă, 

D-lor, am onoare a vă declară întrun mod 
general, că afirmarea guvernului, că relaţiunile 
noastre cu puterile străine sunt satisfăcătoare, este 
conformă cu adevărul; și nu avem decât a ne 
felicită de acest adevăr. 

Este foarte adevărat că puterile străine arată 
foarte mare bunăvoință, şi multă încredere în 
starea, actuală a României. Și când această stimă 
şi încredere există, relaţiunile unui Stat cu alte 
puteri nu pot fi decât satisfăcătoare, 

Și ştiţi care este cauza acestei stime, acestei 
încrederi de care România se bucură în străină- 
tate? Este toemai faptul care nu place D-lor Ko- 
gălniceanu și Ionescu, pe care D-lor îl consideră 

ca un rău, este stabilitatea de care ne bucurăm 
de trei ani. 

ceastă stabilitate este un fapt pozitiv, și ea 
există nu pentrucă am aveă Cavouri şi Bismarki, 
căci nici D. Kogălniceanu nici eu nu suntem Ca- 
vouri, Bismarki, ci cu toţii suntem mai miei, așă 
ca la noi, cum chiar D. Kogălniceanu a formulat 
comparaţiunea punând pe un Cavour şi un Bis- 
mark alături cu Vilara și loanid dela noi, ci faptul 
stabilităţei există graţie experienţei şi înţelepeiunei 
Camerilor şi guvernului. Nu e meritul indivizilor 
existenţa, stabilităţei, ea e opera timpului şi a co- 
lectivităţilor. 

Ei bine, când în străinătate se vede că într”o 
ţara nouă constituţională ca a noastră, un guvern 
a durat trei ani, şi a fost în perfectă armonie cu 
Camera, căci dacă armonia nu există, trebuiă sau 
să se retragă ministerul, sau să se disolve Camera, 
aceasta este un excelent titlu de recomandare şi 
o cauză de încredere. 

Este dară un adevăr pozitiv că ţara noastră 
se bucură de încredere şi are cele mai bune rela- 
țiuni cu puterile străine, 

Dacă, din nefericire, oarecari corespondențe 
şi neînţelegeri există între noi şi Inalta-Poartă, 
aceasta nu va să zică că toate relaţiunile noastre 
exterioare sunt rele sau că chiar relaţiunile noastre 

cu Inalta-Poartă sunt în general rele. Nu, D-lor, 
ralaţiunile noastre cu Inalta-Poartă sunt general 
bune, şi profit de această ocasiune spre a declara 
că nu înţelegem a rupe raporturile ce tractatele 
au creat între noi şi Inalta-Poartă. 

Mi-a părut foarte rău de a vedea oratori ca 
preopinenţii, că vin şi cu ocasiunea adresei, pun 
în diseuţiune ruperea acestor raporturi, şi contri- 
bue astfel a aduce desbinare și neîncredere între 
noi şi Poartă. Fie D-lor siguri că nu interesul 
României apără când caută a ne da această ati- 
tudine. 

Este foarte adevărat, D-lor, că corespondențe 
supărătoare şi neînțelegeri au esistat între noi şi 
Inalta-Poartă; să sperăm că ele vor înceta. Voese 
preopinenţii să cunoască anume fiecare caz? Facă 
interpelaţiuni; şi, de și mai multe din aceste che- 
stiuni sunt încă pendinte, voiu găsi mijlocul, prin 
comisiuni speciale, a lua cunoştinţă de dosarele 
ministerului meu de externe, și fiţi încredinţaţi. 
D-lor, că guvernul nu va roşi prezentând acele 
dosare, din contră, el va fi mândru. (Aplause). 

Dară de unde au putut proveni acele neîn- 
ţelegeri între noi şi Inalta-Poartă? Din reaua nă- 
răvire, în relele tradiţiuni, pot explică eu într'un 
mod general cauza acestor neînțelegeri. 

Pot fi rele nărăviri, rele tradiţiuni, în poli- 

tica exterioară. ca şi în cea interioară. Inalta- 
Poartă cred că conservă nişte rele tradiţiuni în 
privinţa noastră de care nu se poate încă scăpa. 
Noi, din parte-ne, dorim să conservăm cele mai 
bune relaţiuni cu Inalta-Poartă, însă aceste rela- 
ţiuni nu pot fi de cât bazate pe tractatele în fiinţă. 
Drepturile noastre, D-lor, există în puterea trac- 
tatelor încheiate de strămoșii noștri cu Inalta- 
Poartă. Nimeni nu ne-a creat, nu ne-a dăruit acele 
drepturi; ele existau din timpii cei vechi; şi pu- 
terile europene cele mari nu ne au făcut de cât a 
garanta aceeace exista, deja. 

Tara noastră nu a fost nici-o-dată conchisă 
cu armele; ea a încheiat de bună voe tractate cu 
Inalta-Poartă, şi 'şi-a menţinut toate drepturile 
suveranităţei, la care ea nu a renunţat. Prin ur- 
mare, acele drepturi nu ni s'a conces grațios de 
nimeni, după cum se vbișnuește foarte eronat a 
se repetă prin unele acte străine. Prin acele trac- 
tate vechi ale noastre, ţara nu a renunţat la nici 
un drept suveran. Se vorbește anume într însele de 
dreptul de resbel şi d'a încheia pace. Nu ni sa 
limitat suveranitatea, noastră de cât prin plata 
unui dar anual către Turcia, în schimb de alte 
obligaţiuni ce şi Turcia luă către noi. 

Acesta este dreptul nostru politie așă cum 
rezultă din tractatele pe cari puterile europene le-a 

recunoscut anume prin convenţiunea dela Paris 
din 1858. (Aplause). 

Dacă dar, guvernul nostru opune Inaltei- 
Porţi menţinerea şi respectarea tractatelor. aceasta 
oare va să zică că voim a rupe legăturile cu Inalta- 
Poartă? Aceasta va să zică că voim a proclama 
independenţa, şi a comite această mare crimă ce 
ne impută doi oameni politiei, doi patrioţi liberali 
ca D. Kogălniceanu şi Ionescu? 

I)-lor, dacă din nenorocire a putut să fie ne- 
înțelegeri între noi şi Inalta-Poartă, nu noi am 
provocat, ci numai Inaltă-Poartă; şi neînţelegerea, 
a provenit mai ales din neînţelegerea, și nedefini- 
rea a doi termeni improprii, a aceluia de vasal 
şi suzeran, căci nu se află de loc în vechile noa- 
stre tractate, 

Prin interpretarea acestor termeni impropriu, 
Inalta-Poartă a putut să creadă că are mai multe 
drepturi de cât îi dă tractatele. 

Noi nu am putut şi nu vom puteă tolera 
asemenea impietare; și vom stărui în respectu 
legalităţei pe tărâmul tractatelor. (Aplause). 

D-nii Kogălniceanu şi Ionescu au vorbit de 
o circulară a Inaltei-Porţi, cu o dată recentă, prin 
care ni se tăgădueşte dreptul de a încheia trac- 
tate sau convenţiuni cu alte puteri. D. Kogăini- 
ceanu v'a şi citat un pasagiu din acest act, fără, 

a formula un cuvânt.de protestare contra acestui 
nou şi flagrant atac la autonomia noastră. 

Această circulară a fost, D-lor, adresată către 
puterile garante, iar nu guvernului nostru, care, 
cu toate acestea, a cunoseut'o curând pe cale in- 
directă Imi pare rău că nu pot să răspund astăzi 
mai mult asupra ei, de cât numai că şi această 
circulară este o consecinţă a prejudecăţilor şi a 
relelor nărăviri din trecut, 

Poarta, vine şi prin acest act, ca şi prin ac- 
tele anterioare și ne contestă drepturile autonomiei 
noastre; noi nu facem de cât să ne apărăm, şi 
apărarea noastră este tare, fiindcă ne ţinem pe tă- 
rămul tractatelor şi al legalităţei. (Aplause). 

Se teme D. Ionescu că a rămas fără răspuns 
aceă circulară. Să fie D-sa sigur că nu a rămas 
fără răspuns acel act, ca şi orice altă contestare 
sar face drepturilor noastre. Măria Sa Domnito- 
rul Carol I va şti totd'auna să ţină sus şi tare 
drapelul şi drepturile României! (Aplause pre- 
lungite). 

D. Kogălniceanu recunoaşte singur şi declară, 
că noi suntem în adevăr independenţi. Aşă este. 
In drept noi suntem independenţi. Dacă, ca şi alte 
State din vechime, neam supus, prin tractatele 
strămoșești, la plata unui tribut, aceasta nu va să 
zică că am renunţat la cele-alte drepturi ale su- 

veranităţei. Pre cât timp nu am renunţat la ele 
întrun mod expres, ele există şi rămân neatinse. 
Deschideţi istoria, citiţi publiciştii, şi veţi vedea, 
că un Stat ce plăteşte numai un tribut, fără a 
renunţa, la cele-alte drepturi, este pe deplin suve- 
ran şi rămâne independent. 

Dacă în fapt această independenţă nu s'a re- 
cunoscut încă, şi dacă toate drepturile ce rezultă 
dintr'însa nu se exereitează, aceasta nu va să zică, 
că dreptul a încetat de a există. Timpul va com- 
plectă opera şi va face ca toate drepturile Româ- 
niei independente să fie exercitate pe deplin. 
(Aplauze). 

Ei, D-lor! când comparăm starea de astăzi 
cu trecutul, înţelegem mai bine câtă desroltare au 
luat drepturile noastre. Va veni timpul, sunt sigur, 
când puterile Europei, în urma luminei ce se va, 
face prin publicitatea şi discuţiunea actelor noastre, 
se vor convinge că acest Stat, nefiind conchis cu 
sabia, nu este nici vasal, nici supus, ci un Stat 
adevărat independent, şi că singura limită a suve- 
ranităţei sale nu este decât plata unui dar anual 
către Inalta Poartă. 

De ce dară preopinenţii vorbese că noi am 
proclamă independenţa? De ce, prin insinuaţiuni 
puţin patriotice, caută a ne arătă ca un fel de 
rebeli contra Inaltei Porţi? Numai supușii se revoltă ! 

Şi România nu a fost şi nu este supusă nimănui! 
(Aplauze prelungite şi repetate). 

Independenţa, ei există de fel; şi nu avem să 
o reelamăm dela nimeni! (Aplauze). 

Dacă însăşi D-nii Kogălniceanu şi Ionescu 
sunt siliţi a recunoaște mărginirea raporturilor 
Juridice ale Turciei eu noi, pentruce nu protestă 
însişi contra, circulărei din 24 Septemvrie? Pentruce 
caută a justifică chiar prin aceasta că noi am voi 
să rupem relaţiunile cu Inalta Poartă, pe când 
noi nu voim decât să menţinem acele relaţiuni în 
limitele tractatelor. 

Acea circulare a Înaltei Porţi nu a putut fi 
dată decât întrun moment de grăbire. Eu sper că 
însiși bărbaţii cari conduc destinele Imperiului 
Otoman, vor sfârşi prin a se convinge de adevăr, 
şi a reveni asupra acestui act precipitat! Ei vor 
înţelege că este mult mai prudent şi mai folosi- 
tor pentru Inalta Poartă a se mulţumi să con- 
serve cu noi relaţiunile stricte stabilite prin trac- 
tate și cari convin intereselor ambelor părţi deo- 
potrivă. 

Rog numai până atunci pe singurii doi ora- 
tori, cari au combătut politica exterioară a guver- 
nului, a pune în acord coneluziunile cu premisele 
D-lor; căci dacă recunose că Statul nostru este su- 
veran, este independent în drept, apoi cum D-lor 

justifică şi voese să suferim acte atentatoare auto- 
nomiei şi suveranităţei noastre? (Aplauze). 
Acestea numai aveam să răspund în privinţa 
relaţiunilor noastre exterioare. In ceeace priveşte 
cele din întru, colegii mei vor răspunde, dacă vor 
găsi de cuviinţă. Observ numai că şi acuzările în 
privința celor din întru, formulate numai de D. 
Ionescu, căci D. Kogălniceanu a fost mai rezervat, 
graţie experienţei sale, sunt tot atât de slabe ca şi 
acuzările pentru cele exterioare. Toate faptele cu 
cari au voit să ni se dovedească slăbiciunea noastră, 
au fost bazate numai pe aceasta, că, dacă efectele 
noastre publice au avut puţină scădere în timpul 
crizei actuale, în comparaţiune cu efectele altor 
State, cauza ar fi că noi suntem mici, foarte mici, 
ca nişte tufe mititele pe cari vânturile cele mari 
nu le pot atinge întru nimic. Dară aceasta este o 
iluziune a D-lui Ionescu. In materie de credit nu 
este Stat mare și mic; este cestiunea de încredere. 
Titlurile noastre de Stat au avut atâta credit, în 
cât criza nu le-a atins mult. Aceasta dară este o 
cauză de putere pentru noi, iară nu de slăbiciune. 
D. N. loneseu iarăşi a mai arătat că o altă 
cauză de slăbiciune interioară ar fi conflictul iscat 
prin neînțelegerile dintre Mitropolitul Moldovei cu Sf. 
Sinod. Dară şi aceasta este o iluziune, fiindcă acest 
conflict este deja închis; şi apoi, chiar dacă ar fi 

existat, nu poate fi o cauză de slăbiciune o discu- 
tțiune ivită pentru aplicarea unei legi votată de 
Cameră. 

Aşa dară, în afară, ați crezut a vedea o slă- 
biciune în ceeace constitue forța noastră; căci forte 
este guvernul care menţine şi apără drepturile ţărei. 
In întru, aţi căutat cauze de slăbiciuni, fără a iz- 
buti să ne puteţi arăta una singură reală. Slăbi- 
ciunea dară este cu D-v., cari susțineţi şi apăraţi 
o rea cauză, iară forța este cu noi, căci adevărul 
este cu noi. Și când vorbesc de forță, este că știu 
că toată națiunea este cu noi, îndată ce este vorba 
a apără demnitatea și drepturile sale. (Aplauze). 

Dacă D, N. Ionescu a spus un adevăr în tot 
cuvântul său, este atunci când s'a intitulat pe sine 
de mică și infimă minoritate. Da, D-lor, este mică 
şi foarte infimă minoritate aceia cari cugetă ca 
D-sa. Toată națiunea este cu noi; căci națiunea 
care respectă ca gi noi relaţiunile cu Inalta Poartă, 
voeşte ca să nu se sufere a se violă tractatele, a-şi 
atribui Inalta Poartă drepturi cari nu le are, şi a 
atacă ori a se scădeă în ceva drepturile noastre 
suverane bazate pe tractate. lată forța noastră. 
(Aplauze prelungite şi repetate). 


VII 
Mon. of. No. 259 din 29 Noemvrie 1873 
larăşi politica externă a guvernului 


M. Kogălniceanu atacând din nou politica externă 
a guvernului îi răspunde Boerescu care susţine că în 
relaţiunile cu Inalta, Poartă guvernul are în vedere ve- 
chile tractate încheiate cu Turcia cari proclamă suvera- 
nilatea, şi autonomia ţării. 


B. Boerescu, Ministru de Externe. D-lor 
deputaţi, D. Kogălniceanu cu arta sa recunos- 
cută de orator, de vechiu şi experimentat om 
politic, a căutat astăzi a face câteva întoar- 
ceri dibace înapoi asupra celor zise de D-sa eri 
şi aceasta, spre a putea conchide întrun mod mai 
practic decât a făcut-o în şedinţa trecută. 

Mai întâi D-sa a căutat să mai dreagă cele 
susținute eri de D-lui asupra paragrafului din 
mesagiul Domnesc şi răspunsul Camerei, care vor- 
beşte de mulțumirea ce a simțit țara pentru buna 
primire făcută Măriei Sale în străinătate. Astăzi 
D. Kogălniceanua convenit cel puţin că eră o ces- 

tiune de bună cyviinţă şi de curtenie de a se 
face menţiune de acest însemnat fapt, că eră un 
act de politeţă dela care nu se putea depărtă, de 
a se menţionă atât de Tron în mesagiu, cât şi de 
Cameră prin adresa sa de mulțumire către suveranul 
Austriei, și ceilalţi suverani, pentru buna primire 
ce s'a făcut Domnitorului nostru. Convenind asupra 
necesităței acestui paragraf, D. Kogălniceanu s'a 
mărginit numai a adăogă că şi în timpul când 
D-sa eră ministru, Domnitorul nostru a făcut o 
călătorie în străinătate, și cu toate acestea, nici 
Tronul, nici Camera, atunci n-au vorbit de acest 
fapt. Aşà este; însă acest precedent arătat de D. 
Kogălniceanu, nu poate servi de normă pentru 
orice alte fapte analoage. Alte consideraţiuni şi 
împrejurări au fost atunci la 1869, altele pot fi 
astăzi. Şi apoi mai adăogaţi că atunci călătoria 
Domnitorului s'a făcut incognito, în vreme ce 
anul acesta Domnitorul nostru a făcut o călătorie 
oficială la curtea imperatorului Austriei. Ambele 
dară călătorii nu se aseamănă, spre a se putea 
compara; şi astăzi eră de datorie elementară de 
curtenie și de interesul ţărei, de a se mulţumi 
auguștilor suverani de primirea ce au făcut suve- 
ranului României. (Aplauza)). 

D. Kogălniceanu însă tot pare nemulţumit de 
acest pasagiu din Adresă; căci întreprinse a tace 

o comparaţiune întie vizita Domnitorului nostru 
la Viena şi călătoria regelui Italiei, şi conchise 
că eră legitim ca regele Italiei să vorbească ca- 
merei italiene de călătoria sa, fiindcă ea a avut 
o mare importanță politică. Dară, D-lor cine a 
pretins ca noi să ne măsurăm cu mărirea re- 
gelui Italiei şi cu scopul călătoriei sale, pentru ca 
D. Kogălniceanu să-şi mai dea osteneala să facă 
o comparaţiuie cu totul inoportună? Oricare a 
a fost importahța călătoriei regelui Italiei, nu este 
mai puţin adevărat că Domnitorul nostru a fost 
primit de către suverani în modul cel mai măgu- 
litor pentru România. Și atunci şi eticheta, și buna 
cuviinţă, şi consideraţiuni politice cereau ca la cea 
întâi ocaziune însemnată să exprimăm mulțumi- 
rile şi recunoştinţa noastră. Această ocaziune s'a 
prezentat, natural la deschiderea corpurile legiui- 
toara, şi ne-am împlinit datoria, 

Tot așa a urmat, D-lor, și vecinii noștri Sârbi. 
Principele Serbiei, cu ocaziunea deschiderei Scup- 
cinei a mulțunit prin mesagiul său suveranilor 
pe care îi vizitase. Tot aşa s'a făcut şi în Italia. 
Şi pentru mari, şi pentru mici datoria este una 
Și aceeași. 

In ceea, ce priveşte pe agenţii noştri din streină- 
tate, D. Kogălniceanu i-a tratat mai bine astăzi. 
Imi pare bine de această schimbare, pe care eu 

unul o atribui și discuţiunilor urmate cari l-au 
luminat şi l-au făcut să vadă mai bine adevărul, 
Astăzi D-sa nu a mai tăgăduit importanţa, nici 
serviciile aduse ţărei de agenţii noştri, atât numai 
că şi aci D-lui pare că i-a părut rău că a re- 
culat; căci iarăşi afirmă că şi în privinţa agen- 
ţilor ştie multe lucruri pe care D-sa nu le poate 
spune. 

Dară de ce nu le poate spune? Spună tot 
ce știe. Dacă, în adevăr, ar fi lucruri care nu se 
pot spune de ce le menţionează și lasă a plana 
o bănuială; de vreme ce le-a menţionat, de ce nu 
ni le spune curat? Ei bine, Domnilor, adevărul 
este că nu există nimic; eu am declarat eri şi 
declar şi astăzi D-lui Kogălniceanu că agenții 
noştrii sunt primiți cu cuvinţă şi se conduc cu 
demnitatea reprezentanţilor unui stat liber. Nu 
există corespondențe descurageatoare pentru ţară 
din partea agenţilor; nici cunose acte ofensă- 
toare sau umilitoare contra lor. D. Kogălniceanu 
să facă bine a veni cu acte și cu probe, iar nu 
numai cu afirmări, pe care eu le neg cu totul, 
bazat pe cartoanele ministerului de externe. Il pot 
asigura pe D. Kogălniceanu că a fost rău informat. 

De unde aşteptam ca D-lui să ne dea probe 
de cele ce a zis contra agenţilor noștri din străi- 
nătate, de odată îl vedem că se ocupă de agenţii 

străini dela noi. D-lui afirmă că agentul Ger- 
maniei dela noi, nu ar mai fi având astăzi titlul 
de agent diplomatie, ca întrecut, şi ne întreabă, 
care ar fi cauza acestei schimbări? Inţelegeţi ce 
voia să deducă din aceasta D. Kogălniceanu. Vă 
mărturisesc însă, Domnilor că şi această noutate 
este o surprindere pentru mine. Nu știu de unde 
D-lui poate şti una ca aceasta. Eu tot ce ştiu 
este că agentul Germaniei funcţionează absolut 
cum a funcţionat şi predecesarii săi, că este acre- 
ditat pe lângă Măria Sa Domnitorul, ca și toţi 
ceilalți consuli, și după cnm trebue să fie orice 
reprezentant străin, și vă declar că, după cât 
cunosc din actele oficiale, acest agent continuă a 
avea titlul de consul general și agent diplomatie 
ca și predecesorii săi şi alți consuli. 

In fine D. Kogălniceanu vine la partea ul- 
timă, la relaţiunile noastre cu Inalta-Poartă, ajunge 
adică la partea favorită și practică. Aţi văzut, 
Domnilor, conținutul amendamentului D-sale şi în- 
țelegeţi, unde el tinde. 

D. Kogălniceanu este silit astăzi şi în această 
parte să recunoască verităţile fondamentale emise 
de mine eri. D-lui recunoaște că între noi şi Inalta- 
Poartă, nu poate exista altă legalitate de cât cea 
bazată pe tratate. Mai recunoaşte că țara noastră. 
n'a fost nici conquistă nici este supusă cuiva, și 

că are şi astăzi toate drepturile la cari nu a re- 
nunţat prin tractatele încheiate cu Inalta-Poartă 
dela, secolul XIV până la secolul XVI. 

Bune sunt toate aceste recunoașteri, şi felicit 
pe D. Kogălniceanu de progresul ce s'a făcut în 
ideile sale. Dar îl întreb pe D-lui, odată cea ad- 
mis aceste verităţi, la ce consecință poate ajunge? 
A noastră consecinţă este aceasta: tratatele fiind 
baza raporturilor noastre cu Turcia, noi nu cu- 
noaştem altă legalitate de cât aceea rezultând din 
acele tractate, şi vom protesta, şi nu vom tolera 
nici un act care ar constitui o împietare asupra 
drepturilor noastre. (Aplause prelungite). 

Tot la aceeaşi consecință ajunge și D. Kogăl- 
niceanu? D-lui este mai ales preocupat a probă 
că relațiunile noastre cu Inalta-Poartă nu sunt 
bune cum zicem noi; şi cu un aer plin de gravi- 
tate, ne spune că are să ridice D-lui un colţ al 
perdelei, să risipească D-lui norul care ascunde 
adevărul. 

Dar, Domnilor, descoperirea, aceasta este foarte 
comodă de făcut pentru D. Kogălniceanu; căci 
D-lui vine a ne descoperi aceeace ştiau toţi, adică 
că sunt neînțelegeri între noi şi [nalta-Poartă. 
Aceste neînţelegeri sunt cunoscute de toţi. Ce erà 
nevoie a le mai descoperi? Guvernul român speră 
că până în fine Inalta-Poartă se va lumina asupra 

drepturilor noastre, şi v'a înceta da mai ridică 
pretenţiuni cari nu sunt în acord nici cu tratatele, 
nici cu demnitatea, nici cu autonomia României 
(Aplause). Dar până acum dificultăţile şi neînţele- 
gerile există. 

D. Kogălniceanu însă este nemulțumit că 
Adunarea n'a ştiut nimic până acum. Dar nu 
există nici nevoia, nici opornitatea ca Adunarea 
să cunoască aceste discuţiuni. Când ar fi cazul 
atât de grav ca să se comunice Camerei, fiţi si- 
guri, Domnilor, că noi, cari înţelegem a apăra 
drepturile ţărei numai cu națiunea şi în capul na- 
țiunei, vom veni noi mai înainte și vom cere con- 
siliul şi votul Camerilor. (Aplause). 

D. Kogălniceanu se miră cum de 40 de ani, 
cum până acum nu sau mai întâmplat asemenea 
neînţelegeri cu Inalta-Poartă, şi întreabă pentru ce 
se iviră ele acum? 

Dar să întreb eu mai întâiu pe D. Kogăl- 
niceanu, care a trecut prin atâtea regimuri, la ce 
fel de timpi face D-lui aluziune când învoacă tre- 
cutul ca un argument contra noastră? De timpii 
de abuzuri voeşte D-lni să vorbească, de acei timpi 
când drepturile noastre străbune erau nu numai jic- 
nite și batjocorite, dar sugrumate chiar şi cu totul 
negate? 

Nu; acele timpuri nu se pot invocă ca un 

model, dreptul atunci eră năbuşit sub presiunea 
Porţei. (Aplauze). 

Acele timpuri de abuzuri, Domnilor, să lăsăm 
să fie invocate de străini, iar nu de noi. Nucao 
suvenire plăcută, trebue să se invoace ele de un 
deputat român, într'o Cameră română! (Aplauze). 

Abuzul și violenţa nu pot niciodată să facă, 
a dispare drepturile noastre. Aceasta răspundem 
noi acelor străini, cari, când vor să ne nege vre-un 
drept al nostru, invoacă precedente din timpii de 
abuzuri. Astăzi au trecut acele timpuri; astăzi 
şi noi şi Inalta-Poartă, trebue să căutăm şi să 
conservăm numai legalitatea. Noi menţinem rapor- 
` turile ce tractatele au creat între noi şi imperiul 
otoman. Inalta-Poartă din parte-i este datoare să 
respecte autonomia noastră bazată pe tractate, să 
respecte toate drepturile suveranităţei noastre ce 
decurg din vechile tratate, afirmate şi garantate 
de câţiva ani, şi de marile puteri europeane. 

Nici noi nu rupem legăturile cu lualta-Poartă, 
dar nici Inalta-Poartă nu poate să ne conteste sau 
să-și atribue drepturi şi să-şi formuleze pretenţiuni 
contrarii tractatelor. (Aplauze). lată adevărata le- 
galitate, iată reciprocitatea de drept care trebue 
să existe între noi şi Poartă 

Dacă acum 40 de ani, sau nu mai ştiu câţi 
alţi ani, nu se iveau atâtea, neînțelegeri între noi 

cu guvernul otoman Domnilor, la multe cauze 
trebue să atribuim noi aceasta. 

Această cestiune este foarte delicată, și nu 
cred că este oportun să o mai discutăm. 

Eu, un lucru numai întreb pe D. Kogălni- 
ceanu: este D-lui sigur, poate D-lui afirmă că acum 
40 de ani, că acum 30 de ani, că acum câţivă 
ani corectitudinea legalităţei din partea Turciei 
către noi eră destul de perfectă? Aș voi ca D. 
Kogălniceanu, om politie şi bun istoric, să ne 
spună aceasta. Sunt sigur că nu va face o asemenea, 
afirmaţiune. 

Dar dacă altădată nu erau discuţiuni şi ne- 
înţelegeri cu Inalta, Poartă, este că se tolerau multe 
de ale Turciei. Cu aceasta nu voiu să acuz pe 
nimeni. Căci cunosc şi eu dificultăţile ce existau. 
Țara noastră au fost mult timp necunoscută; 
drepturile ei nu erau egite la lumină. Astăzi pozi- 
ţiunea noastră este cu totul alta; tratatele noastre 
cele vechi sunt confirmate și menţionate de con- 
venţiunea, dela Paris prin art. 2, primind astfel 
sancţiunea puterilor garante. 

Această garanţie este pentru noi scutul cel 
forte; în deşert au căutat unii să însinue că gu- 
vernul nostru nu ar ţine la conservarea acestei 
garanții; Guvernul are din contră convineţiunea 
cea mai intimă că garanţia colectivă a puterilor 

este și va fi totdeauna scutul cel mai forte al naţio- 
nalităţei noastre, și că ea va fi totdeauna, tot atât 
de necesară pentru România, cum este pentru Belgia 
şi Grecia. 

Când dar drepturile şi autonomia Românilor 
sunt astăzi nu numai cunoscute, dar și garantate 
de cele mai mari puteri europeene, nu suntem 
oare în drept să pretindem mai multă corectitu- 
dine în aplicarea, legalităţei ce există în raportu- 
rile noastre cu Inalta-Poartă? Și nu suferim nimic 
care ar vătămă său micşoră drepturile noastre ce 
rezultă din tractate. Aşă dar diferența de timpi 
explică şi legitimează susceptibilitatea noastră. 

Apoi existenţa neînțelegerilor noastre cu Poarta 
cată să o mai atribuim și la orice alte împreju- 
rări, şi chiar în temperamentul oamenilor politici, 
nu numai dela noi, dar și din Constantinopole. 
Căci, Domnilor, au putut fi la noi, după timpi, 
oameni în capul guvernului, cari să lase a se 
trece lucruri pe cari alţii le consideră ca nişte vio- 
laţiuni de drepturi. 

Asemenea, măcar că legăturile noastre cu 
Poarta sunt bazate numai pe tractate, au fost şi 
în capul afacerilor imperiului otoman, bărbaţi cu 
sisteme, cu idei, cu temperament diferit, eari au 
căutat să dei acelor legături o aplicare mai mult 
sau mult puţin corectă. Aceste diferenţe de sisteme 

şi idei se simt şi mai bine întrun Stat cu guvern 
absolut. Au fost oameni de Stat, şi din cei mai 
mari ai Turciei, cari erau convinşi că servesc mai 
bine interesele imperiului, dacă vor trată România 
în Stat autonom şi distins, menţinându-se în cea 
mai strictă legalitatea tractatelor; precum asemenea, 
au fost alţi oameni politici în capul guvernului 
otoman cari au crezut la absorbţiuni, la centrali- 
zări cu România. Caracterul individului joacă mare 
rol în acţiunea omului politic. 

Prin urmare şi aceste variațiuni de sisteme 
ale bărbaţilor politiei din Constantinopole au putut 
nu puţin contribui la mișcarea, neînțelegerilor. 

Insă, Domnilor, să nu exagerăm răul mai 
mult decât este. Până acum nu sau admis încă 
jieniri drepturilor României. 

Este vorba numai de contestațiuni şi cestiunile 
stau încă pendinte. Tot sperăm noi cari nu atacăm, 
ci numai ne apărăm, sperăm că Inalta Poartă va 
sfârși prin a se convinge de adevăr. 

Iată, Domnilor, pentru ce zicem că şi relaţiu- 
nile noastre cu Inalta Poartă sunt bune. De ar fi 
fost altfel, am fi consultat mai întâiu Camera, și 
apoi agentul nostru dela Constantinopole n'ar fi 
mai stat acolo (aplauze). 

Rog dar pe D. Kogălniceanu şi pe ceilalţi 
oratori ca D-lui din opoziţiune, ca să fie foarte 

prudenți asupra acestei cestiuni, şi să o discute 
numai cu calmul şi răceala omului de Stat. Căci 
nu trebue a se confundă o cestiune exterioară, o 
cestiune de interes naţional, cu micele şi trecătoa- 
rele interese de partide, cu consideraţiunile de 
ambiţiune personală, 

Ne povăţuește D. Kogălniceanu, ca să ne în- 
țelegem cu Inalta Poartă, ca să fim în bună armonie 
cu dânsa. 

Aceasta noi o voim înainte de D-lui, şi lucrăm 
necontenit ca să înlăturăm cauzele de neînţelegeri. 
Dar totul depinde dela maniera de a vedei. Noi 
înţelegem întrun fel menţinerea bunei armonii cu 
Poarta; D. Kogălniceanu se vede că o înţelege 
întrun alt mod. Noi nu înţelegem a conservă buna 
armonie cu Inalta Poartă, decât pe baza tractatelor 
decât pe baza celei mai perfecte legalităţi. Vedem 
că D. Kogălniceanu e nemulţumit de politica noastră 
şi propune un amendament. Când D-lui va veni 
la guvern, va restabili înţelegerea cum o voește 
prin amendamentul său. Noi nu primim altă bază 
de înțelegere decât aceea a vechilor noastre tractate 
(aplauze prelungite). 

Noi, Domnilor, repetăm suntem fermi decişi 
a menține cele mai bune legaturi cu Inalta Poartă, 
însă cu condiţiunea iarăşi fermă şi inevitabilă la 
care nu vom renunţă niciodată, de a ni se respectă 

în modul cel mai absolut drepturile noastre tradi- 
ţionale (aplauze prelungite). Pe acest teren, Domni- 
lor, puterea noastră e mare, pentrucă ştim şi sus- 
ținem că națiunea toată este cu noi; şi nu cred ca 
să fie în ţară vre-o partidă de o altă opiniune 
(aplauze). Căci, Românii, acum, ca şi altădată, când 
este vorba, de interesele lor cele mai naţionale, for- 
mează un singur corp, şi o singură voință. (Aplauze 
prelungite şi repetate). 

